
PREDGOVOR 


Svijet oko nas pun je zanimljivosti 1 neprestanih promjena. Posvuda vidimo razno- 
like pojave u prirodi 1 značajna djela ljudskih ruku 1 ljudskog uma. 


Doba u kojemu živimo vijek je velikih dostignuća nauke i tehnike. U savremenom 
stanu razm električni aparati olakšavaju nam svakodnevni život. Golemi tvornički kombinati 
stvaraju za nas sve više novih korisnih proizvoda. Brza prometna sredstva, telefon, telegraf, 
vadio 1 televisija povezali su čovječanstvo u čvrstu zajednicu. Ukroćena atomska energija 
pruža nam neslućene mogućnosti. Rakete, umjetni sateliti 1 svemirske stanice označuju početak 
čovjekova prodora u daleke zvjezdane prostore. 


Sva ta dostignuća mogu učimti ljudski život sretmjim 1 ljepšim. Ali, upotrijebljena 
u eventualnom budućem ratu, mogla bi postati nesreća za čitavo čovječanstvo. 


Savremen čovjek želi da sazna mnogo toga o tim značajnim dostignućima, a 1 0 
drugim pojedinostima koje vidi oko sebe, o kojima čita u knjigama 1 novinama, o kojima 
čuje na vadiju 1 televiziji. On želi doznati 1 o onome što je prethodilo današnjem vremenu: 
o znamenitim događajima u povijesti, o značajnim ljudima, o važnim izumima, o umjetnosti, 
sportu, dalekim krajevima 1td. 


Odgovore na pitanja koja ih zanimaju odrasli traže u enciklopedijama. To su knjige 
u više svezaka u kojima su abecednim redom poređam članci s raznih područja znanja. Pr- 
sane su vrlo sažeto, s mnogo stručnih izraza 1 podataka. Zato su djeci nerazumljive 1 neza- 
nimljive, pa se za njih štampaju posebne enciklopedije. 


SVIJET OKO NAS prva je opsežnija dječja 1 omladinska enciklopedija u nas 1 dosad 
najljepše opremljena knjiga za našu djecu. Ona sadrži u dva sveska više od dvjesta članaka: 
o avionima 1 raketama, o našoj domovini 1 o dalekim krajevima, o životinjama 1 biljkama, 
o sportovima, o slikarstvu, o atomskoj energiji, o radiju 1 televiziji 1 o mnogim drugim stva- 
rima koje vas zanimaju. O svemu tome moglo bi se napisati mnogo debelih knjiga, ali ni tada 
se vaša radoznalost ne bi dokraja zadovoljila, 1 tada bi se još uvijek javljala nova pitanja. 
Dječjoj enciklopediji i nije svrha da kaže sve što vrijedi znati. Ona treba da u vama potakne 
želju da i dalje u knjigama, časopisima 1 drugdje tražite odgovore na pitanja koja vas zanimaju. 


Enciklopedija SVIJET OKO NAS namijenjena je djeci od 10 do 16 godina, ali to 
ne znači da za njom neće posegnuti i mlađi, pa 1 stariji čitaoci. Ako pažljivo razgledate knjigu, 
zapazit ćete da u njoj ima 1 lakših 1 težih članaka. Lakši su za razumijevanje, na primjer, 
članci o zoološkom vrtu, o kazalištu lutaka, o sportovima, a teži su članci o atomskoj energiji, 
o književnosti, o razvoju života na Zemlji. Svatko neka sam izabere što će čitati sada, a što 
kasnije kad bude malo stariji. Jer enciklopedija nije roman koji se čita nadušak; ona je knjiga 
koja vam može služiti godine 1 godine. Od vremena do vremena posegnut ćete za njom da svoje 
znanje obnovite ili proširite. Ona će vam korisno poslužiti da zamimljivim podacima dopunite 
ono Što ste saznali u školi 1 izvan nje. Stoga će ova enciklopedija biti dragocjen pomagač u 
svakoj školi i u svakoj kući gdje ima đaka. 


Na ovoj enciklopediji radilo je oko stotinu 1 pedeset ljudi. (Tu su ubrojeni i stručnjaci 
i radnici u štampariji.) Šezdesetak suradnika različitih struka — inženjera, biologa, fizi- 
čara, geografa, historičara, pedagoga, liječnika, slikara, muzičara, arhitekata, novinara 

i drugih stručnjaka — dalo je građu za enciklopediju. Toj je građi valjalo dati oblik koji će 
djeci biti posve pristupačan i zanimljiv. Brojčani podaci potječu iz najnovijih izvora, uglavnom 
iz Statističkog godišnjaka SFRJ, Jugoslovenskog pregleda, Godišnjaka Ujedinjenih naroda 
1 drugih priručnika. 

Poseban zadatak u ovoj knjizi imaju slike. One misu samo ukras, nego kojiput govore 
više nego sam tekst. Na njima je istaknuto ono što je bitno, a nevažmje su pojedinosti izosta- 
vljene. U enciklopediji ima 1 fotografija jer su one nekad uvjerljivije od umjetničke slike. Jedan 
dio objavljenih fotografija stavili su nam na raspolaganje: Ambasada Narodne Republike 
Kine u Beogradu, Američka čitaonica u Zagrebu, Dom sovjetske kulture u Beogradu, Engleska 
čitaonica u Zagrebu, Francuski institut u Zagrebu, Hrvatsko prirodoslovno društvo, Konzulati 
Austrije, Italije € Norveške, zatim Agencija za fotodokumentaciju, majstor fotografije Mla- 
den Grčević, fototeka »Vjesmika« 1 drugi. 

Za svoju likovnu 1 tehničku opremu ova je enciklopedija nagrađena prvom nagradom 
na Međunarodnom sajmu knjiga u Beogradu 1960. g. Posebnu diplomu dobila je 1965. g. na 
međunarodnoj izložbi »Najljepša knjiga svijeta« u Leipzigu. 

U ovom, četvrtom izdanju ispravljene su zapažene pogreške 1 uneseni najnoviji podaci. 
Unatoč svoj brižljivosti mogle su se još uvijek potkrasti pogreške. Priređivači enciklopedije 
1 izdavač bit će stoga zahvalmi čitaocima koji ih upozore na zapažene pogreške i na druge ne- 
dostatke. 


X 


Enciklopedija za djecu »SVIJET OKO NAS« najviše će Vam koristiti ako se njome 
pravilno služite. Zato Vam dajemo ove upute 1 objašnjenja : 


M Članci su poređani abecednim redom. Prvi svezak 
enciklopedije obuhvaća slova A—M, a drugi slova 
N—Ž. Na početku svakoga sveska nalazi se PREGLED 
SADRŽAJA s naslovima članaka. 

E Ponekad ćete zaželjeti da nešto saznate o atomskom 
reaktoru, o električnom generatoru, o benzinu, o dino- 
saurima, o znamenitim ljudima (na primjer o učenjaku 
Nikoli Tesli ili pjesniku Danteu ili narodnom heroju 
Nadi Dimić) itd. Članaka s takvim naslovima u enci- 
klopediji nema, ali se o tome govori u drugim člancima 
(npr. o atomskom reaktoru govori se u članku o atom- 
skoj energiji; o dinosaurima se govori u člancima o 
fosilima, o izumrlim životinjama, o razvoju života na 
Zemlji itd.). Tu će vam pomoći POPIS POJMOVA I 
TUMAČ, koji se nalazi na kraju drugoga sveska enci- 
klopedije. On će vas uputiti gdje možete naći ono što 
vas zanima. Osim toga, tu su objašnjeni mnogi pojmovi 
i riječi, pa je on po tome i korisna dopuna enciklopediji. 


indu- šećerna bjelo- 
strija rudnik pamuk trska gorica kava 


i Ponegdje ćete u članku naići na strelicu i riječ 
štampanu velikim slovima — npr. u članku o atom- 
skoj energiji naći ćete: > ELEKTRIČNA ENERGIJA, 
ili > ORUŽJE, ili > ELEMENTI I SPOJEVI itd. Te 
riječi štampane velikim slovima označuju naslove čla- 
naka u kojima ćete naći neka pobliža tumačenja. 


i U uglatim zagradama označen je izgovor stranih 
imena, npr. Wright [Rajt], Sydney [Sidni] itd. To je 
tek približan izgovor, jer našom abecedom ne možemo 
tačno označiti strane glasove. Gdje izgovor nije posebno 
naveden, znači da se ime izgovara otprilike onako kako 
se piše. 

I Označen je i naglasak (npr.: Montevide'o, Mikel- 
a'nđelo, Mongolfje'). Radi jednostavnosti, naglasak je 
označen samo onda kad ne stoji na prvome slogu. 


i U kartama koje prikazuju prirodna bogatstva kon- 
tinenata upotrijebljeni su ovi znakovi: 


vinova crno- 


kukuruz = goveda loza gorica svinje krznaši 


dija- uranove 


manti voće kakao rude riža datulje žito mirodije 
i 

08 

+73 i 

sitna krupna električ- 

plava plava ostala lov na na ener- 

riba riba riba kitovi kitove sobovi tuljan 


palmovo  jednogr- 


kaučuk = ulje be deve = banane masline krumpir ugljen akitiki) duhan 


YL LK LULE TE 


konzer- 
dvogrbe morski viranje 
deve rakovi biser psi ribe brodovi = koralji 

AFRIKA. I danas još mnogi ljudi pogrešno zarnišljaju 
Afriku. Misle da su ondje samo beskrajne pješčane 
pustinje, u kojima nema ničega do vrelog pijeska, i ne- 
prohodnih prašuma gdje vrve divlje zvijeri i zaostala 
crnačka plemena, često ljudožderi. 

Istina je: u Africi, kao i na 
ostalim kontinentima, ima i pusti- 
nja, i prašuma, i zvijeri. Ali u njoj 
sve više niču moderni gradovi sa 
širokim ulicama i neboderima. 
Automobilske ceste vode i kroz 
prašumske predjele, a u nekim 
oazama pustinje Sahare izgrađeni 
su udobni hoteli. Mnogi su crnci 
postali istaknuti liječnici, inženje- 
ri, profesori i stručnjaci drugih 
vrsta. Afrika u nečemu prednjači 
i nekim razvijenim zemljama: u 
njezinim mladim nezavisnim drža- 
vama i žene su dobile pravo glasa. 
A to pravo ženama nije još pri- 
znato u nekim drugim industrijski 
razvijenim zemljama! 

Pa ipak, veliki dijelovi Afrike 
žive još i danas u krajnjoj zaostalosti i bijedi. Jedan je 
od uzroka tome što se ondje veoma dugo održao koloni- 
jalni sistem. Najjače evropske države bile su zauzele i 
između sebe razdijelile čitavu Afriku. Nesmiljeno su 


donedavna kolonija, 


Skupina djece iz Kameruna. Njihova domovina, 
sad je slobodna država. 


iskorišćivale njezina prirodna.bogatstva ostavljajući do- 
morodačko stanovništvo u bijedi i neznanju. Još godine 
1945. najveći dio Afrike pripadao je Velikoj Britaniji 
i Francuskoj. Danas su, zaslugom oslobodilačkih pokre- 
ta, gotovo sve nekadašnje kolonije 
postale slobodne države (>DRŽA- 
VE U SVIJETU). Pod tuđom (ve- 
ćinom portugalskom) vlašću još su 
samo maleni dijelovi Afrike. Neće 
proći mnogo vremena i čitava će 
Afrika biti slobodna i samostalna. 
Jedan od vođa oslobodilačkih po- 
kreta u Africi, dr Hasting Banda 
[Hesting: B.], ovako je 1963. god. 
izjavio stranim novinarima: »U či- 
tavoj je historiji bilo tako da su 
oni koji su na vlasti tvrdili kako 
su samo oni sposobni vladati. Ako 
čekamo da nam oni sami jednoga 
dana kažu: Evo, sada ste napokon 
postali sposobni da sami preuzme- 
te vlast! — sigurno je da to nikada 
nećemo dočekati. Zato ih moramo 
na to prisiliti.« 

Tako Afrika postepeno prestaje biti kontinent kolo- 
nijalnih gospodara i domaćih feudalnih poglavica. 

Jugoslavija održava prijateljske veze sa slobodnim 
afričkim državama i pomaže njihov razvitak. 


Novi dio grada Casablanke [Kasabla'nke] u Maroku. Na afričkom kontinentu sve je više ovakvih modernih gradova, s velikim zgradama, s uređenim 
ulicama i trgovima. Zaostala i divlja Afrika, kakvu prikazuje slika na vrhu ove strane (crnci iz plemena Mandari u lovu na slonove), postepeno iščezava. 


U nekim krajevima ratari i danas natapaju polja kao prije više tisuća godina: iz rijeke Nila 
zahvaćaju vodu i prebacuju je primitivnim napravama — šadđufima — u kanale za natapanje 


PT 


Istraživači i osvajači Afrike 


Iako je afrički kontinent blizu Evrope, dugo vre- 
mena bio je gotovo posve nepoznat evropskim narodima. 
Fenički i grčki trgovci, a kasnije rimski osvajači, upo- 
znali su samo sjevernu obalu Afrike, gdje su se razvile 
dvije visoke kulture — egipatska, a kasnije i karta- 
žanska. Na jugu se protezala beskrajna pustinja, pa su 
mislili da ondje i nema života, da je tu kraj svijeta. 

Egipatski faraon Neho (VII st. prije naše 
ere) nije vjerovao u te priče. Odlučio je 
da provjeri koliko je veliko afričko kopno 
i što se nalazi južno od njega. Na starim 


dao je šadufe i ka- 
nale za navodnja- 
vanje polja. Plove- 
ći uz Nil, došao je 
do krajeva gdje 
žive slonovi, lavo- 
vi, žirafe i nojevi. 

Prolazila su mnoga stoljeća, a 
Evropa nije doznala o unutrašnjosti 
Afrike ništa više od onoga što je 
zapisao Herodot. Tek dva tisućljeća 
poslije njega — u doba velikih otkrića — krenuli 
su odvažni pomorci da nađu vodeni put do bo- 
gate Indije. Portugalski pomorac Bartholomeu Dias 
[Bartulume'u Dijašl prvi je oplovio Rt dobre nade 
— najjužniju tačku Afrike (1487) i tako otkrio nov put 
do Indije. Njegov zemljak Vasco da Gama [Vašku de 
Game] prvi je oplovio Afriku i stigao do Indije (1498). 
Arapi su dotle već upoznali istočnu Afriku i naselili u 
njoj mnoge primorske krajeve. U XIX stoljeću istraži- 
vači otkrivaju unutrašnjost Afrike. Opskrbljeni zalihama 
hrane, lijekova, oružja i ostale spreme, s po- 
vorkom domorodačkih nosača, oni prodiru du- 
boko u srce kontinenta. Najpoznatiji su istraži- 
vači Afrike Englezi Livingstone [Livingstoun] i 

1. Egipćanin; 2. Berber; 3. Beduinka s djetetom; 4. crnac iz Sudana (u ruci drži veslo); 5. crnac iz Nubije; 6. Etiopljanka s djetetom; 7. Pigmej; 8. žena 
iz plemena Masai; 9. ratnik iz plemena Vahaga u svečanoj opremi; 10. ratnik iz plemena Zulu; 11. žena i djevojčica iz plemena Herero; 12. Bušman. 
Krajevi u kojima žive ovi stanovnici Afrike označeni su istim redom ma gornjoj karti: broj 1 označuje domovinu Egipćanina, broj 2 domovinu 
Berbera, broj 3 domovinu Beduinke itd. Ovakva živopisna odjeća postepeno se gubi, a zamjenjuje ju odjeća nalik na onu koju mi nosimo. 


papirusima zabilježeno je da je Neho opremio tri 
fenička broda, jer su Feničani bili iskusni pomorci. 
Krenuli su Crvenim morem prema jugu i nastavili put 
oko Afrike. Nakon tri godine vratili su se u Sredozemno 
more sa zapada, kroz Gibraltarski prolaz. Prema tome 
podatku bilo bi to prvo istraživačko putovanje zabilje- 
ženo u povijesti svijeta. 

Više vijesti o afričkim zemljama donio je grčki po- 
vjesničar Herodot (V st. prije naše ere). On je obišao 
Libiju, Egipat i druge krajeve u sje- 
vernoj Africi. Sve mu je ondje bilo 
čudno. Ljudi nisu pisali slijeva na- 
desno kao Grci, nego zdesna nalijevo. 
Muškarci su kod kuće tkali, a žene su 
trgovale na sajmu. 
Herodot je u Egip- 
tu vidio goleme pi- 
ramide od kame- 
nih blokova, tada 
najveće građevine 
» nasvijetu. Razgle- 


antilopa 


Stanley [Stenli]. Livingstone je prvi Evropljanin koji je 
prošao čitav afrički kontinent. U Stanleyevoj ekspediciji 
1874. g. sudjelovao je i Dragutin Lerman iz Slavonske 
Požege. On je u Kongu otkrio velike slapove i nazvao ih 
Zrinskim slapovima. Braća Mirko i Stjepan Seljan, Kar- 
lovčani, istraživali su istočnu Afriku. Ondje su boravili 
više godina. Zaslužni su za napredak Ftiopije, pa je u toj 
zemlji jedan grad, njima u čast, prozvan Seljanville 
[Seljanvil = Seljangrad]. 


U portugalskim kolonijama uzgaja se kakaovac na plantažama koje su vlasništvo bijelih doseljenika. 
Na sličnim se plantažama uzgajaju: zemni orah (kikiriki), kokosova i uljevita palma i druge biljke. 


NEKI PODACI O AFRICI 


NAJVEĆA DULJINA KONTINENTA u pravcu 
zapad—istok: 7400 km 


ŠIRINA KONTINENTA u pravcu sjever—jug: 
8000 km 


POVRŠINA: 30 289 000 km? 

NAJVIŠI VRH: Kibo na Kilimandžaru (5890 m) 

NAJNIŽA DEPRESIJA (udubina): Katara, u 
Egiptu (— 134 m) 

NAJVIŠI VULKAN: Meru, u Ugandi (4730 m) 

NAJVEĆA PUSTINJA: Sahara (8700000 km?) 

NAJVEĆI OTOK: Madagaskar (590 000 km?) 


NAJDUŽA RIJEKA: Nil s pritokom Kagerom 
(6400 km) 


NAJVIŠI VODOPAD: Tugela, u južnoj Africi 
(856 m) 


NAJVECE JEZERO: Viktorijino jezero (68 500 km?) 
NAJDUBLJE JEZERO: Tanganjika (— 1435 m) 
BROJ STANOVNIKA: 304 000 000 

GUSTOCA NASELJENOSTI: 10 ljudi na 1 km? 
NAJVEĆI GRAD: Kairo 3500 000 st. 

NAJVIŠI GRAD: Adis Abeba (2650 m) 


NAJVIŠA GRAĐEVINA: Keopsova piramida 
(146 m) 


NAJDULJI MOST: na Nilu kod Asuana (1966 m) 


nijalni posjed. Bijeli gospodari bezobzirno su iskorišći- 
vali prirodna bogatstva zemlje i radnu snagu crnaca. 
Crnce su prodavali kao robove, najviše u Ameriku, da 
tamo rade na velikim plantažama. 

Oslobađanje afričkih zemalja od tuđinske vlasti 
počelo je u prošlom stoljeću. Prva crnačka republika, 
Liberija, osnovana je 1847. god. Ime je uzela po latin- 
skoj riječi libe'rtas, što znači sloboda. 

Danas u Africi gotovo i nema neistraženih predjela. 
Gdje su se nekada s mukom probijali rijetki istraživači, 
danas krstare kolone kamiona i automobila s trgovcima, 
različitim stručnjacima i turistima iz cijeloga svijeta. 
Jedni dolaze radi prirodnih bogatstava Afrike, a drugi 


Prirodna bo- 
gatstva nisu u 
Africi ravno- 
mjerno  raspo- 
ređena. Prazna 
crvena ploha na 
slici — označava 
siromašne  kra- 
jeve: pješčane 
pustinje i stepe. 


8% 20%/0 26%/0 46%/o 
oranice — pašnjaci šume neplodno tlo 
Slika prikazuje kakva je sastava tlo crnoga kontinenta — Afrike 


radi njezinih ljepota i zanimljivosti. Afrika ima veoma 
Prirodna bogatstva Afrike. Objašnjenje znakova nalazi se na strani 7. slabo razvijenu željezničku mrežu. I automobilskih je 
cesta malo. Stoga je veoma razvijen promet najmoder- 


Istraživači su otkrili velika prirodna bogatstva nik S : ž ski: 
nijim prijevoznim sredstvom, avionom. Avioni prenose 


Afrike. Tu su krajevi u kojima uspijevaju: pamuk, kava, 
kakaovac, šećerna trska, kaučukovac, uljevita palma, 
kokos i druge korisne biljke. U šumama raste skupo- 
cjeno drvo: mahagoni, ebanovina i dr. Gorski kra- 
jevi bogati su zlatom, bakrom, željezom, dijamanti- — 
ma i drugim rudama. Lov na slonove daje skupocjenu o di siki 30%/o i 
slonovaču. To je potaklo imperijalističke evropske iti kobalt pahnova nije 
države na osvajanja. Najviše afričkih zemalja zauzele 
su Engleska, Francuska, Belgija, Portugal i Njemačka. 


Wh, 


S j t čit Afrika pretvorena u kolo ) Mei) sd Lat ; )- 
vremenom je gotovo čitava ap orena u ini, S pa HM - 
OSTALI 30%/0 320. mu 4 

SVIJET vanilija kakao / zlato 


Bogatstvo Afrike: čega taj kontinent proizvodi više nego ostali svijet 


s 


električna 


željeznička 
OSTALI energija mreža 
SVIJET 98/0 97%/0 94/9 


AFRIKA 29/0 3/0 6%/o 


Siromaštvo Afrike: čega Afrika ima manje nego ostali kontinenti 


robu i putnike od sredozemne obale — preko pustinja, 
prostranih travnih stepa i bujnih prašuma — do velikih 
jezera u središtu Afrike, i dalje na jug, do krajnje 
tačke Afrike — Rta dobre nade. 


Od Sredozemnog mora do travnih stepa 


Naši brodovi često dolaze u Aleksandriju, najveću 
sredozemnu luku Afrike. Prevario bi se tko bi mislio 
da će tu naći crnce. Stanovnici afričkog sjevera pri- 


Prašuma u Kongu. Geometar je sa svo: padaju u velikoj većini bijeloj rasi, 
jim — pomagačima krenuo da —premjeri m s pa E A 
zemijište. Uskoro će tuda započeti grad- iako su nešto tamnije kože nego mi. 
nja moderne automobiiske ceste. Uz ce- ž . sos ? 
stu će nicati naselja, polja, industrijska 10 SU Arapi, Berberi, Mauri i drugi. 


postrojenja. Tako civilizacija postepeno . m. Saša .. , 
prodire i u najzabitnije dijelove Afrike. Mnogi od njih Jos uvijek nose svoju sta- 

ru, živopisnu odjeću, a že- 
ne pokrivaju lice. U grado- 
vima ima mnogo doselje- 
nika iz Evrope, najviše 
Francuza. Gradovi sjever- 
ne Afrike vrlo su šaroliki. 
U starom dijelu, koji je 
obično zapušten, živi siro- 
tinja. U novom dijelu gra- 
da dižu se palače, okružene 
vrtovima i parkovima. Seo- 
ske su kuće od zemlje i 
šiblja. U njima žive zajedno ljudi i stoka — ovce, koze 
i magarci. U sjevernoj Africi uzgajaju se deve i ču- 
veni arapski konji. Pod vrelim suncem odlično uspi- 


Obrtnik — kovinorezbar iz Tunisa 


i 


Gore: Stari dio grada Kaira, glavnoga grada UAR-a. Arapske građevine 
iz srednjeg vijeka daju posebno obilježje gradovima sjeverne Afrike. 


Dolje: Jugoslavenski stručnjaci grade modernu tvornicu u srcu trop- 
ske Afrike, blizu  Konakrija, glavnoga grada republike Gvineje. 


jevaju: datulja, maslina, naranča, limun i smokva. 
U suhoj unutrašnjosti, podalje od mora, žive Beduini. 
Odijevaju se u duge bijele ogrtače — burnuse, a sta- 
nuju u šatorima. Oni su 
nomadi: sa svojom  sto- 
kom sele iz jednoga kraja 
u drugi. 

U mjestu Azizi u Tri- 
polisu zabilježena je tem- 
peratura od 58"C u sjeni. 
To je najviša dnevna tem- 
peratura koja je dosad za- 
bilježena u svijetu. 


Brončani lik iz Benina (zapadna 
Afrika). Tu je u XII i XIV st. 
cvjetala značajna kultura koju 
je uništila najezda —Evropljana. 


ši mo a8 


Ovako je donedavno izgledao Egipat za vrijeme poplave Nila. Danas je 
rijeka najvećim dijelom ukroćena nizom modernih brana s ustavama 
i kanalima koji razvode vodu u polja. Na slici se vide i drevne pira- 
mide od kojih je najveća Keopsova (prva zdesna): visoka je 146 m. 


Najveća je afrička rijeka Nil. Svake jeseni u isto 
doba Nil nabuja te donosi silne količine vode i plod- 
noga mulja. To omogućuje da se polja natapaju i da 
žetva bude bogata. U Egiptu se uzgaja mnogo pamuka 
i žita. Danas na Nilu postoji nekoliko modernih brana, 
a najveća je izgrađena kod 
Asuana. Prije nekoliko ti- 
suća godina natapanje se 
vršilo pomoću kanala i 
umjetnih jezera, što su ih 
gradili robovi. 

Afrika je nekad na 
svom sjeveroistočnom di- 
jelu bila povezana s azij- 
skim kopnom. Sada se na 
tome mjestu nalazi Sueski 
kanal (> KANALI). On 
ima golemu važnost za 
svjetski saobraćaj jer brodovi iz Evrope ne moraju više 
na putu za Indiju ploviti oko Afrike. Put kroz Sueski 
kanal znatno je kraći i jeftiniji. 

Danas se može udobno putovati iz sjevernoafričkih 
gradova na jug jer putnički avioni održavaju redovitu 
vezu. Nekada je putovanje bilo veoma mučno i opasno: 
morala se proći Sahara, najveća > PUSTINJA na 


Oružje i druge zanatske izrađe- 
vine iz zapadne i srednje Afrike 


Tečaj za odrasle nepismene pod vrelim suncem tropske središnje Afrike. 
U nekim zemljama Afrike nepismeno je i više od 90% stanovništva. 


Zemlji. U njoj ima predjela u kojima proteku godine 
a da ne padne ni kap kiše. Tu i tamo zelene se plodni 
gajevi palmi — oaze. U oazama su izgrađena naselja, 
okružena vrtovima. Sahara zaprema gotovo trećinu 
afričkoga kopna. Dopire na jug sve do travnih stepa. 


Od travnih stepa do velikih jezera 


Južno od pustinjskog pojasa prostiru se travne 
stepe (> STEPE I TUNDRE). Tu rastu golemo drvo 
baobab i neke akacije s krošnjom nalik na kišobran. U 
kišno doba, koje traje nekoliko mjeseci, trava naraste i 
do 5 m visoko, a u sušno doba posve uvene. Stepom 
putuju čopori zebra, antilopa i žirafa. Za njima se šuljaju 
lavovi, leopardi, šakali i hijene. Stanovnici stepskih 
krajeva pretežno su stočari. Uzgajaju goveda i ovce. 

Savanama se kreću krda slonova. Svojim golemim 
tijelom, dugom surlom i šiljastim kljovama slonovi 
ulijevaju strah drugim životinjama. Ponegdje se susreću 
i opasni nosorozi. U rijekama žive krokodili i vodeni 
konji. Mnoge je životinje neumjereni lov znatno pro- 
rijedio. Stoga su određena velika područja (rezervati) 
u kojima je lov zabranjen. Stanovništvo u predjelu sa- 
vana bavi se uglavnom ratarstvom. Zemlju u najvećem 

dijelu obrađuju motikom i ne gnoje je. Zato 
je urod veoma slab. Stoka ugiba od ujeda 
muhe ce-ce. Ubod te muhe prenosi na ljude 
opasnu bolest spavanja. Domoroci stanuju u 
malenim selima. Kućice su im valjkaste, sa 
stožastim slamnatim krovom. 

Još dalje prema jugu pruža se nepregle- 
dan prostor > PRAŠUMA. U kišno doba tu 
pljuskovi liju gotovo svako poslijepodne. Ri- 
jeke su donedavno bile jedini prometni pu- 
tovi kroz takve močvarne prašume. (Danas i 
tu ima dobrih cesta i aerodroma.) > KLIMA 
je u prašumi nezdrava jer je previše vla- 
žna, a insekti raznose opasne tropske bolesti. 
Ipak, i tu žive crnci. Bave se uglavnom 
lovom i ponešto ratarstvom. Veliki čopori 
majmuna često im haraju vrtove i polja. 
Svako, i najmanje, pleme u središnjoj Africi 
govori posebnim jezikom. U prašumama 
ekvatorijalne Afrike žive i Pigmeji, naj- 
manji stanovnici svijeta: visoki su 130 do 
145 cm. Njihovi susjedi iz brdovitih krajeva, Vatusi, 
visoki su 190 do 200 cm. To je narod najviših ljudi na 
Zemlji. Vatusi uzgajaju posebnu vrstu goveda, s veli- 
kim rogovima (dugim do 1,5 m). 

Afričke su prašume bogate skupocjenim drvetom 
(mahagoni, ebanovina), uljevitom palmom i kaučukov- 
cem. U Tanzaniji je za uzgoj 
zemnih oraščića (kikirikija) podig- 
nuta najveća mehanizirana farma 
na svijetu: zaprema 1 300 000 ha. 
Bogata su i još nedovoljno istra- 
žena nalazišta željezne, bakrene i 
uranove rude, ugljena, zlata i dija- 
manata. Zapadni krajevi tropske 
Afrike daju mnogo palmova ulja, 
kakaa, banana, kokosovih oraha, 
pamuka, šećerne trske i mirodija, 
zlata i slonovače. 

U prašumi žive čovjekoliki maj- 
muni. Krvoločne zvijeri, udav, 
zmije otrovnice, mravi i mnogobrojni otrovni kukci 
neprestana su opasnost za one koji prolaze prašumom. 


Crnkinje često nose na 
leđima djecu i dok rade 


Ples plemena Vatusi. Nekad su afrički crnci svojim slikovitim pleso- 
vima slavili uspješan lov, dobru žetvu ili pobjedu nad neprijateljem. 
Danas sve češće plešu pred turistima i pred filmskim snimateljima. 


s ijedan 
zA Man We. 


budan 


u 


Gore: Unutrašnjost rudnika zlata u blizini Johannesburga. Južnoafrički su 
rudnici većinom mehanizirani i opremljeni najsuvremenijim uređajima. 
Južnoafrička Republika daje 86% cjelokupne afričke proizvodnje zlata. 


Dolje: Crnci veoma rado slušaju dobre pripovjedače, a njihove priče 
traju i više sati. Na slici je takav skup iz Botsvane u južnoj Africi. 


U sredini Afrike dižu se visovi Kilimandžara, Kenije 
i Ruvenzorija ili Mjesečevih planina. Uvijek su pod 
snijegom, iako su ti visovi na samom ekvatoru. 

Južno od ekvatora nalaze se velika jezera: Tanga- 
njika, Viktorijino jezero, iz kojega izvire Bijeli Nil, 
Albertovo jezero i druga. 


Od velikih jezera do Rta dobre nade 


Krajevi južno i istočno od velikih afričkih jezera 
bili su do prvoga svjetskog rata njemačke kolonije. 
Nakon poraza Njemačke u ratu pripali su Engleskoj i 
Belgiji. Danas se i tu viju zastave slobodnih država. 
U zemljama uz obalu Indijskog oceana ima i mnogo 
doseljenih Arapa. Bave se uglavnom trgovinom. Nekad 
im je glavno vrelo prihoda bila trgovina robljem. 

Arapi, Indijci, Malaj- 
ci i drugi stanovnici Azije 
naselili su u prošlosti i 
najveći afrički otok — 
| Madagaskar. Afrički crnci, 
koji su veoma slabi po- 
morci, nisu se usuđivali 
otisnuti do njega morem. 
Madagaskar je veoma bo- 
gat otok. Na njemu uspi- 
jeva vanilija, kava, ka- 


kaovac, riža, duhan i sku- 
pocjeno drvo (sandalovi- 
na, palisandar). U naj- 
novije vrijeme sagrađene 
su na Madagaskaru mno- 
ge moderne tvornice. 

Južni dio  afričkoga 
kontinenta u većini je pla- 
ninski, gorovit kraj. Tu ČE 
je klima slična kao u ju- siktalica 
žnoj Evropi. Stoga su te 
krajeve gusto naselili Evropljani, najviše Englezi. 
Privuklo ih je veliko rudno bogatstvo — dijamanti, 
zlato i ugljen. Industrija se znatno razvila, nikli su 
moderni gradovi, izgrađene željezničke pruge i auto- 
mobilske ceste. Veliki grad Johannesburg [Juha'nisberg 
ili Džouhe'nisberg] središte je rudarstva zlata. Jedan 
je od tih rudnika najdublji rudnik na svijetu. Crnci su 
glavna radna snaga u rudnicima i u drugim granama 
industrije. Vladajući sloj — evropski doseljenici koji su 
u znatnoj manjini — ne priznaje ravnopravnost crncima 
ni drugim »obojenim« stanovnicima. Tu vlada surova 
rasna diskriminacija. 

Na krajnjem jugu Afrike, u blizini Rta dobre nade, 
nalazi se velika luka Capetown [Kejptaun]. Osnovali 
su je Buri, naseljenici iz Nizozemske. Oni su nastanili i 
druge krajeve na jugu Afrike. Poslije dugih borba po- 
korili su ih Englezi i prisvojili te krajeve. Danas je tu 
posebna država — Južnoafrička Republika. 

U pustinjskim krajevima južne Afrike žive Bušmani. 
Oni nisu crne, nego žućkastosive boje. Neki smatraju 
da su Bušmani pradavni stanovnici Afrike te da su ih 
crnci postepeno potiskivali sve više na jug, u zabačene 
i puste krajeve. Bušmani i danas stanuju po spiljama. 
Divljač love strelicama i kopljima. Za nekoliko tisuć- 
ljeća njihov se način života tek vrlo malo promijenio. 

U Africi živi oko 10 
tisuća naših iseljenika. 
Nastanili su se većinom u 
Egiptu i u Južnoafričkoj 
Republici. Tu rade kao po- 
morci, rudari, farmeri, rad- 
nici i različiti stručnjaci. 

U naše dane mnogi ju- 
goslavenski stručnjaci — 
inženjeri, liječnici, profe- 
sori i drugi — rade u slo- 
bodnim afričkim državama 
i pomažu njihovu privred- 
nom i kulturnom razvoju. 
Mnoga naša velika podu- 
zeća izgrađuju u Africi lu- 
ke, brane, nasipe, elektri- 
čne centraleidruga postro- 
jenja. Kod nas studiraju 
mnogi studenti iz Afrike. 


Spomenik oslobođenja u Adis 
Abebi, glavnom gradu Etiopije. 
Taj krasni spomenik u slavu 
junačke borbe i pobjede Eti- 
opljana nad talijanskim fašisti- 
ma djelo je naših kipara Frane 
Kršinića i Antuna Augustinčića. 


ALAT. Kad obrađujemo neki materijal — drvo, ko- 
vine, kamen, kožu, gumu, papir, tkanine, plastične mase 
i drugo — služimo se alatom ili oruđem. Pila, čekić, 
blanja, svrdlo i dlijeto spadaju u alat za obradu drveta. 
U obradi metala služimo se kliještima, čekićem, turpi- 
jama, pilama za metal, noževima itd. Posve drugi alat 
služi za obradu papira, tekstila, kože i sl. Srp, kosa, 
motika, lopata, grablje spadaju u poljoprivredni alat. 

Alat se razlikuje po veličini i obliku ako služi u 
različite svrhe. Tako su krojačke škare drukčije od 
škara za šišanje ovaca, od škara za obrezivanje voćaka 
ili od škara za rezanje lima. Kovački čekić nije isti kao 
potkivački, klesarski, šumarski ili rudarski. Stolar nema 
ista kliješta kao kovač ili kao zubar. 

Osim ručnog alata, koji za vrijeme rada držimo u 
ruci, ima i alatnih strojeva. To su kružne, tračne i 
ujarmljene pile, različite bušilice, blanjalice, tijeskovi 
(preše), glodalice, tokarilice, mehanički i drugi čekići 
itd. Ovdje je alat kojim se obrađuje materijal — naj- 
češće metal ili drvo — ugrađen u stroj. Stroj pokreće 
električna struja pomoću elektromotora. Takvih alatnih 
strojeva ima u svim većim radionicama i u tvornicama. 
Oni rade mnogo tačnije i brže i s mnogo većom sna- 
gom nego što čovjek radi ručnim alatom. Mehanički če- 
kić ima udarac koji je nekoliko stotina puta jači od 
udarca najsnažnijeg kovača, a može kovati sate i sate, 
udarajući po više desetaka puta u minuti. Tračna pila 
izreže za 5 minuta toliko dasaka koliko ih stolar ne bi 
ispilio ručnom pilom ni kad bi radio čitav dan. Snažne 
mehaničke škare za lim i željezo režu limene i željezne 
ploče, debele i do 10 cm, kao da su od kartona. Stroj za 
savijanje betonskog željeza savije za tren oka željeznu 
šipku debelu kao ruka. Alatne strojeve dijelimo na uni- 
verzalne (koji vrše više radnih operacija, ali jednu za 
drugom) i na specijalne (koji istovremeno vrše više 
operacija). 

Većina alatnih strojeva stavlja se u pogon i iskop- 
čava jednostavnim pokretanjem ručice ili pritiskom na 
dugme. Radnik kraj takvoga stroja mora samo budno 
paziti da stroj pravilno radi. Ima i alatnih strojeva koji 
rade posve automatski (> AUTOMATI). 

Alat se neprestano usavršava. Nove potrebe stvaraju 
nov alat, a novi alat usavršava proizvodnju i stvara 
nove potrebe. 

Naše tvornice imaju sve više modernih alatnih stro- 
jeva. Takve strojeve proizvode tvornica teških alatnih 
strojeva »Ivo Lola Ribar« u Železniku kraj Beograda, 
tvornica alatnih strojeva »Prvomajska« u Zagrebu i dr. 


ALATNI STROJEVI i - === 


Savremene radionice obrađuju kovine ovakvim golemim mehaničkim čekićima. 
Oni su teški 150 i više tona. Pokreće ih para ili zgusnuti (komprimirani) zrak. 


ALUMINIJ. Aluminij je sastojak gline, ilovače i mno- 
gih stijena. U kori zemaljskoj ima ga u raznim spojevi- 
ma toliko da spada među najrasprostranjenije elemente 
(>> ELEMENTI I SPOJEVI). Unatoč tome, ljudi su ga 
otkrili tek mnogo tisuća godina kasnije nego bakar, 
željezo i druge kovine. Uzrok je tomu što se aluminij 
može dobiti iz svojih spojeva tek vrlo složenim postup- 
kom, dakle mnogo teže nego željezo ili bakar. Prije 
stotinu godina bili su troškovi dobivanja aluminija to- 
liki da bi aluminijska žlica bila gotovo tako skupa kao 
da je od čistoga zlata. Na dvoru francuskog cara Napo- 
leona III goste su služili srebrnim priborom za jelo, a 
cara i najuglednije uzvanike aluminijskim. 

Kad je 1825. g. Danac Jrsted [Ersted] prvi put pro- 
izveo aluminij, nije ni slutio da će to biti najvažnija 
kovina modernog doba. Proizvodnja toga »srebra iz 
gline«, kako su nazvali aluminij, bila je u početku veoma 
skupa jer se pri tom trošilo mnogo skupog natrija. 


U prerezu je prikazana peć za dobivanje aluminija. Iznutra je obložena 
ugljenim blokovima (na slici crno). Peć je ispunjena rastaljenom glinicom 
(tamnije crveno) i tvari koja pomaže izdvajanju aluminija iz glinice. 
U glinicu su uronjene ugijene pločice (na slici pet takvih pločica). Između 
njih i ugljene obloge prolazi električna struja. Ona djeluje da se iz ra- 
staljene glinice izdvoji aluminij (svjetlije crveno), koji otječe kroz pipac 
(lijevo dolje). Oznaka na slici + pokazuje dovod, a oznaka — odvod 
električne struje. Tvornica aluminija ima velik broj ovakvih peći. 


U 1854. g. proizvedeno je na čitavu svijetu tek oko 300 
kg aluminija. Kad je otkriven pogodniji način da se 
dobije aluminij iz rude boksita, proizvodnja se naglo 
povećala, a cijena aluminiju pala. Još je više pojeftinio 
aluminij kad se (oko 1880. g.) za njegovu proizvodnju, 
mjesto natrija, stala upotrebljavati električna energija, 
koja je znatno jeftinija. 

Boksit je dobio ime po gradu Les Baux [Lebo'] u 
Francuskoj, gdje su otkrivene prve veće naslage te rude. 
Boksit je smjesa oksida aluminija i drugih metala. 
Crvenkastomrku boju daje mu željezni oksid. Boksit 
se obično nalazi u krajevima gdje ima mnogo vapnenca. 
Tako ga kod nas najviše ima u Istri, Hrvatskom pri- 
morju, Dalmaciji i Crnoj Gori. Naš je boksit odličan 
jer sadrži malo silicijeva oksida. Po bogatstvu boksitom 
Jugoslavija spada među prve zemlje u svijetu. 

Aluminij se iz boksita dobiva tako da se boksit drobi, 
suši i melje u prah. Boksitni se prah pomiješa s natrije- 
vom lužinom i kuha pod povišenim tlakom. Pri tom se 

aluminijev oksid iz boksita otopi u lužini. Nepotrebne 
se primjese uklanjaju cijeđenjem (filtriranjem). Iz oto- 
pine aluminijeva oksida u lužini kristalizacijom se do- 
biva aluminijev hidroksid, koji se prženjem pretvara u 
aluminijev oksid — glinicu. Da bi se iz nje izdvojio alu- 
minij, glinica se — s nekim primjesama — tali u pose- 
bnim električnim pećima. Kroz rastaljenu smjesu pro- 
pušta se električna struja, koja rastavlja glinicu na alu- 
minij i na kisik. Tekući se aluminij sakuplja na dnu 
peći. Odatle se lijeva u kalupe. Za proizvodnju 1 tone 
aluminija treba 4—5 tona boksita. Pri tom se utroši 
mnogo električne struje: preko 20000 kilovat-sati (kWh). 

Aluminij je lagana kovina srebrnaste boje. Dobro 
provodi toplinu i električnu struju. U industriji sve više 
zamjenjuje željezo i drvo. Predmeti od aluminija trajniji 
su nego da su od željeza iako su triput lakši. Aluminij 
se upotrebljava u gradnji raznih vozila (željezničkih 
vagona, tramvaja, automobila) i strojeva, u elektro- 
tehnici (za električne vodove, umjesto bakra), u kemij- 
skoj industriji (za razne posude i aparate), u kućanstvu 
(za posuđe i pribor, za izradu dijelova modernog pokuć- 
stva), u građevinarstvu (za cijevi, skele, prozorske okvire 
i dr.), za izradu kovanog novca itd. Od aluminija se 
grade dijelovi kuća, hangara, tvorničkih zgrada. Naj- 
veća građevina na Svjetskoj izložbi u Bruxellesu [Bri- 
se'lu] 1958. g. izgrađena je velikim dijelom od aluminija. 
U tanke listiće aluminija zamatamo namirnice (sir, čo- 
koladu, juhu u prahu i dr.). Aluminijski prah služi za 
proizvodnju boja. Nove primjene te srebrnaste kovine 
neprestano se javljaju, zato aluminij zovemo kovinom 
budućnosti. 

Često se aluminiju dodaju druge > KOVINE, po- 
najviše bakar, magnezij, nikal, cink, silicij ili mangan. 
Tako nastaju aluminijeve slitine (legure) koje su čvršće 
i otpornije nego aluminij. Time aluminij postaje čvršći 
i otporniji. Duralumin, slitina aluminija, bakra, man- 
gana i magnezija, čvrst je kao'čelik, ali mnogo lakši. Zato 
se avioni najvećim dijelom izrađuju od duralumina. I 
manji riječni brodovi grade se od duralumina i od slitine 
peralumina, jer njih voda ne nagriza kao što nagriza že- 
ljezo. Silumin sadrži i silicija. Osobito se upotrebljava 
u industriji avionskih motora. Od nekih aluminijevih 
slitina izrađuju se vanjske obloge umjetnih satelita. 

Prva naša tvornica aluminija, u Lozovcu kod Šibe- 
nika, izgrađena je tek 1937. g. Ona je te godine proiz- 
vela 232 tone aluminija. Poslije rata, podizanjem goleme 
tvornice aluminija u Kidričevu kod Ptuja u Sloveniji 
i manje tvornice u Ražinama kod Šibenika, proizvod- 
nja aluminija kod nas znatno je porasla, pa je 1965. god. 
dostigla oko 41000 tona. Iskorišćivanjem : novootkri- 
venih zaliha boksita i podizanjem novih aluminijskih 
kombinata povećat ćemo proizvodnju aluminija. Tada 
će naša zemlja postati jedan od najvećih proizvođača 
aluminija u Evropi: računa se da bi mogla proizvoditi 
i preko 260 000 tona godišnje i tako postati značajan 
izvoznik aluminija. 

Najveći su proizvođači aluminija: Sjedinjene Ame- 
ričke Države (47% cjelokupne svjetske proizvodnje), 
Kanada (15%) i Sovjetski Savez (159%/o). 

1937. g. proizvedeno je u svijetu 450 000 tona alu- 
minija, 1947. g. 960 000 t, 1964. g. 4800000 t, a predviđa 
se da će 1970. g. proizvodnja premašiti 8 milijuna tona. 


AMERIKA. Kad se kod nas spusti noć, na krajnjem 
zapadu Amerike (na Aljasci) sviće tek dan; kad mi 
ujutro ustajemo i krećemo na posao, ondje se spremaju 
na počinak. O Novoj godini, kad nam je često zima i u 
toplim kaputima, u Južnoj Americi (u Argentini i dru- 
gdje) kupališta su puna kupača; sni- z 
jeg tamo pada kad je kod nas ljeto. 
Američki kontinent proteže se 
gotovo od jednog pola do drugog. Od 
Evrope ga dijeli golemi Atlantski 
ocean. Danas, u doba brzih i udob- 
nih prekooceanskih brodova i aviona, 
taj ocean u šali nazivamo »velikom 
barom«. Ali u vrijeme starih jedre- 
njaka on je bio gotovo nesavladiva 
prepreka. Zato u Evropi dugo vreme- 
na nisu znali što je na drugoj stra- 
ni oceana. Mislili su da je ondje 
kraj svijeta. Ipak, bilo je smjelih po- 
moraca koji su na svojim jedrenja- 
cima plovili daleko na zapad. Tako 
je oko 1000. g. doplovio do Ame- 
rike Viking Leif Erikson. Ali Evropljane tada još nije 
zanimao daleki svijet. Tek nekoliko stoljeća kasnije 
razvila se živahna trgovina s azijskim zemljama, oso- 
bito s Indijom. Roba se prenosila uglavnom kopnenim 
putem, a posrednici između Istoka i Zapada bili su 
Arapi i Mlečani. Stoga su neke zapadnoevropske dr- 
žave pokušavale naći drugi, izravan put do Indije, koji 
bi povećao dobit jer bi otpali posrednici. Ljudi su tada 
već pretpostavljali da je Zemlja okrugla. Stoga su sma- 


Indijanka s djetetom iz plemena Kunas, 
Koje živi u okolici Panamskoga kanala 

otočiću pred njujorškom lukom. Kip je, zajedno s podnožjem, visok oko 90 m. 


trali da se može stići u Indiju i ako se plovi prema zapa- 
du. To je pokušao talijanski pomorac Kristof Kolumbo, 
koga je unajmio španjolski kralj. Kolumbo je 12. okto- 
bra 1492. stigao do otočja Srednje Amerike, a kasnije 
i do američkoga kopna. Međutim, on je i umro u uvje- 
renju da je stigao u Indiju. Zato je 
stanovnike američkoga kopna nazvao 
Indijancima, pa im je to ime ostalo 
i do danas. Pet godina kasnije talijan- 
ski pomorac Ameri'go Vespucci [Ves- 
pu'či] dokazao je da otkrivena zemlja 
nije Indija, nego nov, dotad nepoznat 
kontinent. Godine 1507. nazvan je po 
njemu Amerikom. 

Kad se u Evropi pročulo da u 
tom »Novom svijetu« ima zlata i 
drugih prirodnih bogatstava, krenuli 
su preko mora ljudi željni lake za- 
rade: pustolovi, propali vitezovi, osi- 
romašeni građani. Drugi su bježali 
iz Evrope od vjerskih i političkih 
progona. Najviše je iseljenika bilo iz 
Španjolske i Portugala, a kasnije iz Engleske i Fran- 
cuske. Osvajali su zemlje, pljačkali i ubijali američke 
domoroce. Osobito su krvoločni bili španjolski osvajači 
Cortes [Korte's] i Pizarro [Pisa'ro]. U pohlepi za zla- 
tom Cortes je opljačkao i porušio gradove Asteka i 
Maja u današnjem Meksiku, a Pizarro je.opustošio 
zemlju Inka u planinama Južne Amerike. Domoroci 


Bogatstvo Amerike: čega taj kontinent proizvodi više nego ostali svijet 

Nekad su po prerijama Sjeverne Amerike pasla bezbrojna krda bizona. Lov na bizone opskrbljivao je 


prerijske Indijance mesom, kožom za šatore, za obuću i odjeću, tetivama 


se svojim strelicama i kopljima nisu mogli boriti 
protiv vatrenog oružja osvajača. Tako su u kratko vri- 
jeme propale dvije značajne drevne američke kulture. 

Zajedno s opljačkanim zlatom stigle su u Evropu 
dotad nepoznate biljke: kukuruz, krumpir, duhan, raj- 
čica i paprika, a od životinja puran, ali i zlatica i filo- 
ksera. Iz Evrope preneseni su u 
Ameriku pšenica, ječam, vinova 
loza, maslina, konj i mazga. 

Iz jezika američkih Indija- 
naca potječu neke riječi kojima 
se danas služe mnogi narodi, 
pa i mi. Takve su riječi: kakao, 
kinin, tetovirati, pampa, moka- 
sina, jaguar, kolibrić, skunk. 

Evropljani osvajaju 
i naseljavaju Ameriku 


Uskoro nakon otkrića Ame- 
rike i prvih pljačkaških  po- 
hoda počelo je preseljavanje 
iz Evrope u Ameriku. Iz svih 
zemalja zapadne i sjeverne Ev- 
rope selili su ljudi u »Novi 
svijet«. Pridružili su im se doskora i stanovnici 
prenaseljenih azijskih zemalja — Kine i Japana. 

Prva doseljenička naselja nicala su duž atlantske 
obale Amerike. Zatim su došljaci postepeno prodirali 
sve dublje u unutrašnjost, prema zapadu. Sjevernu 
Ameriku naseljavali 
su najviše Englezi, 
Francuzi i Nizozemci. 
U Srednjoj i Južnoj 
Americi nastanili su 
se Španjolci i Portu- 
galci. Doseljenici su 
domorocima nameta- 
li svoju vlast i svoj 
jezik. Tako je Sje- 
verna Amerika po- 
stala područje engle- 
skog jezika. U ostalim 
američkim zemljama 


Ispirač zlata u Kaliforniji. U 
pijesku nekih kalifornijskih ri- 
jeka otkriveno je 1848. g. zlato. 
Nastala je »zlatna groznica«; 
stotinu tisuća ljudi krenulo je 
odasvud u potragu za zlatom. 

govori se španjolski i portu- 
galski. Oba ta jezika razvila su 
se iz latinskog. Zato zemlje 
Srednje i Južne Amerike zove- 
mo zajedničkim imenom Latin- 
ska Amerika. 

Doseljenici su često vodili 
krvave bitke sa starosjediocima, 
Indijancima, koji su branili svo- 
je posjede i svoja lovišta. Da 
bi se domogli bogatije i plod- 
nije zemlje, doseljenici su se 
borili. među sobom. Bili su to ponekad pravi ra- 
tovi. Najbrže se naseljavala Sjeverna Amerika, jer su 
tu klima i zemljište bili nalik na one u Evropi. Tako 
su bijelci potiskivali Indijance (»crvenokošce«) sve 
više na »Divlji zapad«. Preživjeli ostaci nekad brojnih 
Indijanaca povukli su se u siromašne planinske pre- 


lukove i drugim potrebama. 


Dražba na tržištu robova. Trgovina crnim robljem cvala je osobito na jugu SAD, gdje je trebalo mnogo 
radne snage na plantažama pamuka. Oko 1850. godine ojačao je na Sjeveru SAD pokret za ukidanje rop- 
stva. Sukob se razvio u građanski rat, koji se završio pobjedom sjevernih država i ukinućem ropstva. 


djele i puste ravnice. Na sjeveru Amerike danas ima 
samo oko 400000 Indijanaca. Pred najezdom bijelaca 
bolje su se održali srednjoamerički i južnoamerički In- 
dijanci, pa ih danas ima oko 25 milijuna. (Računa se da 
je u Kolumbovo doba Ameriku nastavalo oko 45 mili- 
juna Indijanaca.) Prostrana područja nezdravih tropskih 
prašuma i visokih planina, gdje je zrak razrijeđen, ne 
pogoduju doseljenicima iz Evrope. U tim se krajevima 
stoga i danas rijetko susreću bijeli ljudi. U naše vrijeme 
mnogi se Indijanci prilagođuju novom načinu života 
pa rade kao poljoprivredni ili industrijski radnici. 
Ima među njima i profesora, liječnika i drugih struč- 
njaka. Sjevernoamerički Indijanci, koji još uvijek žive 
u prerijama (> STEPE I TUNDRE), oblače svoju ne- 
kadašnju nošnju samo o svetkovinama ili onda kad ih 
posjećuju turisti i filmski snimatelji. (Filmovi često 
netačno prikazuju život Indijanaca.) 

Za obradu zemlje u prekomor- 
skim kolonijama trebalo je mnogo 
radne snage. Osvajači su stoga dovo- 
dili iz Afrike zarobljene crnce da im 
rade na plantažama pamuka, šećerne 
trske, kave, duhana itd. Ta sramna 


grizli 


trgovina crnim robljem osobito je 
cvala u XVII i XVIII st. Ukinuta je 
u Sjevernoj Americi 1864. god., a ne- 
što kasnije i u Južnoj Americi. Dana- 
šnji američki crnci potomci su tih ne- 
kadašnjih robova. 


Kondor 


Velike evropske zemlje toliko su izrabljivale svoje 
kolonije u Americi da su doseljenici ustajali protiv 
svojih nekadašnjih matičnih zemalja. Ta je borba bila 
uspješna. Trinaest engleskih kolonija u Sjevernoj Ame- 
rici diglo je ustanak protiv Engleske. Vodio ih je ge- 
neral Washington [Vošington]. Godine 1776. proglašena 
je nezavisnost tih bivših kolonija. Ujedinile su se pod 
imenom Sjedinjene Američke Države (SAD). Danas je 
u sastavu SAD 50 država jer su im u toku vremena 
pripojene i druge bivše kolonije. Po generalu Wa- 
shingtonu nazvan je glavni grad SAD, Washington. 
Oslobodilačke pokrete protiv Španjolaca u Južnoj 


U SAD zakon omogućuje redovito školovanje bijeloj i crnoj djeci. 
Međutim, nazadni ljudi u nekim državama na jugu SAD još uvijek 
ne dopuštaju malim crncima da se školuju zajedno s bijelom djecom. 
Još je teže crncima da se upišu na visoke škole i univerzitete. Takav 
nedostojan postupak prema pripadnicima druge rase zovemo rasna 
diskriminacija. Ona je osobito izrazita u nekim južnim državama SAD. 


Americi vodili su do konačne pobjede Boliva'r i San 
Marti'n. Po Bolivaru nazvana je južnoamerička država 
Bolivija (>> DRŽAVE U SVIJETU). 

Amerika se zapravo sastoji od dva kontinenta — 
Sjeverne Amerike i Južne Amerike. Spaja ih Panam- 
ska prevlaka, kroz koju je 1914. god. prokopan kanal. 


1. Eskimka s Grenlanda i dijete; 2. eskimski ribar s Labradora; 3. Indijanac iz plemena Pawnee 
[Poni!] u staroj ratničkoj opremi; 4. Indijanac iz plemena Sioux [Su]; 5. seljak (peon) iz Meksika; 
6. djevojka iz Gvatemale; 7. Indijanac iz plemena Jivaro [Živalro] s puhaljkom; 8. Indio s Amazone; 
9. žena iz plemena Botokudo; 10. Araukanka s djetetom na leđima; 11. žena iz visokih Anda; 
12. prastanovnik Ognjene zemlje. Krajevi u kojima žive ovi stanovnici Amerike označeni su istim 
redom na kartama desno: broj 1 označuje otok Grenland, broj 2 poluotok Labrador, i tako dalje. 


Ovaj Indijanac radi kao 
građevinski radnik na 
montiranju nebodera. 


Od Ledenog mora do Panamskoga kanala 


Krajnji sjever Amerike okružen je Sjevernim lede- 
nim morem. To je područje Arktika (> POLARNI KRA- 
JEVI). Naseljeno je uglavnom Eskimima, kojih ima 
oko 38 000. Bijeli doseljenici dolazili su na daleki sje- 
ver da traže zlato i da love krznaše. Danas se polarna 
lisica, srebrna lisica i drugi krznaši uzgajaju na veli- 
kim farmama. Na samom polarnom krugu leži naselje 
Port Radium. To je jedan od najvažnijih svjetskih cen- 
tara za dobivanje urana, koji služi za proizvodnju 
—> ATOMSKE ENERGIJE. Uran se odatle prenosi 
avionima, koji su u tim krajevima glavno prijevozno 
sredstvo. Atlantska obala veoma je bogata ribom, oso- 
bito bakalarom. 85% stanovništva hladnog poluotoka 
Labradora i otoka Novog Faundlenda živi od ribolova 
i prerade ribe. Svi ti krajevi (osim Aljaske, koja je u 
sastavu SAD) pripadaju Kanadi. Kanada je poznata u 
svijetu po proizvodnji žita, drva, papira, aluminija i ja- 
buka. Iako dio stanovništva živi u teško pristupačnim 
šumskim i polarnim krajevima, u Kanadi je samo 3% 
nepismenih. Za djecu zabačenih krajeva uređena je 
posebna vrsta škole. Vlakovi s vagonima-učionicama 
putuju iz mjesta u mjesto, i u njima se održava 


nastava. Učitelj radi s djecom 
nekoliko dana, zatim im zada 
domaće zadaće i putuje u dru- 
go mjesto. Vratit će se tek idu- 
ćeg mjeseca. 

Između dviju sjevernoame- 
ričkih država, Kanade i SAD, od 
kojih je svaka velika gotovo kao 
čitava Evropa, proteže se niz 
velikih jezera. Ona su spojena 
među sobom i s Atlantskim 
oceanom, pa po njima saobra- 
ća više tisuća brodova. Iz jed- 
nog od tih jezera, Erie [Iril, 
ruši se čuveni vodopad Nijaga- 
re. Visok je 47 m i spada među 
najveličanstvenije prirodne lje- 
pote. Njegovi se slapovi isko- 
rišćuju za dobivanje električne 
energije. U području tih je- 
zera podignuti su veliki, mo- 
derni gradovi, s neboderima 
i mnogim velikim  tvornica- 
ma (Chicago [Šika'go], Detroit, 
Pittsburg i drugi). 

Središnjom nizinom Sjever- 
ne Amerike protječe Mississip- 
Pi [Misisi'pi], koji je, zajedno s 
pritokom Missouri — [Mizurri], 
najduža rijeka svijeta. On spa- 
ja Jug i Sjever. Krajevi u po- 
dručju te rijeke prošarani su 


farmama kukuruza i pšenice i plantažama voća i pamu- 
ka. Ima tako velikih plantaža da čovjek može hodati sate 
i sate dok im dođe do kraja. Na njima se najveći dio 
posla obavlja modernim poljoprivrednim strojevima. 


Bogatstvo Amerike: 


nim granama 
industrije 


slike prikazuju što Novi svijet (Sjeverna i Južna 


Njujorški neboder Empire State Building [Empajer Stejt Bild- 
ing] u noćnoj rasvjeti. Ta najviša zgrada na svijetu visoka je 
381 m, a s televizijskom antenom na vrhu 449 m. Ima 102 
kata i još dva kata pod zemljom. Neboder je sagrađen 1930. 
godine. Tako je elastičan da se na jakom vjetru lagano njiše. 


Amerika zajedno) 


proizvodi 


U američkim prerijama na 
zapadu (»Divlji zapad«) nekad 
su pasli milijuni bizona. Indi- 
janci su ih lovili radi mesa 
i kože. Kad su bijeli doselje- 
nici izgradili u tim krajevima 
željeznicu, istrijebili su bizone 
gotovo posve. Danas ih na tim 
velikim travnjacima zamjenju- 
ju nebrojena krda goveda. Ona 
tu žive poludivlja, a nadziru 
ih govedari, kauboji (engleski: 
cowboys). (Često se u filmovi- 
ma i u knjigama susrećemo s 
kaubojima. Oni su tu najčešće 
prikazani kao pustolovi, a ne 
kao radnici koji obavljaju mu- 
čan posao.) Goveda se poseb- 
nim vlakovima prevoze u veli- 
ke klaonice. Grad Chicago u 
svojim  klaonicama prerađuje 
na dan po 10 000 goveda. 

Na obali Atlantskog oceana 
podignut je najveći grad svije- 
ta, New York [Njujo'rk]. Prije 
tri i po stoljeća bio je tek ma- 
leno selo i zvao se Novi Amster- 
dam. Danas ima s predgrađima 
12 000 000 stanovnika. U sva- 
kom od velikih nebodera stanu- 
je ili radi toliko ljudi koliko u 
nekom malom gradu. U njujor- 


šku luku svaki dan stiže preko stotinu brodova, a na 
njujorške aerodrome slijeće svake četvrte minute po 
jedan avion. Ulicama grada struje rijeke od 1 600 000 
automobila. Iako je saobraćaj pažljivo uređen, skoro sva- 


više nego bilo koji drugi kontinent 


kih 15 minuta dogodi se po 
jedna saobraćajna nesreća. 
U New Yorku je sjedište 
—> ORGANIZACIJE UJE- 
DINJENIH NARODA. Pet 
gradova u SAD ima po ne- 
koliko milijuna stanovni- 
ka. U pojedinim krajevima 
SAD podignuto je u naj- 
novije vrijeme desetak 
kombinata za iskorišćiva- 
nje atomske energije. 
SAD su dug niz go- 
dina bile pošteđene rat- 
nih razaranja. Zato se nji- 
hova industrija mogla raz- 
viti tako da u nekim gra- 
nama vode u čitavu svijetu 
(npr. u prehrambenoj in- 
dustriji, u proizvodnji au- 
tomobila, aviona i dr.). 
Osim toga, SAD iskorišću- 
ju mnoga prirodna bogat- 
stva drugih zemalja svije- 
ta (naftu, uran i dr), a 
vlastitim prirodnim  bo- 
gatstvima koriste se veo- 
ma racionalno. U mnogim 
je tvornicama uveden lan- 
čani sistem, koji ubrzava 
proizvodnju. (Takav se način rada primjenjuje npr. u 
industriji automobila i raznih motora.) SAD daju 48% 
čitave svjetske proizvodnje osobnih automobila (više od 
7 milijuna automobila godišnje ili svake minute po 13 
automobila) i nešto manje od 50% proizvodnje kamiona. 
I poljoprivreda je u Sjevernoj Americi mehanizirana. 


Rad na tekućoj vrpci u jednoj tvornici automobila u Detroitu (SAD) 

Gore: U stepama Sjeverne Amerike pasu krda goveda. Čuvaju ih kauboji, koji su vješti jahači i spretno rukuju 
lasom. Sjedinjene Američke Države stoje na prvome mjestu u svijetu po svojim stočarskim proizvođima. 


Dolje: prostrana poljoprivredna dobra (farme) u SAD i u Kanadi natapaju se, gnoje umjetnim gnojivima i obrađuju 
najmodernijim poljoprivrednim strojevima. Farme u SAD zapremaju više od polovice čitave površine zemlje. 


U nekim krajevima SAD, osobito u velikim grado- 
vima, crnci čine znatan dio stanovništva. Iako su po za- 
konu ravnopravni s bijelcima, tu im ravnopravnost ne 
priznaju svagdje. Crnci obično žive u sirotinjskom di- 
jelu grada a prosječni im je dohodak upola manji nego 
u bijelaca. Gradić Selma (u državi Alabama) imao je 
1965. godine 15000 bijelih i 16000 crnih stanovnika. 
Ali u popisu građana s pravom glasa bio je odnos bije- 
lih i crnih 99 : 1! Takvo nečasno izrabljivanje ljudi dru- 
ge rase zovemo rasna diskriminacija. 

Južni dio sjevernoameričkog kontinenta u većem je 
dijelu pustinjska i gorovita zemlja. Na tome suženom 
dijelu Amerike bujaju tropske šume i pružaju se velike 
plantaže. Tu ima nekoliko država i državica, a najveća 
je među njima Meksiko. U prošlom stoljeću prirodna 
bogatstva Meksika (bakar, zlato, olovo, naftu i dr.) isko- 
rišćivali su stranci, a zemlja je pripadala veleposjedni- 
cima. Nakon revolucije (1910) zemlja je pripala selja- 
cima, a rudnike je preuzela država. Počele su se otva- 
rati mnoge škole. Tako se Meksiko danas razvija u 
naprednu državu. 

U zemljama južno od Meksika uspijevaju banane 
kao nigdje na svijetu, pa te države u šali zovemo »dr- 
žave banana«. Otoke — Kubu, Jamajku, Haiti i dr. — 
zovemo ponekad i Zapadna Indija. Tu se uzgaja šećerna 
trska, duhan i tropsko voće, ali i tu najvrednija pri- 
rodna bogatstva iskorišćuju stranci, osim na Kubi, gdje 
je 1959. g. uspješno provedena socijalistička revolucija. 

Najjužnija država sjevernoameričkog kontinenta, re- 
publika Panama, prepolovljena je Panamskim kanalom, 
koji je pod upravom SAD. Kroza nj prođe svaki dan 
pedesetak velikih prekooceanskih brodova (>KANAL]). 


sabljan 


NEKI PODACI 
O SJEVERNOJ AMERICI 


NAJVEĆA DULJINA KONTINENTA u 
pravcu zapad—istok: 6800 km 

ŠIRINA KONTINENTA u pravcu sje- 
ver—jug: 8000 km 

POVRŠINA: 24 379 000 km? 

NAJVIŠI VRH: Mount McKinley [Ma- 
unt Maki!lnli], na Aljasci (6187 m) 

NAJVEĆI POLUOTOK: Labrador 
(1 300 000. km) 

NAJVEĆI OTOK: Grenland 
km!') 

NAJVIŠI VULKAN: Oriza'ba u Mek- 
siku (5700 m) 

NAJDUŽA RIJEKA: Mississippi [Misi- 
si'pi] s pritokom Missouri [Mizufri] 
(6970 km) : 

NAJVIŠI VODOPAD: Great Falis 
[Grejt Folz|, na Labradoru (610 m) 

NAJOBILNIJI VODOPAD: Nijagara, na 
granici SAD i Kanade 

NAJVEĆE JEZERO: Gornje jezero 
(83 000. km?) 

NAJDUBLJE JEZERO: 
(— 397 m) 

BROJ STANOVNIKA: 290 000 000 

GUSTOĆA NASELJENOSTI: 12 
na 1 km? 


NAJVEĆI GRAD: New York [Njujork] 
(12 000 000 st.) 


(2 175 000 


Gornje jezero 


ljudi 


NAJVIŠI GRAD: Leadville — [Ledvil] 
(3108 m) 
NAJVIŠA — GRAĐEVINA: — Televizijski 


toranj u Montgomeryju (SAD) (562 m) 
NAJVIŠA ŽELJEZNIČKA PRUGA: 
Peak—Pikes [Pik-Pajks] (4260 m) 
NAJDULJI TUNEL: Cascades [Ka- 
ske!ljdz] (12 500 m) š 


NAJDULJI MOST: na Velikom slanom 
jezeru, u SAD (31 km) 


kitolovac 

grivasti tuljan 


NEKI PODACI 
O JUŽNOJ AMERICI 


NAJVEĆA DULJINA KONTINENTA u 
pravcu zapad—istok: 5200 km 

ŠIRINA KONTINENTA u pravcu sje- 
ver—jug: 7600 km 

POVRŠINA: 17 763 000. km? 
NAJVIŠI VRH: Aconcagua [Akonkalg- 
va], u Argentini (7040 _ m) 
NAJVIŠI VULKAN: Lascar 
u Čileu (5990 m) 

NAJDULJI PLANINSKI LANAC: Ande 
(7200 km) 

NAJVEĆI OTOK: Ognjena zemlja 
(71 500. km?) 

NAJDUŽA RIJEKA: Amazona s prito- 
kom Ucayali (Ukaja!li] (6180 km) 
NAJVIŠI VODOPAD: Angelov [Ejndže- 
lov] vodopad u Venezueli (915 m) 
NAJOBILNIJI VODOPAD: Iguassu, na 
granici Argentine i Brazila 
NAJVEĆE JEZERO: Maracaibo [Mara- 
kai'bo], u Venezueli (13 600 km?) 
NAJDUBLJE JEZERO: Titicaca 
Kalkaj], u Boliviji (— 272 m) 
BROJ STANOVNIKA: 162 000 000 
GUSTOĆA NASELJENOSTI: 9 ljudi na 
1 km? 

NAJVEĆI GRAD: Buenos Aires [Bue!- 
nos Aires] (7000000 st.) 

NAJVIŠI GRAD: Cerro de Pasco [Sero 
de Paskoj, u Peruu (4387 m) 
NAJDULJI TUNEL:  Transandina, u 
Argentini (8100 _ m) 

NAJVIŠA ŽELJEZNIČKA PRUGA: 


Središnja planinska pruga u Boliviji 
(4880 m) 


[Laskalr] 


[Titi- 


Stočari u Meksiku uzgajaju čopore konja u slobodnoj prirodi, gdje žive 
kao poludivlji. Da bi se takvi konji navikli nositi jahača ili vući kola, 
treba ih ukrotiti. Taj opasni posao obavljaju najspretniji jahači. 


Od Panamskog kanala do Ognjene zemlje 


Tko brodom prođe kroz Panamski kanal pa krene 
dalje na jug, uz zapadnu obalu Južne Amerike, cijelim 
će putem gledati vijenac visokih i strmih planina. To 
su Ande, najdulji planinski lanac svijeta. Protežu se 
svom duljinom kontinenta. Tu je carstvo kondora, naj- 
veće ptice grabljivice. U predjelima visokim i preko 
4000 m žive Indijanci, potomci davnih Inka i Arauka- 
naca. Prilagodili su se surovoj klimi i veoma razrije- 
đenu zraku. Glavna im je domaća životinja ljama. Ona 
im daje meso, mlijeko, vunu i kožu, a služi i kao to- 
varna stoka. Teško natovarena ljama vješto se penje 
uskim stazama kroz planinsku vrlet. Ali tu su i dvije 
tvrde i dobre ceste. Sagradili su ih Inke i nazvali »Kra- 
ljevska cesta obale« i »Kraljevska cesta brda«. Iako su 
stare već osam stoljeća, njima se mogu voziti i automo- 
bili. Pridružilo im se i djelo savremena čovjeka, želje- 
znička pruga Lima—Oroya [Oro'ja]. Na njoj su mnogo- 
brojni tuneli i vijadukti, a penje se do 4775 m te spada 
među najsmjelija čovjekova tehnička ostvarenja. Gradić 
Cerro de Pasco [Sero de Pasko], u državi Peruu, sagra- 
đen je na visini od 4387 m. To je najviši grad na svijetu. 
Grad Cuzco [Kusko] bio je prijestolnica starih Inka. 
Mnoge stare kuće u tom gradu sagrađene su na teme- 
ljima zgrada što su ih podigli Inke. Tu se nekad uzdizao 


Tornjevi nafte u zaljevu Maracaibo [Marakailbo] u Venezueli. Tu se nafta 
crpe iz ležišta ispod morskog dna. Najveći su proizvođači nafte Sjedi- 
njene Američke Države (30%) i Venezuela (13% svjetske proizvodnje). 


i veličanstveni hram Suncu. Porušili su ga španjolski 
osvajači. Ponegdje su ostale očuvane velike stepenaste 
piramide, posve slične najstarijim egipatskim pirami- 
dama. Na visini od 3800 m leži jezero Titicaca [Titi- 
ka'ka], najviše jezero na Zemlji. 

Ande su bogate rudama: bakrom, zlatom, srebrom i 
cinkom. Prema moru ruše se strmo, poput zida. Na 
istok se blago spuštaju u dvije velike nizine: porječje 
rijeke Amazone i porječje rijeke La Plate. 

Amazona je vodom najbogatija rijeka na svijetu. 
Ona nosi u ocean 1/5 tekuće vode čitave zemaljske 
kugle. U kišno doba nabuja tako da je na nekim mje- 
stima dvaput šira od Jadranskog mora. Na njoj nema 
mosta ni brane. Probija se kroz neprohodnu > PRA- 
ŠUMU. Mnogi su istraživači zalazili u taj »zeleni pa- 
kao«, gdje je klima nepodnošljivo vruća i vlažna, a hara- 
ju zarazne bolesti. Među njima bili su i naši zemljaci: na 
kraju prošlog stoljeća braća Mirko i Stjepan Seljan, a 
u naše dane Tibor Sekelj i Vladimir Kolar. U brazil- 
skim prašumama raste kaučukovac i drvo brazil. (Po tom 
je drvetu dobila ime čitava zemlja; nekad je služilo za 
proizvodnju crvene boje i bilo je vrlo traženo.) Tu žive 
tapiri, jaguari i majmuni urlikavci, zatim tukani, krasne 
papige ara i amazonka i čarobni kolibrići. U vodama ži- 
ve krokodili, grabežljive ribe piraje i električne jegulje. 
Među zmijama najveće su udav i anakonda. 

Indijanska plemena u tim krajevima bave se najviše 
lovom. Glavno im je oružje luk sa strijelama i 3—4 m 
dugačka puhaljka, iz koje puhanjem izbacuju malene 
otrovne strelice. Najvještije rukuju tim neobičnim 
oružjem Indijanci Jivaro [Živa'ro]. Ptica u letu sigurna 
im je meta. Mnogi brazilski domoroci žive još u kameno 
doba iako im nad glavom često lete avioni. 

Brazil je danas najveći proizvođač kave u svijetu 
(49% svjetske proizvodnje). Na mnogim velikim plan- 
tažama kave radi i po više tisuća radnika. Ipak, još 
uvijek je to zaostala zemlja, u kojoj ima mnogo bogatih 
zemljoposjednika i neizmjerno više puke sirotinje. 
Glavni grad Brazila bio je donedavna Rio de Janeiro 
[Riu di Žane'rul. Ali u predjelu prašuma izgrađen je 
1960. god. novi glavni grad — Brazi'lija. To je jedan od 
najmodernijih gradova na svijetu. 

Na jugu se proteže druga velika nizina Južne Ame- 
rike — porječje rijeke La Plate. Tu su prostrane pampe 
(> STEPE I TUNDRE), u kojima se uzgaja stoka. Život 
južnoameričkih govedara, gauča, sličan je životu kaubo- 
ja u Sjevernoj Americi. I oni na konjima čuvaju golema 
stada po slobodnim pašnjacima. Najveća je država u 
tom predjelu Argentina (= Srebrna zemlja). Ona izvozi 
mnogo konzerviranog i smrznutog mesa i žita, najviše 
u Evropu. Nepregledna polja, zasijana žitom, vlasništvo 
su bogatih veleposjednika. Većinu stanovništva čine si- 
romašni nadničari, koji obrađuju tuđa imanja. U poljo- 
privredi i stočarstvu sve se više upotrebljavaju moderni 
strojevi, grade se staje, klaonice, skladišta, silosi. Sto- 
čarstvo je vrlo razvijeno i u susjednim državama Parag- 
vaju i Urugvaju. 

Argentina, Brazil i Čile (piše se: Chile), tri naj- 
razvijenije južnoameričke zemlje, često se skraćeno 
nazivaju »države ABC«. U Čileu se nalazi najjužniji 
grad svijeta, Punta Are'nas. Ima 80 000 stanovnika, me- 
đu kojima 7500 naših iseljenika i njihovih potomaka. 


Gore: U brazilskim rijekama žive tisuće kajmana (krokodila), dugih do 
5m. Domoroci ih tamane jer im kajmani uništavaju stoku. Osim puškom, 
love ih i lasom, a za takav lov treba mnogo snage i spretnosti. 


Dolje: Stado ljama i alpaka (s duljom vunom) na visokom planinskom 
pašnjaku u Andama. Bez tih domaćih životinja bilo bi gorštacima 
gotovo nemoguće živjeti u tim oskudnim krajevima Južne Amerike. 


Krajnji jug Amerike, Patagonija i Ognjena zemlja, 
siromašni su krajevi sa studenom klimom. Otok Ognje- 
na zemlja odvojen je od kopna Magellanovim prolazom. 
Magellan [Mageljan] je 1521. god. dao Ognjenoj zemlji 
to ime po vatrama što su ih na obali palili domoroci. 
Domoroci Ognjene zemlje izumiru, te ih ima još svega 
oko 400. Bave se lovom i ribolovom. Doseljenici uzga- 
jaju ovce. Poneka stada broje i 100000 grla. Selo 
Ushuaia [Ušva'ja] najjužnije je stalno naselje na Zemlji. 


Krdo goveda u argentinskoj pampi. Argentinci uzgajaju 40 milijuna grla 
goveda te godišnje izvoze 550 000 tona smrznutog ili konzerviranog mesa. 
Goveda su glavno privredno bogatstvo i u Urugvaju i Paragvaju. 

ANTIBIOTICI. Mnogi su od nas dobili injekciju pe- 
nicilina kad su imali visoku temperaturu, upalu ili gno- 
jenje. Ubrzo zatim osjećali su se znatno bolje. Penicilin 
je danas jako oružje čovjekovo u borbi protiv nekih 
uzročnika bolesti. Otkriven je 1928. g., i to slučajno. 

Učenjaci često uzgajaju u laboratorijima bakterije 
(> MIKROBI) da bi ih lakše mogli proučavati. Tako ih 
je uzgajao i engleski bakteriolog Fleming. Slučajno je 
u njegovu kulturu bakterija upalo nešto plijesni. Fle- 
ming je opazio da su sve bakterije u blizini plijesni 
uginule. Odmah je zaključio da ta plijesan mora sadr- 
žavati neku tvar koja uništava bakterije. Bila je to 
prilično rijetka vrsta plijesni, koja nosi latinsko ime 
Penicillium [penici'lijum]. Fleming je iz nje istisnuo sok, 
sasušio ga, očistio od raznih primjesa i dobio tvar koju 
je nazvao penicilinom. Kasnija istraživanja pokazala su 
da penicilin doista uništava neke zarazne mikrobe u 
čovječjem tijelu, a pri tom ne škodi čovjeku. Primjena 
penicilina i njegova proizvodnja na veliko počela je tek 
za vrijeme drugoga svjetskog rata jer su tada bolesti 
harale i na fronti i među stanovništvom u pozadini. 
Godine 1942. proradilo je 9 tvornica tog lijeka. Peni- 
cilin proizvodimo i u našoj zemlji. 

Godine 1944. dobio je Waksman [Voksmen] iz glji- 
vice Streptomyces tvar streptomicin, koja uništava klice 
tuberkuloze. Upotrebom tog lijeka smrtnost od tuber- 
kuloze pala je na polovinu, a u nekim zemljama čak na 
petinu (>> BORBA PROTIV BOLESTI). 

Do danas je otkriveno više od 300 antibiotika, a novi 
se još uvijek pronalaze. Godine 1947. otkrio je u Parizu 
naš zemljak, Trogiranin Dekaris, antibiotik framicetin. 

Zašto se penicilin, streptomicin i drugi slični lije- 
kovi zovu zajedničkim imenom antibiotici? 

Gljivice i alge često žive u zajednicama. U zajednici 
žive i neke vrste životinja, npr. mravi i neke biljne uši. 
Takva se pojava zajedničkog života raznih bića, koja 
su korisna jedna drugima, zove simbioza (tj. zajednički 
život). Obrnut je slučaj s nekim gljivicama i plije- 
snima: one ne mogu živjeti zajednički s bakterijama, 
nego ih uništavaju. Ta se pojava zove antibioza (latinski 
anti = protiv, grčki bios = živo biće), pa su tvari u 
plijesnima i u gljivicama koje uništavaju bakterije 
nazvane antibioticima. 

Mnogi su antibiotici štetni čovjeku. Zato se kao lije- 
kovi upotrebljavaju tek njih desetak. Takvi su, osim 
penicilina i streptomicina, još: aureomicin protiv pje- 
gavca, kloramfenikol protiv tifusa, teramicin i neomicin 
protiv raznih bolesti, itd. Antibiotici djeluju u vrlo 
malenim količinama, i to veoma brzo. Svaki antibiotik 
djeluje na neke vrste mikroba, a drugima je neškodljiv. 
Antibiotici se ne smiju uzimati duže vremena, a ni pre- 
često, jer se mikrobi na njih priviknu i postanu otporni. 

Neke antibiotike upotrebljavamo u poljoprivredi za 
suzbijanje biljnih bolesti (npr. snijeti), a u stočarstvu 
kao koristan dodatak stočnoj hrani. 

U najnovije se vrijeme vrše zanimljivi pokusi da 
se pomoću antibiotika (aureomicina, teramicina, klor- 
amfenikola) meso i druge namirnice duže vremena 
održe svježe. Na običnoj temperaturi riba se na taj 
način očuvala puna dva tjedna, a meso tri tjedna. 

Tako čovjek neprestano otkriva korisna svojstva 
antibiotika te ih iskorišćuje u medicini i u privredi. 

ARHITEKTURA. Napustivši nomadski život, ljudi su 
se počeli stalno nastanjivati i podizati razne građevine. 
Iz početka su gradili primitivno, ali, kako se povećavalo 
njihovo iskustvo i znanje, usavršavala se i tehnika gra- 
đenja. Graditelji su nastojali da im zgrada bude ne 
samo čvrsta nego i lijepa, te su je ukrašavali. Tako se 
razvijala arhitektura — umijeće projektiranja i podi- 
zanja zgrada namijenjenih raznovrsnim potrebama (sta- 
novanju, radu, pokapanju mrtvaca itd.). 

Kad se društvo podijelilo na klase, izrabljivači su 
iskorišćivali potlačene da im grade sve veće i ljepše 
zgrade, koje svojim izgledom treba da izazovu divljenje 
i da svjedoče o bogatstvu i moći njihovih vlasnika. Još 
su veličanstveniji bili hramovi. Poznati su spomenici 
drevne arhitekture grobnice egipatskih faraona — pi- 
ramide. Veliki Kineski zid (danas još očuvan u duljini 
od 2450 km) najveća je građevina svih vremena. 
Indijski hramovi djeluju i danas veličanstveno svo- 
jom visinom, neobičnim oblicima i kićenošću. Grčki 
hramovi, naročito na atenskoj Akropoli, ističu se svojom 
mirnom ljepotom i jednostavnim skladom. Stari narodi 
izgradili su i velike gradove: Babilon, Ninivu, Kartagu, 
Rim, Aleksandriju — s palačama, hramovima, vodo- 
vodom, arenama, kupalištima, kazalištima i stadionima. 
Gradili su i ceste, mostove i utvrde, nastojeći da sve to 
bude ne samo upotrebljivo nego i lijepo. Sve su to gra- 
dili primitivnim sredstvima, a nedostatak savršenijih 
tehničkih naprava nadoknađivali su radnom snagom 
golemog broja robova. Svaki narod davao je poseban 
oblik svojim građevinama, tako da stručnjak može već 
po stilu arhitekture prosuditi kojem vremenu i kojem 
narodu neka građevina pripada. 

Za razvoj arhitekture od velike je važnosti napre- 
dak nauke i tehnike. Da nisu znali matematiku, geome- 
triju i mnoge fizičke zakone, ne bi stari narodi mogli 
sagraditi ni pomoćne sprave za gradnju, a kamoli gra- 
đevine, koje nas zadivljuju smjelošću zamisli, veliči- 
nom i izvedbom. Da bismo gradili, treba da poznajemo 
i razne vještine, npr. obradu kamena, kovina i drveta, 
vještinu upotrebe alata i drugih tehničkih sredstava. 
Arhitektura kao djelatnost spaja u sebi nauku, umjet- 
nost i tehničke vještine. 

Rana kršćanska arhitektura u Rimskom Carstvu 
razlikuje se od starorimskih građevina: grade se crkve 
od grubo obrađena kamena, s drvenim krovištem, ka- 
snije s kupolama i polukružnim svodovima i lukovima, 
u romaničkom stilu. Takva je npr. kod nas crkva sv. 
Krševana u Zadru. U Bizantu se razvio drukčiji stil: 


raskošne crkve, s velikim kupolama i lijepim slikama 
i mozaicima. Najljepši je spomenik bizantske arhitek- 
ture crkva sv. Sofije u Carigradu koju su Turci u XVI 
st. pretvorili u džamiju (Aja Sofija). Kod nas je saču- 
vana Eufrazijeva bazilika u Poreču (VI st.). U kasnom 
bizantskom stilu građene su crkva sv. Pantelejmona u 
Nerezima (Makedonija, XII st.), crkva manastira Gra- 
čanice na Kosovu (XIV st.) i druge. 

U srednjem vijeku izgrađuju se u zapadnoj Evropi 
velikaški dvorci, zapravo utvrde, oko kojih se stvaraju 
gradovi zanatlija i trgovaca. Te su gradove opasivale 
čvrste zidine s kulama i opkopima. Zato se oni nisu 
mogli širiti. Kuće su u njima bile visoke i zbijene, a 
ulice uske, krivudave i mračne. Najljepše su zgrade na 
trgu: crkva i gradska vijećnica. Bogati i moćni vladari 
grade visoke crkve, s mnogo šiljastih lukova i ukrasa, 
s uskim, visokim prozorima. Te su crkve mračne i ta- 
janstvene da kod vjernika izazovu strahopoštovanje 
prema »višim silama«. Takav stil zove se gotika. Gla- 
sovite su gotičke crkve u Reimsu [Rensu] i Parizu, u 
Kčlnu [Kelnu] i u Beču, u Milanu, u Zagrebu i drugdje, 
a u gotičkom su stilu izgrađene i gradske vijećnice u 
Wroclawu, Bruxellesu [Brise'lu] itd. 

U doba humanizma (XIV—XVI st.) bogati plemići 
i građani grade raskošne palače i dvorce od: kamena u 
renesansnom stilu, koji izražava životnu radost i bla- 
gostanje imućnih, a uzima kao uzor grčku i rimsku 
arhitekturu. To je vrijeme velikih umjetnika — isto- 
vremeno slikara, kipara i arhitekata — kao što su: 
Leona'rdo da Vinci [da Vinči] i Michelangelo [Mikela'n- 
đeloj Buonarro'ti. Renesansni stil prihvatilo je i svećen- 
stvo, pa gradi veličanstvene crkve, s mnogo slika i ki- 
pova. Takva je, na primjer, crkva sv. Petra u Rimu, 
s kupolom visokom 141 m. Među palačama ističe se 
palača Pitti u Firenci (Italija), a kod nas Knežev dvor 
u Dubrovniku. 

Iz renesansnog stila razvio se nov stil — barok. 
Ističe se velikom kićenošću. U baroknom stilu sagrađene 
su mnoge crkve i palače, npr. kraljevski dvorac Ver- 
sailles [Versa'j] kraj Pariza, dvorci Sch&nbrunn [Šen- 
bru'n] i Belvede're u Beču i mnogi drugi. Kod nas su 
lijepi primjeri baroka Rauchova [Rauhova] palača i 
crkva sv. Katarine u Zagrebu, katedrala sv. Nikole u 
Ljubljani, mitropolitska crkva u Sremskim Karlovcima. 
Još je kićeniji od baroka stil rokoko! (početak XVIII st.). 
Nakon toga arhitektura se vraća jednostavnim oblicima 
grčke i rimske umjetnosti, pa nastaje stil nazvan klasi- 
cizam (Panteon u Parizu, Engleska banka u Londonu, 
Brandenburška vrata u Berlinu i dr.). 

Velik je preokret doživjela arhitektura u Evropi u 
XIX stoljeću kad se brže razvija industrijska proiz- 


vodnja. Grade se velike radionice i tvornice s visokim 
dimnjacima, gradovi se naglo šire, niču najamne ku- 
ćerine s radničkim stanovima, tijesne i mračne. Za 
kapitaliste podižu se raskošne, ali ne baš ukusno ukra- 
šene palače, i to u raznim stilovima i mješavini stilova. 
Kao građevni materijal upotrebljavaju se opeke, često 
neožbukane (npr. u sjevernoevropskim gradovima), a 
poslije izuma cementa (>> CEMENT I BETON) sve više 
i beton, pa čelične konstrukcije i staklo. Istaknute su 
građevine iz tog vremena: Kristalna palača, od čelika 
i stakla, sagrađena za I svjetsku izložbu u Londonu 
(1851), i 300m visoki Eiffelov [Efelov] toranj, od če- 
ličnih greda i lukova, sagrađen 1889. g. u Parizu. Tako 
arhitektura sve više ovisi o tehnici i poprima jedno- 
stavnije oblike. Vanjski oblik građevina sve se više 
prilagođuje unutarnjem rasporedu prostorija i njihovoj 
svrsi (funkciji). Pazi se na uštedu materijala i na što 
bolji proračun čvrstoće, a uzimaju se sve više u obzir 
i higijenski propisi. Svijetle i zdrave prostorije, velike 
i ravne plohe, bez suvišnih ukrasa na fasadi, oznake su 
toga stila, koji se naziva i industrijskim. U njemu se 
naročito istaknuo bečki arhitekt Loos [Los], a kod nas 
arhitekti Kovačić i Plečnik. 

Kako se broj stanovnika u velikim gradovima ne- 
prestano povećavao, a gradilišta su postajala sve skuplja, 
podižu se građevine s mnogo katova — neboderi ili obla- 
koderi. Najviši je neboder Empire State Building [Em- 
pajer Stejt Bilding] u New Yorku [Njujorku]. 

Život u velikim gradovima zahtijevao je da se oni 
izgrađuju po nekom planu. U centru grada ulice nisu 
obično dovoljno široke za sve veći saobraćaj modernim 
vozilima, a stanovnici nemaju dovoljno sunca ni zraka. 
Zato posebni arhitekti (urbanisti) projektiraju novi 
izgled gradova: predviđaju široke, ravne ulice (avenije), 
trgove, blokove kuća, parkove i druge zelene površine, 
određuju mjesta za kolodvore, dijele grad na manja 
naselja, koja imaju svoje javne zgrade (upravne zgrade, 
tržnice, robne kuće, kazališta, kinematografe, škole, 
bolnice, sportska igrališta i dr.), predviđaju izgradnju 
nadvožnjaka, podzemnih željeznica itd. Uređenjem, 
uljepšavanjem i izgradnjom gradova i sela bavi se po- 
sebna grana arhitekture, urbanizam. 

Moderna arhitektura mnogo pazi na pravilnu iz- 
gradnju industrijskih i drugih zgrada i to ne samo 
izvana nego i iznutra. Arhitekti se pri tom savjetuju 
s inženjerima, liječnicima, pedagozima i umjetnicima 
da bi nove zgrade što više odgovarale svojoj svrsi. U 
njihovu radu dolazi do izražaja želja da se ljudi u na- 
seljima i zgradama ugodno osjećaju i da imaju zdrave 
uvjete za život i rad. Tome su mnogo pridonijeli izumi 
različitih instalacija: centralnog i daljinskog grijanja, 

Ovu modernu stambenu zgradu u Berlinu projektirao je Le Corbusier 


ventilacije i klimatizacije (>> SAVREMENI STAN), 
električnih dizala, novi način osvjetljenja (>> RA- 
SVJETA), električni uređaji itd. Posebni arhitekti bave 
se unutarnjom arhitekturom: tipom i razmještajem po- 
kućstva, određivanjem boja za zidove, osvjetljenjem, 
ukrašavanjem stana. Oni daju oblik i pojedinim pred- 
metima koji okružuju čovjeka: namještaju, svjetiljkama, 
posuđu itd. Teže za tim da okolinu dovedu u sklad 
s potrebama savremenog čovjeka. 

Kako se razvijaju tehnika i nauka, tako i arhitekti 
mogu ostvarivati sve smjelije i sve veće građevine 
(>> VELEGRAD). Neki arhitekti uživaju svjetski glas, 
kao npr. Švicarac Le Corbusier [Lekorbizje'] i Ameri- 
čanin Frank Lloyd Wright [Frenk Lojd Rajt]. Među na- 
šim modernim arhitektima istakli su se: Zloković, Kojić, 
Bogdanović, Albini, Ostrogović, Vitić i drugi. 

Arhitekti se danas sve više bave i seoskom arhitek- 
turom. Stoljećima su seljaci gradili svoje kuće i druge 
zgrade prema svom ukusu i običajima. Kako su većinom 
živjeli u siromaštvu i zaostalosti, te građevine ne odgo- 
varaju potrebama zdravog i udobnog života. Seoske kuće 
različitih naroda (>NASTAMBE) imaju posebne oblike, 
već prema tome u kakvu se kraju nalaze, od kakva su 
materijala i kakva je opća kultura seoskog stanovništva 
(npr. kod nas: posavska kuća, makedonska kuća i druge). 
Arhitekti studiraju stil seoskih kuća i nastoje ga sačuvati 
kad projektiraju nove zgrade u selu. U svemu ostalom 
projektiraju ih savremeno, nastojeći da budu higijenske, 
udobne i lijepe. I za izgradnju sel4 prave se urbanistički 
planovi. U našoj zemlji izgrađena su ili proširena poslije 
oslobođenja mnoga sela, te imaju lijepe kuće, velike 
zadružne domove, mašinske stanice, silose, gospodarske 
zgrade, zdravstvene i veterinarske ambulante i moderne 
školske zgrade. Savremeno društvo radi na tome da po- 
stepeno nestane razlike u načinu građenja i uređivanja 
između sela i grada. Nova industrijska naselja izvan gra- 
dova spajaju u sebi dobre strane i grada i sela. 

Rad arhitekta vrlo je složen, težak i odgovoran. On 
treba da zamisli buduću građevinu i da izradi idejne 
skice ili nacrte. Projekt izrađuje sam arhitekt ili poseban 
projektantski zavod, u kojemu rade arhitekti i drugi 
stručnjaci. Oni izrade tačne nacrte, tlocrte, presjeke 
zgrade i njezinih dijelova i proračunavaju troškove. 

Gradnju izvode posebna građevna poduzeća. 
U najnovije vrijeme način građenja sve se 
više industrijalizira. Posebne tvornice izra- 
đuju gotove dijelove, koji se onda ugrađuju: 
betonske ploče i nosače, stepenice, pregradne 
zidove, prozore, vrata i drugo. To je brže i 
jeftinije. I u našoj zemlji ima poduzeća za 
izradu montažnih kuća. Građenje je ubrzano 
i time što se primjenjuju razni > GRAĐE- 
VINSKI STROJEVI. Pri građenju se upotre- 
#_obljava i raznolik materijal: heraklit, lesonit, 
salonit, staklo, aluminij i drugo. Montažna 
naselja izgrađena su velikom brzinom u 
Skopju, porušenom katastrofalnim potresom 
1963. god. 

Djelo je arhitekta i umjetnički rad, jer on 
daje zamisao, stvara u mašti sliku buduće gra- 
đevine, daje joj lijep oblik. Zgrade, mostovi, 
ulice i gradovi mogu biti umjetnički spomenici, koje 
ljudi rado gledaju i njima se ponose. Neki su gradovi 
glasoviti po svojoj arhitekturi, npr. Pariz, Rim, Firenca, 
Dubrovnik, Prag, Moskva i mnogi drugi. Zato ih i po- 
sjećuju turisti iz svih krajeva svijeta. 

U našoj zemlji grade se nove tvornice, javne zgrade 
i stambena naselja. Velike moderne zgrade svojim svi- 
jetlim i zračnim prostorijama svjedoče o velikoj brizi 
naše zajednice za životne i radne uvjete našeg čovjeka. 
Možda je najljepši primjer rudarski gradić Velenje u 
Sloveniji, izgrađen u posljednjih petnaestak godina. Tu 
se danas, na mjestu nekadašnjih kućeraka, ponosno dižu 
blokovi modernih višekatnih kuća, okruženih parko- 


vima i igralištima, modernim ulicama i trgovima. 

ATOMI. Sve što nas okružuje — sva priroda i čitav 
svemir, pa i mi sami — sastoji se od mnoštva neiz- 
mjerno sićušnih čestica. Tako su malene da bi ih u 
ovaj kvadratić [[] stalo mnogo tisuća bilijuna, a 
100 000 000 000 000 000 000 000 njih težilo bi manje od 
jednoga grama. Te čestice zovemo atomima. Na pomisao 
da su sve tvari sastavljene od atoma prvi je došao grčki 
učenjak Demokrit (IV st. prije n. e.). Englez Dalton [Dol- 
ton] prvi je (1803. g.) počeo proučavati atome. 

U prirodi ima različitih vrsta atoma. Svaki element 
(> ELEMENTI I SPOJEVI) ima svoju vrstu atoma. 
Najjednostavniji je atom vodika. On ima jezgru oko 
koje kruži mnogo manja čestica, elektron. Jezgra atoma 
gotovo je 2000 puta teža od elektrona. 

Elektroni su čestice s negativnim električnim nabo- 
jem. Svaki elektron kruži oko jezgre svojom putanjom: 
neki na većoj, drugi na manjoj udaljenosti. Tako je sva- 
ki atom donekle nalik na sićušan Sunčev sistem: atom- 
ska jezgra tu predstavlja Sunce, a elektroni planete. 
Kad bismo atomsku jezgru povećali na veličinu naranče, 
elektroni bi bili poput koštica trešnje, a kružili bi oko 
naranče na udaljenosti od nekoliko kilometara. 

Jezgra atoma sastavljena je od čestica s pozitivnim 
električnim nabojem, protona, i od čestica bez elektri- 
čnog naboja, neutrona. (Samo se vodikova jezgra sastoji 
tek od jednog protona.) Broj protona u atomu poklapa 
se s brojem elektrona, a broj neutrona može biti različit: 

Atom sadrži i druge čestice. Mnoge od njih »žive« 
samo kratak čas. Jednu takvu česticu, nazvanu omega- 
-mezon, otkrila je 1961. g. ekipa američkih učenjaka, u 
kojoj je radio i naš zemljak Bogdan Maglić. »Život« 
omega-mezona traje samo 10 bilijuntih dijelova sekunde! 

Atomi bilo koje tvari — plina, tekućine ili krutog 
tijela — neprestano se kreću. Tako se i sudaraju. Češće 
se sudare vanjski dijelovi atoma, rojevi elektrona. Rjeđe 
se sudare jezgre, i kad se to desi, atomi se mogu spo- 
jiti. Spajanjem atoma nastaju nove tvari. Kad se, npr., 
sudare i spoje dva atoma plina vodika s jednim ato- 
mom plina kisika, nastat će voda. Ako se prilikom su- 
dara atoma njihove jezgre promijene — spoje ili raz- 


Prva tri lika (lijevo) tumače građu najjednostavnijeg atoma — atoma vodika. Oko jezgre kruži u zavojitim 
crtama elektron (1. sličica) tako brzo da je u svakoj sekundi obiđe nekoliko dra Sia (2. sličica). Zbog 
te brzine čini se kao da elektron tvori omotač oko jezgre (3. sličica), pa nam atom izgleda kao malena 
lopta. Na sličicama dalje desno prikazani su redom atomi: helija, ugljika, srebra (u uglu) i urana (gore). 


Prvi fotografski snimak atoma. Svaka je svijetla tačkica jedan atom, 
povećan 100 milijuna puta. Snimak prikazuje vršak igle od metala 
renija. Atomi svih metala poređani su izvjesnim pravilnim redom. 


biju — atomi jedne vrste pretvorit će se u atome 
druge vrste. Tako se jedan element može pretvoriti u 
drugi. Kad se, npr., spoje jezgre dvaju atoma vodika 
i pri tom odbace jedan neutron, nastane atom novog 
elementa, plina helija. (Ta se pojava neprestano događa 
na Suncu, koje se uglavnom sastoji od atoma vodika.) 


Atomska jezgra sadrži različit broj neutrona i protona. Crne kuglice 
označuju protone, a bijele kuglice neutrone. Na slici su prikazane 
redom (slijeva nadesno) atomske jezgre: urana, kisika i vodika. 


Njihovim sudaranjem.nastaje od vodika helij, a pri tom 
se oslobađa > ENERGIJA u obliku topline i svjetlosti. 
Zato Sunce svijetli i grije. Ujedno nastaju na Suncu i 
veoma prodorne zrake, koje bi uništile sav život na 
Zemlji kad ih ne bi zadržavala Zemljina atmosfera. Tu 
pojavu spajanja ili razbijanja atomskih jezgri zovemo 
nuklearna reakcija (jer se jezgra latinski zove nucleus 
[nukleus]). Spajanje jezgri zove se fuzija, a razbija- 
nje jezgri fisija. U svakoj nuklearnoj reakciji oslo- 
bađa se energija u ob- 
liku svjetlosti, topline 
i prodornih zraka. Tu 
—> ATOMSKU ENER- 
GIJU može čovjek isko- 
ristiti u različite svrhe. 

svrhe, z Daru stan 

kim oružjem 

Atomska peć ili reaktor 


Mnogo je učenjaka radilo na razbijanju atoma i na 
ukroćivanju energije koja se pri tom razvija. Englez 
Rutherford [Raderford].prvi je umjetnim načinom raz- 
bio atome. Struju helijevih jezgara puštao je u komoru 
ispunjenu dušikom. Naročitim uređajem s fotografskim 
aparatom pratio je putanju helijevih jezgara, koje su 
bombardirale jezgre dušikovih atoma. Od 415 000 takvih 
»metaka« samo ih je 8 pogodilo cilj! Pogođene dušikove 
jezgre pretvarale su se u jezgre atoma kisika. 

Sve dok je trebalo takve kiše »metaka« da bi se 
razbilo tek nekoliko atomskih jezgri, nije se ni moglo 
misliti na praktičnu primjenu atomske energije. 

Rutherfordov rad nastavili su i usavršili Francuzi 
Irena i Frćdćric [Frederi'k] Joliot-Curie [Žolio'-Kiri'], 
Talijan Fermi, Jugoslaven Pavle Savić i drugi. Oni su 
otkrili da lančana reakcija u uranu i drugim nekim ele- 
mentima može dati silne količine atomske energije. Prvi 
uređaj za razbijanje atoma i oslobađanje nuklearne 
energije izgradio je 1942. g. Fermi u Chicagu [Šika'gu], 
u SAD. Takav se uređaj zove atomska peć ili reaktor. 
Otad su učenjaci i inženjeri, u raznim zemljama, kon- 
struirali nekoliko stotina raznih reaktora. Prvi naš 


Pogledajte najprije donji dio 
slike. Šibice su tako poređane 
da će prva, kad dogori, upaliti 
druge dvije. One će upaliti če- 
tiri šibice, ove daljih osam i 
tako redom. Slično se odvija 
lančana reakcija kojom se cije- 
paju jezgre urana (gornji dio 
slike). Protoni su označeni crve- 
no, a neutroni zeleno. Iz jezgre 
koja se raspala izbijaju neutro- 
ni i cijepaju susjedne 2 jezgre, 
zatim daljih 4, pa 8, 16, 32 itd. x“ 
Sve se to zbiva tako brzo da za nepunu sekundu lančana reakcija 
zahvaća milijune milijuna atomskih jezgara. 1 kg urana mogao bi 
tako dati 24000000 kilovatsati energije i temperaturu do 50 000 000% €. 


kontrolne šipke od bor-čelika 


atomski reaktor pušten je u pogon 28. XII 
1959. u atomskom institutu »Boris Kidrič« 
u Vinči kraj Beograda. Tako se Jugoslavi- 
ja uvrstila među prvih petnaestak država 
svijeta koje su izgradile atomske reaktore. 

Glavni je dio svakog reaktora jezgra 
s atomskim gorivom — uranom 235 ili 
plutonijem 239. Stotine komadića toga 
goriva ispunjavaju metalnu. (obično alu- 
minijsku) cijev dugačku nekoliko metara. 
Tako nastaje šipka s gorivom. Više stotina 
takvih šipki čini snop. Jezgra velikog re- 
aktora sastoji se od nekoliko desetaka, pa 
i stotina takvih snopova. 

U šipkama s gorivom raspadaju se 
atomi. Njihove čestice, neutroni, silnom 
brzinom lete na sve strane. Brze neutrone 
ne može privući atomska jezgra, te oni 
prolaze pored nje. Da bismo ih iskoristili 
za lančanu reakciju, treba da im znatno 
smanjimo brzinu. Stoga je jezgra reak- 
tora uronjena u basen s teškom vodom. (Obična 
voda sadrži vodik s atomskom težinom 1; teška voda 
sadrži vodikov izotop — teški vodik s atomskom te- 
žinom 2; > ELEMENTI I SPOJEVI.) Prolazeći kroz 


aluminijske cijevi s uranom 


Eksperimentalni reaktor služi uglavnom za proizvodnju radioaktivnih 
izotopa. Na slici je uklonjen dio betonskog zida da se vidi unutrašnjost 
reaktora. Aluminijske cjevčice ispunjene određenim elementom potisnu 
se u sredinu reaktora gdje je struja neutrona vrlo jaka. Ta struja 


pretvara element u njegov radioaktivni su bo- 
lančanu reakciju. 


objašnjeno je na donjim dvjema slikama. 


izotop. Zelenom 


jom označene kontrolne šipke koje usporavaju 
Kako te šipke djeluju, 


Shema atomskog re- 
aktora u presjeku. 
Šipke s uranom le- 
že vodoravno, pa ih 
u prerezu vidimo 
kao Kkružiće. Izme- 
đu njih okomito 
prolaze šipke od ko- 
vine bora. Kad se 
te šipke uvlače (sli- 
ka lijevo), lančana 
se reakcija uspora- 
va; kad se šipke iz- 
vlače (slika desno), 
reakcija se ubrzava. 

Gradnja jedne od najvećih atomskih centrala, u Dresdenu kod Chicaga 
(SAD). Reaktor je smješten u okrugloj čeličnoj zgradi promjera 51 m. 
Oko godine 1972. imat ćemo i mi svoju prvu atomsku centralu. 


tešku vodu, neutroni se sudaraju s jezgrama teškog 
vodika i tako postepeno gube brzinu. Teška je voda 
veoma skupa jer je u prirodnoj vodi ima vrlo malo. 
Zato u nekim reaktorima tešku vodu zamjenjuje jeftiniji 
grafit, koji ispunjava prostor između snopova s atom- 
skim gorivom. Neutron mora proći kroz 40 cm debeo 


ZNA. TO OTP 


žad žašjekov sto . 
3 : : 4 


Atomska centrala ne upotrebljava za stva- 
ranje pare ugljen, nego atomsku ener- 
giju iz reaktora. Razbijanjem atoma u 
reaktoru nastaje toplina. Ona grije teku- 
ćinu (vodu ili rastaljenu kovinu), koja 
pod jakim tlakom teče cijevima do gene- 
ratora pare i natrag. U drugom sistemu 
cijevi teće voda. U generatoru pare ona 
se grije i pretvara u paru te pokreće tur- 
binu s električnim generatorom, koji daje 
struju. Iz turbine para ide u kondenzator. 
Tu se hladi i pretvara u vodu, pa je 
pumpa vraća u generator pare. Tako se u 
atomskoj centrali atomska energija pre- 
tvara najprije u toplinsku energiju, ova 
dalje u energiju kretanja (u parnoj tur- 
bini) i najzad u električnu energiju, ko- 
ja se dalekovodom odvodi do potrošača. 
Godine 1964. uspjeli su u SSSR-u pokusi 
da se već u samom atomskom reaktoru 
toplinska energija pretvori u električnu. 


komandna dvorana“ * 


sloj grafita da bi mu se brzina smanjila koliko treba, tj. 
na 150 m/s (metara u sekundi). 


Kad bismo pustili da lančana reakcija nesmetano 
pođe svojim tokom, u tren oka razletio bi se reaktor i 
sve oko njega. Da se to ne bi dogodilo, mora se lančana 
reakcija usporiti i ukrotiti. Radi toga umetnute su iz- 
među šipaka s uranom posebne kontrolne šipke, naj- 
češće od metala kadmija ili od bora. Te šipke zadržavaju 
(»hvataju«) neutrone. Tako možemo po svojoj volji oslo- 
boditi onoliko energije koliko nam je potrebno. 


Toplinu koja se razvija u reaktoru možemo upotrije- 
biti za grijanje parnih kotlova. Iz njih se para pro- 
vodi do električne centrale ili tvornice, i tu ona pokreće 
strojeve. 


Ali prilikom razbijanja atoma javljaju se i opasna, 
veoma prodorna zračenja (> RADIOAKTIVNOST). 
Zato svaki reaktor ima zaštitni oklop od betona, debeo 
2 i više metara. Taj oklop štiti od zračenja iz reaktora. 
Radi još sigurnije zaštite, ljudi koji rade s atomskim 
uređajima nose zaštitna odijela ili se kreću zatvoreni u 
olovnim ormarićima s kotačima i prozorčićem od olovna 
stakla. Služe se »mehaničkim rukama« — željeznim 
hvataljkama. Na najopasnijim mjestima ljude zamje- 
njuju metalni roboti (>> AUTOMATI). 


Osim reaktora, i drugi uređaji služe za dobivanje i 
za primjenu atomske energije. Akceleratori su uređaji 
u kojima se pomoću električne struje visokog napona 


ubrzava kretanje atomskih čestica — najčešće elektro- 
na i protona. One tada velikom snagom »bombardiraju« 
svoj cilj: atome različitih elemenata. Pri tom se spajaju 
s njihovim jezgrama, i tako nastaju novi elementi. 

U reaktoru i u drugim nuklearnim uređajima ljudi 
stvaraju nove vrste atoma, kakvih nema u prirodi. Zo- 
vemo ih radioaktivnim izotopima (>> ELEMENTI I 
SPOJEVI). Većina njih zrači iz jezgre vrlo prodorne 
zrake. Radioaktivni izotopi spadaju u najmoćnija poma- 
gala savremene nauke. Oni se mogu upotrijebiti u medi- 
cini (npr. za otkrivanje i za liječenje raka i drugih tu- 
mora), u poljoprivredi (npr. za proučavanje kako biljka 
iskorišćuje razna umjetna gnojiva, za stvaranje novih 
sredstava protiv štetnih kukaca itd.), u industriji (npr. 
za praćenje toka nafte u naftovodima, za mjerenje gus- 
toće ili debljine proizvoda), u nauci (za proučavanje 
kako biljka pret- 
vara energiju Sun- 
ca u hranu i sl). 

Atomska ener- 
gija može služiti 
kod velikih melio- 
racija, npr. za ru- 


Dva atomska stručnjaka 
prate izdaleka kako se 
odvija lančana reakcija u 
atomskom reaktoru. Teh- 
ničar promatra posebnim 
teleskopom. Zdravstveni 
stručnjak drži u ruci 
Geiger-Milerov [Gajger- 
-Milerov] brojač. Njime 
mjeri jačinu atomskih 
zračenja. Oba su struč- 
njaka u zaštitnim odije- 
lima, a na licu imaju ma- 
sku s kisikom jer ne smi- 
ju disati zatrovani zrak. 


šenje brda, za destiliranje morske vode kojom će se na- 
tapati sušni krajevi uz more itd. Ona će u bliskoj buduć- 
nosti pokretati vozila svake vrste. 

Potreba za atomskim gorivom sve je veća. Zato geo- 
lozi u cijelom svijetu traže i otkrivaju nalazišta ura- 
novih ruda (> GEOLOŠKA ISTRAŽIVANJA). Po- 
trebno je preraditi tone i tone tvrdih stijena da bi se 
dobilo nekoliko kilograma uranova oksida. On se mora 
dalje prerađivati da bi se dobio čist uran. I naša zemlja 
ima zalihe uranovih ruda — dragocjene sirovine za 
atomske peći i buduće atomske centrale — ali još ne 
znamo hoće li one biti dovoljne a njihovo iskorišćavanje 
rentabilno. 

U Jugoslaviji djeluju tri atomska instituta: »Boris 
Kidrič« u Vinči kod Beograda, »Ruđer Bošković« u Za- 
grebu i »Jožef Štefan« u Ljubljani. Istraživački reaktor 
u Vinči naš je najveći nuklearni uređaj. Vjerojatno. će 
do 1972. g. proraditi i prva naša atomska električna cen- 
trala, kod Krškog u Sloveniji. Taj bi kolos imao snagu 
od 300 MW (megavata), tj. više nego ijedna naša sada- 
šnja elektrana. (Godine 1966. već radi ili je u gradnji 
107 atomskih centrala, u 27 zemalja.) 

Još više energije nego pri razbijanju (fisiji) atoma 
oslobađa se prilikom njihova spajanja (fuzije). Takva 
se energija oslobađa npr. na Suncu, gdje se spajaju 
jezgre atoma vodika i tako nastaje nov element — he- 
lij. I ljudi su već uspjeli dobiti nuklearnu energiju spa- 
janjem atomskih jezgara, i to kod vodikove bombe. Ona 


Na ovakvim  »atomskim«  ogleđnim 
dobrima vrše se pokusi s usjevima. U 
metalnoj cijevi nalazi se radioaktivni 
kobalt 60, koji se može dizati i spu- 
štati. Što ga više dignemo, to širi do- 
met ima njegovo zračenje. Naokolo 
su razmještene pokusne biljke. Zra- 
čenje izaziva promjene u njima i u 
njihovu sjemenu. Tako mogu nastati 
biljke s novim korisnim svojstvima. 


je po svom djelovanju mnogo strašnija nego atomska 
bomba s uranom. Već pri prvoj pokusnoj eksploziji 
vodikove ili H-bombe (H = hidrogen, tj. vodik), 1952. g., 
digao se užaren stup 40 km uvis, a »gljiva« na vrhu 
toga stupa protegla se 190 km u širinu. Jačina te eksplo- 
zije bila je jednaka eksploziji 3 milijuna tona TNT. 
Idućih godina izvršeni su pokusi H-bombama koje su 
imale i 20 puta jače djelovanje, tj. koliko 50 milijuna 
velikih avionskih bombi iz drugoga svjetskog rata. 
Čovjek pokušava ukrotiti divlju prirodnu silu atom- 
ske fuzije i primorati je da bude korisna. Vodika ima 
mnogo više nego urana, i lakše se dobiva, pa bi atom- 
ska energija dobivena na taj način bila vrlo jeftina i 
mogla bi korisno poslužiti čovječanstvu u razne svrhe. 


Van de Graafov akcelerator instituta »Jožef Štefan« u Ljubljani. Na 
slici se vidi tek dio toga velikog atomskog uređaja. Za njegovo djelo- 
vanje potreban je vrlo visok napon električne struje — 2000000 volti. 
Zato je primjena ovakve atomske naprave moguća ondje gdje su 
izgrađene snažne hidroelektrane (kod nas npr. u SR Sloveniji). Pored 
akceleratora stoje konstruktor, inž. Cilinšek (lijevo), i njegovi suradnici. 


AUSTRALIJA. Australija je od Evrope najudaljeniji 
kontinent. Putničkim se avionom iz naše zemlje do 
Australije putuje dva dana, a brodom tri tjedna. 
Trideset je puta veća od Jugoslavije, a ima znatno ma- 
nje stanovnika od nje. Kad je kod nas proljeće, u 
Australiji je jesen; kad je ondje zima, kod nas je ljeto. 
Još prije nego su Evropljani otkrili Australiju, 
ucrtavali su u geografske karte, 
južno od Azije, nepoznato kop- 
no, veće i od jednog kontinen- 
ta. Nazvali su ga latinskim ime- 1 
nom: Terra australis incognita 
[Tera austra'lis inko'gnita 
Nepoznata južna zemlja]. Budu- 3 
ći da je većina poznatog kopna 
na sjevernoj polutki, vjerovali 
su da se mora negdje daleko 
na jugu nalaziti još nepoznato 
veliko kopno, koje bi tako 
»održavalo  ravnotežu«  izme- 
đu kopna i mora na Zemlji. 
U potrazi za tim kopnom doprli su pomorci i do 
Australije. Prvi je bio Portugalac Ere'dia (1601). Pouz- 
danije vijesti o Australiji donijeli su u Evropu Nizoze- 
mac Tasman (XVII st.) i Englez Cook [Kuk] (XVIII st.). 
Cook je prokrstario čitav Južni Pacifik i napokon usta- 
novio da ne postoji zamišljena Terra australis, nego 


landa [Kvinslenda]; 3. 


1. crnac iz sjeverne Australije; 
2. stanovnik sjevernog Queens- 
lovac 
klokana iz Novog Južnog Wa- 
lesa [Velsa]; 4. majka i dijete 
iz Velike Viktorijine pustinje. Krajevi u kojima žive ovi australski domoroci označeni su istim broje- 
vima na karti Australije (lijevo): broj 1 označuje sjevernu Australiju, broj 2 Queensland i tako dalje. 


da je u tom dijelu svijeta beskrajno more po kome su 
razasuti mnogi otoci. Najveći od tih otoka nazvan je 
kasnije Australijom. 

Među svim kontinentima Australija je od prirode 
najsiromašnija. Više od '/; njezina prostranstva suha 
je i bezvodna —> PUSTINJA, nazvana »mrtvo srce 
Australije«. Po rubovima pustinje protežu se krajevi 


obrasli rijetkim travama i bodljikavim grmljem. Dalje 
se prema obali steru pašnjaci. Sjeveroistočnom obalom, 
koja prima s oceana dosta kiše, šire se bujne šume i 
—> PRAŠUME. Duž te obale protežu se opasni ko- 
raljni sprudovi i grebeni, pa tu stradaju mnoge lađe. 
Takva se zemlja prvim putnicima iz Evrope učinila 
neugodnom i negostoljubivom. 
Zbog toga su Englezi u prvo 


vrijeme naseljavali Australiju 


kažnjenicima. Kada su kasnije 


na zapadu Australije otkrivena 


bogata nalazišta zlata i drugih 


ruda, nahrupili su doseljenici iz 


Engleske i Irske, a kasnije i iz 


drugih krajeva. Broj bijeloga 
stanovništva naglo se poveća- 


vao, a domaćeg stanovništva — 


australskih crnaca — bivalo je 


sve manje. U pohlepi za rudnim 


blagom i za bogatim pašnjacima 

doseljenici su nemilosrdno is- 


trebljivali starosjedioce, pa ih danas ima veoma malo 
(oko 40 000). Oni borave u nepristupačnoj unutrašnjosti 
zemlje, gdje žive još i danas životom ljudi iz kamenog 
doba. Ne poznaju ni stočarstva, ni ratarstva, ni obrade 
kovina. Glavno im je zanimanje da traže hranu. Žene 
sabiru korijenje i plodove ili traže vodu. U tome im 
pomažu i djeca. Kamenim oružjem, toljagom i bume- 
rangom muškarci love klokane, zmije, emue i drugu 
divljač. Najzaostalije je australsko pleme Pitjantjare. 
Jezik im je tako siromašan da se moraju sporazumije- 
vati i prstima. Brojiti i računati ne umiju dalje od 3. 


Australija — zemlja »živih fosila« 


Australija je još u pradavno doba bila morem posve 
odsječena od ostalih kontinenata. Stoga se tu održao i 
razvio biljni i životinjski svijet koji se znatno razlikuje 
od onoga na ostalim kopnima. Sačuvale su se još i danas 
neke vrste koje su davno — prije mnogo stotina mili- 
juna godina — živjele i drugdje na Zemlji, a zatim su 
izumrle. Zato kažemo da je Australija (zajedno s 
otocima  Tasmanijom i Novim Zelandom) zemlja 
»živih —>FOSILA«. Među takve životinje spada 
gušter premosnik ili tuatara, koji ima na tjemenu 
tragove trećeg oka. Za nauku je također zanimljiva 
australska riba dvodihalica, koja diše škrgama i 
ribljim mjehurom. I kljunaši su se očuvali jedino u 
Australiji. Te čudne životinje — kljunaš i kljunati ježak 
— legu jaja kao gmazovi, ali ženka doji mladunce mli- 
jekom kao ostali sisavci. Više od 170 vrsta tobolčara daje 


i 


Luka u Sydneyu [Sidnijul, najvećem | 
gradu Australije. Most spaja sređište 
grada i njegovo sjeverno predgrađe. 


posebno obilježje životinjskom svijetu Australije. Naj- 
poznatiji su među njima klokani ili kenguri. Veliki klo- 
kani u stadima skaču po stepama, manje vrste žive na 
drveću ili u podzemnim jazbinama. Na drveću živi 
tobolčar koala, koji je nalik na malena medvjeda. Među 
tobolčarima ima i mesoždera (vuk-tobolčar i dr.). 

Od ptica osobito je zanimljiv kivi, kome su krila 
posve zakržljala, a perje mu je nalik na dlaku. Noju 
su slični emu i kazuar. Ljepotom se ističu rajčica ili 
rajska ptica i lirašica. Kukmasta papiga kakadu i crni 
labud karakteristične su australske ptice. 

I među australskim biljkama ima »živih fosila«. U 
brdovitim krajevima rastu šume golemih drvolikih pa- 
prati. Slične su onim papratima koje su prije neko- 
liko stotina milijuna godina rasle na svim kontinentima. 


zd SaN Australija je zemlja mno- 
ša gih suprotnosti. Ne treba 
putovati daleko od veli- 
kih industrijskih gradova 
i farmi (poljoprivrednih 
dobara) koje se obrađuju 
na najmoderniji način 
da se dođe u bezvodne 
pustinjske krajeve gdje 
domoroci žive još uvijek 
kao u davno kameno 
doba. I životinjski svijet 
Australije je raznolik. 
Iz Evrope su »doseljene« 
domaće životinje, a radi 
lova kunić i lisica. Ku- 
nić se ubrzo tako raz- 
množio da je postao 
prava napast za usjeve. 
Među australskim biljka- 
ma ističu se eukaliptus, 
araukarija i akacija. Eu- 
kaliptus ima vrlo rijetku 
krošnju, pa je takva šu- 
ma svijetla, s malo sjene. 
Akacija ima krošnju po- 
put kišobrana, a arauka- 
rija je nalik na naš bor. 


vra + 
kid. 


Prirodna bogatstva Australije. Objašnjenje upotrijebljenih znakova nalazi se na strani 7. ove knjige. 


Australija — zemlja vune i žita 


Australija je prva zemlja na svijetu po proizvodnji 
vune: ona daje polovinu svjetske proizvodnje. Tu se 
uzgaja oko 165 milijuna ovaca, više nego i u jednoj 
drugoj zemlji. Neki bogati farmeri imaju stada koja 
broje i do dvjesta tisuća grla. Australska je vuna ču- 
vena po svojoj kakvoći jer potječe od najboljih pasmina 
ovce, većinom merino. I uzgajanje goveda vrlo je ra- 
šireno u krajevima gdje zemlja nije pogodna za obra- 
đivanje. Na svakog stanovnika australskog istoka do- 
lazi prosječno po 60 goveda. Goveđe i ovčje meso 
također su značajno vrelo prihoda australskog stanov- 
ništva. Meso koje je zamrznuto (da se ne bi kvarilo) 
prevoze posebno građeni brodovi-hladnjače čak u Evro- 
pu i Ameriku. 


Stočari se moraju boriti protiv surove prirode i 
protiv neprijatelja svojih stada. Za sušnih godina pre- 
seljavaju stada posebnim vlakovima u krajeve gdje 
ima više vode i hrane. Ipak, ponekad od žeđi uginu mi- 
lijuni grla ovaca i goveda. Tako je 1965. g. zbog 
suše uginulo više od 400 000 grla stoke, a 1914. g. čak 
17,5 milijuna ovaca. Neprijatelji su stoke skakavci, klo- 
kani, kunići i dingo. Skakavci, klokani i divlji kunići 
pojedu toliko trave da mogu ozbiljno ugroziti prehranu 
stada. Radi obrane svojih pašnjaka i polja od bezbrojnih 
kunića ljudi su podizali ograde od žičane mreže, dugač- 
ke na tisuće kilometara. Danas kuniće truju, uništavaju 
ih šrapnelima iz aviona i siju među njih uzročnike bole- 
sti miksomatoze. Tako se broj kunića veoma smanjio. 
Klokane ljudi love radi mesa i krzna. Žičane ograde ču- 
vaju stada i od čopora divljih pasa dinga, koji usprkos 
tomu čine veliku štetu jer svake godine rastrgnu mnogo 
tisuća ovaca i goveda. 


I na susjednom Novom Zelandu stočarstvo je glavno 
vrelo prihoda stanovništva. 


Australija spada među najjače izvoznike žita. Do- 
duše, neke ga zemlje proizvode više nego ona, ali je 
potrošnja žita u Australiji malena (zbog malog broja 
stanovnika), pa ga mnogo ostaje za izvoz. Osim toga, 
Australija svoje žito izvozi na tržište kad je na sjever- 
noj polutki proljeće i rano ljeto pa je domaće žito na 

Velik dio unu- 
trašnjosti Au- 
stralije čine 
pješčane i ka- 
menite  pusti- 


nje. Stoga _ su 
njezina prirod- | 
na bogatstva 
najvećim dije- 
lom raspoređe- 
na po rubovi- 
ma kontinenta. 


izmaku. Za obradu zemlje, za sje- 
tvu, žetvu i vršidbu upotrebljava- 


| ju se suvremeni strojevi. Dubokim 
| oranjem, 
' zemljišta i drugim sredstvima mo- 
 derne poljoprivrede ljudi poste- 


umjetnim  natapanjem 


peno i polupustinjske predjele pre- 
tvaraju u obradivo tlo. Australija 


je prva u svijetu počela redovito 
primjenjivati umjetnu kišu za na- 
tapanje sušnih predjela. 

U sjevernim, tropskim predje- 
lima uspijeva šećerna trska i dru- 
go tropsko bilje, a u krajevima 
s umjerenom klimom voće. 

Australija je bogata rudama. 
Rudnika ugljena, željeza, bakra, 
srebra i zlata ima osobito na jugu. 
Zlato je nađeno i usred pustinje. 
Na takvim su mjestima nikla rudarska naselja. Njihovi 
stanovnici vode neprestanu borbu protiv pijeska koji 
nanose pustinjski vjetrovi. Na nekim su mjestima otkri- 
vena bogata nalazišta urana. Ta je ruda potrebna za 
dobivanje atomske energije. 

Tri četvrtine ukupnog stanovništva Australije živi 
u velikim modernim gradovima. Najveći je od njih 
Sydney [Sidni], jedna od najljepših luka na svijetu. 
Odatle polaze na sve strane svijeta brodovi natovareni 
vunom, mesom, maslacem, sirom, kožom i žitom. Že- 
ljeznička mreža u Australiji slabo je razvijena jer je 
promet brodovima uz obalu jeftiniji, a avionom znatno 
brži. Glavna željeznička pruga ide preko cijelog kon- 
tinenta u pravcu zapad—istok. Duga je 6500 km, a 
putovanje traje 4 dana. 

Životni je standard Australije vrlo visok. Još je viši 
na Novom Zelandu. Tu je pomor dojenčadi manji nego: 
igdje drugdje na svijetu. 

Čitav kontinent, s otokom Tasmanijom, jedna je 
država. Novi je Zeland posebna država. I Australija i 
Novi Zeland članovi su Britanske Zajednice Naroda. 
U tim dvjema državama živi oko 20 000 naših iseljenika 

(Enri!ko Karu'!zo)] 
talijanski pjevač 

AUTOGRAFI.  Vlastoručno pismo, rukopis, pa i sam 
potpis zove se autograf ili autogram. Rukopisi zname- 
nitih ličnosti imaju kulturnu i historijsku, pa čak i 
novčanu vrijednost. Zato ljudi već nekoliko stoljeća 
sakupljaju takve autografe. Ima i posebnih prodavao- 
nica i dražbi na kojima se autografi kupuju i prodaju. 
Izmjenjivanjem autografa (duplikata) uspostavljaju se 
prijateljske veze među ljudima iz raznih zemalja. 

U posljednje vrijeme sakupljanje autografa osobito 
se razvilo. Sakupljači se ne ograničavaju samo na ruko- 
pise i potpise znamenitih ličnosti. Sakupljaju i potpise 
svojih znanaca, rodbine i drugova. Takva zbirka može 
postati vrijedan spomenar, koji će nas — kao i album 
slika — sjećati na razne događaje i susrete. Omladina 
osobito rado prikuplja potpise raznih umjetnika, film- 
skih i kazališnih glumaca, istaknutih sportaša i učenjaka. 

Charles Darwin [Čarlz Darvin] 

američki filmski glumac i režiser 

a 

Autografe značajnih ljudi možemo dobiti od njih 
izravno ili u pismu, a mogu nam u tome pomoći i naši 
znanci. Uz takve ćemo autografe u svom albumu ozna- 
čiti najvažnije podatke o osobi čiji autograf imamo. 
Autografe možemo sabirati u običnim bilježnicama, u 
spomenarima i albumima, na kartonima ili u omotni- 
cama. Naročito vrijedne autografe pokrit ćemo celo- 
fanom da se bolje očuvaju. 

Neka velika industrijska poduzeća, banke, sudovi, 
milicija i drugi imaju također zbirke različitih potpisa. 
Te zbirke imaju drugu svrhu. Pomoću njih se provje- 
rava je li potpis na nekom spisu, čeku, mjenici itd. 
originalan ili krivotvoren (falsificiran). Iako se čovjek 
ne potpisuje uvijek na potpuno isti način, grafolozi — 
stručnjaci koji se bave proučavanjem raznih rukopisa 
— mogu pouzdano odrediti ispravnost svakog potpisa. 


AUTOMATI. Na ulici, na željezničkoj stanici i drugdje 
ima vaga koje »same« važu. Kad stanemo na vagu i u 
nju ubacimo određen novčić (npr. komad od 20 starih 
dinara), kroz drugi će otvor ispasti karta na kojoj je 
otisnuta naša težina. Drugi automati, građeni na sličan 
način, izbacuju za određenu svotu poštansku marku, 
čokoladu, hranu u paketima, slatkiše, cigarete, šibice i 
drugo, pa čak i mijenjaju novac. U nekim hotelima i 
drugim zgradama ugrađeni su automati koji uključuju 
plin ili električnu struju (npr. za grijanje prostorije) kad 
u njih ubacimo novac. Automat u javnoj telefonskoj go- 
vornici dat će nam spoj kad u nj ubacimo kovan novac 
od 20 starih dinara, a nakon 3 minute automat će spoj 
prekinuti. Želimo li dalje razgovarati, treba da ponovo 
ubacimo novac. U mnogim kućama stubišni automati 
nakon određenog vremena gase upaljeno svjetlo. Elek- 
trični gramofoni podižu iglu i zaustavljaju se »sami« 
kad je ploča odsvirana, a ima i gramofona koji automat- 
ski mijenjaju ploče. 

Automatima, dakle, zovemo naprave koje bez sudje- 
lovanja čovjeka obave neku radnju ili niz radnja. Neke 
automate moramo pokrenuti pritiskom na dugme ili 
ubacivanjem novca, a neki se automati stavljaju u po- 
kret bez prisustva čovjeka. 

Dosad smo spomenuli neke jednostavnije mehaničke 
automate. Složeniji automat je npr. automatski stroj za 
pranje rublja. On će sam zagrijati vodu do određene 
temperature, zatim će oprati, isplahnuti i osušiti rublje. 
Treba samo u stroj staviti rublje i prašak za pranje, a 
zatim pritiskom na dugme stroj pokrenuti; sve će ostale 
radnje stroj obaviti samostalno. Takav stroj može raditi 
i noću, dok domaćica spava. 

Ima automatskih uređaja koji rade duže vrijeme. 
Tako se, npr., svijetleće reklame u određenim vremen- 
skim razmacima pale i gase, a kasno u noć potpuno se 
ugase (da se električna struja ne bi trošila više nego što 
je potrebno). Sve to obavlja poseban satni mehanizam. 
Slični automati gase noću svjetla u izlozima. I uličnim 
semaforima često upravljaju atomatski uređaji 


RON 
su 


Svi ovi uređaji na slici — i još mnogi koji se i 
ne vide, a među njima deseci kilometara elek- ši 
tričnih vodova — dio su »elektronskog mozga«. 
Rezultati se dobivaju na magnetofonskim tra- 
na zaslonu dvaju televizora i 
na spravi oscilografu (u sredini pulta, crveno). 


kama (lijevo), 

Mnogo složeniji automatski uređaji upotrebljavaju 
se u prometu. Neki od njih rade pomoću —> FOTOSTA - 
NICE. Čim se vlak pojavi na ulazu u stanicu, takav 
automatski uređaj sam prebacuje skretnicu na slobodan 
kolosijek ili daje znak strojovođi da mora zaustaviti 
vlak i čekati jer su svi kolosijeci zauzeti. Kod takvih 
automata nitko ne pritiskuje na polugu niti ne ubacuje 
novac da bi počeli raditi. Oni su neprekidno »na 
oprezu«. Čak su i neke savremene dječje igračke 
opremljene sličnim uređajima: ima malih električnih 
željeznica s tunelima, sa signalima koji se pale i gase, 
s brkljama (rampama) koje se pri prolasku vlaka auto- 
matski spuštaju i dižu. Takvim automatskim uređajima 
upravlja struja elektrona, pa ih zovemo elektronskim 
automatima. Njima se služimo i za upravljanje pro- 
metom u najživljim ulicama velegrada. Oni nam po- 
mažu da sa zemlje upravljamo raketama i avionima 
koji lete bez posade. Takav avion poslušno izvršava sve 
zadatke što ih dobiva preko automata s radio-uređajem 
(»automatski pilot«): leti određenim smjerom, određe- 
nom visinom i brzinom, iz zraka automatski fotografira 
zemljište, posve se pravilno spušta na određeni 
aerodrom i izvršava druge zadatke. Neki vojni 
avioni imaju uređaj koji automatski stavlja u pokret 
mitraljez ili top čim se na 
nišanu pokaže neprijatelj- 
ski avion. Na avione vlasti- 
te vojske uređaj neće pu- 
cati jer ih fotostanica po 
obliku razlikuje od nepri- 
jateljskih. Umjetni sateliti 
(> SVEMIRSKI LETOVI), 
koji lete čak do susjednih 
planeta (Venere, Marsa), 
automatski bilježe tempe- 
raturu, jakost svemirskih 
zračenja i druge podatke, 
te ih preko radija poseb- 
nim šiframa javljaju svo- 
jim stanicama na Zemlji. 

Stručnjaci neprestano 
pronalaze nove automate, 
koji sve više zamjenjuju 
čovjekovu radnu snagu, pri 
tom su neusporedivo brži, 
a često tačniji i jeftiniji. 

Na slici se viđi glavni pult za upravljanje i razvodna ploča u komandnoj prostoriji 
tvornice »RADE KONČAR«. Mnoge naše moderne tvornice imaju takve uređaje. 


Današnji automati imali su svoje prethodnike u 
davnoj prošlosti. Grčki učenjak Heron (I st. prije n. e.) 
uredio je da se pomoću pare i utega teška brončana 
vrata na hramu u Aleksandriji (Egipat) automatski 
otvaraju i zatvaraju. Vjernici su to smatrali božjim 
čudom. U srednjem vijeku imale su neke crkve i druge 
zgrade automate za otkucavanje sati na tornju. U odre- 
đeno vrijeme pojavile bi se metalne figure anđela, sve- 
taca ili kovača, izbile sate i opet se povukle. Neki od 
takvih uređaja djeluju još i danas (u Dubrovniku, Ve- 
neciji, Pragu, Niirnbergu i drugdje). U Evropi, Arabiji, 
Kini i drugdje izrađivali su mehaničke igračke: metalne 
patke koje su se kretale i »zobale« kukuruz, ptice koje 
su »pjevale«, i sl. 


Automatske tvornice 


Danas je nemoguće zamisliti modernu > TVOR- 
NICU bez automatskih ili poluautomatskih uređaja. 
Razne dizalice, automatski čekići, strugovi, drobilice i 
drugi strojevi poslužuju sami sebe u radu: sami zahva- 
ćaju sirovinu i materijal, obrađuju ih i prenose dalje. 
Oni izrađuju električne žarulje, čavle, limene ploče i 
cijevi, vijke, pera i razne druge metalne dijelove, 
pune i zatvaraju boce, predu i tkaju tkanine, izrađuju 
kutije i limenke, štampaju novine na velikim rotacijskim 
strojevima (>> ŠTAMPA- 
RIJA) itd. Ima i čitavih 
automatiziranih tvornica, 
u kojima gotovo i ne vidi- 
mo ljude. Ondje, npr., uz 
zaglušnu buku strojeva i 
pištanje pare ulaze u stro- 
jeve veliki blokovi užare- 
nog željeza i čelika. Stro- 
jevi ih automatski obra- 
đuju — kuju, režu, stružu, 
savijaju, sastavljaju dije- 
love — i predaju dalje 
jedni drugima, sve dok na 
kraju ne iziđu gotove ci- 
jevi, željezničke tračnice, 
razni alati ili čak i motori, 
već upakovani za otpremu 
iz tvornice, a da ih pri tom 
ljudska ruka nijednom ni- 
je dotakla. Sve se to oba- 
vlja mnogo brže nego da 


strojeve poslužuje čovjek, pa prema tome i mnogo 
jeftinije. Uvođenjem automata u nekim tvornicama 
proizvodnja se podesetorostručila, a troškovi proizvodnje 
su sniženi na četvrtinu. Izrađene tisuće i tisuće istih di- 
jelova tako su jednake da se ne razlikuju ni za tisućinku 
milimetra! Radnici u takvim tvornicama nadgleda- 
ju rad strojeva (npr. na jednog radnika otpada po 
50 i više strojeva) i priskaču tamo gdje se nešto pokva- 
rilo. U nekim tvornicama nije ni to potrebno. Jedan 
jedini čovjek sjedi u posebnoj sobi za komandnim sto- 
lom ili pred komandnom pločom. On odatle upravlja 
cijelim tvorničkim odjelom, pa čak i čitavom tvornicom. 
Mnoštvo kontrolnih žaruljica i drugih signala (a pone- 
kad i televizijski aparat) pokazuju mu kako teče rad 
strojeva u tvornici i dojavljuju mu odmah svaki, i naj- 
manji, kvar na stroju ili zastoj u radu, a istovremeno 
zaustavljaju pokvareni stroj. U automatiziranoj tvorni- 
ci nekoliko ljudi iz komandne dvorane upravlja čitavim 
radom tvornice. 

Neke naše velike tvornice i velike električne centrale 
(Mavrovo, Jablanica, Vinodol i druge) posve su auto- 
matizirane. 

Automati su golema pomoć čovjeku, ali ga oni ni- 
kada ne mogu potpuno zamijeniti; oni samo tačno 
izvršavaju sve one poslove koje im je čovjek odredio. 


Heronov automat iz 
hrama u Aleksandriji 
(lijevo u prerezu). Kad 
se na žrtveniku upali 
vatra, ugrije se ispod 
nje voda u srednjoj 
posudi. Odatle ide pa- 
ra cijevima u desnu 
i lijevu posuđu. I u 
njima je vođa. Para 
istiskuje vođu, i tako 
kipovi bogova »sami« 
gase vatru na žrtveni- 
ku. Čitav je taj uređaj 
vrlo brižljivo ugrađen, 
da ga vjernici ne viđe. 


Elektronski  mozgovi 
i roboti 


Najsavršeniji dana- 
šnji automati — elek- 
tronski računski stro- 
jevi — slikovito su 
nazvani = »elektron- 
skim mozgovima« ili 
»strojevima koji mi- 
sle«. Široka primjena 
takvih strojeva poče- 
la je tek 1955. godi- 
ne. »Elektronski mo- 
zgovi« služe u indu- 
striji, trgovini i pro- 
metu za izračunava- 
Robot »Tum«, izrađen 1957. god. u Moskvi nje zamršenih računa. 

Kod nas takve elek- 
tronske računske strojeve imaju neke naučne ustanove, 
statistički zavodi, banke i velike tvornice. Prvi veliki 
elektronski centar kod nas uređen je 1960. g. u Savez- 
nom zavodu za statistiku u Beogradu. Prvi naš elek- 
tronsko-računski centar otvorenog tipa osnovan je 1965. 
godine u Zagrebu. 

Ima raznih tipova elektronskih računskih strojeva. 
To su uređaji koji ispunjavaju velik dio dvorane. Naj- 
veći od njih teže i preko 40 tona, a sastoje se od čita- 
vog niza strojeva s nekoliko tisuća elektronskih cijevi, 
više stotina kilometara električnih vodova, preko stotinu 
magnetofonskih vrpca i drugih uređaja. Oni primaju 
podatke, prenose ih na magnetofonske vrpce i tako 
ih »pamte«, provjeravaju ih, računaju, pišu, daju 
štampane rezultate. Neki slični strojevi čak i pre- 
vode tekstove s jednog jezika na drugi. U tvornicama 
aviona, automobila i sl. računa se i provjerava mnoštvo 
različitih podataka. Kad bi u tim tvornicama 1000 odlič- 
nih i brzih matematičara radilo čitav dan, obavili bi 
upravo toliko posla koliko obavi elektronski računski 
stroj za 1 sat. 


»Elektronski mozgovi« mogu za 1 sekundu zabilje- 
žiti na magnetofonsku vrpcu ili pročitati s nje do 2000 
riječi. (Čovjek u prosjeku pročita za 1 sekundu oko 


rezervna guma 


prostor za prtljag 


Stražnji Odbojnik 


ispusnik  spremnića 
za gorivo cijev za 


dovod gorj, f» 


diferencijal 


sjedalo 


5 riječi.) U 1 sekundi mogu izvršiti do 360 000 jedno- 
stavnih ili do 10 000 složenih računskih operacija. Za 1 
sat odštampaju na papiru 36 000 redaka, od kojih svaki 
ima po 130 slova. (To znači da bi oba sveska ove enciklo- 
pedije »elektronski mozak« odštampao za samih 45 mi- 
nuta!) Sve to rade potpuno automatski. Dok strojevi 
rade, posvuda se žaruljice pale i gase, kotači s vrpcama 
se okreću, otiskuju se znaci na vrpcama i kartonima. 

Neki automati u XVIII i XIX stoljeću imali su 
oblik sličan čovječjem. Mogli su hodati, sjesti i vršiti 
druge neke pokrete. Takve automate zovemo robotima. 
To su bile vješto konstruirane lutke, ali bez praktične 
primjene. I danas ponekad konstruiraju robote, samo im 
je svrha posve drukčija, korisna. Kad se, npr., iskušava 
nov tip aviona, ponekad u njemu mjesto pilota sjedi 
robot. On ima veličinu, oblik i težinu pilotova tijela, pa 
čak i istu temperaturu. Tek ako pokusi pokažu da je 
avion dobro konstruiran i da nema opasnosti, robotovo 
mjesto preuzima avijatičar. 

Često se u automat umeću naročito bušene kartice. 
Raspored rupa na kartici djeluje da robot vrši određene 
radnje. Dosad se gubilo mnogo vremena za izradu tak- 
vih kartica. Sad je izrađen i takav robot koji obavlja 
bušenje kartice, tj. izrađuje program rada svojim »ko- 
legama« — drugim robotima. 

Nauka pomoću koje se izrađuju uređaji što mjesto 
čovjeka upravljaju raznim procesima zove se kibernetika. 


AUTOMOBIL. Ljudi su već u davno doba maštali ka- 
ko da načine kola koja će se sama kretati. To su poku- 
šavali grčki fizičar Heron (I st. prije n. €e.), engleski 
učenjak Bacon [Bejkon] (XIII st.), genijalni Talijan 
Leonardo da Vinci [Leonardo da Vinči] (XV st) i 
drugi. Ali prvi auto koji je doista krenuo potječe tek 
iz XVIII st., kad je već postojao parni stroj. Taj je 
auto konstruirao Francuz Cugnot [Kinjo']. Nimalo nije 
bio nalik na današnje automobile: glomazna i teška 
kola na tri kotača pokretala je para iz kotla koji je 
visio ispred prednjega kotača. To je čudovište dahtalo 
i kloparalo, a kretalo se brzinom od 2 do 4 km na sat 
(sporije nego pješak!). Svakih bi se desetak minuta 
ustavilo jer bi mu ponestalo pare. Najzad je kotao eks- 
plodirao, pa je policija zaplijenila to opasno vozilo. 

Ali izumitelji nisu stali. Tražili su pogodnije pogonsko sredstvo od 
pare. Konstruirali su automobile na pogon rasvjetnim plinom, zgusnu- 
tim zrakom, električnom strujom. Sva su ta vozila bila nespretna za 
rukovanje, a razvijala su malene > BRZINE. Ipak su na njima morale 
biti istaknute crvene zastave kako bi im se prolaznici izdaleka skla- 
njali s puta. Godine 1883. konstruirao je Nijemac Daimler benzinski 
motor, a 1885. god. primijenio je taj motor na automobil njegov ze- 
mljak Benz [Benc]l. Tako je nastao prvi moderni auto: otad se grade 
automobili koje pokreću benzinski > MOTORI. 

Vožnja je postala ugodnija kad je 1888. god. Dunlop [Danlop] izu- 
mio automobilske gume sa zračnicama koje ublažuju trešnju. 

U našoj zemlji se prvi auto javio 1901. g., na zagrebačkim ulicama. 
Uplašeni građani nazivali su ga »nečastiva kolica«. 

Automobil se sastoji od tri dijela: šasije ili donjega kolnog postroja, 
karoserije ili gornjeg kolnog postroja i opreme. (Laki automobili često 
nemaju šasije, nego su svi uređaji ugrađeni u karoseriju.) 

Šasija se sastoji od okvira, na kojemu su kotači, opruga za ublaža- 
vanje trešnje, upravljač ili volan, kočnice i uređaji za kretanje auto- 
mobila, od kojih je najvažniji motor. Pomoću spojke prenosi se rad 
motora do osovine kotača, koji pokreću automobil. Da se motor suviše 
ne zagrije, ima hladnjak s vodom, ili se rashlađuje zrakom. U mjenjač- 
koj je kutiji uređaj kojim mijenjamo spoj motora s kotačima. Tako može 
auto voziti sporo, a s velikom snagom (na uzbrdici), ili brzo, a sa sla- ao 
bom snagom (na ravnu). Spoj možemo podesiti tako da se kotači okreću € flo N 
obrnutim smjerom, i tada će auto krenuti unatrag. Na zavoju vanjski 
kotač mora prijeći dulji put nego kotač s unutrašnje strane zavoja, pa 
prema tome mora učiniti veći broj okreta. Da bi se to postiglo, ugrađen 
je diferencijal — uređaj koji omogućuje da se vanjski kotač okreće brže 
nego unutrašnji. Osobni automobili obično imaju pogon ili na stražnje ili 
na prednje kotače, a džipovi i teški kamioni na prednje i na stražnje. 

Karoserija čini vanjsku oblogu automobila. Ona zatvara motor, štiti 
putnika i vozača od vjetra i nevremena, a blatobranima djelomično 
prekriva kotače. Obično je od čeličnog lima, s prozorima od nesalom- 
ljiva stakla. U njoj su ugrađena vrata, sjedala, prostor za prtljag, ras- 
vjetna tijela, ponekad i radio-aparat itd. 

Uz vozačevo sjedalo nalaze se pedali za spojku, za nožnu kočnicu 
i za dovod upaljive smjese u motor, a u nekih automobila i ža stav- 
ljanje motora u pogon. Tu je i ručna kočnica, ručica mjenjača za brzinu 
i upravljač, kojim ravnamo smjer kretanja. Automobili obično imaju 
3—4 brzine za vožnju uhaprijed i jednu za vožnju unatrag. 

Ispred vozača je upravljačka ploča. Na njoj je mjerilo za prevaljene 
kilometre, mjerilo za brzinu, pokazivač goriva i ulja, mjerilo za struju 
i druge naprave. 

Za vožnju noću služe velika svjetla (farovi), koja osvjetljavaju 
cestu do 100 m ispred vozila, zatim zasjenjeno svjetlo, koje osvjetljava 
do 25 m, i malo gradsko svjetlo za vožnju ulicama (osvjetljava 8—10 m) 
Otraga je svjetlo za osvjetljavanje registarskog broja i tzv. »stop- bi) 
-svjetlo« po kojemu se vidi kada vozač koči. (Time se upozorava vozilo B oi sjeo icikicg ije Ed 
koje ide za automobilom da ne bi naletjelo na nj.) Za vožnju po magli : I a TO E SA 
imaju neki automobili posebno, žuto svjetlo. Svaki auto mora imati i 
svjetleći pokazivač smjera skretanja (Žmigavac) da ostali vozači i pješaci 
vide kamo će auto skrenuti. (Tako je otpala potreba da se daju zvučni 
—> SIGNALI sirenom, a time je znatno smanjena buka na ulicama.) 

U opremu automobila spadaju: rezervne gume, alat, dizalica, pumpa, 
ključevi za vijke, pribor za montiranje guma, za njihovo krpanje itd. 

Potpuno zatvoren osobni auto zovemo limuzina; kabriolet ima po- aos 
kretan krov koji se može skinuti; faeton je osobni auto bez krova. Osob- mana 
ni automobili postižu brzine do 180 pa i 220 km/h (kilometara na sat). 
Autobus može prevesti najednom veći broj putnika (30—80). Još je više 
mjesta u autobusu koji je građen na kat. Kamioni su teretni automobili. 
Prevoze terete od 1/» do 15 t, a voze do 80 km/h. Putnički automobili i 
kamioni (teretnjaci) spadaju u transportne (prijevozne) automobile. 

Cugnotov_[ Kinjolov ] parni auto (1770) 


Specijalnih automobila ima različitih vrsta. Bole- 
snike prevozimo bolničkim automobilima. Automobi- 
lima-cisternama prevozimo tekućine (benzin, naftu, 
vino, ulje i dr.). Crveni vatrogasni automobili jure 
ulicama kad je negdje buknuo požar. Ponekad viđamo 
automobile za polijevanje i čišćenje ulica, za prijevoz 
smeća, za preseljenje pokućstva, auto-dizalice, ralice 
za odgrtanje snijega, poštanske automobile, automo- 
bile-hladnjače za prijevoz ribe i druge pokvarljive 
robe, propagandne automobile sa zvučnicima itd. 

Sportski trkaći automobili, s naročito građenim 
motorima, imaju i poseban oblik da bi mogli postići 
što veću brzinu (500 do 600 km/h). Raketna trkaća kola 
(1966. g. još u izradbi u SAD) možda će premašiti brzinu 
od 1100 km/h. Prilikom prve automobilske utrke, u 
Francuskoj (1887), najveća je brzina bila 19 km/h. 

Spremišta za automobile zovu se garaže. U servi- 
snim stanicama može se dobiti benzin, nafta i ulje, 
zatim voda za hladnjake, mogu se gume napuniti zra- 
kom itd. Za popravak automobila uređene su autore- 
monine radionice. 

Svaki vozač mora imati vozačku dozvolu, tj. služ- 
benu potvrdu o vozačkom (šoferskom) ispitu. Mora 
se držati saobraćajnih propisa i poštivati saobraćajne 
znakove (>> SAOBRAĆAJ). U SAD, gdje je automobilski 
promet razvijeniji nego igdje u svijetu, svakog dana po- 
giba u automobilskim nesrećama gotovo 100 ljudi, a oko 
3000 ranjenika otprema se u bolnice. Da bi se izbjegli 
automobilski sudari, vrše se u najnovije vrijeme pokusi 
s radarskim uređajima (> RADAR) u automobilu, s ma- 
gnetskom trakom po sredini ceste, koja djeluje na ure- 
đaj s > FOTOSTANICOM u automobilu tako da on 
automatski održava pravac. 

Već ima pokusnih automobila na atomski pogon i 
automobila bez kotača (»lebdeći jastuk«), koji se kreću 
pomoću zgusnutog zraka i lebde do 20 em iznad zemlje. 


Benzov [Bencov] auto 
na pogon benzinom (1886) 


dvosjedni auto tipa Reo (1905) 


Proizvodnja automobila u svijetu neprestano raste. 
Godine 1938. proizvedeno je 3 980 000 automobila, go- 
dine 1949. 8 080 000, a 1965. više od 19 000 000. Danas 
se u prometu na svim cestama i ulicama svijeta nalazi 
112 milijuna osobnih automobila i 32 milijuna kamiona i 
autobusa. Prosječno dolazi u SAD jedan automobil na 
svaka 3 stanovnika, u Francuskoj na svakih 6, u Velikoj 
Britaniji na 7, u SR Njemačkoj na 8, a u nas na 96 sta- 
novnika. 

Prvi javni automobilski saobraćaj poštanskim auto- 
mobilima u Evropi imala je Crna Gora, 1903. god., tj. 
tri godine prije Švicarske i ostalih zemalja. 

Svaki automobil (i drugo motorno vozilo) mora biti 
registriran, tj. uveden u popis vozila kojima je odobre- 
na vožnja. Posebni stručnjaci provjeravaju je li vozilo 
u ispravnom stanju. Svako registrirano vozilo ima plo- 
čicu s brojem a katkad i s oznakom iz koje je zemlje. 
Evo nekoliko oznaka koje automobili u međunarodnom 
prometu nose na jajolikoj pločici: 


Austrija 
Albanija 
Belgija 
Bugarska 

— Brazil 

— Švicarska — Iran 

— Čehoslovačka —IRQ — Irak 

— Njemačka N — Norveška 

— Danska NL — Nizozemska 

— Španjolska P — Portugal 

— Francuska PAK — Pakistan 

— Vel Britanija PL  — Poljska 


— Grčka R 
— Mađarska 
— Italija 
— Izrael 
— Indija 


— Rumunjska 
RA — Argentina 


— Švedska 
— Finska 
— Sovjetski Savez 


IR 


— Turska 
USA — Sjedinjene 
Američke 
Države 


YU — Jugoslavija 


Za unutrašnji promet naši automobili imaju na 
četvrtastoj pločici oznaku svojega kotara ili mjesta, npr.: 


Beograd 


— Koper 
Bjelovar 


— Ljubljana 


= Pula 

— Rijeka 

— Sarajevo 

— Sisak 
Celje — Skopje 

— Cetinje — Split 

— Karlovac B — Zagreb 

— Kragujevac išti itd. 


Banjaluka 
Bitola 

Godine 1965. imali smo 180 000 osobnih i 64 000 te- 
retnih automobila i autobusa. Vozila u javnom auto-sao- 
braćaju prevezla su te godine 36 milijuna tona tereta i 
216 milijuna putnika. Automobile smo počeli graditi tek 
poslije oslobođenja. Prvi je automobil u nas izrađen 
1947. g. Kamione i autobuse proizvode tvornice u Mari- 
boru (TAM = Tovarna avtomobilov Maribor) i u Pri- 
boju (FAP = Fabrika automobila Priboj), a automobil- 


ske motore u Rakovici. Osobne automobile proizvode 
tvornice »Crvena zastava« u Kragujevcu, »Tomos« u 
Kopru i »Pretis« u Vogošći kod Sarajeva. Godine 1956. 
u nas je proizvedeno 426 autobusa i 2765 kamiona, a 
1965. g. 11 000 kamiona i autobusa i 28 000 osobnih auto- 
mobila. To pokazuje da se naša mlada automobilska in- 
dustrija naglo razvija. Automobile i automobilske dije- 
love izvozimo u neke evropske i vanevropske zemlje. 


AVION. Avion ima dugu pretpovijest. Promatrajući let 
ptica, ljudi su od pamtivijeka željeli da i sami polete. 

Mnogi su ljudi pokušavali načiniti spravu kojom bi 
lebdjeli u zraku. Prvi kome je to uspjelo bio je nje- 
mački inženjer Lilienthal [Lilijental]. Od voštana platna 
i vrbovih prutova načinio je neku vrstu širokih krila. 
Kad bi se zatrčao niz obronak brežuljka i skočio, ta bi 
ga naprava neko vrijeme nosila zrakom. Lilienthal je 
između 1891. i 1896. god. izvršio oko dvije tisuće takvih 
letova. Pri jednom pokusu srušio se i poginuo. Njegova 
letjelica nije još bila pravi avion jer se nije mogla 
dignuti u zrak vlastitom snagom; to je bila neka vrsta 
planera — predak današnjih zračnih jedrilica. 

Prvi avion s motorom uzletio je 1903. g. Američanin 
Orville Wright [Orvil Rajt] digao se avionom tri metra 
iznad zemlje. Letio je 12 sekunda i prevalio 30 metara. 
(Veći je danas raspon krila velikog savremenog aviona!) 
Njegov je avion imao dvostruka krila. Bio je izgrađen 
od drveta, voštana platna i čelične žice. ' 

Nakon prvog uspjeha čovjek sve brže osvaja zračni 
prostor. Francuz Blćriot [Blerio'] 1909. g. na svom krh- 
kom aparatu prelijeće za 37 minuta more između Fran- 
cuske i Engleske. Francuz Fabre [Fabr] prvi se (1910) 
vinuo u zrak s vodene površine hidroavionom: i letio 
oko 500 m. 

U to herojsko doba avijacije poletjeli su na avio- 
nima vlastite konstrukcije i prvi Jugoslaveni. Ivan Sa- 
rić iz Zemuna digao se 30 metara u zrak 16. oktobra 
1910. U isto vrijeme konstruirao je avion zagrebački in- 
ženjer Penkala uz pomoć Dubrovčanina Merćepa. Tim 
je avionom letio Slovenac Eduard Rusijan. Leteći nad 
Beogradom, Rusijan je poginuo u januaru 1911. 

Uskoro se avijacija tako razvila da su 1919. g. dva 
engleska avijatičara, Alcock i Brown [Alkok i Braun], 
poduzela let preko Atlantika. Preletjeli su od Novog 


Dvostruka pet- 
lja (looping 
[luping]). Ko- 
vit, jednostav- 
nu i dvostruku 
petlju i druge 
akrobatske fi- 
gure izvode 
vješti avijati- 
čari da pokažu 
svoje sposob- 
nosti upravlja- 
nja avionom. 

Faundlenda do Irske, a da se usput nigdje nisu spustili. 
Američki avijatičar Lindbergh [Lindberg], sam u avio- 
nu, prvi je preletio s američkog kopna na evropsko, od 
New Yorka [Njujorka] do Pariza, 1927. godine. Letio je 
33 i po sata. Prvi let oko svijeta, bez spuštanja, izvršio 
je 1949. g. američki vojni avion »B-50«. 

Avioni su u prvo vrijeme imali dvostruka krila 
(biplani, dvoplošnjaci), pa i trostruka (triplani). Gradili 
su ih od drveta, čelika i impregnirana platna. Današnji 
su avioni jednoplošnjaci (monoplani). Grade se najviše 
od lake i veoma čvrste aluminijeve slitine duralumina. 

Većina aviona kreće se pomoću benzinskih ili klip- 
nih > MOTORA. Prema broju motora imamo jedno- 
motorne, dvomotorne, tromotorne, četvoromotorne i 
višemotorne avione. Neki od tih motora imaju snagu 
veće lokomotive. Motor pokreće drven ili aluminijski 
vijak (elisu, propeler), koji svojim okretanjem stvara ja- 
ku struju zraka. Ta zračna struja podiže avion uvis i 
tjera ga naprijed. Za proteklih 50 godina snaga avionskih 


KS ŽE 


motora silno je porasla — od 50 KS na 3500 KS, a uspo- 
redo s tim i brzina: od 40 km/h (kilometara na sat) na 
1000 km/h i više. 

Ljudi žele letjeti sve brže, sve dalje i sve više. 
Stručnjaci zato pronalaze uvijek nove, snažnije motore. 
Tako su počeli graditi avione bez vijka, s mlaznim mo- 
torom. Mlazni motor velikom snagom izbacuje prema 
stražnjem kraju aviona mlaz plina ili usisanog zraka. 
Taj je mlaz mnogo snažniji od strujanja zraka što ga 
proizvodi vijak. Potisak (suprotna sila), koji odgovara 
snazi od više tisuća konjskih snaga (KS), tjera avion 
naprijed. Mlažnjaci (avioni s mlaznim pogonom) mogu 
postići > BRZINU veću od brzine zvuka. Ali na visi- 
nama preko 30 000 m iznad zemlje (> DUBINE I VI- 
SINE) oni lete teško, jer je tu zrak vrlo razrijeđen. 
Ipak, mlazni avioni, sve više potiskuju avione s prope- 
lerom. Brzina mlaznih motora iskorištena je osobito za 
vojne avione, lovce i bombardere. U novije vrijeme 
grade se sve više i putnički avioni s mlaznim pogonom. 
Prvi je od njih bio britanski avion »Comet« [Komit], 
1951. god. Mogao je ponijeti 44 putnika i letjeti brzi- 
nom od 800 km/h. Najveći putnički avion, sovjetski če- 
tvoromotorac »Antonov 22« ili »Antej«, ima mjesta za 
720 putnika. Leti prosječnom brzinom od 600 km/h i 
penje se do visine od 11 km. Iako su se prvim putnič- 
kim mlažnjacima češće događale nesreće, ti »zračni eks- 
presi« postaju sve sigurnije prometno sredstvo za velike 
udaljenosti. Prvi mlazni avion konstruirao je 1939. g. 
Nijemac Heinkel [Hajnkl]. 

Još su brži raketni avioni (> RAKETE). Njima zrak 
ne treba jer gorivo sadrži sve potrebne sastojke, pa mogu 
letjeti vrlo visoko. Razvijaju snagu i do 60000 KS i 
brzinu do 5000 i više km/h. Prve raketne avione izradili 
su Nijemci potkraj drugoga svjetskog rata. 

Kad avion ne leti, obično je smješten u hangaru, 
velikom spremištu za avione. Za polijetanje i slijetanje 


mlazni motor u prerezu 

gi gondola | Krilo 

aviona uređena su zračna pristaništa ili ž 8 
aerodromi. Velike aerodrome zovemo > i 
ZRAKOPLOVNE LUKE. \ 

Neki avioni mogu uzlijetati samo sa LL 
zemlje i spuštati se na zemlju, a neki ko ! 
— hidroavioni — uzlijeću s vodene po- ' / 
vršine i na nju se spuštaju. Ima i takvih N / 
aviona koji uzlijeću i sa zemlje i s vode. J 
To su amfibije. Vojni se avioni lovci Ab 
dižu i s »plovećih aerodroma« — nosača / : 
aviona (> BRODOVI), a nekad su ih u H ' 
zrak izbacivale posebne sprave, nazva- 
ne katapulti. Avioni za slijetanje na \| +: 
snijeg imaju mjesto kotača skije. Danas \ ! 
avioni uvlače kotače u trup ili u krila m 
da ne smetaju u letu. Avioni mogu letjeti \ 
vrlo daleko bez spuštanja. Gorivom se 
mogu opskrbljivati i za vrijeme leta: 
ono im kroz cijevi predaju posebni avioni — tankeri. 

Avijatičari koji lete u velikim visinama (preko 5000 
m) nose posebne maske s kisikom jer je ondje zrak vrlo 
rijedak. Na većim visinama (20, 30, 40 i više tisuća me- 
tara) mogu letjeti samo u hermetićki zatvorenim kabi- 
nama. Kabine se griju i u njima se održava normalan 
sastav i tlak zraka: vanjska površina aviona osigurava 
se od prevelikog grijanja koje nastaje zbog trenja zraka, 
itd. Posebni uređaji u pilotovu odijelu čuvaju ga da mu 
ne naškode velike promjene u brzini. 

Novi tipovi aviona lete na sve većim visinama i sve 
brže. Izrađuju se i takva letala koja se veoma razlikuju 
od dosadašnjih aviona. Čovjek je pri tom prestao opo- 
našati tijelo ptice pa stvara oblike koji nemaju svog 
uzora u prirodi. Takva su neobična letala: koleopter 
(»okruglokrilac«), nalik na golemu leteću bačvu, zatim 
»leteća platforma«, uopće bez krila, pa »leteći tanjur«, 
koji je ujedno avion, brod i auto, itd. 


Kovit (vrij) 


vertikalni / 
stabilizator l 


dvomotorni 
putnički avion 


Kk) 


Civilna i vojna avijacija 


Danas nebom lete avioni najrazličitijih oblika: s 
dvostrukim trupom, trouglasti delta-avioni (»leteća 
krila«), pa čak i avioni bez krila koji se mogu okomito 
dizati i spuštati. Avion može letjeti i bez posade. Čo- 
vjeka tu zamjenjuje uređaj za daljinsko upravljanje. 

Možda će već za koju godinu parati nebo prvi avioni 
na atomski pogon. Postizat će velike brzine uz vrlo ma- 
len potrošak atomskoga goriva. Zasad je glavni pro- 
blem kako konstruirati razmjerno lagan reaktor (> 
ATOMSKA ENERGIJA) za takav avion i kako zaštititi 
posadu od zračenja. Prvi pokusni let aviona s atomskim 
reaktorom izvršen je 1955. godine. 

Avione koji služe u vojne svrhe ubrajamo u vojnu 
avijaciju. Svi ostali avioni (za prijevoz putnika, robe, 
pošte i druge potrebe) spadaju u civilnu avijaciju. 

Razne vrste transportnih aviona prevoze putnike, 
robu i poštu. Za prijevoz ranjenika i bolesnika služe 
sanitetski avioni. Danas se avionom sve više služimo 
u privredi, naročito u poljoprivredi. Posebnim avi- 
onima posipamo šume i polja prahom za uništavanje 
štetnih kukaca. 

Naša je civilna avijacija mlada. Počela se razvijati 
desetak godina prije drugoga svjetskog rata. U toku 
rata neprijatelj je uništio naše avione, uzletišta (aero- 
drome) i hangare. Nakon oslobođenja počeli smo sve 
iznova. Civilni promet kod nas održavaju danas poduze- 
ća »Jugoslavenski aerotransport (JAT)«, »Pan-Adria« i 
»Adria-aviopromet«. Naše tvornice »Utva«, »Soko« i 
»Libis« proizvode avione i jedrilice, »Franjo Kluz« iz- 
rađuje padobrane, a tvornice »Rudi Čajavec«, »Teleop- 
tika« i »Prva petoljetka« proizvode raznu opremu za 
avione. Helikoptere izrađuje tvornica »Soko« u Mostaru. 


Najrazličitije vrste aviona upotrebljava | 
bombardere, lovce, 
bombe, od kojih svaka može biti teška i po 1000 kg. 
Mogu ponijeti i atomsku bombu ili vodikovu bombu 
(> ORUŽJE). Najveće bombardere zovemo zračnim 
tvrđavama i supertvrđavama. Za borbu protiv neprija- 
teljskih bombardera u zraku služe lovački avioni ili 
lovci, a bombarderi imaju pratnju lovaca ili raketa 
koji ih štite. Torpedni avioni u niskom letu napadaju 
torpedima neprijateljske brodove. Izviđački avioni lete 
nad neprijateljskim teritorijem pa obavještavaju svoje 
baze o pokretima neprijateljskih trupa i o drugim svo- 
jim zapažanjima. Imaju posebne fotografske aparate za 
snimanje iz velike visine, za snimanje kroz maglu i 
oblake i za noćno snimanje. Veliki desantni avioni služe 
za prebacivanje padobranaca, tenkova, topova i razne 


izviđače itd. Bombarderi nose 


on e dia Ptadiša Posebna 
vojnih aviona mlažnjaci bez pilota, kojima: se, uz pomoć 
naročitog uređaja, može upravljati sa zemlje. To su 
zapravo leteće bombe koje se same kreću prema odre- 
đenim dalekim ciljevima. 

Svi su vojni avioni naoružani mitraljezima, a neki 
i manjim topovima. Vojska sve više upotrebljava mlazne 
i raketne avione jer su veoma brzi. Podaci o najnovijim 
tipovima aviona čuvaju se kao vojna tajna. 

Danas i mi imamo moćnu ratnu avijaciju, sposobnu 
da brani nebo nad našom domovinom. Njezini počeci 
padaju u prve dane NOR-a, kada su partizanski avija- 
tičari na zastarjelim tipovima aviona napadali nepri- 
jatelja i upuštali se u zračne dvoboje s modernim 
ratnim avionima. Tada su se osobito proslavili narodni 
heroji avijatičari Franjo Kluz, Rudi Čajavec i drugi. 


Helikopter i jedrilica 


Zračne visine sve više osvaja i helikopter. Nisu mu 
potrebna prostrana uzletišta. Dovoljan mu je prostor od 
nekoliko desetaka kvadratnih metara, pa čak i posebno 
udešen ravan krov kuće. Helikopter može u zraku 
lebdjeti na jednom mjestu, letjeti ulijevo i udesno i 
kretati se manjom brzinom. Najveća mu je brzina 
oko 200 km/h, a domet oko 500 km. Zato helikopter 
služi za kraća putovanja, za prenošenje pošte, za pri- 
jevoz bolesnika, za spasavanje ljudi (prilikom popla- 
ve, brodoloma, nesreća u planini i sl.), za opskrblji- 
vanje hranom i lijekovima onih krajeva koje su vre- 
menske nepogode odrezale od ostalog svijeta itd. 
Helikopteri, opskrbljeni posebnim spravama, u letu 
istražuju nalazišta ruda, osobito radioaktivnih. U je- 
dan dan mogu pregledati područje za koje bi istraži- 
vaču-pješaku trebalo 2 do 3 mjeseca. U velegradovima 
helikopter služi i kao zračni taksi: prevozi putnike na 
željeno mjesto u gradu ili izvan grada. Veliki helikop- 
teri mogu ponijeti i do 50 putnika. 

Godine 1907. izrađen je u Francuskoj prvi heli- 
kopter. Bio je vrlo jednostavan i mogao se uzdići tek 
2 m iznad zemlje. I naš zemljak Ivan Sarić izradio je 
1918. god. helikopter, kojim je desetak sekundi lebdio u 
zraku. Prvi moderni helikopter konstruirao je 1939. god. 
Rus Sikorsky, koji živi u SAD. 

Konvertoplan je kombinacija aviona i helikoptera. 
Uzlijeće i slijeće okomito, kao helikopter, ali je od njega 
brži i sigurniji. U zraku leti vodoravno. 

I jedrilice su sprave kojima se leti, ali bez motora. 
Avioni ili specijalna vitla dignu ih u zrak i neko vrijeme 
vuku za sobom, a zatim ih otkopčaju. Jedrilice lete i 
dalje jer ih nose zračne struje. Mogu se u zraku održati 
više sati te prevale i nekoliko stotina kilometara. Po- 
nekad se dignu i više tisuća metara uvis. Jedrilica ima 
jednog ili dva pilota. Jedriličarstvo je vrlo omiljen sport 
među omladinom, ali jedrilice imaju i drugu primjenu. 
Njima se, npr., može spuštati pošta u određena mjesta. 
I vojska je upotrebljavala jedrilice za prijevoz trupa. 
To su bile velike desantne jedrilice. U svaku stane po 
desetak vojnika. Jedan avion može vući više jedrilica. 


Jedan od nacrta za avion na atomski po- 
gon. U donjem trupu nalazi se atomski 
reaktor s motorima. Za posadu i putnike 
predviđen je gornji trup, gdje bi oni bili 
zaštićeni od opasnog atomskog zračenja. 

Putnički zračni promet 


Avion je silno skratio daljine na Zemlji. Kontinenti 
su postali“ bliski susjedi, a usamljeni otoci, izgubljeni 
u prostranstvima oceana, pretvorili se u usputne sta- 
nice za duge letove. 

Tridesetak naših putničkih aviona prevozi putnike i 
robu u našoj zemlji, a održava redovitu vezu i s nekim 
stranim državama (Francuskom, Austrijom, Grčkom, 
Italijom, Turskom, ČSSR-om, UAR-om i dr.). Oni su 
prevezli 1946. god. oko 10 000 putnika i 100 t robe, a 
1965. god. 645 000 putnika i 4700 t robe. Te brojke po- 
kazuju kako se razvija naš zračni promet. 

Savremeni transportni avioni snabdjeveni su raznim 
uređajima za sigurnost i udobnost putnika: spravama za 
navigaciju, radiom, radarom i ostalim sredstvima za 
let noću, kroz maglu i sl. Imaju opremu za spasavanje 
posade i putnika, za slučaj nesreće (> PADOBRANE, 
gumene čamce, uređaj protiv požara itd.). U pilotskoj 
kabini velikoga putničkoga aviona ima više od 400 kon- 
trolnih uređaja: za mjerenje visine, brzine leta, vanjske 
temperature zraka; tu su zatim razni elektronski ure- 
đaji, koji daju znak za uzbunu ako se dogodi kvar itd. 
Veliki avioni imaju kabine sa sjedalima, koja se po noći 
mogu rasklopiti i pretvoriti u krevete. Uređaj za klima- 
tizaciju održava ugodnu temperaturu u avionu, bilo 
da on leti iznad Sjevernog pola ili iznad ekvatora. 

Avion ima nekoliko članova posade. To su jedan ili 
dva pilota, koji upravljaju avionom, zatim mehaničar, 
radio-telegrafist, domaćica ili stjuardesa, koja poslu- 
žuje putnike, i drugi. Dok avion leti, radio-telegrafist 
održava vezu s uzletištem. U određenim vremenskim 
razmacima javlja o toku leta i prima obavijesti (o vre- 
menskim prilikama i drugom). 

Velik je interes naše omladine za avijaciju. Stoga 
su u mnogim mjestima organizirani aeroklubovi i centri 
koji razvijaju interes i ljubav prema avijaciji. Oni ospo- 
sobljavaju zrakoplovne modelare, jedriličare, pilote i 
padobrance. Svi su aeroklubovi ujedinjeni u Zrako- 
plovnom (Vazduhoplovnom) savezu Jugoslavije. 

Putnički avioni u međunarodnom saobraćaju nose 
s obje strane trupa i s donje strane krila ove oznake: 


CCCP — Sovjetski Savez — Čehoslovačka 


CF — Kanada 00 — Belgija 

D — Njemačka oy — Danska 

EC — Španjolska PH — Nizozemska 
EI — Irska PP — Brazil 


EP — Iran LV — Argentina 
F — Francuska SE — Švedska 
G — Vel. Britanija SP — Poljska 


— Mađarska SU — UAR 


— Švicarska sx — Grčka 


I — Italija TC — Turska 


— Japan VH — Australija 


— Norveška VT — Indija 


— Bugarska XT — Kina 


N — Sjedinjene YR — Rumunjska 
Američke 
Države YU — Jugoslavija 


— Austrija ZA — Albanija 


— Finska — Izrael 

AZIJA. Više od polovine čovječanstva živi u Aziji: 
1 milijarda i 900 milijuna ljudi. Oni pripadaju raznim 
rasama i narodima, a govore različitim jezicima. Naj- 
brojniji su narodi žute ili mongolske rase: Kinezi, Mon- 
goli, Japanci i Korejci. Kineza ima toliko da na svaka 
4 stanovnika Zemlje dolazi po jedan Kinez. 

Aziju možemo nazvati i kolijevkom ljudske kul- 
ture. Povijest azijskih naroda mnogo je starija od po: 
vijesti Evropljana. Još prije nekoliko tisuća godina 
cvjetale su bogate kulture starih Kaldejaca, Babilonaca, 
Asiraca, Feničana, Perzijanaca, Indijaca i Kineza. 
Babilonci su se vjerojatno prvi služili kotačem i prvi 
su iskorišćivali radnu snagu konja. Znatno su razvili 
aritmetiku. Njihove goleme građevine — stepenasti hra- 
movi sa zvjezdarnicama na vrhu — izazvale su me- 
đu nomadskim susjedima priče o »babilonskoj kuli«, 
kojom su ljudi htjeli doprijeti do »neba«. Sumerani su 
sastavili prvi zakonik za koji znamo u povijesti ljudskog 
roda. Kaldejci su proučavali svemirska tijela i umjeli 
su unaprijed odrediti pomrčine Sunca i Mjeseca. Feni- 
čani su dali osnovu našem današnjem pismu. Od Indi- 
jaca smo dobili brojke (koje zovemo arapskim, jer su 
ih nama prenijeli Arapi). Kinezi su tkali svilu i izra- 
đivali predmete od porculana u doba kad su stanovnici 
Evrope još živjeli kao divljaci. Veliki Kineski zid, po- 
dignut prije 22 stoljeća za obranu od ratobornih su- 
sjeda, najveća je građevina svijeta. Dug je preko 4000 
km (kao od Moskve preko Zagreba sve do Lisabona), a 
na njemu je bilo 40 000 kula i stražarnica. Mletački put- 
nik Marko Polo, porijeklom s naše Korčule, vidio je 
kod Kineza u XIII st. papir i papirni novac, spravu za 
štampanje, kompas, naočare, vatrometne rakete, ugljen 
i tjesteninu. Evropljanima su u to doba sve te stvari 
bile još nepoznate. U srednjem vijeku Evropa je pri- 
mila mnoga kulturna dobra od Arapa: kemiju, algebru, 
mnoge tekovine iz medicine, pomorstva, astronomije i 
dr. U arapskim zemljama nastala je znamenita zbirka 
priča i bajki »Tisuću i jedna noć«. 


AZIJA 99% 95% 96% 


OSTALI SVIJET 

Azija je čovječanstvu dala najviše korisnih biljaka: 
žitarice, grah, grašak, luk, soju, čaj, šećernu trsku, pa- 
muk, lan, konoplju, bambus, razno voće (trešnju, bana- 
nu, limun, naranču, breskvu, kajsiju, kesten, dinju, hlje- 
bovac) i mirodije (papar, cimet, klinčiće, muškatni orah). 
Ona je domovina većine domaćih životinja: konja, ovce, 
koze, kokoši, bivola, jednogrbe i dvogrbe deve, soba, 
goveda jaka, zebua, pčele i dudova svilca. 


Evropljani istražuju i osvajaju azijske zemlje 


Od svih kontinenata Azija je najveća. Veća je go- 
tovo pet puta od Evrope. Neki geografi smatraju Ev- 
ropu samo velikim poluotokom Azije pa ih zajedno 
zovu Evrazija. Tako golem kontinent prostire se od 
sjevernih polarnih krajeva do ekvatora i dalje na jug 
(Malajski arhipelag). Golemo prostranstvo Azije u 
pravcu zapad—istok (11 tisuća km) odražava se i na 
satno vrijeme: kad je u Maloj Aziji podne, u najistoč- 
nijim krajevima Sibira već je 10 sati navečer. 

Evropljani su Aziju počeli upoznavati u starom 
vijeku. Grci su na obalama Male Azije osnovali mno- 
gobrojne kolonije. Daleko na istok prodro je make- 
donski kralj Aleksandar. Htio je osvojiti čitav svijet. 
Prešao je Perziju i upao u Indiju. Odatle se morao 
vratiti. Nije stigao do »kraja svijeta«, ali je upoznao 
znatan dio Azije. 

Rimljani su trgovali s narodima zapadne Azije, pa 
čak i s Kinezima. Ali kad se Rimsko Carstvo raspalo, 
oslabile su veze Evropljana s azijskim narodima. Po- 
novo su oživjele u XIII st., nakon vojnih pohoda ev- 
ropskih križara u zemlje Bliskog istoka. Karavanskim 
putovima stizali su u Evropu iz Kine čaj i svila, a iz 
Indije bjelokost, mirodije i skupocjene vrste drveta. 

Trgovinu su ometali Turci, koji su gospodarili pu- 
tovima između Evrope i Azije. Najezda Mongola iz 


Bogatstvo Azije. Podaci pokazuju da je ta zemlja bogata sirovinama kojih 
na drugim kontinentima nema mnogo, a industrija je tek u razvoju. 


93% 85% 60% | 


Zi \ 3 KOSIKO, 


I Jugoslavija pomaže razvoju Azije. Ovdje stručnjaci poduzeća »Geois- 
traživanja — Elektrosond« postavljaju sistem za navodnjavanje u Indiji. 


daleke Azije (1242) upozorila je Evropljane da su 
Mongoli neprijatelji Turcima. Zato su neki ljudi na 
Zapadu pomišljali kako bi Mongoli mogli postati sa- 

Stanovnici Azije u svojim narodnim nošnjama: 1. Sirijac; 2. žena iz 
Iraka; 3. Perzijanac; 4. gorštak iz Kašmira; 5. trgovac s Jave; 6. seljanka 
i seljak iz Kine; 7. Mandžurac; 8. Korejac; 9. Japanka; 10. Tibetanac; 
ll. Kirgiz; 12. Ostjakinja; 13. Ainu; 14. Nenkinja; 15. Mongolac; 16. bo- 
gataš iz Vijetnama; 17. Arapin; 18. Turčin iz Anadolije; 19. Malajac; 
20. seljak iz Taja (Sijama); 21. dajačka djevojčica s Bornea; 22. Armenac; 
23. siromašni seljak iz Indije; 24. stanovnik filipinskih prašuma. Brojevi 
na karti pokazuju istim ovim redom krajeve u kojima žive ovi stanov- 
nici Azije, prikazani na slici: broj 1 označuje Siriju, broj 2 Irak itd. 


dA A S 

veznici u borbi protiv Turaka. S tom je nakanom 
rimski papa uputio 1271. god. svoje poslanike mongol- 
skom vladaru Kublaj-ka- 
nu. Za poslanike je izabrao 
oca i strica Marka Pola. 
Oni su poveli i Marka. Pu- 
nih dvadeset godina pro- 
veo je Marko Polo na Da- 
lekom istoku. Proputovao 
je čitavu Kinu, došao u 
blizinu Japana, zatim do 
Malajskog otočja i Indije. 
Kad se vratio u Veneciju, 


Kineske umjetnine: vaza od ma- 
jolike i kip od slonove kosti 

opisao je svoja putovanja 
i svoje doživljaje. Ta je 
knjiga potakla mnoge da 
krenu na istraživanja da- 
lekih istočnih — zemalja. 
Portugalski pomorac Va- 
sco da Gama [Vašku de 
Game] oplovio je 1498. g. 
Afriku i našao pomorski 
put do Indije. Njegov ze- 
mljak Magellan [Mageljan] došao je 1521. god. do Indije 
s istoka, oplovivši Južnu Ameriku. Rusi su od XVI st. 
stali prodirati preko Urala u Sibir. U početku ih je pri- 
vlačio lov na skupocjena krzna, a kasnije bogatstvo u 
šumama i rudama. Tako su postepeno Rusi došli sve do 
istočne azijske obale. Car Petar Veliki htio se uvjeriti da 
li se na dalekom sjeveru spajaju kopna Azije i Amerike. 
Unajmio je danskog pomorca Beringa da to istraži. 
Bering je 1728. god., ploveći neprestano uz sjeverois- 
točnu obalu Azije, stigao daleko na sjever. Tada je nje- 
gov put zakrenuo na zapad. Tako je Bering otkrio da 
Azija ne dotiče Ameriku. Prolaz između ta dva konti- 
nenta kojim je Bering prošao nazvan je njegovim ime- 
nom: Beringov prolaz. Na kraju XIX st. Norvežanin 
Nordenskjseld [Nordenšeld] oplovio je Aziju sjevernim 
morskim putem. 

Istraživači su donijeli vijest o prirodnim bogat- 
stvima Azije. Moćnije evropske države počele su tada 
osvajati Aziju. Najbogatiji njezini krajevi postali su 
tako kolonije Engleza, Portugalaca, Nizozemaca i Fran- 
cuza. Na račun kolonija matične su se zemlje razvijale 


Ova .dva Arapa na devama kao da se čude promjenama koje su nastale 
u njihovoj zemlji otkako su pod pijeskom otkrivena nalazišta nafte 


orangutan 


i bogatile. Osvajači su vo- 
dili među sobom kolonijal- 
ne ratove te su jedni dru- 
gima preotimali kolonije. 
I Japan je osvojio neke 
susjedne zemlje (dio Kine, 
Mandžuriju, Koreju, Bur- 
mu). Pokoreni azijski na- 
rodi vodili su dugu borbu 
za oslobođenje. Ona se naj- 
jače razbuktala poslije drugoga svjetskog rata. Tako je 
u Indiji stoljetna engleska vladavina nestala 1947. god., 
zaslugom boraca za slobodu Gandhija i Nehrua. Godine 
1948. stekla je samostalnost Burma. Francuzi su se, na- 
kon teških borbi, 1954. god. morali povući iz Sjevernog 
Vijetnama, a ista je sudbina zadesila još 1949. god. Nizo- 
zemce u Indoneziji. Godine 1957. oslobodila se engleske 
vlasti Malaja. U oslobođenim zemljama (> DRŽAVE 
U SVIJETU) ukidaju se postepeno feudalni odnosi, koji 
su jedan od uzroka što su te zemlje toliko zaostale u raz- 
voju. NR Kina, nastala poslije protjerivanja Japanaca i 
uspješno izvojevane socijalističke revolucije, snažno se 
izgrađuje. Indija i Pakistan ulažu velike napore da se 
oslobode zaostalosti, da suzbiju glad i bolesti koje haraju 
zemljom. Azijske zemlje izgrađuju se nešto vlastitim 
snagama, a nešto uz pomoć > ORGANIZACIJE UJEDI- 
NJENIH NARODA. I naša zemlja, u okviru te pomoći, 
šalje svoje stručnjake (inženjere, liječnike i dr.) u mlade 
azijske države, da pomognu njihovu izgradnju. Naši 
stručnjaci izgrađuju luke, tvornice, elektrane i druge 
uređaje u zemljama zapadne Azije. 


Privreda je u najvećem dijelu Azije još uvijek zao- 
stala. Tu i danas ima nomadskoga stočarenja i primi- 
tivnog obrađivanja zemlje drvenim ralicama. Plodni su 
krajevi tako gusto naseljeni da i tu ljudi žive u bijedi. 


Na sjeveru Azije zime su duge i surove. U tim su krajevima glavno 
prometno sredstvo lagane saonice. Vuku ih brzi i izdržljivi sobovi. 

Bliski i Srednji istok 


Dio Azije koji je najbliži Evropi zove se Prednja 
Azija ili Bliski istok. Dalje prema istoku prostiru se 
krajevi Srednjeg istoka. Malo je zemalja u svijetu 
koje su u povijesti čovječanstva odigrale tako značajnu 
ulogu kao ti krajevi. Tu su Predmeti od kože, rad mongolske 
nikle drevne kulture Kal- i mandžurske kućne radinosti 
dejaca, Sumerana, Babilo- 
naca i Asiraca. Tu je ras- 
krsnica putova koji spaja- 
ju Evropu, Aziju i Afriku. 

Bliskom istoku pripada- 
ju značajni vodeni putovi 
za parobrodarski saobra- 
ćaj. Bospor i Dardaneli su 
ključ Crnog mora, a Sue- 


ski je kanal ključ plovidbe između Sredozemnog mora i 
Indijskog oceana. Stoga velike svjetske sile odavna 
nastoje da steknu i održe prevlast u tom dijelu svi- 
jeta. Još su važniji postali Srednji i Bliski istok kad 
su tu otkrivena najbogatija svjetska nalazišta nafte. 
Dosad su se stranci vješto služili vjerskim, plemenskim 
i rasnim trvenjima tamošnjeg stanovništva da bi mogli 
iskorišćivati izvore nafte i druga prirodna bogatstva. 

Od zemalja Bliskog istoka najbliža nam je Turska. 
Ona čini sponu između Evrope i Azije jer zahvaća 
dijelove oba kontinenta. Nekad se Tursko Carstvo 
protezalo gotovo sve do Beča, a obuhvaćalo je i obale 
sjeverne Afrike. U to su doba Turci bili surovi osvajači. 
Poslije prvoga svjetskog rata Turska se oslobađa sto- 


Zanimljiv sukob starog i novog svijeta na ulici indijskog grada Madrasa. 
Jedna od mnogobrojnih »svetih« krava sklanja se s puta automobilu. 


Gore: Izgradnja goleme Buhtarminske hidrocentrale u Kazahstanu (SSSR). 


Dolje: Suradnja starog i novog na Cejlonu: slon pomaže pri utovaru. 

Na priredbi jedne osnovne škole u SSSR-u učenice izvode tatarski ples 


ljetne zaostalosti. Glavnu zaslugu za napredak Turske 
ima njezin prvi predsjednik republike, Kemal Atatiirk 
[Atatirk] (umro 1938). On je proveo agrarnu reformu, 
ukinuo mnogoženstvo, izjednačio u pravima ženu s 
muškarcem, uveo obavezno školovanje, moderne zakone 
i sudove, staro tursko pismo zamijenio latinicom. Danas 
se u Turskoj dižu moderni gradovi, s velikim tvorni- 
cama i hidrocentralama. 

Arabija je suha zemlja, najvećim dijelom pješčana 
pustinja. Obradiva su tek 4% ukupne površine zem- 
ljišta. Zato se stanovništvo u većini bavi stočarstvom, 
a njive natapa primitivnim napravama. Arapske su 
zemlje još uvijek znatno zaostale. Arapi su u sred- 
njem vijeku bili poznati kao osvajači i gusari. Osvojili 
su čitav sjever Afrike i velik dio Španjolske. Njihovi su 
gusarski brodovi (> GUSARI I PIRATI) prodirali i u 
naš Jadran. Ali su Arapi još poznatiji po svojoj kul- 
turi, i to u doba kad je Evropom vladalo mračnjaštvo, 
praznovjerje i neznanje. Danas se u arapskim zemlja- 
ma osjeća jak pokret da što prisnije surađuju svi arap- 
ski narodi Azije i Afrike. Arapski grad Meka vjersko 
je središte muslimana. Oni dolaze u Meku iz čitava svi- 
jeta da se poklone Muhamedovu grobu i Ćabi — crnom 
kamenu koji je »pao s neba« (a koji je zapravo komad 
meteora). 

I velike povorke kršćana putovale su nekad na Bli- 
ski istok, u Palestinu, da se poklone »Isusovu grobu«. 
I u Palestini je cvala kultura prije više tisuća godina. 
Tu je nastala i Biblija — zbirka legenada koju su kr- 
šćani prihvatili kao osnovnu vjersku knjigu (Sveto pi- 
smo). U Palestini leži Mrtvo more, najdublje ulegnuće 
zemaljskog kopna (394 m ispod morske razine). To je 
more tako zasićeno solju da u njemu čovjek ne može 
potonuti. 

Između dviju velikih rijeka — Eufrata i Tigrisa — 
cvjetale su kulture drevnih azijskih naroda u isto vri- 
jeme kad i kultura starih Egipćana. Danas je u tim kra- 
jevima država Irak, poznata po svom bogatstvu naftom. 

Naftom je bogat i Iran ili Perzija. To je kamenita 
i pustinjska zemlja, pa seljaci moraju natapati polja 
napravama koje su još uvijek vrlo primitivne. Per- 
zijski sagovi čuveni su u svijetu. Iran i druge zemlje 
oko Perzijskog zaliva obiluju naftom. Iskorišćivanjem 
nafte silno su se obogatili tamošnji vladari, sultani i 
šeici; siromašno je stanovništvo i dalje ostalo u bijedi. 


Planine, stepe, tundre 


Na istok od Irana protežu se mnogi planinski lanci. 
Na jednom su se mjestu isprepleli u golem čvor. To 
je Pamir (»Krov svijeta«). Njegovi se planinski vrhun- 
ci dižu preko 7000 m. Iz toga se čvora izdvaja Hima- 
laja, najviši planinski bedem na Zemlji. Pokrivena 
je vječitim ledom. Veći broj njenih vrhova prelazi 
8000 metara. Mount Everest [Maunt Everist] ili Čomo 
Lungma (»Majka bogova«) visok je 8882 m. Stotinu 
godina pokušavale su razne ekspedicije osvojiti taj 
najviši vrh svijeta. Mnogi su, iscrpeni i premrzli, osta- 
vili živote u visokoj planinskoj pustoši; drugi su se 
vratili, ne ostvarivši svoje želje. Tek su 1953. godine 
Novozelanđanin Hillary [Hileri] i vodič iz Nepala Ten- 
sing na vrhu Mount Everesta poboli zastave Velike Bri- 
tanije, Nepala, Indije i Ujedinjenih naroda. 

Sjeverno se na Himalaju nadovezuje 4000—5000 m 
visoka visoravan Tibet. Tu siromašnu zemlju nastavaju 
uglavnom nomadska plemena. Uzgajaju ječam, ovce i 
vunasto goveče jak, na kome i jašu. Bore se s oštrim 
zimama i studenim vjetrovima. Donedavna su Tibetom 
vladali vjerski poglavice, dalaj-lame. Tibet je danas sa- 
mostalna oblast u sastavu NR Kine. Naporima da se 
zemlja unaprijedi pružaju jak otpor tibetanski svećenici 
— nekadašnji veleposjednici. 

Dalje na sjever i zapad pružaju se beskrajne stepe 
(> STEPE I TUNDRE). Suho podneblje i neplodna 
zemlja i danas sile ljude da se bave nomadskim stočar- 
stvom. Turkmeni, Kalmici, Burjati, Kirgizi, Kipčaci, 
Uzbeci i drugi narodi tih krajeva uzgajaju ovce, koze, 
konje, goveda i dvogrbe deve. Stanuju većinom u jur- 
tama — šatorima od sukna ili kože — i sele sa svojom 
stokom. Nekima je od njih glavna hrana kobilje mlijeko. 
Svi su oni izvrsni jahači. Mongoli su i danas uglavnom 
stočari, a velik ih broj živi još uvijek nomadskim nači- 
nom života. Ali njihova zemlja, Narodna Republika 
Mongolija (bivša Vanjska Mongolija), napreduje. U toj 
prostranoj zemlji, gdje je još prije tridesetak godina bila 
jedna jedina škola (ali 747 budističkih samostana!), 
danas nepismenost sve više iščezava. (Unutrašnja je 
Mongolija sada samostalna oblast u sastavu NR Kine.) 

Umjetnim natapa- 
njem pretvaraju se 
dijelovi azijskih ste- 
pa i pustinja u obra- 
divu zemlju, na kojoj 
uspijevaju žitarice, 
voće i pamuk. Najve- 
ći je uspjeh postignut 
u Turanskoj niziji, 


Mali krotitelj zmija iz Indije svira, a 
njegova zmija naočarka (kobra) »pleše« 


Desno (odozgo naniže): 
Postavljanje = čeličnog 
tornja na naftonosnom 
polju u Sjevernoj Kini 


Tegljenje na velikim 
kineskim rijekama o- 
bavlja se i danas ljud- 
skom radnom snagom 


Djevojčice iz Burme 
kuhaju u velikim ba- 
krenim kotlovima svo- 
je narodno jelo — rižu 

koja pripada Sovjetskom 
Savezu. Na jugozapadu se 
prostire Kaspijsko jezero, 
najveće jezero na Zemlji, 
koje nazivaju i morem. 
Gotovo je dvaput veće od 
Jugoslavije. Tu su bogata 
nalazišta nafte (Baku i dr.). 
U središnjoj Aziji nalazi 
se najdublje jezero na 
svijetu, Bajkalsko, dubo- 
ko 1741 m. 

Sjeverni dio Azije za- 
uzima Sibir. Velik je kao 
čitava Evropa. Tu se ze- 
mlja zimi toliko rashladi 
(temperatura padne i is- 
pod — 60“C) da su i veli- 
ke rijeke pola godine po- 
sve zamrznute. U tu stu- 
denu zemlju slali su neka- 
dašnji ruski carevi revolu- 
cionare u progonstvo. Sta- 
novnici Sibira - Nenci, Ost- 
jaci, Tunguzi, Jakuti, Kor- 
jaci, Čukči i drugi — vode 
tešku borbu sa surovom 
prirodom (> POLARNI 
KRAJEVI). Sibirski stočari 
donose zimi na trg mlijeko 
u velikim smrznutim ko- 
madima. U tundrama (> 
STEPE I TUNDRE), rav- 
nicama koje su ljeti moč- 
varne a zimi zaleđene, uz- 
gajaju velika stada sobova. 
Golema prostranstva u Si- 
biru zapremaju tajge — 
područja crnogoričnih šu- 
ma. Tu se love i mnogi krz- 
naši. Sibir je bogat uglje- 
nom, željezom, zlatom, ba- 
krom, volframom i drugim 
rudama, a i »bijelim ug- 
ljenom« — vodenom sna- 
gom, koja služi za dobiva- 
nje električne energije. 
Stoga Sibir postaje sve 
značajnija rudarska i indu- 
strijska oblast  (»riznica 
Sovjetskoga Saveza«). Tu 
niču novi gradovi s mnogo 
stotina tisuća stanovnika 
(npr. Jakutsk, Novosibirsk, 
Komsomolsk, Aldan i dru- 
gi). U tim su gradovima 
velike tvornice, štampari- 
je, naučne ustanove, kaza- 
lišta, televizijski centri 
itd. U velikom dijelu Sibi- 
ra goleme su rijeke glavni 
prometni putovi. One uje- 


DULJINA KONTINENTA u pravcu sje- 
ver—jug: 8500 km 

SIRINA KONTINENTA u pravcu zapad— 
—istok: 11000 km 

POVRŠINA: 44 100 000 km? 

NAJVIŠI VRH: Čomo Lungma ili Mount 
Everest [Maunt Everist], na granici 
Indije i Tibeta (8882 m) 

NAJNIŽA UDUBINA (DEPRESIJA): Mrtvo 
more (— 3384 m) 

NAJVIŠI VULKAN: Ključev na Kamčatki 
(4916 m) 

NAJVEĆI OTOK: Borneo (734 000 km?) 

NAJVECI POLUOTOK: Arabija (2 730 000 
km?) 


NEKI PODACI O AZIJI 


NAJDUŽA RIJEKA: Jangcekjang (5530 km) 
NAJVIŠI VODOPAD: Gersopa, u Indiji 
(235 m) 
NAJVECE JEZERO: Kaspijsko (394 000 km!) 
NAJDUBLJE JEZERO: Bajkalsko (—1741 m) 
BROJ STANOVNIKA: 1900 000 000 
na NASELJENOSTI: 42 čovjeka na 
NAJVEĆI GRAD: Tokio (10 500 000 st.) 
NAJVIŠI GRAD: Jaihan u Tibetu (4840 m) 
NAJVIŠA GRAĐEVINA: Pagoda u Ran- 
gunu, u Burmi (170 m) 
NAJDULJI TUNEL: Sinzu, Japan (9600 m) 
NAJDULJI MOST: kod Tsinana, preko 
rijeke Hoangho, u Kini (3247 m) 


SJEVERNC 


INDIJSKI 


LEDENO MORE 
polarna a j Ze 4 
sie oranica sl 7, | A" P dno sadrže mnogo energije 
Bi : : pa se na njima grade moć- 
ne elektrane. Na rijeci An- 
gari izgrađena je najveća 
hidrocentrala na svijetu. 
Sibir ima bogatije rudnike 
dijamanata nego ijedna 
druga zemlja. Velika kol- 
hozna gospodarstva obra- 
đuju zemlju najmoderni- 
jim poljoprivrednim stro- 
jevima. 


Jug i istok Azije 


patuljasta trešnja 


jo ij Indiju,  Indoneziju i 
SET) fo druge zemlje na jugu i 
jugoistoku Azije zovemo i 
Monsunska Azija jer u tom 
podrućju pušu monsunski 
vjetrovi. Ljeti vlažni mon- 
suni s mora donose na kop- 
no svaki dan obilne kiše. 
imi pak pušu suhi mon- 
ai“s kopna na more. Tu 
zapravo i nema ljeta ni 
zime, nego se godina dijeli 
na dva doba: kišno i sušno. 
Velike površine Mon- 
sunske Azije prekrivene su 
neprohodnim tropskim —> 
PRAŠUMAMA,  džungla- 
ma. U njima žive lavovi 
i tigrovi, nosorozi i slonovi, 
divlji bivoli i tapiri, velike 
zmije, krokodili, papige i 
majmuni od kojih je naj- 
veći orangutan  (»šumski 
čovjek«). Danas ljudi na 
veliko iskorišćuju bogat- 
stva džungle: rudno blago, 
drvo za građu, plodove 
raznih vrsta palme, miro- 
dije, krzna divljači itd. Za- 
to kroz neke dijelove pra- 
šumske divljine prolaze 
moderne asfaltirane ceste, 
kojima se odvija živ pro- 
met. U najzabitnijim kra- 
jevima neprohodnih indo- 
nezijskih džungla još i da- 
nas ima ljudoždera. 
Monsunski su predjeli 
najplodniji dio Azije. Za- 
to u njima živi većina 
azijskog stanovništva (vi- 
še od 1 milijarde ljudi). 
Uz velike rijeke gustoća 
naseljenosti iznosi i više 
od 700 ljudi na 1 km? (kod 
nas 78 na 1 km). Monsun- 
ske zemlje daju svjetskom 
tržištu najviše čaja, riže, 

Hram u Madrasu (Indija) primjer je stare 


indijske arhitekture s mnogobrojnim ukra- 
sima — kipovima i reljefima ljudi i životinja 


mirodija, kaučuka, šećerne trske, jute, pamuka i svi- 
le. I rudno je bogatstvo tih krajeva veliko, ali nije 
još dovoljno iskorišteno. Kina ima mnogo ugljena, 
željeza i obojenih metala. Burma, Taj i Indija raspo- 
lažu velikim zalihama cinka, kroma i nafte. Malezija 
je prva na svijetu u proizvodnji kositra i kaučuka, 

Golema prostranstva u Burmi, Koreji, Kini i Ja- 
panu pretvorena su u terase natopljene vodom. Tu se 
uzgaja riža, glavna hrana stanovništva. Kuhanu rižu 
jedu drvenim štapićima. Rižina polja Južne Kine če- 
sto stradaju od tajfuna, vrtložnog olujnog vjetra, koji 
čupa drveće i ruši kuće. 

I pored velikog prirodnog bogatstva, bijedan je život 
milijuna ljudi u tim krajevima. Donedavna su velika 
područja Indije i Kine često stradavala od masovne 
gladi. Osobito je teško stanje u Indiji i Pakistanu. Ne- 
pismeno je još uvijek 80% stanovništva. Od malarije 
boluje mnogo milijuna ljudi i svake godine umire od 
nje gotovo 1 milijun. Seljaci su ponegdje tako siroma- 
šni da se pola sela služi jednom jedinom drvenom rali- 
com. Više je uzroka takvim teškim prilikama. Indija je 
stoljećima bila tuđa kolonija. Zemlja je pripadala feu- 
dalnim vladarima — radžama i maharadžama. Uprav- 
ljači kolonija i domaći feudalci poticali su vjersku zasli- 
jepljenost naroda i osobito sukobe među dvjema glav- 
nim vjerskim skupinama — hinduistima i muslimanima. 
Smišljena politika razdora dovela je najzad do podjele 
Indije u dvije 
države: pretežno 
hinduistički  In- 
dijski Savez _i 
pretežno — musli- 
manski Pakistan. 
Ali najteže je zlo 
bila podjela sta- 
novništva na ka- 


Lijevo: tri kineske dje- 
vojčice iz naselja po- 
ljoprivredne — zadruge 
Čin-hsing (Crvena zvi- 
jezda) čitaju knjigu. 


Desno: Japanski selja- 
ci presađuju rižu. Sve 
dok riža ne sazre, njiva 
mora biti pod vodom. 


Švedagon — najčuvenija burmanska pa- 
goda (hram), u glavnom gradu Rangu- 
nu. Glavna kupola ima pozlaćen krov. 

Krajolik s otoka Jave. Uz asfaltnu cestu ra- 
stu kokosove palme i drugo tropsko bilje. 
U pozadini se uzdiže živi vulkan Salak. 


ste. To su oštro ograničene skupine ljudi koje se nisu 
smjele međusobno miješati. Svećenici su pripadali naj- 
višoj kasti te su imali i najveća prava. U najnižoj su 
kasti bili seljaci. Njima je bio zabranjen pristup u škole 
i miješanje s ljudima viših kasta. Posve bespravni ljudi, 
parije, bili su izvan i ispod svih kasta. Pripadnici viših 
kasta smatrali su teškom uvredom čak i ako bi parija 
samo nogom stao na njihovu sjenu. Indija danas ulaže 
velike napore da iziđe iz te zaostalosti. Razlike među 
kastama postepeno se uklanjaju. Nestaje i moć radža i 
maharadža, a država daje zemlju seljacima udruženim 
u zadruge. 

Mlade države na jugu Azije — donedavna kolonije 
velikih sila — postepeno razvijaju svoju privredu. 
Sjeverni Vijetnam je socijalistička republika. 


Kina je po veličini druga, a po broju stanovnika prva 
država na svijetu. Ta golema zemlja ima drevnu kul- 
turu, staru tri tisućljeća. U prošlom stoljeću držale su 
evropske imperijalističke sile pod svojom vlašću dije- 
love Kine. Kina je, u socijalističkoj revoluciji poslije 
oslobođenja od Japanaca, provela agrarnu reformu. A 
zemlja je u Kini tako dragocjena da seljaci uz velike 
rijeke ne stanuju na kopnu, nego u čamcima (sampa- 
nima), samo da bi ostalo više obradive zemlje. Reguli- 
ranje rijeka, izgradnja velikih brana, hidrocentrala i 
tvornica znaci su industrijske preobrazbe te velike zem- 
lje. Sjeverna Koreja također je socijalistička republika. 
Južna Koreja je najgušće naseljena azijska država: 310 
stanovnika na 1 km/. 

Na krajnjem istoku leži Japan — »Zemlja izlazećeg 
sunca«. To je i zemlja tradicija. Japanci su sve done- 
davno smatrali cara božanstvom, a vulkan Fudžijamu 
svetim mjestom. Stare su japanske kuće građene od 
drveta, bambusove trske i papira. Tako lakše odolijevaju 
čestim potresima, ali stradaju od požara. Moderne se 
zgrade zidaju od armiranog betona. Japan ima malo 
plodne zemlje, a mnogo stanovnika. Zato ima u njemu 
mnogo sirotinje. Njezinu jeftinu radnu snagu nesmiljeno 
iskorišćuju industrijalci. Japan je industrijski najrazvi- 


Izgradnja goleme brane za jednu japansku hidrocentralu. Japan 
ima malo ugljena i nafte; zato gradi mnoge hidroelektrane. Po pro- 
izvodnji električne energije Japan dolazi na šesto mjesto u svijetu. 


jenija država u Aziji, a u nekim granama industrije 
(izradi optičkih instrumenata i radio-aparata) vodi i u 
svijetu. Nauka je u Japanu veoma razvijena. 
Mnogobrojne avionske linije spajaju Aziju s osta- 
lim kontinentima. Najvažnija su čvorišta zračnog pro- 
meta: Karači, Bombaj, Kalkuta, Singapur i Manila. 


Prirodna su bogat» 

stva Azije golema, 
iako ješ nedovoljno - 
istražena. Osim — u 
Japanu i u Sovjet- 
skom Savezu (u-Si- 
biru), ona sei veg= 
ma slabo iskorišću=— 
ju. većina azijsko: 
ga stanovništva živi 
od poljoprivrede, # 
ali "se i plodnost 
zemljišta iskorišću- 
je zaostalim—sređ- 
stvima. Najsiroma= 
šniji su dijelovi A- 
zije predjeli visekih 
planina i pustinja. 

BALET. U — KAZALIŠTU ponekad gledamo pred- 
stavu u kojoj su, mjesto glumaca ili pjevača, na po- 
zornici plesači. Praćeni muzikom, oni plesom tumače 
plesnu priču određenog sadržaja. Takva predstava 
zove se balet. Najbolji su plesači u baletu solisti; ostali 
su plesači članovi baletnog zbora. Čovjek koji uvje- 
žbava balet i određuje pokrete plesača jest koreograf. 
Znameniti koreografi, u suradnji s istaknutim muziča- 
rima i plesačima, stvorili su plesna djela vanredne lje- 
pote. Lijepi kostimi plesača i oprema pozornice (insce- 
nacija) uvećavaju užitak gledalaca. 

Balet se usavršio u Francuskoj u XVII stoljeću. 
Odatle se proširio i u druge zemlje. Kao i u drami, 
u baletu su se u prvo vrijeme i u ženskim ulogama 
pojavljivali muškarci. U našem stoljeću osobito su se 
istakli ruski umjetnici — plesači Lifar i Nižinski, 
plesačice Pavlova i Karsavina, koreografi Fokin i Dja- 
giljev — i američka plesačica Duncan [Danken]. 

Plesačice i plesači stječu potrebnu stručnu spremu 
u posebnim školama za balet. 

Na —> MUZIKU starih majstora izvodi se klasični 
balet. Tu su svi pokreti i figure unaprijed utvrđeni, 
te zahtijevaju od plesača mnogo vježbanja i vještine. 
Pleše se na vršcima nožnih prstiju, stoga plesačice i 
plesači nose naročite baletne papučice. 

Svako vrijeme stvara svoju umjetnost. Tako se u 
naše doba, uz klasični balet koji se i dalje njeguje, 
razvio moderni balet. On traži slobodnije i bogatije 
pokrete tijela, koji mogu izraziti obilje misli, osjeća- 


ja i težnji današnjeg čovjeka i njegova života. Moderni 
se balet pleše uz muziku savremenih kompozitora. 
Mnogi su znameniti kompozitori pisali muziku za 
balet: od Francuza Delibes [Deli'b] (»Kopelija«), De- 
bussy [Debisi'] (»Igračke«) i drugi, od Rusa Čajkovski 
(»Labuđe jezero«, »Trnoružica«, »Orašar«), Rimski- 
-Korsakov (»Šeherezada«), Balakirjev (»Tamara«), Bo- 
rodin (»Polovjecki plesovi«), Prokofjev (»Romeo i Ju- 
lija«, »Kameni cvijet«), Amerikanac ruskog porijekla 
Strawinsky  [Stravi'nski]  (»Petruška«, »Žar ptica«), 
Mađar Bartok (»Čudesni mandarin«), Englez Britten 
[Britn] (»Snovi«) i drugi. Od Jugoslavena spomenut 
ćemo Lhotku (»Đavo u selu«), Baranovića (»Licitarsko 
srce«, »Kineska priča«), Hristića (»Ohridska legenda«), 
Papandopula (»Kameni svatovi«), Brkanovića (»Heloti«). 
Baletne umetke nalazimo i u nekim operama (—> 
OPERA I OPERETA) i drugim kazališnim komadima. 
Prva baletna priredba kod nas (u zagrebačkom 
kazalištu) bila je tek potkraj XIX stoljeća. Danas u 
našim velikim kazalištima redovito nastupaju baletni 
zborovi, uz muziku domaćih i stranih kompozitora. 


BALONI. Raznobojni dječji gumeni baloni ispunjeni 
su plinom lakšim od zraka (obično vodikom). 

Već su stari Kinezi puštali u zrak papirne balone 
ispunjene toplim zrakom. Topli je zrak lakši od hlad- 
noga, pa je dizao balone uvis. Godine 1709. načinili su 
u Brazilu veći takav balon, koji je mogao ponijeti i čo- 
vjeka. Prvi u Evropi, Francuzi braća 
Montgolfier [Mongolfje'], pustili su 1788. 
god. u zrak balon ispunjen toplim zra- 
kom. Balon nije imao posade, a digao se 
300 m u visinu. Okupljeni ljudi proma- 
trali su otvorenih usta to »čudo«. Uspjeh 
braće Montgolfier potakao je i druge. 
Htjeli su izgraditi balon kojim bi ljudi 
mogli letjeti. Ali vlasti im to nisu do- 
puštale, smatrajući da su takvi pokusi 
opasni za život. I crkva se bunila, tvr- 
deći kako je bog odredio pticama da 
lete zrakom, a čovjeku da hoda po ze- 
mlji. Tako se dogodilo da prva živa 
bića koja su se digla u zrak balonom 
nisu bili ljudi nego guske, kokoši i ovce. 


Kad su pokusi sa životi- 
njama uspjeli, uzletjeli su 
balonom i ljudi. Balone su 
gradili od platna, svile ili 
lakog metala i punili ih pli- 
nom lakšim od zraka. U po- 
četku su upotrebljavali ra- 
svjetni plin i vodik, a ka- 
snije helij. Vodik je lakši od 
helija, ali je lako upaljiv, pa 
je izazvao mnoge nesreće. 
O balonu je visjela na uže- 
tima košara ili gondola, a 
u njoj su bili ljudi. Kad 
su željeli da se dignu na ve- 
ću visinu, bacali su iz ko- 
šare vrećice pijeska (balast) da bi se balon olakšao. Kad 
su se htjeli spustiti, otvarali su ventil na balonu i ispu- 
štali iz njega plin. Balonom se nije moglo upravljati; 
nosila ga je struja vjetra. Mnogi su zračni putnici 
stradali životom kad su pri spuštanju pali u more ili 
im se balon na velikoj visini raspukao. Praznovjerni 
i neuki ljudi s velikim su strahom gledali kako nebom 
plove ti neobični predmeti. Neke su balone, prilikom 
spuštanja na zemlju, seljaci proboli vilama, smatra- 
jući ih čudovišnim bićima. Vlasti su morale posebnim 
oglasima zabraniti pucanje iz pušaka na balone. 

Godine 1895. sagradio je Nijemac Zeppelin [Ce- 
pelin] velik, duguljast zračni brod od aluminija. Pri 
iom se poslužio nacrtima našeg zemljaka Davida 
Švarca. Zračni je brod imao u svom trupu više okru- 
glih pregrada ispunjenih he- 
lijem. Kretao se pomoću ve- 
ćeg broja motora s propele- 
rima. Putnici su bili smje- 
šteni u velikoj gondoli ispod 
trupa zračnog broda. Po nje- 
govu graditelju takav su 
zrakoplov nazvali  cepelin. 
Najbrži zrakoplovi prelazili 
su prije pedesetak godina do 
80 km/h, a prije tridesetak 
godina više od 100 km/h. 
Golemi zrakoplov »Graf Zep- 
pelin«, izgrađen 1928. godi- 
ne, imao je u kabini mjesta 
za 50 putnika. On je 1929. go- 
dine obletio zemaljsku kuglu 
za 21 dan. Zbog nekoliko te- 
žih nesreća prestali su graditi 
zrakoplove. Danas za prije- 
voz putnika i robe služe brži 
i sigurniji > AVIONI. 

Baloni se upotrebljavaju 
i danas, ali obično uzlijeću 
bez posade. Njima se služimo 
u —> METEOROLOGIJI za 


Polarni istraživači iz jedne naučne 
stanice na Antarktiku puštaju u zrak 
meteorološki balon s instrumentima 

zrakoplov 

Piccardo 
stratosfe 

ispitivanje atmosferskih prilika u velikim visinama. 
Takvi meteorološki ili sondažni baloni nose instru- 
mente koji bilježe temperaturu, tlak zraka, pravac vje- 
tra itd. Oni se dižu više od 10000 m i prelaze, nošeni 
zračnim strujama, desetke tisuća kilometara u daljinu. 
Tako se, npr., 1954. god. jedan japanski meteorološki 
balon spustio čak u Španjolskoj. U Japanu su nađeni 
baloni koji su bili pušteni u Zapadnoj Njemačkoj. Još 
veće visine mogu dosegnuti meteorološki baloni koje 
nosi > RAKETA, Za istraživanje visokih slojeva atmo- 
sfere služe mjesto balona rakete-sonde. Baloni se upo- 
trebljavaju za fotografiranje zemljišta iz velike visine 
i za letove u stratosferu, tj. u zračne visine iznad 11 km. 


«Ondje aparati mjere električnu napetost, jakost svemir- 


Skih zračenja, jakost Sunčeve svjetlosti, vlažnost zraka, 
snagu i smjer vjetra, sastav atmosfere i druge podatke 
koji su važni za naučne i vojne svrhe. 

U drugome svjetskom ratu Englezi su iznad većih 
gradova puštali posebno građene balone koji su bili 
vezani mnogim jakim čeličnim užetima. Ti baloni i nji- 
hova užeta smetali su njemačkim avionima u bombar- 
diranju. Takvi se baloni zovu zaprečni ili baražni baloni. 


BANKA. Prve se banke spominju još u starom vijeku. 
Primale su na čuvanje živežne namirnice i druge pro- 
izvode te su ih davale drugima u obliku pozajmice. 
U srednjem vijeku bilo je u talijanskim gradovima 
mnogo mjenjača novca. Oni su na trgu imali klupe (ta- 
lijanski: klupa = banco [banko]), na kojima su obavljali 
Svoje poslove. Odatle je nastala riječ banka. Kako se 
trgovina razvijala, širili su se i poslovi tih mjenjača. 
Trgovci su se bojali razbojnika pa novac nisu nosili sa 
sobom na put, nego su ga polagali kod mjenjača u svom 
gradu. Ovaj bi tada dao pismeni nalog mjenjaču u 
mjestu u koje je trgovac, putovao da trgovcu isplati tu 
svotu. Mjenjači su kasnije obračunavali svoje poslo- 
vanje između sebe. Za svoje usluge uzimali su određenu 
nagradu. Iz takva odnosa razvilo se ulaganje novca i 
davanje zajmova, nastale su banke u današnjem smislu. 

Pojedinci i poduzeća polažu u banku na čuvanje 
novac koji im privremeno nije potreban. Banka se 
obvezuje da će im novac vratiti, ali tim se novcem služi 
u svom poslovanju i plaća naknadu, koja se zove ka- 
mate. Kamate se određuju u postotku, pa ako iznose 5% 
(5 posto), to znači da se za upotrebu svakih 100 dinara 
plaća godišnje 5 dinara. Prema tome, za uloženih 1000 
dinara dobiva se 50 dinara kamata za godinu dana, a za 
6 mjeseci 25 dinara itd. Od novca koji je banka preu- 
zela ona podjeljuje zajmove pojedincima i poduzećima. 
Tada oni moraju banci plaćati kamate. Te su kamate 
uvijek veće od kamata što ih banka plaća onima od 
kojih je preuzela novac na čuvanje. Ako banka na novac 
koji je primila plaća 5% kamata, taj će novac dalje po- 
zajmiti na primjer uz 8%. Razliku od 3 posto kamata 
banka će upotrijebiti za podmirenje svojih troškova 
(plaće službenicima, stanarinu itd.) i za stvaranje rezer- 
vi. Banke daju kratkoročne ili dugoročne zajmove. Krat- 
koročno pozajmljen novac treba da se vrati najkasnije 
za 3 godine. Dugoročni zajmovi mogu biti na 10, 20 i 
više godina. Tko ima uložen novac u banci, može joj 
dati nalog da tim novcem plati neki njegov dug ili dru- 
ge novčane obveze. 

U kapitalističkim zemljama banke su vlasništvo 
privatnika. Kod nas su banke društveno vlasništvo. 
Glavna je banka Narodna banka Jugoslavije. Ona daje 
sredstva i zajmove drugim bankama te izdaje (štam- 
pa ili kuje) > NOVAC. Količinu novca koji se mo- 
že kovati i štampati (tj. emisiju novca) određuju 
posebni propisi. Osim Narodne banke postoje i druge 
(Jugoslavenska banka za vanjsku trgovinu, Jugosla- 
venska investiciona banka, komunalne banke itd.). 


ISPLATNA BLAGAJNA 
LIKVIDATURA 

Banka čuva novac u trezoru. To je prostorija koja 
se obično nalazi pod zemljom. Zidovi su od jakog armi- 
ranog betona, a vrata od čelika. Tako je trezor siguran 
od provale i od požara. Vrata trezora imaju gotovo uvi- 
jek tri brave, svaku s različitim ključem. Po jedan ključ 
drže blagajnik i druga dva ovlaštena službenika, tako 
da u trezor nitko ne može ući sam. Novac koji je banci 
potreban za svakodnevno poslovanje vadi se iz trezora 
i drži na šalteru banke u posebnim jakim, čeličnim bla- 
gajnama, iz kojih blagajnik isplaćuje novac strankama. 

Ušteđeni novac može se banci povjeriti samo na 
čuvanje, a može se i korisno uložiti, i to na dva načina: 
na štednu knjižicu i na tekući račun. 

Novac koji se banci povjerava samo na čuvanje (u 
polog ili depozit) ne nosi vlasniku kamata; naprotiv, 
on mora banci plaćati određenu pristojbu za njene 
troškove i brigu oko čuvanja tog novca. Banka prima na 
čuvanje i druge vrijednosti, kao dragocjenosti, zlato, 
nakit itd., i pohranjuje ih u trezor. 

Novac položen na štednu knjižicu donosi korist i 
društvu i štediši. Društvo ima korist jer se u banci ve- 
likim brojem malih štednih uloga sakupljaju znatna 
sredstva, iz kojih banka može davati zajmove za pri- 
vredni razvoj zemlje, a štediša se ne mora bojati da će 
novac izgubiti ili da će mu ga netko ukrasti. Osim toga 
dobiva i kamate. Svaki štediša dobiva od banke štednu 
knjižicu, u koju se upisuje uložen iznos. Ulog može 
po volji podići iz banke i njime raspolagati. U kapita- 
lističkom uređenju, gdje su banke vlasništvo pojedinih 
skupina ljudi, položaj štediša je nesiguran. Ako banka 
zbog lošeg poslovanja propadne, štediše gube novac. 

Privredne organizacije polažu u banku na svoj te- 
kući račun onaj novac koji im nije svakodnevno po- 
treban. S tog računa opet svaki dan mogu podići iznose 
koji su im u poslovanju potrebni. I pojedinac može 
imati svoj tekući račun. Vlasnik tekućeg računa može 
tražiti da mu banka izda čekovnu knjižicu, koja se 
sastoji od određenog broja čekova. Vlasnik čekovne 
knjižice upiše na čeku iznos koji želi platiti i preda ga 
vjerovniku ili prodavaču. Ovaj može tim čekom u banci 
dići gotov novac ili, ako i sam ima tekući račun, može 
odrediti da se taj iznos upiše na njegov tekući račun. 

* Mijenjanjem stranog novca u domaći bave se po- 
sebna odjeljenja banke, ili čak i posebne banke, koje 
se zovu mjenjačnice. Odnos između vrijednosti novca 
raznih zemalja zove se tečaj ili kurs. Na primjer, 1 
francuski franak vrijedi 2,53 nova dinara, 1 američki 
dolar 12,50 n. d., 1 talijanska lira 0,02 n. d. i tako dalje. 


bicikl 


BICIKL I MOTOCIKL. Prve su preteče bicikla bile 
trčalice, poznate već 1690. godine. Na toj neobičnoj 
napravi sjedio je vozač ili jahač. Otiskivao se naiz- 
mjence sad jednom, sad drugom nogom, jer pedala nije 
bilo. Takvo je vozilo služilo samo za zabavu i šalu. 
Bolje je mogla poslužiti drezina (izumitelj je Nijemac 
Karl Drais, 1817), kojom se mogla postići brzina od 
10 km na sat. Drezina je već imala upravljalo, ali se 
vozač još uvijek otiskivao nogama. 

Nekako u isto vrijeme (oko 1850) pojavili su se u 
Njemačkoj i Francuskoj prvi bicikli s pedalima. Pedali 
su najprije bili na osovini prednjega kotača, a kotači 
su bili drveni. Nije čudo što je takav bicikl, izložen na 
Svjetskoj izložbi u Parizu 1855. god., dobio šaljivo ime 
»koštotres«. Usavršili su ga Englezi, koji su kotačima 
dodali najprije punu, a zatim šuplju gumu (Dunlop 
[Danlop], 1888). Da bi bicikl vozio brže, prednji su ko- 

.tač veoma povećali. Sadašnji oblik dobio je bicikl oko 
1880. god. Oba su kotača postala jednaka, a pedali su 
smješteni između kotača, te preko lanca prenose kreta- 
nje na stražnji kotač. 

Da bismo se na biciklu ugodno vozili, treba da po- 
desimo visinu sedla i upravljača (guvernala). Sedlo mora 
biti toliko visoko da ispruženom nogom dodirujemo 
pedal kad se spusti u najniži položaj. Upravljač nam 
mora biti u visini koljena kad za vrijeme vožnje, pri 
okretanju. pedala, koljeno dođe u najviši položaj. 

Bicikl treba u- 
redno — njegovati: 
redovito čistiti od 

prašine i blata, a 

povremeno i pod- 

mazati vazelinom. 

Ako je kovina gdje 

počela rđati, od- 


Daimlerov 
motocikl 
(1883) 


mah ćemo ta mjesta očistiti krpicom umočenom u pe- 
trolej, kojemu smo dodali amonijaka. 

Danas bicikle izrađujemo u nekoliko raznih oblika. 
Ženski bicikl ima drukčiji okvir nego muški, dječji su 
bicikli maleni, a trkaći bicikli (specijalke) građeni su 
od lakog metala i imaju samo ručne kočnice. Bicikl 
za dvoje vozača zove se tandem. Tricikl ima tri kotača. 
Za raznošenje različite robe, trgovine i tvornice upo- 
trebljavaju tricikle ili trokolice s košarom. Bolesnici i 
invalidi koji ne mogu hodati kreću se u posebno gra- 
đenim triciklima. 

Kad su biciklu dodali > MOTOR s unutrašnjim izga- 
ranjem, nastao je motocikl. Prvi je motocikl načinio 
1883. god. njemački inženjer Daimler. 

Motocikli su masivnije i čvršće građeni nego bicikli. 
Ima laganih, srednjih i teških motocikla, a posebno su 
građeni trkaći motocikli. Motocikl ima obično dva sje- 
dišta, a može imati i prikolicu. Postiže brzinu od 100 
i više kilometara na sat. Desetak litara benzina dovoljno 
je za vožnju od 250 do 300 km. Motor palimo pritiskom 
noge o starter (koji je donekle sličan pedalu na biciklu). 
Motocikli imaju električne akumulatore, generatore za 
rasvjetu, kočnice, uređaj za mijenjanje brzine i opruge 
(amortizere) koje ublažuju trešnju za vrijeme vožnje, i 
druge dijelove. 

Snagu motocikla računamo prema zapremini cilindra 
njegova motora izraženoj u kubičnim centimetrima. 
Tako ima motora od 50, 100, 250, 500 pa i 1000 em'. 


motorna 
trokolica 


Motociklisti često nose posebno kožno odijelo i kapu 
(šljem) koja štiti glavu pri padu. Tko želi voziti mo- 
tocikl, mora imati posebnu dozvolu. (Takva dozvola nije 
potrebna za motocikle ispod 50 cm.) 

Danas sve češće susrećemo na gradskim ulicama i 
dobrim ravnim cestama skutere — posebnu vrstu laga- 
nih motocikla s malenim kotačima. Znatno su jeftiniji 
od motocikla i troše manje benzina. Zato voze sporije i 
ne mogu ići lošim putovima. 

Motorne trokolice kojima se služe raznosači robe 
nekih tvornica čine prijelaz od motocikla prema —> 
AUTOMOBILU. Moped je kombinacija motocikla i bici- 
kla te ima i motor i pedale. (Ime je dobio prema kra- 


BOJE. Gdje nema svjetlosti, svi nam se predmeti čine 
crni; kad su osvijetljeni, razlikujemo njihove boje. 

Odakle raznolikost i šarenilo boja? 

Kad se Sunčeva zraka prelomi na rubu predmeta od 
brušena stakla ili čaše vode, vidimo na stolnjaku ili zidu 
svijetlu traku, u kojoj razlikujemo niz boja: crvenu, na- 
rančastu, žutu, zelenu, plavu, ljubičastu. Te boje čine 
spektar. Istu pojavu vidimo u dugi (»dugine boje«). 
Ondje se Sunčeva svjetlost prelama u kapljicama kiše. 
Dakle, bijela Sunčeva svjetlost sastavljena je zapravo 
od različitih boja. 

Površine osvijetljenih predmeta upijaju jedan dio 
svjetlosnih zraka spektra, a ostali dio odbijaju. Latica 
ljubice upija sve zrake osim ljubičastih, koje odbija. 
Zate nam se latice čine ljubičaste. List ljubičin odbija 
zelene zrake, a sve druge upija, pa nam se čini zelen. 
Posve crn predmet upija sve zrake spektra, a posve 
bijel predmet ih odbija. Prozirna su tijela bez boje jer 
propuštaju svjetlost: niti je upijaju, niti odbijaju. 

Boje se razlikuju po vrsti, svjetlini (visini) i čistoći: 
boja zrele naranče druge je vrste nego boja krastavca, 
zelenilo starog lišća tamnije je nego zelenilo mladog 
lišća, crvena boja čistija je od smeđe. Kad jedna boja 
postepeno prelazi u drugu, razlikujemo nijanse ili pre- 

ticama tih riječi: mo-ped.) To je lako motorno vozilo. 
Ako se putem motor pokvari, vozač nastavlja put uz 
pomoć pedala, kao da je na biciklu. 

Kod nas je podignuto nekoliko tvornica bicikla (u 
Ljubljani, Subotici, Sarajevu), motocikla, mopeda i 
skutera (u Kopru, Zagrebu, Vogošći kod Sarajeva). 

Biciklizam i motociklizam korisni su > SPORTOVI, 
ako se njima bavimo umjereno i razborito. Takmičenja 
se mogu održavati u prirodi ili na posebno građenim 
stazama (pistama), pa čak i u dvoranama. 

Prva međunarodna biciklistička utrka kod nas pri- 
ređena je 1892. godine u Zagrebu. Kod nas se svake go- 
dine održava poznata utrka »Kroz Jugoslaviju«. 


akvarel 


pastel 


uljana 
boja 


ljeve boja. Naše oko razabire u spektru otprilike 160 
različitih tonova i nijansa. Ima ljudi koji su slijepi za 
neke boje: sve im se čini samo crno, sivo i bijelo; drugi 
ne razlikuju crvenu boju od zelene. 

Bojama zovemo i tvari kojima se mogu bojiti razni 
predmeti. Načinjene su od obojena praha (pigmenta) i 
od sredstva koje će ih prilijepiti uz podlogu (veziva). 
Biljne boje dobivamo od korijena, lista ili kore nekih 
biljaka: žutu boju od korijena žutike, crvenu boju od 
broćeva korijena, narančastu od lista bijelog duda, 
tamnomodru od lista tropske biljke indigo itd. Boje u 
prahu uglavnom su rudne ili zemljane boje: olovno i 
cinkovo bjelilo, kobaltovo modrilo, kobaltovo zelenilo, 
kromovo žutilo, olovna žarkocrvena boja minij i druge. 
Crna boja izrađuje se od čađi. Najviše se proizvode 
anilinske boje, za koje je važna sirovina anilin koji se 
dobiva iz katrana kamenog ugljena. Mnoge su boje 
otrovne (olovne, anilinske). Posebna su vrsta boja 
lakovi i emajl ili pokost. U —> SLIKARSTVU se služimo 
suhim bojama (kredom, ugljenom, pastelom), vodenim 
(akvarelskim) bojama, temperom i uljanim bojama. 

Najveći su proizvođači boja SAD, Engleska i Za- 
padna Njemačka. Naše su glavne tvornice boja u Beo- 
gradu, Zagrebu, Ljubljani i u više mjesta u Sloveniji. 


(vodena boja) 


BOLNICA. Bolnice se najčešće podižu izvan promet- 
nog dijela grada, dakle ondje gdje nema dima, prašine 
ni buke gradskog prometa. Oko bolnice su cvjetnjaci, 
grmlje i drveće. Mir, svjež zrak i ugodna okolina po- 
mažu bolesnicima da brže ozdrave. 

Neke se bolnice sastoje od više posebnih zgrada, 
koje se zovu paviljoni: za unutrašnje bolesti, za očne 
bolesti, za kožne bolesti, za duševne bolesti, za tuber- 
kulozu pluća itd. Druge su bolnice izgrađene kao velike 
višekatnice. Tu su svi bolesnici pod jednim krovom, a 
razmješteni su po odjelima, prema naravi bolesti. Iz 
kata u kat teške bolesnike voze dizalom (liftom), u koji 
stanu čitava nosila. 

Ako je potrebno bolesnika operirati, odvedu ga ili 
prevezu posebnim kolicima u operacionu dvoranu. Ope- 
raciju vrši liječnik kirurg ili operater (>> BORBA PRO- 
TIV BOLESTI). Danas se s uspjehom vrše i najteže 
operacije ne samo na udovima i u trbuhu nego i na 
plućima, oku, mozgu i srcu. 

U našoj zemlji bilo je 1965. više od 250 bolnica, sa 
95000 kreveta i 6500 stalnih liječnika. Većina njih 
opće su bolnice, to jest bolnice s odjelima za razne bo- 
lesti. Ali ima i posebnih (specijalnih) bolnica: za po- 
vrede (traumatološke bolnice), za duševne bolesti, za 
tuberkulozu pluća, za tuberkulozu kosti i zglobova itd. 

Posebna vrsta bolnica su klinike. One se osnivaju 
uz medicinske fakultete i služe ne samo za njegu bo- 
lesnika već i za školovanje medicinara, tj. studenata 
koji se spremaju da postanu liječnici. 

Sanatoriji su lječilišta za pojedine vrste bolesti. 
Nalaze se obično u brdima ili na moru. U brdima su 
najčešće sanatoriji za plućnu tuberkulozu (npr. Golnik 
u Sloveniji) jer bolesnicima treba čist i svjež visinski 


zrak. Sanatoriji za tuberkulozu kosti obično su na moru 
(npr. u Kraljevici) jer ti bolesnici treba da se sunčaju. 

Prve poznate bolnice uređene su u Indiji, Kini i 
Egiptu, još prije 2500 godina, a kasnije u Grčkoj i u 
Rimskom Carstvu. U srednjem vijeku bila je u svakom 
samostanu uređena prostorija za liječenje bolesnika, 
dakle nešto nalik na bolnicu. Bolničari i liječnici bili 
su neuki i surovi, a sobe mračne, nečiste i pune gamadi. 
Više se pazilo da se bolesnici mole, nego da se liječe. 
Zato su bolnice zvali kućama umiranja. Najstarija takva 
bolnica na našem tlu podignuta je 1186. god. u Sv. 
Petru na Bojišću kod Nina, u Dalmaciji. 

Tek u posljednjih 50 godina bolnice u cijelom svijetu 
temeljito su se izmijenile. Zahvaljujući otkrićima me- 
dicinske nauke i napretku tehnike, one su postale usta- 
nove za »popravak« bolesnog tijela. 

Međunarodnim propisima zaštićene su za vrijeme 
rata sve bolnice. Neprijatelj ih ne smije bombardirati. 
Zato se u ratu bolnice označavaju vidljivim znakovima 
(npr. velikim crvenim križem na krovu). 

Poseban smo oblik bolnice imali u narodnooslobodi- 
lačkom ratu. Nalazile su se u šumama i planinama i bile 
su tako vješto maskirane da ni okolno stanovništvo če- 
sto nije znalo za njih. Bolnice su morale biti konspira- 
tivne (tajne) jer se fašisti nisu držali međunarodnih 
propisa, nego su ubijali naše bolesnike i ranjenike. U 
tim su se bolnicama vršile i najteže operacije. Među 
najveće spadaju bolnica »Franja« kod Cerkna u Slove- 
niji i Centralna bolnica u planini Grmeču (zapadna Bo- 
sna). Neke partizanske bolnice (npr. Centralna bolnica u 
Bijelim Potocima u Lici, 1942) imale su električno svje- 
tlo, toplu i hladnu vodu i druge uređaje. Osim stalnih 
bolnica uređena su bila i podzemna skloništa za ranje- 
nike (Šesti korpus imao je takvo sklo- 
nište za 600 ljudi). Pred najezdom 
neprijatelja u IV i V ofenzivi evakui- 
rano je 3500 ranjenika i bolesnika. 

Danas našim bolnicama i drugim 
zdravstvenim ustanovama upravljaju 
liječnici i zdravstveno osoblje zajedno 
s predstavnicima građana (>> DRU- 
ŠTVENO SAMOUPRAVLJANJE). 

Najveći dio troškova za liječenje 
u bolnicama snosi zajednica. U tu je 
svrhu osnovan Zavod za socijalno osi- 
guranje (> SOCIJALNA ZAŠTITA). 


Unutrašnjost dijela bolničke zgrade, prikazana 
u prerezu. Bolničari najprije dovedu ili prenesu 
bolesnika u prijamnu ambulantu. Tu ga pregleda 
liječnik i odredi u koji odjel bolnice treba da 
bude smješten (npr. u odjel za zarazne bolesti, 
u očni odjel i sl.). Bolesnika upišu. u prijamnoj 
kancelariji, odvedu ga u kupaonicu, a odijelo 
mu zamijene bolničkom odjećom. Tada ga medi- 
cinska sestra odvede u bolesničku sobu. Tu će 
Sa pregledati odjelni liječnik i propisati kako 
treba da se liječi, što smije jesti, i tako dalje. 


Moderna bolnica za liječenje 
tuberkuloze u Sežani (Slovenija) 


Posebna su vrsta bolnica veterinarske bolnice. U 
njima se liječe oboljele ili ranjene životinje: domaće i 
one iz zooloških vrtova ili cirkusa, a ponekad i pleme- 
nita divljač (na primjer: jelen, srna, kozorog i drugi). 


BORBA PROTIV BOLESTI. Bolesti prate ljudski 
rod od pradavnih vremena. Na iskopanim kostima dav- 
nih ljudi možemo razabrati ozljede od rana, reumatizma, 
upale zglobova, tuberkuloze kosti i drugih bolesti. 

Pretpostavljamo da se davni čovjek borio protiv bo- 
lesti onako kao što rade i životinje: ranu je obavijao 
lišćem i blatom, vrućicu ublažavao hladnom vodom itd. 
Primitivni su ljudi vjerovali da bolest nastaje ako se zao 
duh uvuče u čovjeka. Stoga su davni vračevi > MA- 
SKAMA i fetišima (> RELIGIJA) plašili i tjerali zle 
duhove. Nađene su lubanje ljudi iz kamenog doba na 
kojima su kamenim oruđem izbušene rupe. Učenjaci 
misle da su to posljedice »liječenja«, tj. da su vračevi 
otvarali lubanje padavičarima ili ljudima koji su nepre- 
stano trpjeli od glavobolje. Vjerovali su da će kroz tu 
rupicu izići »zao duh« koji muči bolesnika. 

Staro se »liječenje« uopće sastojalo uglavnom od 
vračanja, molitava i prinošenja žrtve bogovima. Me- 


»Umjetni bubreg«, Bolesnikova krv struji kroz cijevi od plastike. U bu- 
bnju se iz krvi izlučuju štetni sastojci. Dotle bolesni bubreg miruje. 


đutim, ljudi su malo pomalo saku- 
pljali neka iskustva. U jednom 
starom egipatskom papirusu zapi- 
sano je da liječnik mora bolesniku 
opipati bilo. To liječnici i danas 
rade. U Babiloniji zakon je propi- 
sivao da bolesnika iznesu na ulicu, 
a svaki ga je prolaznik morao 
pitati o njegovoj bolesti i dati mu 
savjete za liječenje. Židovi su 
odvajali zarazne bolesnike od 
zdravih ljudi i tako sprečavali širenje zaraze. Inke su 
otkrile da kinin suzbija malariju, a kokain ublažava 
bolove. Kinezi su želatinom zaustavljali krvarenje. 
Kinezi i Arapi cijepili su ljude protiv velikih boginja. 

Prije više od dvadeset stoljeća Grci i Rimljani spre- 
čavali su bolesti tako što su jačali tijelo gimnastikom 
i održavali čistoću. Živjeli su jednostavno. Velike za- 
raze postale su u njih rijetke. 

Na prijelazu iz starog vijeka u srednji dolazi u Evro- 
pi i u dijelovima Azije i Afrike do velike seobe naroda. 
Primitivna nomadska plemena, navikla na nehigijenski 
način života, raznose tada bolesti na sve strane. Tome 
je pogodovala i kršćanska vjera, koja je u to doba nau- 
čavala da se treba brinuti samo za dušu, a ne i za 
»griješno« tijelo. Zato je u ranome srednjem vijeku 

preuzela mah nečuvena nečistoća. 
Najteže zarazne bolesti stale su 
\ harati. Tako je god. 531. zavla- 
dala u Carigradu epidemija kuge 
i trajala, s manjim prekidima, 
punih 30 godina. Stare kronike 
kažu da je bilo dana kad je od 
kuge umiralo nekoliko tisuća ljudi. 
Najstrašnija epidemija svih vre- 
mena, »crna smrt« (kuga), počela 
je u Aziji 1346. god. i harala u 
Evropi do 1353. god. Od nje je u 
Aziji umrlo gotovo 390 milijuna ljudi, a u Evropi 25 
milijuna. »Borba« protiv te pošasti svela se na molitve, 
postove i procesije, jer su neuki ljudi smatrali bolest 
božjom kaznom. Što je epidemija ipak prestala, nije 
zasluga tih molitava. Uzročnik kuge (kao i uzročnici 
ostalih bolesti) s vremenom se izrodi i tako oslabi da ga 
obrambene snage ljudskoga tijela lako svladaju. 

Na temelju nekih iskustava u liječenju primitivnim 
sredstvima razvila se narodna medicina. Tako su, na 
primjer, iskustvom otkrivena korisna svojstva > LJE- 
KOVITOG BILJA. Neke je od tih lijekova preuzela i 
moderna medicina, koja se zasniva na naučnim osno- 
vama. Razumije se da su u velikom broju narodnih 
lijekova glavnu ulogu imale razne 
praznovjerice.  Vračare, gatare, 
hodže, popovi i drugi iskorišćivali 
su neprosvijećenost naroda, pa su 
bolesnike »liječili« raznim zapisi- 
ma, amajlijama, molitvama, gasili 
im ugljevlje, davali im kojekakve, 
često štetne napitke itd. Takvo je 
»liječenje« prouzrokovalo smrt 
mnogih bolesnika. Zato zakoni 
strogo kažnjavaju nadriliječnike. 


Louis Pasteur 
[Luj Pastelr] 


Robert Koch 
[R. Koh] 


Edward Jenner 
[Edued Džener] 


U borbu stupa nauka 


Iz prvih iskustava u borbi pro- 
tiv bolesti razvijala se pomalo me- 
dicina — nauka o liječenju bo- 
lesnika i o čuvanju zdravlja. 

Da bismo mogli s uspjehom 
liječiti, rekli su učenjaci, treba da 
se okanimo praznovjerja i moli- 
tava. Moramo istraživati i prouča- 
vati da doznamo što su bolesti i 
kako one nastaju. 

Dali su se na posao. Znali su da bolesti izazivaju 
neke promjene u tijelu. Trebalo je da se te promjene 
prouče, da se usporede dijelovi zdravoga ljudskog tijela 
s dijelovima bolesnog tijela. Ali crkva nije dopuštala 
seciranje (otvaranje) ljudskog tijela. Zato su učenjaci 
krišom uzimali leševe pogubljenih zločinaca, secirali ih 
i proučavali. Često bi pri tom zapazili razne bolesne 
promjene na nekim organima: plućima, slezeni, jetri, 
krvnim žilama itd. U tim su bolesnim organima tra- 
žili uzročnike bolesti, ali bez uspjeha jer su uzročnici 
bolesti tako sićušni da se golim okom ne vide. 

U XVII st. Nizozemac Leeuwenhoek [Levenhuk] 
izumio je > MIKROSKOP. Njime je u raznoj nečistoći 
otkrio sićušna bića u obliku kuglica, štapića, zmijica. 
Nazivao ih je »malene zvjerčice«. Ali učenjaci nisu tome 
otkriću obraćali pažnje. Tek su 
u XIX st. ljudi doznali da su ta 
sitna bića, > MIKROBI, uzročnici 
mnogih bolesti. Francuz Pasteur 
[Paste'r] otkrio je da neki mikrobi 
izazivaju bolesti biljaka i životinja, 
pa je tvrdio da slični mikrobi 
moraju uzrokovati i bolesti čo- 
vjeka. To je potvrdio Nijemac 
Koch [Koh], otkrivši bacil tuber- 
kuloze. Među prvima koji su tvr- 
dili da bolesti imaju svoje pri- 
rodne uzročnike bio je Slovenac Marko Plenčič (krajem 
XVIII st.), profesor sveučilišta u Beču. On nije imao 
mikroskopa i nikad nije vidio mikrobe, ali jeu jednoj 
svojoj knjizi napisao: Svaka zarazna bolest ima svoje 
sjeme. Kao što iz sjemena mrkve nikne samo mrkva, 
ili iz sjemena kupusa samo kupus, a ne salata ili luk, 
tako će iz sjemena tifusa niknuti samo tifus, a iz sje- 
mena šarlaha samo šarlah. Sjeme je bolesti živo, i ono 
se množi. Zato jedan bolesnik može zaraziti čitave 
pokrajine. 

Mikroskop je redom otkrivao uzročnike pojedinih 
bolesti. Tada su ljudi prestali vjerovati da bolesti dolaze 
kao božja kazna za tobožnje ljudske grijehe. Elektron- 
ski mikroskop otkrio je u najno- 
vije vrijeme i sitne viruse — uz- 
ročnike gripe, velikih boginja, os- 
pica, bjesnoće, dječje paralize i 
drugih bolesti. Za uzročnicima 
nekih bolesti (npr. raka) učenjaci 
još uvijek tragaju. 

Kad je čovjek otkrio neprija- 
telje svoga zdravlja, mikrobe, bilo 
mu je mnogo lakše da traži oružje 
kojim će ih uništiti. Učenjaci 


Albert Calmette 
[Albelr_Kalmelt] 


Alexander Fleming 
[Eliksalnđer F.] 


Selman Waksman 
[Seimen Voksmen] 


»Kobaltna bomba« — uređaj za liječenje raka u zagrebačkoj bolnici' 
»Dr Mladen Stojanović«. U gornjem dijelu (glavi) aparata nalazi se 
1 cm3 radioaktivnog kobalta. Zrake koje on isijava usmjeravaju se 
na bolesni dio tijela. Tu one razaraju bolesne izrasline duboko u tijelu. 


su u laboratorijima počeli uzgajati mikrobe i proučavati 
ih. Postepeno su otkrivali tvari koje uništavaju mi- 
krobe. Te su tvari lijekovi. 

Lijekove proizvodi posebna grana kemijske indu- 
strije, a prodaju ih ljekarne (apoteke). U cijeloj Jugo- 
slaviji ima oko 1000 ljekarna. Neke lijekove možemo 
dobiti samo uz liječnički recept jer se smiju uzimati 
samo po uputama liječnika, drugi se prodaju slobodno. 
U suzbijanju bolesti osobito su važni lijekovi: kinin i 
atebrin (protiv malarije), aspirin, acisal ili acetisal (pro- 
tiv gripe), salvarzan (protiv sifilisa), razni sulfamidi 
(sumporni preparati: sulfatiazol, sulfaguanidin i dr. — 
protiv mnogih gnojenja i upala), germanin (protiv bo-- 
lesti spavanja, koja hara u tropskim krajevima), a po- 
sljednjih godina razni > ANTIBIOTICI. Penicilin je 
otkrio Fleming, a streptomicin Waksman [Voksmen]. 
Značajno otkriće bili su insekticidi — tvari koje uni- 
štavaju kukce (insekte), prenosioce mnogih bolesti. Pra- 
šak pepein (DDT — diditi) uništio je ličinke komarca 
malaričara, a time i malariju u velikom dijelu svijeta 
(u Italiji, Grčkoj, Brazilu, na Cipru, Cejlonu, na Jugu 
SAD i drugdje). Kod nas je u Makedoniji 1946. god., 


U dvorani za operacije. Bolesnik leži na operacionom stolu. Okružen je 
kirurgom i njegovim pomagačima pa ga ne vidimo. Liječnici koji stoje na 
galeriji prate tok operacije. Iznad stola je velika električna svjetiljka. 
Kamera na stalku snima čitav tok operacije za televizijski prijenos. 


400 000 ljudi bolovalo od malarije, a 1952. god., nakon 
redovite upotrebe pepeina, oboljelo je -ssvega 313 ljudi. 
Posebna su vrsta lijekova cjepiva (vakcine) i serumi. 
Cjepiva sadrže oslabljene ili mrtve mikrobe određene 
bolesti. Kad zdrava čovjeka cijepimo ili vakciniramo, 
npr. cjepivom protiv velikih boginja, u njegovu se 
tijelu stvaraju zaštitne tvari (protutijela) protiv te bo- 
lesti. Serum se razlikuje od cjepiva po tome što sadrži 
već gotove zaštitne tvari. Cjepiva protiv bjesnoće, dif- 
terije, velikih boginja, žute groznice, zloga grča ili 
tetanusa, tuberkuloze, poliomijelitisa (dječje paralize) i 
drugih bolesti spasila su dosad živote stotina milijuna 
ljudi. Otkad se djeca obavezno cijepe vakcinom BCG 
(beseže), smrtnost od tuberkuloze znatno je opala. Cje- 
pivo protiv velikih boginja koje su nekada strahovito 
harale, pronašao je u XVIII st. engleski liječnik Jenner 
[Džener]. Francuz Pasteur [Paste'r] proslavio se cjepi- 
vom protiv bjesnoće. Njegovi zemljaci Calmette [Kal- 
me't] i Guerin [Gere'n] izumitelji su cjepiva BCG. 


U dvorani za operacije 


Gdje ne pomažu lijekovi, često pomaže operacija. 
Manje operacije (npr. šivanje lakše rane, vađenje 
krajnika i sl.) mogu se vršiti u ambulantama i polikli- 
nikama. Za teže operacije potrebne su dvorane s po- 
sebnim uređajima. Naše velike > BOLNICE imaju 
najmodernije uređene takve dvorane. Tu se mogu vr- 
šiti i najsloženije operacije — oka, pluća, mozga, pa 
čak i srca. 

Bolesnika operira liječnik-operater. Njemu pomažu 
drugi liječnici, medicinske sestre i bolničari. Svi imaju 
na licu maske da ne bi svojim dahom unijeli mikrobe 
u otvoreno tijelo bolesnikovo. Ruke moraju dobro oprati 
i raskužiti, a instrumente za operaciju iskuhati. Nekada 
to liječnici nisu radili, pa su mnogi bolesnici nakon 
operacije umirali od trovanja krvi i gnojenja rane. En- 
gleski liječnik Lister (XIX st.) prvi je počeo raskuživati 
ruke i instrumente prije operacije. 

Bolesnik ne osjeća bolove jer je prije operacije 
dobio injekcijom sredstvo koje posve omamljuje (nar- 
koza) ili čini neosjetljivim samo jedan dio tijela (lokalna 
anestezija). Ako je gubitak krvi za vrijeme operacije 
velik, nadoknađuje se > TRANSFUZIJOM KRVI. 

Da bi se mogle vršiti teške dugotrajne operacije 
na srcu i na plućima, konstruirane su velike i složene 
naprave. Zovu se »umjetno 
potpuno zamjenjuju rad srca MOA 1 
(tjeraju krv po bolesnikovim : 
žilama) ili rad pluća (pročiš- 
ćuju krv). Za to vrijeme — 
čak do dva i po sata! — bo- 
lesnikovo srce ili pluća pot- 
puno miruju. Kad je operaci- 
ja gotova, liječnik oživljuje 
bolesnikovo srce ili pluća. Te 
su naprave spasile život mno- 
gim teškim bolesnicima i ra- 
njenicima. (Od 1959. god. »u- 
mjetno srce« i »umjetna plu- 
ća« proizvode se i u našoj 
zemlji.) Slično djeluje i »um- 


srce« i »umjetna pluća«. One e Sah x? a 


jetni bubreg«. Ako nema druge pomoći, bolesni organ 
(ruka, noga, plućni režanj, dio želuca i sl.) mora se ope- 
racijom odstraniti ili amputirati. Danas liječnici uspješ- 
no amputiraju bolesniku dio mozga ili čitavo plućno kri- 
lo. Umjesto amputirane noge ili ruke bolesnik često do- 
biva protezu — umjetnu ruku ili nogu. Dugim i strplji- 
vim vježbanjem može naučiti da hoda iako su mu obje 
noge amputirane. Umjetnom rukom može hvatati pred- 
mete, pisati itd. Tako se mnogi invalidi osposobljavaju 
(rehabilitiraju) za rad kao korisni članovi zajednice. 

Liječnici mogu na bolesnika presaditi djelić tijela 
s čovjeka koji je netom umro, npr. kost, rožnicu oka, 
dijelove krvnih žila, jednjak i dr. Neke velike bolnice 
čuvaju u posebnim spremištima takve zdrave dijelove 
tijela, za slučaj potrebe. Oboljele i amputirane organe 
ponekad mogu zamijeniti i umjetni organi: kost, je- 
dnjak, krvna žila, srčani zalistak — svi izrađeni od pla- 
stične mase. 

Liječnici i drugi stručnjaci mogu danas u laborato- 
rijima dulje vremena održavati na životu razne organe, 
izvađene iz tijela pasa, miševa i drugih životinja. Oni 
presađuju srce jednoga psa na drugog, piletu zamje- 
njuju glavu glavom drugog pileta itd. A sutra će moći 
i više. Možda će bolesniku jednostavno amputirati bo- 
lesno srce i dati mu drugo, zdravo (npr. od čovjeka koji 
je poginuo u saobraćajnoj nesreći). 


Pojedinac i zajednica u borbi za zdravlje 


Svoje ćemo zdravlje najbolje sačuvati ako živimo 
higijenskim načinom života (>> OSNOVNA PRAVILA 
O ČUVANJU ZDRAVLJA). Ako obolimo, treba da se 
obratimo za pomoć liječniku. Mnoge sprave pomažu 
danas liječniku da tačno utvrdi bolest: od malene slu- 
šalice kojom osluškuju rad srca i pluća do velikog 
—> RENDGENSKOG APARATA. 

Liječnici se spremaju za svoje zvanje studijem na 
medicinskom fakultetu i vježbama (stažom) u bolnici 
ili drugoj kojoj zdravstvenoj ustanovi. Neki od njih 
ostaju liječnici opće prakse (tj. liječe sve bolesti), a 
drugi se kasnije specijaliziraju (npr. samo za unutra- 
šnje bolesti, ili za očne bolesti, ili za dječje bolesti 
itd.). U svijetu ima (1966) 1,5 milijun liječnika. Da se 
zadovolje najosnovnije potrebe, trebalo bi ih najmanje 
dvaput toliko, jer ima zemalja (Etiopija, Irijan ili Nova 
Gvineja, Indonezija i dr.), gdje po 1 liječnik dolazi na 


100 000 stanovnika. Kod nas je (1964) taj omjer 1 : 1140, 
tj. 1 liječnik na 1140 stanovnika. To nije dovoljno, ali se 
stanje postepeno poboljšava. 

Nije dovoljno da se samo pojedinac brine o svom 
zdravlju. Borba protiv bolesti velika je i teška bitka. 
Napredovati može samo onaj narod koji ima zdrave, 
sretne i za rad sposobne ljude. Stoga naša narodna za- 
jednica poduzima mjere za zaštitu zdravlja svih svojih 
pripadnika. Te su mjere: osnivanje bolnica i drugih 
zdravstvenih ustanova (>> SOCIJALNA ZAŠTITA), 
zdravstveno prosvjećivanje naroda, obavezno cijepljenje 
protiv zaraznih bolesti, izgrađivanje higijenskih vodo- 
voda, uništavanje gamadi itd. 

Borba protiv bolesti danas je i stvar čitave ljudske 
zajednice. Bolesti još uvijek haraju u velikim dijelovi- 


ma svijeta. Malarija je najrasprostranjenija bolest. Od 
nje boluje gotovo '/s čovječanstva, a umire svake godine 


oko 3 milijuna ljudi. To su u većini stanovnici zemalja u 
razvoju (Indonezije, Burme, Indije, Pakistana, Afgani- 
stana, Paragvaja i dr.). Malarija znatno smanjuje 
radnu sposobnost ljudi i povećava smrtnost djece. Zato 
Svjetska zdravstvena organizacija (WHO World 
Health Organization) i Međunarodni dječji fond Uje- 


BOTANIČKI VRT. Prvi botanički vrtovi, tj. vrtovi 


u kojima se biljke uzgajaju u naučne svrhe, bili su za- 
sađeni ljekovitim biljem. Takav je vrt u Evropi postojao 
u Pragu već god. 1350. Kad su otkriveni novi konti- 
nenti, ljudi su donijeli odanle u Evropu primjerke ra- 
znih biljaka, kojih tu prije nije bilo. Da bi njih lakše 
proučavali, osnovali su botaničke vrtove. 

Uz svaku biljku u botaničkom vrtu stoji tablica s 
njenim imenom i oznakom iz kojega kraja potječe. 
Otpornije biljke zasađene su na otvorenu mjestu. 
Osjetljivije biljke iz toplih krajeva (palme, kaktusi, or- 
hideje i dr.) smještene su u staklenike, koji se zimi 
griju. Za močvarne biljke načinjena su umjetna jezerca 
i bare, a za planinsko bilje kamenite uzvisine — alpi- 
numi. U botaničke vrtove dolaze đaci, studenti, profe- 

dinjenih naroda (UNICEF — United Nations Internatio- 
nal Children's Emergency Fund) poduzimaju akcije za 
liječenje malarije i drugih bolesti u nerazvijenim ze- 
mljama. Ni najbolji lijekovi, ni najmodernije bolnice 
neće čovječanstvo osloboditi bolesti ako se ne ukloni 
osnovni uzrok masovnim pojavama bolesti — ekonom- 
ska bijeda. Gdje vlada bijeda i zaostalost, tamo haraju i 
bolesti. Zato > ORGANIZACIJA UJEDINJENIH NA- 
RODA, u okviru borbe za zdravlje, pomaže zaostalim 
zemljama da iziđu iz stoljetne zaostalosti i siromaštine. 
I naša domovina sudjeluje u tom značajnom pothvatu. 


sori, učenjaci i drugi posjetioci. Oni tu upoznaju ili 
proučavaju različite biljke i njihov način života. Bota- 
nički vrtovi imaju svoju upravu i svoje osoblje: struč- 
njake-botaničare, inženjere, vrtlare, radnike. 

Čuveni su botanički vrtovi u Londonu, Poznanju, 
Parizu, Berlinu i dr. Kod nas su takvi vrtovi u Zagrebu, 
Beogradu, Ljubljani, Sarajevu i Skopju. 

I neke naše parkove možemo smatrati botaničkim 
vrtovima: Trsteno kraj Dubrovnika, park na Lokrumu, 
park »Prvi maj« u Opatiji i druge. Arbore'tum je bota- 
nički vrt u kojemu raste samo drveće (npr. u Volčjem 
Potoku kod Kamnika, u Vinici kod Varaždina i dr.). 

Malene botaničke vrtove imaju neke škole. Uređuju 
ih i održavaju sami učenici, pa tako najbolje nauče 
kako biljke žive — kako klijaju, rastu i donose plod. 


BRODOGRADILIŠTE. = Već izdaleka možemo po- 
znati brodogradilište. Visoko strše goleme dizalice i 
skele, a buka strojeva i škripa dizalica čuju se nadaleko. 

Brodogradilišta imaju ležaje (vlake), radionice i 
opremnu luku. Brod se gradi na ležaju, koji je kos zato 
da bi se dovršeni trup mogao po saonama porinuti u 
more. Tu se sada montiraju strojevi i nadgrađe (tj. 
most, kućice, dimnjaci i sve što vidimo na palubi, 
a na ratnim brodovima kule, tornjevi, topovi i oklop). 

Moderno brodogradilište ima mnogo odsjeka. Pro- 
jektni zavod izrađuje nacrt po kojem će se brod gra- 
diti. Na glatkom podu crtare, goleme dvorane, ozna- 
čavaju se prema tom nacrtu linije brodskih dijelova 
u naravnoj veličini. Po tim linijama kroje se od čelika 
ili drveta brodski oblici. Uz ležaje su brodograđevna, 
mehanička, električarska, kotlarska, bravarska, limar- 
ska, drvodjelska, tesarska, tapetarska, jedrarska, bro- 
darska, bojadisarska i druge radionice. Tu su još lje- 
vaonice, kovačnice, kompresorske stanice, skladišta, 
elektrana itd., a uz to i dovoljan broj dizalica, koje 
prenose pojedine dijelove na ležaj. U velikom brodo- 
gradilištu radi po tisuću i više radnika raznih struka. 
U njihovu se sklopu nalaze tvornice brodskih strojeva, 
dizel-motora i parnih turbina velikog kapaciteta. 

Za gradnju broda potrebno je veoma mnogo rada 
i materijala. Npr. za izgradnju trupa motornog broda 
»Jugoslavija« utrošeno je oko milijun radnih sati, drugi 
milijun sati za gradnju strojeva i motora, oko 700 000 
radnih sati za uređenje unutrašnjosti i opreme. Upo- 
trijebljeno je oko 800 t čeličnog lima, 470 t čeličnih 
profila, 110 t zakovica i elektroda, 25 t čeličnih bešavnih 
cijevi, 12 t ventila i armatura, 14 t bakrenih cijevi, 
6 t brončanih ventila, 60 t namještaja za kabine i sa- 
lone, 11 t lanaca, 7 t užeta, 18 t kabela, 22 t cementa, 
18 t boja i lakova, 12 t vijaka, 3 t izolacije, velike koli- 
čine drva (za palube i dr.), alata, posuda, lonaca, por- 
culana, keramike, tekstila, šatorskog platna. Tome treba 
dodati skupocjenu opremu: instrumente za navigaciju, 
radar, radio, brzinomjere, dubinomjere, kompase, indi- 
katore, telegrafe, telefone, uređaje za signalizaciju i dr. 

Brodogradilište »3. maj« u Rijeci. Vide se di- 
vovske dizalice i drugi uređaji. Naša brodogra- 
dilišta grade brodove za razne zemlje u svijetu. 


Osrednji brod stoji nekoliko milijuna 
novih dinara, a veliki i više desetaka 
milijuna. Gradnja velikog broda tra- 
je i dulje od godine dana. 

Brodogradilištima pomažu  bro- 
darski instituti. Prije gradnje broda 
izradi se u institutu njegov posve 
vjeran umanjen model. Stručnjaci 
zatim u posebnim basenima provje- 
ravaju oblike toga modela, njegovu 
brzinu, rad kormila itd. Sve se po- 
greške ispravljaju. Tek nakon toga 
počinje gradnja broda u brodogradi- 
lištu. I mi imamo takav brodarski in- 
stitut. Podignut je nedavno u Za- 
grebu, na desnoj obali Save. 

Jugoslavija ima više od 20 brodo- 
gradilišta. Većina ih je na moru, a 6 
ih je na rijekama. Giganti među na- 
šim brodogradilištima — »Treći maj« u Rijeci, »Split« 
u Splitu i »Uljanik« u Puli — izgrađuju više od 80% 
naših novih brodova, a čelične brodove grade i Mali Lo- 
šinj, Kraljevica, Trogir i Bijela (u Boki kotorskoj). Tu 
se izgrađuju sve veći, brži i moderniji > BRODOVI. 
Danas gradimo i velike prekooceanske brodove, za našu 
zemlju i za druge države. Naša brodogradilišta izrađuju 
i > PODMORNICE. Od riječnih najveće je brodogradi- 
lište »Tito« u Beogradu. 


BRODOVI. Ako treba da otputujemo daleko preko 
—> MORA — u Ameriku, Indiju, Japan, Australiju — 
neće nam putovanje biti neudobno. Na velikom pre- 
kooceanskom brodu nisu propustili ništa što nam put 
može učiniti udobnijim. Tu nas čeka kabina s kreve- 
tom, ormarom za odjeću, umivaonikom s tekućom vo- 


> 

dom i drugim potrepštinama. Hranit ćemo se u velikoj 
blagovaonici, gdje možemo birati jela kao u restaura- 
ciji na kopnu. U knjižnici će putnik dobiti zanimljivu 
knjigu, u čitaonici može čitati novosti iz svijeta u no- 
vinama koje se štampaju na brodu, u brodskom kine- 
matografu može gledati film. Dok roditelji sjede u sa- 
lonu ili u plesnoj dvorani, ili pak kupuju nešto u brod- 
skim dućanima, djeca mogu na palubi igrati stolni tenis 
ili plivati u basenu ili se igrati u dvorani za djecu, koja 
je puna lijepih igračaka. U posebnoj dvorani putnici 
igraju šah, slušaju radio ili gledaju televizijski program. 

Još je zanimljivije pogledati u unutrašnjost broda 
gdje bije njegovo snažno čelično srce — golemi brodski 
strojevi. Osim glavnih strojeva, koji preko vijka (pro- 
pelera) pokreću brod, tu su deseci i deseci raznih po- 
moćnih strojeva. Svaki od njih ima tačno određenu 
namjenu. Neke brodove pokreću > PARNI STROJEVI, 
druge dizelovi > MOTORI. U dubini broda nalaze se 
nadalje svakovrsne radionice i skladišta — opreme, 
goriva, hrane, pitke vode i dr. 

Da bi brod mogao ploviti tačno određenim smje- 
rom, on ima potrebnu opremu: kormilo, magnetski 
kompas i giro-kompas (>> KOMPAS), pronalazač smjera, 
dubinomjer, > RADAR, razne naprave za > SIGNA- 
LIZACIJU itd. Brodom upravlja zapovjednik ili ka- 
petan. On je starješina brodske posade, koja se sastoji 
od oficira, mornara, strojara, mehaničara, kuhara itd. 


Putnički i teretni brodovi 


Putničkih brodova ima više vrsta. Prekooceanski su 
parobrodi najveći i najbrži. Najveći su: »Queen Eliza- 
beth« [Kvin Ili'zebet] (= Kraljica Elizabeta, 83 673 brt), 
»Queen Mary« [Kvin Meri] (= Kraljica Marija, 81 237 
brt), »France« [Frans] (= Francuska, 66348 brt) i 
»United  States«  [Junajtid_ Stejts] (= Sjedinjene 
Države, 53 072 brt). (Oznaka brt znači: bruto-registar- 
skih tona; 1 brt = 2,83 prostornih metara.) Ti su bro- 
dovi raskošno opremljeni. Brodovi koji plove između 


evropskih i sjevernoameričkih luka bore se međusobno 
za modru vrpcu, znak najbržeg putničkog broda na 
svijetu. Sada (1966) tu vrpcu nosi brod »United States« 
koji plovi brzinom od 34 čvora. 

»Queen Elizabeth«, najveći putnički brod na svijetu, 
sagrađen je u Engleskoj 1940. god. Put preko Atlantika 
prelazi za 4 dana, 11 sati i 42 minute, te plovi prosje- 
čnom brzinom od 54 km/h (kilometara na sat). Brod je 
dug 314 m, širok 36 m, a gazi pod vodom 12 m. Može 
prevesti 2260 putnika. 


Veliki putnički brodovi od 6000 do 36 000 brt pre- 
voze putnike i ograničenu količinu tereta. Obalni put- 
nički brodovi (npr. kod nas »Jugoslavija«, »Vladimir 
Nazor« i dr.) održavaju putničku obalnu plovidbu. Pre- 
voze putnike i poštu, a uz to i nešto tereta. Za izlete 
služe turistički brodovi, s 3000 do 10 000 brt. 


Veće količine tereta prevoze posebni teretni brodovi. 
Ima ih više vrsta. Obalni teretni brodovi (od 300 do 
3000 brt) plove brzinom od 15 do 22 km/h. Tramperi 
ili lutalice, veliki oceanski brodovi (npr. naš naj- 
veći brod »Ljubija« od 13 150 brt) nose po 8000—12 000 . 
t robe. Oni plove tamo gdje nađu robu, te se nekad i po 
nekoliko godina ne vraćaju u domovinu. Linijski teretni 
brodovi održavaju redovite teretne pruge, a obično 
imaju mjesta i za 10—13 putnika. Naša brodarska po- 
duzeća održavaju takvim brodovima vezu s Amerikom, 
Bliskim i Dalekim istokom i sjevernom Evropom. 


Posebna su vrsta specijalizirani brodovi. Tako na 
primjer tankeri prevoze samo naftu. Njihova tonaža 
iznosi danas 29% ukupne tonaže svjetske trgovačke 
mornarice. Veoma su čvrsto građeni, dostižu do 200 000 
brt i plove brzinom od 24 do 28 km/h. Građeni su tako 
da se izbjegne opasnost požara. Iz istog razloga posada 
takvog broda ne smije pušiti. Neki tankeri prevoze plin 
(metan) koji je na —40"C tako rashlađen da je u teku- 
ćem stanju. Najveći tanker na svijetu, »Idemicu Maru« 
(Japan), ima 205 000 brt. Brodovi-hladnjače imaju velika 
hlađena spremišta za prijevoz mesa, ribe i drugih svježih 

namirnica. Bananci prevoze po 5000 t banana ili drugog 
voća. Skladišta za voće zimi se griju, a ljeti rashlađuju. 
Trajekti prevoze preko kanala i mora čitave vlakove, 
pa imaju na palubi 2—4 kolosijeka. Kabelopolagači po- 
lažu podmorske kabele. Ribarski brodovi love i prevoze 
ribu. Brodovi za preradu kitova (> KITOLOV) prave su 
ploveće tvornice. 

Prijevoz robe brodom jeftiniji je od prijevoza ka- 
mionom ili željeznicom (> SAOBRAĆAJ).  Moderan 
trgovački brod preveze odjednom toliko tereta (npr. 
45 000 t nafte ili 85 000 t rude) koliko bi stalo u neko- 


Svako parobrodarsko poduzeće ima svoju zastavu i posebne oznake na 
dimnjacima brodova. Ovdje dolje su prikazane takve oznake na dimnja- 
cima brodova nekih poduzeća iz Jugoslavije i iz drugih zemalja svijeta. 


Jugoslavija Jugoslavija Australija 

liko desetaka željezničkih kompozicija, od kojih bi sva- 
ka imala po 50 teretnih vagona. Zato ljudi proširuju i 
produbljuju ušća rijeka i kopaju > KANALE da bro- 
dovi prodru što dublje u kopno i tako skrate skup pri- 
jevoz robe željeznicom ili kamionom. Godine 1961. u 
čitavu je svijetu brodovima prevezeno više od 1 mili- 
jarde tona robe, a taj broj raste iz godine u godinu. 

Trgovački brodovi svih zemalja zajedno imali su 
1966. g. više od 160 milijuna brt, od toga najviše Velika 
Britanija (21 mil.), SAD (20 mil), Liberija (19 mil.) i 
Norveška (16 mil.). Naša trgovačka mornarica imala je 
1965. g. 368 brodova iznad 100 brt, ukupne nosivosti 
968 000 brt. Trgovački i putnički brodovi pod našom 
zastavom plove u sve velike > LUKE čitava svijeta. 

Od splavi do atomskih brodova 


Dugačak su put brodovi prošli u svom razvitku. 

Čovjek je najprije plovio jašući na običnom deblu, 
a veslao je rukama. Kad je nekoliko debala pričvrstio 
jedno za drugo, načinio je prvo plovilo — splav. Njom 
se mogao otisnuti i na morsku pučinu. (Da bi pokazao 
dokle se sve može stići na jednostavnoj splavi, norveški 
učenjak Heyerdahl [Hejerdal] preplovio je 1947. g. Tihi 
ocean na svojoj splavi »Kon-Tiki«. Put je trajao 101 
dan.) Kasnije je čovjek deblo izdubao da može u nj 
sjesti. Tako se dobio čun. Da se zaštiti od valova, do- 
sjetio se da čun ogradi daskama. Tako je nastao čamac. 
U čamcu je čovjek veslao lopaticama jer se tako lakše 

otiskivao. To su bila prva vesla. Egipćani su prije 5000 
godina gradili brodove na kojima je veslalo do 20 ve- 
slača. Feničani, Grci i Rimljani plovili su brodovima na 
2—3 reda vesala. Njihovi ratni brodovi imali su pod 
vodom kljun za potapanje neprijateljskih lađa. Ilirsko 
pleme Liburni, stanovnici naših jadranskih obala, gra- 
dili su tada najbrže lađe na Sredozemnom moru, li- 
burne. Od Ilira su stari Hrvati naučili vještinu građenja 
brodova i plovidbe morem. Kondure, brzi ratni brodovi 
kralja Tomislava, plovile su na vesla i na jedra. U 
XIII st. pojavile su se galije u kojima je veslalo do 
250 galijota, veslača-robova, prikovanih lancima za pa- 
lubu. Galije su u Sredozemlju plovile sve do XVIII st. 


SAD Velika Britanija 

Velika Britanija 


kanal iz kojega se 
zrak potiskuje pod br 


Pokusno lebdeće vozilo »SRN 1«, nazvano još »Zračni jastuk« i »Leteći 
tanjur«, znači možda preokret u brodogradnji. Snažni motori stvaraju 
pod vozilom zračni jastuk, po kojemu ono klizi 20 do 40 cm iznad vode 
brzinom od 46 km na sat. Izrađuju se planovi i za gradnju velikih takvih 


vozila koja bi nosila do 1000 putnika i imala brzinu do 160 km/h. 


U Atlantskom su oceanu već u XIV st. prevladavala 
jedra, a vesla su ostala samo kao pomoć kad nema 
vjetra. Veći su brodovi, karavele, plovili samo na jedra 
i mogli su se otisnuti daleko od obale. Kristof Kolumbo 
otkrio je, ploveći na karavelama, Novi svijet. Dubro- 
vačke karake bile su u XVI st. najveći brodovi svijeta. 
U XIX st. naši su jedrenjaci plovili širom svijeta, a 
naši su pomorci stekli glas vrsnih mornara. 

Manji jedrenjaci (s jednim ili dva jarbola i s razli- 
čitim brojem i oblikom jedara) i danas služe našim pri- 
morcima i otočanima za prijevoz robe i za ribolov. Oni 
su maleni i gaze plitko, pa mogu ulaziti u posve malene 
luke, gdje ne mogu pristati parobrodi. 

Prvi upotrebljivi parobrod, »Clermont« [Klermo'nt], 
sagradio je 1807. g. Američanin Robert Fulton i njime 
uspostavio redovit promet na rijeci Hudson [Hadzon]. 
Prvi su parobrodi bili drveni. Para je pokretala kotače 
s lopatama, koji su bili smješteni uz bokove broda. 
Imali su dimnjak, ali i jedra, za slučaj da se strojevi 
pokvare. Takav je bio i parobrod »Savannah« [Sava'na], 
prvi koji je (1819) prešao Atlantski ocean. Put od Ame- 
rike do Engleske trajao je 27 dana. Od sredine XIX st. 
morski brodovi imaju vijke koji su duboko pod vodom 
pa ih valovi ne mogu oštetiti. Prvi željezni parobrod 
sagrađen je 1822. g. Prvi naš parobrod na Dunavu, »De- 
ligrad«, nabavilo je 1862. g. Srpsko brodarsko društvo 
u Beogradu, a prvi parobrod na moru, »Hrvat«, naba- 
vilo je 1879. g. Hrvatsko parobrodarsko društvo u Senju. 

SFR Jugoslavija podigla je moderna —> BRODO- 
GRADILIŠTA. U njima gradi sve: od obalnih do ve- 
likih oceanskih motornih brodova. Motorni su brodovi 
sada najmodernija plovila na svijetu i sve više poti- 
skuju parobrode. Po svoj prilici, i njih će uskoro po- 
tisnuti brodovi na atomski pogon. 


Sportski brodovi 


Sportski su brodovi: kajaci, veslački čamci, jedrilice, 
motorni čamci i jahte. Kajaci su od drveta ili aluminija 
i gumirana platna. Služe osobito za vožnju po brzim 
rijekama. Najmanji je veslački čamac skif ili samac. 
Dvojac pokreću dva veslača s 2 ili 4 vesla. Četverac ima 
4 veslača, a može, kao i dvojac, imati i kormilara. Osme- 
rac ima 8 veslača i kormilara. Pojedine vrste sportskih 
jedrilica (ket, slup, jola, keč, škuner) razlikuju se po 
obliku trupa, kobilice i jedra. Velikom brzinom klize 
po moru motorni čamci i lagani gliseri, zatim motorne 
jahte, koje pod palubom imaju kabine pa čak i salone. 

Ratni brodovi 


Posebnu skupinu brodova čini ratna mornarica. 
Ona u ratu brani obalu i pomorski promet, a uništava 
neprijateljske ratne brodove, neprijateljski trgovački 
promet i obalne utvrde. Ratnih brodova ima više vrsta. 
Čelični oklop debeo 80 i više milimetara štiti ih od tor- 
peda i topovskih metaka. 

Nosači aviona najveći su brodovi svijeta. To su pravi 
ploveći aerodromi. Paluba im je duža od 300 m te 
ima dva uzletišta za avione. Mogu ponijeti 100—200 
aviona, a najmoderniji nosači nose i teške bombardere. 
Avioni su smješteni u hangarima pod palubom. Na pa- 
lubu ih dižu posebna dizala. Avioni uzlijeću s palube, 
a poneke (npr. hidroavione) u zrak izbacuju naročite 
naprave, katapulti. Za obranu od napada iz zraka brod 
je naoružan protuavionskim topovima. Posada nosača 
aviona broji oko 3500 mornara, podoficira i oficira. 

Kao zaštita nosačima aviona i kao potpora ostalim 
brodovima služi bojni brod ili drednot. To je najbolje 
naoružani i najjače oklopljeni ratni brod. 

U ratnu flotu spadaju nadalje teške i lake krstarice, 
fregate, torpiljarke, razarači i korvete, a pomoćni su 
brodovi minonosci, minolovci, mrežopolagači, desantni 
brodovi, patrolni brodovi, bacači raketa i dr. 

Posebna su vrsta ratnih brodova —> PODMORNICE. 

Naša je ratna mornarica još mlada. Nakon kapitu- 
lacije Kraljevine Jugoslavije većina je naših brodova 
pala u ruke neprijatelju ili je bila potopljena. Za vri- 
jeme partizanske borbe protiv okupatora osnovan je 10. 
novembra 1942. Prvi mornarički partizanski odred u 
Podgori (Makarsko primorje). Taj se dan slavi kao 
dan osnutka nove Jugoslavenske ratne mornarice. Naši 
su partizani-mornari drvenim ribarskim brodovima — 
leutima, tunolovcima i motornim jedrenjacima — na- 
padali fašističke ratne brodove i potapali ih. Oni su iz- 
vojevali mnoge pobjede na moru. Nakon oslobođenja 
naša je mornarica pojačana s nekoliko razarača, koji su 
dobiveni u ime ratne odštete, a najviše novih brodova 
izgradili smo sami. Moderna jugoslavenska flota i dalje 
se izgrađuje u našim velikim brodogradilištima. 


Brodovi u bliskoj budućnosti 


Čini se da će uskoro i najmoderniji današnji bro- 
dovi ljudima izgledati smiješni — onako kao što su 
nama smiješni prvi parobrodi s kotačima i jedrima. 

Prvi je brod na atomski pogon bila američka pod- 
mornica »Nautilus«, nazvana prema čuvenoj podmor- 
nici iz romana Julesa Vernea [Žila Verna] »Dvadeset ti- 
suća milja ispod mora«. Zaplovila je 1955. g. Proslavila 
se tri godine kasnije, prošavši ispod čitave ledene kore 
Sjevernog pola. Nakon »Nautilusa« izgrađeno je još 
mnogo atomskih podmornica. 

Sovjetski ledolomac »Lenjin« prvi je atomski brod 
koji plovi površinom mora. Dovršen je 1959. g. (Ledo- 
lomci imaju zadaću da drugim brodovima krče put 
kroz zaleđeno more.) Iste je godine u SAD dovršen prvi 
putničko-teretni brod na atomski pogon, »Savannah« 
[Sava'na]. I druge zemlje — Velika Britanija, Japan, 
Švedska, Francuska, Nizozemska, Italija itd. — grade 
različite brodove na atomski pogon. U našoj se zemlji 
također vrše pripreme za gradnju atomskih brodova. 


BRZINE. Brzine kojima se čovjek služi da savlada 
prostor neprestano rastu. Daleki krajevi postaju tako 
sve bliži, a svijet sve manji. Kad je 1872. g. francuski 
pisac Jules Verne [Žil Vern] objavio roman »Put oko 
svijeta za 80 dana«, ljudima se činilo nevjerojatno tako 
brzo putovanje. Sedamnaest godina kasnije jedna je 
američka novinarka prešla opisani put za 72 dana i 6 
sati. Zrakoplov »Graf Zeppelin« [Graf Cepelin] obišao je 
svijet 1929. g. za 21 dan. Američki pilot Post, porijeklom 
Indijanac, prešao je taj put 1933. g. za 7 dana i 19 sati. 
Godine 1947, u prvom letu oko svijeta bez spuštanja, 
američki avion »B-50« prevalio je put za 3 dana i 22 
sata. Tri mlazna aviona »B-52« učinila su to isto 1957. 
g. za 45 sati i 19 minuta. Prvi umjetni satelit (>> SVE- 
MIRSKI LETOVI), leteći na visini između 228 i 940 km, 
obilazio je (1957/58) Zemlju za 95 minuta. 

Pješak prelazi prosječno 4,5 km/h (kilometara na 
sat). Najbrži trkač svijeta pretrči 100 m za 10 s. Kad bi 
tom brzinom mogao trčati čitav sat, prešao bi za to vri- 
jeme 36 km. Veće brzine postigao je čovjek služeći se 
strojem. Prvi put je premašio brzinu od 100 km/h u 
automobilu, god. 1899, prilikom jedne automobilske 
utrke. Brže od 1000 km/h letio je prvi put mlazni > 
AVION »Lockheed P-80« [Lokhid P-80] god. 1947. Iste 
je godine raketni avion »Bell X-1« s pilotom Cockranom 
.9[Kokreinom] nadmašio brzinu zvuka, tj. 1224 km/h. 
Otada nastaje novo doba u borbi čovjeka za osva- 
janje zračnih prostora. Kilometar i sat postali su prema- 
lene mjere za nove brzine mlaznih i raketnih aviona. 
Određena je zato u avijaciji nova, praktičnija mjera i 
nazvana mah (po austrij- 
skom učenjaku Ernstu 
Machu [Mahu]). Jedan 
mah (M) iznosi 1250 
km/h na razini mora, a 
1050 km/h na visini od 
10000 m. Brzine koje 
su veće od jednog maha 
zovu se nadzvučne br- 
zine. Nadzvučnom br- 
zinom — mogu = letjeti 
mlazni i raketni avioni 
i > RAKETE. Ako 
avion leti brzinom zvu- 
ka, označavamo ovako: 
M = 1. Oznaka M = 2,5 
kazuje da je dva i po 
puta brži od zvuka, tj. 
da leti brzinom od 3125 
km/h. Među mlaznim 
avionima najveću br- 
zinu postigao je ameri- 
čki avion »F-101« god. 
1957: M = 1,6. Raketni 
su avioni još brži. Ame- 
rički raketni avion »X- 
-15« postigao je 1963. 
godine u obrušavanju 
brzinu od 9600 km/h ili 
M = 7,6. Svatko će se 
začuditi kad čuje da i 

maleni obad, kojemu je naučno ime cefenomija, može 
vrlo kratko vrijeme letjeti i nadzvučnom brzinom. 
Letenje aviona izaziva u zraku zvučne valove. Oni 
se šire slično valovima koji nastanu kad u mirnu vodu 
bacimo kamen; ali se ne prostiru samo u ravnini nego 
se, kao koncentrične kugle, šire na sve strane. Kad 
avion premaši brzinu od 1 maha, on probije i prestigne 
te zvučne valove — probije »zvučni zid« (»zvučnu bari- 
jeru«). Tada mi na zemlji čujemo prasak, kao od eksplo- 
zije. Ponekad od toga praska popucaju stakla na pro- 
zorima ako mlazni avion leti prenisko preko kuća. 
Rakete bez pilota brže su nego raketni avioni. Jedna 
od njih, »Lockhead X-17«, dostigla je brzinu od 12 maha. 
Ima i bržih raketa, ali se njihove brzine drže u tajnosti. 
Tijelo bačeno uvis brzinom od 7,9 km/s (kilometara u 
sekundi) neće pasti na Zemlju, nego će se kretati oko nje 
kao satelit. Takvu su brzinu (zove se prva svemirska br- 
zina) postigli sovjetski i američki umjetni sateliti. 
Brzinom većom od 11,2 km/s (drugom svemirskom 
brzinom) tijelo se otkida od privlačne sile Zemlje i od- 
lazi u međuplanetarni prostor. Tu su brzinu postigle 
umjetne planete (> SVEMIRSKI LETOVI). Da bi tijelo 
napustilo i Sunčev sistem te krenulo u beskraj svemira, 
potrebna je brzina veća od 16,7 km/s. Neki učenjaci 
predviđaju da će ljudi jednom graditi svemirske bro- 
dove koji će se kretati gotovo tako brzo kao svjetlost. 
Evo pregleda nekih brzina. To su najveće (maksi- 
malne) dosad postignute brzine. Čovjek -ili životinje 
mogu se samo kratko vrijeme kretati tim brzinama. 
Prosječne ili stalne brzine označene su zvjezdicom: 

označuju km/h. 


Dolje su označene neke nadzvučne 
brzine (tj. veće od 1224 km/h). Još 
su veće brzine: Zemlja oko Sunca 
107 000% _ km/h; signal kroz elek- 
trični kabel 720 000 000* km/h; svjet- 
lost i elektroni 1080 000 000% km/h. 

CEMENT I BETON. Savremena > ARHITEKTURA 


veoma mnogo upotrebljava cement. Već su stari Rim- 
ljani poznavali neku vrstu cementa, koja se upotreblja- 
vala sve do polovine XVIII st., kada je Englez Parker 
(1796) prvi proizveo vezivni materijal s cementnim 
svojstvima u današnjem smislu. Nazvao ga je »rimski 
cement« misleći da je otkrio sastav cementa kojim su 
se služili stari Rimljani. 

Danas se cement proizvodi od sitno samljevenih i 
dobro izmiješanih sirovina, čiji je kemijski sastav tač- 
no određen. Sirovina za cement može biti lapor ili 
tupina. To je prirodna smjesa gline i vapnenca, upravo 
pogodna za dobivanje cementa bez ikakvih dodataka. 
Tupina se kopa u tupinolomu, a odatle se prevozi u 
tvornicu cementa. Tu se najprije drobilicom usitni, a 
zatim se u velikim valjkastim pećima, dugim oko 60 
m (a nekad i do 150 m), peče na temperaturi od 1550" 
C. Jedna peć može za 24 sata ispeći oko 200 t lapora. 
Pečeni lapor ili klinker melje se u sitan, sivkastozelen 
prah — cement. No u prirodi se rijetko nalaze stijene 
u kojima je odnos sastojaka pogodan za pravljenje ce- 
menta. Stoga danas tvornice proizvode različite vrste 
cementa od umjetnih smjesa. Glavni su sastojci tih 
smjesa kalcijev oksid — živo vapno (oko 65%), silicijev 
dioksid — kremeni pijesak (oko 21%), aluminijev oksid 
(oko 7%) i željezni oksid (oko 3%). Ostalo su razne pri- 
mjese: magnezijev i manganov oksid, kalcijev sulfat i 
dr. Mijenjanjem postotka spomenutih tvari u strogo od- 
ređenim odnosima tvornice proizvode razne vrste ce- 
menta: običan portland-cement, tvrd specijalni portland- 
-cement, željezni portland-cement (klinkeru je primije- 
šana željezna drozga), aluminijski cement, nepromočivi 
cement za gradnje u vodi (vrućem je klinkeru dodan 
stearin ili vosak) i druge. 

Na manja gradilišta cement dolazi u vrećama od na- 
tron-papira, a na velika se gradilišta dovozi u posebnim 
kamionima za prijevoz cementa. Iz njih se cement sisalj- 
kama prebacuje u velike željezne cilindre, odakle se po 
potrebi uzima kad treba miješati žbuku i beton. 

Tvornica cementa »10. kolovoz« u Maj- 
danu blizu Splita. Peći za pečenje tupine 
nalaze se u zgradama koje se vide u 
pozadini slike. Sprijeda su četiri velika 
valjkasta spremišta (silosi) u kojima su 
smještene zalihe poluprerađenog cementa. 

Proizvodnja cementa u Jugo- 
slaviji u neprestanom je porastu. 
Naša zemlja ima bogata nalazi- 
šta tupine, osobito duž jadran- 
ske obale (u Istri i srednjoj Dal- 
maciji). Tupinu prerađuje pet- 
naestak tvornica cementa. Naj- 
starija je od njih u Solinu kod 
Splita, podignuta 1865. god. Ta- 
da je to bila malena tvornica, u 
kojoj su konji okretali strojeve. 
Danas su na tome mjestu i u 
okolici izgrađena moderna po- 
strojenja, koja daju 60% ukup- 
ne naše proizvodnje cementa. 
Velike moderne tvornice rade u 
Anhovu, Beočinu, General-Jan- 
koviću, Koromačnom,  Podsu- 
; sedu, Popovcu, Puli, Ralji, Sko- 
pju, Splitu, Trbovlju, Umagu. U izgradnji se nalazi još 
nekoliko novih tvornica. 

Sve naše tvornice zajedno daju više od 3 milijuna 
tona cementa na godinu. Zalihe lapora u našoj zemlji 
(oko 1 milijarde tona) dovoljne su nam za više stotina 
godina. Najviše cementa proizvode: SAD, SSSR, Nje- 
mačka, Japan i Italija. Svjetska proizvodnja cementa 
porasla je od 1939. god. za gotovo pet puta. 

Kad u određenom omjeru pomiješamo cement, šlju- 
nak, pijesak i vodu, dobivamo beton, najvažniji gra- 
đevni materijal našeg doba. Za 1 m' betona treba 150 
do 450 kg cementa, 1700—2100 kg pijeska i šljunka ili 
kamena drobljenca i 160—240 kg vode. Koliko ćemo 
uzeti cementa i ostalih sastojaka, zavisi od vrste grad- 
nje. Za konstrukcije koje su opterećene samo okomitim 
pritiskom (npr. za betonske stupove ili za temelje 
zgrada) uzet ćemo manje cementa; za stropove i beton- 
ske grede koje su izložene pritisku na savijanje upo- 
trijebit ćemo više cementa ili ćemo uzeti posebno pri- 
ređen beton — armirani ili prednapregnuti beton. 

Armirani beton mnogo se primjenjuje u gradnji ve- 
likih stambenih zgrada i tvornica, sportskih stadiona, 
rezervoara, stupova za dalekovode, mostove itd. Dobiva 
se tako da se oko čeličnih šipki (armature) nabije beton 
te nastanu jake betonske grede. Armirani beton može 
podnijeti i deset puta veći teret nego obični beton. Po- 
čeo se upotrebljavati u Francuskoj, na kraju prošlog 
stoljeća. 

Prednapregnuti ili prednapeti beton posebna je vr- 
sta armiranog betona. Tu se čelične šipke ili žice naj- 
prije nategnu (napnu), a onda zaliju betonom. Zbog 
toga one stegnu čestice betona, pa beton neće pucati ni 
pod vrlo jakim pritiskom. Za prednapregnuti beton 
treba znatno manje čelika nego za armirani beton, pa 
je jeftiniji. Prednapregnuti beton počeo se primjenji- 
vati prije pola stoljeća, također u Francuskoj. 

Ima i takvih vrsta betona gdje se mjesto cementa 
upotrebljava asfalt, vosak, vapno ili drugo koje vezivo. 
Takvi se betoni upotrebljavaju za posebne svrhe. 


CESTE. Naša zemlja ima golemih tvornica, u kojima 
se izrađuju tisuće tona raznih proizvoda. Ti su proizvodi 
potrebni drugim tvornicama, trgovini i potrošačima. Oni 
moraju stići brzo i jeftinim prijevoznim sredstvima 
tamo gdje su potrebni. To omogućuju, pored ostaloga, 
i dobre ceste. Saobraćaj na cestama ima tu prednost 
što robu i putnike može dovesti tačno do njihova kraj- 
njeg cilja. Željeznica vozi samo do željezničke stanice, 
brod do luke, a avion do aerodroma; odatle sav dalji 
prijevoz preuzimaju cestovna saobraćajna sredstva. 
Stare su ceste građene za saobraćaj zaprežnim vozi- 
lima. Stoga nisu prikladne za saobraćaj savremenim te- 
škim motornim vozilima, koja se kreću velikom brzi- 
nom i prevoze teške terete. Njima su potrebne široke 
ceste, s blagim usponima i zavojima i s tvrdom pod- 


logom. Da bi se put što više skratio, graditelji probijaju 
usjeke i tunele, a preko dubokih klanaca grade vija- 
dukte (>> MOSTOVI). Grade se i posebne automobilske 
ceste ili auto-putovi. Često su tako široke da se njima 
može kretati više redova motornih vozila (npr. dva reda 
u jednom smjeru, a dva u drugom). Na takvim je auto- 
-putovima, radi sigurnosti automobilskog prometa, za- 
branjen saobraćaj sporim vozilima. Uz auto-put su na 
određenim razmacima podignute servisne stanice, u 
kojima se vozila opskrbljuju gorivom, mazivom, vodom 
i drugim potrepštinama. Tu su i mehaničarske radionice 
za popravak kvarova na vozilima, garaže, restauracije, 
konačišta i drugi uređaji za odmor vozača i putnika. 
Da bi put bio ljepši i da bi manje umarao vozače, kraj 
njega su uređeni ukrasni nasadi s grmljem i drvećem. 


Tri donje sličice prikazuju ukrštavanje modernih auto-putova pomoću nadvožnjaka i podvožnjaka i način prelaženja s jednog auto-puta na drugi. 
Crvena strelica pokazuje tri različite mogućnosti kako će se kretati vozilo koje mijenja pravac, a da nigdje ne siječe put vozilu koje ide drugim smjerom. 

Naše ceste 


Najstarije ceste u našoj zemlji izgradili su stari 
Rimljani. Ostaci tih cesta sačuvali su se do danas, a 
neke su od njih služile prometu sve do kraja srednjeg 
vijeka. Takva je bila, na primjer, cesta koja je išla od 
Akvile'je (staroga grada u dolini Soče), preko današnje 
Ljubljane, Ptuja, Osijeka, Sremske Mitrovice, Kostolca, 
Niša i Stobija, sve do Soluna. Druga je cesta vodila od 
Akvileje preko Trsata (kod Rijeke), Senja, Solina i 
Cavtata u Skadar. Treća je išla pravcem Ljubljana— 
Sisak—Beograd; četvrta: Solin—Zenica—Sremska Mi- 
trovica itd. Te su ceste dio mreže putova kojima 
su Rimljani povezali razne dijelove svog carstva. 
Prema nekim podacima sve su rimske ceste zajedno 
bile duge oko 80 000 km. Rimljanima su bile potrebne 
da bi mogli u svoje udaljene provincije brzo prebacivati 
čete, ratne sprave i trgovačku robu, a u Rim dopremiti 
ratni plijen, raznu robu i robove. 


Neke su ceste kod nas izgrađene za vrijeme turske, 
francuske i austrijske vladavine: Dubrovački drum (od 
Dubrovnika, preko Foče i Novog Pazara, do Niša), Ca- 
rigradski drum (od Beograda do Carigrada, preko Sme- 
dereva_ i Niša), cesta Skopje—Tetovo—Gostivar— 
Debar—Struga, zatim Lujzinska cesta (od Karlovca 
do Rijeke), Jozefinska cesta (od Karlovca do Senja), 
Splitski put (preko Sinja do Ivan-planine) i druge. 


Ovakvi će strojevi možda u budućno- 
sti graditi moderne ceste: oni će po- 
ravnavati teren, nabijati zemlju i 
obavljati sve ostale radove, tako da 
će se iza njih pojavljivati gotova 
traka nove ceste. Helikopteri u letu 
snabdijevaju gorivom takve strojeve. 


nasipanje 
;. makadama 


izravnavanje . je a 
sk 3 rastresivačem 


zemljišta ČI 
buldozerom cs 


\ kopanje 


nanošenje \ zemlje 
rai opija . jaružalom 


smjese 
iz miješalice 


Stanje naših cesta nakon oslobođenja bilo je veoma 
loše. I ono malo dobrih putova što je ostalo iz vremena 
bivše Jugoslavije uništio je neprijatelj na svom bijegu. 
Zato smo odmah pristupili njihovu obnavljanju i iz- 
gradnji novih cesta. Jugoslavija se naglo razvija u in- 
dustrijsku zemlju. Svake godine nove tisuće kamiona, 
automobila, traktora, autobusa i drugih vozila prevoze 
robu i putnike našim cestama. A ceste su nam uglav- 
nom loše, modernih putova imamo malo. Stručnjaci su 
izračunali da naša zajednica svake godine izgubi više 
od 250 milijuna novih dinara zbog loših cesta. 

Ukupna duljina svih naših cesta, ne računajući uzane 
kolske, šumske i druge putove, iznosi oko 80 000 km. 
Najgušća je cestovna mreža u Sloveniji i Hrvatskoj. 

Ceste dijelimo na ceste I, II, III i IV reda. Ceste 
I reda najbolje su i najšire. Po njima se odvija najveći 
promet. Takvih cesta imamo tek 10000 km. Gotovo 
a svih naših cesta otpada na loše ceste III i IV reda. 

Poslije oslobođenja izgrađeno je mnogo stotina 
kilometara modernih cesta — asfaltiranih, betoniranih 
ili pokrivenih kamenim kockama. Najpoznatija je i naj- 
dulja od njih Auto-put bratstva i jedinstva. U duljini 
od gotovo 1300 km, on se proteže čitavom našom ze- 
mljom, od austrijske do grčke granice, spajajući Ljublja- 
nu, Zagreb, Beograd, Niš, Skopje i Gevgeliju. Prvi radovi 
na Auto-putu bratstva i jedinstva počeli su 1946. g. Naj- 
prije je izgrađena dionica od Zagreba do Beograda. 
Poslije punih 17 godina rada, 1968. g., do- 
vršena je i posljednja dionica, od Osipao- 
nice do Beograda. Glavni graditelji Auto- 
-puta bili su omladinci i omladinke iz svih 
naših republika (>> SAVEZ OMLADINE 
JUGOSLAVIJE), a u njegovoj su gradnji 
sudjelovali i pripadnici Jugoslavenske na- 
rodne armije. 

Dovršava se i druga po važnosti naša 
— Jadranska magistrala. Bit će to najdulja 
cesta kod nas (1432, tj. oko 100 km dulja 
od Auto-puta bratstva i jedinstva). Prola- 
zit će duž Jadrana, od Kopra do Bo- 
jane i još dalje — kroz Crnu Goru i Kosmet 
sve do Skopja. Tako će povezati svih šest 
naših republika. Jadranska magistrala 
postat će tada »otvorena vrata Jadrana«. 
Računa se da će i posljednji radovi (u 
Crnoj Gori i Makedoniji) na toj modernoj 
cesti, koju nazivaju i »magistrala sunca«, 
biti posve dovršeni do kraja 1968. godine. 


(kašikarom) 


Druge su važnije nove ceste sa savre- 
menim kolnikom: Rijeka—Zagreb, Beo- 
grad—Valjevo, Ljubljana—Sežana, Bitola 
—Ohrid, Sarajevo—Tuzla, Okučani—Banja 
Luka—Sarajevo—Mostar—Opuzen i dr. 

Predviđeno je da se za idućih nekoliko 
godina izgradi kod nas oko 4500 km savre- 
menih cesta: Zagreb—Plitvice—Karlobag, 
Beograd—Titovo Užice—Foča—Dubrovnik 
i druge. 

Gradnja auto-puta veoma je skupa, ali 
je vožnja po njemu udobna, a vozila se ma- 
nje troše i oštećuju. Na lošoj se cesti troši 
pet puta više goriva nego na auto-putu, a 
triput se više izdaje za popravak automo- 
bila. Auto-putovi služe brzom povezivanju 
većih gradova i industrijskih centara. Nji- 
ma se smiju kretati samo motorna vozila 
jer bi spora kola sa zapregom i bicikli ome- 
tali brz saobraćaj. U gradnji auto-puta pazi 
se da on ne prolazi kroz naselja i da se ne 
križa u istoj ravnini s drugim putovima i 
sa željezničkom prugom (gdje se to ne 
može izbjeći, grade se podvožnjaci i nadvožnjaci). 

Za gradnju cesta potrebne su duge i pažljive pri- 
preme. Stručnjaci najprije na karti označe kuda će 
cesta prolaziti. Pri tom moraju tačno proračunavati sve 
krivine i uspone, proučiti sastav zemljišta, odrediti 
gdje treba prosijecati brda, a gdje nasipati zemlju, gdje 
će se podignuti mostovi i propusti za bujice itd. 

Nakon toga počinje gradnja ceste. Prvo se izvrši 
trasiranje: kolčićima se tačno obilježi pravac buduće 
ceste. Zatim se skida gornji, mekani sloj zemlje jer 
cesta mora imati tvrdu podlogu. Zemlja se mora izrav- 
nati: negdje kopati i uklanjati, negdje pak nasipati. U 
tim zemljanim radovima upotrebljavaju se buldozeri i 
drugi veliki strojevi (> GRAĐEVINSKI STROJEVI). 
Posebni strojevi nabijaju tlo. Na tu se podlogu stav- 
ljaju veći komadi lomljenoga kamena i sloj kamena 
tučenca. Teški valjci zatim zbiju taj kamen i sloj pijeska, 
koji se nasipa odozgo. Cesta se dovršava na razne na- 

Moderne ceste s jakim prometom imaju zamršene čvorove raskrsnica, Tu ceste prelaze 
jedne iznad ili ispod drugih nadvožnjacima 
desnom stranom ceste, mogu ići bilo kojim smjerom, a da pritom nigdje ne sijeku put 
drugim vozilima. Time je uklonjena opasnost od sudara i omogućena je brža vožnja. 


i podvožnjacima. Tako vozila, idući uvijek 


čine. Površina se može zaliti tankim slojem asfalta ili 
katranskih spojeva; može se obložiti betonskim pločama 
(preko kojih se također može staviti sloj asfalta) ili 
kockama tvrdoga kamena (obično granita). Takva je 
cesta čvrsta i trajna, a na njoj nema prašine ni blata. 

Na strminama ceste često zmijoliko vijugaju. Takvi 
se zavoji zovu serpentine (talijanski: serpe'nte = zmija). 
Na opasnim krivinama ceste podižu se ograde i zidići. 
Raznovrsni saobraćajni znaci (> SAOBRAĆAJ) upozo- 
ravaju vozače na opasnosti i daju im razna obavještenja: 
npr. da slijedi uspon, zavoj, križanje sa željezničkom 
prugom, kolikom brzinom smiju voziti, gdje se nalazi 
benzinska stanica, i sl. 

Da bi ceste neprekidno bile u ispravnom stanju, 
moraju se održavati u redu: popravljati, nasipati itd. 
O tome se kod nas brinu direkcije za ceste preko svojih 
tehničkih sekcija i cestara. Svaki cestar ima na brizi 
određenu dionicu, koja je dugačka nekoliko kilometara. 


TIE 
TINI 


Ispod cesta i gradskih ulica proteže se razgra- 
nata mreža različitih vodova i kanala. U nekim 
velegradovima tuda prolazi i podzemna želje- 
. znica. Velikim sabirnim kanalima gradske kana- 
lizacije mogu se kretati i čamci. Ukupna duljina 
kanala pod velikim građom iznosi i nekoliko 
tisuća km, a mreža raznih vodova još mnogo više. 

RKUS. Cirkusi su za vrijeme starih Rimljana, prije 
dvije tisuće godina, bili goleme kamene građevine, do- 
nekle nalik na današnje velike sportske stadione. 
Uokolo, u krugu (latinski circus [cirkus] = krug), bilo 
je gledalište, a u sredini borilište ili arena. Tu su se odr- 
žavale konjske trke i utrke bojnih kola, a kasnije krvave 
borbe robova (gladijatora) i borbe s divljim zvijerima. 
Ljudi su tada uživali u takvim krvavim prizorima. 
Arena u Puli ostatak je takve građevine iz I stoljeća. 

Danas su cirkusi posve drukčiji. Predstave se odr- 
žavaju u velikim okruglim šatorima. Glavni dio pro- 
grama ispunjavaju akrobati i ekvilibristi. Akrobati po- 

kazuju svoju spretnost, te izvode razne vratolomije na“ 
tlu ili visoko u zraku, na trapezu. Ekvilibristi hodaju 
i skaču po žici. Iluzionisti izvode spretne trikove: iz 
»prazna« šešira vade zečeve i golube, maramice »pre- | 
ivaraju« u cvjetove itd. Jahači pokazuju svoja umijeća 
na konjima, a dreseri nastupaju s dresiranim (izvje- 
žbanim) životinjama. Osobito su zanimljive tačke s dre- 
siranim zvijerima koje skaču kroz plamene obruče, sa 
slonovima koji plešu, s majmunima, s tuljanima itd. 

Život akrobata i drugih cirkuskih umjetnika vrlo 
je naporan, a često i opasan. Oni su u našoj zemlji soci- 
jalno osigurani za slučaj bolesti i povrede i za starost. 


CIVILNA ZAŠTITA. Kad počnu zavijati električne 
sirene, to je znak za uzbunu: znak o približavanju nepri- 
jateljskih aviona. Na taj se znak pogase svjetla na uli- 
cama; u tvornicama i ustanovama moraju se zastrti 
prozori da svjetlo ne bi prodiralo na ulicu. Tako se ote- 
žava neprijateljskoj avijaciji da se po noći orijentira 
i pronađe ciljeve koje namjerava napasti. I svi građani 
ugase svjetla u svojim stanovima i brzo se povuku u 
skloništa. Na ulicama ostaju samo pripadnici civilne za- 
štite. Oni imaju razne dužnosti za vrijeme dok se pribli- 
žavaju neprijateljski avioni i nakon njihova napada. 

Tako je to bilo za vrijeme prošlog rata. Ako bi kada 
došlo do novoga svjetskog rata, on bi bio strahovita 
opasnost za cijelo čovječanstvo. Tko zna kakve bi stra- 
hote mogle nastati ako bi se upotrijebile nove vrste a- 
tomskog —> ORUŽJA! 

Službe civilne zaštite veoma su raznolike. Tako se 
pripadnici njene službe za vezu brinu da dobro funkci- 
oniraju sredstva za obavještavanje: radarski uređaji, ra- 
dio-prijamnici i predajnici, gradske telefonske linije i dr. 

Služba izviđanja za vrijeme rata prati s promatrač- 
kih stanica kretanje i djelovanje neprijateljske avijacije. 

Tehnička služba krči ruševine nakon neprijateljskog 
napada, spasava zatrpane osobe, popravlja oštećene ko- 
munalne instalacije i telefonsku i saobraćajnu mrežu. 

Sanitetska služba pruža —> PRVU POMOĆ unesre- 
ćenima i prenosi teže ranjenike na mjesto gdje će im 
biti pružena pomoć, gdje će im dati injekciju protiv 
tetanusa i bolova, izvršiti > TRANSFUZIJU KRVI i sl. 

Pripadnici atomsko-biološko-kemijske zaštite (ABK- 
-zaštite) štite stanovništvo od djelovanja atomskog i 
radioaktivnog zračenja i od djelovanja bojnih otrova. 
Uklanjanje izvora zračenja zove se dekontaminacija, a 
uklanjanje otrovnih plinova degazacija. 

Protivpožarna služba gasi požare (-»\ VATROGASCI), 
a ako je vodovodna instalacija oštećena, opskrbljuje 
stanovništvo vodom. 

U svakom selu, u većoj tvornici, poduzeću i ustanovi 
s više od pedeset radnika postoje odbori civilne zaštite. 
Da bi se stanovništvo uputilo kako treba da se vlada 
za vrijeme neprijateljskog napada iz zraka, civilna za- 
štita za vrijeme mira održava različite tečajeve. Po- 
laznici tečajeva uče kako treba previjati rane, pre- 
nositi ranjenike, raskopavati ruševine, otkrivati i uni- 
štavati bojne otrove, uklanjati izvore radio-aktivnih 
zračenja. Priređuju se i vježbe kao da je izvršen pravi 
napad neprijateljskih aviona. 

Ako dođe do elementarnih nepogoda i prirodnih 
katastrofa (poplava, jakih potresa i sl.), civilna zaštita 
uklanja njihove posljedice i evakuira stanovništvo. 

Članovi civilne zaštite nose posebne uniforme, a 
oznake svojih činova i dužnosti imaju na lijevom rukavu. 

Organizaciju civilne zaštite vodi Uprava za civilnu 
zaštitu pri Državnom sekretarijatu za narodnu obranu. 
Organi uprave civilne zaštite postoje i u svim organima 
narodne obrane u društveno-političkim zajednicama 
republika i općina. Oni organiziraju tečajeve, vježbe i 
druge poslove civilne zaštite. 

Oblici i organizacija civilne zaštite mijenjaju se 
prema tome kako se javljaju nova ratna oružja. Iako 
se civilnom zaštitom ne mogu spriječiti sve posljedice 
mogućih ratnih napada, ona ih može znatno ublažiti. 

Pa perunika 
bb. * CVIJEĆE I UKRASNO BILJE. Cvijeće se ističe 
e o . ljepotom oblika i boja, a često i ugodnim mirisom. 

3 Ukrasno bilje ima najčešće veoma lijepe listove. Zato 
: &" ljudi od davnina rado ukrašavaju svoje domove cvije- 

+. ćem i ukrasnim biljem. Uzgajaju ih u svojim vrtovima. 
) Svi kulturni narodi upotrebljavaju cvijeće u ra- 
znim svetkovinama u porodici i prilikom javnih sve- 


A 
““ čanosti. Majku, sestru i dragog prijatelja često — a 
“osobito o njih đend — dari kiti 
= jihovu rođendanu arivamo kiticom 
. | (buketom) cvijeća. Za proslavu > PRVOG MAJA, ili 
Tk o drugoj kojoj svečanosti, kitimo dvorane, izloge, uli- 


ce, prozore i balkone cvijećem, vijencima zelenila, 
oleandrima, palmama i drugim ukrasnim biljem. Cvi- 
jećem dočekujemo znamenite ljude: državne ru- 
kovodioce, umjetnike, učenjake i druge. U ne- 
kim krajevima južne Azije i Oceanije gostu vje- 
šaju oko vrata velik vijenac cvijeća u znak 
dobrodošlice. Japanci svetkuju i poseban Praz- 
nik cvijeća. 

Cvijeće i vijence stavljamo i na grobove na- 
ših milih. Bilo to skromno poljsko cvijeće ili 
skupo cvijeće iz cvjećarnice, buket (kita cvijeća) 
može lijepo izgledati samo ako je ukusno slo- 
žen. Isto tako nije svejedno u kakvu ćemo vazu cvi- 
. jeće staviti. Kitica nezaboravka (potočnice), ciklame 
ili jaglaca lijepo će izgledati u malenoj neprozirnoj 
(obojenoj) vazi, a ružini pupoljci u uskoj prozirnoj 
vazi. Rascvjetane grane stavit ćemo u veliku i široku 
vazu od porculana ili keramike. Da se cvijeće u vazi 
što dulje održi, moramo vodu svaki dan mijenjati, a 
peteljke podrezati. Cvijeće će dulje ostati svježe ako 
vodi dodamo kuhinjske soli, šećera ili aspirina. 

Cvijeće (fuksiju, begoniju, karanfil itd.) možemo 
uzgajati u glinenim loncima. Tada ga moramo redo- 
vito zalijevati. Nije lijepo ako mnoštvom takvih 1lo- 
naca zakrčimo prozor, a nije ni praktično jer prozor 
. služi za druge svrhe. Lonce s cvijećem možemo u sobi 
EVA držati na posebnom stalku ili ih, kao i vaze, raspore- 

dimo na pojedine dijelove namještaja. Posude s ra- 

znim lozicama i puzavcima naj- 
ljepše izgledaju ako ih objesimo na 
zid na zgodnu mjestu. Posude s ve- 
ćim ukrasnim biljkama (sobnim 
palmama, fikusom, filodendronom 
i sl.) najbolje stoje na podu; u uglu 
sobe do prozora. U > SAVREME- 
NOM STANU biljke nisu samo 
ukras nego neophodan dio stambe- 
ne opreme. Još je bolje ako stan 
ima i vrt, u kojemu možemo uzgajati cvijeće, ukrasno 
grmlje (ružu, jorgovan, jasmin i dr.) i ukrasno drveće 
(srebrnu jelu, magnoliju, japanski javor, palme itd.). 

Vrtno cvijeće treba pažljivo njegovati. Neke vrste 
traže pjeskovitu zemlju, a druge obilno nagnojenu crni- 
cu. Jedne treba obilno zalijevati, a drugima je dovoljno 
tek malo vode. Ali u svakom slučaju vrt valja redovito 
polijevati. Razno cvijeće cvate u različito doba godine. 
Pažljivim izborom možemo imati vrt u cvatu od proljeća 
pa do kasne jeseni. 

Osobito se mnogo cvijeća uzgaja u okolici većih gra- 
dova. U doba cvatnje nosi se na tržnicu ili u cvjećarnicu. 
Tu možemo kupiti i cvijeće zasađeno u glinenim loncima 
ili drvenim sandučićima. 

Uzgajanje cvijeća može biti važan izvor pri- 
hoda. U Nizozemskoj čitave pokrajine žive goto- 
vo isključivo od cvijeća, zato se ponekad Nizo- 
zemska i zove »zemlja cvijeća«. Tu na "ro 
poljima uzgajaju tulipane, zumbule i drugo 
cvijeće. To cvijeće i njihove lukovice izvoze A 
na druge kontinente. Najskupocjenije su cvijeće if 
orhideje, koje rastu u tropskim krajevima. Na «, 
tržište ih otpremaju avionom da stignu svježe. 

Neke vrste orhideja uzgajaju se u staklenicima. 

Cvijećem ukrašavamo parkove. Tu su često od cvi- 
jeća raznih boja izvedene ukusne šare i figure. Cvjetni ' 
nasadi na trgovima i ulicama oživljuju sumorne boje & A 
gradskih ulica i kuća. \ % 

Uzgajači cvijeća upornim radom mijenjaju prirodu 
cvijeća i drugoga ukrasnog bilja, te stvaraju odlike kak- 
vih dotad još nije bilo. Od jednostavne divlje ruže, na 
primjer, uzgojili su više od stotine odlika pitome ruže, 
koje rastu kao šiblje, grmovi, drvca, penjačice itd., a 
cvjetovi im se razlikuju po obliku, boji i mirisu. Jedna 
vrsta kalifornijske ruže rekorder je po broju cvjetova: 
na jednoj stabljici može cvjetati ' 
i po nekoliko stotina cvjetova. 

Cvijeće se uzgaja i radi pro- 
izvodnje mirisa (parfema). Bu- 
garska i Iran (Perzija) poznati 
su proizvođači skupocjenog ru- 
žinog ulja. Danas se i cvjetni 
mirisi sve više proizvode umjet- 
nim načinom u tvornicama. 


orhideja 


a 


oleandar 


kaktusi 


svekrvin jezik 
(opuncija) 


ČOVJEK. Najzanimljivije je i najrazvijenije od svih 
bića na Zemlji čovjek. Od životinja se razlikuje po tome 
što jedini on proizvodi oruđa za rad, koja sve više usa- 
vršava. To mu omogućuje da postepeno svladava pri- 
rodu i da je mijenja prema svojim potrebama. A time 
se mijenja i usavršava i sam čovjek. Radom su ruke 
postale sve spretnije; i mozak se jače razvio; iz potrebe 
da se ljudi sporazumijevaju pri zajedničkom radu raz- 
vio se jezik. Zato kažemo da je rad stvorio čovjeka. 
Ali čovjek ima i veoma mnogo sličnosti sa životi- 
njama. Ako usporedimo tjelesnu građu čovjeka (>> NA- 
ŠE TIJELO) i bilo kojeg sisavca, vidjet ćemo da imaju 
posve isti osnovni raspored i da su građeni od istih tvari. 
Neki su čovjekovi organi drukčiji — jače su se razvili 
ili su zakržljali — jer su se s vremenom izmijenili zbog 
posebna načina života. Najsličniji i najsrodniji su čo- 
vjeku čovjekoliki majmuni: čimpanza, gorila, orangutan. 
Sve donedavno ljudi nisu ništa znali o čovjekovu 
porijeklu. Različite > RELIGIJE tumačile su njegov 
postanak fantastičnim pričama. Ima tek nešto više od 
stotinu godina kako su učenjaci utvrdili da se čovjek 
postepeno razvijao — kao i sva ostala živa bića. Te su 
dokaze sakupili proučavanjem ljudskog tijela i oka- 
menjenih ostataka (> FOSILI) naših davnih predaka. 
Danas znamo da čovjek spada u > SISAVCE. Zajedno 
sa čovjekolikim majmunima ubraja se u porodicu pri- 
mata (latinski = najrazvijenije životinje). Naučno je 
ime čovjeka homo sapiens (latinski = razuman čovjek). 
Na osnovi nađenih kostiju (Kenija u Africi) zajedni- 
čkim pretkom čovjeka i čovjekolikih majmuna smatra- 
mo prokonzula, koji je živio prije nekih 25 milijuna 
godina. Boravio je na drveću, ali se kretao i po zemlji. 
Od prokonzula se vjerojatno razvio jedan ogranak u 
čovjekolike majmune, a drugi u čovjeka. 
Mnogobrojni fosili pokazuju dug razvojni put od 
prokonzula do današnjeg čovjeka. Što su stariji, sve su 
sličniji kostima majmuna; što su mlađi, više su nalik na 
kosti današnjeg čovjeka. Prije 10 milijuna godina živio 
je oreopitek (grčki gorski majmun), koji ima mnogo 
sličnosti s čovjekom. Različite vrste australopiteka (= 
južni majmun, jer su kosti nađene u južnoj Africi) još 
su sličnije čovjeku. Vjerojatno se od njih razvio zindžan- 
trop (= čovjek iz Zindža; Zindž je arapski naziv za 
istočnu Afriku, gdje su mu nađeni ostaci). To je naš 
najstariji predak za kojega znamo da je izrađivao vrlo 
primitivno kameno oruđe. Živio je prije 1 700 000 godi- 
na. Možda bi njegov potomak mogao biti pitekantrop 
(grčki = čovjek-majmun), čije su nađene kosti stare 1 


Izgled čovjekovih predaka, rekonstruiran na temelju fosilnih nalaza 


Ž 

neandertalac 

milijun godina. Već je hodao 
posve uspravno, ali mu je mo- 
zak bio upola manji od mozga 
današnjeg čovjeka. Prvi pravi 
čovjek — sudeći prema čelju- 
sti iskopanoj u istočnoj Africi 
razvio se možda prije 
650 000 godina. Nazivamo ga 
kendžerskim čovjekom (jer 
su njegovi ostaci nađeni kod 
Kendžere). On je imao visoko 
čelo i izbočenu koštanu bra- 
du, kojih nije bilo u pitekan- 
tropa. Od njega je vjerojatno 
potekao — kromanjonac = (po 
nalazu kod Cro Magnona [Kro 
Manjo'na] u Francuskoj). Ži- 
vio je prije 30 000 god. i bio 
naš izravni predak. 

U ledeno doba, prije ne- 
kih 120 000 godina, nastavao 
je dijelove Evrope i Azije ne- 
andertalac (nazvan prema 
nalazu kod Nea'ndertala u 
Njemačkoj). Učenjaci su ga 
sve doskora smatrali našim 


izravnim pretkom. Danas ga 


mnogi smatraju potomkom 
pitekantropa, tj. izumrlom 
granom jednog primitivnog 
oblika homo sapiensa. (Sli- 
kovito bismo mogli reći da 
nam on nije praotac, nego 
prastric, koji nije ostavio po- 


tomaka). I krapinski pračo- 


vjek spada u neandertalce. 
Njegove ostatke oikrio je 
1899. god. naš učenjak Dra- 
gutin — Gorjanović-Kramber- 
ger. U plitkoj spilji na Hu- 
šnjakovu brdu kod Krapine 
otkopao je kosture dvadese- 
tak odraslih ljudi i djece. 
Iako tim nalazom nisu otkri- 
veni ostaci naših izravnih 


predaka, nalaz kod Krapine , 


veoma je važan za nauku. 
Nigdje dotada nije nađeno 
toliko kostura pradavnih lju- 
di na jednome mjestu. Gor- 
janovićevo otkriće je neobo- 
rivo dokazalo da su u davno 
doba živjeli na Zemlji ljudi 
— drukčije, primitivnije gra- 
đeni nego današnji. To je 
bila velika pobjeda nauke 
nad izmišljenim pričama o 
stvaranju prvog čovjeka i 
prve žene. Ljudski fosili ču- 
vaju se u muzejima kao dra- 
gocjeni dokazi o postepenom 
razvoju (evoluciji) čovjeka. 

Lovci iz starijega kamenog doba uhvatili su u stupicu mamuta (izumrlog srodnika današnjeg slona). 
Trebalo je mnogo hrabrosti i truda da ga svladaju svojim primitivnim kamenim oružjem. 


Razvoj ljudskog društva 


Čovjek je oduvijek živio u većim zajednicama. Tako 
je lakše svladavao opasnosti koje su mu prijetile. Ljudi 
su se isprva hranili plodovima s drveća, korijenjem i 
sitnim životinjama. Bili su uglavnom sakupljači hrane. 
Ljudski čopori (horde) lutali su neprestano u potrazi za 
hranom. Za iskopavanje korijenja i za obranu od zvje- 
radi služili su se motkama i kamenjem. Čovječanstvo 
se u to doba, koje je trajalo stotine tisuća godina, na- 
lazilo još u poluživotinjskom stanju. 

Boreći se protiv surove prirode za svoj opstanak, 
ljudi su usavršavali oruđe: izrađivali su grubo tesane 
kamene batove i sjekire. (Računa se da je prvo kameno 


Žetva žita u mlađe kameno doba. Žene žanju srpovima od kamena ili kosti; muškarci mlate žito; 
djeca odvajaju zrnje od pljeve. Očišćeno zrnje sprema se u velike pletene ili glinene koševe. 


oruđe staro oko 1 !/, milijun godina.) Time su postali zna- 
tno jači. Udruženi, mogli su savladati i najsnažnije živo- 
tinje: spiljskog medvjeda, bizona, pa i mamuta. Tako su 
ljudi od sakupljača postali lovci. Postavljali su životinja- 
ma stupice (npr. iskopali bi duboke jame i zastrli ih gra- 
njem) ili su tjerali krda divljih konja i goveda prema 
klancu ili provaliji gdje su ih čekali drugi lovci. U tim 
hajkama sudjelovale su i žene i djeca. Krepka mesna 
hrana djelovala je da čovjek tjelesno ojača i da mu se 
snažnije razvije mozak. Koža ubijenih životinja poslu- 
žila mu je kao prva odjeća, kojom se štitio od hladnoće. 

Golem je napredak nastao kad su se ljudi počeli 
služiti vatrom. Od udarca groma, od sunca za vrijeme 


Mnogo kasnije naučili su ljudi taliti ruđe i obrađivati kovine. Na slici je lijevo peć za taljenje 
rude, Oruđe se još nije kovalo, nego se užarena kovina lijevala u kamene ili u glinene kalupe. 


84 


velikih žega ili od užarene lave (tada 
je bilo mnogo više vulkana nego da- 
nas) nastao bi ponekad požar. Ljudi 
su u početku u divljem strahu bježali 
od vatre. Trebalo je mnogo vremena 
dok se netko osmjelio da uzme u ru- 
ku upaljenu granu i da je unese u 
svoju hladnu, vlažnu i mračnu spilju, 
pa da je ondje podržava kako se ne 
bi ugasila. Tako je čovjek prvi put 
dobio topao i udoban dom. Vatra je 
grijala i rasvjetljavala spilju, a ujed- 
no je i branila od divljih životinja, koje se nisu usu- 
đivale prilaziti vatri. Ljudi su naučili na vatri kuhati 
i peći meso i drugu hranu. 

Pri svjetlosti bakalja spiljski su stanovnici slikali 
konje, mamute, bizone, jelene i druge životinje. I danas, 
nakon mnogo tisuća godina, sačuvali su se ti crteži na 
stijenama nekih spilja. Uspoređujući vjerovanja i obi- 
čaje današnjih najzaostalijih lovačkih plemena, uče- 
njaci su odgonetnuli čemu su služili ti crteži. Ljudi su 
prije polaska u lov risali životinje koje su namjeravali 
loviti. Tada bi te slike gađali kopljima i strijelama, vje- 
rujući da će i u lovu biti iste sreće, kao i u tim vježbama. 

U toku mnogih tisuća godina ljudi su stjecali uvijek 
nova iskustva i prenosili ih s pokolje- 
nja na pokoljenje. Mučno su dolazili 
do prvih otkrića i pronalazaka. Od 
jednostavne motke nastalo je koplje, 
a kasnije i strijela. Od pruća i gline 
načinjene su prve košare i ćupovi. 
Nikle su i kolibe od blata i pletera. 
Oruđe i oružje od kamena i kosti po- 
stajalo je sve savršenije. Čovjek je 
već tako vješto tesao i brusio kamen 
da je od njega mogao izraditi malene 
vrške za strelice. Oštro brušene 
kamene sjekire imale su rupu, u koju 
se moglo utaknuti toporište (držak). Takvim je sjekira- 
ma čovjek obarao drveće te gradio prve brvnare, splavi 
i čamce. (Koliko je to težak posao, svjedoče istraživači, 
koji su još u prošlom stoljeću viđali brazilske Indijance 
kako ruše drveće kamenim sjekirama. Da obore poveće 
drvo, trebalo im je i do dva mjeseca rada!) 

To najduže razdoblje u razvoju ljudskog roda zove 
se kameno doba. 

Čovjek se za to vrijeme i tjelesno mijenjao: postajao 
je sve sličniji današnjem čovjeku. Hodao je sve usprav- 
nije, te su mu ojačale noge i kičma. Ruke su radom 
postajale sve gipkije i snažnije. S povećanjem obujma 
mozga razvilo se čelo. Kako čovjek više nije morao zubi- 
ma kidati žilavo sirovo meso, nego ga 
je rezao, kuhao i pekao, čeljusne su 
mu kosti ponešto zakržljale. Tako je 
jezik dobio više mjesta za kretanje u 
ustima, pa se čovjek sve lakše služio 
govorom. 

Velik je napredak u razvoju ljud- 
skoga društva nastupio kad su lovci 
naučili pripitomljavati divlje životi- 
nje. Tako su postali stočari. Stoci su 
potrebni pašnjaci, pa su prvi stočari 


provodili skitalački život, lutajući za 
svojim stadima s jednog pašnjaka na 
drugi tražeći bolju pašu. 

Isto je tako značajna promjena u 
načinu života ljudi nastala kad su 
slučajno otkrili da biljka niče iz sje- 
mena koje je bačeno u zemlju. Tada 
su prestali lutati i tražiti mjesta gdje 
raste divlje žito i drugo jestivo bi- 
lje. Počeli su obrađivati zemlju i si- 
jati usjeve u blizini svojih nastambi. 
Tako su postali prvi ratari, koji su 
se stalno naselili na jednome mjestu. Zemlju su obra- 
đivali zajednički jer je pripadala svima, pa su i urod 
svima jednako dijelili. 

Nov je napredak bio kad su ljudi naučili kako se 
dobivaju kovine i kako se od njih izrađuje oruđe, oružje 
i nakit. Najprije su upotrebljavali čist bakar. Kasnije 
su ga miješali s kositrom i tako dobivali broncu, koja 
je mnogo tvrđa od bakra. Napokon je bakar i broncu 
potisnulo željezo. Prema kovinama koje je čovjek upo- 
trebljavao nazvana su pojedina razdoblja: bakreno, 
brončano i željezno doba. Željezno je doba u našim kra- 
jevima počelo prije tri tisuće godina, a to nije davno. 

Novo metalno oruđe povećalo je moć čovjekovu. 
Nije više trebalo toliko radnih ruku 
da bi se obradila zemlja, oborilo ili 
otesalo drvo ili izvršio kakav drugi 
posao. Sada je svaka veća porodica 
mogla sama, radom svojih članova, 
zadovoljavati sve svoje potrebe. 
Obrađivala je zemlju za sebe, uzga- 
jala svoju stoku. To je sad bilo nje- 
no vlasništvo, i ona ga nije ni s kim 
dijelila. Nečega je čak i pretjecalo. 
Taj višak žita, stoke i raznih izrađe- 
vina ljudi su zamjenjivali za ono 
čega nisu imali. Tako je započela tr- 
govina. Nekima je njiva bolje rodila, ili je stoka bolje 
napredovala, ili su umjeli izraditi bolje oruđe i njime 
stvoriti više proizvoda. Tako su neki imali više od dru- 
gih. Nastale su razlike u imutku — ljudi su se podijelili 
u bogate i siromašne. Bogati su htjeli da siromašni rade 
za njih, da im se pokoravaju i da im daju dio svoga pri- 
hoda. Zato su ih pomoću svoje vojske i svojih uprav- 
nika prisiljavali na poslušnost. Kad su u nekom narodu 
nastale takve prilike, kažemo da je tada ondje nastala 
država. Za taj je narod prestalo pretpovijesno, a počelo 
povijesno razdoblje (>> ZNAČAJNI DOGAĐAJI U PO- 
VIJESTI ČOVJEČANSTVA). Pretpovijesno razdoblje 
nije svagdje završilo u isto vrijeme: negdje se to zbilo 
ranije, a negdje kasnije; u najzaosta- 
lijim krajevima ono traje i danas. 

U najstarijim državama za koje 
povijest zna — u Egiptu, Asiriji, Ba- 
biloniji i dr. — sav se napredak te- 
meljio na radu robova. Robovima bi 
postajali prezaduženi seljaci, koji ne 
bi mogli vratiti dug bogatašima, ili 
ratni zarobljenici. Gospodari su mo- 
gli sa svojim robovima činiti što god 
su željeli, pa čak i ubiti ih. Stoga 


Velike građevine starog vijeka podignute su uglavnom ljudskom radnom snagom — rađom tisuća 
robova. Tehnička su pomagala u to vrijeme bila vrlo primitivna, a za vuču su služili volovi. 


su stari Egipćani roba nazivali »živ-ubijen«, a Rimljani 
»oruđe koje govori«. Radom stotina tisuća robova iz- 
građeni su u starom vijeku golemi kanali za natapanje 
polja u dolinama Nila, Eufrata i Tigrisa, veličanstvene 
piramide u Egiptu, čuveni zid u Kini, ceste u visokim 
Andama. Robovi su kopali u rudnicima, okretali mlin- 
ske kamene, obrađivali polja, dizali mostove, gradili 
lađe i veslali u njima, te radili mnoge druge poslove. 
Kod Grka i Rimljana robovi su bili i učitelji djece svo- 
jih (vrlo često nepismenih) gospodara. Zahvaljujući ra- 
du robova, mogli su neki od njihovih gospodara prou- 
čavati razne pojave u prirodi, baviti se filozofijom i 
umjetnostima. Iz filozofije su se razvile druge nauke, 


Srednjovjekovni plemići su gradili dvorce na brežuljcima da se lakše brane od nepri- 
jatelja. Zemlju su obrađivali kmetovi, a plemići su provodili vrijeme u lovu, igrama i borbama 


koje su ljudima pomagale da dublje prodru u tajne pri- 
rode i da od nje dobivaju sve više koristi. 

Robovski rad bio je tako jeftin da se robovlasnici 
nisu brinuli za razvitak tehnike. Stoga su tehnički izumi 
u to doba bili prava rijetkost. Ni robovi nisu nastojali 
da usavrše svoj rad jer od njega nisu imali koristi. S 
vremenom je više stajalo uzdržavanje robova nego 
što je njihov rad donosio. Stoga su bogati zemljopo- 
sjednici radije davali zemlju u zakup sirotinji ili svojim 
dotadašnjim robovima. Robovi su često dizali ustanke 
protiv svojih okrutnih gospodara. Ti su ustanci — uz 
druge uzroke — pripremili propast robovlasničkih dr- 
žava staroga vijeka: Egipta, Rimskog Carstva i ostalih. 


Unutrašnjost manufakturne radionice. U XV i XVI st. bogataši su iskorišćivali rad najamnih rad- 
nika u velikim radionicama — manufakturama. Posao se obavljao ručnim rađom i strojevima. 


Štrajk — obustava rada u tvornici — jedno je od sredstava kojima su se radnici borili za bolje 
uvjete života i rada. Tvorničari su pozivali u pomoć protiv štrajkaša žandarmeriju i vojsku. 


U ranome srednjem vijeku, prije tisuću godina, 
glavna radna snaga postao je kmet. On je obrađivao 
zemlju svoga gospodara — plemića ili crkve. Davao je 
gospodaru i druge svoje proizvode: platno, kožu, vosak, 
ulje, vino, a kasnije i novac. Kmet je za rad bio više 
zainteresiran nego rob jer je jedan dio proizvedenih 
dobara pripadao njemu. Na izrabljivanju kmetova te- 
meljio se feudalni poredak. 

Kako se proizvodnja usavršavala, sve su se jače 
razvijali zanati i trgovina. Oko plemićkih dvorova, na 
raskrsnicama putova, duž plovnih rijeka i na morskoj 
obali nicali su gradovi. Njihovi su stanovnici, građani, 
živjeli od zanata i trgovine. Trgovina je potakla ljude 
da traže nove kopnene i morske putove. Tako je došlo 
do velikih geografskih otkrića u XV i XVI st. Usavr- 
šavanje zanatske proizvodnje potaklo je ljude na ra- 
znovrsne tehničke izume, koji su širili vlast čovjeka nad 
prirodom i utirali put daljem napretku. U jednom dijelu 
svijeta taj je napredak gušila crkva, tvrdeći da se istra- 
živanje prirode protivi božjim zakonima. Kao čarob- 
njaci i bezbožnici spaljeni su na lomači mnogi napredni 
ljudi. Ali nauka je nastavila svoj pobjedonosni hod. 
Novi izumi, a osobito izum parnoga stroja, mnogostruko 
su unaprijedili proizvodnju. Nastupilo je doba strojeva. 
Tvornicama je trebalo sve više radne snage. Gradska 
sirotinja i kmetovi postajali su najamni radnici — pro- 
leteri. Vlasnici tvornica, kapitalisti, pretvorili su ih u 
»žive dijelove« svojih strojeva i bogatili se na račun nji- 
hova rada. Na izrabljivanju radnika razvio se u novom 
vijeku društveni poredak — kapitalizam. 

U potrazi za industrijskim sirovinama ljudi su ot- 
krivali nepoznate krajeve u dalekim dijelovima svijeta. 
Učenjaci su proučavali biljke i životinje, tragali za no- 
vim rudama. Liječnici i kemičari otkrivali su u labora- 
torijima uzročnike bolesti. Razvoj prirodnih nauka omo- 
gućio je čovjeku da odbaci stara, fantastična religijska 
tumačenja o postanku svijeta i žive prirode te da ih 
zamijeni naučnim istinama. Tehničari su gradili želje- 


Možda će otprilike ovako izgledati život u svemirskim stanicama koje će u velikim visinama 
Svemirske stanice će biti polazišta za daleke letove svemirskih brodova. 


kružiti oko Zemlje. 

znice, mostove, tunele, hidrocentrale, 
nebodere. Nova saobraćajna sredstva 
prekooceanski brodovi, avioni, 
telegraf, telefon, a kasnije radio i 
televizija — povezali su i najudalje- 
nije krajeve svijeta. Danas već oko 
Zemlje i oko Sunca kruže umjetni 
sateliti i umjetni planeti — prvi 
pokušaji čovjekova prodora u sve- 
mirske prostore. 

Iako je čovjek današnjice iskoriš- 
ćivanjem energije atoma već stupio 
u atomsko doba, ima još mnogo ljudi i naroda koji znat- 
no zaostaju za našim vremenom. U Africi i Australiji 
crnci još ponegdje žive na stupnju ljudi iz kamenog 
doba. Životom primitivnih lovaca i nomada žive mnogi 
stanovnici Afrike, Oceanije, zabačenijih dijelova Azije i 
Južne Amerike. Pa i u civiliziranim krajevima ima sku- 
pina ljudi koji su zaostali u općem razvitku, najviše 
zbog bijede, ratova i robovanja drugima. Polovica čo- 
vječanstva još ne umije čitati ni pisati. Glad svake 
godine pokosi nekoliko milijuna ljudi. Bolesti strahovito 
haraju nekim krajevima. Zato razvijene zemlje preko 
—> ORGANIZACIJE UJEDINJENIH NARODA pomažu 
razvoj privredno i kulturno zaostalih zemalja i šalju im 
stručnjake koji će ih naučiti boljem iskorišćivanju pri- 
rodnih bogatstava i boljem načinu života. I Jugoslavija 
pomaže zemljama u razvoju. 

Kolonijalno ugnjeteni narodi bore se za svoju slo- 
bodu, oslobađaju se i postaju samostalni. Time poste- 
peno nestaje kolonijalizma — porobljavanja i surovog 
iskorišćivanja nerazvijenih zemalja. Vjerojatno će u naj- 
skorijoj budućnosti svi narodi postići samostalnost. 

Još je jedan oblik izrabljivanja čovjeka ostao u 
kapitalističkim zemljama: izrabljivanje najamnih rad- 
nika. Već više od jednog stoljeća traje borbeni pokret 
radnika za bolji život i za vlasništvo nad bogatstvima 
koja stvaraju svojim radom. Kad je u oktobarskoj so- 
cijalističkoj revoluciji radnicima i seljacima u Rusiji 
pošlo za rukom da preuzmu vlast, započelo je u povi- 
jesti čovječanstva novo doba — doba socijalizma. U 
socijalizmu nema izrabljivanja čovjeka, a sva dobra i 
prirodna bogatstva pripadaju zajednici. 

Ljudi su dosad silno razvili nauku i tehniku, stvorili 
nebrojena umjetnička djela i izgradili kulturu kojoj je 
glavni sadržaj: čovječnost, stvaralački rad i životna 
radost. Pred čovječanstvom je zadatak da te tekovine 
dalje razvija i učini ih pristupačnim svima ljudima. 

Kakav će biti život čovjeka u budućnosti, možemo 
samo naslućivati. Tko bi prije nekoliko stotina godina 
mogao i sanjati da će čovjek letjeti 
zrakom, roniti u najveće morske du- 
bine, mijenjati ne samo živu prirodu 
oko sebe nego i samu građu materije, 
da će u svojoj kući slušati i gledati 
što se zbiva na drugome kraju svi- 
jeta, da se sprema poletjeti na Mjesec, 
na Mars i dalje u svemir! Sigurno je 
da će čovječanstvo, kad se oslobodi 
društvene nejednakosti i kad nestane 
ratova, mnogo brže napredovati i po- 
stići neslućenu sreću i blagostanje. 


li 
Miu MT 


50 milijuna 
pripadnika 
bijele rase 


- 50 milijuna 
pripadnika 
žute rase 


= 50 milijuna 
pripadnika 
crne rase 


Stanovništvo svijeta nije podjednako raspoređeno po svim kontinentima. Najgušće je naseljen Stari svijet (Evropa, Azija i Afrika), osobito Azija. 


Ljudske rase stralije. Američki crnci potomci su nekadašnjih robova, 

Već u davna vremena ljudi su se naselili na svim koji su u toku minulih stoljeća silom dovedeni iz Afrike. 
kontinentima. Tada možda nije bilo više od nekoliko U nekim kapitalističkim zemljama ima ljudi koji 
desetaka tisuća ljudi na čitavu svijetu. Izgubljeni u go- tvrde da nisu sve rase jednako vrijedne, nego da po- 
lemim prostranstvima, oni su živjeli u odvojenim sku- stoje »više« i »niže« rase. (Sebe, naravno, uvijek ubra- 
pinama, bez međusobnih doticaja. Dijelila su ih mora jaju u onu »višu« rasu!) Tako i danas u južnoj Africi 
i oceani, planinski lanci, neprohodne šume, močvare ili bijelci ne dopuštaju djeci druge boje kože da idu u za- 
pustinje. Različiti prirodni uvjeti (klima i drugo) s vre- jedničke škole s njihovom djecom. »Obojenim« ljudima 
menom su djelovali da su se pojedine veće skupine po- (crncima, Indijancima i dr.) zabranjuju da se voze u 
čele razlikovati od drugih skupina: bojom kože, kose istom odjelu s njima u željeznici, autobusu, tramvaju. 
i očiju, oblikom glave, rastom, oblikom nosa, očiju, usta Oni moraju i stanovati posebno, odvojeno od bijelih lju- 
itd. Takve skupine ljudi di. »Obojeni« ne smiju zalazi- 


sa zajedničkim tjelesnim 
oznakama zovu se rase. Raz- 
likujemo tri glavne skupine 
rasa: bijelu rasu (svijetle ili 
tamne kože, valovite kose, 
uska nosa), žutu ili mongol- 
sku rasu (žute ili smeđe kože, 
glatke crne kose, plosnata li- 
ca, kosih očiju) i crnu rasu 
(crne ili tamnosmeđe kože, 


ti u iste kavane, kazališta, ki- 
nematografe u koje zalaze 
bijelci. I pred zakonom ljudi 
crne ili žute rase često nisu 
ravnopravni s bijelcima. Mje- 
šoviti su brakovi zabranjeni. 
akav nepravedan stav, koji 
dnoj rasi daje veća prava 
nego drugoj, zove se rasna di- 
Predstavnici triju glavnih skupina ljudskih rasa: crne, bijele i žute skriminacija. Ina Jugu SAD 


vunaste kose, široka nosa). bijelci često ne priznaju crn- 
Pripadnici bijele rase žive na svim kontinentima, ali cima ravnopravnost. Najstrašniju rasnu diskriminaciju 
je njihova pradomovina Evropa i južna Azija. Mongol- provodili su fašisti uništavajući na zvjerski način Žido- 
skoj rasi pripada većina azijskih naroda, zatim američki ve, Slavene i druge narode. Danas pobjeđuje načelo da 
Indijanci i stanovnici polarnih krajeva — Eskimi. Crnaca su svi ljudi ravnopravni, bez obzira na rasu, jezik i 
ima u žarkim krajevima Afrike, Malajskog otočja i Au- narodnost. To je načelo istaknuto i u našem > USTAVU. 


Sve bolje iskorišćivanje bogatstava prirode, usavršavanje tehnike i napredak higijene i medicine djeluju da broj ljudi na Zemlji sve naglije raste 
1650. — 470 MIL. 1900. — 1554 MIL. 1960. — 2888 MIL. 1980. — 3500 MIL. 2350. — 135000 MIL. 

DAKTILOSKOPIJA. Na jagodica- 
ma prsta vidimo guste, sitne nabore i 
vijuge. Oni su na svakom prstu druk- 
čiji. Ako jagodicu prsta lagano pre- 
mažemo tintom ili bojom za žigove 
(štampilje) te je pritisnemo na papir, 
vidjet će se jasan otisak svih tih viju- 
ga i nabora. Otisci prsta ostaju i na ča- 
ši, staklu, metalu, porculanu i dru- 
gim glatkim predmetima koje smo dr- 
žali u ruci. Još su jasniji ako smo di- 
rali boju, rđu, ugljenu prašinu, ulje. 

Nema na svijetu dva čovjeka — čak ni među bli- 
zancima — kojima bi nabori i vijuge na prstima bili 
jednaki. To su već prije nekoliko tisuća godina znali 
stari Kinezi, pa je kod njih otisak palca služio kao potpis. 

Donedavno, pored svoje fotografije i potpisa, svaki 
vlasnik lične isprave (legitimacije) morao je staviti u 
nju i otisak svoga prsta. 

Ako je negdje izvršena provala ili zločin, organi mi- 
licije pažljivo traže jesu li ostali otisci prsta na pred- 
metima koje je zločinac dodirivao — na bravi, politi- 
ranim vratima ormara, nožu itd. Ako se otisci ne vide 
dobro, pažljivo ih pospu srebrnastim praškom i snime, 
a zatim snimak povećaju. Milicija ima posebnu karto- 
teku s otiscima prsta svih kradljivaca i zlikovaca s ko- 
jima je dotad imala posla. Kad se usporede otisci dobi- 
veni na mjestu zločina s otiscima iz kartoteke, može se 
posve sigurno utvrditi je li zločin izvršio koji od ra- 
nijih prekršitelja zakona. Na taj su način otkriveni 
mnogi zločinci koji bi bez toga ostali nepoznati. Takav 
postupak — utvrđivanje o kojoj se osobi radi prema 
otiscima prsta — zovemo daktiloskopija (grčki: daktilo's 
=prst, skopein = gledati). 


Otisak prsta 


DALEKOZOR I TELESKOP. Kada kroz daleko- 
zor (dogled, durbin) gledamo daleke predmete, čine nam 
se veći i bliži. Prvi su dalekozori imali samo cijev (tu- 
bus), u kojoj su se nalazile leće. Kroz takav dogled 
moglo se gledati samo jednim okom. Njemački učenjak 
Kepler _ (XVII st.) načinio je dalekozor u kojemu su 
bile, jedna za drugom, dvije sabirne (ispupčene) leće. 
Takvim se dalekozorom vrlo dobro vidjelo, samo je slika 
bila obrnuta: što je u prirodi bilo gore, vidjelo se u da- 
lekozoru dolje; što je bilo lijevo, vidjelo se desno. To, 
međutim, nije smetalo u promatranju zvijezda i pla- 
neta. Talijanski fizičar Galile'i (XVII st.) uzeo je za 
okular (leću uz oko) rasipnu ili udubljenu leću, a za 
objektiv (leću prema predmetu koji gledamo) sabirnu 
leću. Takav dalekozor daje uspravnu sliku. Spajanjem 
dviju takvih cijevi nastao je binokularni dalekozor ili 
binokl, kroz koji možemo gledati istovremeno s oba oka. 
Ugrađen je i vijak, kojim možemo mijenjati udaljenost 
između okulara i objektiva. 
Tako postižemo da slika bu- 
de oštra (jasna). Jednostavan 
binokl upotrebljavamo u ka- 
zalištu da bolje vidimo po- 
jedinosti na pozornici (izraz 
na glumčevu licu i sl.). Ali 
on ne daje podjednako osvi- 
jetljenu sliku: u sredini je 


dalekozor 

svjetlija, na rubovima tamnija. Taj je nedostatak uklo- 
njen u boljim dalekozorima tako što su između leća 
stavljene staklene prizme koje daju jednolično osvije- 
tljenu i plastičnu sliku. 

Dalekozor najviše upotrebljavaju vojnici, pomorci, 
planinari, lovci i turisti. Posebne vrste dalekozora sta- 
vljaju se kao nišanske sprave na vatreno oružje. Puška 
s dalekozorom (snajperica) pomaže strijelcu (snajperu) 
da bolje vidi udaljeni cilj te da ga lakše pogodi. Dale- 
kozor ugrađen u fotografski aparat služi kao tele- 
objektiv. Upotrebljavamo ga za snimanje s velike uda- 
ljenosti (npr. ptica i drugih plahih životinja, koje bi 
pobjegle kad bismo im se približili). 

Iz dalekozora se razvio teleskop. On daje mnogo 
jače povećanje pa služi u astronomiji za promatranje 
Mjeseca, planeta, Sunca i drugih svemirskih tijela. Po- 
moću teleskopa možemo vidjeti kratere, brda i doline na 
Mjesecu, promjene na Sunčevoj površini, mijene na 
Veneri (Danici), Saturnove prstene, Jupiterove mjesece 
itd. Zvijezde su od nas veoma udaljene. Kad ih gle- 
damo i najjačim teleskopom, vidimo ih tek kao sićušne 
svijetle tačkice. Ali dok golim okom možemo zapaziti 
na čitavom nebeskom svodu tek oko 2000 zvijezda, i to 
ako imamo vrlo oštar vid, teleskop nam otkriva stotine 
milijuna zvijezda. 

Teleskopi su moćne »oči«, kojima čovjek promatra 
i proučava > SUNČEV SISTEM i > SVEMIR. 

Savremenim teleskopima opremljene su sve zvje- 
zdarnice ili opservatoriji. 

Teleskopa ima dvije vrste: s lećom (refraktori) i s 
udubljenim zrcalom mjesto leće (reflektori). Prvi tele- 
skop sa zrcalom načinio je 1671. g.engleski učenjak Isaac 


Radio-teleskop kod Jodrell Banka [Džodrel Benka] u Engleskoj jedan 
je od najvećih svoje vrste. Antena u obliku goleme zdjele ima promjer 
od 75 m, a teži 600 000 kg. Naročitim uređajem može se okretati u svim 
smjerovima i tako hvatati veoma daleke odjeke iz svemirskih prostora. 


Newton [Ajsek Njuton]. I danas se veliki astronomski 
dalekozori ili teleskopi grade najčešće sa zrcalima. Slika 
je kod refraktora oštrija, ali reflektori mogu sliku jače 
povećati. Naime, danas je još nemoguće izraditi leću 
koja bi u promjeru znatno premašila 1 m, a udubljena 
se zrcala izrađuju i sa znatno većim promjerom. Najveći 
teleskop s lećom ima opservatorij Yerkes[Jerkis]u SAD: 
102 cm u promjeru, a najveći teleskop-reflektor ima 
zvjezdarnica Mount Palomar [Maunt Palomar]: 508 cm 
u promjeru. 

Ima teleskopa koji su spojeni sa satnim uređajem. 
Taj ih uređaj neprekidno upravlja tako da sami prate 
put zvijezde koju astronomi žele promatrati. Opremlje- 
ni su i fotografskim aparatima pa snimaju pojedine 
predjele u svemiru i kretanje svemirskih tijela. Oni su 
danas glavno oruđe astronomije. Fotografske snimke 
pokazuju izgled svemira mnogo jasnije i tačnije negoli 
nesigurno ljudsko oko kad gleda kroz teleskop. Osje- 
tljivi aparati — snimajući jedan od »najgušće naselje- 
nih« dijelova svemira — zabilježili su, na primjer, na 
jednoj jedinoj fotografskoj ploči oko 10 milijardi sunaca. 

Danas postoje i radio-teleskopi. To su goleme na- 
prave, teške po više stotina tona. Njima ne proučavamo 
svemir pomoću zraka svjetlosti, nego pomoću radio- 
-valova (> VALOVI) što dopiru do nas sa zvijezda i 
drugih svemirskih tijela. Antene radio-teleskopa obli- 
kom su slične udubljenom zrcalu, a u promjeru imaju 
po 20 m i više. Radio-teleskop univerziteta u Ohiou 
[Oha'ju] u SAD, izgrađen 1952. g., ima 96 takvih antena. 
Najveći radio-teleskop na svijetu izgrađen je 1957. g. u 
Sovjetskom Savezu: njegove antene imaju površinu od 
400 m“. Sadašnji radio-teleskopi imaju domet od 1000 
milijuna svjetlosnih godina. Oni ne daju sliku, ali nam 
pomažu da doznamo neke važne podatke: temperaturu 
na površini planeta ili zvijezde, postojanje svemirskih 
tijela koja ne svijetle itd. Radio-teleskopom možemo 
i slati radio-signale u određenom smjeru. Ako naiđu na 
prepreku (npr. na Mjesec), odbijaju se i vrate. 

U najnovijem izumu — elektronskom teleskopu — 
mjesto snopa svjetlosnih zraka upotrebljava se mlaz 
elektrona (>> ATOMI). Veliki radio-teleskop u Michi- 
ganu [Mišigenu] (SAD) ima žičano zrcalo s promjerom 
od 25 m, a čitava je konstrukcija teška oko 160 tona. 

DIPLOMATSKA PREDSTAVNIŠTVA. U glavnom 
gradu SFR Jugoslavije i glavnim gradovima naših soci- 
jalističkih republika ima zgrada na kojima piše »Indijska 
ambasada«, »Izraelsko poslanstvo«, »Francuski gene- 
ralni konzulat«, »Poljski konzulat« itd. U tim zgra- 
dama rade strani diplomatski predstavnici u našoj 
zemlji, zajedno sa svojim suradnicima i osobljem. Oni 
zastupaju kod nas svoju državu i štite njene interese. 
Brinu se da se razvijaju prijateljski politički, pri- 
vredni i kulturni odnosi između njihove i naše zemlje, 
izdaju vize na pasoše putnicima koji iz naše države 
žele putovati u njihovu zemlju i vrše druge poslove. 

I SFR Jugoslavija ima svoje diplomatske predstav- 
nike u drugim zemljama. Tko prolazi ulicama Kaira, 
Rima, Montevide'a, Adis Abebe, Varšave, Tokija, Mo- 
skve, Washingtona [Vošingtona], Sofije, Džakarte i 
mnogih drugih velikih gradova širom svijeta, može 


.među ostalim stranim diplomatskim predstavništvima 


opaziti i zgrade na kojima se vije naša zastava i blista 
naš grb. Na takvoj zgradi piše: »Ambasada SFR Jugo- 
slavije«, ili »Poslanstvo SFR Jugoslavije«, ili »Gene- 
ralni konzulat SFR Jugoslavije«. Te zgrade u dalekoj, 
tuđoj zemlji dio su naše domovine. Naše diplomatske 
predstavnike postavlja i opoziva naša narodna vlast, 
njih obavezuju naši zakoni i propisi, a ne zakoni zemlje 
u kojoj borave. Ako diplomatski predstavnik u čemu 
prekrši zakone zemlje u kojoj se nalazi (osim ako izvrši 
zločin), ona će zatražiti da bude smijenjen. Organi do- 
maće vlasti (vojska, policija, milicija) ne smiju bez po- 
sebnog odobrenja ulaziti u zgradu diplomatskog pred- 
stavništva. Kaže se stoga da diplomatski predstavnici 
uživaju eksteritorijalnost i diplomatski imunitet. 

Kad diplomatski predstavnik stupi na dužnost, on 
predaje šefu države u koju dolazi vjerodajnice ili 
akreditivna pisma. To su spisi u kojima piše kakva mu 
je dužnost povjerena i koja ovlaštenja ima. 

Najviši položaj među diplomatskim predstavnicima 
ima ambasador. Svaki naš ambasador predstavlja u ino- 
zemstvu predsjednika SFRJ te ima pravo da se izravno 
obraća predsjedniku republike ili vladaru zemlje u kojoj 
boravi. Stoga ambasade postoje u glavnim gradovima 
država. Nešto je niži položaj poslanika, a još je niži 
položaj konzula. Ponekad se diplomatskom predstavni- 
štvu dodaju i posebni stručnjaci — atašei (npr. vojni 
ataše, ataše za štampu, za trgovinu itd.). 

Strani predstavnici u SFR Jugoslaviji imaju jednaka 
prava kao što ih imaju i naši predstavnici u drugim 
zemljama. 

Svi diplomatski predstavnici u jednoj zemlji čine 
zajedno diplomatski zbor. Taj zbor nastupa zajednički 
prilikom državnih praznika, svečanosti i proslava. Tako, 
na primjer, na Novu godinu diplomatski zbor u Beo- 
gradu dolazi drugu Titu i čestita mu praznik. Diplo- 
matski zbor predvodi njihov najstariji član (tj. onaj 
koji je najdulje na dužnosti). On nosi naziv doajen. 

Čak i kad izbije rat, diplomatski predstavnici i nji- 
hovo osoblje stoje pod posebnom zaštitom. Državne 
vlasti dužne su da im omoguće nesmetan odlazak u 
njihovu domovinu. 

Mi nastojimo razviti prijateljske odnose i srdačnu 
suradnju sa svim narodima. Zato se naša diplomatska 
predstavništva nalaze u mnogim zemljama svijeta. 

DIVOVI MEĐU ŽIVIM BIĆIMA. Plavetni kit je 
najkrupnija životinja koja je ikada živjela na Zemlji. 
Naraste i do 33 m u duljinu, a težak je kao 700 dobro 
utovljenih svinja — oko 150 tona. Glava plavetnoga kita 
može težiti do 60 000 kg, srce preko 1000 kg, a jezik ko- 
liko odrastao slon. Kit ima do 10000 litara krvi. Kad 
se kitovo mladunče okoti, dugo je 9 m, a svaki dan dok 
siše mlijeko dobiva po 100 kg u težini. Ulješura je tek 
nešto manja od plavetnoga kita. 

Danas je najveća kopnena životinja afrički slon. Vi- 
sok je preko 3 metra, a težak 6 do 8 tona. Azijski je slon 
nešto manji. Neki izumrli sisavci bili su još i viši: slonov 
srodnik mamut preko 4 m, baluhiterij, davni predak 
nosoroga, čak 6 metara. Među pticama najkrupniji je 
noj (visok je 2,5 m, težak i do 150 kg). Nojevo jaje teži 
gotovo 1,5 kg — kao 24 kokošja. Izumrla ptica moa bila je 
dvaput teža od noja, a visoka preko 3 metra. Albatros, 
vrsta galeba, ima raspon krila oko 4 m, kao i južno- 
američka ptica grabljivica kondor. Raspon krila izumr- 
loga krilatog gmaza pteranodona iznosio je oko 7 m. U 
Britanskom muzeju u Londonu nalazi se preparirani 
krokodil dugačak 11 metara. U prašumama Brazila ulo- 
vljena je 1924. g. zmija anakonda, srodnik udava, du- 
gačka preko 10 m. Među zmijama otrovnicama najdulja 
je kraljevska naočarka ili kobra — 5 m. Jedna davno 
izumrla kornjača bila je velika kao tenk. To su, ipak, 
patuljci prema divovskim gmazovima koji su živjeli' 
prije nekoliko stotina milijuna godina (>> IZUMRLE 
ŽIVOTINJE). Najveći od njih, biljožderi diplodok i 
brontosaurus, imali su 30 m u duljini i težili oko 40 tona. 

Među ribama najveći su morski psi. Čini se da jedna 
vrsta morskoga psa, nazvana golema kitopsina, dosegne 
i 20 m u duljini. Najveća slatkovodna riba, moruna, 
duga je do 9 m. 

U dubokim morima žive divovski polipi. Možda je 
najveći među njima golemi liganj. Nitko ga dosad još 
nije vidio živa, ali su na nekim ulovljenim ulješurama 


viktorija 
egija 


golema 
kitopsina 


nađeni tragovi borbe s tim lignjem — otisci njegovih 
krakova. Sudeći prema tim otiscima, svaki je krak go- 
lemog lignja dugačak oko 10 metara. S nešto manjim 
polipima, koji su imali krakove dugačke 3—4 m, već su 
se susretali hrabri istraživači morskih dubina. 

Divovi među biljkama još su veći od divova među 
životinjama. Australsko drvo eukaliptus, najviše drvo 
na svijetu, dosegne 155 m u visini i 8 m u promjeru. 
Nešto je niži (140 m) američki četinar sekvoja, ali u 
promjeru dosegne i 12 m, tako da ga može obuhvatiti 
tek 20 ljudi. Kroz deblo takve jedne sekvoje u Kali- 
forniji probijen je prolaz za automobilsku cestu. Trop- 
sko drvo hljebovac ili baobab ne ističe se visinom, nego 
širinom. Opseg debla iznosi ponekad preko 40 m, a pro- 
mjer oko 14 m. Najdeblje deblo ima čempres (Monte- 
zumin čempres) kod grada Oaxa'ke u Meksiku: 48 m. 
Evo još nekoliko biljnih divova: bijela jela (visoka do 
75 m), omorika (60 m), ariš (54 m), bor (48 m), bukva (44 
m), sikamora ili američka platana (35 m). 

Smeđa morska alga makroci'stis iz Indijskog oceana 
najdulja je biljka: steljka joj dosegne i više od 200 m. 

Najveće listove ima vodena biljka vikto'rija regija: 
imaju u promjeru do 3 m, a tako su čvrsti da mogu 
održati na vodi i dijete teško tridesetak kilograma. Naj- 
veći je cvijet u tropske biljke raflezije, koja raste u 
vlažnim prašumama Indonezije: ima do 1,5 m u promje- 
Tu, a teži do 14 kg. 

Divovi među ljudima rijetka su iznimka i bolesna 
pojava. S donje strane našeg mozga nalazi se žlijezda 
hipofiza. Ona izlučuje sokove koji djeluju na rast čo- 
vjekov. Ako je izlučivanje nedovoljno, čovjek ostane 
patuljasta rasta; ako je preobilno, poraste u diva. 
Godine 1940. umro je u 22. godini života Ame- 
rikanac Bob Wadlow [Vedlou]. Bio je visok 
267 cm, pa ga smatraju najvišim čovje- 
kom koji je ikada živio. Najviši“Tugo- ““ 
slaven, Vehbo Ferhatović iz Novog 
Pazara, narastao je 232 cm. 

DIZALICE I PRENOSILICE. Bez strojeva za di- 
zanje i prenošenje tereta ne možemo zamisliti mo- 
dernu tvornicu, brodogradilište, rudnik, pristanište bro- 
dova za utovar i istovar, gradilište i sl. Dizalicama po- 
dižemo i premještamo veće terete. Teret se veže lan- 
cima i konopljanim ili čeličnim užetima pa se vješa o 
kuku dizalice. Manje su dizalice na ručni pogon; veće 
dizalice+ pokreće elektromotor ili benzinski motor (> 
MOTORI). Pritiskom ruke na polugu čovjek upravlja 
dizanjem i premještanjem tereta. 

Jednostavna je dizalica ručno građevno vitlo koje 
služi na gradilištima. Njime se može dići teret od 0,5 t. 
Sve se više upotrebljavaju vitla na električni pogon. 
Na brodovima teret utovaruju i istovaruju brodska vitla 
(mačke). Neke se dizalice kreću po tračnicama pa ujed- 
no i prenose teret. Za podizanje velikih tereta (250 tona 
i više) upotrebljavaju se okretne i mosne dizalice. Ta- 
kvom dizalicom radnik upravlja iz kućice smještene na 
jednom kraju ili u sredini mosta. U toj su kućici svi 
električni uređaji za upravljanje dizalicom. 

Velike terete (300—350 tona) u lukama i brodo- 
gradilištima prekrcavaju plovne dizalice i okretne di- 
zalice. Radni je učinak takvoga jednog gorostasnog 


elevator 


pokretna 
lučka 
dizalica 


pokretno 
itlo 


>— ma >< mam. ivo 
EI 
KU 
[ci 
ka 
9) 
2 


-. 


prenosilica (transporter) 


Golema plutajuća dizalica »Veli Jože« 
služi za vađenje potonulih brodova. 
Odjednom može podignuti do 350 tona 
tereta. Spada među najsnažnije i naj“ 
modernije dizalice u cijeloj Evropi. 


stroja 6000 puta veći od učinka rada jednog čovjeka. 
Željezare imaju magnetske dizalice s elektromagnetom. 
One dižu i prenose mnogo komada željeza odjednom. 

Potonule brodove dižemo s morskog dna velikim 
plutajućim dizalicama. 

Zgrade s većim brojem katova imaju dizala ili lif- 
tove. Mjesto da se penjemo i silazimo bezbrojnim ste- 
penicama, uđemo u dizalo, pritisnemo električno dugme 
— i eto nas začas do željenog kata. Posebnim se diza- 
lima rudari spuštaju u duboka okna i iz njih vraćaju. 
Ima i teretnih dizala. Njima se roba spušta u podrumska 
skladišta ili se iz njih podiže. I velike garaže, izgrađene 
na više katova, imaju posebna dizala za automobile 
U nekim trgovačkim kućama, na stanicama podzemne 
željeznice i drugdje postoje pokretne stube (eskalatori), 
koje su neprestano u pokretu. Kupci ili putnici stanu 
na njih, a one ih dižu (ili spuštaju) na željeni kat. 

Liftmobil je malo električno vozilo s dizalicom. Upo- 
trebljava se osobito u velikim skladištima, garažama 
itd. Može podići više tona tereta na visinu od 3 do 4 m 
(npr. auto na gornji kat garaže). 

Za prenošenje i dizanje materijala (npr. zemlje 
i pijeska na gradilištu, vreća brašna u mlinu, ugljena 
u rudniku, rude u tvornici i sl.) služe prenosilice ili 
transporteri. Na velikim zemljanim radovima i u rud- 
nicima upotrebljavaju se osobito veliki transporteri, 
dugi i preko 300 m. Oni za 1 sat prenesu 1500 m? ze- 
mlje ili rude. Za prenošenje materijala u velikim tvor- 
nicama (osobito u tvornicama automobila), rudnicima, 
skladištima i sl. služe velike pre- 
nosilice — tekuće vrpce ili konve- 
jeri. One su neprekidno u pokretu. 

Za prenošenje materijala uvis 
služe elevatori. Najčešće se sastoje 
od kružnog lanca, na koji su pri- 
čvršćene lopatice. One grabe ma- 
terijal (rudu, pijesak i dr.), dižu 
je uvis i na određenom mjestu 
sipaju. Ako se mjesto lopata pri- 
čvrste naprave za držanje pred- 
meta, elevator__ može prenositi 
vreće, sanduke, bačve i sl. Usisnim 
ili pneumatskim elevatorom  vr- 
šimo najčešće pretovar žita i druge 
sipke robe iz željezničkih vagona 
ili brodova u visoke silose, i obr- 
nuto. Snažno strujanje zraka kroz 

DOMAĆE ŽIVOTINJE. = Sve su domaće životinje 
nastale tako što je čovjek u davnoj prošlosti pripitomio 
neke divlje životinje i zatim ih uzgajao. Za njih je tada 
prestala borba za opstanak u prirodi jer je svu brigu 
o njima preuzeo čovjek. Neke su postepeno izgubile 
oštar sluh, vid ili njuh, ili okretnost i brzinu, a svaka 
od njih svoju prvotnu plahu ili divlju ćud. Postale su 
krotke i mirne jer ih čovjek hrani i čuva od njihovih 
neprijatelja. Među domaćim životinjama čovjek je 
uvijek odabirao one jedinke od kojih je imao najviše 
koristi: najdeblje svinje, najsnažnije ili najbrže konje, 
najmlječnije krave, kokoši koje su nesle najviše jaja, 
itd. Takve je jedinke odabirao za rasplod, birao među 
njihovim potomcima i tako napokon dobivao različite 
odlike ili pasmine. Križao je zatim jednu pasminu s 
drugom, i tako su nastajali sve novi oblici pasa, konja, 
kunića, gusaka i drugih domaćih životinja. 

Kad usporedimo sadašnje domaće životinje s njiho- 
vim divljim precima ili srodnicima, zapazit ćemo goleme 
razlike. Tko bi rekao da su od divlje bankivske kokoši, 
koja je malena i snese tek desetak jaja na godinu, uz- 
gojene sve pasmine pitomih kokoši, među kojima ima 
izvrsnih nosilja (po 250 jaja godišnje) i mesnatih odlika 
(teških po nekoliko kilograma)? Ili da su od istih divljih 
predaka uzgojeni i golemi bernardinac, i sićušni pe- 
kinški psić, i vitki hrt, i jazavčar koji gotovo puzi po 
zemlji! Ti primjeri pokazuju kako čovjek mijenja pri- 
rodu da bi svoj život učinio ugodnijim. 

Čovjek je u toku tisuća godina naseljavao domaće 
životinje u svim krajevima gdje on živi i prilagođivao 
ih novim uvjetima života. 

U dalekim krajevima ima domaćih životinja koje 
kod nas možemo vidjeti samo u —> ZOOLOŠKIM VR- 
TOVIMA. Tako je u toplim krajevima Azije vrlo kori- 
sna životinja slon. Čovjek je njegovu veliku snagu isko- 
ristio za prenošenje tereta, za vuču pluga i slično. Svo- 
jom golemom surlom slon može podignuti teret težak 
čitavu tonu. Afrički je slon divlje ćudi i vrlo se teško 
može pripitomiti. Neke vrste majmuna (osobito makak) 
postale su u nekim krajevima tropske Azije i Afrike 

prave domaće životinje. Ljudi su iskoristili njihovu 
vanrednu spretnost u penjanju pa ih upotrebljavaju u 
berbi kokosovih oraha koji rastu na visokoj (do 20 m) 
palmi s glatkim deblom. U južnoj Africi postao je i noj 
domaća životinja. Uzgaja se radi perja i jaja, ali on 
vuče i lagane dvokolice. Karavani deva prenose ljude 
i teret u vrućim pustinjskim krajevima. U Africi i 
Arabiji upotrebljavaju jednogrbu, a u Perziji, Turke- 
stanu i Kini (u najnovije vrijeme i u Australiji) dvogrbu 
devu. Uskim planinskim stazama u južnoameričkim 
Andama veru se ljame. One služe za isti posao kao i naše 
mazge, a daju i odličnu vunu i mlijeko. Još bolju i 
skuplju vunu daju vikunja i alpaka, koje su nalik na 
ljamu, ali su od nje nešto manje. Bolje od običnoga go- 
veda podnose vruću i vlažnu klimu tropskih krajeva 
bivol, zebu, gajal i banteng. Divlji bivol živi u močvar- 
nim krajevima, a i domaći bivol rado leži u vodi tako 
da mu samo glava iz nje viri. Bivola ima i kod nas, u 
Makedoniji. Zebu ima na plećima masnu grbu. Zebu 
i bivol služe i za jahanje. Goveda gajal i banteng žive 
na malajskim otocima. U visokim planinama Tibeta uz- 
gajaju grbavo govedo jak. Od studene planinske klime 
štiti ga dugačka vuna. Na dalekom sjeveru najvažnija 
je domaća životinja sob. On vozi saone, njegovim se me- 
som i mlijekom ljudi hrane, od kože izrađuju odjeću i 
obuću, od roga razne ukrase. Pa ipak, od toliko tisuća 
vrsta sisavaca i ptica koje bi mu mogle biti korisne čo- 

vjek je pripitomio i uzgojio 
vrlo malen broj: svega tride- 
setak. Možda je uzrok tome 
nemar stanovnika toplih kra- 
jeva. Tu ima najviše životinja 
koje bi se mogle uzgojiti kao 
domaće. Ali je priroda u tim 
krajevima tako bogata da lju- 
di mogu i uz malen napor 
doći do hrane i do materijala 
za svoju oskudnu odjeću. 
Stoga nije slučaj što većina 
domaćih životinja potječe iz 
umjerenih krajeva, gdje pri- 
roda nije tako izdašna. Tu su 
u davnoj prošlosti uzgojeni: 
pas kao pomagač u lovu i 
kao čuvar stada, govedo radi 
mlijeka i mesa, ovca radi 
mesa i vune, konj za vuču i 
jahanje, svinja radi mesa i 
masti, guska radi mesa, jaja, 
masti i perja, i druge doma- 
će životinje. 

Razvoj nauke i tehnike 
sve više oslobađa čovjeka 
ovisnosti o domaćim životi- 
njama. Možda će ljudi u sko- 


roj budućnosti neke od sada- 
šnjih domaćih životinja držati 
samo u zoološkim vrtovima. 


DIJAMANT (lijevo u prirođ- 
onu obliku, desno brušen), 
najskupocjeniji je dragi ka- 
men. Obično je bezbojan i 
vanredno je proziran, ali 
može biti ružičast, žut, ze- 
len, modar, crven ili crn. 
Dijamant je čist ugljik. 


RUBIN (u prirodnu obliku 
i brušen) najviše se cijeni, 
poslije dijamanta. Krasne je 
tamnocrvene boje, a rjeđe 
je bezbojan. Po sastavu je 
aluminijev oksid. Najvažnija 
su nalazišta u Južnoj Aziji, 
osobito u Burmi i Cejlonu. 


SAFIR (u prirodnu obliku i 
brušen) također je alumini- 
jev oksid. Obično je modre 
boje, od blijedomodre do za- 
gasite; ponekad je zelen, žut, 
smeđ ili bezbojan. Najčešća 
su nalazišta safira u Burmi, 
Taju, Indiji, SAD i Australiji. 


SPINEL (u prirodnu obliku 
i brušen) crven je kao krv, 
ali ima i žutih, modrih i bez- 
bojnih spinela. Ako je crne 
boje, zove se pleonast. Po 
sastavu je oksid aluminija i 
magnezija. Ima ga u Burmi, 
na Cejlonu, u Taju i drugdje. 


SMARAGD (u prirodnu obli- 
ku i brušen), kao i dosad 
navedeno drago kamenje, 
spada u dragulje I reda. 
Zelene je boje, a po sastavu 
aluminijev spoj. Najljepši su 
smaragdi iz Južne Amerike, 
južne Australije i SSSR-a. 


TOPAZ (u prirodnu obliku i 
brušen) spada u drago ka- 
menje II reda, a najviše se 
cijeni kad je lijepe žute bo- 
je ili ako je bezbojan. Bra- 
zilski plavi topaz sličan je“ 
safiru, a brazilski crveni to- 
paz vrlo je nalik na rubin. 


GRANAT (u prirodnu obliku 
i brušen) žarko je crven. 
Osobito lijepi primjerci toga 
dragog kamena II reda na- 
đeni su u Češkoj i u Bur- 
mi. Smeđast granat zovemo 
almanđin, tamnocrven  pi- 
rop, a zelen uralski smaragd. 


TIRKIZ (u prirodnu obliku 
i brušen), dragi kamen II 
reda, neproziran je i ima bi- 
seran sjaj. Boja mu je ne- 
beskoplava, a ponekad ze- 
lenkasta. Različno od ostalih 
dragulja, brusi se u okrugla 
ili jajolika (eliptična) zrna. 


DRAGO KAMENJE. Ima minerala s naročito lijepim 
—> KRISTALIMA, koji se odlikuju prozirnošću, krasnom 
bojom i jakim prelamanjem svjetlosti. Treba mnogo 
truda da bismo ih pronašli u prirodi i lijepo ih izbrusili. 
Zato imaju visoku cijenu, te ih nazivamo dragulji ili 
drago (tj. skupo) kamenje. Dragulji dobivaju bruše- 
njem i glačanjem ljepši oblik i još jači sjaj. Neki od 
njih i u polutami svjetlucaju raznim bojama. 

Najljepši je i najskuplji dragulj dijamant ili alem- 
-kamen. Sastoji se od čistog ugljika. Od te iste tvari sa- 
stoje se i čađ i grafit, ali su oni mekani i crni. To je 
zato što su atomi i molekule u njima razmještene 
drukčije nego u dijamantu. Dijamanti su nastali u 
davnoj Zemljinoj prošlosti. U užarenoj magmi, koja se 
iz unutrašnjosti Zemlje razlila na površinu i tu se skru- 
tila, bilo je i ugljika. Zbog silnog pritiska i visoke tem- 
perature od ugljika su nastali kristali — dijamanti. Naj- 
češće ih nalazimo u modrikastome vulkanskom tlu (u 
dubini do 800 m) ili u nanosima rijeka, koje su ih odatle 

- obliku) poludragi je kamen. 


AMETIST (lijevo brušen, de- 
sno u prirodnu obliku) pro- 
Ziran je kremen jasnoljubi- 
časte boje. Ubrajamo ga u 
poludrago kamenje. Ako ga 
žarimo, promijenit će boju 
i postati svijetložut. Takav 
ametist zovemo tada citrin. 


OPAL (brušen i u prirodnu 
obliku; spada u drago ka- 
menje II reda. Nije prozi- 
ran nego mutan, mlječno- 
bijel; ali kad ga pomičemo, 
prelijeva se u svim boja- 
ma, Neke vrste opala ubra- 
jamo u poludrago kamenje. 


HIJACINT (brušen i u pri- 
rodnu obliku) jedna je vrsta 
dragog kamena berila. Po 
svome je sastavu spoj cir- 
Kkonija, silicija i kisika. Hi- 
jacint je vrlo lijepe crveno- 
žute boje, a ubrajamo ga 
u drago kamenje I reda. 


BERIL (brušen i u prirodnu 
obliku) ide u drago kamenje 
E reda, Bistar je i bezbojan. 
Zelenkastomodar beril zove- 
mo akvamarin, a žućkast 
heliodor. Najbogatija su na- 
lazišta berila u SSSR-u, In- 


diji, Americi i Mađarskoj. 


TURMALIN (brušen i u pri- 
rodnu obliku), dragi kamen 
H reda, smeđ je ili crn, 
ponekad i bezbojan. Zelen 
turmalin zovemo brazilski 
smaragd, a crven turmalin 
Sibirski rubin. Modrog tur- 
malina ima u Kaliforniji. 


MALAHIT (brušen i u pri- 
rodnu obliku), poludragi ka- 
men, nalazimo u komadima 
bubrežasta oblika. Brusimo 
ga u pločice; tada se vide 
šare u nijansama zelene bo- 
je. Malahita ima na Uralu, 
u južnoj Africi i drugdje. 


CIRKON (brušen i u prirođ- 
nu obliku) obično je mutan 
i bezvrijedan; rijetki pro- 
zirni komadi spadaju u dra- 
go kamenje II ređa. Može 
biti zelen, plav, bezbojan. 
Jasnožut cirkon zovemo jar- 
gon, a crvenožut hijacint. 


AHAT (brušen i u prirodnu 


Brusi se slično kao i mala- 
hit, te pokazuje lijepu bade- 
mastu šaru u raznim boja- 
ma, najčešće u smeđim ni- 
jansama. Bjelkast ahat sa 
crnim šarama zove se oniks. 


isprale i ponijele sa sobom. Najveći su rudnici dijama- 
nata u južnoj Africi, kod Johannesburga [Džouhe'nis- 
berga], zatim u Jakutiji u Sibiru, u Indiji, na Uralu, na 
otoku Kalimantanu (Borneu) i u Brazilu. Tisuće radnika 
kopaju i pretražuju zemlju ili je ispiru mlazovima vode, 
koji su tako jaki da mogu drobiti stijene. Da bi se dobio 
gram dijamanata, mora se prekopati mnogo tona zemlje 
i stijena. Težina dijamanata mjeri se karatima (1 ka- 
rat oko 0,2 grama). Nađeni dijamanti teže od 1/30 
do nekoliko stotina karata. Veliki dijamanti izvanredno 
su rijetki, pa svaki od njih stoji mnogo milijuna, a neki 
čak i više milijardi dinara. Godišnje se iskopa nekoliko 
milijuna karata dijamanata, od toga preko polovine u 
južnoj Africi. Proizvodnja bi mogla biti i znatno veća, 
ali to ne dopuštaju vlasnici velikih dijamantnih rud- 
nika. Tako oni na umjetan način održavaju visoku ci- 
jenu dijamanata. Dijamant je to skuplji što je veći. Ali 
njegova vrijednost zavisi i od čistoće i sjaja. Mutni di- 
jamanti manje vrijede od onih koji su posve prozirni. 


Ova slika prikazuje poste- 
pene faze prilikom brušenja 
briljanta. Prvi je u gornjem 
redu, lijevo, dijamant u 
prirodnu obliku, sličan ko- 
mađu šljunka. On se reže i brusi u 
u oblike koji su prikazani u prvo- 


me vodoravnom redu. Sred- 
nji red pokazuje, slijeva na- 
desno, tok obrade gornje 
plohe, a donji red donje 
plohe briljanta. Posve dolje 
sredini vidi se konačno izbru- 
šeni briljant, promatran sa strane. 


Dijamant u prirodnom stanju obično ima oko sebe 
naslagu (koru), koja ga čini sličnim običnom šljunku ili 
kamenčiću. Tek brušenjem dobiva lijepe oblike i sjaj. 
Dijamant je najtvrđi mineral. Stoga se može brusiti 
samo dijamantnim prahom. (Godine 1955. umjetno je 
proizvedena tvar borazon, koja je još tvrđa.) Bruše- 
njem se prvobitna veličina dijamanta znatno smanji, 
osobito ako je bio nepravilna oblika. Ponekad se dija- 
mant mora rezati u više komada. Reže se malom me- 
talnom kružnom pilom, koja je debela tek 1/20 mm, a 
okreće se brzinom od 5000 do 6000 okreta u minuti. 
Da bi mogla rezati dijamant, među zupcima ima čestice 
dijamantnog praha. Ako se dijamant izbrusi tako da 
s gornje strane ima 32 fasete (površine) i veću pločicu, 
a s donje 24 fasete i vrh, zove se briljant. Velike bru- 
sionice dijamanata nalaze se u Antwerpenu, Parizu i 
Londonu, a najveće su u Amsterdamu. 

Među najčuvenije dijamante spadaju: Koh-i-nur 
(= brijeg svjetlosti), koji brušen ima 106 karata, Re- 
gent (136 karata, a prije brušenja bio je triput veći), 
Orlov (193 karata), Južna zvijezda (125 karata), Flo- 
rentinac (139 karata), Viktorija (180 karata), itd. Naj- 
veći dosad nađeni dijamant, Cullinan [Kalinen], težio 
je 3024 karata, tj. oko 62 dkg, ali je bio nepravilna 
oblika. Zato je razrezan u 9 većih i oko stotinu malih 
komada. Dva najveća briljanta, načinjena od njega, 


Nekoliko najpoznatijih i najdragocjenijih dijamanata. U gornjem redu, 
slijeva nadesno: Regent, Polarna zvijezda i Jubilej; u donjem redu, 


slijeva nadesno: Južna zvijezda, Koh-i-nur i Veliki mogul. — Svi su ti 
dijamanti prikazani, kao da ih gledamo odozgo; jedino dijamant Veliki 
mogul gledamo sa strane. Na slici su svi dijamanti nešto umanjeni; u 
naravi su za jednu trećinu veći. Fasete_ su vidljivo istaknute. 

jesu Cullinan I (516 karata) i Cullinan II (309 karata). 
Neki od dijamanata koje smo spomenuli i danas ukra- 
šavaju krune careva i kraljeva. 

Korund, koji po tvrdoći dolazi odmah iza dijamanta, 
može se naći u lijepim kristalima raznih boja. Svijetlo- 
-modar korund zove se safir, a tamnocrven rubin. I beril 
spada u drago kamenje. Ako je tamnozelen, zove se 
smaragd, a akvamarin ako je zelenkastoplav. Ima i 
drugoga dragog kamenja. Različite njihove boje dolaze 
od oksida metala koji se u malim količinama nalaze u 
dragom kamenju. 

Neke minerale koji nisu tako rijetki ni skupi 
ubrajamo u poludrago kamenje. Tu spadaju lijepi kri- 
stali kremena ili kvarca: prozirni biljur, žuti topaz, lju- 
bičasti ametist, krvavocrveni granat i drugi. Neke vrste 
poludragoga kamenja ne grade kristale, npr. šareni ahat, 
zeleni malahit, crno-bijeli oniks itd. 

Kod nas se nađe topaza, granata i čađavca u Mosla- 
vačkoj gori, opala kod Lepoglave u Hrvatskoj, malahita 
kod Metovnice u Srbiji, čađavca u Motajici, lijepih kri- 
stala korunda kod Prilepa, itd. 

Dragim su se kamenjem od davnina kitili vladari, 
crkveni velikaši i drugi bogataši. Njime su ukrašavali i 
razne predmete: prijestolja, posuđe, korice knjiga i 
drugo. I danas dragulji služe za nakit, ali se mnogo više 
upotrebljavaju u industriji gdje — zbog svoje velike 
tvrdoće — imaju široku primjenu. Za tu se svrhu upo- 
trebljavaju komadi s pogreškama (mutnim sjajem, ne- 
jednakom bojom i sl.). Dijamanti služe za rezanje i 
brušenje drugoga dragog kamenja, čelika, stakla i drugih 
tvrdih tvari. Bušilice za geološka istraživanja, osobito 
za istraživanje nafte, imaju dijamante na vrhu čeličnoga 
svrdla. Jedino takva bušilica može u živom stijenju 
načiniti bušotinu duboku više tisuća metara. Dijamant 
je nezamjenljiv u proizvodnji metalne žice: oko 400 
tona bakra može se provući kroz dijamant, a da se rupa 
u njemu ne proširi. Korundov prah, nalijepljen na plat- 
no ili na papir (smirkov papir), služi za svjetlanje (poli- 
ranje) metalnih predmeta. Rubini, safiri i dijamanti 
upotrebljavaju se kao ležišta za osovine kotačića u pre- 
ciznim satovima, jer se veoma malo troše trenjem. 

Kemičarima je pošlo za rukom da od čistog ugljika, 
uz visoku temperaturu i silan pritisak, proizvedu 
umjetne kristale dijamanata, koji su po svemu ravni 
prirodnima. Njihova je proizvodnja, međutim, zasad još 
uvijek skuplja od dobivanja prirodnih dijamanata. Tako 
su isto uspjeli načiniti i drugo umjetno kamenje, 
umjetne rubine, safire, spinele itd., kojima je proiz- 
vodnja jeftinija od dobivanja prirodnih. Tek stručnjaci 
mogu razlikovati takvo kamenje od prirodnoga. 


DRUŠTVENO SAMOUPRAVLJANJE. U našoj 
društvenoj zajednici, kao i u svakome drugom društvu, 
ima poslova koji su potrebni i korisni većem broju gra- 
đana ili čitavoj društvenoj zajednici. To su društveni 
poslovi. Društveni poslovi su npr. poslovi koji se oba- 
vljaju u tvornicama, jer su od interesa u prvom redu 
za sve ljude koji ondje rade, a i za društvenu za- 
jednicu kao cjelinu. Jednako društveno značenje imaju 
poslovi koji se odnose na rad jedne škole, na upravljanje 
velikim stambenim zgradama, na upravljanje bolnicama 


i drugim zdravstvenim ustanovama. Svi punoljetni 
građani (tj. stariji od 18 godina) imaju pravo i dužnost 
da se brinu o tim poslovima (> PRAVA I DUŽNOSTI 
GRAĐANA SFRJ). 


Pravo da sam upravlja svojom sudbinom tražio je 
radni narod kroz dugu historiju društvenog razvitka i 
postepeno ga je ostvarivao bunama, štrajkovima i revo- 
lucijama. Tek pobjedom u narodnooslobodilačkom ratu, 
1945. godine, naši su narodi to svoje pravo potpuno i 
konačno ostvarili. 

Upravljanje — a to znači donošenje odluka u vezi s 
takvim društvenim poslovima — može biti uređeno na 
tri različita načina. Takvim poslovima može upravljati 
pojedinac. U kapitalističkom društvu npr. tvornicom 
upravlja sam vlasnik ili njegovi službenici, iako su po- 
slovi koji se obavljaju u tvornici zapravo društveni po- 
slovi. Takvim poslovima može upravljati država, preko 
svojih organa. Napokon, upravljanje društvenim poslovi- 
ma može biti organizirano tako da upravljaju, tj. odlu- 
čuju, neposredno zainteresirani građani. Takav način 
upravljanja društvenim poslovima nazivamo društvenim 
samoupravljanjem. 

Najveći dio društvenih poslova u našoj zemlji odvija 
se na principu društvenog samoupravljanja. 

Već u svakoj većoj stambenoj zgradi postoji organ 
društvenog samoupravljanja — kućni savjet. Nekad je 
kućom upravljao vlasnik kuće: sam je odlučivao tko će 
u njoj stanovati, koliko će plaćati stanarine, što će se u 
kući popraviti itd. Danas o tome odlučuje kućni savjet, 
izabran od stanara kuće. Stanari, dakle, kao neposred- 
no zainteresirani građani sami upravljaju kućom i na- 
stoje urediti život u kući kako im najbolje odgovara. Oni 
npr. raspravljaju i odlučuju o popravcima, o redu u 
kući, o raspodjeli troškova za vodu, svjetlo, održavanje 
čistoće itd., a pri tom se drže zakona i drugih propisa. 

Postoje i takvi društveni poslovi koji su od zajed- 
ničkog interesa za stanovnike čitavog naselja ili dijela 
pojedinog naselja (bloka, mikrorajona). Da bi građani 
mogli u što većem broju i što aktivnije sudjelovati u 
rješavanju takvih pitanja i da bi se unaprijedile djelat- 
nosti koje služe zadovoljavanju potreba svakodnevnog 
života (osnivanje servisa za pranje rublja, za popravke 
kućanskih aparata itd., osnivanje dječjih vrtića, uređe- 
nje dječjih igrališta itd.), osnivaju se mjesne zajednice. 
(Prije su se u gradovima slične organizacije nazivale 
stambene zajednice.) O poslovima mjesne zajednice gra- 
đani odlučuju ili neposredno ili preko organa mjesne za- 
jednice, koje oni biraju i čiji rad imaju pravo nadzirati. 
Mjesne zajednice djeluju u najtješnjoj suradnji s razli- 
čitim organima općinske skupštine. 

Na načelu društvenog samoupravljanja zasnovano je 
i upravljanje školama. Dok je nekada školom upravljao 
u najvećoj mjeri direktor odnosno upravitelj, danas u 
upravljanju školom neposredno sudjeluju predstavnici 
svih zainteresiranih građana: nastavnici, građani koje 
izabere općinska skupština, predstavnici zainteresiranih 
privrednih i drugih organizacija i drugi. U srednjim 
školama biraju se u školski odbor i predstavnici uče- 
nika. O organizaciji i izvođenju nastave odlučuje na- 
stavničko vijeće, kao poseban organ upravljanja školom. 

Na istom načelu — tj. da u upravljanju sudjeluju 
članovi radne zajednice i drugi zainteresirani građani — 
organizirano je upravljanje u knjižnicama, muzejima, 
ambulantama, bolnicama, ljekarnama, ustanovama soci- 
jalnog osiguranja i drugdje. U svim tim ustanovama 
građani, uz pomoć stručnjaka, traže najbolje načine 
kako bi rad ustanove bio što uspješniji i odvijao se na 
dobro svih građana. 

Društveno je samoupravljanje provedeno i u tvorni- 
cama, rudnicima, parobrodarskim poduzećima, na željez- 
nicama, u pošti, trgovini itd. Prije su vlasnici tvornica i 
drugih poduzeća, uz pomoć direktora i poslovođa, odlu- 
čivali o primanju radnika na posao, o njihovoj plaći, o 
otpuštanju s posla, o radnom vremenu i o cjelokupnom 
poslovanju, a svu čistu zaradu uzimali su sebi. U socija- 
lističkoj Jugoslaviji tvornice, rudnici i druga privredna 
poduzeća ne pripadaju pojedincima, već cijelome dru- 
štvu, a njima upravljaju sami radnici koji u njima rade, 
neposredno ili preko organa upravljanja koje oni biraju 
(> RADNIČKO SAMOUPRAVLJANJE), a to su radni- 
čki savjeti i njihovi upravni odbori. 

Svoje društvene potrebe ostvaruju građani i na druge 
načine, u drugim oblicima društvenog samoupravljanja. 
Osnivaju se različite društvene organizacije, koje vrše 
određene poslove u interesu društva i svojih članova. 
Takve su: —> SAVEZ KOMUNISTA JUGOSLAVIJE, 
—> SOCIJALISTIČKI SAVEZ RADNOG NARODA JU- 
GOSLAVIJE, > SINDIKATI, Savez boraca itd. Struč- 
njaci se udružuju u svoje stručne organizacije, kao što su 
udruženja prosvjetnih radnika, liječnika, arhitekata, 
književnika i sl. Radi što bolje društvene brige o djeci, 
građani se udružuju u društva prijatelja djece (npr. u 
društvo »Naša djeca«). Omladina ima svoju organizaciju 
—> SAVEZ OMLADINE JUGOSLAVIJE i druge organi- 
zacije, kao što su> NARODNA TEHNIKA, sportski klu- 
bovi, planinarska društva itd. Katkad se i neke ustanove 
organiziraju u zajednice (npr. u zajednice pošta, željez- 
nica, škola i sl.). 

Važan su oblik društvenog samoupravljanja i zboro- 
vi birača. Na zborovima birača građani mogu rasprav- 
ljati o svakom pitanju od općeg interesa, zauzimati 
stavove i podnositi prijedloge pojedinim organima 
društvenog samoupravljanja i organima državne uprave. 
O pojedinim pitanjima (koja su određena statutom op- 
ćine) općinska skupština ne može donijeti odluku (npr. 
o društvenom planu, budžetu općine itd.) ako se pret- 
bodno o njima nisu izjasnili zborovi birača, koji mogu 
stavljati prijedloge na izmjenu i dopunu. 

I organizacija naše državne vlasti (> NARODNA 
VLAST) omogućuje da što više građana neposredno su- 
djeluje u vršenju političke vlasti. Građani, kao članovi 
savjeta i komisija koje osniva npr. općinska skupština, 
odlučuju o važnim pitanjima u općini, kao suci porot- 
nici utvrđuju krivnju itd. Tako se i organizacija državne 
vlasti u našem društvu temelji na društvenom samo- 
upravljanju. Zbog toga naš —> USTAV i proglašava 
skupštine najvišim organima vlasti, a istovremeno i or- 
ganima društvenog samoupravljanja u društveno-poli- 
tičkoj zajednici — u općini, kotaru, republici i federaciji. 

DRVO. Teško bi bilo nabrojiti sve što izrađujemo od 
drveta. Gotovo je sav kućni namještaj drven. Drvo nam 
služi kao telegrafski stup, kao željeznički prag, kao jar- 
bol na brodu. Drvetom se služimo za gradnju čamaca 
i manjih brodova. Od njega izrađujemo kotače za kola, 
drvene lopate, korita, parkete, igračke, olovke, žigice, 
glazbala — a da i ne spominjemo drvo kao ogrjev. 

U novije vrijeme druge tvari postepeno potiskuju 
drvo. Prozorski se okviri izrađuju od aluminija, skele 
za gradnju kuća sastoje se od čeličnih ili aluminijskih 
cijevi, brodovi se grade od željeza, kućni je namještaj 
od aluminija, stakla i plastičnih masa, drvene telegraf- 
ske stupove zamjenjuju betonski ili čelični itd. Kao 
ogrjev, umjesto drveta, sve više upotrebljavamo —> 
UGLJEN i druga goriva. Drvo je ipak veoma važna si- 
rovina za drvnu industriju, koja ga sve više prerađuje. 
Od njega pravimo oplate (furnire) za oblaganje pokuć- 

stva, panelploče i ukočeno drvo (ili šperploče). Od dr- 
venih otpadaka izrađujemo različite drvne mase: leso- 
nit, drvolit itd. Sve je raznolikija upotreba drveta kao 
dragocjene sirovine u kemijskoj industriji. Od drveta 
dobivamo — suhom destilacijom — drveni ugljen (po- 
najviše od graba i bukve), zatim plin metan, katran, 
octenu kiselinu, aceton, žestu (alkohol), tanin ili treslo- 
vinu za štavljenje kože (osobito od hrastovine i kestena 
— od kore, drva, lišća i plodova). Od čamovine (jelovine, 
smrekovine i dr.), od jasike, topole, lipe, johe, vrbe itd. 
dobivamo celulozu, od koje izrađujemo > PAPIR i 
umjetnu svilu. Drvo daje i smolu, od koje pravimo ter- 
pentinsko ulje i kolofonij. Od drva potječu i neke siro- 
vine za plastične mase i hrana za stoku. Naše su šume, 
dakle, golemo bogatstvo. Moramo ih čuvati, razborito 
iskorišćivati i neprestano obnavljati, osobito pošumlja- 
vanjem gologa krša ili mjesta gdje je šuma posječena. 


Po tvrdoći drvo dijelimo na tvrdo, srednje tvrdo i meko. Među tvrda 
drva idu: ebanovina, grab, glog, šimšir; među srednje tvrda: bukva, hrast, 
orah, jasen; među meka drva: vrba, breza, jela, bor, lipa i dr. 

Najlakše je drvo balza iz Južne Amerike: lakše je od pluta. Domoroci 
od njega izgrađuju splavi. I čuvena splav »Kon-Tiki«, kojom je norveški 
učenjak Heyerdahl [Hejerdal] 1947. god. preplovio Tihi ocean, bila je od 
balzova drveta. Najteže je drvo gvajakovina, također iz Južne Amerike. Ono 
u vodi odmah tone. 

Ogrjevna je snaga drveta (>> GORIVA) različita: 1 kg grabovine razvi- 
ja toplinu od 3180 kcal (> MJERE), hrastovine 3450 kcal, bukovine 3545 kcal, 
jelovine 3690 kcal. 

Drvo koje nam služi za gradnju kuća i plotova ili za gradnju željezni- 
čkih pragova i telefonskih stupova treba da se impregnira kako bi bilo što 
trajnije. Obično ga impregniramo katranom, katranskim uljem ili drugim 
sredstvima. Impregnira se tako da drvo stavimo u goleme kotlove, koje 
hermetički zatvorimo, pa u kotao pod velikim pritiskom uštrcamo tekućinu 
za impregniranje. Drvo ostaje u kotlovima nekoliko sati dok ga ne prožme 
tekućina. Impregnirano je drvo tri do šest puta trajnije od neimpregniranoga. 

Drvom su najbogatije zemlje: Kanada, Švedska, Finska i Sovjetski Sa- 
vez, a u našoj domovini SR Bosna i Hercegovina i SR Slovenija. Naša 
slavonska hrastovina čuvena je u svijetu. 

Kod nas ima mnogo pilana koje drvene trupce prerađuju u daske, grede 
i letve. Najveće su naše pilane u Delnicama (Gorski kotar), Belišću, 
Đurđenovcu i Slavonskom Brodu, zatim u Donjem Vakufu, u Zavidovićima 
u Bosni i drugdje. Pri preradi drveta u pilani ostaje mnogo otpadaka, koji 
se bacaju. Zato sada sve više nastojimo da se drvo prerađuje u modernim 
postrojenjima drvne industrije (drvnoindustrijskim kombinatima), gdje se 
može korisno upotrijebiti svaki djelić drveta. 

Godišnja proizvodnja rezanog drva kod nas iznosi oko 3 milijuna kub- 
nih metara. Osim manjih tvornica, imamo i nekoliko velikih drvnoindu- 
strijskih kombinata (npr. u Belišću). Opremljeni su najmodernijim stroje- 
vima i automatiziranim uređajima. U njihova skladišta vlakovi dovoze 
posječene trupce, a iz tvornice izlaze: rezana građa, gotovo pokućstvo, par- 
keti, celuloza, karton, treslovina, katran, žesta itd. U drvnoj je industriji 
zaposleno oko 140000 radnika i namještenika. Različite proizvode drvne 
industrije izvozimo gotovo u sve zemlje svijeta. 


NAZIV gliddins gin anim) pai službeni jezik novčana jedinica 
ue Populaire Dćmocrati- = republika 2 382 000 11 600 000 Alžir (900 000) arapski i 1 dinar (= 100 santima) 
que ddiečnio) ea 
BOTSVANA republika 712 000 560 000. Gaberones (40 000) engleski 
j 28 000 2700000. Budžumbura (200000) = francuski 1 afr. franak (= 100 santima) 
Zajednice Naroda 
ČAD (Rćpublique du Tchad) republika 1 284 000 2 800 000 nr an francuski 1 afr. franak (= 100 santima). 
(94 000) 
DAHOMEJ (Rćpublique du Dahomey) republika 116 000 2300000 Porto Novo (36 000) francuski 1 afr. franak (= 100 santima) 
ETIOPIJA I ERITREJA (Ya federacija, 1 237 000 20500000 Adis Abeba (580 00! amharski 1 etiopski dolar (= 100 senta) 
< e JA Ityopya iji (580 000) 
GABON (Republique du Gabon) republika 267 000 460 000 DE na francuski 1 afr. franak (= 100 santima) 
; 1 afr. funta (= 20 
GAMBIJA (Gambia) republika 10 000 300 000. Bathurst (20 000) engleski ea ds: 
: 3 000 500 fanti i 1 sedi (= 100 pesava) 
GANA (Republic of _ Ghana) eni 238 000 17500000 Akra (400 000) č ( 
Zajednice Naroda 
Zs VOLTA (Rćpublique de Haute- = republika 274 000. 4700 000 Uagadugu (75 000) francuski 1 afr. franak (= 100 santima) 
GVINEJA (Rćpublique de Guinće) republika 246 000 3500000 Konakri (120 000) francuski 1 gvin. franak (= 100 
r 3 7 500 : i  1rand (=10 
nn o ' sme republika 1 223 000 17500000 Pretorija (450 000) Serra ( senta) 
-Afrika) dek 
KAMERUN (Rćpublique du Cameroun) republika 474 000 4500000 Jaunde (65 000) francuski i 1 afr. franak (= 100 santima) 
KENIJA republika 583 000 9500000 Nairobi (280 000) engleski 1 ist. afr. šiling (= 100 senta) 
KONGO  (Brazaville)  (Rćpublique du = republika 342 000 850 000 Brazaville francuski 1 afr. franak (= 100 santima) 
Congo) . [Brazavill] (150 000) 
KONGO (Kinšasa) (Rćpublique du Congo) = republika 2346 000 16 000 000 ro francuski 1 kong. franak (= 100 san- 
LESOTO kraljevina 30 000 850 000 Maseru (10 000) engleski 
LIBERIJA (Republic of Liberia) republika 111 000 1400000 Monrovia engleski 1 lib. dolar (= 100 senta) 
: IMunrovija] (65 000) 
LIBIJA (Al Mamlaka al Libiyya al Mut- = federativna 1 760 000 1400000 Tarabulus ili arapski 1 ki funta (= 100 pijastera 
tahida) kraljevina Tripolis (250 000) 10 milijema) 
MADAGASKAR ili MALGAŠKA REPU- republika 590 000 5900000 Tananarive (260 malgaški i A op AM 
MALAVI ika, 119 000 3 : eski 1 ist. afr. funta (= 20 šilinga 
(Malawi) oo . 200000 Zomba (6000) engl ai ta ( 
ednice Naroda 
MALI (Rćpublique du Mali) republika 1 204 000 4400000 Bamako (160 000) francuski = 1 mal. franak (= 100 san- 
MAROKO (Al-Mamlaka al-Maghrebiya) Emei 452 000 12500 000 Rabat (250 000) arapski 1 dirham (= 100 franaka) 
NADE (Rćpublique Islamique de = republika 1 086 000 780 000. Nuakčot (9000) francuski 1 afr. franak (= 100 santima) 
NIGER (Rćpublique du Niger) republika 1.189 000 3300 000 Nijamej (35 000) francuski 1 afr. franak (= 100 santima) 
NIGERIJA (Fe f : j 000 = 
I IJA (Federation of Nigeria) Gde 914 000 38000000 Lagos (385 000) engleski 1 dg tunta ( 20 šilinga po 
Zajednice Naroda 
spa oh E os (Rćpublique de republika 322 000 3500000 Abidžan (200 000) francuski 1 afr. franak (= 100 santima) 
RUANDA (Rwanda) republika 26 000 3000000 Kitega (120 000) francuski 1 afr. franak (= 100 santima) 
SENEGAL (Rćpublique du Sćnćgal) republika 197 000 3400000 Dakar (385 000) francuski 1 afr. franak (= 100 santima) 
(Si . država, £ za 1 ra i 
SIJERA LEONE (Sierra Leone) et he 72 000 600 000 Ng aj engleski leon (= 100 senta) 
Zajednice Naroda 
SOMALIJA (Somalia Republic) republika 638 000 2700 000. Mogadiš (165 000) arapski 1 somal (= 100 santima) 
SREDIŠNJA AFRIČKA REPUBLIKA (Rć- = republika 617 000 1260000 Bangui D) francuski 1 franak (= 100 santima 
publique Centre-africaine) hu ga agni OIB) nak ( ) 
SUDAN (Jamhuryat es-Sudan) republika 2 506 000 12800000 Kartum (100 000) arapski 1 sud. funta (= 100 pijastera) 
TANZANIJA (United Republic of republika, 940 000 10000000 Dar-es-Salaam svahili 1 ist. afr. funta (= 20 šilinga 
Tanzania) > član Britar 
) = a a ie Nasa (150 000) po 12 penija) 
TOGO (Republique du Togo) republika 57 000 1700000. Lom€ (90000) francuski 1 afr. franak (= 100 santima) 
TUNIS (Al-Djoumhouria Attunisia) republika 125 000 4500000 Tunis (650 000) arapski 1 ang (= 1000. mili- 
UGANDA j . država, : »b 000) X: = 
1 (Uganda) Pite e rek 243 000 7500000 Entebe (10 000) engleski 1 ist. afr. šiling (= 100 senta) 
Zajednice Naroda 
UJEDINJENA ARAPSKA REPUBLIKA republika 1 000 000 28000000 Kairo (3500 ta (= 
(VAR) (Ai ire SSTiTo 000 (3 500 000) arapski Po eno pijastera 
ZAMBIJA (Republic of Zambia) republika 746 000 2600000 Lusaka (85 000) engleski E funta (= 20 šilinga 
VAŽNIJA Pa ko PODRUČJA U AFRICI 
ANGOLA — portugalska kolonija ae oj ist) publici 000 km?, 570000 st.); JUŽNA RODEZIJA — britanska 
16, zabritanski protektorat Pima Gde nga Mi ja svaka (56 noaona kolonija (389 000. kmi, e st); MOZAMBIK — portu- 
ANJOLSKA) — Šš kolonija 290 galska kolonija (783000 km?, 6620000 st); SAHARA (ŠPANJOLSKA) — 
ZAPADNA KA A ha S iničje m bojane ić španjolska kolonija (266 000 km?, 30 000 stanovnika). 

NAZIV 
ARGENTINA (Republica Argentina) 
BOLIVIJA (Republica de Bolivia) 
BRAZIL (Estados Unidos do Brasil) 
ČILE (Republica de Chile) 


Dominicana) 
EKVADOR (Republica del Ecuador) 
GVAJANA (Guayana) 
GVATEMALA (Republica de Guatemala) 
HAITI (Rćpublique d'Haiti) 
HONDURAS (Republica de Honduras) 


JAMAJKA (Jamaica) 


KANADA (Confederation Canada) 


KOLUMBIJA (Republica de Colombia) 
KOSTARIKA (Republica de Costa Rica) 


KUBA (Republica de Cuba) 
MEKSIKO (Estados Unidos Mexicanos) 
NIKARAGVA (Republica de Nicaragua) 


PANAMA (Republica de Panam4) 
PARAGVAJ (Republica del Paraguay) 


PERU (Republica del Peru) 

SALVADOR (Republica de El Salvador) 

SJEDINJENE AMERIČKE DRŽAVE (SAD) 
(United States of America — USA) 

TRINIDAD I TOBAGO 

URUGVAJ (Reptblica Oriental del Uru- 
guay) 


VENEZUELA (Republica Venezuela) 


DRŽAVE U AMERICI 


oblik km? glavni grad 
vladavine (približno) (približno) (i broj st) službeni jezik 
: 23000000 Buelnos Aires španjolski 
republika 2 780 000 D 0 čari 
260000 Bridge! engleski 
ini sU [Bridžtaun] 

(15 000) ' 
republika 1 099 000 3700000 La Paz (350 000) španjolski 
federativna 8 514 000 78000000 Brazilija (400 000) portugalski 

| Iski 
e 500000 Santi de španjo 
republika 742 000 8 500 [San jalgo de Čile] 

(2 300 000) 
republika 49 000 3 600 000 Mae španjolski 
republika 2171000. 4800000 Quito fičitol španjolski 
os država, 215 000 600 000 Georgeto: engleski 

an Britanske [Džordžtaun] 
rana Naroda (180 000) 

) Guatemalla x Iski 
republika 109 000 4 200 000 S gim i španjo 
republika 28 000 4600000  Port-au-Prince francuski 

Paua 
republika 112 000 2200000 Teguciga| španjolski 

Ek 
nezav. država, 11 500 1720000 Kingston (400 000) engleski 
član Britanske 
Zajednice Naroda 
nezav. federativ. 9 959 000 19600000 Ottawa (380 000) engleski i 
država, član H francuski 
Zajednice Naroda 
republika 1 138 000 15 800 000 Bogota (1 700 000) španjolski 
republika 51 000 1500 . rena španjolski 

ž Ha Ava: ' 
republika 115 000 7. 400 000 Havana, na] španjolski 
federativna 1 969 000 40000000 Ciudad de Mexico španjolski 
repu [Siudatd_ de 

Meksikoj (3 350 000) 
republika 148 000 1700000 Manalgua (280 000) španjolski 
republika 74 000 1200000 Panama! (310 000) španjolski 
republik: 407 000 2000000 Asuncion španjolski 

S VE 
republika 1 285 000 12 000 000 e (1 500 000) španjolski 
republika 21 000 2900000 San Salvaldor španjolski 

(300 000) 
federativna 9363000 190000000 W: 

TebuBliRa = iVešingtoni a 
000) 

nezav. držav: 5 000 870 000. Port of 

član Britanski B (Port o doti i 

Zajednice Naroda (100 000) 

republika 187 000 3200000 Montevidelo španjolski 

EŠ 100 000) i 
federativna 912 000 8 300 000 španjolski 
nie Pi ia no 


mg a: ja 
M ja o i ee nj o 


1 bolivijano (= 100 senta- 
vosa) 

1 kruzero (= 100 sentavosa) 

1 eskudo (= 100 sentavosa 
po 10 milesima) 

1 dom. peso (= 100 sentavosa) 

1 sukre (= 100 sentavosa) 

1 funta (= 20 šilinga po 12 
penija) 

1 kecal (= 100 sentavosa) 


1 gurd (= 100 santima) 

1 lempira (= 100 sentavosa) 
1 funta (= 20 šilinga 
don ra peniiaj 

1 kanad. dolar (= 100 senta) 


1 kol. peso (= 100 sentavosa) 
1 kolon (= 100 sentima) 


1 kub. peso (= 100 senta- 
vosa) 

1 meks. peso (= 100 senta- 
vosa) 

1 kordova (= 100 sentavosa) 


1 balboa (= 100 sentesima) 
1 gvarani (= 100 sentesima) 


1 sol (= 100 sentavosa) 
1 kolon (= 100 sentavosa) 


1 dolar (= 100 senta) 
1 zap. ind. dolar (= 100 
senta) 


1 urugv. peso (= 100 sente- 
sima) 
1 bolivar (= 100 sentima) 


— britanska kolonija (11 400 km?, 110 000 st.); BERMUDI — bri- 
FALKLANDSKI OTOCI 


km?, 43000 st.): FA CI — britanska 
'RENLAND — danska pokrajina (2 176 000 


tanska kolo 
kolonija Bir 3000 st.); Gi 


VAŽNIJA NESAMOUPRAVNA PODRUČJA U AMERICI 
km?, 32000 st.); GVAJANA (FRANCUSKA) — 


km? 32 000 st.); GV. 


departman (91 000 


francuski 
do DO EaMaKA) 1 SUIhNAM nizozemska 


kolonija (143 000 , 273 000 st 
DRŽAVE U AUSTRALIJI I OCEANIJI 
oblik km? st. i gra 
NAZIV vladavine (približno) (približno) DE službeni jezik novčana jedinica 
AUSTRALIJA (Commonwealth of Au- na na 7 704 000 11000000 Canberra ] 1austr. dolar (= 100 senta) 
2 SiKk nij jea [Kenbera] engleski ( 
Zi edniče Nam Naroda 
NOVI ZELAND (New Zealan samost. država 269 000 2600000 Wellington engleski 1 novozel. funta (= 20 šilin- 
Pm nos član Britanske Po g po 12 penija) 
jednice Naroda (260 000) 

ZAPADNA SAMOA (Western Samoa) kraljevina 3 000 120000 Apia (20 000) samoanski 1 novozel. funta (= 20 šilin- 


ga po 12 penija) 


VAŽNIJA NESAMOUPRAVNA PODRUČJA U AUSTRALIJI I OCEANIJI 


OViteja (iootnisai) o 
ivom (241 000 iu. du 


)km?, dok o le 
olomje (18 000 Ko mi S 
1 500 000 st); NOVA 


19000 km?, 78 000 st.); N 
dominus mo km?, 61000 s i) 

000 st.). 


VI HEBRIDI — britansko-francuski kon- 
M PADA 5 dasralaki posed osi ren, 


KUVAJT (Mashiyyat Alićuwait 

LAOS (Laos) 

LIBANON (Al-Jumhouriya al-Lubnaniya) 

pe (Federation of Malaysia) 

MASKAT I OMAN (Masqat wah Oman) 

MONGOLIJA ili MONGOLSKA NARODNA | 
REPUBLIKA 


(Bughut Nairamdakh Mon- 
po) Arat Ulus) 


s Al-Kuvajt (160 000) 
2800000 Vientiane (50 000) x 
1800000 Bejrut (550 000) | 

11000000 Kuala Lumpur 
sia (500 000) 


580 000  Maskat (1000) 


1200000 Ulan Bator (180.000) | 


10000000. Katmandu (700.000) 


ka Ravalpinat ua 


1 kuv. dinar (= 1000 
1 kip (= 100 ata) 

1 1ib. funta (= 100. 

1 mal. dolar (= 100 


dra Po oa, 
mongolski 
men 


poke 


DRŽAVE U EVROPI 


oblik km? broj st. glavni grad 
NAZIV vladavine (približno) (približno) (i broj st) službeni jezik novčana jedinica 
Zi r (Republika Popullore e Shqi- — republika 29 000 1800000 Tirana (140 000) albanski 1 lek (= 100 kvindara) 
ANDORA (Vallis d'Andorra ili Les Vallćes — republika 450 9500 ru a la Vieja francuski i 1 peseta (= 100 sentima) 
d'Andorre) [A. la Vijeha] španjolski 
(2500) 
AUSTRIJA (Republik Osterreich) federativna 84 000 7300000 Beč (1 750 000) njemački 1 šiling (= 100 groša) 
ž republika 
BELGIJA (Royaume de Belgique ili Ko- — Kraljevina 30 500 9300 000 Bruxelles francuski i 1belg. franak (= 100 san- 
ninkrijk Belgić) : [Briseli] (1100 000) flamanski tima) 
BUGARSKA (Narodna Republika Bigarija) republika 111 000 8200000 Sofija (750 000) bugarski 1 lev (=100 stotinki) 
ČEHOSLOVAČKA (Československa Socia- = republika 128 000 14 000 000 Prag (1 050 000) češki i 1 čehosl. kruna (= 100 ha- 
listick4 Republika — ČSSR) slovački lera) 
DANSKA (Kongeriget Danmark) kraljevina 43 000 4 800 000 do danski 1 danska kruna (= 100 era) 
FINSKA (Suomen Tasavalta ili Republiken republika 337 000 4600 000 Helsinki (480 000) finski i 1 finska marka (= 100 pe- 
Finland) švedski a) 
FRANCUSKA (Rćpublique Francgaise) republika 551 000 48 000000 Pariz (7 500 000) francuski i a franak (= 100 san- 
GRČKA (Vasileion tis Ellados) kraljevina 131 000 8800000 Atena (1 400 000) grčki 1 drahma (= 100 lIepta) 
IRSKA (Poblacht na h'Eireann ili Eire) republika 70 000 2900000 Dublin [Dablin] keltski i lirska funta (= 20 šilinga 
(550 000) engleski po 12 penija) 
ISLAND (Lydveldid Island) republika 103 000 200 000 Rejkjavik (75 000) islandski 1 island. kruna (= 100 aura) 
ITALIJA (Repubblica Italiana) republika 301 000 51 000 000 Rim (2 300 000) talijanski 1 pe: (= 100 talijanskih čen- 
tezima) 
JUGOSLAVIJA (Socijalistička Federativna  federativna 256 000 19 800 000 Beoj hrva = para 
Republika Jugoslavija — SFRJ) republika daa SEnEkE. Aron i 
slovenski i 
makedonski 
LIHTENŠTAJN (Fiirstentum Liechtenstein) = kneževina 160 17000 Vaduz (4009) njemački 1 liht. franak (= 100 rapena) 
LUKSEMBURG (Grand-Duchć€ de Luxem- velika vojvodina 2600 330 000 Luksemburg (75 000) francuski i  1luks. franak (=100 san- 
bourg) njemački tima) 
MAĐARSKA (Magyar N&pkčzt4rsasag) republika 93 000 11 500 000 im mađarski 1 forinta (= 100 filera) 
MALTA samostalna država, > 300 350 000 Valletta (20 000) engleski i 1 funta (= 20 šilinga po 12 
član Britanske teški peni 
Zajednice Naroda ma ja) 
MONAKO (Principaut€ de Monaco) kneževina 2 25000 Monako (2500) francuski i 1 franc. franak (=100 san- 
talijanski tima) 
mara (Koninkrijk der Neder- = kraljevina 34 000 12500 000. Hag (650 000) nizozemski 1 gulden (= 100 centa) 
NORVEŠKA (Kongeriket Norge) kraljevina 324 000 3 800 000 Oslo (525 000) norveški 1norv. kruna (= 100 era) 
NJEMAČKA DEMOKRATSKA REPUBLI- = republika 108 000 18 000 000 2 1100 000 u = 
KA (ISTOČNA NJEMAČKA) (Deutsche dh mo gl re Pag eve) 
Demokratische Republik) 
POLJSKA (Polska Rzeczpospolita Ludowa) — republika 312 000 31 000 000 Varšava (1 200 000) poljski 1 zloti (= 100 groša) 
PORTUGAL (Republica Portuguesa) republika 92 000 9200000 Lisabon (900 000) portugalski 1 eskudo (= 100 sentavosa) 
de nje (Republika Socialista_Ro- = republika 237 500 19000 000 Bukurešt (1 400 000) rumunjski 1 1ej (= 100 bani) 
SAN MARINO (Repubblica di San Marino) — republika 60 18000 San Marino (3000) talijanski 1 lira (= 100 čentezima) 
SAVEZNA REPUBLIKA NJEMAČKA (ZA- = federativna 248 500 56 000000 Bonn (170 000; = 
PADNA_ NJEMAČKA) (Bundesrepublik = republika i njemački | danja Koo pjenide) 
Deutschland) 
SOVJETSKI SAVEZ (SAVEZ SOVJET-  federativna 22 402 200 228 000 000 Moskva (6 500 009) ruski i mi od 2 
SKIH SOCIJALISTIČKIH REPUBLIKA = republika (od toga (od toga ) a orma rubalj (= 100 kopejaka) 
— SSSR) (Sojuz Sovjetskih Socijaljisti- u Evropi u Evropi skih naroda 
českih Respubljik) 5 150 000) 176 000 009) 
ŠPANJOLSKA (Estado Espaiiol) aa : 503 500 32000000 Madrid (2 400.000) španjolski 1 peseta (= 100 sentava) 
ez a 
ŠVEDSKA (Konungariket Sverige) kraljevina 450 000 8000000 Štokholm (1 200 000) švedski 1 šved, kruna (= 100 era) 
ŠVICARSKA  (Schweizerische  Eidgenos- = federativna 41 300 6000000 Bern (180 emački 1 švi ak (= 
senschaft ili Confćdćration Suisse ili država HDI DP ma, PI (7 100 rapena 
Confederazione Svizzera) talijanski 
VATIKAN (Stato della Citta del Vaticano) — papinska država 0,5 1000 latinski 1 lira (= 100 čentezima) 
VELIKA BRITANIJA I kraljevina 244 000 54 000 000. London (8 600 000) engleski 


SJEVERNA IRSKA 
(United Kingdom of Great Britain and 
Northern Ireland — UK) 

1 funta (= 20 šilinga po 12 
penija) 


š 6300 km do središta Zemlje — 


OŠ E no nn 

| 10000 

DUBINE I VISINE. Tra- 
gajući za rudamaizanaf- 
tom — a u najnovije vri- 
jeme i u naučne svrhe — 
ljudi su prodrli više kilo- 
metara u dubinu Zemlje. 
Ali i najdubljom bušoti- 
nom probili su tek 1/11 dio 
krute Zemljine kore. Istra- 
živanja Zemljine kore du- 
bokim bušenjem (predvi- 
đeno do 15 km) vrše se u 
SSSR-u i u SAD — projek- 
ti BURMO i MOHO. (U 
tim skraćenicama slova 
MO označavaju početak 
prezimena našeg učenjaka 
Andrije Mohorovičića, koji 
se prije 60 godina prosla- 
vio istraživanjem donjega 
sloja Zemljine kore.) 

Već u toku dosadašnjeg 
bušenja sakupljeni su za 
nauku dragocjeni podaci: o 
temperaturi i tlaku u dubi- 
nama Zemlje, o sastavu 
raznih slojeva itd. Ustano- 
vljeno je da se temperatura 
prosječno na svaka 33 me- 
tra dubine penje za 1'C. 
Da bi rudari mogli raditi, 
duboki —> RUDNICI imaju 
potrebne uređaje za hlađe- 
nje zraka. Računa se, da 
temperatura u središtu Ze- 
mlje iznosi do 20 000"C. 

Najdublja poznata spilja 
na svijetu, Gouffre Ber- 
gčre [Gufr Berže'r], u fran- 
cuskim Alpama, dopire do 
1185 m. Rudnik Witwa- 
tersrand, u južnoj Africi, 
najdublji je na svijetu — 
3000 m. Najdublja bušotina 
nafte, na ušću rijeke Mis- 
sissippija u SAD, duboka 
je 6850 m. Kod nas, u bli- 
zini Drniša, nalazi se jama 
Kalun (duboka 325 meta- 
ra), najdublje  boksitno 
okno na svijetu. 

Osobito su zanimljiva 
istraživanja morskih dubi- 
na. Pri spuštanju u morske 
dubine prva je teškoća s 
disanjem. Izvježbani roni- 
oci (spužvari, biserari, ko- 
raljari, podvodni ribolov- 
ci) mogu bez ikakve opre- 
me roniti do dubine od dva- 
desetak metara i tu ostati 
nekoliko minuta. Dulje se 


metara 

mogu zadržati pod vodom ronioci koji imaju maske za 
disanje i na leđima posebne posude s kisikom. Za dulji 
boravak u većim dubinama potrebno je posebno gumeno 
ronilačko odijelo s metalnom kacigom na kojoj su sta- 
kleni prozorčići. Takva oprema štiti ronioca i od tlaka 
vode. Voda je znatno teža od zraka, pa je i njezin tlak 
veći. On raste usporedo s dubinom, pa u dubini od 10 000 
m iznosi preko 1000 atmosfera. (Jedna atmosfera je tlak 
od 1,03 kg na 1 cm'. Tolika je težina zračnog stupa na 
površini Zemlje.) Za velike dubine, gdje je i tlak velik, 
upotrebljavaju se kruta ronilačka odijela. Ronioci obično 
dobivaju s broda zrak kroz gumenu cijev. Uvježbani 
ronioci mogu u dubini od 40 m raditi 2 do 3 sata teže 
poslove (popravljati kvarove na podmorskim kablovima, 
pomagati dizanje potonulih brodova i sl.), a u dubini od 
100 m rade samo lakše poslove. Rekord među roniocima 
drži švicarski profesor Keller, koji je, bez posebne ro- 
nilačke opreme, god. 1961. u jezeru Lago Maggiore [L. 
Mađo're] zaronio 222 m duboko. Ronioci koji rade u ve- 
ćim dubinama imaju kruta ronilačka odijela, koja odo- 
lijevaju jakome tlaku vode. Služe se jakim električnim 
svjetiljkama jer Sunčeva svjetlost prodire kroz vodu 
samo 25 ili 30 m. Tek slabi njeni odsjevi zapažaju se do 
400 m, a dalje je potpun mrak. Tu je morska voda uvijek 
iste temperature, i ljeti i zimi. U najvećim dubinama ona 
iznosi od +2"C do —2C. Kretanje najvećih oceanskih 
valova osjeća se najviše do dubine od 200 m. 

Smjeli istraživači prodrli su znatno dublje od roni- 
laca. Američani Beebe [Bib] i Barton spustili su se 
1934. g. u ocean svojom batisferom — čeličnom kuglom 
obješenom o matični brod debelim čeličnim užetom. 
Imala je prozor od izdržljiva kremena stakla, snažne 
reflektore, fotografske aparate, telefon i druge naprave. 
Istraživači su se začudili kad su otkrili bujan životinj- 
ski svijet i u dubini od 923 m, gdje tlak vode iznosi 
100 kg na svaki cm. Švicarski učenjak Piccard [Pika'r] 
poslužio se batiskafom, koji je slobodno lebdio u že- 
ljenoj dubini. To se postizalo, kao i kod podmornice, 
punjenjem i pražnjenjem tenkova s vodom. Najveću 
dubinu postigao je Piccard 1953. g., kad mu je bilo 70 
godina. Spustio se svojim batiskafom Trie'ste do 3150 m. 
Godine 1960. spustio se Piccardov sin još dublje. Zajedno 
s američkim poručnikom Walshom [Volšom] sišao je u 
batiskafu »Trie'ste« na dno Tihog oceana nedaleko od 


Sila teža privlači sve predmete na Zemlji prema središtu Zemlje. Taj 
smjer označavamo riječju DOLJE. Suprotan smjer, od središta Zemlje, 
označavamo riječju GORE. Kad bacimo uvis kamen, on će neko vrijeme 
svladavati silu teže: udaljavat će se od središta Zemlje, u smjeru GORE. 
Domalo će ga nadvladati sila teža: kamen će padati prema središtu 
Zemlje, u smjeru DOLJE. Zemlja je golema kugla; zato su smjerovi GORE 
i DOLJE na svakom mjestu njezine površine drukčiji, Za ljude koji žive 
na suprotnoj strani Zemlje i ti su smjerovi suprotni. Pogledajte donju 
sliku, Zamislili smo da dva golema diva kopaju bunare, do samoga 
središta Zemlje. Svaki od njih kopa DOLJE. Ali kad stignu do cilja, tu 
će se sastati. I obojici će se činiti da je onaj drugi kopao —. GORE! 


otoka Guama. Dubinomjer je pokazao 11521 m.Iu toj 
su dubini istraživači ugledali ribe i druge morske živo- 
tinje! Najveća dosad izmjerena dubina mora (1962. g.), 
istočno od Filipinskih otoka, iznosi 12470 m. Najveća 
izmjerena dubina Jadranskog mora (na liniji Budva — 
Bari u Italiji) iznosi 1368 m. 

I osvajanje visina ima svojih teškoća i opasnosti. 
Što se više penjemo, zrak je sve rjeđi, pa to otežava di- 
sanje. I temperatura opada razmjerno s visinom. Stoga 
uspon na najviše planinske vrhove zahtijeva posebne 
pripreme i naročitu opremu, u koju spada i naprava za 
disanje s kisikom. Najviši vrh na Zemlji, Čomo Lungma 
(Mount Everest [Maunt Everist]), visok 8882 m, osvojen 
je tek 1953. g. Prvi su se na nj uspeli Novozelanđanin 
Hilary [Hileri], član jedne naučne ekspedicije, i njegov 
vodič iz Nepala Tensing (> PLANINARENJE). Na Hi- 
malaji i drugim visokim planinama ima vrhova na koje 
još nije stupila ljudska noga. 

Osvajanje zračnih visina započelo je prije nepuna 
dva stoljeća, kad su uzletjeli prvi > BALONI. Danas se 
avioni, baloni i rakete dižu u velike visine. Razni aparati 
na njima bilježe podatke o temperaturi i tlaku zraka, 
o brzini kretanja zračnih struja, o jačini svemirskih 
(kozmičkih) zračenja itd. Tako sve bolje upoznajemo 
golemo zračno prostranstvo nad nama. 

Zračni omotač Zemlje — atmosfera — sastoji se od 
nekoliko slojeva. Najniži od njih — troposfera — do- 
stiže nad zemaljskim polovima visinu od 9 km, a nad 
ekvatorom dvostruku. U troposferi se stvaraju oblaci. 
Tu se odvijaju i poznate atmosferske pojave: kiša, sni- 
jeg, vjetar. Temperatura u troposferi opada s visinom. 
Na njezinoj gornjoj granici iznosi od —50"C do —85"C. 

Viši sloj zraka, do 80 km, zove se stratosfera. (U 
najnovije vrijeme gornji sloj stratosfere, od 40 do 80 
km visine, dobio je ime mezosfera.) Tu je zrak veoma 
rijedak. Najnovija su istraživanja pokazala da u strato- 
sferi temperatura najprije raste, od —50%C u najdonjim 
slojevima zraka do +70%C u srednjim slojevima. U naj- 
višim slojevima ona opet pada do —100"C. Prvi čovjek 
koji se uzdigao u stratosferu bio je Švicarac Piccard, 
kasniji istraživač morskih dubina. On se 1931. g. popeo 
balonom do 15 781 m, a 1932. g. do 16 500 m. Rekord vi- 
sine dostignute balonom drži danas Američanin Simons 
[Sajmons]. Godine 1957. uzdigao se 32 km, te je 


A što je GORE i DOLJE ondje gdje ne djeluje sila teže? Pogledajte 
donju sliku. Svemirska raketa je krenula sa Zemlje prema Mjesecu. U 
početku svojega leta putnici još osjećaju da je Zemlja DOLJE, a Mjesec 
GORE. Raketa je na svome putu došla do mjesta gdje prestaje djelo- 
vanje Zemljine teže. Što je tu s putnicima? Oni sad lebde u svim mogu- 
ćim položajima, i to im nije neobično. Ništa im više nije ni GORE ni 
DOLJE: Najzad se raketa približila Mjesecu. Sad na nju počinje djelovati 
Mjesečeva sila teža. Putnici osjećaju da je Mjesec DOLJE, a Zemlja 
GORE: — Raketa se na svom putu od Zemlje do Mjeseca neprestano 
kretala istim smjerom, ali sila teža se promijenila. Dakle, šta ćemo 
osjećati kao GORE, a što kao DOLJE, zavisi jedino od djelovanja sile teže. 

prvi čovjek koji je svojim 
očima gledao zakrivljenost 
Zemljine površine. Baloni 
bez posade, opskrbljeni in- 
strumentima za razna mje- 
renja, dižu se i više od 
50 km. Mlazni > AVIONI 
postigli su visine preko 30 
km (1959. g. američki pilot 
Jordan [Džordan] mlažnja- 
kom »Starfighter  F-104« 
[Starfajter F-104] dostigao 
je 31 544 m). Američki ra- 
ketni avion »X-15« posti- 
gao je 1963. g. visinu od 107 
km. To je visinski rekord 
za avione s posadom. Ra- 
ketni avioni bez posade i 
rakete penju se na 500 km 
i više, ali se njihovi rezul- 
tati čuvaju kao vojne tajne 
i zato se ne objavljuju. Re- 
korder u skoku padobra- 
nom,američki kapetan Kit- 
tinger, skočio je 1959. g. iz 
balona s visine od 24 000 
m. Rekord visine postignut 
jedrilicom iznosi 9205 m. 
Sovjetski i američki ko- 
zmonauti (>> SVEMIRSKI 
LETOVI) doprli su u vi- 
sine iznad 400 km, dakle u 
najviši sloj atmosfere, u io- 
nosferu, koja se pruža do 
800 km u visinu, a možda 
i više. (Ionosfera je dosad 
veoma slabo = istražena. 
Izučava se odašiljanjem 
radio-valova, lansiranjem 
raketa i satelita.) Apsolutni 
visinski rekord (1371 km) 
postigli su Conrad [Konrad] 
i Gordon 1966. g. američkim 
svemirskim brodom »Ge- 
mini XI« [Džemini]. 
Najveće visine postigli 
su svemirski brodovi bez 
posade. Neki od njih prešli 
su »prag svih visina«: otr- 
gli su se iz domašaja Ze- 
mljine sile teže pa su do- 
spjeli čak do Mjeseca, Mar- 
sa, Venere i još dalje. Ti 
početni uspjesi svjedoče 
da će uskoro i svemirska 
raketa s ljudskom posadom 
svladati krajnju granicu 
djelovanja sile teže naše 
Zemlje i slobodno zaplovi- 
ti beskrajnim svemirskim 
prostorom, gdje nema više 
nikakvih visina ni dubina. 

EKSPLOZIVI. U rudniku ili pri bušenju tunela često 
se moraju razbijati čvrste stijene. Najprije se u stijeni 
izbuši uska i dugačka rupa. U nju se stavi patrona s di- 
namitom. Patronu radnici-mineri spoje sa stijenjem (fi- 
tiljem), a rupu zatrpaju. Tada upale kraj stijenja i sklone 
se na sigurno mjesto. Jedan metar stijenja može gorjeti 
100 sekundi. Stijenj mora biti dovoljno dug da bi se rad- 
nici na vrijeme mogli skloniti. Kad stijenj dogori do di- 
namita, nastaje eksplozija: stijena se uz silan prasak _ras- 
prsne. Mjesto stijenja sve se više upotrebljava žica za 
električno paljenje. Kad se kroz žicu pusti struja, elek- 
trična iskra upali eksploziv. 

Eksploziju izazivamo raznim sredstvima, koja zo- 
vemo eksplozivima: barutom, dinamitom, nitrogliceri- 
nom itd. Pod utjecajem topline, udarca ili trenja eks- 
plozivi brzo izgaraju i pri tom razviju velike količine 
plinova. Oni naglim širenjem izazivaju eksploziju. 

Za vatreno —> ORUŽJE (pušku, revolver, top i sl.) 
upotrebljavamo barut. Plinovi koje upaljen barut raz- 
vije potisnu tane kroz cijev. U rudnicima upotreblja- 
vamo jače eksplozive, i to one koji pri eksploziji ne 
izazivaju požar: dinamit, titanit, amonal, roburit i dr. 
Za punjenje topovske tanadi, mina, bombi i torpeda uzi- 
mamo eksplozive s jakom razornom snagom: praskavu 
želatinu, trinitrotoluol (TNT), pikrinsku kiselinu, nitro- 
celulozu. 


Evo nekoliko važnijih eksploziva, s oznakom koliku 
temperaturu i koliki tlak razvijaju prilikom eksplozije: 


Eksplozivima treba rukovati vrlo oprezno jer se lako 
mogu dogoditi teške nesreće. Kod nas još i sada stradaju 
djeca, igrajući se slučajno nađenim bombama i grana- 
tama koje su zaostale iz rata. Svaki nađeni eksploziv 
treba da se prijavi vlastima. Tada će ga stručnjaci uči- 
niti neškodljivim. 

Najstrašniji je eksploziv današnjice u atomskoj i 
vodikovoj bombi. Tu atomi zapravo ne eksplodiraju, 
nego svojim raspadanjem oslobađaju energiju. U eks- 
ploziji vodikove bombe, koja ima još razornije djelo- 
vanje, spajaju se laki > ELEMENTI u teže i pri tom 
daju temperaturu od više milijuna stupnjeva Celzija. 

Pokusi su pokazali da bi se mogle korisno primijeniti 
podzemne eksplozije atomske i vodikove bombe. U SAD 
je 1957. g. iskopan 575 m duboko pod brdom tunel u 
obliku izlomljene spiralne crte, dug više stotina metara. 
Na najdaljem kraku toga tunela stavljena je atomska 
bomba. Pokusna bušenja na mjestu eksplozije, izvršena 
nekoliko mjeseci kasnije, pokazala su da temperatura 
u dubini iznosi još uvijek oko 100"C. (Kamenje se od 
silne vrućine eksplozije stalilo u staklastu masu.) Na 
takvo se mjesto može zatim ubrizgati voda, pa će se dugo 
vremena dobivati velike količine pare, koja se može 
korisno upotrijebiti za pokretanje različitih strojeva. 


ELEKTRIČNA ENERGIJA. Električna energija po- 
kreće strojeve u tvornicama, rasvjetljava ulice i sta- 
nove, kuha hranu, pokreće tramvaje i trolejbuse grad- 
skim ulicama, a električne vlakove po željezničkim 
tračnicama. Ona omogućuje rad radio-aparata, kina i te- 
levizije, telegrafa i telefona, i još mnogo čega. Kad ne 
bi bilo električne struje, svaki naš usisač prašine i svaki 


stroj za pranje rublja morao bi imati poseban parni 


stroj ili benzinski motor koji bi ih pokretao. 

Što je zapravo električna struja koja u životu sa- 
vremena čovjeka ima tako raznoliku primjenu — od 
pogona džepne svjetiljke i električnog zvonca pa sve do 
golemih uređaja za razbijanje atoma? 

Ljudi su prvi put utvrdili da električna energija 
postoji kad su vunenom krpom natrljali komad jan- 
tara. Tada su opazili da jantar privlači komadiće slame, 
perja i suhog lišća. To se otkriće zbilo u Grčkoj, oko 
600. god. prije n. e. Jantar se grčki zove ele'ktron, pa 
su tu pojavu nazvali elektricitet. Prije 150 godina ot- 
kriveno je da se elektricitet može dobiti i na drugi na- 
čin, a ne samo trljanjem jantara ili stakla. Ako pločice 
od dvaju raznovrsnih metala (npr. bakra i cinka) uroni- 
mo u otopinu soli ili u razrijeđenu kiselinu, kroz tekući- 
nu će poteći struja od jedne pločice do druge. Budući 
da električna struja »teče«, neki su je učenjaci smatrali 
posebnom vrstom tekućine. Oni su tvrdili da električna 
struja teče kroz žicu kao voda kroz cijev. 

Zahvaljujući razvitku nauke, danas znamo mnogo 
više o tome što je elektricitet i kako nastaje. 

Sva je materija sastavljena od > ATOMA, a ovi se 
sastoje od jezgre i od elektrona. Jezgra sadrži protone, 
djeliće pozitivnog elektriciteta. Elektroni su djelići ne- 
gativnog elektriciteta. Ima, dakle, dvije vrste elektrici- 
teta: pozitivni i negativni. U atomu je obično toliko 
protona koliko i elektrona, pa su pozitivni i negativni 
električni naboji jednaki. Oni se tada među sobom po- 
tiru, te nam se čini da u atomu nema nikakvog elek- 
tričnog naboja. Ali ta se ravnoteža može poremetiti. 
Najudaljeniji elektroni mogu se lako odvojiti od atoma. 


Kad, na primjer, trljamo komad jantara vunenom kr- 
pom, iz vune se zbog trenja odvajaju najudaljeniji elek- 
troni i prelaze u atome od kojih je sastavljen jantar. 
Tako atomi u vuni ostaju s manjim brojem elektrona, pa 
će se u njima poremetiti dotadašnji električni naboj i 
prevladati pozitivni elektricitet (jer je ostalo više proto- 
na nego elektrona). Povećani broj elektrona u jantaru 
učinit će da tu prevlada negativni elektricitet. Pozitivni 
i negativni elektricitet se privlače: stoga će jantar pri- 
vlačiti končiće iz vunene krpe, komadiće papira i sl. 
Ali ta pojava neće dugo trajati. »Odbjegli« elektroni 
vratit će se ubrzo na svoja mjesta, i ravnoteža će se 
opet uspostaviti. Kad trljamo staklo, oduzimamo mu 
elektrone. Stoga će u staklu prevladati pozitivni elek- 
tricitet protona. Pozitivni elektricitet bilježimo znakom 
+ (plus), a negativni znakom — (minus). 

Trenjem između oblaka i zraka (osobito za vrijeme 
oluje) nastaje atmosferski elektricitet, koji opažamo kao 
munju i grom. 

Atomi nekih kovina, npr. bakra, naročito lako 
»gube« svoje najudaljenije elektrone, koji odlutaju u 
susjedne atome. Broj elektrona u atomu ne može ostati 
trajno povećan. Stoga će elektroni »izgurati« jedan pre- 
kobrojni, i on će prijeći u obližnji atom. Tako u komadu 
bakrene žice elektroni neprestano putuju bez reda i u 
svim smjerovima. Međutim, ako bakrenu žicu povežemo 
s baterijom ili generatorom, elektroni će se pokrenuti 
samo u jednom smjeru: kroz žicu će poteći električna 
struja. Ona, dakle, nije ništa drugo, nego struja elek- 
trona koji se silnom brzinom (oko 120000 km/h) po- 
miču iz jednog atoma u drugi, duž čitave žice. 

Struju elektrona najbolje provode metali, osobito 
plemeniti metali, te bakar i aluminij. Takve tvari zo- 
vemo provodnici ili vodiči elektriciteta. Staklo, porcu- 


Put električne energije od centrale do potrošača: tvornice i kućanstva 

lan, guma, svila, pamuk, plastične tvari, drvo i dr. ne 
propuštaju struju elektrona, pa ih zovemo izolatori. Izo- 
latori nas čuvaju od udara struje, koji može biti i smr- 
tonosan. (Za jaču struju treba i deblji sloj izolacije.) 
Električne žice izoliraju se gumom i svilom, ili plastič- 
nom masom. Osigurači i izolatori (čašice) na električnim 
stupovima obično su od porculana, a prekidači (sklopke) 
od bakelita ili druge plastične mase. 

Elektricitet mjerimo posebnim > MJERAMA. Ja- 
činu struje mjerimo amperima (po francuskom fizičaru 
Ampereu). Kada kroz žicu u 1 sekundi prođe oko 6 tri- 
lijuna elektrona, kažemo da je struja jaka 1 A (amper). 
Za običnu žarulju dovoljno je i !/ A, ali sve žarulje u 
gradu troše mnogo tisuća ampera. Da bi se elektroni u 
električnoj žici pokrenuli u jednom smjeru, potrebna 
je sila. Tu silu obično zovemo električni napon, a mje- 
rimo je voltima (po talijanskom fizičaru Volti). Maloj 
džepnoj svjetiljci dovoljan je napon od 1,5 do 4,5 V 
(volta) jer tu elektroni treba da prijeđu vrlo kratak 
put. Napon u našim kućnim električnim vodovima obič- 
no iznosi 220 V. Ali kad struja dolazi iz daleke elek- 
trične centrale (npr. iz Vinodola u Zagreb), elektrone 
pokreće golema sila od 200 000, 250 000 i više volti. 

Potrošak električne struje u stanovima plaćamo pre- 
ma umnošku volta i ampera — voltamperima ili vatima 
(po engleskom fizičaru Wattu [Votu]). Kako je 1 W 
(vat) mala mjera, obično računamo na kilovate (1 kw = 
1000 W) i kilovat-sate (1 kWh = potrošnja od 1 kW na 
sat). Mala žarulja od 25 W troši 1/40 kW, sobna elek- 
trična grijalica 1 do 2 kW, a veliki električni kuhinjski 
štednjak i 10 kW. 


Kako proizvodimo i iskorišćujemo električnu struju 


Slabu struju možemo dobiti pomoću baterije. Djelo- 
vanjem kiseline na metalne pločice stvara se u bateriji 
kemijska energija koja stavlja u pokret elektrone. Zbog 
otpora tanka se žica (nit) u žaruljici baterije užari, i 
tada žaruljica svijetli. Zaliha takve energije nije velika 
pa se baterija brzo istroši. Tada je zamjenjujemo novom 
baterijom. 

Da bismo dobili više električne energije — za po- 
kretanje strojeva i u druge svrhe — potrebni su ure- 
đaji koji će proizvoditi električnu struju, zatim oni koji 
će struju dovesti do mjesta gdje ćemo je iskoristiti i 
aparati koji mogu struju pretvoriti u koristan rad. 


Električni generator istosmjerne struje. Na slici je uklonjen dio statora 
da bi se vidjela unutrašnjost generatora. Rotor je označen žutom bojom. 


Velike količine električne struje proizvodimo u 
elektranama ili električnim centralama. Osnovni je stroj 
u elektrani generator. Sastoji se od nepokretnog dijela 
(statora) i od dijela koji se okreće (rotora). Da bi u ge- 
neratoru nastala struja, treba okretati rotor. Obično ga 
okreće > TURBINA, kojoj je osovina najčešće izravno 
spojena s osovinom generatora. Vodene elektrane ili 
hidrocentrale iskorišćuju snagu vode za pogon turbine 
i generatora. Pred branom hidrocentrale sakuplja se 
voda u golemom basenu, odakle pada kroz široke cijevi 
na vodene turbine i okreće ih, a one pokreću generatore. 
Toplinske ili kalorične elektrane ili termoelektrane 
obično imaju parne turbine, a toplina, potrebna za stva- 
ranje pare, nastaje izgaranjem ugljena ili nafte. Ima i 
elektrana koje iskorišćuju snagu vjetra, udaranje mor- 
skih valova, plimu i oseku, toplinu iz vulkana i gejzira, 
razliku temperature u dubini i na površini mora, ener- 
giju Sunca i > ATOMSKU ENERGIJU. 

Generator ima mnogo navoja žica. Svaki navoj žice 
pokreće izvjestan broj elektrona, a svi navoji zajedno 
stvaraju jaku električnu struju. Tako se u generatoru 
energija gibanja pretvara u električnu energiju. 

Veće elektrane imaju nekoliko generatora. Veći su 
generatori toliki da ne bi stali u običnu sobu. 

Rijetko kad se proizvedena struja potroši na samo- 
me mjestu gdje je proizvedena (npr. neke velike tvornice 
i rudnici imaju vlastite elektrane). Obično se struja 
otprema žicama (električnim vodovima) onamo gdje je 
potrebna. Kad se električna struja odvodi na velike 
udaljenosti, gubi se usput mnogo električne energije. 
Ti su gubici znatno manji ako je struja male jakosti, 
a velikog napona. Zbog toga se odmah uz električnu 
centralu nalaze veliki transformatori. Debele žice po- 
laze iz generatora u transformatore. Tu se jaka struja 
nižeg napona pretvara u slabiju struju visokog napona 


(npr. svega nekoliko stotih dijelova ampera, ali preko 
100 000 pa i do 380 000 volti). Takva struja može krenuti 
na svoj daleki put. Električni vod koji služi za dovod 
struje od jedne elektrane do druge ili do transforma- 
torske stanice zove se dalekovod. Žice dalekovoda su pri- 
čvršćene za visoke čelične ili betonske nosače (tornjeve). 
Dalekovod se postepeno grana u raznim pravcima — u 
gradove, tvornice, rudnike itd. Kad struja dalekovodom 
stigne do grada, prolazi ponovo kroz transformatore. 
Ovaj put transformatori povećavaju jakost struje, a sma- 
njuju njezin napon. Tako nastaje struja srednje jakosti 
i napona (npr. oko 5 A i preko 1000 V). Takva se struja 
razdjelnim vodovima razvodi po raznim dijelovima gra- 
da. Za kućnu upotrebu ona još uvijek ima prevelik na- 
pon. Zato još jednom prolazi kroz transformator koji joj 
daje jakost od 6 A i napon od 220—230 V. Takvu struju 
možemo upotrijebiti za rasvjetu stanaiza pogon kućan- 
skih aparata. Do kuće je razvodi električni odvojak. 

Električna struja kreće se u krugu: ona se okolnim 
putem vraća na mjesto s kojega je potekla. Ako se taj 
krug bilo gdje prekine, struja prestaje teći. Zato svaka 
žarulja, radio-aparat, frižider i sl. imaju po dvije elek- 
trične žice (obično spletene zajedno). Jednom žicom do- 
lazi struja elektrona iz generatora, drugom se žicom 
vraća u generator. Ako jednu od tih dviju žica prere- 
žemo, žarulja više neće svijetliti, radio će umuknuti, 
frižider će prestati raditi itd. 


Električni su vodovi načinjeni od bakrenih ili alu- 


.minijskih žica, kovinskih užeta, kabela i sl. i od raznog 


pribora za pričvršćivanje. Prema mjestu kamo ih pola- 
žemo razlikujemo nadzemne vodove (na stupovima, zi- 
dovima, stropovima), podzemne i podvodne. Podvodni 
su vodovi kabeli otporni protiv dugotrajnog djelovanja 
vode. Vodovi mogu biti goli (tj. od neizolirane žice) i 
izolirani. Izolirani se vodovi postavljaju svagdje gdje 
postoji mogućnost da bi ih netko mogao dodirnuti. Time 
se izbjegavaju nesreće. 

Svi međusobno povezani električni vodovi čine elek- 
tričnu mrežu. Danas često spajamo dalekovode i mreže 
raznih elektrana. Na taj način dobiva se elektroenerget- 
ski sustav. U takve su sisteme spojene hidroelektrane i 
termoelektrane. Kad je u rijekama vodostaj visok, ener- 
giju daju uglavnom hidrocentrale; kad vode ima manje 
(npr. ljeti), pomažu termoelektrane. Takvim se postup- 
kom mogu osigurati velike količine električne energije 
i uputiti onamo gdje su potrebne. Zbog toga se ne može 
dogoditi da u jednome kraju ponestane električne ener- 
gije dok je drugdje ima i previše. 

Mreža električne struje može biti istosmjerna ili iz- 
mjenična. Prvi su generatori davali samo istosmjernu 
struju. Kasnije su načinjeni generatori koji daju izmje- 

ničnu struju, tj. struju u kojoj elektroni u pravilnim 
vremenskim razmacima mijenjaju smjer kretanja: u 
djeliću sekunde (obično u 1/50) kreću se jednim, a zatim 
suprotnim smjerom. Izmjenična struja je praktičnija 
nego istosmjerna jer se znatno manje gubi prilikom pro- 
vođenja dalekovodima. (Ti su gubici kod istosmjerne 
struje toliki da bi svako mjesto moralo imati svoju po- 
sebnu centralu.) Napon izmjenične struje može se jedno- 
stavno mijenjati pomoću transformatora; za mijenjanje 
napona istosmjerne struje potrebni su posebni motori 
— generatori. Osim toga, tek stotinu generatora za isto- 
smjernu struju proizvodi toliko električne energije ko- 
liko sam jedan generator za izmjeničnu struju. 

Naš učenjak Nikola Tesla omogućio je svojim mno- 
gobrojnim izumima korisnu upotrebu izmjenične struje. 
Konstruirao je i generator s tri izmjenične struje, koje 
ne dostižu u isti mah najveću jakost i ne mijenjaju isto- 
vremeno smjer, nego jedna za drugom zaostaje za !/a 
titraja. Te tri struje čine trofaznu struju, a nju proizvodi 
trofazni generator. Iz njega izlaze tri žice, za svaku fazu 
po jedna. U gradovima se tim trima žicama (faznim 
vodičima) dodaje tanja žica (nul-vodič). Uređaji za 
rasvjetu i grijala uklapaju se između jednoga faznog 
vodiča i nul-vodiča. Jači uređaji kojima treba jača stru- 
ja spajaju se sa Sva tri fazna vodiča. 

Električni generatori pretvaraju energiju gibanja u 
električnu energiju. Obrnut zadatak imaju elektromo- 
tori: oni električnu energiju pretvaraju u energiju gi- 
banja. Tvornički strojevi imaju velike elektromotore, a 
kućni ventilator veoma malen elektromotor. Međutim, 
i jedan i drugi rade na posve isti način. Svaki elektro- 
motor oduzima struju električnoj mreži i pretvara je 
vrtnjom rotora u koristan rad. Posebnu vrstu elektro- 
motora — indukcione motore — izumio je Nikola Tesla. 


Stručnjaci za gradnju i popravak električnih stro- 
jeva i aparata zovu se elektrotehničari. Elektroinstala- 
teri izvode i popravljaju električne uređaje ili instala- 
cije (npr. uvode električnu struju u kuću, popravljaju 
oštećene vodove, sklopke itd.). Uvođenje električne 
struje u neko mjesto ili kraj koji je dotle nije imao 
zove se elektrifikacija. Danas je elektrifikacija osnovni 
uvjet da se u nekom kraju ili državi razvije moderna 
industrija. Zato ulažemo velike napore da bi se elektri- 
ficirao i najzabitniji kutak naše zemlje. Električna je 
energija jedina vrsta energije koja se može dovoditi na 
vrlo veliku daljinu i ondje korisno upotrijebiti. 

Električnom energijom — ali samo u vrlo ograniče- 
nim količinama — možemo se služiti i u mjestima koja 
još nisu elektrificirana. U tu svrhu grade se akumulatori. 
Jedna vrsta akumulatora ima posudu od tvari koju ne 
nagrizaju kiseline (od stakla, tvrde gume, plastične 
mase). Akumulator je obično ispunjen razrijeđenom 


LIJEVO: Upalili smo svjetlo. Polugu sklopke okrenuli smo tako 
da je žarulja uključena u krug struje. — DESNO: Svjetlo smo 
ugasili. Polugu sklopke okrenuli smo tako da je žarulja isključena 
iz kruga struje. (Krug struje označen je na slici žutom bojom.) 


sumpornom kiselinom, u koju su uronjene dvije ploče od 
spoja olova i sumpora. Punimo ga istosmjernom strujom. 
Tada se u njemu električna energija pretvara u kemij- 
sku. Tako nabijen akumulator možemo prenositi gdje 
nema električne struje, a potrebna nam je. Kad ga upo- 
trijebimo, u njemu će se kemijska energija ponovo pre- 
tvoriti u električnu. Kad se akumulator isprazni (ali ne 
smijemo čekati da se isprazni dokraja), moramo ga po- 
novo napuniti strujom. Ako želimo jaču struju, spojit 
ćemo više akumulatora. Tako nastaje baterija. 

Danas se akumulatori upotrebljavaju za stavljanje 
u pogon automobilskih motora, za pokretanje električ- 
nih vozila (kolica za prijevoz prtljaga na željezničkoj 
stanici, rudničkih lokomotiva i sl.). Oni služe za pogon 
podmornica pod vodom, za rasvjetu vlakova i brodova, 
za telefon i telegraf, baterijski radio-aparat itd. 

Strojevi koje pokreće električna struja zamjenjuju 
rad golema mnoštva ljudi. Računa se da prosječna snaga 
jednoga čovjeka iznosi 100 W. Godine 1965. proizvele 
su naše elektrane ukupno 15 523 milijuna kWh električne 
energije, a to odgovara radu 50 milijuna ljudi, koji bi 
radili čitavu godinu po 8 sati na dan. Proizvodnja i po- 
trošnja električne energije u Jugoslaviji podvostručava 
se svakih 6—6 godina (a u svijetu tek svakih 10 godina). 

Naša industrija troši godišnje oko 8000 milijuna, | 
a domaćinstva oko 2700 milijuna kWh. Ostatak proiz- 
vedene struje troše tramvaji i trolejbusi, javna rasvjeta 
itd. Nešto struje izvozimo u susjedne zemlje. Među naše 
najveće hidroelektrane spadaju: Jablanica, Vinodol, 
Vrutok, Dubrovnik, Senj, Split, Dravske elektrane, 
Vlasina, Jajce, Peruča. Najveće su termoelektrane: Ko- 
lubara, Šoštanj, Kostolac, Konjščina, Lukavac II i druge. 
Jugoslavija i Rumunjska zajednički grade branu i dvije 
hidroelektrane u Đerdapu na Dunavu. Svaka ta elektra- 
na davat će otprilike 5,65 milijardi kWh na godinu. 

kuća bez električnih uređaja 


Elektrika u domaćinstvu 


Primjena električnih uređaja i aparata u domaćin- 
stvu sve više mijenja naš kućni život. 

Nekad je na ulaznim vratima kuće bila alka ili zve- 
kir; danas je tu dugme električnog zvonca. Pritisak na 
dugme stubišnog automata za svjetlo pali žarulje na 
stubištu ili u hodniku. Isti pritisak ujedno pokreće i 
vremenski prekidač — napravu koja nakon 1 ili 3 mi- 
nute (već kako je udešeno) automatski prekida tok 
struje, i tada se svjetlo gasi. U visokim zgradama ugra- 
đen je lift ili električno dizalo, koje ušteđuje napor 
penjanja uz stepenice. 

Još je više električnih naprava u stanu. Već u hod- 
niku vidimo električno brojilo. U njemu je malen elek- 
tromotor. Kad u stanu upotrebljavamo električnu struju 
za bilo koju svrhu, taj elektromotor radi; kad struju ne 
upotrebljavamo, on miruje. Elektromotor pokreće na- 
pravu nalik na sat. Brojilo bilježi i pokazuje utrošak 
struje. Pošto struja prođe kroz brojilo, dolazi do osigu- 
rača, koji su obično pričvršćeni na istoj ploči s broji- 
lom. Svaka električna žica može podnijeti određeni 
napon struje. Ako je taj napon prevelik, žica se jako 
ugrije. Tada može izazvati kvar u električnim apara- 
tima pa i požar u kući. To sprečava osigurač. On ima 
vrlo tanku žicu, koja se lako tali. Ako je napon struje 
prejak, žica se u osiguraču rastali i prekine krug struje. 

Najčešće se električna struja u kući troši na rasvjetu 
pomoću žarulja (sijalica), a u najnovije vrijeme i pomoću 
svijetlećih cijevi. Žarulja ima tanku nit od metala (tung- 
stena, volframa ili sl.). Kad struja prođe kroz nit, nit 
se usija i svijetli. Da nit ne izgori, iz žarulje je iserpen 
zrak, ili je žarulja ispunjena plinom koji ne podržava 
gorenje. Svijetleće (fluorescentne) cijevi ne sadrže 
niti. Ispunjene su plinom (neonom, argonom, živinom 
parom ili dr.) koji svijetli kad struja prolazi kroza nj. 

kuća opremljena električnim uređajima i aparatima 

Električnom strujom grijemo stan jednostavnije nego 
drvom i ugljenom. Sobna električna grijalica ima 2—3 
spirale (namotane žice od legure cekasa ili od kan- 
tala), koje se užare kad kroz njih prolazi struja. Mo- 
žemo uključiti da grije samo jedna, dvije ili više 
spirala. Sobni zrak tu dolazi u neposredan dodir sa ži- 
com, pa se suši. Zato je dobro u sobi držati posudu 
s vodom koja će hlapljenjem vlažiti zrak. Grijalice 
mogu stajati na podu ili visjeti o zidu. Jače grije elek- 
trični radijator. I on obično ima prekidač za tri stupnja 
zagrijavanja. Spiralne niti griju najprije vodu ili ulje 
koje se nalazi u rebrima radijatora, a ugrijana rebra 
griju zrak u sobi. Ovim se načinom zrak manje suši. 

Za vrijeme ljetnih sparina uključit ćemo električni 
ventilator. To je elektromotor kojemu je na osovinu 
pričvršćen propeler. Svojim okretanjem propeler stvara 
struju uzduha. I sobna električna grijalica može se ugra- 
diti s ventilatorom, pa dobivamo ventilatorsku grijalicu. 

Održavanje čistoće u stanu metlom i krpom zadaje 
domaćicama mnogo posla. Usisač prašine radi brže i 
bolje. U kutiji usisača nalazi se ventilator koji se okreće 
oko 2900 puta u minuti (specijalni i preko 15 000 puta). 
Kad ventilator radi, pribor za usisavanje uvlači u kutiju 
uzduh s prašinom s poda, pokućstva, knjiga, odijela 
itd. Prašina se zadrži u vrećici (situ), a čist zrak izlazi 
na drugome kraju. Kad je čišćenje gotovo, istrest ćemo 
iz vrećice sakupljenu prašinu. Još više truda ušteđuje 
električna četka za laštenje parketa. 

Nekad su domaćice najveći dio dana provodile u 
kući. Danas im električna energija olakšava i ubrzava 
poslovanje. Manje količine vode ili hrane zagrijavamo 
na električnom kuhalu (grijalu ili rešou). Za redovito 
kuhanje električni je štednjak mnogo prikladniji nego 
štednjak koji se loži drvima. Električni štednjak ima 
nekoliko ugrađenih žarišta (grijala), na kojima se može 
regulirati dovod struje (za slabije ili jače zagrijavanje), 


a uz to još jednu ili dvije pećnice. Ima i štednjaka s to- 
plinskim (infracrvenim) zrakama, koje brzo peku i 
kuhaju, a ujedno i steriliziraju hranu. Električni lonci 
imaju ugrađeno grijalo na dnu ili na poklopcu. 

Ugodno je uvijek imati tople vode u kući. To nam 
omogućuju grijala za vodu ili.bojleri. Ima ih više vrsta. 
Protočni bojler stavlja se na vodovodnu cijev. Čim 
odvrnemo pipac za vodu, uključi se uređaj za grijanje; 
kad pipac zatvorimo, grijanje prestaje. Obično se gri- 
janje prekine i onda kad se voda ugrije na 80%C. To- 
pliju vodu dobit ćemo ako pustimo tanji mlaz vode. 

Pokvarljive namirnice čuvamo ljeti u električnom 
hladioniku (frižideru). On održava temperaturu od + 9" 
do —10"C pa sprečava razvijanje bakterija i kvarenje 
hrane. Uključimo li hlađenje ispod 0"C, možemo praviti 
i kockice leda. Kompresioni hladionik iskorištava prirod- 
nu pojavu da tvari koje hlape troše toplinu iz okolnog 
prostora. Obično je u hladioniku sumporni dioksid. Kad 
elektromotor hladionika stavi u pogon sisaljku za isisa- 
vanje zraka i plinova, sumporni dioksid počne hlapiti. 
Razvijene plinove sisaljka tjera u sistem cijevi, gdje se 
oni ponovo rashlade, pa se sumporni dioksid skruti. To 
se neprestano ponavlja, a hladionik postaje sve hladniji. 
U času kad postigne određenu hladnoću, rad elektro- 
motora se automatski isključi. Kad se hladionik zagrije 
od okolne topline, elektromotor automatski proradi. Ap- 
sorpcioni hladionik radi bez elektromotora. 

Pranje rublja je mučan posao. Danas se sve više 
upotrebljava stroj za pranje rublja. Električnom stru- 
jom grije se voda u kojoj je otopljen sapun ili drugo 
sredstvo za pranje (detergent). Elektromotor okreće li- 
jevo-desno krilca od aluminija, koja prouzrokuju stru- 
janje vode. (Druge vrste imaju pomičnu membranu, 
koja se kreće gore-dolje.) Ti strojevi mogu imati ure- 
đaj za izažimanje, a ponekad i za sušenje rublja. 

Električno glačalo je zapravo grijalo s metalnom 
pločom. Bolja glačala imaju regulatore za podešavanje 
topline. Platnu treba viša temperatura, svili niža, a 
umjetnim vlaknima (najlonu, perlonu i sl.) još niža. Kad 
se glačalo zagrije do određene temperature, automat- 
ski se isključi dalje zagrijavanje; kad se glačalo počne 
hladiti, grijanje se samo od sebe uključuje. 

I za ličnu njegu postoje električni aparati. Sprava 
za sušenje kose (fen) ima ventilator s toplim zrakom. 
Sve se više upotrebljava i električni aparat za brijanje. 

Seoska domaćinstva upotrebljavaju i druge aparate 
i strojeve na električni pogon: kružnu pilu, sječkalicu, 
aparat za šišanje ovaca, inkubator za leženje pilića, 
uređaj za električnu mužu krava itd. 

Veće i skuplje električne aparate često kupuju stam- 
bene zajednice ili posebni servisi, a na selu zadruge, 
i pozajmljuju ih uz odštetu pojedinim domaćinstvima. 


ELEMENTI I SPOJEVI. Priroda se sastoji od razli- 
čitih tvari. Zemljina je kamena kora od vapnenca, kre- 
mena, mramora, gline, raznih ruda. Brašno sadrži 
škroba, vode i drugih tvari. Naše tijelo je izgrađeno od 
bjelančevina, vode, soli, masti itd. 

Vapnenac, kremen, škrob, voda, sol i bjelančevine 
nisu jednostavne tvari, nego spojevi. Posebnim kemij- 
skim postupkom možemo ih rastaviti na njihove dije- 
love. Vodu možemo rastaviti na vodik i kisik; vapne- 
nac na kalcij, ugljik i kisik; bjelančevine na ugljik, kisik, 
vodik, dušik i sumpor. Vodik, kisik ili kalcij ne možemo 
dalje rastavljati kemijskim putem. Takve najjednostav- 
nije tvari zovu se elementi. Oko stotinu različitih ele- 
menata izgrađuje čitavu prirodu. Oni se mogu među 
sobom spajati na najrazličitije načine i tako stvarati sto- 
tine tisuća složenijih tvari. Ako spojimo elemente kisik 


vodik kisik voda a 

kuhinjska a voda -09 a 

Gornja tri vodoravna niza sličica prikazuju što se može dogoditi 
kad se u određenim uvjetima sastanu atomi različitih elemenata. 
PRVI NIZ: 8 atoma vodika (po 2 u molekuli) i 4 atoma kisika (tako- 
đer po 2 u molekuli) združilo se u novu tvar — u kemijski spoj vođu. 
DRUGI NIZ: Molekule dušika i kisika ne spajaju se, nego daju 
samo mješavinu plinova — zrak. (I molekula dušika sadrži 2 atoma.) 
TRECI NIZ: Ako kuhinjsku so pomiješamo s vodom, nastat će oto- 
pina. U njoj su molekule soli i vođe samo izmiješane. Molekula 
kuhinjske soli ima 1 atom natrija (ljubičasto) i 1 atom klora (zeleno). 
Razumije se da u naravi atomi nisu tako obojeni; mi smo ih ovdje 
na slikama označili različitim bojama da ih možete lakše razlikovati. 


Molekula vitamina A. Crni kružići prikazuju atome 
ugljika, plavi atome vodika, a najveći bijeli kružić 
atom kisika. Donja slika prikazuje samo dio goleme 
molekule jedne vrste bjelančevina. Potpuna mole- 
kula sadrži više tisuća atoma. Atomi raznih ele- 
menata prikazani su istim bojama kao i na gornjim slikama. Žutom 
bojom su označeni atomi sumpora. Na svim slikama na ovoj strani 
atomi su prikazani plošno, kao okrugle pločice u istoj ravni. U stvari, 
oni su okupljeni u molekuli slično kao zrna u grozdu. Ipak ih nismo 
tako prikazali jer bi onda zaklanjali jedni druge. Crtice koje pove- 
zuju pojedine atome označuju sile koje ih drže na okupu u molekuli. 


djelić molekule bjelančevine 


i vodik, možemo proizvesti vodu. Tako možemo spaja- 
njem elemenata dobiti i druge tvari, pa i takve kakvih 
još nije bilo u prirodi (>> PLASTIČNE MASE). 

Svaki je element sastavljen od > ATOMA posebne 
vrste: kisik se sastoji od atoma kisika, kalcij od atoma 
kalcija, željezo od atoma željeza itd. Atomi se spajaju 
u veće čestice — molekule. Različitim kombinacijama 
atoma nastaju stotine tisuća različitih molekula. Mole- 
kula željeza sastavljena je od samih atoma željeza jer 
je željezo element. Tako i molekule zlata sadrže samo 
atome zlata: i zlato je element. Molekule složenih tvari 
ili spojeva sastavljene su od raznih vrsta atoma. U sva- 
koj su molekuli vode po dva atoma vodika i jedan atom 
kisika. Molekula šećera sastavljena je od 12 atoma 
ugljika, 22 atoma vodika i 11 atoma kisika. Molekule 
nekih bjelančevina pravi su divovi među molekulama: 
imaju stotine tisuća atoma ugljika, vodika, kisika, dušika 
i sumpora. Još su veće molekule nekih plastičnih masa. 
Pa i kraj svega toga one su tako sićušne da ih možemo 
vidjeti tek elektronskim > MIKROSKOPOM. U glavici 
igle pribadače (gumbašnice, čiode) ima nekoliko stotina 
tisuća milijuna molekula i još mnogo praznog prostora 
među njima. 

Molekule su uvijek u pokretu (>> KRUTA TIJELA, 
TEKUĆINE I PLINOVI). Jedna molekula privlači dru- 
gu, kao što se privlače magnet i željezo. Ta je privlačna 
snaga najjača u molekula krutih tvari, a najslabija u 
molekula plinova. 

Od građe i od rasporeda molekula zavise osobine 
neke tvari: hoće li biti čvrsta kao čelik ili krhka kao 
staklo, kruta kao kamen ili mekana kao maslac. Grafit, 
čađ i dijamant, na primjer, sastoje se od molekula po- 
sve iste vrste, ali raspoređenih na različite načine. 

Samo je tridesetak elemenata temeljito proučeno; 
o ostalima još uvijek ne znamo dovoljno. Neki elementi 
— srebro, zlato, bakar, željezo, sumpor — bili su po- 
znati od davnine. Nekoliko novih elemenata otkriveno 
je u srednjem vijeku. Tek od XVIII stoljeća pa dalje 
učenjaci su upornim i temeljitim naučnim radom ot- 
krili i ostale elemente. Tako su konačno utvrdili da u 
prirodi postoje 92 različita elementa. Teleskopom i 
drugim spravama otkrili su da se i ostala svemirska 
tijela — Sunce, Mjesec, planete i zvijezde — sastoje od 
ta ista 92 elementa. (Zanimljivo je spomenuti da je 
element helij otkriven najprije na Suncu, pa tek nakon 
toga i na Zemlji!) 

Elemente možemo podijeliti u dvije skupine: metale 
ili > KOVINE (npr. željezo, bakar, magnezij i dr.) i 
nemetale (kisik, sumpor, jod i dr.). Od svih elemenata 
na običnoj su temperaturi samo dva tekuća — živa i 
brom; svi su ostali plinoviti ili kruti. 

Svaki je element dobio posebno ime. U nauci je uobi- 
čajeno da se elementi označavaju kraticama njihova 
latinskog imena (simbolom), npr.: 


vodik — latinski Hydrogenium: H 
kisik — latinski Oxygenium: [0] 
zlato — latinski Aurum: Au 
živa  — latinski Hydrargyrum: Hg 


Neki su elementi nazvani prema imenima znameni- 
tih učenjaka, njima u čast: kurij prema supruzima 

Mariji i Pierreu Curie [Kiri'], koji su otkrili radij; ein- 
steinij prema Albertu Einsteinu [Ajnštajnu], osnivaču 
moderne fizike i matematike; mendelevij po Dimitriju 
Mendele'jevu, koji je prvi svrstao sve elemente u po- 
sebnu tablicu, prema njihovim svojstvima. 

željezo, kalcij, natrij, magnezij, kalij, vodik i nikal — 
čine zajedno 99% svih tvari od kojih je izgrađena čvr- 
sta kora Zemlje i njezin vodeni i zračni omotač. 

Atoma ima manjih i većih, lakših i težih. Mjerenja su. 
pokazala da je u molekuli vode težina kisika oko 8 puta 
veća od težine vodika. Kako je ta molekula sastavljena 
od 2 atoma vodika i jednog atoma kisika, izlazi da je 
atom kisika otprilike 16 puta teži nego atom vodika. 
Kisik se spaja gotovo sa svim elementima pa je 1/16 te- 
žine njegova atoma uzeta kao jedinica prema kojoj se 
određuju atomske težine svih ostalih elemenata. Tako je 
npr. atomska težina vodika 1, aluminija 27, urana 238 — 
jer su težine atoma tih elemenata upravo toliko puta 
veće nego što je težina 1/16 atoma kisika. Atom vodika 
najlakši je od svih atoma. 

U najnovije vrijeme učenjaci su zapazili da se 
ponekad atomi istog elementa nešto razlikuju po svojoj 
težini. Tako, uz običan uran s atomskom težinom 238, 
postoje i rijetke vrste urana koje imaju atomsku težinu 
približno 234 i 235. Takve vrste elemenata, koje se ne- 
što razlikuju svojom atomskom težinom, a inače su sa- 
stavljene od atoma iste vrste, zovu se izotopi. Oni imaju 
isti broj protona u atomskoj jezgri, ali im se broj neu- 
trona mijenja: npr. uran 238 ima 92 protona i 146 
neutrona (92 + 146 = 238), a uran 235 ima 92 protona 
i 143 neutrona (92 + 143 = 235). Običan vodik ima 1 
proton. Njegov izotop teški vodik (deuteron) ima osim 
toga 1 neutron. Drugi vodikov izotop, superteški vodik 
(tritij), ima 1 proton i 2 neutrona. Lagani izotop bakra 
ima 29 protona i 34 neutrona, a njegov teški izotop 29 
protona i 36 neutrona. Svaki element u prirodi ima izo- 
tope (srebro čak 15 izotopa, a elementi antimona i tehne- 
cij po 21). Do danas je poznato oko 800 raznih izotopa. 
Elementi u prirodi većinom nisu jednolike građe, nego 
se sastoje od smjese različitih izotopa. 

Elementi nisu stalni, nego mogu prelaziti jedni u 
druge (npr. atomi urana mogu se pretvoriti u atome 
olova, > RADIOAKTIVNOST). I čovjek može mijenjati 
jedne elemente u druge. Ali ne samo to. On je toliko 
ovladao znanjem o atomima da može načiniti i ele- 
mente kakvih danas nema u prirodi. Dosad je proizve- 
deno dvanaest takvih umjetnih elemenata, tako da se 
broj svih poznatih elemenata, prirodnih i umjetnih, po- 
peo na 104. Posljednji od njih — koji se po svojim oso- 
binama veoma razlikuje od oba prethodna elementa, 
nobelija i lavrencija — otkrili su u laboratoriju sovjetski 
učenjaci 1964. godine. Otkrivanje svakog daljeg elementa 
sve je teže jer su oni, što im je atomska težina veća; sve 
nestalniji: sve se brže raspadaju i pretvaraju u elemente 
s manjom atomskom težinom. 


Umjetni se elementi mogu dobiti u reaktoru (> 
ATOMSKA ENERGIJA), ali u vrlo malenim količinama 
— često tek stomilijuntim dijelovima grama. Od ele- 
menta nobelija dobiveno je tek 17 atoma. Pa ipak, uče- 
njacima je uspjelo da ih otkriju i da odrede osobine 
toga elementa! To je sjajna pobjeda savremene nauke. 


simbol 
i približna 
atomska težina 


godina 


ELEMENT otkrića 


LATINSKI NAZIV 


P 1. VODIK H— 1 Hydroge'nium 1766. 
P 2. HELIJ He — 4 Helium 1868. 


simbol 
i približna 
atomska težina 


godina 


ELEMENT otkrića 


LATINSKI NAZIV 


= Ko 55. CEZIJ Cs — 133  Cesium 
= K 56. BARIJ Ba — 137  Barium 1774. 
: = i : K 57. LANTAN La — 139 _Lanta'num 1839. 
Po 7. DUŠIK N — 14 Nitroge'nium 1772. Kk 58. CER ; 40 € : 
P 8. KISIK O — 16 Oxygenium 1774. 
P 9. FLUOR F — 19 Fluorum 1711. == 


“x 61. PROMETIJ Pm — 146 Promethium 1945. 


K 62. SAMARIJ_Sm — 150 Sama'rium 1879. 
K 


63. EUROPIJ 


Eu — 152 Euro'pium 1898. 


K 13. ALUMINIJ Al— 27 Aluminium 
K 14. SILICIJ Si — 28 Sili'eium 
K 


_ 15. FOSFOR PP — 31  Phosphorum 


67. HOLMIJ Ho — 165 Holmium 


=> 32  Suiphur =! K 
= : K 68. ERBIJ Er — 167  Erbium 1843. 
p = OK Ar = 40 A TK 594 K 69. TULIJ Tm — 169 Thulium_ 1879. 
K 19. KALIJ. K — 39 Kalium 1807. < Yi Er =FIe : 
K 20. KALCIJ Ca — 40 Calcium 1808. 
Se — 


DIJ 


45  Scandium 1879. 


= 


cr 59 


x 73. TANTAL Ta — 181 Tantalum 1802. 
K 74. VOLFRAM  W — 184. Wolframum 1783. 
K 


25. MANGAN Mn — 55 Manganum 1774 


75. RENIJ Re — 186  Rhenium 1925. 


K 

Ko 26. ŽELJEZO Fe — 56 Ferrum st. vijek 

K 27. KOBALT Co — 59 Coba'lltum 1735. — 5. 

= — === + K 79. ZLATO Au — 197 Aurum st. vijek 
=> T 80. ŽIVA Hg — 201 _Hydrargy'rum st. v. 

4% 30. CI Zn — 65 146. K 81 TALIJ —— TI — 204 Thallium 1861. 

«o 31 GALIJ Ga — 70 Gallium 1875. : ip i 

K 32. GERMANIJ Ge — 73 Germa'nium 1886. 

K 33. ARSEN As — 75 _ Arse'nicum 1250. IJ Po == 


i 


“ko 85. ASTATIN At — 211 Astati'num 1940. 


*K 86. RADON Rn — 222 Rado'num 1900. 
*K 87. FRANCIJ 1939. 


Fa at 224. Francium 


K 37. RUBIDIJ Rb — 85 Rubi'dium 
K 38. STRONCIJ Sr — 88 Stroncium 


1861. 


Y — 89 Yttrium Ž IRI, Th — 23 rium 328. 

ŠA gi Zvreonium *K 91. PROTAKTINIJ Pa — 232  Protacti'nium 1917. 

*K 92. URAN U — 238 Ura'nium 1789. 

==> N Mo — 96 *K 93. NEPTUNIJ Np — 239 Neptu'nium 1940. 
Kk 43. TEHNECIJ Te — 99 Techne'tium 1937. *K 94. PLUTONIJ Pu — 242 Pluto'nium 1940. 
K 44. RUTENIJ Ru — 102 Ruthe'nium 1845. *K 95. AMERICIJ Am — 243. Ameri'cium 1945. 
«45. RODIJ_ Rh — 103 Rhodium 1803. *K 96. KURIJ Cm — 245  Curium 1944. 
E >, ; 3 1803. *K 97. BERKELIJ Bk — 245 Berke'lium 1949. 
um *K 98. KALIFORNIJ Cf — 248 Califo'rnium 1950. 

*K 99. EINSTEINIJ E — 253 Einstei'nium 1952. 

K 49. INDIJ In — 115 Indium 1863. *K 100. FERMIJ —Fm — 254. Fermium 1953. 
K 50. KOSITAR  Sn — 119 _ Stannum st. vijek *K 101. MENDELEVIJ Mv — 256  Mendele'vium 1955. 
K 51. ANTIMON Sb — 122 Stibium XVI st. *K 102. NOBELIJ No — 253 Nobe'lium 1957. 
Okjašnjenje: K. = krut; B = plinovit, T = tekuć, * = radioaktivan *K 103. LAVRENCIJ  Lw — 256 Lawrencium 1961. 
Umjetni elementi istaknuti su na žutoj podlozi. 104. (još nema podataka) 1964. 


ENERGIJA. Kad rukom bacimo puščano tane o da- 
sku, odbit će se, a na dasci će se jedva poznati mjesto 
gdje je tane udarilo. Ako to isto tane ispalimo iz 
puške, dasku može lako probušiti. Vjetar će visoko po- 
nijeti papirnog zmaja; međutim, ako brzina vjetra po- 
raste na 300 km/h, on može odnijeti ne samo zmaja 
nego i drveće i krovove kuća. Brza rijeka i vodopad 
mogu pokretati strojeve u hidrocentrali; mirno jezero 
koje ne otječe ne može pokretati strojeve, makar u 
njemu bilo mnogo više vode nego u rijeci. Na tim pri- 
mjerima vidimo kako brzo gibanje daje tijelima spo- 
sobnost da vrše neki rad: probuše dasku, čupaju drveće, 
pokreću strojeve. Nategnuta ili zasukana guma pokreće 
model aviona. Električna struja pokreće tramvaj. Izga- 
ranje benzina u motoru omogućuje kretanje automobila. 
Ta sposobnost da se izvrši neki rad zove se energija. 

Da bi čovjek ma što mogao proizvesti — od kamene 
sjekire do broda na atomski pogon — potrebno mu je 
troje: materijal, znanje i energija. U davnoj prošlosti 
čovjek se služio samo energijom svojih mišica. Kad je 
kasnije pripitomio konja i govedo, dobio je mnogo jači 
izvor energije za obavljanje različitih poslova. Izumom 
lađe s jedrima i vodenice ljudi su počeli iskorišćivati 
energiju vjetra i vode u kretanju. Ugljen i nafta kriju 
u sebi energiju koja može pokretati strojeve u tvorni- 
cama, brodove ili lokomotive. Danas ljudi iskorišćuju 
i energiju koja je skri- 
vena u > ATOMIMA. 

Energiju ne možemo 
stvarati ni iz čega. Uzi- 
mamo je iz »skladišta« 
u kojemu se u prirodi 
nalazi. Takva su »skla- 
dišta energije« rudnici 
ugljena i uranovih ru- 
da, naftonosna polja, ri- 
ječni padovi, plima i 
oseka na morskoj obali 
itd. Najjači je prirod- 
ni izvor energije —> 
SUNCE. Energija koja 
se nalazi u ugljenu, 
energija vjetra i vode, 
energija koja je u ži- 
vim bićima — sve to po- 
tječe od energije Sunca. 

Čovjek je izgradio i 
umjetna  »skladišta e- 
nergije«. Takvo je skla- 
dište golemo umjetno 
jezero s golemom bra- 
nom hidrocentrale, a i 

Prelaženje energije. Energiju Sunca iskorišćuje biljka za život 1 rast. 
Ugljen koji je nastao od drveta čuva dio te energije. Kad ugljen gori, 
ona se ponovo pretvara u toplotnu energiju, koju možemo iskoristiti 
za zagrijavanje parnog kotla u elektrani. Para pokreće turbinu: toplotna 
energija pretvorila se u energiju kretanja. U generatoru se energija kre- 
tanja mijenja u električnu, koja najzad u žarulji daje toplinu i svjetlost. 
malena džepna električna baterija ili sićušno elastično 
čelično pero koje pokreće mehanizam ručnog sata. 

Kad se liftom penjemo do svog stana ili kad brod- 
skom dizalicom utovarujemo lokomotivu, služimo se 
mehaničkom energijom. Električna žarulja ili petrolej- 
ska svjetiljka koriste nam svojom svjetlosnom energi- 
jom. Pomoću toplinske energije kuhamo hranu ili po- 
krećemo parni stroj lokomotive. Kruh, meso, mlijeko i 
druga naša hrana sadrže kemijsku energiju. Ona nam 
daje snage da radimo, da mislimo, da živimo. Električna 
energija pokreće gradskim ulicama tramvaje i trolejbu- 
se, u tvornicama strojeve i vrši mnoge druge korisne po- 
slove. Velike koristi u industriji, medicini i poljoprivre- 
di očekujemo od nuklearne ili atomske energije. Sve to, 
međutim, nisu razne vrste energije, nego samo različiti 
njezini oblici. Energija se može pretvarati iz jednog 
oblika u drugi. 

Količina energije je stalna. Ona može prelaziti s 
jednog tijela na drugo, iz jednog oblika u drugi, ali je 
ne možemo ni uništiti ni stvoriti. Zbog toga se i ne može 
načiniti stroj »perpe'tuum mobile«, koji bi se kretao sam 
od sebe. Ponekad ipak govorimo o gubitku energije. Pri 
tom zapravo mislimo na onaj dio energije koji još ne 
umijemo iskoristiti. Na primjer električna žarulja po- 
trebna nam je kao izvor svjetlosti, ali u njoj se tek ma- 
nji dio električne energije pretvara u svjetlost, a veći se 
dio »gubi« kao nepotrebna i neiskorištena toplinska 
energija. U strojevima se dio energije »gubi« na svla- 
davanje trenja između pojedinih dijelova stroja. 

Za savremenu industriju osobito je značajna —> 
ELEKTRIČNA ENERGIJA jer je prilično lako i bez 
velikih »gubitaka« možemo pretvarati u druge potrebne 
oblike energije — toplinsku, svjetlosnu, mehaničku — a 
isto tako i njih u električnu energiju. Svjetlosnu ener- 
giju možemo pretvoriti u električnu (> FOTOSTANI- 
CA), ali se pri tom iskoristi tek oko 10% svjetlosne 
energije. Stoga učenjaci traže nove načine dobivanja 
električne struje od Sunčeve svjetlosti. Tako isto istra- 
žuju kako bi se atomska energija mogla izravno pre- 
tvarati u električnu energiju. 

Još ne znamo postupka za neposredno pretvaranje 
kemijske energije u mehaničku, mehaničke u svjetlo- 
snu itd. Stoga se nekad pomažemo posrednim pretva- 
ranjem. Električna energija često služi kao posrednik za 
prijenos raznih drugih oblika energije na velike daljine. 
Tako snaga vode ne pokreće izravno strojeve daleke 
tvornice, ali se u vodenom kotlu turbine pretvara u 
mehaničku energiju, a ova u električnu. Struja se tada 


dalekovodom dovodi do tvornice. Tu je elektromotori 
pretvaraju u mehaničku energiju, koja okreće strojeve. 


Pretvaranje toplinske energije u svjetlosnu još je uvi- 
jek vrlo neekonomično. Tako se nit električne žarulje 
mora usijati gotovo do 3000%C da bi jasno svijetlila. A 
petrolejka pretvara u vidljivu svjetlost tek 1/1000 dio 
one energije što se nalazi u petroleju koji izgara. 

Energiju možemo mjeriti. Prvi je to učinio Englez 
Watt [Vot], koji je usavršio > PARNI STROJ. On je 
usporedio snagu svoga stroja sa snagom konja. Utvrdio 
je da je konjska snaga jednaka radu koji je potreban 
da se 4500 kp (kilopond) za jednu minutu (ili 75 kp za 
jednu sekundu) digne na visinu od 1 m. Tu je jedinicu 
nazvao konjska snaga (1 KS ili 1 HP — engleski: horse 
power). Watt je, doduše, pogrešno odredio snagu konja 
jer ona u prosjeku iznosi tek '/; KS kad konj radi dulje 
vrijeme; ali je taj naziv ostao i dalje u upotrebi. Prvi 
su parni strojevi razvijali energiju do nekih 100 KS; 
moderni strojevi u električnoj centrali imaju i više od 
500 000 KS. Osnovna je jedinica mjere za energiju kilo- 
pond-metar (1 kpm). Ako dignemo s poda uteg od 1 kp 
na visinu od 1 m, izvršili smo 1 kpm rada. Ali.često treba 
znati i brzinu kojom je rad izvršen, jer tada doznajemo 


snagu (rad koji je izvršen u određenoj jedinici vremena). 


Na primjer, ako se dva čovjeka, obojica teški po 70 kp, 
popnu uza stepenice 20 m visoko, izvršila su jednak rad: 
T0 X 20 = 1400 kpm. Ali ako se prvi popeo za 40 se- 
kunda, a drugi za 50 sekunda, utrošak snage u 1 sekundi 
je različit: za prvog 1400 : 40 = 35 kpm/s, a za drugog 
samo 1400 : 50 = 28 kpmjs. 

Za pojedine oblike energije imamo i posebne mjere. 
Snagu električne struje mjerimo vatima (W) ili kilova- 
tima (kW), a rad vat-satima (Wh)i kilovat-satima (kWh). 
1 kWh = 102 kpm/s, tj. zamjenjuje rad 8 ljudi za- 
poslenih teškim fizičkim radom. Toplinsku energiju mje- 
rimo kalorijama (cal) i kilokalorijama (kcal). Jedna ki- 
lokalorija je količina topline koja zagrije 1 kg vode za 
1"C, a odgovara 427 kpm ili 1/860 kWh. Ali, kako je za- 

pravo energija jedinstvena, sve njezine oblike možemo 
mjeriti bilo kojom mjerom. Tako možemo reći da je lift 
koji nas je podigao na sedmi kat izvršio 0,8 kcal rada 
ili da Sunce neprestano ižarava oko 500 000 000 mili- 
juna KS, od čega dopire do Zemlje 130 000 milijuna KS. 


Sva energija ima svoj izvor u neprestanom i vječi- 
tom kretanju materije — molekula i atoma. I energija 
Sunca potječe od energije iz jezgri atoma vodika, koji 
prelaze u atome helija (> ATOMSKA ENERGIJA). 

Glavni su izvori energije za industriju još uvijek 
ugljen i nafta. Računa se da će zalihe ugljena i nafte 
u zemlji trajati još oko 100 godina, a rezerve uranovih 
ruda za dobivanje atomske energije oko 20 000 godina. 

Naročitim sistemima udubljenih zrcala (»sunčanim 
pećima«) već se u nekim krajevima iskorišćuje toplinska 
energija Sunca. U toplim krajevima (npr. u Indiji) 
upotrebljavaju takva grijala za pripremanje hrane (ku- 
hanje), ali ima i velikih uređaja s nekoliko tisuća zrcala, 
promjera po 1 m svako. U Sahari, u Sovjetskom Savezu, 
u južnoj Francuskoj i drugdje već se grade sunčane 
električne centrale. Stručnjaci Metalurškog kombinata 
u Ljubljani izradili su nacrte za prvu našu sunčanu peć, 
koja je podignuta u Piranu (Istra). 

Plima i oseka (> MORE) također služe kao izvori 
energije za pokretanje velikih električnih centrala. Radi 
se na tome da se za istu svrhu iskoristi snaga velikih 
morskih valova, razlika u temperaturi mora na površini 
i u dubini, toplina iz unutrašnjosti Zemlje itd. 

Jugoslavija ima bogate zalihe izvora energije za 
svoju industriju. Najjači su takav izvor naše vodene 
snage. One mogu dati oko 50 milijardi kWh, i po toj je 
količini naša zemlja među prvima u Evropi. Zasada 
iskorišćujemo otprilike 20% toga bogatstva. I za atom- 
sku energiju ima kod nas dosta sirovina: već je otkri- 
veno preko dvjesta nalazišta raznih uranovih ruda. 


1 kg atomskog goriva daje toliko energije kao 2200000 kg ugljena ili 
2000000 kg nafte. A kad bismo našli načina da iskoristimo atomsku 
energiju koju sadrži 1 kg bilo koje tvari, dobili bismo više od 20 000 000 000 
KWh, tj. više nego što daju sve naše elektrane za punu godinu dana. 


Nes KEV 


EVROPA. — Kod Čeljabinska na Uralu stoje odavna 
kamene piramide, na kojima je s jedne strane pisalo 
»Evropa«, a s druge strane »Azija«. Danas ta oznaka ne- 
ma nikakva značenja jer se preko čitave istočne Evrope 
i sjeverne Azije širi najprostranija država svijeta — 
Sovjetski Savez. Mnogi smatraju da Evropa i nije po- 
seban kontinent, nego samo velik poluotok Evrazije. 
(To je zajedničko ime za kopno Evropa — Azija.) Me- 
đutim, zbog značaja evropskih naroda u povijesti čovje- 
čanstva, Evropu smatramo posebnim kontinentom. 

Kulturni utjecaj Evrope na ostali svijet veoma je 
značajan. Najvažniji društveni pokreti, pokreti u nauci 
i umjetnosti ponikli su u evropskim zemljama. Evropa 
je svijetu dala najviše čuvenih učenjaka, izumitelja, 
revolucionara, pisaca, slikara, kipara, graditelja, muzi- 
čara. U Evropi najraširenije pismo, latinica, sve više 
osvaja svijet. Neki evropski jezici (engleski, španjolski, 
portugalski) postali su materinji jezici mnogih neevrop- 
skih naroda. 

Više je uzroka tome što je Evropa tako značajna za 
povijest ljudskog roda. Jedan je od njih injezin povoljan 
geografski položaj. Polarni krajevi, sa svojim trajnim 
snijegom i ledom, pružaju teške uvjete za život. U 
tropskim krajevima priroda je negdje previše darežljiva 
obiljem hrane, a vruća klima čini ljude tromima i nepo- 
duzetnim. Evropa pretežno leži u umjerenom pojasu. Tu 
se smjenjuju topla ljeta i studene zime. Takva > KLI- 
MA potiče čovjeka na rad. A i priroda je takva: da bi 

Ostaci Akropole kod Atene — najljepši spomenik drevne grčke arhitekture 


mu zemlja dobro rodila, čovjek treba da upre svim 
svojim snagama. Tako su već u mlađe kameno doba, 
prije nekih 10 000 godina, posvuda u Evropi nicala na- 
selja ratara i stočara. 


Na karti svijeta Evropa se razlikuje od ostalih konti- 
nenata svojom veoma razvedenom obalom. Nigdje drug- 
dje nema toliko poluotoka i otoka, zaliva i uvala. A 
kopno je ispresijecano velikim rijekama. Sve je to po- 
moglo da se već u davna vremena razvije znatan trgo- 
vački promet duž morskih obala i velikih rijeka. Tako 
su na primjer prije 2500 godina trgovci donosili jantar 
s obala Baltičkog mora sve do naših otoka Krka, Raba 
i Cresa. Ovamo su po jantar dolazili Grci čak s obala 
Male Azije, pa su te otoke nazvali Ele'ktrides (= Jan- 
tarski otoci). Razvedene obale našeg kontinenta pružale 
su povoljne uvjete za razvoj pomorstva. Zato su upravo 
evropski narodi, od XV st. naovamo, otkrili mnoge 
dotad nepoznate krajeve svijeta. 


Evropa nema — kao drugi kontinenti — beskrajnih 
pustinja, neprohodnih prašuma ili tisuće kilometara 
dugačkih visokih planinskih lanaca. Stoga su različiti 
evropski narodi lako mogli saobraćati jedni s drugima, 
a i sa susjedima iz zapadne Azije i sjeverne Afrike. Ta- 
ko su upoznavali različite kulture i koristili se izumima 
iz čitava poznatog svijeta. Stari su Grci iskoristili do- 
stignuća raznih istočnih naroda, usavršili ih i razvili, pa 

su tako položili te- 
melje današnjoj ev- 
ropskoj nauci i u- 
mjetnosti. = Osobito 
su se istakli u filo- 
zofiji, matematici, 
medicini, prirodnim 
naukama, historiji, 
književnosti, gradi- 
teljstvu i kazališnoj 
umjetnosti. Grčku su kasnije osvojili Rimljani, ali su 
oni preuzeli grčku kulturu. Svojim osvajanjima — od 
rijeke Tigrisa na istoku pa sve do Atlantika — Rimlja- 
ni su ujedno širili osnove grčko-rimske kulture po či- 
tavu njima poznatom svijetu. Osim toga oni su osobito 
razvili pravne nauke. Evropski su narodi u minu- 
lim stoljećima otkrili i naselili mnoge krajeve iz- 
van Evrope. U svojoj novoj postojbini širili su ev- 
ropski kulturni utjecaj. Ali u velikom broju vanevrop- 
skih zemalja oni su se pojavili kao osvajači i ostali on- 
dje kao okrutni gospodari. Time su navukli mržnju 
tamošnjeg stanovništva. Kolonije su služile kao izvor 
bogatstva zemljama koje su ih osvojile. Tako se, za- 
hvaljujući jeftinim sirovinama, industrija naglo razvi- 
jala. Manje evropske države osudili su njihovi moćni 
susjedi da ostanu i dalje nerazvijene ratarske zemlje, 
koje će im davati sirovine, a kupovati njihovu indu- 
strijsku robu. Taj neravnopravni položaj među država- 
ma i sukobi interesa kapitalističkih država doveli su u 
ovom stoljeću do dva svjetska rata. Radnička klasa, 
koja je s razvojem industrije postajala sve brojnija, 
preuzela je u nekim zemljama vlast i srušila kapitali- 
stičko uređenje, te izgrađuje socijalističke odnose u pro- 
izvodnji i među ljudima. 

Danas još uvijek postoje mnoge suprotnosti među 
evropskim zemljama, osobito između zapadnih, kapita- 
lističkih država i SSSR. Te suprotnosti ometaju mirnu 
izgradnju i napredak u svijetu. Naša se zemlja svim si- 
lama zalaže za mir u svijetu i za prijateljsku suradnju 
svih naroda. 


EVROPA. 


OSTALI SVIJET 


Tema dB DL Lat 


Evropa je, uz Sjevernu Ameriku, najrazvijeniji pro- 
stor na Zemlji, a k tome je i najgušće naseljena: na go- 
tovo 10 milijuna kmž u njoj živi (1965. g.) 675 milijuna 
stanovnika, tj. prosječno 67 ljudi na svaki km?. Većina 
evropskog stanovništva pripada narodima indoevropskog 
porijekla (bijeloj rasi). Najbrojnije su skupine tih naroda: 
slavenska, germanska i romanska. U prošlosti su dijelove 
Evrope naselili i pripadnici mongolske ili žute rase. No 
oni su se s vremenom toliko stopili sa svojim susjedima 


da se njihovi današnji potomci gotovo ni u čemu ne 
razlikuju od Indoevropljana. U tu skupinu spadaju: 
Finci, Karelijci, Laponci, Estonci, Mađari, Turci i Tatari. 

Evropsko kopno nije imalo uvijek svoj današnji iz- 
gled. Prije mnogo milijuna godina iz pradavnog mora 
najprije se pojavilo kopno današnje Skandinavije i Fin- 
ske i prostrana, ravna Ruska ploča. Ostali je dio bio 
pod morem. Kasnije su, u području današnjih britan- 
skih otoka i Norveške, nastale velike pukotine u Zemlji- 
noj kori. Vulkani su provaljivali, planine se izdizale 
iznad vode, a dijelovi kopna tonuli pod more. Poste- 
peno se izdiglo i kopno današnje zapadne Evrope. U 
doba tih velikih promjena rasle su tu guste šume. Ze- 
mlja ih je zasipala, i od njih su nastale najbogatije za- 
lihe ugljena na svijetu — u današnjoj Engleskoj, Bel- 
giji, Njemačkoj, Čehoslovačkoj i Poljskoj. 

Na jugu Evrope protezalo se more Tetis. Na dno toga 
mora taložile su se vapnenačke kućice pužića i drugih 
sitnih morskih životinja. Od toga su kroz milijune go- 
dina nastale debele naslage. Pokreti u kori > ZEMLJE 
izdigli su i taj, najmlađi dio evropskog kopna. Od va- 
pnenačkih slojeva nastale su Alpe i Dinarske planine.. 

Velike su promjene u Evropi nastale u vrijeme le- 
denog doba. Tada je više od polovice Evrope bilo pod 
ledom. On je prekrivao i kopno i more — od sjevera 
do današnje Francuske, Alpa i Karpata. Ledena je kora 
na sjeveru ponegdje bila debela i do 2000 m. I u osta- 
lim krajevima — tako i u našim predjelima — sve su 
više planine bile pod ledom. Led je klizio niz planinske 
doline i nosio sa sobom zdrobljeno kamenje. Kad je na- 
pokon, prije nekih 15 000 godina, ledeno doba prestalo i 
led se otopio, nastala su mnoga jezera i doline rijeka. 


Stanovnici Evrope u svojim slikovitim starim narodnim nošnjama: 
1 — Crnogorac; 2 — Hrvatica iz Posavine; 3 — Arbanas; 4 — Talijanka 
sa Sicilije; 5 — Švicarka; 6 — Austrijanac iz Tirola; 7 — Španjolka; 
8 — Portugalka; 9 — Francuskinja iz Bretagne [Bretalnje]; 10 — Škot; 
li — Flamanka iz Belgije; 12 — Nizozemka; 13 — Njemica iz Schwarz- 
walda [Švarcvalda]; 14 — Šveđanka; 15 — Finac; 16 — Laponać; 17 — 
Rus; 18 — Čehinja; 19 — Mađarica; 20 — Ukrajinka; 21 — Ru- 


munjka; 22 — Bugarin; 23 — Grk; 24 — Đurđijanka. Krajevi u kojima 
žive ovi stanovnici Evrope označeni su istim redom na karti desno. 


koj, 


I danas se izgled Evrope neprestano, iako polagano, 
mijenja. Kiša, snijeg, led, vjetar i sunčana žega mrve 
kamen i snižavaju planine; vode tekućice dube doline, 
proširuju i zasipaju ravnice; more drobi i ruši obale; 
morska obala negdje postepeno tone, a drugdje se iz- 
diže. I čovjek gradi brane, isušuje i nasipa dijelove 
mora, presijeca kopno kanalima, skreće tok rijekama. 


Južna Evropa 


Južni dio Evrope oplakuju valovi Sredozemnog mo- 
ra. Ono je bilo kolijevka evropskog pomorstva. Svojim 
bogato razvedenim obalama i obiljem dobrih luka odga- 
jalo je pokoljenja vrsnih pomoraca i smjelih istraživača. 
Već u IX st. razvila se na Jadranu Hrvatska kao jaka 
pomorska sila. Sredozemni gradovi-države — Venecija 
ili Mleci, Genova |[Đenova], Firenca i Dubrovnik — 
bili su značajna i trgovačka središta. Nakon otkrića 
Amerike promet i trgovina prebacuju se na Atlantik, 
a Sredozemlje gubi svoje veliko značenje. Ali izgrad- 
njom Sueskog kanala ono je opet postalo jedan od naj- 
važnijih svjetskih pomorskih putova. 

Krajevi uz Sredozemno more imaju blagu klimu sa 
suhim ljetima. Zato zemlju treba natapati i zalijevati 
usjeve. Tu dobro uspijeva vinova loza, maslina, duhan, 


Oblast Ruhr [Rur], u Njemač- 
jedan je od industrijski 
najrazvijenijih krajeva Evrope 

južno voće i rano povrće. Krševito zemlji- 
šte prikladno je za uzgajanje samo sitne 
stoke: ovaca i koza. Sunčane obale Sredo- 
zemlja (ili Mediterana), bistro more, mno- 
gi znameniti historijski spomenici i zani- 
mljiva vegetacija — borovi, čempresi, pal- 
me, oleandri, agave itd. — privlače ljeti 
turiste iz dalekih krajeva, pa su se tu raz- 
vila mnogobrojna ljetovališta, čuvena u 
svijetu. 

U Sredozemno more zadiru tri polu- 
otoka južne Evrope: Balkanski, Apeninski 
i Pirenejski. 

Balkanskim poluotokom prolazi dio 
međunarodnoga prometa, koji spaja Evro- 
pu i Bliski istok. Na Balkan su prodrli iz 
Azije Turci i vladali njime nekoliko sto- 
ljeća. I danas su tu ostali njihovi tragovi: 
u običajima, građevinama, starim zanati- 
ma, nošnji, pjesmama, riječima (turcizmi). Balkanskom 
poluotoku pripada najveći dio naše domovine. Ostale 
su balkanske države: Bugarska, koja je još uvijek pre- 
težno ratarska zemlja, Albanija, najzaostalija zemlja 
u Evropi, i Grčka. Kamenito i neplodno grčko tlo uputilo 
je svoje stanovnike od davnine na ribarstvo i pomor- 
stvo. Obilje mramora dalo je građu za divne građevine i 
kipove. Ostaci davnih grčkih hramova i kazališta i da- 
nas privlače mnogobrojne turiste. 


Na Apeninskom je poluotoku Italija. Tu je u starom 
vijeku bila velika rimska država. Ostaci starih građe- 
vina očuvali su se najviše u glavnom gradu, Rimu. Na 
obali sjevernog Jadrana 'leži Venecija. Izgrađena je 
na mnogobrojnim pješčanim sprudovima, tako da 
mjesto ulica među kućama prolaze mnogobrojni ka- 
nali, po kojima se voze gondole i čamci. Sjeverna 
je Italija bogata žitom. Tu je i industrija veoma razvi- 
jena. Poznati su talijanski automobili i druga motorna 
vozila, električni aparati, poljoprivredni strojevi i tka- 
nine. Ostali dio Italije uglavnom živi od poljoprivrede 
i turizma. Turisti osobito rado posjećuju otkopani rim- 
ski grad Pompeje podno vulkana Vezuva koji se diže 
nad krasnim napuljskim zalivom. Na toploj Siciliji če- 
sto se dimi vulkan Etna. Italija je čovječanstvu 
dala mnogo slavnih slikara (osobito u vri- 
jeme renesanse), učenjaka, pisaca i muzi- 
čara. Ali tu je ponikao i fašizam, koji je 
svijetu nanio mnogo zla. Jedan dio grada 
Rima zaprema najmanja država na svije- 
tu — Vatikan. 


Pirenejski je poluotok visokim lancem 
Pireneja tako oštro odijeljen od ostale Ev- 
rope da se čini kao poseban malen konti- 
nent. Njime se Evropa najviše približila 
Africi, tako da se u Gibraltarskom tje- 
snacu (gdje Englezi imaju jaku pomor- 
sku bazu) vide obale oba kontinenta. Tuda 
su prije tisuću godina prodrli u Španjol- 
sku Arapi. Izgradili su gradove, osnovali 
čuvena sveučilišta, unaprijedili poljopri- 
vredu, obrt i trgovinu. Tragovi njihove 
kulture očuvali su se i danas (npr. krasna 
palača u Alhambri). Nakon otkrića Ame- 


Sauna — finska parna kupaonica. Svaka veća seoska kuća u Finskoj 
ima svoju saunu, obično građenu od brvana. Na kamenu ognjištu gori 
vatra, a kad se kamenje jako ugrije, preliju ga toplom vođom. Tada 
se čitava prostorija ispuni oblacima pare. Kupači sjede ili leže na drve- 
noj galeriji, kupaju se u pari i tuku se brezovim grančicama da ubrzaju 
krvotok. Kad im koža pocrveni, onako goli bacaju se u jezero ili potok, 
a zimi se valjaju po snijegu. To im očvršćuje tijelo i jača zdravlje. 


rike Portugal i Španjolska naglo su se razvili bogat- 
stvom iz svojih kolonija, koje su surovo iskorišćivali. No 
u XIX st. njihove su se kolonije u Americi oslobodile i 
postale samostalne države. Danas se Španjolci i Por- 
tugalci uglavnom bave ratarstvom. Španjolska je u pro- 
izvodnji maslinova ulja prva u svijetu, a Portugal je 
poznat po svojim vinima. Ipak, to su siromašne zemlje 
jer je najveći dio poluotoka suha, gorovita visoravan. 
Industrija je slabo razvijena, a vrlo je poznata proizvod- 
nja pluta od kore hrasta plutnjaka. Španjolska obiluje 
rudnim bogatstvom, ali ga uglavnom iskorišćuju stranci. 
Nepismenost je vrlo velika. Nigdje u svijetu crkva ne- 
ma toliko posjeda ni takvu moć kao u Španjolskoj i Por- 
tugalu. Godine 1931. preuzeli su vlast u Španjolskoj na- 
predni ljudi, koji su htjeli provesti agrarnu reformu i 
druge korisne promjene. Protiv toga pobunili su se neki 
generali. Uz pomoć njemačkih i talijanskih fašista slo- 
mili su mladu španjolsku republiku u krvavom građan- 
skom ratu (1936—1939). Na strani republikanaca borili 
su se i mnogi naši komunisti. 


Zapadna Evropa 


Zapadne obale Evrope zapljuskuje Atlantski ocean. 
Toploj morskoj Golfskoj struji i oceanskim vjetrovima 
zahvaljujemo što su tu ljeta svježa, a zime blage. Kiše 
ima dosta čitave godine. Takva je klima nepovoljna za 
uzgajanje žitarica, ali zato tu ima mnogo sočnih pa- 
šnjaka, koji pogoduju govedarstvu. Niske gore bogate 


su ugljenom i željezom, osobito u Ruhrskoj [Rurskoj] 
oblasti. Obilje rudnog blaga omogućilo je snažan razvoj 
industrije u Velikoj Britaniji, Belgiji, Luksemburgu i 
Francuskoj. Sve do otkrića Amerike taj je dio Evrope 
bio njezin »mrtvi kut«, a nakon toga postao je središte 
evropske i svjetske trgovine i prometa. Tamošnje zemlje 
postale su jake pomorske i kolonijalne sile. 

Velika je Britanija najstarija industrijska zemlja na 
svijetu. Postala je golema tvornica, koja izvozi stro- 
jeve, vunene i ostale tkanine te druge proizvode, a 
uvozi sirovine i hranu. Zbog toga je stvorila jaku trgo- 
vačku i ratnu mornaricu, pa je do kraja drugog svjet- 
skog rata bila prva pomorska sila u svijetu, a ujedno i 
najjača kolonijalna sila. Danas su već gotovo sve bivše 
britanske kolonije slobodne i samostalne države. Neke 
od njih ostale su povezane s Velikom Britanijom u Bri- 
tanskoj Zajednici Naroda (> DRŽAVE U SVIJETU). 
Glavni grad, London na rijeci Temzi, četvrti je po veli- 
čini grad na svijetu. 

I Francuska je imala mnogo kolonija u Africi i Aziji, 
ali su se i one oslobodile. Najveći grad Francuske, Pariz, 
smatraju kulturnim (osobito umjetničkim) centrom svi- 
jeta. U prošla dva stoljeća građanske revolucije u Fran- 


Stari dio grada Genta [Gana] u Belgiji očuvao je zanimljivu gotičku 
arhitekturu slikovitih cehovskih zgrada, starih četiri stotine godina 


cuskoj, sa svojim zahtjevima slobode, jednakosti i brat- 
stva među ljudima (»libert€e, ćgalite, fraternitć«), nala- 
zile su odjeka u čitavu svijetu. U Parizu je 1871. g. bila 
stvorena Pariska komuna, prva radnička vlast u povi- 
jesti čovječanstva. 


Kretanje »ponoćnog sunca«, Snimatelj je učvrstio fotografski aparat 
na stativ, pa je na istu ploču snimao puna 3 sata, u razmacima od 
10 minuta. Dobio je zanimljivu sliku, na kojoj se vidi kako se Sunce 
malo pomalo spušta prema horizontu i diže iznad njega, ali ne zalazi. 

Belgija je razvijena industrijska zemlja. 
Njezina luka Antwerpen ili Anvers [Anve'r] 
jedna je od najvećih u Evropi. 

Nizozemska, koja je nekad bila jaka po- 
morska i kolonijalna sila, danas je napredna 
poljoprivredna i industrijska zemlja. Velik 
dio zemljišta niži je od morske razine jer 
su Nizozemci, u svojoj stoljetnoj borbi s mo- 
rem, ogradili nasipima dijelove mora, isušili 
ih i pretvorili u obradivu zemlju. Beskraj- 
ni nizovi vrtova s cvijećem (osobito tulipa- 
nima), ispresijecani kanalima i s mnogobroj- 
nim vjetrenjačama, daju poseban izgled toj 
zemlji. Nizozemska je najgušće naseljena 
država svijeta: 356 ljudi na 1 km. 

Nizozemska i Belgija dale su čovječan- 
stvu čitav niz slavnih slikara. 


Sjeverna Evropa 


Najsjevernije evropske zemlje tako su da- 
leko da ih siječe polarnica, zamišljena crta 
na kojoj počinju polarne noći i polarni dani. 
U mjestima koja leže na polarnici 21. juna 
sunce čitav dan ne zalazi. Još sjevernija 
mjesta imaju sve dulje noći i dane. Tako u 
Hammerfestu, najsjevernijem gradu svijeta, 
polarna noć traje dva mjeseca, a isto to- 
liko i polarni dan. Poseban je doživljaj pro- 
matrati »ponoćno sunce«, žuto i bez topline 
i sjaja, kako kruži nisko nad obzorjem. Ti 
krajevi imaju duge i surove zime. Na kraj- 
njem sjeveru Norveške, Švedske i Finske tlo 
je veći dio godine duboko zamrznuto. Tu ljeti 
raste samo lišaj i mahovina. Nasuprot tome, 
strme obale Norveške, s mnogobrojnim usje- 
cima (fjordovima), imaju blažu klimu jer ih 
grije Golfska struja (>> MORE). 

Norveška je neplodna planinska zemlja, 
pa njezino stanovništvo živi uglavnom od 
mora. Ona ima najbogatiju ribarsku flotu u 
Evropi i najrazvijeniju industriju za prerađi- 
vanje ribe. Norveška je, domovina smjelih 
pomoraca. Odatle su prije tisuću godina Vi- 
kinzi smjelo brodili do Islanda, Grenlanda, 
pa čak i do Amerike. Norveška je dala neko- 
liko značajnih istraživača polarnih krajeva. 
Najpoznatiji je Amundsen [Amunsen]. On je 
1911. god. prvi stigao na Južni pol. 

Švedska obiluje željezom i crnogoričnim 
šumama, koje pokrivaju polovicu njezinog te- 
ritorija, pa je zovu zemljom drveta i čelika. 
To je razvijena industrijska zemlja. 

Finsku zovu zemljom tisuće jezera. Ona 
je još bogatija crnogoričnom šumom nego 
Švedska. Zato najveći broj finskih radnika 
radi u tvornicama za preradu drveta i u tvor- 
nicama papira i celuloze. Laponci u sjever- 
noj Finskoj uzgajaju sobove. Kao i njihovi 
susjedi — Norvežani i Šveđani — Finci se 
ističu u zimskim sportovima (skijanju i kli- 
zanju na ledu) i u trčanju na duge staze. 

NAJVEĆI OTOK: Velika Britanija (220 000 km?) 


SREDOZEMNO MORE 


121 


NEKI PODACI O EVROPI 


NAJVEĆI POLUOTOK: Skandinavski (825 000 km?) 

NAJVIŠI SLAPOVI: Gavarnie  [Gavarnil] u 
Francuskoj (422 m) 

NAJVEĆE JEZERO: Ladoga u SSSR-u (18 400 km?) 

NAJDUBLJE JEZERO: Ohridsko (— 286 m) 

BROJ STANOVNIKA: 650 000 000 

GUSTOĆA NASELJENOSTI: 62 čovjeka na 1 km? 

NAJVEĆI GRAD: London (8 210 000 st.) 

NAJVIŠI GRAD: St. Moritz [Sankt Moric] u Švi- 
carskoj (1841 m) 

NAJVIŠA GRAĐEVINA: toranj televizijske sta- 
nice u Moskvi (508 m) 

NAJVIŠA ZGRADA: Sveučilište Lomonosov u 
Moskvi (320 m) 

NAJVIŠA ŽELJEZNIČKA PRUGA: preko Jung- 
frau u Švicarskoj (3457 m) 

NAJDULJI MOST: na lagunama u Veneciji 
(3598 m) 

NAJDULJI TUNEL: Simplon, 
Švicarske (19823 m) 

NAJDULJI RIJEČNI KANAL: Neva—Kaspijsko 
jezero u Sovjetskom Savezu (1092 km) 


između Italije i 


JEZERO 


Dansku, koja je zapravo poluotok srednje Evrope, zbog njezinih 
povijesnih i kulturnih veza ubrajamo u zemlje sjeverne Evrope. Siro- 
mašna je šumom, rudama i vodenom energijom. Ali su marljivi Danci 


na zadružnoj osnovi tako usavršili obradu zemlje i uzgajanje pleme- 
nitih pasmina stoke da je Danska po svome životnom standardu među 
prvim zemljama na svijetu, a u mljekarstvu je prva. Danskoj pripada 

i Grenland, najveći otok na Zemlji (50 puta 
veći od Danske). 

Od Danske se osamostalio otok Island 
(= Ledena zemlja), te je sada samostalna 
republika. Ali to je i zemlja vatre, s mno- 
gim živim vulkanima i gejzirima. 


Istočna Evropa 


Istok Evrope zaprema Savez Sovjetskih 
Socijalističkih Republika ili SSSR. Ta dr- 
žava obuhvaća polovicu Evrope i još ve- 
ći dio u Aziji — ukupno '/ naseljenog 
dijela Zemlje. Zemljište je većinom blago 
zatalasana nizina. Kroz nju sporo teku 
velike ruske rijeke, od kojih je Volga naj- 
dulja u Evropi. Rusi je odmila nazivaju 
»maćuška«, tj. majčica. Ljeti Volgom 
plove tisuće brodova. Kanalima je poveza- 
na s drugim rijekama, pa se tako može 
ploviti bez prekida od Bijelog mora i Fin- 
skog zaliva na sjeveru do Crnog mora na 
jugu. Na krajnjem su sjeveru tundre s ma- 
hovinom i oskudnim grmljem. Južnije se 
prostire pojas crnogoričnih šuma i breza, 
močvara i tresetišta. To je tajga, boravi- 
šte medvjeda, risova i druge zvjeradi. Po- 
sve na jugu širile su se nekada travne 
stepe, a danas su tu nepregledna žitna po- 
lja. Tu je Donbas, golemo rudarsko pod- 
ručje, čuveno po svojem ugljenu. Rusija 
je donedavno bila siromašna i zaostala 
ratarska zemlja. Oktobarskom  revoluci- 
jom 1917. god. srušena je carska vlast i 
stvorena prva socijalistička država — 
SSSR. Danas je to.jedna od industrijski 
najjačih zemalja na svijetu. Osobito je raz- 
vijena teška industrija. SSSR se ističe u 
svijetu značajnim tehničkim dostignućima: 
primjenom atomske energije, izgradnjom 
svemirskih brodova, raketa itd. Na gole- 
mim gospodarstvima — sovhozima (držav- 
nim poljoprivrednim dobrima) i kolhozima 
(seljačkim radnim zadrugama) — zemlja 
se obrađuje modernim strojevima. U 
SSSR-u žive razni narodi, a najbrojniji su 
Rusi. Rusi su dali čovječanstvu mnogo zna- 
menitih učenjaka, pisaca, muzičara. 


Srednja Evropa 


Od srednjoevropskih zemalja najveća 
je Njemačka. To je gusto naseljena i in- 
dustrijski razvijena zemlja s mnogo gra- 
dova, osobito uz rijeku Rajnu, gdje su bo- 
gata ležišta kamenog ugljena. Nakon dru- 
goga svjetskog rata, koji je fašistička Nje- 
mačka izazvala, započela, a na kraju i izgu- 
bila, okupirale su je savezničke armije. 


Gornja slika: Alpski predjel u Švicarskoj. U pozadini 
se uzdiže visoki i šiljasti vrhunac Matterhorn (4478 m). 


Slika u sredini: Golema volgogradska hidrocentrala, 
jedna od najvećih na svijetu, snimljena _ u noći. 


Donja slika: U oblaku praha kreće se ravnom mađar- 
skom stepom krdo dugorogih goveda podolske pasmine. 


Danas postoje dvije njemačke države: socijalistička Nje- 
mačka Demokratska Republika i kapitalistička Savezna 
Republika Njemačka. 

Čehoslovačka spada među industrijski najrazvijenije 
evropske zemlje. Osobito je poznata proizvodnja stroje- 
va, automobila, oružja, tkanina, brušenoga stakla i mu- 
zičkih instrumenata. U Pragu je god. 1348. osnovano 
najstarije slavensko sveučilište. Poljska je danas indu- 
strijsko-poljoprivredna zemlja. U prošlom ratu straho- 
vito su je opustošili Nijemci. Čehoslovačka i Poljska so- 
cijalističke su države. 

Švicarska i Austrija alpske su zemlje: veći dio nji- 
hova prostranstva zapremaju Alpe — najveći planinski 
masiv Evrope. Obiluju prirodnim ljepotama, ali plodne 
zemlje i rudnoga blaga imaju malo. Švicarska svojom 
poljoprivredom ne bi mogla ishraniti ni petinu stano- 
vništva. Ali Švicarci su iskoristili golemo bogatstvo vo- 
dene snage svojih planinskih rijeka te su razvili jaku in- 
dustriju. Švicarska je i »hotel Evrope«: nigdje drugdje 
nije tako jako razvijen turizam, i to ne samo ljeti nego 
i zimi. Austrija je u nedavnoj prošlosti, do 1918. god, 
imala pod svojom vlašću neke susjedne zemlje, među 
njima i polovicu naše domovine. Danas je Austrija ra- 
zvijena industrijska zemlja koja izvozi mnoge svoje 
proizvode (naučne sprave, drveni namještaj i dr.). 

Posve suprotnu sliku pruža Mađarska, koja zauzima 
središnji dio Panonske nizine. Tu se nižu žitna polja i 
pašnjaci s čuvenim podolskim govedima. Nakon dru- 


Izvor Dunava u parku grada Donaueschingen (Donauelšingen], u Za- 
padnoj Njemačkoj. Kipovi prikazuju ulijevanje Dunava u Crno more. 
goga svjetskog rata zemlja je oduzeta veleposjednicima 
i razdijeljena seljacima i zadrugarima. Mađarska se sve 
više razvija u industrijsku zemlju. Njezin susjed, Ru- 
munjska, obiluje naftom, željezom i kamenom soli. 
Obje su ove zemlje socijalističke države. 

Osam evropskih zemalja — Njemačku, Austriju, 
Čehoslovačku, Mađarsku, Jugoslaviju, Bugarsku, Ru- 
munjsku i SSSR — spaja plovni put, rijeka Dunav. 
Plovidba Dunavom uređena je međunarodnim ugovo- 
rom. Na obalama Dunava dižu se veliki gradovi: Beč, 
Bratislava, Budimpešta, Beograd. 


Prirodna bogatstva Evrope. Objašnjenje znakova nalazi se na str. 7. 

FILATELIJA. Sabiranje poštanskih maraka, žigova, 
omotnica i drugog poštanskog materijala (>> POŠTA) 
zove se filatelija. Prvi filatelisti — sakupljači maraka 
— javljaju se oko 1850. god. U početku su sakupljali 
marke čitavog svijeta, i to samo upotrijebljene, ponište- 
ne poštanskim žigom. Danas filatelisti sabiru i neupo- 
trijebljene marke, zatim poštanske žigove i prigodne 
dopisnice i kuverte. Sve kulturne zemlje izdaju marke, 
pa se broj maraka popeo na nekoliko stotina tisuća. Sto- 
ga više nije moguće sabirati marke cijelog svijeta, pa su 
se filatelisti ograničili samo na neke države ili sakuplja- 
ju samo neke vrste maraka: avionske marke, porto- 
-marke, izdanja prigodom olimpijskih igara, u korist 
Crvenoga križa ili druge koje organizacije (npr. Lige za 

borbu protiv tuberkuloze). Omladina voli sakupljati 
marke koje prikazuju životinje, cvijeće, prizore iz spor- 
ta isl. To su tematske zbirke. 

Filatelisti lijepe ili ulažu marke u posebne albume. 
(Prvi album za marke izdan je 1862. g.) Ne hvataju ih 
prstima, da ih ne bi oštetili, nego pincetom. Služe se 
povećalom i drugim pomagalima. Filatelisti povećavaju 
svoje zbirke zamjenjivanjem: daju duplikate maraka 
za one kojih još nemaju. Ima i filatelističkih prodava- 
onica, u kojima se mogu kupiti marke iz raznih zema- 
lja. Svoje zbirke filatelisti prikazuju na filatelističkim 
izložbama. (Najveću zbirku ima engleska kraljica Eliza- 
beta II.) Izlaze i posebni filatelistički listovi (npr. u Za- 
grebu »Filatelija«). Sakupljači maraka imaju svoja udru- 


Mauritius, 1848. 
1 peni 


Mauritius, 1848. 
2 penija 


Velika Britanija, 1848. 
peni 
(prva marka na svijetu) 


ženja. Vjerojatno je prvo takvo društvo osnovano u SAD, 
1856. g. Naše najstarije filatelističko društvo koje i da- 
nas radi — Hrvatsko filatelističko društvo — osnovano 
je u Zagrebu 1897. g. U Ženevi (Švicarska) nalazi se sje- 
dište Međunarodnog filatelističkog saveza. Za filateliste 
se štampaju posebni katalozi s otiscima maraka, podaci- 
ma i cijenama. 

Filatelija nije samo razonoda; ona ima znatnu kul- 
turnu i privrednu ulogu. Sakupljači maraka proširuju 
znanje iz geografije, iz povijesti raznih zemalja, doznaju 
za znamenite ljude koji su prikazani na markama, upo- 
znaju životinjski i biljni svijet raznih krajeva, narodne 
nošnje, čuvene građevine, upoznaju različite novčane je- 
dinice, doznaju na koje se načine mogu štampati marke 


U SPOMEN LOVRENCA KOŠIRA IDEJNOG 
TVORCA PRVE POŠTANSKE MARKE U 
1836 GOD., ROĐENOG 29-Vil-1804 GOD. U 
SP. LUŠI, NR SLOVENIJA - JUGOSLAVIJA, 


EN COMMEMORATION DE LAURENT 
KOCHIR, CREATEUR IDEOLOGIQUE , DU 
PREMIER TIMBRE-POSTE EN 1838; NE LE 
29 JUILLET 1804 A SP. LOUCHA, R-P. DE 
SLOVENIE -YOUGOSLAVIE. 


Britanska Gvajana, 1856. 


125 


PTOCRABNJA 


ST JVTOCNABNJA 
JUGOSLAVIJA & 


sh 


AAH APMHMJE 


+ 


t 


941 22 X 951 \ 


BUY 7. 


tn.? Juu ISLAVIJA 


Rumunjska, 1858. 
81 para 


Britanska Gvajana, 1850. 


1 sent 4 senta 


(najrjeđa marka na svijetu) 


itd. Omladina se sakupljanjem maraka i uređivanjem 
albuma priučava pažljivosti i urednosti. Izdavanje ma- 
raka postalo je značajna privredna djelatnost. 

Mnoge marke imaju i znatnu novčanu vrijednost. 
Što je neka marka rjeđa, to je i skuplja. (Razumije se, 
mora biti i dobro očuvana; oštećene su marke gotovo 
bez vrijednosti.) Ima rijetkih maraka koje vrijede vi- 
še stotina tisuća novih dinara. Najrjeđa su, zato i naj- 
skuplja, prva izdanja britanskih kolonija Gvajane i Ma- 
uritiusa [Mori'šiusa]. Marka od 1 senta Britanske Gvaja- 
ne iz godine 1856. sačuvana je u jednom jedinom pri- 
mjerku. To je najrjeđa i najskuplja marka na svijetu. 
Njezina se vrijednost cijeni na 700000 novih dinara. 
U rijetkosti spadaju i neke pogrešno odštampane marke. 


FILM I KINO. U Parizu je 22. III 1895. prikazan 
film braće Lumičre [Limije'r] »Izlazak radnika iz tvor- 
nice«. To je bila prva filmska predstava na svijetu. 
Trajala je tek nekoliko minuta, a priređivačima je doni- 
jela prihod od 35 franaka. 

Film je u početku bio samo neobična zabava. S vre- 
menom se razvio u posebnu, složenu vrstu umjetnosti 
(»sedma umjetnost«). On ujedinjuje u sebi elemente 
književnosti, glume, glazbe, slikarstva i arhitekture. Da- 
nas ima u svijetu preko 100 000 kinematografa, u kojima 
ima mjesta za gotovo 60 milijuna gledalaca odjednom. 
Film je, uz knjigu, radio i televizi- 
ju, postao glavna razonoda kulturna 
čovjeka. Ali on donosi i goleme pri- 
hode proizvođačima. Troškovi za 
proizvodnju velikog filma iznose 
po nekoliko desetaka milijuna no- 
vih dinara, ali on može donijeti i 
desetorostruko veći prihod. 

Izum filma i kinematografa ne 
možemo pripisati samo braći Lu- 
mičre, a ni čuvenom američkom 
fizičaru Edisonu, koji je 1891. god. 
izumio kinetoskop — prvi aparat 
za prikazivanje »živih slika«. Velik 
je broj izumitelja koji su omo- 
gućili izradu aparata za snimanje 
i prikazivanje filma. Osim toga, ni 
filmova ni kina ne bi bilo bez 
—>FOTOGRAFIRANJA, bez izuma 
filmske trake, bez projekcionih 
aparata, a ni bez mnogih naučnih 
dostignuća u području svjetlosti, 
elektriciteta i zvuka. 

Čini se u prvi mah nevjero- 
jatno, ali film možemo gledati u 
kinu samo zato što je naše oko ne- 
savršeno, što gleda »sporo«. 

Kad u mraku brzo vitlamo 
užarenom  šibicom, vidjet ćemo 
svijetlu crtu. Ta pojava nastaje 
zbog toga što naše oko ne može 
pratiti veoma brze pokrete. Svaka 
slika koju gledamo ostavlja trag 
još za '/4s sekunde nakon toga 
što smo je prestali gledati. Zavi- 
tlana šibica promijenila je za '/% 
sekunde mnogo puta svoj položaj. 
Naše oko zapaža svaki njezin nov 
položaj, ali se i stari položaj još 
nije »ugasio«, pa se svi oni stapaju 
u jednu prugu. 

Na toj se osobini našeg oka 
zasniva i prikazivanje filma. Na 
filmskoj vrpci je niz sličica, koje 
prikazuju razne faze pokreta. Za 
vrijeme prikazivanja vrpca se ne- 
prestano kreće kroz projekcioni 
aparat (projektor), prolazeći ispred 
jakog izvora svjetlosti. Projektor 
baca snop svjetlosti kroz prozirnu 
vrpcu na kinematografsko platno 


+ 


Puščano tane (vidi cr- 
venu strelicu) probija 
staklenu pločicu. Film 
je sniman brzinom od 
100 000 snimaka u sek. 

ili ekran, i na njemu se pojavljuje slika s filma. Slike 
se projiciraju (bacaju) na platno tako da se u svakoj 
sekundi izmijene 24 slike. Kako naše oko zadržava 
svaku prethodnu sliku još '/x sekunde, u njemu će se 
sve projicirane sličice stopiti ujedno, pa nećemo više 
vidjeti niz pojedinih slika, nego živ pokret. 

Kad bi se filmska vrpca jednolično provlačila kroz 
mehanizam projektora, na platnu bi jedna slika za dru- 
gom klizila veoma brzo odozgo naniže, pa od svega toga 
ne bismo vidjeli ništa drugo nego neku sivu maglu. 
Da se to ne dogodi, projektor ima poseban mehanizam, 
koji se veoma brzo automatski otvara i zatvara, svake 
sekunde po 24 puta. Otvori se tek onda kada je slika 
na vrpci zastala tačno na sredini otvora. Tada se zatvori 
i ostaje zatvoren sve dok na to mjesto ne dođe iduća 
slika. Na platnu se, dakle, neprestano smjenjuju osvije- 
tljena slika i potpun mrak, ali tako brzo da mi to ne 
osjećamo. Da bi se pomicanje slika na filmu pravilno 
odvijalo, filmska vrpca ima na rubovima rupice (perfo- 
raciju). Zupci mehanizma u projektoru zahvataju u te 
rupice i tako pomiču filmsku vrpcu. 

Sličan je postupak i pri snimanju filma. I aparat 
za filmsko snimanje (filmska kamera) ima takav me- 
hanizam sa zupcima. Zaslon (blenda) na kameri auto- 
matski se otvara i zatvara, te na filmskoj vrpci nastaje 
niz snimaka. Snimanje se isto tako vrši brzinom od 24 
snimka u sekundi. Svaki metar filma sadrži 52 slike, a 
prosječan film, dug 2500 m, oko 130 000 slika. 

Ponekad na filmu gledamo cvijet kako se rascvje- 
tava, ili biljku kako raste. U prirodi to traje sate i sate, 
pa i čitave dane, ali u filmu ne prođe ni nekoliko tre- 
nutaka, a pupoljak se već posve rasevao. To se postiže 
usporenim snimanjem. Kamera načini automatski po 
jedan snimak svakih nekoliko minuta ili sati. Kad se 
film u kinu projicira brzinom od 24 slike u sekundi, 
gledamo ubrzanu radnju. Obratan je slučaj pri ubrza- 
nom snimanju. Tu se u sekundi snimi nekoliko stotina, 
pa i više tisuća snimaka. Pri normalnom projiciranju 
možemo tada vidjeti puščani metak kako polagano leti 
i probija dasku, ili skakača s motkom kako lagano plovi 
zrakom i polako se spušta na zemlju. Ovako se snimaju 
filmovi kada treba istaknuti pojedinosti koje brzo pro- 
laze, pa ih inače ne možemo dobro zapaziti. 

Normalna je filmska vrpca široka 35 mm, ali postoji 
i uska vrpca od 16 mm i ultrauska vrpca od 9 mm. Nor- 
malnu traku imaju igrani filmovi, a usku i ultrausku 
naučni, nastavni ili amaterski filmovi, koji se projici- 
raju s malenih projektora za manji broj gledalaca. U 
najnovije vrijeme snima se i na širokom filmu od 70 
mm (npr. za filmove u tehnici kinemaskop). 

Pri snimanju i prikazivanju film se odmotava 
s jednog koluta i namotava na drugi. Dulji se film sa- 
stoji od 3 ili 4 takva koluta. Nekada su se filmske pred- 
stave morale prekidati dok operater (čovjek koji 
upravlja projekcionim aparatom) skine jedan kolut i 
namjesti drugi. Danas to više nije potrebno jer se. pro- 
jiciranje vrši pomoću dva ili tri projektora, koji auto- 
matski projiciraju jedan za drugim. 

Prvi su filmovi bili nijemi. Događaje je ponekad 
tumačio poseban komentator koji je stajao ispod film- 
skog platna, a ponekad se između pojedinih prizora 
projicirao na platno pisani tekst. Naročito je bilo te- 


Projiciranje filma u 
kinu. Za projekcio- 
nim aparatom nala- 
zi se kinooperater. 

škoća s dijalozima glumaca. Vidjelo bi se, na primjer, lice 
glumca koji govori, zatim bi se na platnu pojavio tekst 
s njegovim riječima, nakon toga vidjelo se lice drugoga 
glumca, pa onda njegove riječi itd. To je smetalo ži- 
vom odvijanju radnje. Stoga je u nijemom filmu bilo 
vrlo malo dijaloga. Da bi se ipak razumjelo što glumci 
zapravo žele reći, morali su vrlo izrazitim pokretima 
lica (mimikom) ili ruku (gestikulacijom) prikazivati da 
nešto hoće ili neće, da se s nečim slažu ili ne slažu 
itd. A to je sve činilo glumu prilično neuvjerljivom. 
Da se nijemi film ipak ne bi odvijao u potpunoj tišini, 
bio je ispod platna podij s klavirom ili s čitavim orke- 
strom, pa je glazba pratila razvoj radnje na platnu. 

Prvih godina ovoga stoljeća pokušali su proizvoditi 
filmove u kojima bi se glas glumaca čuo, koji bi imali 
vlastitu glazbu i potrebne zvučne efekte: šum vjetra, 
žubor vode, pucanj itd. Tadašnja nauka i tehnika mo- 
gle su taj problem riješiti jedino pomoću gramofona. 
Svaki film imao je i odgovarajuće gramofonske ploče, 
koje su se morale okretati istom brzinom kojom se od- 
vijala i radnja na platnu. Ako se dio filma oštetio ili 
potrgao, moralo se na to mjesto nalijepiti upravo toliko 
praznoga filma koliko je bio dug odstranjeni komad. 
Inače bi se na platnu vidjelo jedno, a čulo drugo. I kraj 
sve pažnje to se često događalo. (Prvi takvi »govoreći« 
filmovi kod nas prikazani su 1908. god. u Zagrebu.) 

Sinhronizacija filma, tj. istovremeno odvijanje sli- 
ke i zvuka, omogućila je > FOTOSTANICA. Između 
slika i perforacije na filmskoj vrpci snima sei zvuk, kao 
niz tamnijih i svjetlijih ili kraćih i duljih pruga. Te se 
pruge u projekcionom aparatu pretvaraju u niz jačih i 
slabijih električnih impulsa, koji se žicama (»kanalom«) 
vode do zvučnika iza platna. Tada čujemo zvuk. Tako je 
nastao zvučni film ili tonfilm. Zvuk se obično snima 
istovremeno kad i slika, ali posebnim aparatom. Kasnije 
se prenosi na onu istu filmsku vrpcu na kojoj su sni- 
mljene slike. Prvi pokusi sa zvučnim filmom vršeni su 
još oko 1900. god., ali se prvi zvučni film pojavio tek 
1927. god. Bio je to američki film »Pjevač džeza«. Zvučni 
je film ubrzo posve istisnuo nijemi film iz kinematograf- 
skih dvorana. 

Mnogi su pokušaji imali za cilj da projiciranu sliku 
na platnu učine što prirodnijom. Tako je nastao stere- 
oskopski film. Snima se s dvije kamere koje su tako 
namještene da svaka od njih snima onako kako bi gle- 
dalo jedno naše oko. Gledaoci takvih filmova nose po- 
sebne obojene naočari (jedno staklo zeleno, drugo cr- 

veno) i tako dobivaju utisak plastične slike. No taj se 
sistem pokazao neprikladnim. 

U naše dane film je dobio opasnog takmaca u —> 
TELEVIZIJI, koja otima publiku kinematografima. U 
borbi protiv televizije javili su se razni novi sistemi sni- 
manja i prikazivanja filma, koji nastoje stvoriti utisak 
plastičnosti većim i zaobljenim platnom. (Ima i platna 
koja se sastoje od velikog broja finih niti, poređanih u 
širinu i u dubinu.) Takvi su sistemi superskop, kinema- 
skop, wide-screen [vajd-skrin široko platno], vista- 
vision [vista-vižn] i drugi. U velikim dvoranama platno 
može biti i 20 m dugačko, a 8 m visoko. Još vjernije re- 
producira slike sistem kinerama, Film se snima s 3 ka- 
mere, pa se i projicira na platno kroz tri projektora, i 
to tako da jedan daje lijevi dio slike, drugi sredinu, a 
treći desni dio. Kad se te tri projekcije na platnu sliju 
jedna u drugu, gledalac dobiva utisak da se nalazi usred 
zbivanja: ima osjećaj da ne gleda slike, nego žive ljude 
i predmete. U sistemu cirkarame slike se projiciraju po- 
svuda uokolo, tako da gledalac sjedi u sredini i gleda zbi- 
vanje ispred sebe, iza sebe, iznad sebe, desno i lijevo. 


Izum fotografije u bojama omogućio je snimanje 
filma u bojama ili kolor-filma. Prvi je 1935. god. bio 
film »Becky Sharp« [Beki Šarp]. Proizvodnja filma u 
boji znatno je skuplja od proizvodnje crno-bijelih fil- 
mova, ali je ipak znatno veća jer su filmovi u boji pri- 
vlačniji, prema tome i rentabilniji. 

I u snimanju tona uvedena je novost. On se više ne 
snima na običnu filmsku vrpcu u obliku svjetlijih i 
tamnijih pruga, već se na vrpcu stavlja naslaga kao i na 
vrpcu > MAGNETOFONA. Možda će se uskoro i čitavi 
filmovi snimati pomoću magnetofona — magnetoskopa, 
kao što se već radi u > TELEVIZIJI. Mjesto da se 
slika snimi, pomoću —> FOTOSTANICE pretvara se u 
električnu struju svjetlost od koje je slika sastavljena. 
Ta struja magnetizira magnetofonsku vrpcu. Obrnutim 
postupkom nastaje s magnetofonske vrpce struja i svje- 
tlost — slika koja se projicira na platno. 


Kako nastaje film 


Film je proizvod zajedničkog napora velike skupine 
ljudi. Na početku svakog filma možemo pročitati imena 
samo najvažnijih njegovih tvoraca: autora scenarija, 
režisera i njegova pomoćnika, kompozitora muzike, sni- 
matelja, scenografa, arhitekta, šefa rasvjete, šefa ma- 
ske, montažera slika, montažera tona, glavnih i spored- 


grebu, »Avala-film« u Beogradu, »Triglav- 
-film« u Ljubljani, »Bosna-film« u Sara- 
jevu i dr.),a u kapitalističkim zemljama 
različite filmske kompanije. 

Rad na filmu započinje filmskom ide- 
jom. To je sadržaj budućeg filma, nazna- 
čen tek u najosnovnijim potezima. Na 
osnovu te ideje piše se scenarij. To je već 
detaljno razrađen tekst, s dijalozima i 
svim potrebnim opisima. Pisca scenarija 
zovemo scenarist. Često rade po dva ili 
više scenarista zajedno. Predloženu ideju 
i scenarij pregleda kod nas umjetnički sa- 
vjet — organ društvenog samoupravljanja, 
koji postoji uz svako filmsko poduzeće. 
Odobreni scenarij dobiva režiser da pre- 
ma njemu napiše knjigu snimanja. On di- 
jeli čitav tekst u više stotina manjih cje- 
lina i daje opis svake slike: što će se sni- 
mati u ateljeu, a što u prirodi, što će raditi 
glumac, odakle će se snimati (izbliza, izda- 
leka, odozgo i sl.), kako će se snimati (u 
pokretu, iz mjesta), kakvi će šumovi i ka- 
kva muzika pratiti radnju, gdje će se po- 
staviti reflektori itd. Najmanje cjeline u 
knjizi snimanja zovu se kadrovi. Više ka- 
drova spaja se u sekvence, a više sekvenca 
u činove. Kad režiser ne bi sve tako briž- 
ljivo razradio i rasporedio, nastala bi u 
snimanju velika zbrka. Režiser je glavni 
umjetnički rukovodilac čitavog kolektiva 
koji stvara film. On odabire glumce i 
vrši s njima pokusna snimanja. Istovre- 
meno se u poduzeću sastavlja predračun 
troškova: koliko će stajati dekoracija, ko- 

Na isječku crtanog filma 
»Inspektor_ Maska« vide 
se pojedine faze pokreta 

nih glumaca itd. Osim njih, u izradi filma sudjeluju 
još stotine, pa i tisuće različitih pomagača, stručnjaka, 
radnika i pomoćnih glumaca (statista). Kod nas filmove 
ostvaruju filmska poduzeća (npr. »Jadran-film« u Za- 

stimi, plaće glumaca i ostalog osoblja, putni troškovi, 
zakup ateljea i ostalih objekata potrebnih za snimanje. 

Napokon počinje snimanje. Ono se vrši u prirodi ili 
u posebno izgrađenim i opremljenim prostorijama, ate- 


ljeima. Moderno uređen atelje ima odje- 
ljenja za postavljanje dekoracije, za re- 
flektore, za montažu, foto-odjeljenja, la- 
boratorije za razvijanje i kopiranje fil- 
mova, stručnjake za razne efekte, orkestar 
i dr., zatim garaže, kancelarije, štampari- 
je, zdravstvenu stanicu, vatrogasce, stra- 
žare itd. U većim filmskim centrima iz- 
građeni su i posebni filmski gradovi s 
mnogobrojnim ateljeima. U ateljeu se mo- 
že, npr., izgraditi dio Venecije, palača 
egipatskog faraona, paluba broda koji se 
propinje po uzburkanom moru, svemirska 
raketa, može se urediti dio prašume ili 
vrh Himalaje itd. Tako je zgodnije ra- 
diti, a i jeftinije. Često se izgrađuje samo 
onaj dio koji će se vidjeti na slici: npr. 
prvi kat kuće, a ispod i iznad toga samo su 
grede. Iako se često upotrebljava gips, 
karton i drvo, na filmu ne podnosimo ku- 
lise kao u kazalištu: sve mora izgledati 
kao u stvarnosti. Najveći su ateljei u Hol- 
lywoodu [Holivudu] u SAD, u Tokiju, u 
Hong Kongu i dr. Kod nas su izgrađeni mo- 
derni ateljei u Košutnjaku kraj Beograda 
i u Dubravi kraj Zagreba. 

Snimanje filma traje obično nekoliko 
mjeseci, ali katkada i dulje od godine dana. 
Za to vrijeme snimi se do 30 000 m filmske 
vrpce, dakle deset puta više nego što će se 
prikazivati u kinu. Obično se veći broj ka- 
drova snimi nekoliko puta iznova pa se 
pri montaži filma odabere onaj koji je naj- 
bolji. Snimatelj ima pri tom važnu ulogu. 
On je tu u neku ruku slikar—umjetnik. 


Sve te tvorce filma u kinu ne 
\ vidimo. Vidimo samo glumce. Oni 
treba da nas svojom glumom pre- 
nesu u svijet koji prikazuju. Nji- 
hova gluma mora biti mnogo jed- 
nostavnija i prirodnija (manje tea- 
tralna) nego gluma kazališnih glu- 
; maca, jer filmska kamera može 
izbliza snimiti i najmanji pokret 
lica ili ruke. Snimanje ne traje ne- 
prestano (jer bi bilo previše za- 
morno), nego s prekidima. Prosječno se na dan snimi 
8—12 kadrova, tj. 300 do 500 m filma. 

Sav snimljeni materijal ide montažeru. Njegov je 
zadatak da u dogovoru s režiserom odabere kadrove, 
izreže ih i sastavi. Snimljeni film — negativ — ide za- 
tim u laboratorij, gdje od njega izrađuju kopije — po- 
zitive. Od jednoga se filma može izraditi i tisuću kopija. 

Muzika se obično snima naknadno, kad je film već 
montiran. Tada se, zajedno s ostalim zvukovima, pre- 
nosi na filmsku vrpcu. 

Među filmskim režiserima osobito su se istakli Ame- 
ričani Griffith [Grifit] i Ford i Rusi Ejzenštejn i Pu- 
dovkin. Od mnogobrojnih značajnih glumaca treba spo- 
menuti Šveđanku Gretu Garbo i Engleza Charlija Cha- 
plina [Čarlija Čeplina], koji je za vrijeme nijemoga filma, 
u svemu preko tri decenija, radio u Americi kao scena- 
rist, režiser i glumac. Filmsku muziku stvarali su mnogi 
istaknuti kompozitori. 

Pri snimanju često se primjenjuju različiti trikovi. 
Grad koji se ruši od potresa izgrađen je od gipsa, a 
kuće su tek pedalj visoke. Ljudi koji u panici bježe 
snimljeni su posebno. Kad se ta dva prizora kopiraju na 
isti film, činit će nam se da gledamo strašan prizor. 
Vlak koji se naglo zaustavlja tik pred srušenim mo- 
stom zapravo je s toga mjesta krenuo natraške, a onda 
su snimci kopirani obratnim redom. Auto koji vrtogla- 
vom brzinom juri ulicama u stvari se ne miče s mjesta: 
juri samo pozadina, koja se u ateljeu projicira — itd. 

Dugometražni filmovi (2000 do 3000 m) ispunjavaju 
čitavu predstavu u kinematografu. Zato se zovu i cje- 
lovečernji filmovi. Po sadržaju mogu biti: muzički, rat- 
ni, kriminalni, pustolovni, povijesni, vesterni (s temama 
sa Divljeg zapada: o Indijancima, kaubojima i sl.), dje- 
čji itd. Kratkometražni filmovi (300 do 500 m) često se 
prikazuju kao predigra. Mogu to biti filmske novosti, 
dokumentarni filmovi, kulturni filmovi itd. 

Posebna su vrsta crtani filmovi. Tu se svaka sličica 
posebno naslika, a onda snimi na film. Crtani je film 
nastao u Francuskoj, a najjače se razvio u Americi. 
Najpoznatiji su junaci crtanoga filma Mickey Mouse 
[Miki Maus] i Donald Duck [Do- 
nald Dak = Paja Patak] W. Dis- 
neya [Diznija]. Disneyeva »Snje- 
guljica« prvi je dugometražni cr- 
tani film. Posljednjih je godina i 
naš crtani film dobio mnoga pri- 
znanja u svijetu. Godine 1961. pro- 
| glašen je najboljim crtanim filmom 
»Surogat« Dušana Vukotića, te mu 
je pripala najveća svjetska nagrada 
američke Akademije za filmsku 

umjetnost i nauku. (Ta nagrada no- 
si naziv »Oskar« i dodjeljuje se 
svake godine.) I crtani film ima 
svoga scenarista, režisera, asisten- 
ta režije, kompozitora i veći broj 
crtača. Crtač karaktera crta liko- 
ve, animator crta glavne faze nji- 
hovih pokreta, a fazeri dopunja- 
vaju ostale pojedinosti. Scenograf 
crta pozadinu slika, kopisti preno- 
se crteže s papira na celuloid, ko- 
loristi ga oboje itd. Kratak crtani film koji traje 10—15 
minuta ima oko 15 000 crteža. Crtani filmovi mogu biti 
namijenjeni djeci i odraslim gledaocima. 

Prva kinematografska predstava kod nas održana je 
u jednoj beogradskoj gostionici 1896. god., dakle tek go- 
dinu dana nakon prve predstave u svijetu. Dvije godine 
kasnije već je postojao stalni kino u Zagrebu. Prvi pri- 
kazani filmovi bili su Lumičreovi »Izlazak radnika iz 
tvornice« i »Zalijevanje cvijeća«. Kod nas je prvi sni- 
mao filmove Milton Manaki iz Bitole u Makedoniji, 
1910—1915. god. Prvi film s glumcima, »Matija Gubec«, 
snimljen je u Zagrebu 1919. god. ali nije postigao ni- 
kakav uspjeh. Filmska se industrija u bivšoj Jugoslaviji 
nije mogla razviti jer država nije pokazivala za to inte- 
resa. Kinematografi su bili vlasništvo privatnika, koji su 
u filmovima gledali samo izvor zarade. 

Naša današnja kinematografija započela je u narod- 
nooslobodilačkom ratu. Propagandna sekcija Vrhovnog 
štaba imala je već 1943. god. filmsku ekipu, koja je sni- 
mala značajne dokumente iz borbe: oslobađanje Beo- 
grada, borbe u Srijemu, prenošenje ranjenika avionima 
itd. Nakon oslobođenja kinematografi su prešli u vlasni- 
štvo države. Osnovano je više poduzeća za proizvodnju 
filmova, izgrađeni su prvi naši kadrovi režisera, gluma- 
ca, snimatelja i ostalih filmskih radnika. Prvi naš dugo- 
metražni film, »Slavica«, snimljen je 1947. god: Prosje- 
čno proizvodimo 15—25 dugometražnih filmova godišnje. 
Izvozimo ih i u druge zemlje. Po količini proizvedenih 
filmova na prva mjesta dolaze Japan, SAD, Indija i Hong 
Kong. U Evropi najviše filmova proizvodi Italija. Pro- 
izvodnja filmova posebna je grana > INDUSTRIJE. 

Godine 1939. imali smo 413 kinematografa s 20 mi- 
lijuna posjetilaca, a 1964. g. 1675 kinematografa sa 123 
milijuna posjetilaca. 

U golemoj rimskoj areni u Puli održava se svake go- 
dine festival jugoslavenskog igranog filma. Tom se pri- 
likom nagrađuju: najbolji film, najbolja režija, najbolji 
scenarij, najuspjelija ženska i muška uloga itd. 

Jugoslavenska kinoteka prikuplja, čuva i prikazuje 
najvrednije domaće i strane filmove. Film ima važno 
mjesto u životu kulturna čovjeka. 
On ne služi samo razonodi nego i 
pouci i prosvjećivanju naroda. Čak 
i u najudaljenija sela dolaze poseb- 
no opremljeni automobili s pokret- 
nim kinematografima. Za školske 
potrebe posebna poduzeća izra- 
đuju svakovrsne nastavne filmove. 
Filmski pregledi (žurnali, nedjelj- 
ne novosti) informiraju gledao- 
ce o svim važnijim događajima. 


Greta Garbo 

FOSILI. = Kad ljudi buše bunar, grade cestu, kopaju 
u rudniku ili kamenolomu, kad probijaju tunel kroz 
planinu, pa i ondje gdje se zemlja odronila, često se li- 
jepo vide različiti slojevi stijena. U tim stijenama mo- 
žemo katkad naći pužića, školjku, neobičan zub, otisak 
čudne ribe ili paprati, kost, a ponekad i čitav kostur. 
Takvi ostaci životinja i biljaka zovu se fosili. 

Kako su fosili dospjeli u stijene? 

Uginula životinja ili biljka brzo istrune, ili je druga 
životinja pojede. Ali ako je prekrije mulj ili sitan pije- 
sak, mogu se njezini ostaci sačuvati. Sloj mulja ili pi- 
jeska sprečava pristup zraku. Tako do ostataka biljke 
ili životinje ne mogu doprijeti bakterije truljenja koje 
lebde u zraku. Na dnu močvare, jezera ili mora nepre- 
stano se taloži mulj ili pijesak. Taj sloj postepeno raste. 
Zbog njegove težine i drugih uzroka mulj i pijesak mogu 
se pretvoriti u stijene. Učenjaci su izračunali da prođu 
stotine godina dok nastane sloj stijene debeo jedan 
milimetar. Neki slojevi stijena debeli su tek nekoliko 
centimetara, drugi i više tisuća metara. Tako debeli slo- 
jevi nastali su u toku stotina milijuna godina. Ako u 
takvu sloju nađemo fosil, znači da je i on star isto to- 
liko koliko i sam sloj. Fosili su, dakle, okamenjeni svje- 
doci života u raznim razdobljima Zemljine prošlosti. 
Nekada ljudi to još nisu znali. Vjerovali su da su fosili 
ostaci zmajeva i drugih čudovišta. Neki su čak tvrdili 

di. oi da su to ostaci 
neuspjelih živo- 
tinja, koje je 
bog odbacivao u 
brzini dok _ je 
stvarao svijet u 
sedam dana. Da- 
nassu fosili dra- 
gocjeni podaci 
za nauku. Zbir- 
ke fosila čuva- 
mo stoga u mu- 
zejima. U muzeju možemo vidjeti lubanju spiljskog me- 
dvjeda, rogove golemog jelena lopatara, kljove i kosti 
mamuta, okamenjeno deblo i druge fosile. Ponekad je 
izložen i čitav kostur. 

Da se uredi zbirka fosila, treba mnogo stručnog 
znanja i truda. Tim se poslom bave stručnjaci paleonto- 
lozi. Mnogi su paleontolozi proveli desetke godina pre- 
kapajući stijene i tražeći fosile. (Ali često se fosili nađu 
i posve slučajno. Tako je prvu lubanju ihtiosaura našla 
u Engleskoj dvanaestogodišnja djevojčica.) Kad naiđu 
na fosil u stijeni, vrlo ga pažljivo vade iz stijene i obič- 
no oblijepe smjesom nalik na gips da se ne bi raspao. 
Kasnije, u laboratoriju, ostaci se pažljivo vade iz smjese, 
čiste i premazuju tvarima koje ih čuvaju od raspada- 
nja. Stručnjaci određuju kojoj životinji ili biljci pripa- 
daju nađeni ostaci, sastavljaju polomljene komade, a 
dijelove koji nedostaju nadomjeste tačno izrađenim 
dijelovima od gipsa ili plastične mase. Tako sastavljaju 
čitave kosture, učvršćuju ih žicom i željezom — i pred 
nama napokon stoji čitav kostur mamuta, tiranosaura, 
spiljskog medvjeda ili druge koje > IZUMRLE ŽIVO- 
TINJE iz davnih vremena. 

U muzeju ima i okamenjenih likova riba, gmazova, 
školjaka itd. Oni su nastali po svoj prilici ovako. U 


Okamenjeni trilobit 


Okamenjeni amonit 

šupljinu stijene gdje se nalazio fosil prodrla je voda 
bogata ugljičnom kiselinom. Takva voda može posve 
otopiti vapno u fosilu — ljušturu ili kosti. U stijeni je 
tako ostala samo šupljina koja je potpuno zadržala oblik 
fosila. Kasnije je voda taložila u tu šupljinu kremen ili 
drugi neki mineral. Postepeno se čitava šupljina ispu- 
nila mineralom. Nastao je okamenjeni model fosila. 

U stijeni možemo ponekad naći očuvan otisak ribe 
ili paprati ili otisak stopala nepoznate životinje. Ti su 
otisci nastali u mulju, koji se kasnije okamenio. Neki su 
otisci u stijeni tako nježni kao da je netko ugljenom 
lagano narisao lik ribe, crva ili grančice s lišćem. U 
takvim su se otiscima očuvali ostaci mekanih dijelova ti- 
jela i pretvorili se u tanku opnu ugljena. A i >> UGLJEN 
kojim ložimo peć nije drugo nego fosil — ostatak pra- 
davnih šuma, koje su utonule u mulj još prije mnogo 
milijuna godina. Pod sve debljim slojevima mulja drvo 
se postepeno pretvaralo u ugljen. Razbijajući gromade 
ugljena, ponekad možemo razaznati građu drveta ili 
otisak lista, nježan poput čipke. U ugljenu su nađeni 
i otisci nekih životinja, na primjer jedne vrste kukca 
konjske smrti (meganeuron), koja je bila velika kao 
raskriljeni golub. Godine 1958. nađeni su u talijanskom 
rudniku Baccinello [Bačine'lo] u naslagama ugljena 10 
milijuna godina stari ostaci bića nalik na čovjeka. Taj 
naš davno izumrli rođak nazvan je oreopitek. 

Kao što drvo 
može postati u- 
gljen, tako se 
smola može pre- 
tvoriti u jantar 
ili ćilibar. Ako 
je u takvu gru- 
dicu smole upao 
pauk, stonoga ili 
list, jantar će 
potpuno sačuva- 
ti u sebi njihov 
lik. Takve komade jantara možemo vidjeti u muzeju. 
Ali najpotpunije se može očuvati tijelo od raspadanja 
ako se zaledi. U sjevernom Sibiru našli su u velikom 
bloku leda čitavo tijelo mamuta. Meso mu je bilo još 
crveno i tako svježe da se moglo jesti! Led ga je očuvao 
čitavih stotinu tisuća godina. 

Spomenimo još da se i obična školska kreda sastoji 
od samih sićušnih fosila: ljušturica morskih životinja 
krednjaka. Te su ljušturice tako malene da ih može- 
mo vidjeti tek pomoću mikroskopa. I danas se nepre- 
stano na morskom dnu stvaraju nove naslage krede. Po- 
put guste kiše padaju na dno uginula tjelešca krednjaka, 
a od njihovih ljušturica postepeno nastaju naslage de- 
bele po više stotina metara. 

I kod nas ima mnogobrojnih nalazišta fosila. Kako 
su naši krajevi u davnoj prošlosti bili pod morem (na- 
zvano je Tetis, a njegovo je dno bila današnja Panon- 
ska nizina), fosile školjki i morskih životinja možemo 
naći i na mnogim planinama: Medvednici, Trebeviću, 
Rudniku i dr. U Podsusedu, na Promini i drugdje na- 
đeno je mnogo biljnih fosila. Fosila ima u naslagama 
krede na Fruškoj gori i Kalniku. U pijesku na dnu Save 
i Dunava često se nađu kosti mamuta, vunastog noso- 
roga i drugih davnih sisavaca. Od svih je naših nalazi- 


Pougljenjena paprat 


šta najvažnije ono u bli- 
zini Krapine, s fosilima —> 
ČOVJEKA. 

Fosili su izvanredno zna- 
čajni za savremenu nauku. 
Stručnjaci mogu prema fo- 
silima tačno rekonstruirati 
izgled čitave životinje ili 
biljke. Prema obliku zuba i 
drugim = pojedinostima oni 
mogu doznati čime se živo- 
tinja hranila, je li bila bi- 
ljožder ili mesožder, kako 
se kretala itd. 

Svaka nauka počinje pro- 
matranjem pojedinačnih po- 
java. Zatim učenjaci sve te 
pojave uspoređuju jedne s 
drugima i izvlače zaključke. Tako postupa i paleon- 
tologija, nauka o životu na Zemlji u prošlim vremenima. 

Uspoređujući fosile jedne s drugima, a i s odgovara- 
jućim dijelovima tijela današnjih biljaka i životinja, 
paleontolozi su naučili kako treba čitati golemu knjigu 
— koru naše Zemlje. Svaki je sloj stijene u toj kori po 
jedna strana u toj knjizi. A fosili su slova kojima su 
te strane ispisane. Samo, dok je u običnoj knjizi po- 
četak na vrhu, 
na prvoj strani, 
knjiga Zemljine 
prošlosti — poči- 
nje odozdo, od 
najdubljih  slo- 
jeva. Što je sloj 
dublji, to su i 
fosili u njemu 
F stariji. No pro- 
šlost je Zemlji- 
na bila veoma 
burna. Još nedovoljno čvrstu koru Zemlje lomili su silni 
potresi i provale vulkana. Morsko se dno često dizalo ti- 
suće metara u visinu, a kopno je tonulo pod more. Svi 
ti poremećaji često su ispremiješali slojeve stijena, pa 
su stariji slojevi došli ponegdje iznad mlađih. Tako se 
događa da na vrhu brda nađemo školjku koja se oka- 
menila na dnu mora prije nekoliko stotina milijuna go- 
dina. Ali učenjaci i usprkos tome mogu veoma približno 
odrediti starost svakoga nađenog fosila. 

Što su fosili mlađi, sličniji su ostacima današnjih ži- 
vih bića; što su stariji, to se više od njih razlikuju. Mlađi 
fosili imaju razvijenije, savršenije oblike, a stariji sve 


Otisci nogu davnog vodozemca 


Otisak pauka u jantaru 


Nr 

Lubanja spiljskog medvjeda 


Ostaci kostura nekoliko manjih dinosaura, sačuvani u sloju ugljena 


primitivnije. Najstariji fosili, stari preko 500 milijuna 
godina, potječu od školjki, spužava i algi. Doduše, neki 
učenjaci smatraju da su našli tragove života i u mnogo 
starijim stijenama. U naslagama željezne rude, iz doba 
prije 1500 milijuna godina, otkrili su mikroskopom tra- 
gove kakve i danas ostavljaju u rudama željeza neke 
bakterije. A za kremen, koji je isto tako star, većina 
učenjaka drži da je nastao djelovanjem pradavnih jed- 
nostaničnih al- 
gi. Kad, dakle, 
čitamo u knjizi 
razvitka života, 
to jest u slojevi- 
ma Zemlje, mo- 
žemo od prve 
njezine strane, 
korak po korak, 
pratiti kako su 
se sva živa bića 
neprestano raz- 
vijala i usavršavala. Na fosilima, kao na pouzdanim svje- 
docima iz davne prošlosti, temelji se čitava današnja 
nauka o > RAZVOJU ŽIVOTA NA ZEMLJI. Prouča- 
vanje te nauke zanimljivo je i uzbudljivo. Osobito su 
dragocjeni nalazi onih fosila koji čine most između raz- 
nih rodova živih bića. Takve su dragocjenosti fosili pra- 
ptice (arheopteriksa), koji neoborivo dokazuju da su se 
ptice razvile od gmazova, zatim fosili prokonzula i zin- 
džantropa, koji su spona između čovjeka i davno izu- 
mrlih čovjekolikih majmuna, itd. Fosili pripovijedaju 
mnoge zanimljive priče. Takva je i priča o razvoju 
konja (> II sv., str. 107) u toku mnogo milijuna godina. 


Lubanja krapinskog pračovjeka 


Kostur diplodoka (najveće vrste dino- 
saura, davno izumrlih guštera) poka- 
zuje da je ta životinja u duljinu mje- 
rila punih 30 m. Radi uspoređenja ve- 
ličine na slici se nalazi i ljudski lik. 


a. 


100 000 g. 


50 000 000 do 


100 000 god. 


100 — 50 
milijuna god. 


do danas 


150 — 100 
milijuna god. 


200 — 150 
milijuna god. 


250 — 200 
milijuna god. 


300 — 250 
milijuna god. 


350 — 300 
milijuna god. 


500 — 350 


milijuna god. 


2 — 1500 


milijuna god. 


U najgornjem sloju Zemlje, na posljednjem listu »Knjige povijesti 
života«, ispisana je prošlost najnovijeg doba. Tu ćemo naći kosti, 
oružje i razne predmete što su ih izradili ljudi u proteklim sto- 
ljećima i tisućljećima. Ostaci životinja i biljaka pokazuju da je 
biljni i životinjski svijet toga doba bio vrlo sličan današnjemu. 


Kopajmo dalje. Naći ćemo fosile iz ledenog doba. Tada je živio 
davni čovjek. Lovio je mamuta, vunastog nosoroga, spiljskog med- 
vjeda i golemog jelena lopatara. Tih životinja danas više nema 
na svijetu. Izumrle su kad je klima postala toplija. Ostale 
su u zemlji samo njihove velike kosti, lubanje, kljove, rogovi. 


U slojevima kremena i vulkanske lave nema još tragova čovjeku. 
Biljke i životinje bile su posve različite od današnjih. Tada je 
živio prokonzul, predak čovjeka i čovjekolikih majmuna. Nje- 
govi su savremenici bili predak konja, malen kao lisica, i najveći 
kopneni sisavac svih vremena — baluhiterij (5m dug i 4m visok). 


Doprli smo do slojeva krede. Sastoje se od ostataka sićušnih mor- 
skih životinjica krednjaka. Kreda, vapnenjak, lapor i druge sti- 
jene sačuvale su ostatke riba, malenih sisavaca, divovskih gma- 
zova i ptica kakvih danas više nema. Iz tog su vremena ostaci 
brojnih paprati i četinjača, a i najstarijega listopadnog drveća. 


Još dublje! To je bilo doba divovskih guštera (brontosaura, 30 m 
dugog diplodoka, stegosaura, krilatog pteranodona i drugih). Uz 
njih su živjeli prvi sisavci, maleni poput miša, i praptica (arheo- 
pteriks) velika kao vrana, sa zubima u kljunu i prstima na kri- 
lima. Život u moru bio je u to vrijeme veoma bujan i raznovrstan. 


Mramor, sol, gips, vapnenjak, pješčenjak... Fosili iz tog vreme- 
na prilično su rijetki. Klima je tada bila suha. Bezvodne pusti- 
nje protezale su se kopnom. Daleko na jugu bila su velika pro- 
stranstva pokrivena ledom. Gušteri, ribe i školjke veoma su se 
razlikovali od današnjih. Paprati bijahu najvažnije kopnene biljke. 


Ovi slojevi kamenog uglja bili su prije 250 milijuna godina bujne 
šume sigilarija, lepidodendrona i drugog drveća, od kojega je 
mnogo kasnije nastala crnogorica. Po tlu su puzale škorpije i prvi 
gmazovi, a zrakom su letjeli kukci, neki put veliki i pola metra. 
Klima je bila topla i vlažna pa je život bujao na sve strane. 


Debele naslage kamene soli ostaci su nekadašnjih mora. Fosili iz 
toga vremena pripadaju gotovo isključivo vodenim životinjama. 
Kopno je većim dijelom golo i pusto, tek s nešto biljaka i kukaca. 
To je doba prvih vodozemaca i prvih kukaca. U moru žive koralji, 
čudne ribe dvodihalice i resoperke i mnoge vrste morskih pasa. 


Okrenimo nov list. U naslagama crvenog pješčenjaka očuvani su 
tragovi prvih kopnenih biljaka, nalik na nježna vlakna. Oni su 
dokaz da je život iz mora već zakoračio na kopno. Život buja u 
moru. Neke su morske životinje bile velike 2.— 3 metra. Prve su 
ribe bile još malene i imale su čvrst oklop od koštanih ploča. 


) EZ Tvrdi škriljavac očuvao je fosile najjednostavnijih morskih živo- 
i rd tinja: spužava, koralja, crva, polipa, školjki, trorežnjaka (trilobi- 
Is ta). Od biljaka su ostali tragovi vođenih alga. U to pradavno doba 
eS5 bilo je života samo u plićacima toplih mora. Kopno je bilo pusto. 
2 Z Klima je tada bila topla. Mora je bilo mnogo, kopna posve malo. 
(ZR: 
orae=avunin 


Sad već nalazimo jedva primjetne tragove živih bića (bakterija i 
alga). Došli smo do početka »Knjige povijesti života«. Još dublje 
leže slojevi užarene magme koja ponekad izbija iz ždrijela vul- 
kana. Nekad, veoma davno, bila je čitava površina Zemlje slična 
užarenoj magmi. Tada još nije moglo biti nikakva života na Zemlji. 


: Pred foto 
“lika odi 
(zaslo 


srafskom 1 ki 
aji 


FOTOGRAFIRANJE. Ljudi su odavno znali za tam- 
nu komoru. Kad se netko približi malenom otvoru na 
tamnoj komori, njegova se slika, umanjena i obrnuta, 
pojavi na stražnjem zidu komore. Slika je jasnija ako 
na to mjesto stavimo mutno staklo. Ali ljudi još nisu 
znali kako da zadrže takvu sliku. Ona bi nestala čim bi 
se osoba odmaknula od malenog otvora kroz koji je u 
komoru prodirala svjetlost. 

U početku XVIII st. otkriveno je da su neke tvari 
osjetljive na svjetlo: kad na njih padne zraka svjetla, 
one pocrne. Tu je pojavu otkrio Francuz Ničpce 
[Nije'ps]. On je bakrenu pločicu premazao posebnom 
vrstom asfalta, osjetljivog na svjetlo. U tamnoj ko- 
mori dobio je na ploči fotografiju, dakako vrlo jedno- 
stavnu i grubu. Postupak je usavršio njegov savremenik 
i zemljak Daguerre [Dage'r]. Na stražnju stranu tamne 
komore stavio je bakrenu pločicu, premazanu tankom 
naslagom neke srebrne soli, koja je znatno osjetljivija na 
svjetlo. Komoru je metnuo na prozor i pustio da 
svjetlo uđe u nju kroz otvor na prednjoj strani komore. 
Potom je u mraku pločicu izložio djelovanju živine pare 
i drugih kemikalija. Na pločici je ostala jasna slika ono- 
ga dijela ulice koji se vidio s Daguerreova prozora. To 
su bili počeci današnje fotografije. 

Postupak kojim se služio Daguerre nazvan je po 
njemu dagerotipija. Ali taj je postupak imao velik nedo- 
statak: dobivena slika se nije mogla umnožiti. Svaki pri- 
mjerak slike morao se iznova fotografirati. Drugi su 
uklonili taj nedostatak. Umjesto bakrene, uzeli su sta- 
klenu pločicu, premazanu tankim slojem želatine i sre- 
brnih soli joda i broma. Na toj su pločici dobivali obr- 
nutu sliku, negativ, koji su onda kopirali na papir. Tako 
postupamo i mi danas. 

Kad nekoga snimamo ili fotografiramo, otvaramo na 
prednjoj strani fotografskog aparata (kamere) zaslon ili 
blendu. (Fotografski aparat samo je usavršena tamna ko- 
mora.) Kroz taj otvor padaju na ploču u aparatu zrake 
svjetla koje su se odbile s osobe što je snimamo. 
Svjetliji dijelovi (npr. bijelo odijelo) odražavaju više 
svjetlosti, a tamniji dijelovi (npr. crna kosa) manje. 
Gdje zrake svjetla padnu na fotografsku ploču, tu 
pocrni srebrni bromid. Snimak je gotov, ali se na ploči 
još ništa ne vidi. Moramo je najprije okupati (razviti) 
u nekim kemikalijama koje će skinuti preostalu, suvišnu 
naslagu srebrnog bromida. To činimo u mraku jer bi na 
svjetlu pocrnila čitava ploča, te od snimka ne bi 
ostalo ništa. Nakon razvijanja ploča se još fiksira, 
tj. okupa u kemikalijama koje će učiniti da na njoj 
trajno ostane slika. Takva se slika zove negativ. Na 

njoj je sve suprotno: što 
je bilo u prirodi tamno, 
na slici je svijetlo, i obr- 
nuto — bijelo je odijelo 
crno, crna kosa izgleda si- 
jeda, lice je kao u crnca, 
oči i usne su svijetle, itd. 

Da bismo dobili pravu 
sliku na papiru — pozitiv, 
moramo postupak ponovi- 
ti tako da kroz ploču s ne- 
gativom pustimo svjetlo 
na papir koji je premazan 
slojem osjetljivim na svjetlo. Kroz crna mjesta na plo- 
či svjetlo ne prodire i ne djeluje na papir. Stoga će ta 
mjesta ostati bijela, upravo kao što su bila u prirodi. 
Kroz prozirna mjesta na ploči svjetlo će prodirati i 
djelovati na papir, koji će tu pocrnjeti. Nakon toga mo- 
ramo i snimak na papiru razviti i fiksirati, a zatim osu- 
šiti. Tada je slika konačno gotova. S jedne ploče možemo 
izraditi (kopirati) mnogo slika. Posebnim aparatima mo- 
gu se slike povećavati ili smanjivati. Danas već snima- 
mo i fotografije u prirodnim bojama. 

Mjesto staklene ploče sve se više upotrebljava film 
— vrpca od celuloida, premazana slojem osjetljivim na 
svjetlost. Kad snimamo na staklenu ploču, moramo na- 
kon svakog snimka ploču mijenjati. Vrpca filma može 
se u aparatu okretati tako da na nju snimimo 8, 12, 16 
ili 36 snimaka, a pri tom aparat ne moramo otvarati. 
Aparati za filmsko snimanje (filmske kamere) mogu na- 
činiti i tisuće snimaka za redom. 

Današnji fotografski aparati imaju i mnogo drugih 
prednosti pred starom tamnom komorom. Mjesto ru- 
pice oni imaju leću (objektiv) kroz koju ulazi svje- 
tlo. Tako je slika mnogo jasnija. Bolji aparati imaju 
po 3 do 6 pa i 8 leća. Naročite leće, teleobjektivi, kao 
da približuju predmet koji snimamo. Tako možemo sni- 
miti plahu pticu na gnijezdu iz udaljenosti od više sto- 
tina pa i tisuća metara, a na snimku će izgledati kao da 
smo je slikali posve izbliza. Razmak između leće i foto- 
grafske ploče ili filma možemo regulirati tako da slika 
bude uvijek oštra, bez obzira na to snimamo li predmet 
izbliza ili izdaleka. 

Kad su se naše prabake i pradjedovi slikali, morali 
su pred aparatom neko vrijeme nepomično sjediti. 
Danas nam osjetljive leće i filmovi omogućuju da i 
običnim fotografskim aparatom snimamo u stotom, dvje- 
stapedesetom, pa i tisućem dijelu sekunde. Tako mo- 
žemo fotografirati brze pokrete, npr. pojedinosti s no- 
gometne utakmice ili s automobilske utrke. Specijalni 
aparati mogu snimiti i puščano zrno u letu (> FILM I 
KINO). Najprecizniji od njih načine više stotina tisuća 
snimaka u jednoj jedinoj sekundi. Kemijsko-fizički in- 
stitut u Moskvi ima fotografski aparat kojim se može 
snimiti do 2!/, milijuna snimaka u sekundi. Taj aparat 
snima predmete udaljene od 1 m do 10 km. 

Kad fotografiramo po sunčanu vremenu, treba nam 
manje svjetla nego za oblačna vremena, u sumraku 
ili magli. Količinu svjetla koju želimo pustiti u apa- 
rat reguliramo zaslonom ili blendom. Kad snimamo u 
slabo osvijetljenim prostorijama, služimo se raznim 
bljeskalicama s magnezijevim svjetlom. One su obično 


automatski podešene tako da bljesnu onaj čas kad pri- 
tisnemo okidač na aparatu. 
Specijalnim fotografskim aparatom možemo snimati 
i pod vodom, iz velikih daljina i visina, u magli i noći 
(obično pomoću infracrvenih, toplinskih zraka). Takvim 
se aparatima služi osobito vojska. Fotografske aparate 
možemo kombinirati s > RENDGENSKIM APARA- 
TOM, s > MIKROSKOPOM ili s > TELESKOPOM. 
Tada ćemo dobiti snimke unutrašnjosti čovječjeg tijela, 
nevidljivih bakterija, atoma ili dalekih zvjezdanih su- 
stava. Iz raketa i umjetnih satelita snimljena je gotovo 
čitava zemaljska kugla. Fotografiranje koje je počelo 
kao zabava danas je postalo značajno pomoćno sredstvo 
u nauci i tehnici. Pomoću infracrvenih zraka što ih zrači 
svako tijelo možemo fotografirati čak i — prošlost! 
Tako, npr., možemo fotografirajući stolac dobiti i obrise 
mačke koja je ležala na stolcu prije nekoliko sati. Iz 
aviona možemo usred noći snimiti prazan trg pod so- 
bom: na fotografiji će se razabirati obrisi automobila 
koji su prije toga bili dulje vrijeme parkirani na trgu. 
Izvanredni naučni podvizi učinjeni su posljednjih 
godina, kad su sovjetski i američki umjetni sateliti sni- 
mili i emitirali na Zemlju fotografije Mjeseca, Marsa i 
Venere (> SUNČEV SISTEM). Snimci su izvršeni 
posebnim automatskim uređajem, a drugim sistemom 
(tele-foto) emitirane su slike iz satelita na Zemlju. 
Novine i časopisi imaju svoje posebne foto-reportere, 
kojima je dužnost da snimcima prikažu najnovije do- 
gađaje. Osobito je opasna dužnost ratnog reportera. 
Uz profesionalne fotografe, kojima je to poziv, sve 
je više foto-amatera — ljudi koji se bave fotografira- 
njem iz zadovoljstva i ljubavi prema tom umijeću. Oni 
su kod nas organizirani u Savezu foto-amatera i kino- 
-amatera, koji rade u okviru > NARODNE TEHNIKE. 


Fotografija se razvila i u posebnu granu umjetnosti 
— umjetničku fotografiju. Jugoslavija spada među ze- 
mlje koje su dobile velik broj nagrada na takvim me- 
đunarodnim izložbama. I film (> FILM I KINO) ima 
svoje početke u fotografiji. 

Tehnika fotografiranja se sve više usavršava. Danas 
možemo fotografirati i pomoću vrpce koja je slična mag- 
netofonskoj vrpci (> MAGNETOFON). Tada dobivamo 
magnetoskopske snimke. 


FOTOSTANICA. Desi se da nevješt ili neoprezan 
radnik na vrijeme ne skloni ruku ispod teškog malja 
mehaničkog čekića, ispod velikog noža na strugu ili 
između kotača stroja. Ima i takvih uređaja koji će tada, 
u djeliću sekunde, zaustaviti stroj, i radnik se neće 
ozlijediti. Ima garaža na kojima će se vrata otvoriti 
sama, kao da je uz njih nevidljiv vratar, ali samo auto- 
mobilu određenog tipa. Automobilu drugog tipa neće 
se otvoriti. Neke banke imaju osigurane prostorije. Ako 
se u njih uvuče provalnik, najednom prorade svi ure- 
đaji za uzbunu: svjetla se upale, sirene zavijaju, vrata 
se zatvore, a blagajna se spušta u sigurno skrovište. 

Sva je ta, a i druga »čuda« moderne tehnike omo- 
gućila fotostanica ili fotoćelija. Neki tvornički strojevi 
imaju tako smještenu fotostanicu da »pazi« na ono mje- 
sto gdje bi radnikove ruke mogle stradati. Na to mjesto 

upravljen je uzan trak svjetla. Čim radnikova ruka 
zađe do opasnog mjesta, ona prekida trak svjetla, te 
kroz fotostanicu istoga časa prestaje teći električna stru- 
ja. Poseban uređaj tada zaustavlja rad stroja. Kad auto 
pred garažom, ili provalnik pred blagajnom, zađe u ta- 
kav, na fotostanicu upravljen trak svjetla (koje može 
biti i nevidljivo, npr. infracrveno svjetlo), opet se auto- 
matski uključuju određeni uređaji. 

Glavni je dio fotostanice staklena cijev, prevučena 
iznutra kalijem, selenom ili drugom nekom tvari koja je 
osjetljiva na svjetlost. Iz cijevi je isisan uzduh, ali ima 
i cijevi koje su ispunjene razrijeđenim plinom. Kroz 
cijev prolazi obična električna struja. Kad na cijev padne 
zraka svjetla, kroz cijev poteče mnogo jača električna 
struja. Čim svjetla nestane, struja postaje znatno sla- 
bija. Te promjene nastaju zbog toga što neke tvari (selen, 
bakreni oksidi i dr.) bolje propuštaju električnu struju 
kad su osvijetljene. Svjetlo oslobađa u njima elektrone, 
koji omogućuju bolji prolaz struje. Neke vrste fotostani- 
ca direktno pretvaraju svjetlo u slabu električnu stru- 
ju, koju mjerimo osjetljivim galvanometrom. Tako dobi- 
venom strujom iz većeg broja fotostanica na krovu kuće 
mogu se puniti akumulatori za noćnu rasvjetu zgrade; 
na sličan način šalju se radio-signali i televizijski signali 
s umjetnih satelita; izrađen je i radio-aparat koji radi 
pomoću svjetla petrolejke. Što jače svjetlo pada na 
takvu fotostanicu, jača će biti i struja koju ona pro- 
izvodi. 

U > TELEVIZIJI pomoću fotostanice pretvaramo 
zrake svjetla u električne poticaje koje, pojačane, ša- 
ljemo u prostor. Oni bežično putuju do televizijskog pri- 
jemnika, gdje se električni poticaji pretvaraju u zrake 
svjetla, u sliku. Kad snimamo zvučni film, zvukove 
govora ili glazbe pretvaramo pomoću mikrofona u po- 
ticaje električne struje. Kao što nejednaka struja već u 
običnoj žarulji izaziva nejednako osvjetljenje, tako se i 
ovdje nejednaka osvjetljenja prenose na filmsku traku 
u obliku svjetlijih i tamnijih, ili kraćih i duljih pruga. 
I kad film prikazujemo, upotrebljavamo  fotostanicu. 
Pruge s filmske trake pretvaraju se sad u njoj u struju, 
a zatim dalje u zvuk — i tako čujemo iz zvučnika zvuk. 

Fotostanica — »fotoelektrično oko« mnogo je 
osjetljivija od ljudskog oka. Stoga se u tvornicama 
upotrebljava za kontrolu izrade dijelova koji moraju 
biti precizno izrađeni (npr. dijelovi satova, niti za elek- 
trične žarulje, razni dijelovi strojeva itd.). Pogreške pri 
tom mogu iznositi tek oko 1 mikrona (1/1000 mm). 


B Fotostanica:. lijevo, she- 
“ma, desno saku gled 


kamion s 
| aparaturom 


GEOLOŠKA ISTRAŽIVANJA. U Zemljinoj se ko- 
ri kriju golema bogatstva. U njoj ima ugljena, nafte, 
različitih ruda, građevnog kamena itd. Ta bogatstva 
moramo najprije pronaći, a zatim odrediti najpriklad- 
niji način kako ćemo ih iskoristiti. Potrebno je prije 
svega da dobro proučimo sastav i građu Zemljine ko- 
re. Time se bavi nauka geologija. Inženjeri-geolozi vrše 
mnogobrojna istraživanja da bi upoznali položaj, svoj- 
stva i sastav stijena na površini Zemlje i u njezinim 
dubinama. Takva istraživanja otkrivaju gdje se isplati 
otvoriti nov rudnik ili kamenolom, ili pak proširiti 
postojeći. Prije velikih gradnja — kao što su izgradnja 
ceste ili željezničke pruge, probijanje tunela, podizanje 
nebodera, brane za hidrocentralu — vrše se također 
geološka istraživanja. Ona treba da pokažu kakvo je 
zemljište: čvrsto ili mekano, suho ili podvodno, i slično. 

Geolozi istražuju postanak, starost i sastav stijena. 
Neke su stijene postale od naslaga mulja i pijeska u 
pradavnim morima. Druge su vulkanskog porijekla 
(> VULKANI). Treće su nastale od vapnenih ljuštu- 
rica sitnih morskih životinja. Mnoge od njih sadrže 
korisne minerale i rude, druge su upotrebljive kao gra- 
đevni materijal, treće su zasad beskorisne. 

Svoja zapažanja geolozi bilježe u karte, koje se zovu 
geološke karte. U njima raznim bojama i znacima pri- 
kazuju rasprostranjenost pojedinih vrsta ruda. Uz 
karte oni izrađuju i presjeke zemljišta da bi se vi- 
djelo kako leže pojedini dijelovi u dubini Zemlje. 

Geolozi se služe raznim instrumentima. Čekićem od- 
bijaju komadiće raznih stijena koje će proučavati u 
laboratoriju uz pomoć mikroskopa. Magnetskom iglom 
utvrđuju gdje se blizu površine nalaze naslage že- 
ljezne rude. Za tu svrhu imaju poseban —> KOMPAS, 
s dvije magnetske igle. Jedna se od njih može okretati 
u vodoravnoj, a druga u okomitoj ravnini. U blizini na- 
slaga željezne rude vodoravna će se igla manje ili više 
pokrenuti iz položaja sjever—jug, a okomita će se 
igla koso nagnuti u pravcu sloja s rudom. Posebnim 
uređajem geolozi šalju električnu struju kroz slojeve 
Zemlje. Mjerenja vrše na površini, ili kroz bušotinu 
spuštaju elektrode do raznih slojeva. Pojedini slojevi 
pokazuju drukčiju električnu vodljivost i drukčiji 
električni otpor: na primjer gline i lapori imaju malen 
otpor i malen potencijal (razliku napetosti), naftonosni 
pijesci imaju velik otpor i velik potencijal, gips i vap- 
nenac velik otpor i malen potencijal itd. Dobivene po- 

Lijevo: Istraživanje slojeva Zemlje pomoću eksplozije. Čovjek koji kleči 
upalio je električnim uređajem minu. Isprekidane crte pokazuju kako 
se od čvršćega sloja odbijaju valovi, izazvani potresom od eksplozije 
mine. U plitkim su rupama uređaji seizmografa. Gdje se ovim postupkom 
otkrije pukotina u sloju (na slici lijevo) ili sedlo (uzvišenje, na slici 
desno), tu bi moglo biti nafte. (Slojevi s naftom označeni su crno.) 


datke često sređuju i obrađuju u laboratorijima elek- 
tronski računski strojevi (> AUTOMATI). 

Neke stijene pokazuju jaču ili slabiju —> RADIO- 
AKTIVNOST. Stijene vulkanskog porijekla obično su 
radioaktivnije od onih koje su nastale taloženjem. 
Istraživanja se vrše aparatima koji bilježe radioaktivno 
zračenje uranovih atoma. Najpoznatiji je takav aparat 
Geiger-Miillerov [Gajger-Milerov] brojač, kraće nazvan 
G-M brojač. 

Geološka se istraživanja vrše i pomoću dubokih ili 
plitkih bušenja. Pri tom se upotrebljavaju metalne ci- 
jevi, koje na kraju imaju svrdlo od posebno tvrdog 
čelika ili od dijamanta. Svrdlo buši samo prstenastu šu- 
pljinu, tako da srednji dio bušotine, jezgra, ulazi u 
cijev. Nakon svakih 6 m bušenja cijev se izvlači na 
površinu. Prema sadržaju cijevi sasvim se tačno može 
odrediti sastav, debljina i položaj svakog sloja. Velike 
električne bušilice prodiru i tisuće metara u dubinu. 

Sastav i položaj stijena otkrivaju i potresi koji se 
izazivaju na umjetan način, eksplozijom mine u dubini 
Zemlje. Zbog eksplozije zemljište počne vibrirati (ti- 
trati). Valovi izazvani potresom šire se po površini i 
po unutrašnjim slojevima Zemlje. Oni se nejednakom 
brzinom rasprostiru kroz različite slojeve. Na prijelazu 
iz jednog sloja u drugi odbijaju se i lome. Na određe- 
nim udaljenostima od mjesta eksplozije razmješteni su 
seizmografi (> POTRESI), koji na papirnu ili film- 
sku vrpcu bilježe te valove i vrijeme njihova prolaza. 
Tako geolozi doznaju kakav je sastav i položaj slojeva 
stijena u dubini Zemlje. Ovaj se postupak danas sve 
više primjenjuje u potrazi za naftom. Kad se uz po- 
moć seizmograma otkriju mjesta na kojima bi moglo biti 
nafte, tu se vrše pokusna bušenja, i ona često daju dobre 
rezultate. 

Često se geološka istraživanja izvode na nekoliko 
načina, a rezultati se međusobno uspoređuju i dopu- 
njuju. Tako dobivamo jasniju i tačniju sliku o građi 
slojeva u dubini Zemlje. 

Savremeni geolozi postali su i ronioci-istraživači. 
Oni proučavaju morsko dno, jer se i pod njim kriju 
naslage nafte i raznih drugih ruda. 

Veći broj ustanova i poduzeća u našoj zemlji bavi 
se geološkim istraživanjima. Oni primjenjuju najmo- 
dernije načine rada, a sakupljeni materijal proučavaju 
u laboratorijima. U svakoj našoj republici postoje 
geološki zavodi i instituti koji obavljaju geološke rado- 
ve potrebne za razvoj industrije, rudarstva, privrede, 
prometa i obrane zemlje. 

Za posljednjih dvadesetak godina istraženo je i une- 
seno u geološke karte 80% površine Jugoslavije. Novo- 
otkrivena nalazišta željeza brojnija su u uspoređenju s 
predratnima za 350%, bakra za 200%, antimona za 
100%, ugljena za 60%, boksita za 300% itd. Otkrive- 
ne su bogate rezerve nafte, nikla, kobalta, volframa, 
kadmija, grafita, kaolina... Najnovijim istraživanjima 
pokazalo se da imamo i znatnih zaliha urana i drugih 
sirovina za proizvodnju > ATOMSKE ENERGIJE. 

GMAZOVI. Ljudi se boje gmazova više nego drugih 


životinja te ih uništavaju gdje god mogu. Ponekad 


imaju pravo, ali obično griješe, pa tamane neopasne ili 
čak korisne životinje. Taj strah od gmazova lako je 
objasniti. Kad nam se približava zvijer ili druga koja 
opasna životinja, obično ćemo je na vrijeme primijetiti 
i spremiti se za obranu. Ali zmije i drugi gmazovi tako 
nečujno puze i znaju se tako dobro prikriti, te nas mo- 
gu i ujesti, a da ih mi i ne opazimo. Osim toga, vrlo je 
teško razlikovati zmiju otrovnicu od neotrovnice. Strah 
od gmazova stvorio je mnoge praznovjerice i bajke. 
Najstrašnija čudovišta narodnih priča, zmajevi, obično 
su prikazani kao krilate zmije ili golemi gušteri. 

U davnoj Zemljinoj prošlosti, prije mnogo milijuna 
godina, bilo je razdoblje u kome su gmazovi gospoda- 
rili svijetom. Bili su najrazvijenija i najmnogobrojnija 
skupina životinja. Od golemih divova, dugih i do 30 m, 
do patuljaka, malenih poput miša ili vrapca — gma- 
zovi su nastavali sva kopna, vode i oceane, čak su i 
letjeli zrakom (> IZUMRLE ŽIVOTINJE). Te bez- 
brojne vrste davnih gmazova postepeno su izumirale. 
Današnji su gmazovi tek malobrojni potomci nekada 
tako brojne skupine. Sačuvale su se uglavnom one 
vrste kojima su u teškoj borbi za opstanak (> RAZ- 
VOJ ŽIVOTA NA ZEMLJI) pomogle brzina i okret- 
nost, jak otrov, tvrd oklop ili snažne čeljusti, kao i veća 
sposobnost prilagođivanja promjenama klime. 

Svi su gmazovi neobično osjetljivi prema promje- 
nama temperature jer nemaju tople krvi kao sisavci 
ili ptice. Toplina njihove krvi ovisi o toplini okoline 
u kojoj se nalaze. Zato većina gmazova živi u trop- 
skim krajevima. Ali oni ne podnose prejaku vrućinu. 
Stoga kad nastupe najveće žege i suše, tropski se gma- 
zovi povuku u zemlju i tamo obamru — spavaju ljetni 
san. Ponovo će izići iz svojih skloništa kad tempera- 
tura zraka postane snošljivija. U našim krajevima 
gmazovi se ljeti rado sunčaju. Studenu zimu proborave 
skriveni u zemlji, gdje ne dopiru mrazovi, i spavaju 
zimski san. Probudit će ih tople zrake proljetnog sunca. 

Neke davne vrste malenih gmazova stekle su spo- 
sobnost da održe podjednaku tjelesnu toplinu, bez ob- 


premosnik 


* 


zira na to da li temperatura zraka pada ili raste. Od 
takvih gmazova razvili su se sisavci i ptice. Gmazovi 
legu jaja i izlažu ih sunčanoj toplini, koja je potrebna 
da se u jajima razviju mladunci. Čak i oni gmazovi 
koji čitav život provode u vodi (npr. morske kornjače) 
dolaze na kopno da tu polože svoja jaja. Ima, me- 
đutim; i nekih vrsta gmazova koji legu žive mlade. 

Današnje gmazove dijelimo u 4 skupine: guštere 
(2500 vrsta), zmije (2800 vrsta, od čega 1050 otrov- 
nih), kornjače (250 vrsta) i krokodile (20 vrsta). Posve 
izvan ovih skupina stoji australski gmaz premosnik ili 
tuatara. On predstavlja gotovo nepromijenjenu vrstu 
najdavnijih guštera, koji su izumrli prije nekoliko sto- 
tina milijuna godina. 

Naši su gušteri hitri i okretni. Ako guštera uhva- 
timo za rep, može nam u ruci ostati samo rep, a da 
životinja pobjegne. Ona se tako spasava od neprijate- 
lja. Kasnije će joj izrasti nov rep, nešto manji od pri- 
jašnjega (a ponekad čak i dva repa). Naš najljepši gu- 
šter, zelembać, živi u primorju. Gušteri sljepić i blavor 
nemaju nogu, pa su nalik na zmije. U toplim krajevi- 
ma ima vrlo velikih guštera (npr. leguan, varan i dr), 
dugih do 1,5 m i više. Neki su manji gušteri nalik na 
krilate zmajeve iz priče. Čudnovati kameleon može 
mijenjati boju i tako se prilagoditi boji svoje okoline 
da bi ostao neprimijećen. Svako oko može okretati po- 
sebice. Kukce lovi neobično dugim, ljepljivim jezikom. 

Zmije su nekada imale noge. To zaključujemo po 
tome što u nekih velikih zmija i danas nalazimo pod 
kožom zakržljale kosti stražnjih udova. Zmije pužu 
među kamenjem, provlače se kroz pukotine u zemlji, 
vijugaju među grmljem i travom. Neke se zmije vješto 
penju po drveću; druge plivaju po vodi spretnim uvija- 
njem tijela. Iako nemaju nogu, jer su im s vremenom 
posve zakržljale i nestale, zmije se mogu kretati veoma 
brzo. Pri tom vijugaju tijelom i pomažu se u kretanju 
micanjem mnogobrojnih rebara i trbušnih ljusaka. Zmij- 
sko je tijelo elastično, te ga mogu saviti kao uže. 

Zmija plijen ne žvače, nego guta čitav. U utrobi 
udava nađeno je ponekad i čitavo tele, mlada antilopa 
ili prase. Svake godine, jedanput ili više puta, zmija se 

Lijevo: glava zmije mneotrovnice 
(bjelouške) i zmije otrovnice (ri- 
đovke). Desno gore: S glave zmije 
otrovnice skinuta je koža, da se 
vidi otrovni zub i žlijezda s otrovom (na slici ljubičasto). Crveno su mi- 
šići. Oni pokreću čeljusti i otrovne zube. Kad se zmija spremi na ugriz, 
otrovni se zub uspravi; kad zmija miruje, zub je siožen među nabo- 
rima nepca kao oštrica zaklopljenog džepnog nožića među koricama. 


presvlači: izlazi iz svoje stare, tijesne kože, ispod koje 
se već formirala nova, prostranija. Tako zmija raste. 

Mnoge su zmije ljute otrovnice, pa od njih. stradaju 
i ljudi, osobito u tropskim krajevima. Naše su najpo- 
znatije otrovnice riđovka ili šarka i poskok. U tropskim 
krajevima najopasnije su čegrtuša ili zvečarka i nao- 
čarka ili kobra. Kad otrovnica ugrize plijen, iz otrovne 
žlijezde u njezinim ustima poteče otrov kroz šuplje zu- 
be u ranu. Otrov nekih zmija može ubiti samo manju 
životinju (skakavca, miša, guštera). Ali ima i tako jakih 
otrova od kojih čovjek umire za nekoliko minuta. 

Protiv ujeda otrovnice bolesniku ubrizgaju serum 
koji se proizvodi od zmijskog otrova. Posebni lovci 
hvataju otrovne zmije i prodaju ih farmama zmija. Tu 
se zmije drže u sanducima. Jednom ili dvaput mje- 
sečno uzimaju zmijama otrov tako da ih prisile da 
zagrizu u staklenu pločicu. Tim otrovom, cijepe konje. 
U krvi cijepljenih konja stvara se protuotrov. Nekoli- 
ko puta na godinu vade konjima krv. Za godinu dana 
svaki konj dade oko 80 1 seruma. 

Naša je najčešća neotrovnica bjelouška. Negdje je 
drže u kući mjesto mačke da tamani miševe. Velike 
tropske neotrovnice udav i anakonda (duga do 10 m) 
ubijaju plijen tako da se oko njega omotaju i uguše ga. 

Kornjače, ti čudni oklopnici, nalik su na žive bun- 
kere. Kad. im zaprijeti opasnost, uvuku pod oklop 
glavu, noge i rep. Tada mogu i kola prijeći preko njih 
— oklop neće puknuti. Neke kornjače žive u vodi 
i hrane se ribom. Velike morske kornjače narastu u du- 


ljinu do 2 m, a teške su i po 800 kg. Kornjače mogu do- 
živjeti duboku starost (možda i do 150 godina). 

Krokodili su stanovnici tropskih voda. Vrebaju na 
životinje koje dolaze na vodu da se napiju, a opasni 
su i za čovjeka. Dugi su po 4—7 m. 

Mnogi su gmazovi štetni i opasni čovjeku, ali ih je 
mnogo više koji su korisni jer love razne štetočinje 
(miševe, štakore, kukce, puževe i dr.). Od kože guštera, 
zmija i krokodila izrađujemo cipele, torbice i kovčege. 
Njihovo meso negdje jedu. Od rožnatih pločica nekih 
kornjača izrađujemo češljeve i ukrasne predmete. 

Gmazovi i sami služe za hranu drugim životinjama. 
Tako oni pomažu održavanju ravnoteže u prirodi. Uni- 
štavajući zmije preko mjere, čovjek može tu ravno- 
težu narušiti. Tada će se, naime, silno namnožiti 
miševi i štakori i načiniti goleme štete. Zato otrovne 
zmije treba ubijati samo ondje gdje su one zaista opa- 
sne za čovjeka. 

Razne vrste gmazova možemo držati u terariju — 
sandučiću sa zemljom ili pijeskom i posudom vode. Tu 
možemo promatrati njihov način života. 


GORIVA. U davnoj prošlosti udario je negdje grom 
u drvo, i ono je planulo. Naš davni predak unio je za- 
paljenu granu u svoju spilju i upalio prvu vatru. Kad 
je čovjek zagospodario vatrom, život mu je postao 
mnogo lakši. Vatra ga je grijala, kuhala mu i pekla 
hranu, služila mu kao oružje za obranu od divljih zvije- 
ri. Pomoću vatre čovjek je mogao obrađivati razne ko- 
vine. Jedino mu je gorivo u to doba bilo > DRVO. 

Danas upotrebljavamo raznovrsna goriva. Ona po- 
kreću strojeve u tvornicama, brodove na morima, avione 
u zraku, automobile i željeznice na kopnu, rakete, 
umjetne satelite i svemirske stanice u beskrajnom sve- 
mirskom prostoru. Bez takvih goriva bio bi nemoguć 
život savremena čovjeka. Iz dubine zemlje dobivamo 
—> UGLJEN i > NAFTU. Zovemo ih zajedničkim ime- 
nom fosilna goriva, jer su nastala od > FOSILA iz dav- 
nih vremena. Gotovo 88% energije za industriju dobi- 
vamo od goriva, a tek 12% od vodene snage. 

Prirodna goriva mogu biti kruta (drvo, treset, mrki 
i kameni ugljen), tekuća (zemno ulje ili nafta) i plinovita 
(zemni plin). Njihovom preradom dobivamo umjetna 
goriva (npr. drveni ugljen, benzin, plin acetilen, rasvje- 
tni plin, mazut i dr.), koja izgaranjem daju više topline. 
Gorivo je to vrednije što veću toplinu razvija prilikom 
izgaranja. Tu količinu topline izražavamo kilokalorijama 
(kcal > MJERE). Ona iznosi za razne vrste goriva: 


kruta goriva drvo 1500 — 3 700 kcal 
(za 1 kg): treset 2 000 — 3 700 kcal 
mrki ugljen 3 500 — 7 000 kcal 

koks 6 000 — 7 500 kcal 

kameni ugljen 7 500 — 8 500 kcal 

antracit 8500 — 9000 kcal 

tekuća goriva alkohol 7 000 kcal 
(za 1 kg): katransko ulje 9 000 — 9800 kcal 
ulje za loženje 10 000 kcal 

petrolej 10 500 kcal 

benzin 10 500 kcal 

nafta 10 000 — 10800 kcal 

plinovita goriva upojni plin 1 000 kcal 
(za 1 m): rasvjetni plin 4 000 —5 000 kcal 
zemni plin 8 000 kcal 

acetilen 13 500 kcal 


Toplina koju dobivamo izgaranjem goriva pretvara 
se u toplinskim strojevima (>> PARNOM STROJU, plin- 
skom generatoru i dr.) u mehaničku > ENERGIJU, 
koja pokreće radne strojeve, vozila itd. 

Danas se > RAKETE i umjetni sateliti (> SVE- 
MIRSKI LETOVI) dižu mnogo tisuća kilometara iznad 
površine Zemlje. Da postignu tu visinu, potrebne su im 
silne količine energije. Kad bismo za njih upotrebljavali 
kao pogonsko gorivo ugljen ili naftu, ne bi bile dovoljne 
ni tisuće tona goriva. A tako teške rakete ne bi mogle 
ni uzletjeti. Kemičari su stoga tražili i našli nove, pri- 
kladnije vrste goriva. Malene količine takvih specijalnih 
goriva, kad se upale, za sitan djelić sekunde razviju go- 
leme količine plinova. Plinovi daju snažan potisak — i 
to je energija koja je potrebna za uzlet rakete. U takva 
goriva spadaju različite smjese vodika, ozona, bora i 
drugih tvari. Dosad su se za pogon raketa većinom upo- 
trebljavala tekuća goriva (tekući kisik, vodikov peroksid 
i dr.). Sad se sve više primjenjuju kruta goriva, koja 
daju više pogonske snage. Kakva goriva pokreću naj- 
novije tipove svemirskih raketa, još ne znamo. Ti se 
podaci čuvaju u tajnosti. 

Zalihe goriva u utrobi Zemlje nisu neiscrpljive. 
Silnim razvojem industrije i prometa one se iz dana u 
dan osjetno smanjuju. Treba li da se zbog toga zabri- 
nemo? Nikako ne. Prije nego te zalihe nestanu, čovjek 
će ih zamijeniti novim, praktičnijim gorivima. 

Mnoge električne centrale i velika industrijska po- 
strojenja već pokreće »bijeli ugljen« — snaga vodenih 
tokova. Ona je znatno jeftinija i obilnija nego ugljen i 
nafta. Ponegdje izbijaju iz velikih dubina izvori tople 
vode (npr. gejziri na Islandu). Možemo ih iskoristiti 
kao besplatnu zamjenu za skupa goriva te njima gri- 
jati stanove, radionice i polja. U toplim krajevima 
iskorišćuje se umjesto goriva toplina Sunca. Naročitim 
napravama s mnogobrojnim ogledalima Sunčeva toplina 
koncentrira se u posebnim sunčanim pećima. One griju 
vodu i stvaraju paru za pokretanje raznih strojeva. 
Rezerve Sunčeve energije izgledaju neiscrpne. U naše 
dane već i >ATOMSKA ENERGIJA počinje zamjenji- 
vati ugljen i naftu. Svjetske rezerve atomskog ili nu- 
klearnog goriva (urana, torija i dr.) također su goleme. 

I naše tijelo, koje radi savršenije od bilo kakvog 
stroja, treba posebno gorivo. To je gorivo > HRANA. 


ručno električno strugalo (skrejper) 

GRAĐEVINSKI STROJEVI. Savremeni građevinski 
radovi sve se više obavljaju strojevima. Najbrojniji su 
i najraznovrsniji strojevi za kopanje zemlje. Buldozer, 
ravnjač (grader) i strugalo (skrejper) velikim čeličnim 
nožem u obliku savinute pačetvorine režu i skidaju 
gornje slojeve zemlje. Jaružala (bageri) dubu zemlju 
lopatom (kašikom), vedricom ili čeljustima hvatača. 
Svaki od tih strojeva zamjenjuje u radu 60 do 250 ljudi. 
Zato strojevi za kopanje služe za veće radove. 

Na gradnji se građevni materijal (grede, opeke, če- 
lične cijevi i dr.) mora dizati visoko. To se vrši raznim 
—> DIZALICAMA — posve jednostavnim, poput kolo- 
tura ili čekrka, ili složenijim brzim dizalima (liftovima). 
Dizalica zamjenjuje deset do više stotina radnika. 

Mnogi strojevi služe za pripremu materijala koji 
će se ugraditi. Kamen lome drobilice s jakim čelju- 
stima i mlinovi za kamen. Kad bi se kamen sitnio 
ručnim radom, onda bi za posao koji vrši jedna drobilica 
trebalo 15 do 40 radnika. Razdrobljeni se kamen prosi- 
java u situ, koje ima oka različite veličine. Za pripremu 


valjak za pranje i razvrstavanje šljunka 

visoka građevinska dizalica (kran) 


betonske mješavine (> CEMENT I BETON) služe ra- 
zne miješalice. One za 8 sati rada prirede 30 do 200 
m> betona i tako zamjenjuju 40 do 500 radnika. Da 
bi tlo na kome će se podići građevina bilo čvršće, u 
zemlju se katkad zabijaju betonski piloti (stupovi, ši- 
povi). Pilote zabija poseban stroj nabijač (makare), koji 
može biti na parni ili na motorni pogon. 

Za gradnju > CESTA služe posebni strojevi: stro- 
jevi za nabijanje zemlje, motorni valjci, motorni nabi- 
jači i tako dalje. Za nanošenje gornjeg sloja na cesta- 
ma koje se pokrivaju betonskim ili bitumenskim 
(asfaltnim) slojem upotrebljavaju se strojevi razasti- 
rači. Bitumenski ili betonski sloj nabijaju završači (fi- 
nišeri), opskrbljeni posebnim čekićima ili nabijačima, 
u obliku ploče koja vrlo brzo titra. 

Uz ove služe u građevinarstvu i različiti pomoćni 
strojevi: kompresori za proizvodnju komprimiranog 
zraka koji služi za pogon radnih strojeva, zatim si- 
saljke za crpenje vode iz zemljišta na kome se gradi, 
bušilice za istraživanje sastava zemlje i drugi strojevi. 


' vitezovi 
u svečanoj 
... odori_ 


GRBOVI. U XII stoljeću, u doba križarskih ratova, 
vitezovi i ratnici bili su posve oklopljeni. Na glavi su 
nosili čelični šljem s vizirom, koji im je pokrivao lice. 
Da bi se u jeku borbe mogli razlikovati od svojih pro- 
tivnika, ratnici su svoje štitove počeli označivati razli- 
čitim znakovima u boji: prugama, likovima životinja, 
oružja i sl. Isti su znak stavljali na vrh šljema i na 
svoju zastavu, a kasnije na konjski pokrov i na svoj 
ogrtač. Od tih su znakova nastali grbo- 
vi. Nakon povratka s vojne vitezovi su 
zadržavali znakove, i oni su postajali 
njihovo trajno obilježje. Nepismeni ple- 
mići, vitezovi pa i vladari upotreblja- 
vali su umjesto svoga potpisa pečat u 
kome je bio urezan njihov grb. Takvim 
su pečatom potvrđivali ugovore, presu- 
de i ostale spise, koje su sastavljali nji- 
hovi pisari. Najstariji se grbovi kod nas 
javljaju u XII st. na pečatima nekih 
slovenskih plemićkih porodica. Grbove 
plemića nasljeđivali su njihovi sinovi 
i potomci, i tako su nastajali obitelj- 
ski grbovi. Oni se još i danas upotre- 
bljavaju u nekim zemljama. Plemići 
su posvuda stavljali svoje grbove kao 
znak svoga vlasništva: iznad ulaznih 
dvorskih vrata, na kola i kočije, na 
pokućstvo i sagove. I na svojoj od- 
jeći plemići i njihove sluge nosili su vezene grbove. 

Grbovi knezova i vladara koji su vodili ratnike na 
velike pohode postajali su često i grbovi njihovih dr- 
žava. Kad je u XIII st. ojačala moć vladara, plemići 
više nisu mogli odabirati grbove po svojoj volji, nego 
su im ih vladari određivali. Tom bi prilikom predali 
plemiću posebnu povelju od pergamenta, koja se zvala 


Potpuni grb plemićke obitelji Šubić 


grbovnica. Na njoj je bio naslikan grb koji se podje- 
ljuje. Vladari su svoje grbove stavljali i na novac koji 
su kovali. U prvo vrijeme grbovi su bili jednostavni, a 
njihov je oblik zavisio od oblika štita. Kasnije su im 
dodavali šljem, nakit i plašt, ili figure životinja i ljudi 
koje drže grb i dr. Takav se grb zvao potpun grb. 

Grbovi su u prvo vrijeme imali obično jednu fi- 
guru u sredini polja (lava, orla, mač, kotač, ključ itd.) 
ili razne geometrijske ukrase (pruge, 
kvadrate kao na šahovskoj ploči i dr.). 
Upotrebljavale su se ove boje: crvena, 
plava, zelena, crna, srebrna i zlatna. 
Kasnije su grbove sve bogatije ukra- 
šavali. Često bi plemić u svoj grb uno- 
sio i grb obitelji svoje žene ili grb obi- 
telji od koje je naslijedio ili kupio ne- 
ki posjed. Tako su nastajali vrlo šaro- 
liki grbovi. 

U XV stoljeću upotreba grba veo- 
ma se proširila. Mnogi su gradovi, po- 
krajine, udruženja, crkveni redovi, su- 
dovi, sveučilišta, bogate građanske obi- 
teljii drugi imali svoje posebne grbove. 

Grbove iz prošlih vremena izučava 
heraldika, koja spada u pomoćne grane 
povijesne nauke. Danas se grbovi upo- 
trebljavaju kao oznake pojedinih dr- 
žava, a ponekad i kao oznake gradova. 

Stvaranjem nove Jugoslavije nastao je najprije novi 
državni grb (1943), a onda (1945) i grbovi pojedinih 
republika. Šest buktinja koje se ujedinjuju u jedan pla- 
men označuju na našem državnom grbu bratstvo i 
jedinstvo naših republika. Neke su naše republike 
(Hrvatska i Srbija) u svoje grbove uključile stare grbo- 
ve. Grb i > ZASTAVA simboli su državne vlasti. 


LIJEVO: Grbovi na našim starim novcima iz Slovenije, Bosne i Crne Gore. — U SREDINI: Stari grbovi naših zemalja: Dubrovačke Republike, Bosne, 
Dalmacije i Hrvatske (gornji red), Slavonije, Srbije, Slovenije i Crne _ Gore (donji red). — DESNO: Grb na pečatu hrvatskog kralja Krešimira. 


Grb Socijalističke Republike Grb Socijalističke Republike Grb Socijalističke Republike 
Bosne i Hercegovine Crne (Gore Hrvatske 

GUSARI I PIRATI. Mnogi zamišljaju gusare s no- 
žem u zubima, crnim povezom preko oka i mrtvačkom 
lubanjom na zastavi. Treba, međutim, razlikovati gu- 
sare od pirata. 

Pirati su bili morski razbojnici. Svojim brzim la- 
đama presretali su brodove (pa i brodove svojih ze- 
mljaka), pljačkali naselja na obali, ubijali i starce, žene 
i djecu, prodavali ljude u roblje i vršili svakojaka zlo- 
djela samo da bi se obogatili. 

Gusari su bili pomorski ratnici. Napadali su nepri- 
jateljsku ratnu flotu i trgovačke brodove koji su op- 
skrbljivali neprijatelja. Povijest svakoga pomorskog 
naroda isprepletena je pričama o hrabrim podvizima 
gusara. Tako Holanđani i danas pjevaju o svom junaku- 
-Susaru Pietu Heinu, koji je zarobio čitavu španjolsku 
»srebrnu flotu« i tako pomogao protjerivanju španjol- 
skih osvajača iz svoje domovine. Za vrijeme francuske 


revolucije (1789) i nekoliko godina kasnije francuski su 
gusari zarobili 2226 lađa svojih tadašnjih neprijatelja 
Engleza. U našoj su povijesti ispisali slavne stranice 
jadranski gusari, koji su branili od neprijatelja naše 
more i našu obalu. 

Još prije nego što su se na Balkan doselili Slaveni, 
potapali su Iliri — Liburni i Dalmati — brodove rim- 
skih osvajača. Kad su Hrvati došli ovamo, morali su 
braniti obalu od grabežljivih Mlečana. Brodovi hrvat- 
skog kneza Domagoja uništili su u IX st. toliko mle- 
tačkih lađa da su ga Mlečani nazvali »pessimus dux 
Sclavorum«, što latinski znači: najgori knez Slavena. 
Neretljanski gusari, pod vodstvom kneza Družaka, po- 
topili su 840. god. flotu mletačkog dužda Tradonika, a 
837. god. stradalo je od Neretljana brodovlje dužda Petra 
Kandijana. U kasnijim stoljećima istakli su se i omiški 
i ulcinjski gusari. Narodna je pjesma opjevala senjske 

uskoke jer su se njihovi prepadi na neprijatelja odli- 
kovali izvanrednom smjelošću i lukavstvom. Osim u 
borbama protiv Mlečana na moru, uskoci su se istakli 
i u bojevima protiv Turaka. 

Najviše je gusara bilo u minulim stoljećima uz 
otočje Srednje Amerike. Tu su preotimali opljačkano 
blago koje su osvajači, većinom Španjolci, prevozili 
u Evropu. Ti su gusari imali posebno pismeno ovla- 
štenje od svojih država da mogu gusariti po moru. 
Neko su vrijeme imali čak i svoju posebnu državicu 
na Antilskim otocima. Engleska kraljica Elizabeta (u 
XVI st.) bila je dioničar takvih gusarskih družina, pa 
joj je redovito pripadao određeni dio pljačke. U XVII 
st. gusarili su bukaniri. Ime su dobili po ražnju, bu- 
kanu, na kojem su po indijanskom običaju sušili meso. 
Bukaniri su se uskoro prometnuli u pirate pa su za 
svoj račun pljačkali susjedne otoke i američku obalu — 
od Meksika pa sve do Perua i 
Čilea. Kad su uništeni, naslije- 
dili su ih u razbojničkom zana- 
tu flibustijeri (po nizozemskom: 
vrijbuiter [frijbojter] = gusar). 
Oni su prvi istakli crnu zastavu 
s mrtvačkom glavom (nazivali 
su je »veseli Rodžer«), koja je 
kasnije postala simbol svih 
pirata. 

I drugi su gusari ponekad 
postajali pirati. Arapski gusari 
iz sjeverne Afrike branili su 
svoje obale od osvajača iz Ev- 
rope, ali su često pljačkali na- 
selja uz obale Sredozemnog mo- 
ra. Na svojim pljačkaškim po- 
hodima zalazili su i u naš Ja- 
dran. Napadali su Kotor, Du- 
brovnik, Zadar i druge gradove. 
Njihove brze lađe, šambeci, 
imale su posadu i do 500 ljudi, 
a bile su naoružane s 15—50 
topova. U ropstvu nekih od naj- 
zloglasnijih piratskih vođa našlo 
bi se katkada odjednom i po 
20 000 ljudi, koje bi prodali na 
trgovima roblja u Africi i Aziji. 
Prije dvjesta godina napao je zloglasni arapski pirat 
Hadži-Ibrahim gradić Dobrotu u Boki Kotorskoj, ali je 
bio potučen i ubijen. Dobroćani i danas čuvaju zastavu 
koju su skinuli s njegova šambeka. Ulcinj je bio sjedi- 
šte arapskih gusara na Jadranu. Arapi su sa sobom do- 
veli i crnce, koji su tu ostali. Tako u Ulcinju ima danas 
Jugoslavena crne rase. 

Plovidbu uz jugoistočnu obalu Azije ugrožavali su 
gotovo do današnjih dana kineski i malajski pirati. 

Moderni ratni brodovi uništili su i posljednje pi- 
rate. Ali piratstvo je oživjelo za vrijeme prvog i dru- 
gog svjetskog rata. Oba puta, ne poštujući međuna- 
rodne propise i ugovore, njemačke su podmornice po- 
tapale i putničke brodove, pa čak i ribarske lađice, ne 
pazeći pripadaju li njihovim neprijateljima ili neu- 
tralnim državama. Brodolomce nisu htjeli spasavati, što 
im je bila dužnost, nego su ih ubijali mitraljezima. 


HRANA. Da bismo mogli živjeti, rasti, kretati se i 
raditi, moramo se hraniti. Hranom dobivamo potrebne 
hranjive tvari: bjelančevine, masti, ugljikohidrate, mi- 
neralne soli i vodu, a osim toga i > VITAMINE. Bje- 
lančevine su potrebne za rast i za obnovu istrošenih 
stanica > NAŠEG TIJELA. Masti i ugljikohidrati 
(škrob, šećer) daju nam potrebnu toplinu i snagu za 
rad. Kruti dijelovi tijela (kosti, hrskavice) imaju u sebi 
razne mineralne soli. Te su soli sadržane u hrani (u 
mlijeku, povrću, voću i drugdje), a kuhinjsku sol, koja 
je potrebna za krvnu tekućinu, dodajemo jelu. Naše 
tijelo sadrži mnogo vode, koja se također troši, pa i 
tu zalihu moramo obnavljati. U hrani mora biti i vita- 
mina da bi se naše tijelo pravilno razvijalo i radilo. 

Da bismo u hrani dobivali dovoljno svih potrebnih 
sastojaka, ona treba da bude raznolika. Naš se jelovnik 
mora sastojati od svakovrsnih namirnica: mlijeka, 
kruha, mesa, ribe, jaja, različitog povrća, tjestenine, 
voća, voćnih sokova, pekmeza, slatkiša itd. Važno je da 
jedemo dosta sirove i svježe hrane (voća, povrća), jer 
ona ima mnogo vitamina. 

Sve namirnice nisu jednako hranjive. Njihovu hra- 
njivost mjerimo kalorijama (> MJERE). Ljudima koji 
teže rade treba hrana s više kalorija. Zimi nam je po- 
trebno više topline, pa jedemo kaloričniju (masniju i 
obilniju) hranu. U hladnim krajevima ljudi troše naj- 
više kalorija (npr. Eskimi piju tuljanovo ulje). 

No bilo bi pogrešno ocjenjivati hranu samo prema 
njezinoj kaloričnoj vrijednosti. Mast daje najviše kalo- 
rija, ali tko bi jeo samu mast, razbolio bi se. Kalorična 
je vrijednost voća malena, ali ono sadrži vitamina, voć- 
nih kiselina i mineralnih soli. Najpotpunija je hrana 
mlijeko jer u njemu ima svih hranjivih tvari. 

Od pravilne prehrane zavisi naše zdravlje. Osobito 
je važno da se pravilno hrane djeca u vrijeme kad 
rastu. Nedovoljno ili nepravilno hranjeno dijete ostat 
će kržljavo, slabokrvno, neotporno prema bolestima. 

Važno je da hrana bude raznovrsna, ali ona mora 
biti pravilno i ukusno priređena jer je tada lakše i 

Za 60 godina života Jugoslaven u prosjeku pojede: gotovo pun vagon 
(9800 kg) kruha, vagon povrća i voća (krumpira 3790 kg, ostalog povrća 
4500 kg, voća 2900 kg), 1300kg mesa i riba, 800kg šećera, pekmeza i 
slatkiša, 300 kg tjestenine, 420kg sira i maslaca, isto toliko kolača i 
tijesta, 4200 komada jaja itd. Za to vrijeme popije puna 2 vagona- 
-cisterne_ vode i oko 6200 1 mlijeka i različitih bezalkoholnih pića. 


potpunije probavljamo. Boljoj probavi služe i razni 
začini koje dodajemo hrani. Iz potrebe za dobrom i 
ukusnom hranom razvila se kuharska vještina, koja 
je različita u raznim narodima. Golema je razlika i u 
tome kako se hrane ljudi u razvijenim i u nerazvi- 
jenim zemljama. (Npr. Azija, koja obuhvaća gotovo 
polovicu čovječanstva, troši samo 17% ukupno proiz- 
vedene hrane na svijetu.) U zaostalim krajevima, gdje 
je zemljište neplodno i gdje zemlju obrađuju vrlo pri- 
mitivno, milijuni ljudi gladuju i umiru od gladi. 53% 
ljudi troši manje od 2200 kalorija na dan. Stoga je 
ishrana stanovništva Zemlje jedan od najvažnijih 
svjetskih problema. Međunarodna organizacija za pre- 
hranu (FAO = Food and Agriculture Organization) po- 
maže da se ublaži to teško stanje. 

Kod nas se prehrana postepeno sve više pobolj- 
šava: 1937. god. bila je prosječna kalorična vrijednost 
hrane našeg čovjeka 2880, a 1966. god. oko 3060 kalo- 
rija. Ali još uvijek uzimamo previše škroba, a premalo 
bjelančevina jer jedemo odviše kruha, a nedovoljno 
mesa, ribe, mlijeka, sira i jaja. Npr. mi dobivamo 70% 
kalorija od žitarica, a Šveđani samo 30%. Osim toga, 
trošimo premalo svježeg voća i povrća. U prosjeku, seo- 
sko stanovništvo dobiva više kalorija u hrani nego grad- 
sko stanovništvo, ali je ishrana na selu vrlo jednolična: 
u zaostalijim krajevima upotrebljavaju se samo neke 
namirnice (kruh, grah, kupus, krumpir, kukuruzno bra- 
šno, meso) i priređuje se uvijek na isti način. Takva 
ishrana može biti uzrok rahitisu, gušavosti i drugim 
bolestima. Najslabije se hrane naši oskudni krajevi 
(Lika, Dalmatinska zagora, istočna Srbija, Bosna, 
Kosmet). Tu 85% hrane čine žitarice (kukuruzno bra- 


Ako želimo da stroj izvrši veći rad, treba da ga opskrbimo većom koli- 
činom goriva ili gorivom veće kalorične vrijednosti. Naše tijelo nije stroj, 
ali je hrana također neka vrsta goriva za njegov rad. Za teži rad potrebna 
je i jača hrana, bogatija kalorijama. Na slici je prikazano koliko kalorija 
troši čovjek u 24 sata ako potpuno miruje i ako radi različite lakše 
ili teže poslove. Kako vidite, znatne su razlike u potrebama kalorija. 

šno, kruh, tijesto), a meso 
jedu rijetko. Najviše mesa 
i ribe troši se u Hrvatskoj 
(38 kg po stanovniku godi- 
šnje), najmanje u Makedo- 
niji (12 kg). Najviše se mli- 
jeka pije u Sloveniji (168 
litara po stanovniku godi- 
šnje), a najmanje u Make- 
doniji (22 litre). Najmanje 
voća troši njegov jedini 
proizvođač — selo! 
Savremeni način života 
i rada postepeno mijenja 
stare, štetne navike. Tako 
danas i u našim zabačenim 
krajevima možemo naći 
proizvode prehrambene in- 
dustrije koji se prije nisu trošili: konzerve mesa, ribe i 
povrća, džemove, voćne sokove, mlijeko u prahu, juhe 
u kockama i u prahu, razna polugotova i gotova jela 
u limenkama itd. U trgovini možemo kupiti namir- 
nice iz drugih zemalja, a i mi izvozimo u druge države 
naše proizvode. Domaćice se navikavaju da na savre- 
meniji način priređuju jela, a tome pomažu i razni 
kuhinjski aparati: električni lonci, plinska i električna 
kuhala i štednjaci, hladionici (frižideri) i drugo. Time 
domaćica štedi vrijeme. (Ako hranu priprema na za- 
starjeli način, domaćica provede u kuhinji '/a svojeg 
života.) U gradovima gdje ima mnogo ljudi (i to ne 
samo muškaraca nego i žena) zaposlenih u industriji, 
u uredima i drugdje organizira se kolektivna pre- 
hrana u menzama, restauracijama, mlječnim re- 
stauracijama, restauracijama sa samoposluživanjem i sl. 
Prehrana savremenog čovjeka ne zavisi više toliko 
od godišnjeg doba kao nekada. Konzerviranjem čuvamo 
hranu dugo vremena i trošimo je kad hoćemo. Tako mo- 
žemo i usred zime jesti jagode i mladi grašak, a usred 
ljeta svježu ribu koja je dopremljena izdaleka. Hranu 


100 g namirnica 


sadrži 30% 40% 


govedina 


svinjetina 


teleća jetra 


slanina 


mlijeko 
maslac 


jaje (1 komad) 
gljive (svježe) 
kruh (bijeli) 
šećer 

čokolada 


šljive 
krumpir 
kupus 


TI E 
TK 4 1 “ s ; 
g u 4 


Ki == 


grah (suhi) 


rajčica 


bjelančevine 


Prosječna godišnja potrošnja kruha, mlijeka i povrća na jednog stanov- 
nika kod nas i u drugim zemljama. Količine su izražene kilogramima, 


konzerviramo na različite 
načine: sušenjem, dimlje- 
njem, soljenjem, salamu- 
renjem, dodavanjem pose- 
bnih kemijskih sredstava, 
hlađenjem (oko 0%C), smr- 
zavanjem (do —35C), ra- 
dioaktivnim zračenjem, 
steriliziranjem u hermeti- 
čki zatvorenim posudama, 
itd. I > ULTRAZVUK 
može izvrsno konzervirati 
namirnice, ali je takav po- 
stupak veoma skup. Ne- 
gdje konzerviraju meso i 
zaklanu perad pomoću —> 
ANTIBIOTIKA. To je kod 
nas zakonom zabranjeno 
jer uzimanje takvog mesa oslabljuje tjelesnu otpornost 
čovjeka. 

Čovječanstvo se sve brže množi. Za proteklih pola 
milijuna godina ono je premašilo broj od 3 milijar- 
de ljudi, a računa se da će se za idućih 100 godina taj 
broj povećati 3 puta! Da bi se osigurala hrana za tolike 
ljude, neće biti dovoljno da se iskoristi sva obradiva 
zemlja. Trebat će naći nove izvore hrane. Jedan će 
od tih izvora biti more. U njemu ima neizmjernih koli- 
čina algi i planktona (sićušnih račića). Alge i plankton 
veoma su bogati bjelančevinama. Japanci već danas 
uzgajaju i prerađuju morske alge, osobito hlorelu. 

Razvoj nauke, osobito kemije, omogućit će ljudima 
da hranu proizvode i umjetnim načinom. Učenjaci cije- 
loga svijeta nastoje odgonetnuti kako biljka od vode, 
zraka i mineralnih soli, pomoću Sunčeva svjetla (foto- 
sintezom), stvara škrob, šećer, ulje, mast i razne bje- 
lančevine. Kada ljudi tu tajnu prirode otkriju, onda 
će tvornice hrane imati neiscrpne količine sirovina. 


Donja tablica pokazuje koliko hranjivih tvari, vode, vitamina i kalo- 
rija sadrži 100 g različitih živežnih namirnica (u sirovu stanju) 

INDUSTRIJA. Kad prolazimo većim gradom, ili se 
vozimo vlakom, često ćemo ugledati visoke tvorničke 
dimnjake. Jedna tvornica proizvodi obuću, druga tka- 
nine, treća čokoladu ili radio-aparate, razne strojeve, 
lokomotive, avione, dijelove montažnih kuća itd. Naj- 
više predmeta što ih vidimo u izlozima trgovina, u 
svome stanu, u školi i drugdje izradile su tvornice. Iz 
tvornica izlaze i gotova odijela. Ali i tko sam šije, nije 
tkao tkaninu, ni preo konce za šivanje. A pri šivanju 
služi se alatom proizvedenim u tvornici. Danas su ru- 
čni proizvodi i proizvodi domaće radinosti sve rjeđi 
čak i u zaostalijim krajevima. 

Dok su se potrebne stvari izrađivale samo ručnim 
alatom, proizvodnja je bila malena. Obrtnici su radili 
u svojim stanovima ili u radioni- 
cama za malen broj potrošača. 
Obrtnik je sam izrađivao svaki 
pojedini predmet od početka do 
kraja. Zato je rad polako odmicao. 

Postepeno su bogatiji obrtnici 
osnivali  prostranije radionice i 
upošljavali veći broj radnika. Ta- 
ko su prije nekoliko stoljeća na- 
stale manufakture. Proizvodnja je 
u njima bila još uvijek ručna (la- 
tinski: manufactura [manufaktu'- 
ra] = ručna izrada), ali se uvode 
i jednostavni strojevi (obično dr- 
veni), koje pokreće svojom snagom 
čovjek, konj, tekuća voda ili vje- 


že, pa i proizvodnja raste. Oruđa se usavršavaju; jed- 
nostavni strojevi postaju složeniji, a novi se neprestano 
javljaju. To prisiljava čovjeka da za njihov pogon traži 
sve snažnija goriva, a za smještaj strojeva gradi po- 
sebne zgrade — tvornice — i da povećava broj rad- 
nika. Osamnaesto stoljeće donijelo je niz značajnih > 
IZUMA. »Leteći čunak« Engleza Kaya [Keja] omogućio 
je predionicama da izrađuju dvaput više prediva nego 
dotad. Kayov zemljak i savremenik Arkwright [Ark- 
rajt] pronašao je tkalački stroj na vodeni pogon. Izum 
—> PARNOGA STROJA značio je početak naglog raz- 
voja industrije. Velik broj ljudi koji su dotada samo- 
stalno radili dolaze sa sela u grad, u tvornicu, da kao 
najamni radnici, proleteri, rade za vlasnika tvornice, 
kapitalista. Taj preokret zbiva se 
u razvijenim evropskim državama 
u drugoj polovici XVIII stoljeća, 
pa se stoga to razdoblje zove do- 
ba industrijske revolucije. 

Uz parne strojeve javljaju se 
i strojevi s drugim pogonskim iz- 
vorima: električnom strujom, naf- 
tom, benzinom. Sve snažniji stro- 
jevi stvaraju potrebu da se grade 
sve veće tvornice. Proizvodeći ma- 
sovno i po nižim cijenama, in- 
dustrija sve više potiskuje obrt. 
Broj radnika raste. Borba između 
proletarijata i kapitalista sve se 
više zaoštrava. Pobjedom radničke 


tar. Posao se počinje dijeliti među 
radnike tako da svaki od njih oba- 
vlja samo dio posla: npr. jedan 
radnik samo prede, drugi tka, treći 
boji tkaninu itd. Radnik se uvje- 
žbava da svoj dio posla obavlja br- 


Grafički prikaz opsega djelatnosti pojedinih 
grana industrije u Jugoslaviji. Brojevima su 
označene: 1 - elektroinđustrija; 2-- metalna in- 
dustrija; 3 - metalurgija; 4 - proizvodnja nafte; 
5 - proizvodnja ugljena; 6 - proizvodnja elek- 
troenergije; 7 - razne grane industrije; 8 - pre- 
hrambena industrija; 9 tekstilna industrija; 
10 - drvna industrija; 11 - kemijska industrija. 

klase u socijalističkim zemljama 
industrijska postrojenja postaju 
vlasništvo zajednice (> RADNI- 
ČKO SAMOUPRAVLJANJE). 
Krajevi koji imaju dovoljno 
sirovina — ugljena, boksita, že- 

ljeznih ruda i dr. — naglo se podižu. Neki gradovi 
postaju posve industrijski: većina njihova stanovništva 
radi u tvornici. I okolno stanovništvo uzgaja šećernu 
repu, krumpir, duhan i druge sirovine za tvorničku 
preradu. Čitave pokrajine, koje su dotada živjele od 
zemljoradnje i obrta, pretvaraju se u industrijske pre- 
djele. Takav se prijelaz zove industrijalizacija. Ona je 
najprije zahvatila zapadnoevropske zemlje, Sjevernu 
Ameriku i Australiju, a danas sve više obuhvaća Aziju, 
Afriku i Južnu Ameriku. Nakon oktobarske revolucije 
industrija se snažno razvila u Sovjetskom Savezu. In- 
dustrijalizacija naše zemlje planski se provodi nakon 
oslobođenja, 1945. godine. 

Različito od obrta i manufakture, glavna su obilje- 
žja industrijskog načina proizvodnje ova: radi se\u 
velikim radionicama, > TVORNICAMA, s mnogo rad- 
nika, od kojih svaki obavlja samo određeni dio posla; 
uz pomoć strojeva proizvode se velike količine robe; 
robu obično tvornica ne prodaje izravno potrošačima, 
nego je od nje preuzima trgovina. U proizvodnji se ko- 
riste najnovijim tekovinama nauke. Zato velike tvor- 
nice imaju svoje laboratorije za naučna istraživanja. 

Industrijska postrojenja grade se obično u blizini 
nalazišta sirovina da bi se uštedjeli troškovi prijevoza. 
(Sirovina je sve ono što se u tvornici prerađuje: že- 
ljezna ruda, drvo, vuna, mlijeko, šećerna repa itd.) 
Tako su naše pilane u šumovitim krajevima, tvornice 
sardina na moru, tvornice aluminija uz električne cen- 
trale, tvornice šećera u predjelima gdje se uzgaja še- 
ćerna repa — u Slavoniji, Vojvodini i sjevernoj Srbiji. 
Osim toga, tvornice se grade u blizini mjesta gdje ima 
pogonskog goriva (osobito ugljena) i gdje ima dovoljno 
radne snage (to su najčešće gusto naseljeni krajevi s 
malo obradive zemlje). 

Naša se industrija dijeli na ove grane: 1. proizvod- 
nja i raspodjela električne energije; 2. proizvodnja i 
prerada ugljena; 3. proizvodnja i prerada nafte; 4. crna 
metalurgija (prerada željeza i čelika); 5. metalurgija 
raznobojnih metala (prerada bakra, aluminija, cinka i 

drugih kovina); 6. proizvodnja, oplemenji- 
vanje i prerada nemetalnih ruda (grafi- 
ta, porculana, keramike i dr.); 7. metalna 
industrija (izrada strojeva, štamparskih 
slova itd.); 8. brodogradnja; 9. elektro- 
industrija; 10. kemijska industrija; 11. 
industrija građevnog materijala; 12. drvna 


industrija; 13. industrija drvenjače, ce- 
luloze i papira; 14. tekstilna industrija; 
15. industrija kože i obuće; 16. indu- 


strija gume; 17. prehrambena industrija; 
18. grafička industrija (štampanje knjiga, 
novina, časopisa i slično); 19. industrija 
duhana; 20. filmska industrija. 

Industriju možemo podijeliti i drukči- 
je. Proizvodnja željeza, čelika, alumini- 
ja, strojeva, lokomotiva, brodova, auto- 
mobila, mostova itd. zove se teška in- 
dustrija. Laka industrija proizvodi potro- 
šnu robu: tkanine, pribor za jelo, posuđe, 
obuću, sapun itd. Fina ili precizna in- 
dustrija izrađuje satove, fine vage, mi- 
kroskope, fotografske aparate, liječničke 
instrumente i drugo. Sitna industrija izrađuje sitne po- 
trepštine: češljeve, četke, gumbe (dugmeta, puceta), 
jednostavne igračke i druge predmete. Vojna indu- 
strija izrađuje oružje, opremu i druge potrebe za voj- 
sku. Ali naša poduzeća vojne industrije proizvode i za 
tržište: foto-aparate, mikroskope, rakete protiv tuče, 
elektronske aparate, mjerače radioaktivnosti, genera- 
tore itd. 

Industrija koja se bavi vađenjem osnovnih sirovina 
iz zemlje (ugljena, nafte, ruda) zove se ekstraktivna 
industrija, za razliku od prerađivačke industrije, koja 
te sirovine prerađuje. Prerađivačka industrija izrađuje 
poluproizvode (npr. daske ili učinjenu kožu) i ko- 
načne proizvode (npr. pokućstvo ili kožne kovčege). 
Prerađivačka industrija teži da što potpunije iskoristi 
sirovine: da bude što manje otpadaka, ili da ih uopće 
ne bude. Zato se često više tvornica koje iskorišćuju 
istu sirovinu spaja u veliko poduzeće — kombinat. 
Npr. drvni kombinat ne izrađuje samo daske, grede i 
letve, furnir i šper-ploče, nego od ostataka radi i 
parkete, kalupe za cipele, drvene dijelove za četke, iz 
kore vadi treslovinu (tanin), piljevinu prerađuje u ocat. 

Ponekad se u tvornici izrađuje samo jedan komad 
ili samo jedan objekt. To su onda redovito veliki pred- 
meti, npr. veliki brod, most, atomski reaktor. Takva 
pojedinačna proizvodnja veoma je skupa jer samo za 
taj jedan predmet treba da se načine posebni nacrti, 
kalupi, a često i posebni strojevi, koji će izraditi neke 
njegove dijelove. Mnogo je jeftinija serijska proiz- 
vodnja, u kojoj se mnogo jednakih predmeta izrađuje 
po istom nacrtu. Serijski se izrađuju strojevi, alat, auto- 
mobili, lokomotive, cipele, konfekcijska odijela, namje- 
štaj, radio-aparati itd. Često jedna tvornica ne izra- 
đuje sve dijelove serijskih proizvoda, nego ih prema 
uzajamnom dogovoru i na osnovu istih nacrta izra- 
duje nekoliko raznih tvornica. Tako npr. jedna tvor- 
nica proizvodi automobilske motore, druga gumene 
kotače, treća mjerne instrumente za šofersku ploču, 
četvrta svjećice itd. U određeno vrijeme dopremaju 


se ti dijelovi na jedno mjesto, i tu se od njih montira 
(složi) glavni proizvod — automobil. Takav se način rada 
zove kooperacija (saradnja). 

U tvornicama se može raditi na više načina. Ako 
svaki radnik obavlja čitav posao od početka do kraja, 
ili bar veći dio posla, to se zove zanatski način proiz- 
vodnje. No ako su radnici jedan posao među sobom 
podijelili, pa jedni vrše, na primjer, samo lijevanje, 
drugi tokarenje ili brušenje itd., onda je to način rada 
specijaliziranih radnika. U novije se vrijeme često pri- 
mjenjuje lančani sistem rada. Radna su mjesta pojedi- 
nih radnika tako raspoređena da se predmet najkraćim 
i najbržim putem — pomoću pomične vrpce (trake) ili 
konvejera — prenosi od jednoga radnog mjesta do dru- 
gog, a svaki radnik izvršava samo određeni dio posla. 
U radu po lančanom sistemu radnik čini neprestano 
iste pokrete, i to malen broj određenih pokreta, pa se 
pri tom tako izvježba da može raditi mnogo brže i tač- 
nije nego radnik koji mora obavljati više različitih 
radnja. Takav način povećava brzinu i tačnost rada, no 
on je štetan za radnike jer je dosadan i jače ih umara 
nego raznovrstan rad. Zato se radna mjesta češće mi- 
jenjaju, tako da radnik obavlja raznolike faze rada. 

Naša se industrija sve više automatizira (>> AUTO- 
MATI). Radnika uza stroj sve više zamjenjuju razne 
automatske naprave, te strojevi rade »sami«. 

Rad industrije zavisi od ljudskih potreba. Ako se 
neki proizvodi više traže, iduće godine treba da se iz- 
rađuju u većim količinama. Zato industrijska poduzeća 
planiraju svoju proizvodnju. Plan naših tvornica dio je 
društvenog plana čitave naše zajednice, pojedinih repu- 
blika, gradova i općina. Proizvodnja se planira tako da 
podmiri prije svega naše potrebe i da, gdje je to moguće, 
preostane i za izvoz. 

Naša se industrija naglo razvija. Gotovo nigdje u 
svijetu taj napredak ne ide tako brzo kao u Jugoslaviji! 
Ako za osnovu (100%) uzmemo stanje 1952. god., onda 
se do 1964. god. naša industrijska proizvodnja povećala 


uljevita 
palma 


kakaovac 


na 421%. Ako razvoj naše industrije usporedimo s pred- 
ratnim stanjem (1939. god.), onda su razlike još znatni- 
je: proizvodnja je veća u metalnoj industriji 13 puta, 
u industriji nafte 35 puta, a u elektroindustriji čak 100 
puta. Proizvodimo ne samo više, nego se na tržištu ne- 
prestano pojavljuju novi proizvodi. Tako se sve više 
oslobađamo skupog uvoza iz drugih zemalja. 

Moderna industrija sve više uklanja podjelu rada na 
ručni (manuelni) i umni (intelektualni) rad. 


INDUSTRIJSKE BILJKE. Teško bi bilo nabrojiti 
sve industrijske biljke; ima ih nekoliko tisuća. One 
služe kao sirovine od kojih u radionicama ili tvorni- 
cama izrađujemo različite proizvode. Posebnu važnost 
među industrijskim biljkama imaju > ŽITARICE. Od 
njih dobivamo razne vrste brašna, krupice, tjestenine, 
kruha, dvopeka itd. 

Danas i povrće ubrajamo u industrijske biljke jer 
se čitava jedna grana prehrambene —> INDUSTRIJE 
bavi prerađivanjera povrća: konzerviranjem, sušenjem, 
izradom pulpe, koncentrata itd. Industrijski se pre- 
rađuju i mnogi začini (mljevena paprika, mljeveni ci- 
met, sušeni i ljušteni papar, slačica ili senf, koja se 
dobiva od sjemena gorušice, itd.). 

Jestivo ulje dobivamo od stotinjak biljaka uljarica: 
od ploda masline i uljevite palme, od zemnog oraščića 
(kikirikija), od sjemena uljevite repice, suncokreta, bun- 
deve, maka, pamuka, sezama itd. Razna tehnička ulja 
(za podmazivanje strojeva i sl.) dobivamo od lana, 
konoplje, kukuruza, čička itd. Čvrste biljne masti (ko- 
kosova i dr.) služe osobito za izradu sapuna i margarina. 
Razna mirisna ili eterična ulja — npr. ružmarinovo, me- 
tvičino, ružino, bademovo, čičkovo, orahovo, ricinusovo 
— upotrebljavaju se u proizvodnji mirisa, kozmetičkih 
sredstava, likera i lijekova. 


Na donjoj karti svijeta strelicama su označeni oni krajevi u kojima 
je osobito razvijeno uzgajanje pojedinih vrsta industrijskih biljaka 


čaj 


šećerna 


trska juta zemni oraščić 


kaučukovac 


. hrastovo drvo 


maslin: 


uljevite 
palme 


suncokret 


Tvornice proizvode mnoge lijekove od sastojaka 
koji se nalaze u raznim > LJEKOVITIM BILJKAMA. 

Industrijska proizvodnja kave, čaja i kakaa zauzi- 
ma važno mjesto u privredi nekih zemalja. Kakao i 
kakaov maslac (uz šećer i mlijeko) osnovne su sirovine 
za proizvodnju čokolade. 

Čovjeku još nije uspjelo da od sastojaka vode i zra- 
ka proizvede šećer. Biljke to mogu. One uz pomoć Sun- 
čeve svjetlosti stvaraju i slažu u svome tkivu šećer. 
Neke biljke sadrže više šećera, druge manje. Biljke 
bogate šećerom prerađujemo u tvornicama (šećeranama 
ili sladoranama) i oduzimamo im šećer. Glavne su in- 
dustrijske sirovine šećerna trska i šećerna repa. Osim 
njih još oko 80 drugih biljaka sadrži veće količine še- 
ćera (npr. neke tropske palme, šećerni javor i dr.). Mno- 
ge vrste voćnog šećera dobivamo od > VOĆA. 

Alkohol (špirit) dobivamo od različitih sirovina: 
voća, kukuruza, krumpira, drveta itd. Krumpir, ku- 
kuruz i drugi plodovi ili gomolji daju škrob, od kojega 
se može praviti špirit i ljepilo. Ječam i hmelj služe za 
proizvodnju piva. 

Od davnih vremena čovjek se odijeva u tkanine iz- 
rađene od biljnih vlakana. Od lana dobivamo laneno 
platno i druge tkanine. Pamučne tkanine izrađujemo od 
pamučike, kojoj je pradomovina na Dalekom istoku. 

kukuruz 


pšenica 


ječam 


krumpir 


Kad su prvi putnici iz Evrope vidjeli zrele, raspuknute 
plodove pamučike, iz kojih je virio vunasti pamuk, 
pričali su kako su vidjeli grm na kojemu rastu ma- 
leni jaganjci. Kod nas pamučika uspijeva samo u ju- 
žnim dijelovima zemlje jer traži toplo sunce i suhu jesen. 
Posve očišćene dlačice pamuka zovu se vata. Upotre- 
bljava se osobito u medicini. Konoplja daje grubo platno, 
pa ono služi uglavnom za jedra i za vreće. Od kono- 
pljinih vlakana prede se užad. U istu svrhu služi juta 
iz južne Azije. 

Kožarska industrija upotrebljava za štavljenje kože 
treslovinu ili tanin i neke druge biljne proizvode. Oni 
se dobivaju uglavnom od kore hrasta, nekih američkih 
četinara, australskog drveta eukaliptusa, nekih indij- 
skih akacija, zatim od breze, vrbe itd. Tanin služi i za 
proizvodnju tinte. 

Mnogo drveće, osobito četinari, daje sirovinu za 
industriju smole. Od smole se izrađuju lakovi, firnisi 
i drugi proizvodi. Kaučukovac i slično drveće daje 
gumu (> KAUČUK I GUMA) i gutaperku, a mnoge 
vrste akacije ljepilo gumiarabiku. I u industriji > BO- 
JA prerađuju se mnoge biljke. 

I samo je > DRVO važna industrijska sirovina. 
Ono služi kao građevno i tehničko drvo, a u tvornicama 
se i kemijski prerađuje (suha destilacija), pa daje oc- 
tenu kiselinu, špirit, metanol itd., a već su uspjeli (ali su 
previše skupi) pokusi da se drvo preradi u šećer. Još je 
značajnija upotreba drveta kao sirovine za dobivanje 
—> PAPIRA, celuloze, umjetne svile itd. 

Slama je također česta industrijska sirovina: od nje 
se izrađuju slamnati šeširi, prostirke, torbice itd. 

Mak i duhan važne 'su industrijske biljke. Sok koji 
curi iz zarezanih nezrelih makovih glavica služi za 
proizvodnju opijuma. Opijum se u medicini upotreblja- 
va kao narkotik (sredstvo za uspavljivanje i za ublaža- 
vanje bolova). 

Čak i alge postaju u novije vrijeme značajne indu- 
strijske biljke. Neke vodene alge (npr. hlorela) sadrže 
mnoge bjelančevine prikladne za ljudsku i stočnu hra- 
nu. Ponegdje (npr. u Japanu) već ih uzgajaju, pre- 
rađuju i upotrebljavaju. Iz pepela morskih algi dobi- 
vamo jod i druge korisne tvari. 

Postepeno je čovjek našao jeftiniju zamjenu za 
mnoge industrijske biljke pa je neke tvari počeo proiz- 
voditi u tvornici, sintetički (>> PLASTIČNE MASE). 


INKUBATOR. Pilići se legu na prirodan način tako 
što kvočka leži na jajima 20 do 21 dan i grije ih svojim 
tijelom. Taj kvočkin posao može na umjetan način od- 
lično obaviti sprava inkubator. 

Još prije četiri tisuće godina pokušavali su Kinezi 
da dobiju piliće bez kvočke. Jaja su stavljali u gnoj, 
koji je topao zbog raspadanja tvari, ili u prostorije, 
koje su zagrijavali pećima. Ali prvi inkubatori upo- 
trebljavaju se tek oko dvjesta godina. Ima ih više 
vrsta. Obično se grade u obliku velikih sanduka s 1la- 
dicama, u koje se stavljaju jaja. U manje inkubatore, 
koji se griju petrolejskim svjetiljkama, stane nekoliko 
stotina jaja. Veći, koje zagrijava električna struja, pri- 
maju više tisuća, a najveći i do 50 000 jaja. Takve velike 
moderne inkubatore imaju naše peradarske > ZA- 
DRUGE, a manje električne inkubatore naći ćemo i u 
nekim školskim zadrugama. 

Temperatura u inkubatoru mora neprestano biti 39" 
do 40C jer je tolika i temperatura kvočke. Nakon pet 
i nakon petnaest dana jaja se pregledaju i odstrane se 
ona koja su pokvarena. 

Slične inkubatore ponekad upotrebljavaju i > ZO- 
OLOŠKI VRTOVI. U njih se stavljaju jaja ptica iz 
toplih krajeva (npr. jaja malih papiga moraju se u 
inkubatoru grijati 2 tjedna, a nojeva jaja 6 tjedana). 

U privredno naprednim zemljama leže se perad 
gotovo samo u inkubatorima. Tako se pilići, purići, pa- 
čići i guščići mogu izleći u svako doba godine. Kad se 
izlegu, drže ih još neko vrijeme u grijalici (»umjetnoj 
kvočki«) dok se ne osuše. 

Veća ribogojstva imaju posebne inkubatore za oplo- 
đenu riblju ikru. U njima su povoljniji uvjeti nego u 
prirodi. Svaki dan uklanjaju se jajašca koja su 
uginula. Zdrava se jajašca normalno razvijaju, pa se 
za nekoliko dana na njima mogu razaznati dvije si- 

ćušne crne tačkice — oči. Postepeno izrastu glava, rep i 
žumančana kesa, iz koje se ribica hrani u prvo vrijeme. 
Kad ribice porastu, hrane ih kašom od goveđe slezene 
ili mozga, žumancem i drugim. Iz inkubatora ih stavljaju 
u manje pa sve veće basene. Odrasle ribe puste u jezero, 
rijeku ili ribnjak. Tako se vode obogaćuju ribom. 

Inkubatori su i prostorije u kojima se uzgajaju ličin- 
ke dudova svilca, jer i tu treba održavati stalnu tempe- 
raturu i vlažnost zraka. 

Učenjaci u svojim laboratorijima često uzgajaju 
određene vrste > MIKROBA da bi ih mogli prouča- 
vati. Za razmnožavanje mikroba potrebna je povoljna 
temperatura (obično oko 35"C). Stoga se za uzgoj bak- 
terija i drugih mikroba upotrebljavaju maleni stakleni 
inkubatori (cjevčice ili zatvorene zdjelice), koji se briž- 
ljivo griju. U njima se nalazi i hranjiva podloga za 
mikrobe (želatin, krvni serum, ploške krumpira, bje- 
lance jajeta ili drugo) kako bi se mikrobi mogli nesme- 
tano razvijati. 

Posebnu vrstu inkubatora možemo naći u rodilištu. 
To je zapravo naročita kolijevka sa staklenim zidovima i 
s posebnim uređajem, koji djetetu dovodi zrak da može 
disati, a po potrebi i čist kisik. U nju stavljaju prerano 
rođenu djecu (nedonoščad), koja su zato slaba i neot- 
porna. Prije tridesetak godina bilo je vrlo malo vjero- 
jatnosti da takvo dijete ostane na životu. Zahvaljujući 
izumu inkubatora, danas većina nedonoščadi preživi, i 
kasnije se posve normalno razvija. Pomoću tople vode 
ili toploga zraka u inkubatoru se održava potrebna 
toplina (oko 32%C). Dijete ostaje u inkubatoru nekoliko 
sedmica. Medicinske sestre vade ga iz inkubatora samo 
kad treba da ga nahrane, operu i sl. Kad dijete napo- 
kon poraste i ojača toliko da može živjeti u normal- 
nim okolnostima, inkubator mu više nije potreban. 


IZBORI I BIRAČKO PRAVO. Naša država uređe- 
na je demokratski, a to znači da njome upravlja narod. 
Ustav SFR Jugoslavije (> USTAV) određuje: »Radni 
narod je jedini nosilac vlasti i upravljanja društvenim 
poslovima.« To, naravno, ne znači da su građani u 
stanju neposredno odlučivati o svim pitanjima po 
kojima državni organi moraju postupati. To je praktički 
nemoguće, kako zbog veličine teritorija naše države i 
broja njenih građana, tako i zbog broja i raznovrsnosti 
takvih poslova. Zbog toga se za svaku općinu, kotar, 
republiku i za Jugoslaviju kao federativnu zajednicu 
izabire posebno predstavničko tijelo. Ono predstavlja 
građane u onim poslovima o kojima oni ne odlučuju 
neposredno. Takva su predstavnička tijela općinske, ko- 
tarske, republičke skupštine i Savezna skupština. U 
Hrvatskoj republička skupština ima historijski naziv 
Sabor SR Hrvatske, a u Makedoniji Sobranie SR Make- 
donije. Način na koji se biraju članovi tih skupština raz- 
likuje se prema vrsti skupštine i vijeća za koje se vrši 
izbor (>> NARODNA VLAST). 

Općinska skupština se sastoji od općinskog vijeća i 
vijeća radnih zajednica. 

Kandidati za izbore predlažu se na zborovima birača 
(za općinsko vijeće), odnosno na zborovima radnih ljudi 
koji se održavaju u radnim organizacijama (za vijeće 
radnih zajednica). Kandidatom postaje onaj za koga na 
zboru glasa većina prisutnih birača. Takav prijedlog (to 
se zove: kandidatura) mora se uputiti na potvrdu općin- 
skoj izbornoj komisiji (koja rukovodi izborima). Ako 
je postupljeno po zakonu, izborna komisija potvrđuje 
kandidaturu i ime kandidata unosi u glasački listić. 

Biračko pravo građana za izbore odbornika općin- 
skog vijeća opće je (tj. pripada svakom građaninu koji 
je navršio 18 godina ako je duševno zdrav i nije zbog 
težega krivičnog djela privremeno izgubio to pravo) i 
jednako (tj. svaki birač ima samo jedan glas i glas sva- 
kog birača jednako vrijedi), a vrši se tajnim gla- 
sanjem. Onaj koji ima pravo birati (aktivno izborno 
pravo) može biti i izabran (pasivno izborno pravo) ako 
je, naravno, prethodno bio predložen za kandidata. 

Svaki naš birač ima pravo samo na jedan glas. Po 
tome je biračko pravo kod nas za sve jednako. Za vri- 
jeme Austro-Ugarske imao je bogataš pravo na 2, 3, 5 
pa i više glasova, već prema tome koliko je poreza pla- 
ćao. Plemići koji su imali veće posjede i na njima više 


kmetova imali su također pravo na veći broj glasova. 
Tako je tada bilo i u drugim evropskim državama. 

Odbornike u vijeće radnih zajednica općinske skup- 
štine imaju pravo birati radni ljudi koji na teritoriju 
općine rade u radnim organizacijama (to su privredna 
poduzeća, škole, bolnice itd.), u državnim organima, dru- 
štveno-političkim organizacijama (npr. > SOCIJALI- 
STIČKOM SAVEZU RADNOG NARODA JUGOSLA- 
VIJE) i udruženjima, zemljoradnici koji su članovi za- 
druge ili druge radne organizacije, kao i drugi građani za 
koje je to određeno zakonom. Osim onih koji imaju ak- 
tivno izborno pravo, za odbornika ovog vijeća mogu biti 
izabrani i članovi organa upravljanja radne organizacije, 
odnosno udruženja radnih organizacija, kao i funkcioneri 
sindikata ili društveno-političkih organizacija u općini. 

Birači neposredno glasaju za istaknute kandidate. 
Na dan izbora biračka se mjesta svečano urede. U sva- 
koj izbornoj jedinici ima jedno ili više birališta, na ko- 
jima glasaju birači. Birači pristupaju glasanju jedan po 
jedan. Svaki se najprije prijavljuje biračkom odboru 


(koji rukovodi glasanjem na biralištu) da se utvrdi je 


li upisan u birački spisak. Predsjednik biračkog odbora 
daje biraču glasački listić na kojem se nalaze imena 
kandidata. Zatim birač odlazi u kabinu (ili posebno 
ograđeni dio prostorije) da olovkom zaokruži imena onih 
kandidata za koje glasa. Listić presavije tako da se ne 
vidi što je na njemu označio i ubacuje ga u zapečaćenu 
kutiju. Time je osigurana tajnost glasanja. Kad je gla- 
sanje završeno (a ono traje cijeli dan), birački odbor 
otvara glasačku kutiju i prebrojava glasove što su ih 
dobili pojedini kandidati. Prebrojavanju glasova može 
prisustvovati i predstavnik svakog kandidata. 

Ako u izborima za pojedino mjesto odbornika uče- 
stvuje samo jedan kandidat, on mora — da bi bio iza- 
bran — dobiti većinu od ukupnog broja birača upisanih 
u birački spisak (apsolutna većina). Ako ima više kan- 
didata za pojedino odborničko mjesto, izabran je onaj 
koji je dobio najveći broj glasova. (Takva se većina zove 
relativna većina.) 

Ovako izabrana općinska skupština ima važnu ulogu 
i pri izboru skupština širih društveno-političkih zaje- 
dnica: kotara, republika i federacije. 

Kotarska skupština bira se po tzv. delegatskom 
sistemu. Odbornike kotarske skupštine biraju općinske 
skupštine, i to iz reda odbornika općinske skupštine 

Svaka općinska skupština s područja kotara bira u 
kotarsku skupštinu određen broj odbornika, koji se od- 
ređuje statutom kotara, a u razmjeru je s brojem sta- 
novnika pojedine općine. Izbori se provode na sjednici 
općinske skupštine. Kandidate ima pravo isticati svaki 
odbornik općinske skupštine. (U skladu s našim općim 
društvenim razvojem u toku posljednjih nekoliko go- 
dina, kotari se postepeno ukidaju.) 

Općinska skupština, dakle, zapravo delegira (tj. oda- 
šilje) neke od svojih članova kao svoje predstavnike u 
kotarsku skupštinu. Zato ovaj način izbora i zovemo 
delegatskim sistemom. 

Republička i Savezna skupština biraju se na ovaj 
način: 

Kandidate ističu građani na zborovima birača od- 
nosno zborovima radnih ljudi, kao i kod izbora odbor- 
nika općinske skupštine. Između istaknutih kandidata 
izbor zastupnika vrši u ime birača općinska skupština. 
Ako izborna jedinica obuhvaća više općina, kandidat 
mora biti izabran u svakoj od općinskih skupština da bi 
postao zastupnikom. Ipak, kad se radi o izboru zastup- 
nika za republičko vijeće republičke skupštine, odnosno 
Savezno vijeće Savezne skupštine (> NARODNA 
VLAST), izbor koji izvrši općinska skupština nije još 
konačan jer takav izbor mora biti još potvrđen i ne- 
posrednim glasanjem od strane birača. Biračko pravo 
je u slučaju neposrednog glasanja i kod ovih izbora opće 
i jednako, a vrši se tajnim glasanjem kao i za izbor 
općinske skupštine. 

Izabrani odbornici odnosno zastupnici odgovorni su 
za svoj rad biračima jer oni samo predstavljaju birače 
i treba da postupaju u skladu s njihovim težnjama. Ako 
nisu zadovoljni s radom svojih predstavnika (odbornika 
odnosno zastupnika), birači ih mogu opozvati. Odbor- 
nike općinske skupštine i zastupnike republičke i Sa- 
vezne skupštine opozivaju birači neposrednim glasanjem 
(kad se radi o članovima republičkog ili Saveznog vi- 
jeća), a zastupnike u ostalim vijećima republičke ili 
Savezne skupštine i odbornike kotara može opozvati 
općinska skupština. 

Članovi skupštine biraju se na četiri godine, ali 
se ne mijenjaju svi odjednom, nego se svake dvije 
godine vrše izbori za polovinu članova pojedinog vijeća 
svake skupštine. To je omogućeno time što je na prvim 
izborima nakon donošenja Ustava polovica članova po- 
jedinih skupština izabrana na dvije godine. 

Antony van Leeuwenhoek 
[Antoni fan Levenhuk] [L. da Vinči) 
632—1723) (1452—1519) 


IZUMI. Od kamenog doba pa do našega 
atomskog vremena čovjek uporno nastoji 
da upozna prirodne sile da bi ih mogao 
staviti sebi u službu. Sve što je pronašao 
u tome nastojanju, predstavlja izume. Izu- 
me ili pronalaske treba razlikovati od ot- 
krića. Čovjek otkriva ono što u prirodi već 
postoji. Kolumbo je otkrio Ameriku, a Ma- 
rija Curie _[Kiri'] otkrila je radioaktivnost. 
Takve ljude zovemo otkrivači. Munjovod, ili 
cjepivo protiv bjesnoće, čovjek je izumio 
ili pronašao jer ih dotad u prirodi nije bilo. 
Stoga su Franklin [Frenklin] i Pasteur 
[Paste'r] izumitelji ili pronalazači. 

Otkrića djeluju na izume. Otkrićem no- 
vih zemalja u početku novog vijeka pro- 
širilo se tržište. Polagana ručna izrada pred- 
meta (manufaktura) nije bila dovoljna. To 
je ljude potaklo da izume razne strojeve koji 
će raditi više, brže i bolje. Nastala je i po- 
treba da se ubrza saobraćaj: pronađena je 
lokomotiva, parobrod, automobil, avion itd. 
Izumi omogućuju otkrića. Bez lađe Kolumbo 
ne bi dospio do Amerike, niti bi Koch [Koh] 
bez mikroskopa otkrio bacil tuberkuloze. 

Ima izuma koji potječu od nepoznatih 
izumitelja iz pradavnih vremena. Kameno 
oruđe nađeno je u najstarijim nastambama 
spiljskog čovjeka. Kotač poznaju ljudi već 
duže od 8000 godina, kovački mijeh punih 
3500 godina, a isto toliko i tkalački stan. 
Lončarstvo, vještina predenja i tkanja, alat 
za obradu zemlje, uljana svjetiljka, slikovno 
pismo itd. spadaju među izume pretpovi- 
jesnog doba. Tu je važnu ulogu imalo isku- 
stvo mnogih pokoljenja, a često i slučaj. 

Na temelju iskustva i rada bezbrojnih 
pokoljenja došlo je u pretprošlom i prošlom 
stoljeću do naglog razvoja nauke i tehnike. 
To je doba poznatih izumitelja — genijalnih 
pojedinaca koji su čovječanstvu dali termo- 
metar, munjovod, parni stroj, električnu ža- 
rulju itd. Mnogi su se noviji izumi — radio, 

televizija, umjetni sateliti itd. — nepre- 
stano usavršavali i dopunjavali drugim izu- 
mima. Zato se ne mogu pripisivati samo jed- 
nom izumitelju. Ponekad je nekoliko ljudi 
u isto vrijeme, pa i u raznim zemljama, ra- 
dilo na istom izumu (npr. Bell i Reis [Rajs] 
na izumu telefona, Daimler i Benz [Benc] 
na izumu automobila s benzinskim motorom 
itd.). Još u XIX st. većina izuma potječe 
od darovitih pojedinaca-izumitelja, a mnogi 
su od njih nastali slučajno. Goodyear [Gud- 
jer] je slučajno pronašao postupak za vul- 
kaniziranje gume, a Koch je tako isto slu- 
čajno pronašao način kako se bakterije mo- 
gu obojiti. Izumu galalita, jedne od prvih 
plastičnih masa, pomogao je — miš. Trčeći 
po stolu kemijskog laboratorija prevrnuo je 
bočicu s formaldehidom, i ta se tekućina 
prolila upravo na komadić sira u mišolovci 
ispod stola. Ujutro su kemičari opazili da se 
Sir pretvorio u bijelu masu, čvrstu poput 
kosti. Usavršavanjem toga postupka proiz- 
veli su umjetnu slonovaču ili galalit, od ko- 
jega se izrađuju tipke na klaviru, biljarske 
kugle, korice za džepne nožiće i sl. U naše 
vrijeme sve je manje slučajnih izuma, i sve 
manje pojedinaca-izumitelja. Na izumima 
rade ekipe učenjaka i tehničara u bogato 
opremljenim institutima i laboratorijima. 

Izum se može zaštititi patentom. To zna- 
či da se njime smije koristiti u proizvodnji 
samo onaj kome to izumitelj dopusti. Nakon 
određenog broja godina (obično 15) to pravo 
prestaje, te izum postaje opća svojina. (Naš 
najveći izumitelj Nikola Tesla nije se htio 
poslužiti pravom patenta. On je sve svoje 
izume — a ima ih oko 700 — odmah stavljao 
na raspolaganje čovječanstvu.) 

Svake godine naši patentni uredi upisuju 
više stotina novih izuma naših stručnjaka, a 
u čitavu svijetu godišnje se patentira preko 
300 000 izuma. Ali sve je to tek malen broj 
prema onim izumima koje još očekujemo. 

Oko 2600. prije n. e. izumili su Kinezi 
abak, prvo pomagalo pri računanju. 

Oko 100. prije n. e. grčki učenjak Heron 
iz Aleksandrije izumio je automat koji 
pokreće vodena para. To je prvi za- 
bilježeni podatak o automatima. Heron 
je iskoristio snagu vodene pare i za 
pokretanje jednostavnih sprava. 


850. u Veroni, u Italiji, izrađen je navodno 
prvi sat s kotačićima. Dotad su se upo- 
trebljavali sunčani, pješčani, vođeni i 
drugi satovi. 


1181. Evropa je upoznala kompas, kojim 
su se Kinezi već odavno služili. 


1313, a možda još i prije, poznat je u 
Evropi barut. 


I Lk 


1440. u Meinzu [Majncu], u Njemačkoj, 
počeo je Gutenberg štampati knjige 
pomoću štamparskih slova. Dotada se 
ploča (kliše) za štampanje rezala za 
svaku stranu knjige posebno od drveta 
ili metala. 


1480. talijanski učenjak i umjetnik Leo- 
na'rdo da Vinci [Vinči] izradio je nacrt 
za padobran, za leteće strojeve i za 
ronilačke aparate. Ti su izumi prak- 
tički ostvareni tek mnogo kasnije. 


Oko 1500. njemački urar Henlein [Hen- 
lajn] iz Nirnberga izradio je prve 
džepne satove. Bili su nezgrapni i 
okrugli, pa su ih u šali nazvali »nirn- 
berškim jajima«. 


1579. izrađeno je prvo metalno pero, od 
bronce, ali je guščje pero potisnuto iz 
upotrebe tek 1830. g., kad je otpočela 
industrijska proizvodnja čeličnih pera. 


1590. konstruirao je nizozemski brusač 
naočara Jenssen prvi mikroskop. Znat- 
no ga je usavršio sto godina kasnije 
Nizozemac  Leeuwenhoek  [Levenhuk]. 


1642. francuski učenjak Pascal [Paska'l] 
konstruirao je prvi stroj za zbrajanje. 


1643. izradio je talijanski fizičar Torricelli 
[Toričelli] prvi barometar sa živom. 


1665. proizvedene su u Engleskoj prve 
olovke od grafita. Dotada se pisalo 
olovnim pisaljkama. 


1707. francuski učenjak Papin [Pape'n] 
počeo je vršiti pokuse prvim parnim 
brodom. Pokretao se pomoću četiri 
kotača s lopatama. Uplašeni prazno- 
vjerni lađari razlupali su taj prvi po- 
kusni parobrod. 


1712. izradio je Englez Newcomen [Nju- 
komen] stroj koji je pokretala para. 
Ali on se još nije mogao korisno upo- 
trijebiti. Usavršio ga je 1764. g. Englez 
Watt [Vot]. Pronalazak parnog stroja 
izazvao je velik preokret u proizvodnji 
(»industrijsku revoluciju«). 


1714. izumio je Nijemac Fahrenheit [Fa- 
renhajt] prvi termometar. Usavršili su 
ga kasnije Francuz Reaumur [Reomi'r] 
i Šveđanin Celsius. 


1721. konstruirao je Englez Halley [Heli] 
ronilačko zvono koje je omogućilo 
obavljanje duljih radova pod vodom. 


1740. izrađene su prve visoke peći za ta- 
ljenje željeza. 


1752. američki učenjak i državnik Fran- 
klin [Frenklin] izumio je munjovod. 


1768. Englez Hargreaves [Hargrivs] izu- 
mio je stroj za predenje pamuka, koji je 
zamjenjivao 16 prelaca. To je izazvalo 
velik preokret u proizvodnji tkanina. 


1769. krenuo je prvi drveni auto Francuza 
Cugnota [Kinjo'a]. Pokretala ga je para. 

1783. digao se u Parizu prvi balon braće 
Montgolfier [Mongolfje!], od platna i 
papira, ispunjen toplim zrakom. 


1793. izradio je Amerikanac Whitney 
[Vitni] stroj za ljuštenje pamuka. Taj 
je pronalazak izazvao silan razvoj uz- 
goja pamuka, osnovne sirovine za 
tekstilnu industriju. 


1796. Englez Jenner [Džener] pronašao je 
prvo zaštitno cjepivo, protiv boginja. 
Time je otpočelo uspješno suzbijanje 
velikih zaraza. 


1800. američki mehaničar Fulton sagradio 
je u Francuskoj prvu upotrebljivu 
podmornicu i nazvao je »Nautilus«. 
Prva podmornica nalik na današnje 
zaplovila je godine 1888. 


1801. francuski mehaničar Jacquard [Ža- 
ka'r] konstruirao je prvi tkalački stroj. 
Time je udaren temelj razvitku teks- 
tilne industrije. — Iste godine počela 
je industrijska prerada šećerne repe. 
(Dotad se šećer dobivao samo iz šećerne 
trske, a još prije toga mjesto šećera 
upotrebljavao se med.) 


1804. izrađena je prva parna lokomotiva. 
Prva željeznica krenula je 1825. g. na 
pruzi Stockton [Stokton] — Darlington 
u Engleskoj. Išla je brzinom od 20 km 
na sat. Izumitelj je Stephenson [Stivn- 
zon). Prva električna željeznica poja- 
vila se 1879. god. 


1807. sagradio je Fulton prvi upotrebljivi 
parobrod »Clermont« [Klermont], koji 
je sa strane imao kotače s lopatama. 
Njime je krenuo na prvu vožnju uz ri- 
jeku Hudson [Hadzon] s 40 putnika, od 
New Yorka [Njujo'rka] do Albanija 
To je bio prvi početak parobrodarstva. 


1815. engleski kemičar Davy [Devi] nači- 
nio je rudarsku sigurnosnu svjetiljku, 
čime je broj nesreća u rudnicima znat- 
no smanjen. 


1823. počeo se primjenjivati elektromagnet. 


1827. izumio je fotografiju Francuz Ničpce 
[Nije'ps]. Postupak je usavršio drugi 
njegov zemljak Daguerre [Dage'r] 1839. 
god. Prva snimka u bojama učinjena je 
1855. god. 


1829. Čeh Resel izumio je brodski vijak. 
Prvi parobrod s vijkom (propelerom) 
krenuo je iz luke u Trstu. — Iste godine 
slijepi francuski učitelj Braille [Braj] 
izumio je pismo za slijepce. Posebnim 
rasporedom ispupčenih tačkica na pa- 
piru označena su slova, brojevi i drugi 
znakovi. 


1830. izumio je Francuz Thimonnier [Timo- 
nje!] šivaći stroj. 


1833. Robert Stephenson  [Stivnzon], sin 
izumitelja lokomotive, izumio je parnu 
kočnicu. 


1835. konstruirao je i počeo proizvoditi re- 
američki 


volvere Colt 


[Kolt]. 


industrijalac 


1837. Američanin Morse [Mors] izumio je 
telegraf. 


1839. pronašao je Goodyear [Gudjer] po- 
stupak za vulkaniziranje gume. — Iste 
godine proradio je prvi parni čekić. 


1840. zalijepljena je na pismo prva po- 
štanska marka na svijetu. Ideju je dao 
Slovenac Košir, a proveo je Englez Hill. 


1843. izgrađeno je prvo upotrebljivo naliv- 
-pero. 


1844. počele su se upotrebljavati sigur- 
nosne šibice slične današnjima. 


1850. ulicama New Yorka [Njujo'rka] kre- 
nuo je prvi tramvaj s konjskom za- 
pregom. Električni tramvaj pojavio se 
1881. god. 


1854. pojavio se prvi bicikl s pedalima. 


1855. zasvijetlila je prva petrolejska svje- 
tiljka. Dotle su se ljudi služili ba- 
kljama, lučima, uljanicama i voštanim 
svijećama. — Iste godine engleski inže- 
njer i pronalazač Bessemer konstrui- 
rao je konverter za proizvodnju čelika. 


1861. načinio je Nijemac Reis [Rajs] prvi 
telefon, a usavršio ga je 1876. god. Ame- 
ričanin Bell. Automatski telefon izu- 
mljen je 1889. god. 


1863, u Londonu, izgrađena je prva pod- 
zemna željeznica. 


1864. Austrijanac Mitterhofer izradio je 
prvi upotrebljivi pisaći stroj. Proizvod- 
nja takvih strojeva počela je 1867. god. 


1866. izgradio industrijalac 


je njemački 
Siemens [Zimens] prvi dinamo-stroj. 


1867. švedski učenjak Nobel izumio je di- 
namit. Razočaran time što se njegov 
pronalazak počeo primjenjivati za ratna 
razaranja, ostavio je svoju imovinu u 
fond iz kojega se svake godine podje- 
ljuje pet nagrada: za fiziku, za kemiju, 
za medicinu, za književnost i za rad na 
očuvanju mira u svijetu. — Iste godine 
izrađen je u Rijeci prvi torpedo, naj- 
strašnije oružje pomorskog ratovanja. 
Konstruirao ga je Ivan Vukić. Taj je 
torpedo bio dug 3,5 m i težak 173 kg 
a kretao se brzinom od 6 milja na sat. 


1868. američki inženjer — Westinghouse 
[Vestinghaus] pronašao je zračnu koč- 
nicu za željeznice. 


1870. izumljen je celuloid, prva umjetna 
plastična materija. — Iste godine pro- 
našao je Francuz Monier [Monije'] be- 
ton i time omogućio razvoj moderne 
arhitekture. 


1873. izumio je talijanski fizičar Pacinotti - 


[Pačino'ti] elektromotor. Taj je izum 
omogućio da se industrija silno razvije. 


1874. pronađen je prašak DDT [diditi], koji 
tamani gamad. Na veliko se počeo upo- 
trebljavati tek od 1944. god. kada je 
u Napulju zaustavio strahovitu epi- 
demiju pjegavca. 


1877. američki učenjak Edison konstrui- 
rao je prvi gramofon (fonograf). — 

Iste godine njemački inženjer Otto 
konstruira četverotaktni plinski motor. 


1878. izumljen je mikrofon. — Iste godine 
Francuz Mouchot [Mušo"] izložio je 
svoj prvi stroj koji je pokretala Sun- 
čeva energija. Ogledala toga stroja, 
koji je davao 1 KS energije, imala su 
površinu od 20 m?. Kasnijim usavrša- 
vanjem nastale su razne sunčane peći 
koje također sistemom ogledala saku- 
pljaju Sunčevu toplinu. 


1879. načinio je američki učenjak Edison 
prvu upotrebljivu električnu žarulju. 


1880. načinjen je prvi električni transfor- 
mator. — Iste godine uvedeno je prvo 
električno dizalo (lift). 


1883. Nijemac Daimler konstruirao je ben- 
zinski motor. — Iste godine načinio je 
prvi motocikl. 


1884. počela je proizvodnja umjetne svile. 


1885. francuski kemičar Pasteur [Paste'r] 
pronašao je cjepivo protiv bjesnoće i 
time spasio od smrti bezbroj ljudi. — 
Iste godine konstruirali su Benz 
[Benc] i Daimler prve moderne auto- 
mobile s benzinskim motorom. 


1886. Englez Parsons konstruirao je prvu 
parnu turbinu. 


1887. naš zemljak Nikola Tesla izumio je 


motor za izmjeničnu struju. Taj je 
izum omogućio jeftino prenošenje elek- 
trične energije na velike daljine. 


1890. njemački liječnik Behring [Bering] 
pronašao je serum protiv difterije. 


1891. čovjek je prvi put zaplovio zrakom. 
Nijemac Lilienthal [Lilijental] slijetao 
je s brijega pomoću naročite naprave 
s krilima. Pri takvom je pokusu po- 
ginuo. — Iste godine izumio je Tesla 
transformator koji stvara struju na- 
pona od 12 milijuna volta i s frekven- 
cijom od više milijuna treptaja u se- 
kundi. 


1894. izrađen je jednostavan električni ra- 
čunski stroj, preteča današnjih »elek- 
tronskih mozgova«. 


1895. njemački učenjak Rčntgen [Rent- 
gen] otkrio je zrake pomoću kojih se 
može promatrati i unutrašnjost našeg 
tijela. Taj je pronalazak omogućio da 
medicina naglo uznapreduje. — Iste 
godine krenula je prva moderna 
električna lokomotiva prugom  Balti- 
more—Ohio = [Boltimor—Oha'jou] u 
SAD. — Iste godine braća Lumičre 
.[Limije'r], Francuzi, udarili su temelj 


kinematografiji. — Iste godine, prema 
nacrtima našeg zemljaka Švarca, kon- 
struira njemački oficir Zeppelin [Cepe- 
lin] zračni brod (zrakoplov). 

1896. Nijemac Diesel [Dizl] konstruirao je 
motor na pogon plinskim uljem. Po 
njemu je nazvan diesel-motor. 

1897. utemeljio je Nikola Tesla bežičnu 
telegrafiju. 

1898. primijenio je Tesla radio-valove za 
daljinsko upravljanje. Tim je sistemom 
s daljine od nekoliko kilometara upra- 
vljao brodićem bez posade. 


1902. upućen je prvi radiogram preko At- 
lantskog oceana. To su bili prvi koraci 
radiofonije. Najznačajnija su otkrića 
vezana uz imena Rusa Popova, našega 
zemljaka Nikole Tesle i Talijana Mar- 
conija [Marko'nija]. Od 1920. god. po- 
čele su radio-stanice emitirati zabavne 
programe. 


1928. pronašao je Englez Fleming penici- 
lin. Proizvodnja penicilina počela je 
tek 1943. god. — Iste godine načinjena 
su »čelična pluća«. Tom se spravom 
spasava život bolesnicima koji zbog 
oduzetosti ne mogu disati. 


1930. spuštena je u more prva batisfera 
— čelična kugla s dugačkim kabelom. 
Američki istraživač Beebe [Bib] spu- 
stio se njom 240 m, a kasnije 923 m 
ispod mora. Sličnom batisferom dopro 
je 1948. g. Barton do dubine od 1360 m. 
— Iste godine Nijemac Geiger [Gaj- 
ger] izumio je napravu koja bilježi ra- 
dioaktivna zračenja. Usavršio ju je 
Miller, te je nazvana Geiger-Miillerov 
brojač. To je važno pomagalo u svim 
uređajima koji oslobađaju atomsku 
energiju. Upotrebljava se i za otkri- 
vanje radioaktivnih ruda (npr. urana). 


1931. konstruiran je prvi ciklotron (»atom- 
ski top«) — uređaj koji služi za do- 
bivanje atomske energije. 


1938. počela je proizvodnja tkanina od 
najlona. — Iste godine konstruiran je 
radar, a počeli su ga upotrebljavati tek 
potkraj drugoga svjetskog rata. 


1939. započele su u New Yorku prve te- 
levizijske emisije. (Televizija u boji o- 


1903. braća Wright [Rajt], 


Amerikanci, 
prvi su poletjeli avionom. — Iste go- 
dine izrađen je prvi traktor s gusjeni- 
cama. 


1909. počelo se upotrebljavati električno 
glačalo (pegla). 

1910. zasjalo je prvi put neonsko svjetlo. 

1911. sagrađeni su prvi hidroplan i prvi 
tenk. — Iste godine konstruirao je 
škotski učenjak Wilson [Vilzon] na- 
pravu, koja je po njemu nazvana Wil- 
sonova komora. Naročitim se postup- 
kom u toj napravi mogu snimati kre- 
tanja atomskih čestica. Ona je zna- 
čajno pomagalo moderne fizike. 


1919. engleski učenjak Rutherford [Rader- 
ford] našao je način da razbije atom. 


stvarena je 1953. g.) — Iste godine ame- 
rički fizičar ruskog porijekla Zvory- 
kin konstruira elektronski mikroskop. 


1940. konstruiran je prvi magnetofon. 


1941. izgrađen je avion na mlazni pogon. 


1942. u Chicagu [Šika'gu] u SAD pušten 
je u pogon prvi atomski reaktor. Kon- 
struirao ga je fizičar Fermi, porijeklom 
Talijan. — Iste godine konstruiran je 
u SAD prvi automatski računski stroj 
— »elektronski mozak«. — Iste godine 
izazvana je u SAD prva lančana re- 
akcija u atomskoj peći. Proizvedena 
je energija od # W. Taj događaj sma- 
tramo početkom »atomske ere«. 


1944. počeli su Nijemci obasipati Englesku 
raketnim bombama V, i V,, kojima se 
može upravljati sa zemlje radio-valo- 
vima i tako im odrediti cilj. 


1948. konstruiran je prvi tranzistor (polu- 
vodič). Tranzistori su ubrzo počeli za- 
mjenjivati skupe elektronske cijevi 
u radio-aparatima i drugim uređajima. 
— Iste godine raketni avion »Bell 
X-1« premašio je brzinu zvuka. — Iste 
godine belgijski učenjak Piccard [Pika'r] 
konstruirao je batiskaf, napravu za ro- 

njenje u velike dubine. Njom se spu- 
stio na 1400 m, a 1953. god. na 3150 m. 
Francuzi Houot [Uo!] i Willm [Vilm] 
doprli su svojim batiskafom 1954. god. 
do 4050 m pod morem. 

1951. proradile su u SSSR-u i u SAD prve 
električne centrale na atomski pogon. 

1953. puštena je u SAD u more prva pod- 
mornica na atomski pogon »Nautilus«. — 
Iste je godine u SAD konstruiran plu- 
ćno-srčani stroj (»umjetno srce«). 

1954. konstruiran je prvi međukontinen- 
talni televizijski telefon. Sugovornici se 
na tom uređaju čuju i vide. 


1957, 4. X, počeo je kružiti oko Zemlje 
prvi umjetni Zemljin satelit, »Sputnjik 
I«,y izrađen u Sovjetskom Savezu (kon- 
struktori: Sjedov, Pokrovski, Blagon- 
ravov, Hljebčevič i Kapica). Krećući se 
brzinom od 28.800 km/h, obilazio je 
Zemlju za 1 sat i 36 minuta. Taj doga- 
đaj znači početak čovjekova prodora u 
svemir. Nakon toga SSSR i SAD lan- 
sirali su veći broj umjetnih satelita. 

1959, 2. I, sovjetska svemirska raketa iz- 
bacila je prvu umjetnu planetu »Lu- 
njik I«, tešku oko 360 kg. Time je prvi 
put u razvoju tehnike potpuno svladana 
Zemljina sila teža. 

1959, 13. IX, sovjetska raketa »Munja« 
(»Lunjik II«) stigla je na Mjesec. Bio je 
to prvi direktni kontakt između Zemlje 
i drugoga svemirskog tijela. 

1961, 12. IV, uzletio je prvi svemirski brod 
s ljudskom posadom — sovjetskim ko- 
zmonautom Jurijem Gagarinom. 19. juna 
1963. poletjela je u svemir prva žena 
— sovjetska kozmonautkinja Valja Ter- 
ješkova. Te su uspjehe omogućili izumi 
kojima je znatno usavršena izgradnja 
svemirskih letala. 

1962. konstruiran je u SAD »Telstar« — 
uređaj koji pomoću umjetnog satelita 
prenosi = televizijski program = preko 
oceana. — Iste godine ostvaren je prvi 
grupni let dvaju svemirskih brodova 
među kojima je uspostavljena i nepre- 
kidna veza. Tim brodovima, »Istokom 
III« i »Istokom IV«, upravljali su so- 
vjetski kozmonauti Nikolajev i Popovič. 

1966, 3. IL, prvi put je s uspjehom primi- 
jenjen sistem »mekog« spuštanja na 
drugo svemirsko tijelo. Sovjetska sve- 
mirska stanica »Luna 9« spustila se ne- 
oštećena na površinu Mjeseca i odan- 
de emitirala snimke svoje okoline. — 
Iste godine uspostavljen je prvi kontakt 
između dva planeta: 1. III stigla je na 
Veneru, poslije tri i po mjeseca leta, so- 
vjetska svemirska raketa »Venera 3«. 

IZUMRLE ŽIVOTINJE. Ljudi su nekad vjerovali 
da je priroda nepromjenljiva: da su sva živa bića i 
danas onakva kakva su bila u davnoj prošlosti. Nauka 
je dokazala da nije tako, nego đa se život na Zemlji ne- 
prestano mijenja i razvija. Sačuvani ostaci (>> FOSILI) 
jasno pokazuju da se nove vrste životinja razvijaju od 
starijih, a da stare vrste pomalo nestaju, izumiru. 
Osnovne zakone tih promjena objavio je učenjak Dar- 
win [Darvin] (> RAZVOJ ŽIVOTA NA ZEMLJI). 
Nepregledan je niz životinja koje su nekada živjele 
na Zemlji, a zatim su izumrle. To izumiranje nije bilo 
naglo. Ono se odvijalo kroz mnogo milijuna godina. 
Neka bi vrsta postepeno bivala sve rjeđa, dok je ne bi 
posve nestalo. Vjerojatno tome nije bio samo jedan 
uzrok. Postepene promjene u klimi, neprestano pove- 
ćavanje količine kisika i smanjivanje količine ugljičnog 
dioksida u atmosferi, pomicanje kopna i mora, razvi- 
janje i množenje drugih, za život sposobnijih vrsta 
itd. — sve je to djelovalo da neke životinje izumru. 
U novije vrijeme Zemljine povijesti zahvatio je u te 
promjene još i čovjek. Namjerno ili nenamjerno on 
neke životinje uništava, a druge uzgaja i razvija. Mo- 
žda je upravo čovjek prekomjernim lovom istrijebio 


pteranodon 
(prije 120 milijuna god.) 

vunasti nosorog 
(prije 300 tisuća god.) 


mamut 
(prije 300 tisuća god.) 


mamuta prije desetak tisuća godina, kao što danas pri- 
jeti uništenjem slonu, raznim vrstama kitova i drugim 
životinjama. Prije nekoliko stoljeća lovci su utama- 
nili golemog noja mou na Novom Zelandu i pticu do- 
dovku na otoku Mauritiusu [Mori'šijusu]. 

Ali čovjek i čuva životinje od uništenja i propasti. 
Posebni zakoni štite danas krda bizona u Sjevernoj 
Americi, žirafu, gorilu, okapija i druge rijetke životinje 
u Africi, a kod nas čovječju ribicu u Postojnskoj spilji, 
risa u makedonskim planinama, nesita na Skadarskom 
jezeru, jelena u slavonskoj šumi itd. 

Gore su na slici prikazane neke izumrle životinje. 
Mnoge su od njih živjele i u našim krajevima. 

Trilobiti (= trorežnjaci, jer im je tijelo podijeljeno 
u tri režnja) nisu bili veći od nekoliko centimetara. 
Ipak su prije 450 milijuna godina bili najsavršenija bića 
na Zemlji. To su izumrli srodnici današnjih rakova. Prve 
ribe bile su oklopljene. Tek su se kasnije razvile ribe 
s ljuskama (krljuštima). Davne ribe resoperke mogle 
su disati škrgama i ribljim mjehurom, resaste peraje 
služile su im kao noge. Životinja ihtiostega (= riba-slje- 
me) predstavlja prijelaz od riba vodozemcima — daž- 
devnjaku i močoradu (vodenjaku). Slična joj je sime- 


sabljozubi tigar 
(prije 1 milijun god.) 


saltoposukus 
(prije 200 milijuna god.) 


dodovka 
(prije 300 god.) 


rija (nazvana po mjestu Seymour [Simer] u SAD, 
gdje su nađeni njezini ostaci), možda najstariji gmaz 
na Zemlji. Razlikuje se od ihtiostege po tome što je 
disala samo plućima, a jaja nije legla u vodu, nego u 
pijesak. Saltoposukus (= gušter koji skače po travi), 
iako još malen, predak je kasnijih dinosaura (= strašni 
gušteri). Kretao se skačući na stražnjim nogama, a 
dugim je repom držao ravnotežu. Neki dinosauri do- 
segli su duljinu od 25 do 30 m, ali im mozak nije bio 
veći od jabuke! Jedan od njih, brontosaur (= gromo- 
gušter), težio je oko 35 tona. Iako su mu noge bile de- 
bele poput stabala, teško su podnosile težinu tijela, pa 
je brontosaur većinom boravio u vodi. Posve se -na 
život u moru prilagodio ihtiosaur (= ribogušter), za 
kojega bismo prije rekli da je riba nego gušter. Golemi 
gmaz pteranodon (= krilati krezubac) lebdio je u zraku 
pomoću kože razapete između prednjih i stražnjih 
udova. Znatno su manje bile praptice. Iako su imale 
kljun i perje, njihovi zubi u kljunu, prsti na krilima, 
koštani rep i ljuske po nogama i vratu pokazuju da 
su se razvile od guštera. Možda je najstarija od njih bila 
arheopteriks (= stara krila). Među davnim gušterima 
bilo je i strašnih grabežljivaca. Najveći je bio tiranosaur 

(prije 100 milijuna god.) 

(= gušter-nasilnik), s veoma jakim stražnjim nogama 
i kržljavim prednjim udovima, kojima je grabio plijen. 
Za zaštitu od takvih napadača neki su gmazovi-biljo- 
žderi imali jako oružje. Triceratops (= lice s tri roga) 
imao je oštre rogove i jaku koštanu ploču na zatiljku, 
ali je straga bio posve nezaštićen. Gmaz stegosaur 
(= gušter-sljeme) imao je najjače oružje u bodljama 
na repu. Od nekih toplokrvnih guštera razvili su se 
sisavci. Među najstarije sisavce spada maleni prodi- 
jakodon (= prakukcožder s razmaknutim zubima), na- 
lik na ježa. Kasnije su neki sisavci dosegli goleme raz- 
mjere. Najveći kopneni sisavac svih vremena bio je 
baluhiterij (= zvijer iz Baluhija, tj. Beludžistana, gdje 
su nađeni fosilni ostaci), srodnik kasnijih  noso- 
roga. Prije nekih 10 milijuna godina živio je oreopi- 
tek (= gorski majmun), zajednički predak čovjeka i 
čovjekolikih majmuna. Njegov je smrtni neprijatelj bio 
sabljozubi tigar, koji je imao očnjake duge !'/, metra. 
U ledeno doba živjeli su vunasti nosorog i mamut, 
srodnik slonova. Ljudi su ih lovili, a nekad su ih i crtali 
na zidovima svojih spilja. Dosad je u Sibiru nađeno 
preko 50000 mamutovih kljova. (Svaka od njih teži 
70—100 kg.) Ostaci mamuta otkopani su i kod nas. 


2 isa ur 

JEZICI I DIJALEKTI. U davna vremena, kad su 


se ljudi radom svojih ruku i načinom života tek počeli 
razlikovati od životinja, nisu još znali govoriti. Spora- 
zumijevali su se krikovima i pokretima. Tako su jedni 
druge upozoravali da se približava opasna životinja od 
koje treba pobjeći, da dolazi divljač na koju treba 
zajednički navaliti, da je netko bolestan i tome slično. 
Možda je čovjek, na primjer, mumljanjem i nespret- 
nim hodom oponašao medvjeda, a psikanjem i uvija- 
njem tijela zmiju. Drugi su ga ljudi razumjeli. A to i 
jest zadaća ljudskog jezika. On se razvio iz potrebe da 
se drugima nešto saopći. 

Tu potrebu osjećaju u nekim prilikama i životinje. 
Kad mrav nađe veliko zrno koje ne može ponijeti sam, 
on ticalima dodiruje ticala drugoga mrava i tako mu 
javlja gdje se nalazi hrana. Pčela to »kazuje« na drugi 
način. Vraća se s paše u košnicu i počinje izvoditi na- 
ročit ples. Određenim pokretima ona »kazuje« drugim 
pčelama u kojem je pravcu hrana, kako je daleko i 
koliko je ima. Mnoge ptice i sisavci krikovima upozo- 
ravaju ostale da se približava opasnost. Različitim 
zvukovima — reskim, nježnim, srditim, bolnim, veselim 
— neke životinje (npr. pas, mačka, pijetao) izražavaju 
svoj strah, bol, glad, radost itd. Majmuni se spora- 
zumijevaju krikovima i pokretima prednjih udova. 
Tako se po svoj prilici sporazumijevao i pradavni čo- 
vjek. Ali ljudski se govor još u dalekoj prošlosti nepre- 
stano usavršavao i tako se uzdigao visoko iznad životinj- 
skog načina sporazumijevanja. 

Boreći se neprestano, zajedničkim radom, da svla- 
daju prirodu, ljudi su sve više upotrebljavali glasovni 
govor, a sve manje govor pokretima ruku (gestama) ili 
izrazom lica (mimikom). Pokretima se mogu saopćiti 
tek neke najosnovnije misli: »hodi!«, »bježi!«, »daj!«, 
»hoću!«, »neću!« i slično. Osim toga, tako se mogu spo- 
razumijevati samo ljudi koji vide jedan drugoga. U 
mraku ili u gustoj šumi govor kretnjama ne koristi. Za- 
tim, u zajedničkom radu ruke su često zauzete drugim 
poslom: guraju veliku stijenu, vuku ulovljenu životinju 
itd. I tu, dakle, govor pokretima nije prikladan. Tako 
su ljudi različitim glasovima i različitom visinom glasa 


Više od polovice čovječanstva govori deset najraširenijih jezika na 
svijetu. (Jedan ljudski lik na donjoj slici prikazuje 50 milijuna ljudi.) 


SELILI 
Pit 
š S hindi | ui ' ' ' 
| 
< : španjolski ' ' U 
: E njemački 1 ' ' 
: ž japanski ' ' 
: ž bengalski ' ' 
= ž arapski ' ' 

ši portugalski , , 


obilježavali razne predmete i pojave i izražavali svoje 
misli. Od krikova i drugih muklih (neartikuliranih) 
zvukova razvili su se s vremenom jasni (artikulirani) 
glasovi. Ti su se glasovi postepeno spajali u prave ri- 
ječi. Ljudi su naučili povezivati po nekoliko riječi u 
veću cjelinu — izrekli su rečenicu, a to je cjelovita 
zaokružena misao. Svaku novu pojavu koju su upo- 
znali, svaki novi predmet što su ga izradili ljudi su 
nazvali novom riječi. Tako se njihov rječnik sve više 
bogatio. Pa ipak, i danas u mnogim jezicima (osobito u 
kineskom, u različitim afričkim jezicima i dr.) jedna riječ 
može imati različita značenja. Pravo se značenje odre- 
đuje jačinom i visinom glasa, a ponekad i mimikom. 


čovjek bizon 


izlazak sunca zalazak sunca 


odlazi! 
Svako pleme sjevernoameričkih Indijanaca ima svoj poseban jezik. 


Među sobom se sporazumijevaju zajedničkim jezikom — pokretima 
ruku. Neke »riječi« tog jezika protumačene su na ovim sličicama. 


Čovječanstvo se nije razvijalo kao jedinstvena cje- 
lina, nego su manje skupine ljudi živjele duge vjekove 
i tisućljeća odvojene morima, gustim šumama i viso- 
kim planinama. Stoga se jezik svake takve skupine raz- 

vijao u svom pravcu. Nastali su mnogobrojni, različiti 
jezici. Ali ljudi su ipak dolazili u dodir jedni s drugima, 
prelazili su prirodne prepreke koje su ih razdvajale, 
mijenjali između sebe svoje izrađevine, ratovali i selili 
u daleke krajeve. Tako su se i njihovi jezici miješali. 
Jedni su uzimali od drugih nove riječi i tako oboga- 
ćivali svoj jezik. Bezbrojni su jezici u toku vremena 
nestali bez traga, izumrli, te o njima ne znamo ništa. 
Drugi su se sačuvali samo zato što su bili zapisani. 
Jezike kojima danas ljudi više ne govore zovemo 
mrtvim jezicima. Tu spadaju, na primjer, asirski jezik, 
latinski, starogrčki, starohebrejski, gotski, staroslaven- 
ski, astečki i drugi. Jezici kojima i danas ljudi govore 
(živi jezici) i dalje se razvijaju. Razvoj jezika i nji- 
hove osobine proučava nauka o jeziku ili lingvistika. 


Današnji jezici razvijenih naroda sadrže i više sto- 
tina tisuća različitih riječi. Jezici nerazvijenih naroda, 
u zabačenim krajevima svijeta, ponekad nemaju više 
od 2 do 3 stotine riječi. Zanimljivo je spomenuti da 
su i ti »siromašni« jezici na nekim područjima bogatiji 
od razvijenih jezika. Čitav rječnik eskimskog jezika 
nije veći od desetak stranica. Ali Eskimi imaju bogat 
izbor riječi za razne vrste leda (jer je to za njih važno!): 
ilo led na prozoru; sermaek = led na čamcu ili na 
saonicama; sikko led na vodi; sermersoak = led na 
kopnu; kaungak = led koji su valovi nanijeli s vode 
na kopno; iluliak = ledeni brijeg u moru, itd. Austral- 
ski domoroci Dijeri nazivaju dječaka: do 9 godina — 
kuravuli, od 9 do 12 godina — mokavoro, a od 12 do 
15 godina — thučavara... 

U većini evropskih jezika postoje deklinacija, ko- 
njugacija i razni prijedlozi, kao što je slučaj i u našem 
jeziku. Ali neki se jezici u tome posve razlikuju od 
našega. Mađari i Turci ovako »naljepljuju« riječi: 


turski: mađarski: 
oda = soba varos [varoš] = grad 
odalar = sobe varosunk = naš grad 
odalarda = u sobama varosunkba = u naš grad 


Posebnu skupinu čine jezici u kojima riječi ne do- 
bivaju nikakvih nastavaka, nego se u rečenici niže 
jedna riječ uz drugu. Takav način izražavanja nama je 
veoma neobičan. Na primjer: 

Kineska rečenica: Ta tui uo'o men čo — doslovno 
prevedena glasi: On okrenuti se ja množina reći, — a 
pravo joj je značenje: On nam kaže. 

Eskimski: = Savigiksiniariartokasuanomaryotittogog 
— doslovno prevedeno: Nož lijep kupiti otići žuriti se 
hoćeš jednako ti također kaže — znači: On kaže da ćeš 
doskora i ti otići i kupiti lijep nož. 

Jezike prema srodnosti dijelimo u desetak velikih 
skupina. Jedna je od njih indoevropska skupina. 


GLAVNI EVROPSKI JEZICI 
INDOEVROPSKE SKUPINE 


Romanski jezici Germanski jezici 
1. španjolski 1. engleski 
2. portugalski 2. njemački 
3. provansalski 3. flamanski 
4. katalonski 4. nizozemski 
8. francuski 5. islandski 
roka 6. norveški 
6. rumunjski 7. švedski 
7. talijanski 8. danski 


Slavenski jezici 


zapadna skupina 


1. češki 
2. slovački 

3. poljski 

4. lužičkosrpski 


južna skupina istočna skupina 


1. velikoruski 
2. bjeloruski 
3. ukrajinski 


. hrvatskosrpski 
. slovenski 

. makedonski 

. bugarski 


ion = 


U indoevropsku skupinu spadaju i neki jezici ko- 
jima se govori u Aziji, osobito u Indiji (bengalski, hindi, 

Karta jezika i glavnih dijalekata, kojima govore narodi Jugoslavije 


kašmirski, singaleški i dr.) i u Iranu (perzijski, kurdski, 
beludžistanski, afganski i dr.), a također i ciganski. 

Isti se jezik ne govori u svakom kraju jednako. 
Prema tome razlikujemo dijalekte ili narječja nekog 
jezika. Oni su međusobno često tako različiti kao da 
su dva posebna jezika. Talijan iz sjeverne Italije vrlo 
će se teško sporazumjeti s Talijanom sa Sicilije, a kod 
nas Bračanin s Varaždincem, ako svaki govori svojim 
dijalektom. 

Naša su tri glavna narječja: štokavsko, kajkavsko 
i čakavsko. Na području štokavskog narječja razliku- 
jemo tri govora: ijekavski, ekavski i ikavski. Čakavci 
su ikavci i ekavci, a kajkavci su svi ekavci. 

Štokavsko je narječje, kao najraširenije, postalo 
književni jezik Srba, Hrvata i Crnogoraca. Ali pojedini 
književnici pišu i danas svoja djela, osobito pjesme, i 
kajkavskim ili čakavskim narječjem. Glavni pobornici 
jezičnog jedinstva Hrvata i Srba u prvoj polovici XIX 
st. bili su Vuk Stefanović Karadžić, Ljudevit Gaj i Đuro 
Daničić. 

U toku naše povijesti pokušavali su tuđinski uprav- 
ljači umjetnim načinom pojačati razlike između knji- 
ževnog jezika hrvatskog i srpskog i tako potkopati naše 
jedinstvo. Danas imamo jedinstven pravopis za čitavo 
područje hrvatskosrpskog jezika. 

Makedonci su tek u oslobođenoj domovini dobili 
knjige i škole na vlastitom jeziku. 

Uz tri naša jezika — hrvatskosrpski, slovenski i 
makedonski — ravnopravno stoje i jezici drugih narod- 
nosti u našoj zemlji: šiptarski, mađarski, turski, ru- 
munjski, slovački, talijanski, češki itd. Na svim tim 
jezicima izlaze knjige i novine, i na njima se obavlja 
nastava u školama narodnosti. 

Danas, kad su veze među narodima sve čvršće, kad 
ljudi sve češće putuju i dopisuju se s ljudima iz raznih 
krajeva svijeta, osjeća se sve veća potreba da čovjek 
zna još koji jezik osim svoga materinjeg. Stoga se u 
svim obaveznim školama uče strani jezici. 

Da bi se ljudi iz raznih zemalja lakše sporazumi- 
jevali, načinjeni su i neki umjetni jezici: esperanto, 
volapiik, ido, novak i drugi. Od tih jezika najraspro- 
stranjeniji je esperanto. Uči se na tečajevima, a kao ne- 
obavezan predmet i u nekim našim osnovnim školama. 


JUGOSLAVENSKA NARODNA ARMI- 
JA. Svaka država ima posebrio opremljenu _ 
i naoružanu vojsku ili armiju koja čuva nje- h pao 
zine granice i brani njenu nezavisnost. U 
našoj zemlji tu dužnost ima Jugoslavenska 
narodna armija. 

6. aprila 1941. fašisti su mučki napali na 
Jugoslaviju. Sa svih su strana udarali na 
Jugoslaviju i za 12 dana potpuno su razbili 
slabo organiziranu kraljevsku vojsku, čije je 
vodstvo brzo kapituliralo. Neprijatelji su 
okupirali zemlju. Stanovništvo su na zvjer- 
ski način ubijali i odvodili u logore. 

U zemlji je Komunistička partija u tim 
najtežim danima postala jedina nada poro- 
bljenog naroda. Naši su se narodi na njen 
. poziv okupili i digli u borbu protiv okupa- 
tora. U junu 1941. obrazovan je Glavni štab 
Narodnooslobodilačkih partizanskih odreda 
Jugoslavije — počelo je rađanje naše armije. 
Započelo je malim oružanim grupama. Zbog 
posebnog načina ratovanja nazvani su parti- 
zanskim grupama i odredima (> PARTIZA- 
NI). Svim partizanskim snagama rukovodio 
je Vrhovni štab, kome je na čelu bio vrhovni 
komandant drug Tito. 

Kako se širio ustanak i raslo iskustvo, po- (7, < "RA 
čele su se osnivati veće i bolje organizirane ž Ba 
vojne jedinice. Tako su se 22. decembra A 
1941. na trgu u malome mjestu Rudo, u istoč- 
noj Bosni, postrojili borci nekoliko partizan- 
skih odreda. Po odluci Centralnog komiteta 
Komunističke partije Jugoslavije (CK KPJ) 
stvorena je tu prva brigada Narodnooslobo- 
dilačke vojske. Tako je počelo stvaranje re- 
dovite narodne armije. Nakon toga osnovane 
su još mnoge brigade, divizije i korpusi. Na 
kraju 1941. godine u partizanskim se redo- 
vima borilo 80 000 boraca, a na kraju rata 
dobro naoružana Jugoslavenska armija bro- 
jila je oko 800 000 vojnika, podoficira i ofi- 
cira. Isprva se protiv neprijatelja borila 
njegovim oružjem, koje mu je otimala u 
ratnim okršajima, neznatan je dio dobivala 
iz radionica na oslobođenom području, a 1941. 
godine i iz tvornice municije u Užicu. Na 
kraju je Armija bila dovoljno jaka da po- 
bijedi okupatora i da oslobodi našu zemlju. 


Naša Armija danas 

Narodnooslobodilačka vojska Jugoslavije 
(NOVJ) dobila je 1. marta 1945. naziv Jugo- 
slavenska armija (JA), a 22. decembra 1951. 
naziv Jugoslavenska narodna armija (JNA). 

Svaki je građanin SFR Jugoslavije, ako 
je za to sposoban, dužan da odsluži vojni rok. 
Žene mogu biti pozvane samo da vrše neke 
pomoćne službe u JNA. Obveznici se upućuju 
na odsluženje vojnog roka kad navrše 20. 
godinu života. Zbog studija ili drugog školo- 
vanja mogu služenje vojnog roka odgoditi, 
ali najkasnije do navršene 27. godine života. 

' kapelnik 


Služba u kopnenoj vojsci i u 
ratnom zrakoplovstvu traje 
18 mjeseci, a u ratnoj morna- 
rici 2 godine. Svršeni stu- 
denti, polaznici škola za re- 
zervne oficire i sl. služe »đa- 
čki rok« od dvanaest mjeseci. 
Služenje u JNA dužnost je i 
čast svakom građaninu naše 
zemlje. 

Svi vojnici nose propisane 
uniforme. Kopnena vojska 
ima uniforme sivomaslinaste 
boje, a mornarica i zrako- 
plovstvo tamnoplave. 

JNA ima razne rodove i 
službe. Rodovi su: pješadija, 
artiljerija, oklopne jedinice, 
avijacija, pomorstvo, inženje- 
rija, konjica i jedinice za ve- 
zu. Službe su: tehnička, zra- 
koplovno-tehnička, = sanitet- 
ska, intendantska, veterinar- 
ska, saobraćajna, građevinska, 
pravna, geodetska, financij- 
ska, administrativna i mu- 
zička. Pješadija je naoružana 
puškama, automatima, bom- 
bama, mitraljezima i malim 
topovima. Artiljerija ima to- 
pove većega kalibra i auto- 
matsko > ORUŽJE. U na- 
oružanje Jugoslavenske na- 
rodne armije spadaju i ten- 
kovi i rakete. 

Ratno zrakoplovstvo ras- 
polaže —> AVIONIMA (izvi- 
đačima, bombarderima i lov- 
cima), koji su naoružani mi- 


vojna muzika 


OZNAKE CINOVA ZA VOJNIKE I PODOFICIRE (na rukavu): 


razvodnik A A desetar 


YN 


vodnik I klase 


M 


zastavnik 


stariji vodnik 


stariji vodnik I klase 


OZNAKE CINOVA ZA OFICIRE KOPNENE VOJSKE (na naramenicama): 


potporučnik 


kapetan I klase 


rp 


pukovnik 


smo 


Pine: pukovnik 


poručnik 


kapetan 


ma) 


general-major 


mo) 


general armije 


general 


OZNAKE ČINOVA ZA OFICIRE MORNARE (na naramenicama): 


|D 


potporučnik 


poručnik bojnog broda 


kapetan bojnog broda 


admiral 


poručnik fregate 


poručnik korvete 


kapetan korvete kapetan fregate 


nEs 


kontraadmiral 
admiral 


flote 


traljezima i topovima ma- 
loga kalibra. Ratna .morna- 
rica ima ratne > BRODOVE, 
borbene i torpedne čamce, > 
PODMORNICE itd. Ratni 
brodovi su naoružani topovi- 
ma za borbu protiv neprija- 
teljskih brodova, podmornica, 
aviona _ i obalnih utvrda. 

U sastav JNA ulaze i gra- 
nične jedinice, koje čuvaju 
granice naše zemlje. To su 
hrabri i budni čuvari našeg 
mira i izgradnje. 

Zastava je najveća sveti- 
nja u Armiji. Ona nikad ne 
smije pasti neprijatelju u 
ruke. Za nju se vojnici bore 
do posljednje kapi krvi. 

Svaka zemlja na svijetu, 
da bi iskušala svoju bojnu 
spremnost, priređuje od vre- 
mena do vremena vojne 
vježbe ili manevre. Na njima 
sudjeluju svi rodovi i sve 
službe. Takve manevre upri- 
ličuje i naša Armija. 

U doba mira vojska se 
nalazi u redovnom stanju. 
Ako se pojavi opasnost da bi 
moglo doći do rata, ubrzano 
se vrše bojne pripreme, a 
vojni se obveznici pozivaju u 
svoje jedinice prema ratnom 
rasporedu. Trupe vrše pokre- 
te prema granicama odakle 
prijeti opasnost. Kad se obja- 
vi rat ili počnu borbe, vojska 
se nalazi u ratnom stanju. 

Fotografije na ovoj strani prikazuju neke karakteristične prizore iz 
života pripadnika JNA. Na gornjoj slici vidimo skromnu ali srdačnu pri- 
redbu u povođu rođendana druga Tita. Dolje je igranje odbojke u slo- 
bodnim časovima. Desno gore vidimo prizor s nastave u mornarici. Desno 
je dolje spasavanje stanovništva postrađalog od poplave. Kad neobuzdana 
stihija ugrozi imovinu i živote ljudi, pripadnici Armije nesebično pri- 
skaču u pomoć postrađalima, često i uz opasnost vlastitog života. 


Činovi u JNA 


U JNA postoje ovi činovi: 

za vojnike: razvodnik i desetar; 

za podoficire: vodnik, vodnik I klase, stariji vodnik, 
stariji vodnik I klase i zastavnik. 

Za oficire u kopnenoj vojsci i zrakoplovstvu: 

niži oficiri: potporučnik, poručnik, kapetan, kape- 
tan I klase; 

viši oficiri: major, potpukovnik i pukovnik. 

Za oficire u mornarici: 

niži oficiri: potporučnik, poručnik korvete, poručnik 
fregate, poručnik bojnog broda; 

viši oficiri: kapetan korvete, kapetan fregate, kape- 
tan bojnog broda. 

Generali su: general-major, general-potpukovnik, 
general-pukovnik, general armije, general. 

Admirali su: kontraadmiral, viceadmiral, admiral, 
admiral flote. 

Najviši je položaj u JNA maršal. Vrhovni je ko- 
mandant JNA i maršal Jugoslavije Josip Broz Tito. 

Činovi oficira označavaju se zvjezdicama na na- 
ramenicama bluze, šinjela, dolamice i ogrtača. Oficiri 
na reverima nose još i romb odgovarajuće boje uokviren 
zlatnom trakom. 


Svi pripadnici JNA nose na kapi crvenu petokraku. 

Školovanje i kulturno-umjetnički život u Armiji 


Za podoficire i oficire postoje posebne vojne škole 
i akademije. Imamo veći broj takvih škola. U njima 
je život i rad organiziran na vojnički način. Dnevni 
raspored u tim školama sastoji se od predavanja, satova 
učenja, vojnih vježbi na terenu, od sportskih igara i 
raznolike razonode. 

Vojnici i pitomci vojnih škola stanuju u posebnim 
zgradama, koje se zovu kasarne. U slobodno vrijeme 
oni se bave i sportom pa priređuju natjecanja. Tako 
igraju nogomet, odbojku, rukomet, košarku i tenis, 
uče plivati, bave se lakom atletikom. U raznim sport- 
skim natjecanjima od 1945. do 1963. g. sudjelovalo je 
preko 7 milijuna takmičara-vojnika. U svakoj su ka- 
sarni društvene prostorije i klubovi, u kojima se pri- 


padnici Armije u slobodno vrijeme odmaraju, zabav- 
ljaju, čitaju novine, časopise i knjige. Tu igraju šah, 
slušaju radio, gledaju filmove i televizijske programe, 
slušaju predavanja. Svake se godine u našoj Armiji 
održi oko milijun političkih informacija i preko 700 000 
predavanja. Mnogi se vojnici i aktivno bave nekim 
kulturno-umjetničkim radom: pjevaju u pjevačkim 
zborovima, sviraju u tamburaškim zborovima, vježbaju 
u dramskim grupama, uče recitirati, slikati itd. Go- 
dišnje se održava za njih oko 18 000 kulturno-zabavnih 
večeri, 18000 kino-predstava i 1800 kazališnih pred- 
stava. Godine 1965. pripadnici Armije raspolagali su 
s 1900 biblioteka. Život je vojnicima tako ispunjen 

mnogim i raznovrsnim, a lijepim, korisnim i ugodnim 
zanimanjima. Mnogi koji su u vojsku došli nepismeni, 
za vrijeme služenja u Armiji nauče čitati i pisati. Tako 
je od 1945. do 1965. g. opismenjeno oko 740 000 vojnika. 
U vojsci se mladi ljudi nauče urednu i kulturnu životu, 
čistoći, redu, disciplini i drugarskom životu u kolek- 
tivu. Mnogi izuče u Armiji neki zanat, pa su nakon 
izlaska iz vojske osposobljeni za razna zvanja i službe. 

Za pripadnike Armije štampaju se posebni listovi 
i časopisi, koje rado čitaju i drugi gradani. Za vojničku 
obuku štampaju se i posebne stručne knjige. 

U svakom gradu u kojemu ima jedinica Jugosla- 
venske narodne armije postoji i dom JNA. U njemu 
se za pripadnike Armije, za članove njihovih obitelji 
i prijatelje održavaju priredbe, predavanja, prikazuju 
se filmovi, održavaju kazališne predstave, koncerti, 
razni sastanci i sl. Tu su obično i kavana i restauracija. 
U domu mogu oficiri, vojni službenici i podoficiri u 
slobodno“ vrijeme naći kulturnu zabavu i razonodu. U 
nekim su mjestima domovi JNA kulturni, zabavni i 
društveni centri i za građanstvo. 


Vojna industrija 


Posebna vojna industrija oprema Armiju svim 
osnovnim naoružanjem, opremom i drugim. Izrađuju 
se puške, mitraljezi, bacači, topovi, municija, odjeća i 
slično. Zrakoplovna industrija proizvodi razne tipove 
aviona, između njih i mlazne. U nekim našim brodogra- 
dilištima izgrađuju se ratni brodovi, podmornice i dru- 
ge plovne jedinice za našu mladu ratnu mornaricu. 


Armija i narod 


Naša je Armija izrasla iz naroda. Ona je i u vrijeme 
mira najtješnje povezana s narodom. JNA sudjelovala 
je i u obnovi domovine nakon oslobođenja, te je u tu 
svrhu dala 156,5 milijuna radnih sati za popravljanje 
putova, željezničkih pruga, mostova i dr. Ona i danas 
radi na izgradnji zemlje, gradeći pruge, ceste, kanale, 
tvornice, stanove, igrališta i sl. Značajna je suradnja 
Armije s narodom u radu na pošumljavanju, na 
suzbijanju gubara, u radovima na poljoprivrednim do- 
brima i drugdje. Veliku pomoć pruža narodu za vri- 
jeme elementarnih nepogoda, kao što su: požar, po- 
plava, potres, epidemije, suša. Zbog pokazane hrabrosti 
u ratu, zbog uzorna ponašanja pripadnika Armije, zbog 
njenih vrlina i prisne povezanosti Armije s narodom, 
civilno stanovništvo Jugoslavije visoko cijeni svoju 
Armiju. Ljubav prema Armiji očituje se naročito za 
vrijeme raznih javnih nastupa vojske na manevrima, 
smotrama, vojnim paradama i drugim manifestacijama. 

Predvojnička obuka priprema omladinu za službu 
u Armiji. Obavezna je za sve muškarce od 17. do 22. 
godine i za mladiće i djevojke u školama drugog stupnja 
i na sveučilištu. Na daljem vanarmijskom usavršavanju 
rade: Savez udruženja boraca narodnooslobodilačkog 
rata, Udruženje rezervnih oficira i podoficira, > CIVIL- 
NA ZAŠTITA, Savez za tjelesni odgoj »Partizan«, naro- 
dna i radnička sveučilišta. 

Za vanredne zasluge — za junačka djela i hrabro 
držanje u ratu i za osobite uspjehe za vrijeme mira — 
pripadnici Armije dobivaju > ORDENE I MEDALJE. 

JUGO SLAVIJA 


JUGOSLAVIJA — NAŠA DOMOVINA. Naša domovina, Socijalistička Federativna 
Republika Jugoslavija, mlada je država. Stvorena je 29. XI 1943. Ona nije velika: mnoge 
su zemlje znatno veće od nje. Pa ipak, malo je u svijetu ljudi koji ne znaju za našu 
zemlju i za naše narode. 

Čime je naša zemlja stekla tolik ugled? 

Kad se fašizam oborio na Evropu i na čitav svijet, naši su narodi goloruki kre- 
nuli protiv mnogo brojnijeg i dobro naoružanog neprijatelja. Herojska borba naših —> 
PARTIZANA, okrunjena pobjedom, odjeknula je širom svijeta. Ona je bila svijetao pri- 
mjer drugim porobljenim narodima kako se bori za slobodu i samostalnost. 

Iz te smo borbe izišli iserpeni, ali nam snaga nije klonula. S istim smo žarom za 
kratko vrijeme podigli zemlju iz pepela i ruševina, a zatim smo je počeli preobražavati. 
Probijali smo brda, zaustavljali rijeke; gdje su se nekad sterale ledine i pašnjaci, dizali 
smo tvornice i nove gradove. Od zaostale poljoprivredne zemlje, koju su iskorišćivali 
stranci, stvorili smo jaku i naprednu državu. Mnoge strane delegacije koje s raznih strana 
svijeta dolaze u našu zemlju dive se tim našim uspjesima. 

Naš cilj time još nije postignut. Mi danas gradimo u svojoj domovini zajednicu 
slobodnih ljudi, društvo bez eksploatacije. Prvi put u povijesti čovječanstva radni ljudi 
upravljaju onim što su stvorili. U tome je Jugoslavija primjer svim naprednim ljudima 
svijeta. 

Našu odlučnost da izgradimo takvu zajednicu nije nitko mogao pokolebati. Uvijek 
smo zastupali ideje bratstva među ljudima i među narodima. Dizali smo glas uvijek u 
obranu potlačenih, a protiv nasilnika. 

Takav naš stav pribavio nam je ugled i poštovanje drugih naroda svijeta. 

Socijalistička Federativna Republika Jugoslavija 


Težnja južnoslavenskih naroda za ujedinjenjem 
ispoljila se još u davnoj prošlosti. Tek 1918. g., poslije 
prvoga svjetskog rata, našli su se svi Jugoslaveni, osim 
Bugara, u jednoj državi. Ali Kraljevina Jugoslavija nije 
bila država kakvu su naši narodi željeli. U njoj nije bilo 
prave slobode ni nacionalne ravnopravnosti. Buržoazija 
je ugnjetavala narod. Takva se država nije mogla odu- 
prijeti neprijatelju u drugome svjetskom ratu. 

U narodnooslobodilačkoj borbi protiv okupatora i 
domaće buržoazije prekalilo se jedinstvo i bratstvo na- 
ših naroda. Iz te je borbe nikla nova država — Fede- 
rativna Narodna Republika Jugoslavija. Ona je ure- 
dena na saveznoj ili federativnoj osnovi, tj. svaki 
narod ima svoju posebnu samoupravu, svoju posebnu 
republiku. Odluku o tome donijelo je Antifašističko 
vijeće narodnog oslobođenja Jugoslavije na svom II 
zasjedanju u Jajcu 29. XI 1943. Na prvom zasjedanju 
Ustavotvorne skupštine u Beogradu 29. XI 1945. Ju- 
goslavija je proglašena republikom, a novim Ustavom od 
7. IV 1963. g. nazvana je Socijalistička Federativna Re- 
publika Jugoslavija. | 

SFR Jugoslavija socijalistička je država. U njoj 
svu vlast ima radni narod. Sva osnovna sredstva za 
proizvodnju — rudnici, vodene snage i druga bogatstva 
zemlje, zatim tvornice, željeznice, pošta, radio-stanice, 
muzeji itd. — pripadaju zajednici, narodu. Svima tim 
dobrima upravlja radni narod (> DRUŠTVENO 
SAMOUPRAVLJANJE, > RADNIČKO SAMOUPRAV- 
LJANJE). Općine su osnovne društveno-političke zajed- 
nice (> NARODNA VLAST). Vrhovnu saveznu vlast 
predstavlja Savezna skupština. Ravnopravnost svih 
naših naroda zajamčena je —> USTAVOM. 

Naša je domovina sastavljena od 6 slobodnih i rav- 
nopravnih socijalističkih republika: SR Bosne i Herce- 
govine, SR Crne Gore, SR Hrvatske, SR Makedonije, 
SR Slovenije i SR Srbije. U sastavu SR Srbije nalaze se 
Autonomna Pokrajina Vojvodina i Autonomna Pokra- 
jina Kosovo i Metohija (Kosmet). Svaka republika ima 
svoj ustav, svoju narodnu skupštinu i druge organe 
vlasti, svoju zastavu i svoj > GRB. 

Glavni je grad SFR Jugoslavije Beograd. Svaka naša 
republika ima svoj glavni grad. 

Naša se zemlja nalazi na jugoistoku Evrope, naj- 
većim svojim dijelom na Balkanskom poluotoku. Po 
veličini je deveta u Evropi, a po broju stanovnika osma. 
Duljina njezinih granica prema susjednim državama 
iznosi oko 3000 km. Naša morska obala na Jadranu 
duga je oko 2000 km. 

Jugoslavija se ubraja u podunavske zemlje jer je 
sa zemljama srednje i istočne Evrope — s Njemač- 
kom, Čehoslovačkom, Austrijom, Mađarskom, Rumunj- 
skom, Bugarskom i Sovjetskim Savezom — vezuje 
važan plovni put, Dunav. Jugoslavija je ujedno i ja- 
dranska zemlja. Veoma razvedena obala s mnogo po- 
godnih luka omogućila je od davnine razvoj našega 
pomorstva. Jadransko more predstavlja naša vrata u 
svijet. Ono je najjeftiniji prometni put u sva svjetska 
mora i do svih dijelova svijeta. 

Preko naše zemlje vode kopneni i zračni putovi, 
koji spajaju razne krajeve Evrope s Bliskim istokom. 


165 


Iz prošlosti naše zemlje 


Kao što naš narod ima svoju povijest, tako je ima 
i zemlja u kojoj živimo. I taj je dio kopna prošao raz- 
ličite promjene. 

U davnoj prošlosti Zemlje, prije nekih 200 mili- 
juna godina, bilo je gotovo čitavo sadašnje područje 
Jugoslavije pod morem. Geolozi ga zovu Sredozemni 
ocean ili Tetis. U njemu su živjele čudnovate ribe i 
riboliki gmazovi. Na jugu je stršilo iz mora tek kopno 
današnje Makedonije. Bilo je povezano s kopnom Male 
Azije jer u to doba još nije postojalo Egejsko more. 
Na kopnu je raslo golemo drveće, nalik na današnje 
palme i četinare. Po granama su prhale prve ptice, na- 
lik na pernate guštere. Do vrhova krošanja dopirale 
su glave golemih dinosaura (> IZUMRLE ŽIVOTINJE). 

Kroz mnoge milijune godina taložile su se na mor- 
sko dno razne tvari: ostaci uginulih vodenih životinja, 
rudne tvari, mulj i pijesak što su ih u more nanosile 
davne rijeke. Od toga su malo-pomalo nastajale debele 
naslage. Zemljina kora u to vrijeme nije bila kruta 
i mirna kao danas. I dno Sredozemnog oceana pola- 
gano se dizalo i nabiralo. Silni pritisak nabiranja savi- 
jao je debele kamene slojeve kao da su od tijesta, lo- 
mio ih i prebacivao jedne preko drugih, često i. kilo- 
metre daleko. Nastao je tako vijenac planina koji se, 
prije nekih 25 milijuna godina, izdigao iznad površine 
mora. On je presjekao i razdvojio Sredozemni ocean 
u dva dijela: Jadransko more i Panonsko more. Jadran- 
sko je more imalo oblik sličan današnjem, samo 
se protezalo nešto zapadnije. Panonsko more pokrivalo 
je čitavu današnju Panonsku ravnicu i nadovezivalo 
se na Crno more. Polagano se povlačilo i smanjivalo 
tako da se s vremenom pretvorilo u slano Panonsko 
jezero. Postepeno je i ono presušilo a njegovo se dno 
pretvorilo u stepu. U to se isto vrijeme Jadransko more 
pomalo povlačilo prema istoku. Obala Italije se dizala 
a naša se obala spuštala (>> MORE, str. 254). 

Prije nekih milijun godina naše je kopno dobilo go- 
tovo isti oblik koji i danas ima. Klima je tada bila 
topla i vlažna, pa su posvuda bujale bjelogorične šume 
i gajevi palmi. Po njima su lutala krda golemih slo- 
nova, nosoroga i pragoveda. Za njima su se šuljali la- 
vovi i tigrovi sa sabljastim zubima. 

Pola milijuna godina kasnije klima se naglo izmi- 
jenila. Nastupilo je ledeno doba. Naše najviše planine 
pokrile su se ledenjacima. Palme i drugo tropsko dr- 
veće nestalo je. Crnogorica je sa sjevera počela poti- 
skivati na jug bjelogoricu. I životinjski se svijet pro- 
mijenio. Lavovi, slonovi i druge životinje izumrle su 
ili su se povukle u toplije krajeve. Sa sjevera su došli 
vunasti nosorog, mamut i spiljski medvjed. U to doba 
javlja se na našem tlu krapinski čovjek. 

Ledeno je doba trajalo otprilike do 15000 godina 
prije n. e. Tada je opet zatoplilo. Ledenjaci su se oto- 
pili. Biljni i životinjski svijet toga vremena bio je posve 
sličan današnjem. 

U bakreno doba (prije nekoliko tisuća godina) ži- 
vjeli su u našim krajevima Iliri, Tračani i Kelti. Južno 
od njih bili su Grci. Naši preci, stari Slaveni, živjeli. 
su u to doba iza Karpata. Doseljenje Južnih Slavena na 
Balkanski poluotok počelo je prije petnaest stoljeća. 


BEOGRAD (700 000 st.), glavni grad Jugoslavije i SR Srbije, sjedište je 
Savezne skupštine, Skupštine SR Srbije i drugih najviših organa 
narodne vlasti. Leži na ušću Save i Dunava. Važno je željezničko i 
cestovno čvorište i riječna luka. Ima više od 1550 ulica, koje su ukupno 
duge oko 670 km. U Beogradu je (1963. g.) 279 škola, 43 fakulteta i visoke 
škole, 26 muzeja, 12 kazališta, 56 kinematografa, 123 knjižnice. Beograd 
su 1941. godine strahovito razorili fašistički avioni. Nakon oslobođenja 
grad se naglo razvija. Pored starih zgrada iz turskoga vremena niču 
nove, veličanstvene palače. Golemim zgradama osobito se ističe pred- 
građe Novi Beograd. Promet gradskim ulicama je vrlo živ. Tramvaji, 
trolejbusi i autobusi prevezu za godinu dana oko 220 milijuna putnika. 
Mnoga industrijska poduzeća u gradu i okolici proizvode teške strojeve, 
motore, avione, kamione, papir, staklo, obuću, pivo, tekstil i dr. Na 
mjestu današnjega Beograda (gdje je sada Kalemegdan) podigli su Kelti 
još u starom vijeku grad Singidunum. Kasnije je tu bila rimska tvrđava. 
Srpsko ime Belgrad spominje se prvi put u IX st. Beograd je dugo 
vremena bio pogranično mjesto između austrijske i turske carevine. 


ZAGREB (503 000 st.), glavni grad SR Hrvatske, najveće je industrijsko 
središte naše zemlje: ima 160 industrijskih poduzeća sa 90000 radnika 
i službenika. Redoviti godišnji velesajmovi predstavljaju pred inozem- 
stvom privredu cijele naše zemlje. Preko zagrebačke željezničke stanice 
odvija se najživlji željeznički promet u čitavoj Jugoslaviji. Zagreb ima 
(1963. g.) više ulica (1589), parkova (56), škola (197) i muzeja (29) nego 
ijedan grad u Jugoslaviji. Od kulturnih ustanova najznačajnije su Sve- 
učilište i Jugoslavenska akademija znanosti i umjetnosti, dvije najstarije 
naučne ustanove u jugoistočnom dijelu Evrope. Pravilno građene ulice, 
uređeni trgovi, drvoredi i zelene površine daju gradu vrlo lijep izgled. 
U okolici Zagreba razvili su se mnogobrojni industrijski gradići (Pod- 
sused, Samobor, Sesvete, Zaprešić, Zabok, Pojatno i drugi). Zagreb se 
prvi put spominje 1093. Ne zna se tačno odakle mu je poteklo ime. U 
srednjem vijeku je bio opasan čvrstim zidinama i kulama. Kamenita 
vrata, toranj Lotršćak i dijelovi zidina očuvali su se do danas kao zna- 
čajni kulturno-historijski spomenici. U blizini Zagreba, gdje je danas 
selo Ščitarjevo, nalazio se u davnini stari rimski gradić Anđautonia. 


SKOPJE (230000 st.), na Varđaru, glavni je grad SR Makedonije. Do 
prošlog rata bio je to malen, zaostao gradić. Nakon oslobođenja naglo se 
razvija u moderan građ. To je političko, kulturno i privredno središte 
makedonskog naroda. Od kulturnih ustanova najvažnije su Univerzitet 
i Narođen teatar (kazalište). Izgrađena su mnoga industrijska postroje- 
nja: metalurgijski zavod, tvornice opijuma, duhana, tekstila, prehrambe- 
nih proizvoda itd. U blizini današnjega Skopja bio je u starom vijeku 
ilirski, a kasnije rimski grad Scupi [Skupi]. Slaveni su ga osvojili u VII 
st. Tu se 1345 g. Dušan okrunio za prvoga srpskog cara. U katastrofal- 
nom potresu 1963. g. Skopje je teško stradalo. Sada se nanovo izgrađuje. 

LJUBLJANA (183000 st.), glavni grad SR Slovenije, od starine je kul- 
turno središte slovenskog naroda, Tu su Slovenska akademija znanosti 
i umjetnosti, Univerza, kazališta, muzeji, biblioteke. Grad je vrlo lijepo 
uređen, s mnogo zelenila i sa zanimljivim zgradama iz prošlog stoljeća. 
Na desnoj obali rijeke Ljubljanice, koja protječe kroz Ljubljanu, diže 
se stari grad. Od industrijskih poduzeća najveće je Litostroj (strojo- 
gradnja). Na mjestu današnje Ljubljane bio je u rimsko doba grad 
Emona, Razoren je za vrijeme seobe naroda, a u srednjem vijeku spo- 
minje se ponovo 1144. g. Za vrijeme od 1809. do 1813. g. Ljubljana je bila 
glavni grad Napoleonove Ilirije, a poslije. toga glavni grad Kranjske. 

SARAJEVO (223 000 st.), glavni grad SR Bosne i Hercegovine, leži na 
rječici Miljacki. Prvi put spominje se 1415. g. pod imenom Vrhbosna. Ime 
Sarajevo dobilo je za vrijeme Turaka, u XVI st. (seraj = dvori). Dana- 
šnje je Sarajevo zanimljiva mješavina istočnjačkog i modernog grada. 
U starom je dijelu očuvana čaršija s uskim ulicama i malenim trgovi- 
nama. Danas se najviše razvija predgrađe Novo Sarajevo. Sarajevo ima 
univerzitet, čuveni muzej, kazalište i druge ustanove. Ono je inđustrij- 
ski centar Bosne i Hercegovine i jedan od kulturnih centara Jugoslavije, 
Izrađuju se tekstil, alatni strojevi, duhan, čuveni sarajevski ćilimi i tako 
dalje. U Ilidži kraj Sarajeva podignuta je tvornica montažnih kuća. 

TITOGRAD (42 000 st.), glavni grad SR Crne Gore, leži na utoku Ribnice 
u Moraču. Tu se već prije dolaska Slavena đizao čvrsti grad Duklja. 
Godine 1330. spominje se naselje pod imenom Podgorica. To je ime ostalo 
do oslobođenja, kada je, u čast druga Tita, promijenjeno u Titograd. 
To nekadašnje malo trgovačko mjesto na putu od Skadra za Hercegovinu 
danas se naglo izgrađuje u moderan grad. Velike građevine, iznikle u 
Crnogorskom kršu, kao da simboliziraju snagu crnogorskog naroda. Inđu- 
strija i privreda u Titograđu naglo se razvijaju. Gradi se željeznička 
magistrala Beograd—Bar, koja će prolaziti kroz Titograd i tako ga pove- 
zati s ostalim našim krajevima. Tada će se Titograd još brže razvijati. 


SR BOSNA I 
1965. HERCEGOVINA SR CRNA GORA SR HRVATSKA SR MAKEDONIJA SR SLOVENIJA SR SRBIJA 


POVRŠINA 
I BROJ 
STANOV- 
NIKA 


51 129 km? 13 812 km? 56 538 km? 25 713 km? 20 251 km? 88 361 km! 
3 650 000 st. 520 000 st. 4 345 000 st. 1 530 000 st. 1670 000 st. 8 085 000 st. 


NA JEDAN 
TRAKTOR 
DOLAZI 
OBRADIVE 
ZEMLJE 


1012 ha 1854 ha 362 ha 422 ha 375 ha 220 ha 


PRINOS 
PŠENICE 13 mte 21 mte 19 mte 18 mtc 21 mtc 23 mtce 


NA 1 HA 
1965. PROSJEČAN PRINOS ZA JUGOSLAVIJU: 21 MTC 


PROSJEČAN PRINOS NA DRUŠTVENIM GOSPODARSTVIMA 32 MTC 
PROSJEČAN PRINOS NA INDIVIDUALNIM GOSPODARSTVIMA: 148 MTC 


PRO- 
IZVODNJA 
ELEK- 2660 935 2799 545 3117 3495 


Melani milijuna kWh milijuna kWh milijuna kWh milijuna kWh milijuna kWh milijuna kWh 


(1964) 


PROSJE- 5 nast. 5 nast. 6 nast. 6 nast. 9 nast. 8 nast. 


OSNOVNU 216 đaka 137 đaka 183 đaka 177 đaka 218 đaka 231 đak 


RADIO- 14 ll 6 ll 4 8 


DJEČJE 42 800 10 000 39 800 90 000 21 333 44 914 

NAJSJEVERNIJA TAČKA: 46" 53' sjeverne geografske širine 
(u općini Murska Sobota, SR Slovenija) 


NAJJUŽNIJA TAČKA: 40% 51 sjeverne geografske širine 
(u općini Resen, SR Makedonija) 


NAJZAPADNIJA TAČKA: 13" 23' istočne geografske dužine 
(u općini Tolmin, SR Slovenija) 


NAJISTOČNIJA TAČKA: 23" 02' istočne geografske dužine 
(u općini Berovo, SR Makedonija) 


GEOGRAFSKI CENTAR JUGOSLAVIJE: 
selo Šamin Gaj (15 km od Sarajeva) 


POVRŠINA: 255 804 _ km? 
BROJ STANOVNIKA: 19 800 000 
GUSTOĆA NASELJENOSTI: 78 stanovnika na 1 km? 


DULJINA GRANICA: 2969 km (od toga 2173 km kopnom, 711 km 
rijekama, 85 km jezerima) 


DULJINA MORSKE OBALE: 2092 km 


NAJVIŠI VRHOVI: 
Triglav u Julijskim Alpama (SR Slovenija) — 2863 m 
Golemi Korab na Korabu (SR Makedonija) — 2764 m 
Titov vrh na Šar-planini (SR Makedonija) — 2747 m 


NAJVEĆI OTOCI: 
Krk — 408 km? 
Brač — 396 km? 
Cres — 336 km? 


NAJVEĆA JEZERA: Skadarsko (SR Crna Gora) — 370 kme, 
od čega 148 km? pripada Albaniji 
Ohridsko (SR Makedonija) — 348 km?ž, od čega 119 km? 
pripada Albaniji 
Prespansko (SR Makedonija) — 274 kmž, od čega 49 km? 
pripada Albaniji, a 48 km? Grčkoj 


NAJDULJE RIJEKE: 
Sava — 940 km 
Dunav — 359 km u našoj zemlji (a od izvora do ušća 
2860 km) 
Drina — 346 km 


NAJVEĆI SLAPOVI: 
Savica na Savi — 60 m 
Velika Gubavica na Cetini — 48 m 


NAJVEĆI GRADOVI: Beograd — "700 000 st. 
Zagreb — 503 000 st. 
Skopje — 230 000 st. 


NAJVEĆE LUKE: 
Rijeka (1963: 5 943 000 t robe i 740 000 putnika) 
Split (1963: 2 401 000 t robe i 1214000 putnika) 
Šibenik (1963: 937 000 t robe i 1047000 putnika) 


NAJVEĆA RIJEČNA PRISTANIŠTA: 
Beograd (1963: 2134000 t robe) 
Sisak (1963: 648 000 t robe) 
Novi Sad (1963: 538 000 t robe) 


NAJVEĆE ZRAKOPLOVNE LUKE: 
Beograd (1963: 2159 t robe i 125000 putnika) 
Titograd (1963: 360 t robe i 67000 putnika) 
Zagreb (1963: 180 t robe i 59000 putnika) 


NAJVEĆI NACIONALNI PARKOVI: . 
Mavrovo (SR Makedonija) — 656 km? . 
Durmitor (SR Crna Gora) — 320 km? 
Galičica (SR Makedonija) — 240 km? 


UKUPNA DULJINA ŽELJEZNIČKE PRUGE: oko 12000 km 
UKUPNA DULJINA PUTOVA: oko 80000 km 

NAJDULJI KANAL: Veliki bački kanal — 123 km 
NAJDULJI MOST: na Dunavu kod Beograda — 1068 m 


NAJDULJI TUNEL: na pruzi Beograd—Bar, kroz planinu 
Sozinu kraj Skadarskog jezera — 6172 m 


NAJVIŠA GRAĐEVINA: Televizijski toranj na Avali — 197m 

SRBI 


SLOVENCI 1620000 
CRNOGORCI 


ŠIPTARI 


TURCI 


19 400 000 


SFRJ 


Stanovništvo Jugoslavije 


Jugoslavija spada među zemlje kojima se sta- 
novništvo brzo povećava. Natalitet (broj novorođenih 
na svakih 1000 stanovnika) iznosi kod nas 20,5%). Po 
tome smo četvrti u Evropi. Ali je i mortalitet (broj 
umrlih na svakih 1000 stanovnika) još uvijek visok, 
osobito među dojenčadi. Prosječno trajanje života u 
Jugoslaviji iznosi za muškarce 62,5 godine, a za žene 
66 godina. To je znatno više nego u prošlim decenijama, 


170000 KRAAANANANAA 


540 000 


Luk 


Od ukupnog broja stanovnika Jugoslavije 
na pojedine republike otpada: 


na SR Srbiju 40,9% 
na SR Hrvatsku ) 22,0%/0 
na SR Bosnu i Hercegovinu . 18,4% 
na SR Sloveniju... ... 8,4% 
na SR Makedoniju... 4. 7,79%/0 


na SR Crnu Goru . . . ...— 2,6%/0 


Na jugoslavenske narode otpada gotovo 
88% ukupnog stanovništva Jugoslavije. 
Preostalih 12% čine pripadnici raznih na- 
rodnosti. Pripadnici pojedinih jugoslaven- 
skih naroda žive uglavnom u svojim repu- 
blikama. Jedino SR Bosnu i Hercegovinu 
nastava 42,5% Srba, 21,7% Hrvata, 34,2% 
nacionalno neopredijeljenih i 1,5% ostalih 
narodnosti. 


Stanovništvo Jugoslavije živi u 27 932 na- 
selja: zaselaka, sela i gradova. 


ali još uvijek malo u usporedbi s razvijenim zemljama 
(npr. u Norveškoj: za muškarce 71, a za žene 75 go- 
dina). Djeca čine više od '/ svih Jugoslavena, a !/ sta- 


novništva mlađa je od 23 godine. Mi smo, dakle, zemlja 


djece i omladine, zemlja mladih ljudi. 

Od svih stanovnika Jugoslavije 88% otpada na 
južnoslavenske narode, a 12% na različite narodnosti: 
Šiptare, Mađare, Turke, Slovake, Bugare, Rumunje, Ta- 
lijane i druge. Prema našem Ustavu ostale narod- 


Stanovništvo Jugoslavije povećava se iz godine u godinu. Podaci o broju stanovnika za 1967. godinu uzeti su prema približnoj statističkoj procjeni. 


1939. 
STANOVNIŠTVO 
JUGOSLAVIJE 

76% 70,5% 
POLJOPRIVREDNO 

24%/ 29,5%/o 
NEPOLJOPRIVREDNO 


1948. 1953. 1965. 


61,5% 47,5% 


38,5%e 52,5% 


Statistički pregled stanovništva SFRJ po vrstama zanimanja. U gornjem je redu označeno poljoprivredno, a u donjem redu nepoljoprivredno 
stanovništvo — radnici, službenici i drugi. Ovaj pregled pokazuje kako se naša zemlja postepeno pretvara iz zemljoradničke zemlje u industrijsku. 


nosti imaju ista prava i dužnosti kao i naši narodi: 
imaju škole i novine na svom jeziku, sudjeluju u uprav- 
ljanju, biraju narodne predstavnike itd. 

Po gustoći stanovništva (77 ljudi.na 1 km/) naša 
zemlja dolazi na 17. mjesto u Evropi. 

Prije četrdesetak godina preko 80% našeg stanov- 
ništva živjelo je od poljoprivrede. Industrijalizacija u 
naše vrijeme uzrok je velikom prilivu radne snage sa 
sela u gradove — u tvornice i velika poduzeća. Danas 
se poljoprivredom bavi 47,5% stanovništva, a industrija 
i ostale radinosti upošljavaju ostalih 52,50%. 


Jugoslaveni u tuđem svijetu 


Danas se posvuda u našoj zemlji razvija industrija. 
Ona zapošljava mnogo radne snage sa sela, osobito iz 
siromašnih krajeva, gdje je zemlje malo, a ljudi mnogo. 

U prošlosti, osobito u vrijeme kad je našim zemlja- 
ma vladala Austro-Ugarska, mnogo je seoskog sta- 
novništva ostajalo bez posla i bez kruha. Zemlja se 
obrađivala primitivnim načinom, pa je donosila malen 
urod. Velikih tvornica, rudnika i sl., gdje bi se ljudi 
mogli zaposliti, kod nas nije bilo. Ali bilo ih je u nekim 
drugim zemljama, u Evropi i u ostalom svijetu. Ondje 
se industrija naglo razvijala, pa joj je trebalo mnogo 
radne snage. Stotine tisuća naših ljudi napuštale su 

M. iseljenici u svijetu. Svaka k predstavlja 50 000 ljuđi. Ukupan broj 
naših iseljenika iznosi oko 1,5 milijuna, od čega su 900000 Hrvati, najviše 

iz Like i Dalmacije. Vezu naših iseljenika s njihovim zavičajem održavaju 
posebne organizacije — Matica iseljenika Hrvatske i Matica iseljenika Srbije. 

svoja ognjišta i polazile na rad u tuđinu. Najviše ih je 
išlo u Sjevernu i Južnu Ameriku (oko 1 270 000), zatim 
u Njemačku, Belgiju i Francusku, u južnu Afriku i 
Australiju. Tamo su se zapošljavali u rudnicima, u 
tvornicama, na velikim farmama i sl. Većina ih je pro- 
padala, iscrpena teškim poslom, slabom hranom i 1lo- 
šim zdravstvenim uvjetima rada; neki su i uspijevali. 

Iseljavanje stanovništva ili emigracija bilo je naj- 
jače na početku ovog stoljeća. Najviše je iseljenika ili 
emigranata bilo iz Hrvatske. Samo u godinama 1900. 
do #912. iselilo je oko 600 000 Hrvata, tj. četvrtina cje- 
lokupnoga tadašnjeg stanovništva Hrvatske. 

Neki su se iseljenici poslije izvjesnog vremena vra- 
tili (povratnici); drugi su ostali u tuđini i tamo našli 
svoju drugu domovinu. Većina naših iseljenika nije za- 
boravila svoj rodni kraj. Sakupljanjem priloga među 
sobom često su pomagali svome zavičaju: opremali su 
škole i bolnice, novčano pomagali siromašne darovite 
učenike i studente itd. Ipak, iseljavanje je nanosilo 
mnogo štete našoj zemlji jer je ona ostajala bez stotina 
tisuća vrijednih i poduzimljivih radnika. Mnogi su se 
od naših iseljenika istakli svojim radom u tuđini. Do- 
voljno je spomenuti dva naša velika učenjaka — Nikolu 
Teslu i Mihaila Pupina — koji su uvijek s ponosom isti- 
cali da su »naše gore list«. 

U susjednim zemljama živi 480 000 naših sunarod- 
njaka, pripadnika jugoslavenskih nacionalnih manjina. 

Srednjovjekovni V4 a Pregled povijesti naših naroda 
prepisivač J Ik 
koja o_ — Svaki je narod ponosan na svoju prošlost. Povijest 

\ %A ih mnogih naroda ispunjena je, međutim, osvajanjima 

8 > tuđih zemalja i ugnjetavanjem drugih naroda. Naši 
) su narodi od davnih vremena, otkad su se doselili u ove 
krajeve, pa sve do naših dana, nastojali samo da oču- 
vaju svoju slobodu i da zemlju obrane od neprijatelja. 

Naša je zemlja plodna i bogata, ima divno more i 
značajan položaj na raskršću putova koji spajaju Istok 
i Zapad. Na nju su stoga u toku vjekova udarali mnogi 
osvajači. Našim su krajevima prolazile vojske Bizan- 
tinaca, Franaka, Mlečana, Mađara, Tatara, Turaka, 
Austrijanaca, Talijana, Nijemaca .i Bugara. Razjedi- 
njeni, savladani od nadmoćnog neprijatelja, naši na- 
rodi nisu saginjali glavu. Vodili su upornu i krvavu 
borbu za svoju slobodu. 

Tuđinski su gospodari svim mogućim sredstvima 
nastojali spriječiti ujedinjavanje naših naroda, bojeći 
se njihove udružene snage. Dugo im je to i uspijevalo. 
Ali danas u grbu slobodne Socijalističke Federativne Re- 
publike Jugoslavije šest buktinja gore jednim plame- 
nom i simbolično pokazuju nerazorivo jedinstvo naših 
naroda, iskovano u narodnooslobodilačkom ratu. 

Naši se narodi nisu borili samo za svoju slobodu 
i samostalnost. Radni narod naše zemlje borio se pro- 
tiv stranih, ali i domaćih izrabljivača — najprije feu- 


\M Borbe Hrvata 
\ “iak Mlečana 

atske radionice 
u starom Dubrovniku 


rbe o m oraca 
g proti " Turaka 


Turska 
nasilja 
nad rajom 


Ilirski preporođ 


Boj Srba i Turaka 
na Kosovu polju 


dalnog plemstva, kasnije kapitalista. Tom je borbom 
težio da ostvari bolji i ljepši život, dostojan čovjeka. 
U toku narodne revolucije 1941—1945. g. radni je na- 
rod preuzeo vlast u svoje ruke. Time je ujedno izmijenio 
i društveno uređenje: naša je domovina danas zemlja 
socijalizma — zemlja u kojoj više ne može biti isko- 
rišćivanja radnog čovjeka. ' 

Iako u neprestanoj borbi za opstanak, naša je do- 
movina pridonijela svoj udio i općoj kulturi čovje- 
čanstva. Još u ranome srednjem vijeku, prije nego kod | 
mnogih većih naroda, kod nas se razvila pismenost i 
procvala bogata književnost, zidale se veličanstvene 
građevine, stvarala značajna djela slikarstva i umjet- 
ničkog obrta, razvijali se gradovi sa živom trgovinom, 
a naše su lađe smjelo plovile po dalekim morima. U 
minulim stoljećima naši učenjaci širili su svijetom 
ugled zemlje iz kaje su potekli. Mladi naraštaji dana- 
šnjih naših učenjaka ističu se svojim radovima s pod- 
ručja medicine, biologije, elektrotehnike, atomske 
energije. Naši umjetnici — književnici, slikari, kipari, 
muzičari, pjevači — dobivaju značajna međunarodna 
priznanja. Mnogi proizvodi naše industrije stoje danas 
ravnopravno. uz proizvode veoma razvijenih zemalja. 
Mogli bismo reći da naša prava povijest tek počinje. 

Na (idućim stranama ove enciklopedije naveden je 
niz značajnih događaja iz prošlosti naših naroda. 


(ijiit 
7 


Narodna revolucija 


Radničko samoupravljanje i 
društveno samoupravljanje 

U V—VI st., u toku Velike seobe naroda, 
Slaveni stupaju na povijesnu pozor- 
nicu. Prema zapisima bizantskih po- 
vjesničara mnogobrojna su slavenska 
plemena = naseljavala krajeve = iza 
Karpata. Odanle počinje njihovo se- 
ljenje. Oni postepeno naseljavaju li- 
jevu obalu Dunava, a zatim prelaze 
i na Balkanski poluotok. 


Na početku VII st. Slaveni se naseljavaju 
po cijelom Balkanskom poluotoku, sve 
do južne Grčke, a na zapadu do Alpa. 


626. Slaveni i Avari poraženi su pod Ca- 
rigradom. Slaveni se nakon tog pora- 
za oslobađaju avarske nadmoći, 


Od VII—IX st. raspada se staro ple- 
mensko uređenje i postepeno nasta- 
ju prve južnoslavenske države. 


U drugoj polovici VIII st. Franci poko- 
ravaju Slovence i Hrvate. 


819. izbija u Panonskoj Hrvatskoj usta- 
nak protiv Franaka. Ustanak je vodio 
knez Ljudevit Posavski. Hrvatima su 
se pridružili Slovenci i  Timočani. 
Borbe su trajale četiri godine, i tek 
je deseta franačka vojna ugušila 
ustanak. Neuspjeh ustanka imao je 
naročito teške posljedice za Slovence. 
Oni su i pod franačkom vlasti imali 
pravo da biraju svoje knezove, a sa- 
da su to pravo izgubili. Slovenske 
knezove zamjenjuju franački grofovi, 
a franački vladar dijeli slovensku 
zemlju svojim feudalcima. Tako su 
Slovenci već u prvoj polovici IX st. 
izgubili i posljednje ostatke samo- 
stalnosti. Punih jedanaest stoljeća bo- 
rit će se za očuvanje svoje narodno- 
sti i svog teritorija. Tuđinske vlasti 
oslobodit će se tek 1918. godine. 


Iz 852. godine sačuvala se isprava kne- 
za Trpimira, u kojoj se on naziva 
»knez Hrvata«. To je prvi sačuvani 
spomen hrvatskog imena. 


zatražio je Rastislav, knez Donje 
Panonije, da mu bizantski car poša- 
lje svećenike koji znaju slavenski je- 
zik. Car mu je poslao Solunjane Kon- 
stantina (kasnije nazvanog Ćiril) i 
Metoda, koji su sastavili prvo sla- 
vensko pismo, glagoljicu, i preveli krš- 
ćanske crkvene knjige na slavenski 
jezik (jezik makedonskih Slavena ko- 
ji im je bio poznat). 


877. Hrvati i Neretljani uništili su mle- 
tačko brodovlje kod Makarske. U 


bici je ubijen i mletački dužd. Dugo 
zatim Mlečani su plaćali danak da bi 
smjeli ploviti uz našu obalu. 


Oko 925, za vladavine Tomislava, Hrvat- 
ska postaje kraljevina. Tomislav je 
prvi hrvatski vladar koji upravlja i 
Dalmacijom. 


925. održan je u Splitu crkveni sabor, na 
kojemu je započela dugotrajna i ogor- 
čena borba protiv upotrebe slaven- 
skog jezika u crkvenim obredima i 
protiv upotrebe glagoljice u crkve- 
nim knjigama. Papa u pismu Tomi- 
slavu i zahumskom vladaru Mihajlu 
ogorčeno uzvikuje: »Ta koji sin svete 
rimske crkve, kakvi ste i vi, uživa da 
se bogu vrši služba na barbarskom 
ili slavenskom jeziku?« 


9716-1014. vlada u Makedoniji car Sa- 
muilo. Njegova je država bila tada 
najveća na Balkanu, a obuhvaćala je 
čitavu Makedoniju, velik dio dana- 
šnje Grčke, Rašku, Travunju, Zahu- 
mlje, Bosnu, Srijem i dio Bugarske. 
Prijestolnica mu je bila u Ohridu, 
koji je već potkraj IX st. bio značaj- 
no središte slavenske kulture. (U 
njemu je djelovao Kliment, učenik 
Ćirila i Metoda, kojemu se pripisuje 
stvaranje novoga slavenskog pisma 
ćirilice.) U Ohridu još i danas stoje 
zidine Samuilova grada. U bici kod 
Bjelasice 1014. g. Samuilo je podlegao 
premoćnoj bizantskoj vojsci. 


1000. jaka mletačka flota osvaja na neko 
vrijeme dalmatinske otoke i gradove. 
To je prva mletačka okupacija jednog 
dijela naše obale. (Na temelju tih osva- 
janja polagali su talijanski fašisti to- 
božnje pravo na naše more i primorje.) 


1058-1074. vlada u Hrvatskoj Petar 
Krešimir IV. On se u ispravama na- 
ziva »Ja, Krešimir, kralj Hrvata i 
Dalmatinaca«, a Jadransko more zove 
»naše dalmatinsko more«, pa je oči- 
to da u njegovo vrijeme Mlečani više 
ne vladaju našom obalom. 


1077. Zeta u vrijeme vladara Mihajla po- 
staje samostalna kraljevina. 


1089. umro je hrvatski kralj Dmitar Zvo- 
nimir. Kao vazal pape Grgura VII 
vodio je za papine interese ratove da- 
leko od granica Hrvatske, obilno da- 
rivao samostane zemljom i imao oko 
sebe čitavu svitu dvorskih dostojan- 
stvenika. Potkraj Zvonimirove vlada- 
vine sve je više raslo nezadovoljstvo 
protiv njega, ali nije sigurno usta- 
novljeno je li ubijen ili je umro pri- 
rodnom smrću. Nakon toga nastale 
su borbe za prijestolje, koje su dove- 
le do gubitka državne nezavisnosti. 

Oko 1100. nastala je »Baščanska ploča« 
— kamena ploča u kojoj je uklesan 
najstariji hrvatski natpis pisan gla- 
goljskim pismom. Nađena je u Baški 
(odatle joj ime), na otoku Krku, a po- 
tječe iz vremena kralja Zvonimira, 
koji se u tekstu na ploči i spominje. 


1102, nakon dugih borbi i pregovaranja, 
ugarski (mađarski) kralj Koloman 
okrunjen je u Biogradu na moru i za 
hrvatskog vladara. Hrvatska je time 
ušla u državnu zajednicu s Ugarskom 
i prestala postojati kao potpuno ne- 
zavisna država. 


1170. proglasio se Stevan Nemanja veli- 
kim županom Raške. Smatramo ga 
osnivačem samostalne srpske države. 
U njegovo vrijeme seljaci su već bili 
vezani za zemlju; ako su bježali s 
posjeda, gospodari su imali pravo da 
ih silom vrate. 


1189. sklapa bosanski ban Kulin prvi tr- 
govački ugovor s — Dubrovčanima. 
Osigurava im slobodu kretanja i trgo- 
vanja bez plaćanja carine. 

1202. u toku IV križarskog rata, pomogli 
su križari Mlečanima da zauzmu do- 
bro utvrđeni Zadar. Mlečani su za- 
uzvrat prevezli križare do Carigrada, 
naplativši od njih samo polovicu svo- 
te ugovorene za prijevoz. Zadar je 
tada teško poharan. Zadrani su se na 
dulje vrijeme oslobodili tek u sre- 
dini XIV st. 

1214. slikar i kipar Andrija Buvina stva- 
ra prekrasne drvene vratnice splitske 
katedrale. U dalmatinskim  gradovi- 
ma, u kojima se u XIII i XIV st. ra- 
zvijaju obrti i živa trgovina, rade 
mnogi zlatari, srebrnari, slikari mini- 
jatura, klesari i graditelji. 

1217, za Stevana Prvovjenčanog, Nema- 
njina sina, Srbija postaje kraljevina. 

1219. Savi, najmlađem sinu Nemanjinu, 
uspjelo je da uspostavi samostalnu 
srpsku crkvu. Sava je postao prvi 
srpski arhiepiskop. Crkvena samostal- 
nost značila je i političku samostal- 
nost. Sava je poznat i kao pisac (na- 
pisao je životopis Stevana Nemanje). 


1240. majstor Radovan dovršava glavna 


vrata na portalu trogirske katedra- 
le. To umjetničko djelo pokazuje da 
se i na našem tlu razvijala umjetnič- 
ka djelatnost koja se mogla mjeri- 
ti s najboljim radovima savremenih 
majstora ostalih zemalja. 


1241. provalili su u Ugarsku Mongoli pod 


Batu-kanom. Palili su i plijenili sve 
odreda. Opljačkali su i Zagreb. Hr- 
vatsko-ugarski kralj Bela IV sklonio 
se pred njima u Dalmaciju. Nakon te 
provale počinje utvrđivanje mnogih 
naših gradova. 


1242. dao je Bela IV Gradecu (srednjo- 


vjekovnom naselju na području da- 
našnjega Gornjeg grada u Zagrebu) 
povelju poznatu pod imenom »Zlatna 
bula«. Time je Gradec postao slobo- 
dan kraljevski grad a njegovi su gra- 
đani dobili pravo da biraju svoga su- 
ca, da slobodno trguju i da na odre- 
đene dane održavaju sajmove. Gra- 
đani su za to morali utvrditi svoj 
grad i za vrijeme rata pomagati kra- 
lju s deset naoružanih vojnika. 


Oko sredine XIII st. otvaraju u Srbiji 


rudnike. U njima rade iskusni nje- 
mački rudari Sasi. Prvo je veliko ru- 
darsko središte Brskovo u dolini Ta- 
re. U XIV st. najvažnije rudarsko 
središte Srbije postaje Novo Brdo. 
Rudnici su donosili srpskim vladari- 
ma velike prihode. 


1272. dobila je Dubrovačka Republika svoj 


Statut — osnovni zakon svog uređe- 
nja. Po tome Statutu svu vlast u Re- 
publici imaju vlastela (aristokrati). 
Obični građani-pučani nisu mogli su- 
djelovati u upravljanju državom ako 
su se i obogatili trgovinom, novčar- 
stvom ili drugim poslovima i postali 
uvaženi građani. Takav se oblik re- 
publike zove aristokratska republika. 


1288. sastavljen je u Novome (Hrvatsko 


primorje) Vinodolski zakon, naš naj- 
stariji sačuvani zakonik. Pisan je 
glagoljicom, i hrvatskim jezikom. 


1318. uređena je u Dubrovniku prva lje- 


karna na Balkanu i jedna od naj- 
starijih u Evropi. U XIV st. Dubrov- 
čani su imali i bolnicu. Kroz čitavo 
XIV st. postojala je u Dubrovniku 
gradska škola, a oko sredine XV 
st. osnovana je neke vrste klasična 
gimnazija. 

Oko 1330. sagrađen je manastir Dečani, 


zadužbina srpskog kralja Stefana 
(Dušanova oca). Gradnju je izveo gra- 
ditelj Vita iz Kotora, i to je najveća 
građevina stare srpske arhitekture. 
Poznato je i ime jednog slikara koji 
je oslikao zidove: nazivao se »griješni 
Srđ«. Njegovo ime upućuje na Dalma- 
ciju, gdje je već tada bilo razvijeno 
slikarstvo. Zidne slike (freske) u De- 
čanima gotovo su posve sačuvane. 
I ostali srpski srednjovjekovni vlada- 
ri gradili su zadužbine. One su po 
svojoj arhitekturi i freskama veličan- 
stveni spomenici snage i bogatstva 
srednjovjekovne Srbije, ali i snage 
i zrelosti naših domaćih umjetnika. 
Njihovoj se umjetnosti danas dive lju- 
di ne samo u našoj zemlji već i u 
svijetu. 


1331—1355. vladao je Srbijom car Dušan. 


Krajem 1345. g. proglasio se u Skopju 
carem Srba i Grka. Njegova je vla- 
davina značila vrhunac razvoja srp- 
ske srednjovjekovne države. Srbija se 
tada prostirala od Dunava na sjeveru 
do Korintskog zaliva (u Grčkoj) na 
jugu. Ali, dijeleći neštedimice osvoje- 
ne zemlje velikašima, Dušan je ujed- 
no i pripremio njeno komadanje i 
raspadanje poslije svoje smrti. 


1349, na saboru u Skopju, potvrđen je 


Dušanov zakonik. Iz njega možemo 
doznati društvene i ekonomske prilike 
u Srbiji u Dušanovo vrijeme. Svu 
vlast u zemlji držala su vlastela na 
čelu s vladarom, a crkva je imala 
velike posjede i uživala mnoge povla- 
stice. Većina seljaka nije se smjela 

od 


udaljavati sa zemlje i bila je prisi- 
ljena plaćati vlasteli, caru i crkvi ra- 
zne daće i besplatno im raditi. Duša- 
nov zakonik, pisan po uzoru na bizant- 
ske zakonike, poznat je po svojim 
okrutnim kaznama: odsijecanje ruke, 
uha, nosa, itd. Kazne su bile mnogo 
strože za kmetove nego za vlastelu. 


1353. do 1391. vlada Bosnom Tvrtko I. 
U vrijeme kad se poslije Dušanove 


smrti raspala srpska država i kad su 


Hrvatsku razdirali neprekidni nemi- 
ri Tvrtku je uspjelo da okupi u bo- 
sansku državu i neke srpske i hrvat- 
ske krajeve. Na Savinu grobu u Mi- 
leševi okrunio se 1377. g. za kralja Sr- 
bije, Bosne, Primorja i Zapadnih 
strana, a 1390. g. za kralja Dalmacije, 
Hrvatske i Primorja. Država je i eko- 
nomski procvala. Tvrtkovi  zlatnici 
jedini su poznati zlatnici kovani u 
našim srednjovjekovnim državama. 


Oko 1366. Balšići postaju gospodari Zete 


(kasnije Crne Gore) i ne priznaju Du- 
šanova sina za vladara. 


1371. u bici na rijeci Marici u Bugarskoj 


1389, 28. VI, 


Od 


izvojevali su Turci svoju prvu po- 
bjedu nad srpskim velikašima. Ma- 
kedonija je došla pod tursku vlast. 
Oslobodit će se tek 1912. godine. 


sukobili su se na Kosovu 
polju Srbi i Turci. Tu je poginuo knez 
Lazar i velik dio njegove vojske. Ali 
su i Turci imali tolike gubitke da se 
savremenicima činilo da su oni po- 
raženi. Kosovska bitka značila je za 
Srbe petostoljetno ropstvo pod Tur- 
cima. 

1389. do 1427. vlada dijelom Srbije 
despot Stefan Lazarević. Isprva tur- 
ski vazal, iskoristio je privremenu 
slabost Turske i oslobodio se turske 
vlasti. U Srbiji ponovo oživljavaju 
trgovina, zanatstvo i kulturna djelat- 
nost. Ali potkraj njegova života i za 
njegova nasljednika Đurđa Brankovi- 
ća nanovo počinju turski napadi na 
Srbiju. 


1409. Ladislav Napuljski, koji je polagao 


pravo na hrvatsko-ugarski  prijesto, 
prodao je Veneciji Dalmaciju za svo- 
tu od 100000 dukata. Ali Venecija mo- 
ra još čitavo XV stoljeće voditi teške 
borbe da bi tu »kupovinu« ostvarila. 

1431. započela je gradnja šibenske kate- 


drale, prekrasnog renesansnog  spo- 
menika. Gradili su je Juraj Dalmati- 
nac, Nikola Firentinac i drugi do- 
maći majstori. 


1459. padom Smedereva dolazi čitava Sr- 


bija pod tursku vlast. 


1463. Turci, bez ijedne veće bitke, zauzi- 


Od 


maju Bosnu, koja je bila vojnički pos- 
ve nespremna za obranu. Tako je na- 
stala izreka: šaptom Bosna pade. 


1478. slovenski seljaci dižu bune pro- 
tiv feudalaca. Te bune traju čitavo 
XVI i XVII st., ali ih feudalci guše 
u krvi. 


1482. Hercegovina pada pod tursku vlast. 


1483, i slijedećih godina, u različitim mje- 


stima naše zemlje (u Lici, Crnoj Gori 
i dr.) počinju se štampati knjige na 
našem jeziku. Dotad su naše knjige 
štampane u drugim zemljama, osobito 
u Veneciji. 


1493. Turci su potukli hrvatske velikaše 


u bici na Krbavskom polju. 


1499. pala je Crna Gora pod tursku vlast. 


1508—1567. živio 


* 1510—1514. 


je dubrovački pisac 
renesansnih komedija Marin Držić: 
Njegova komedija »Dundo Maroje« i 
danas se s uspjehom prikazuje ne sa- 
mo na pozornicama naše zemlje ne- 
go i u inozemstvu. 


trajao je ustanak hvarskih 
pučana pod vodstvom Matije Ivanića 
protiv vlastele. Ustanici su zauzeli 
grad Hvar i preuzeli vlast. Ustanak je 
ugušen zbog nedovoljne organizacije i 
zbog premoćne sile hvarskih plemića, 
kojima su pomagali Mlečani. Bunu je 
opisao mletački kroničar Marin Sa- 
nu'!do. On navodi da: » ... svakako 
treba oštro nastupiti protiv drskosti 
ovih pučana kako bi se slične misli 
iščupale iz srca ostalog puka, koji bi 
možda pokušao da s oružjem u ruci 
pokori građane i plemiće i da nasiljem 
dobije ono što su ovi postigli ...« 


1520. rođen je u Labinu u Istri Matija 


Vlačić, poznat pod nadimkom Illyricus 
[Ili'rikus, što znači Ilirski], jedan od 
najpoznatijih evropskih učenjaka svo- 
ga vremena. Napisao je oko 15 nauč- 
nih djela. Bio je pristaša reformacije, 
pokreta protiv rimske crkve. Gotovo 
čitav život proveo je u Njemačkoj. 


1521. turski sultan Sulejman Veličanstve- 


ni osvojio je Beograd. Turcima se 
otvorio put u Panonsku nizinu. 

1521. Splićanin Marko Marulić pod doj- 


mom turske opasnosti izdaje u Mle- 
cima rodoljubni spjev »Juditu«, prvo 
štampano pjesničko djelo na hrvat- 
skom jeziku. 


1526. Turci su porazili ugarsku vojsku na 


Mohačkom polju, a posljednji hrvat- 
sko-ugarski vladar, Ludovik II, pogi- 
nuo je u bijegu. 


1527. u saboru na Cetinu izabrali su hr-- 


vatski velikaši Ferdinanda Habsbur- 
škog za vladara. Habsburška dina- 
stija vladat će Hrvatskom i Ugar- 
skom do 1918. godine. 


1551. štampane su prve knjige na sloven- 


skom jeziku. Tim je poslom rukovo- 
dio Primož Trubar, nazvan ocem slo- 
venske književnosti. Bio je pristaša 
reformacije. Austrijske vlasti smatra- 
le su taj pokret u Sloveniji opasnim 
jer su pristaše reformacije prevodi- 
li crkvene knjige s latinskog, grčkog 
i hebrejskog na narodni jezik, pa je 
postojala opasnost da dotada nepi- 
smeni narod počne čitati i prosvjeći- 
vati se. Trubar je morao napustiti 

domovinu zajedno sa svojim suradni- 
cima Stjepanom  Konzulom  Istrani- 
nom, Antunom Dalmatinom i drugima. 
Knjige je štampao u Njemačkoj. 


1573. izbila je u Stubici, u Hrvatskom za- 


gorju, seljačka buna pod vodstvom 
Matije Gupca. Seljaci su se digli pro- 
tiv feudalne gospode, a tražili su uki- 
danje tlake i daća, slobodu trgovine, 
bolju obranu, protiv Turaka, jer su 
neprekidno bili izvrgnuti turskim na- 
padima i pljački. Hrvatskim seljaci- 
ma pridružili su se i slovenski, no 
feudalci i carska vojska skršili su 
otpor seljaka. Ugarski historičar Ist- 
vanffy [Ištvanfi] piše: »... Prema 
onima koji su se predali i bili za- 
robljeni bjesnilo se tako da su ih 
vješali svuda po obližnjem drveću i 
po kućama u selu, na ukrštenim preč- 
kama, kako bi prolaznicima izgledali 
kao strašilo. Neke su seljake otpuštali 
s odrezanim nosom i ušima da tako 
iznakaženi budu trajan i sramotan 
spomen na bunu i zločinački trgnuti 
mač protiv gospode. No Gubec, taj 
prokleti vođa zločinačke vojske i 
kralj, kako su ga sami nazivali, živ 
je pao u zarobljeništvo i odveden u 
Zagreb, što je bilo veoma drago plem- 
stvu i njegovu vodstvu. Tu je on, 
pošto je pred njegovim očima pogub- 
ljen Andrija Pasanec, njegov zamje- 
nik u vojsci, najprije bio strašno iz- 
mrcvaren usijanim kliještima, zatim 
okrunjen usijanom željeznom krunom 
i najposlije raščetvoren kao razboj- 
nik.« 


1587. štampao je Adam Bohorič prvu slo- 


vensku gramatiku; on je poznat i kao 
sastavljač slovenskog pravopisa. Tim 
su se pravopisom, koji su po Boho- 
riču nazivali »bohorčicom«, Slovenci 
služili sve do Prešernova vremena. 

1593. bosanski paša Hasan Predojević s 


velikom vojskom navali po treći put 
na dobro utvrđeni Sisak, ali bude 
strahovito potučen. Od tog poraza 
počinje opadanje turske vojničke moći 
pa su godinu 1593. savremeni turski po- 
vjesničari nazvali »godinom propasti«. 


Na početku XVII st. u našim se kraje- 


vima još uvijek spaljuju »coprnice« 
(vještice). Slovenski povjesničar Janez 
Vajkhart Valvasor opisuje to ovako: 
»Godine 1686. u okolici Zagreba spa- 
lili su velik broj coprnica. Seljaci su 
također izrazili svoje negodovanje 
protiv tih službenica Luciferovih (đa- 
volovih), te su bez ikakva suđenja 
spalili još nekoliko takvih žena« U 
toku XVII i XVIII st. tisuće nevinih 
žena spaljene su kao žrtve vjerske 
obmane. 


1607. osnovali su isusovci prvu gimnaziju 


u Zagrebu. Počeci našega školstva se- 
žu još u VIII i IX stoljeće. 


1612. sagrađeno je na otoku Hvaru prvo 


naše javno kazalište. Stara kazališna 
zgrada postoji još i danas. 


U XVII st. samostan pavlina u Lepoglavi 


(nedaleko od Zagreba) imao je pravo 
da podjeljuje doktorat filozofije i 
teologije. Na kraju XVII st. osnovana 
je u Zagrebu »Pravoslovna akademi- 
ja«, začetak kasnijeg Zagrebačkog sve- 
učilišta. Ta akademija osposobljavala 
je mladiće za razna javna zvanja. 


1651. osnovao je Petar Zrinjski u Čabru 


(Gorski kotar) prvu manufakturu u 
Hrvatskoj. Prerađivala je i izrađivala 
željezne predmete (čavle, plugove, pot- 
kove i dr.). Dvadeset godina kasnije 
radilo je u njoj već 200 radnika. Pro- 
izvodi su se prodavali u Hrvatskoj, 
ali su se i izvozili (preko luke u Ba- 
kru) u druge zemlje. Manufakture se 
ranije javljaju u našim krajevima je- 
dino u Dubrovniku, i to već u XIV st. 


1667. stradao je Dubrovnik od strahovitog 


potresa. Požar je harao gradom 20 
dana. Grad se pretvorio u gomilu ru- 
ševina, a više je od polovice grad- 
skoga stanovništva izginulo. Kako je 
Dubrovnik već prije počeo ekonom- 
ski propadati jer su se trgovački pu- 


tovi u XVI i XVII st. sve više pre-' 


mještali na Atlantski ocean, posljedice 
strahovitog potresa ubrzale su to pro- 
padanje. 


1671. pogubljeni su hrvatski velikaši Pe- 


tar Zrinjski i Krsto Frankopan, jer su 
se pobunili protiv austrijskog cara 
Leopolda, nezadovoljni njegovim ne- 
odlučnim stavom u borbi protiv Tu- 
raka. Bečki je dvor njihova velika 
imanja zaplijenio, a porodice istrijebio. 


1683. Turci su treći put opsjeli Beč. Papa, 


Austrija i Poljska sklopili su savez 
protiv Turaka, a u našim su zemlja- 
ma buknuli ustanci. Oslabljena Tur- 
ska pod udarom savezničkih vojski, a 
naročito zbog ustanaka u našim kra- 
jevima, gubila je bitku za bitkom. 


1690, kad se austrijska vojska koja je 


prodrla sve do Kosova morala povu- 
ći, pošlo je s vojskom i 30000 srpskih 
porodica na čelu s patrijarhom Ar- 
senijem Crnojevićem. Naselili su se u 
Srijemu i Banatu. Turci su se straho- 
vito svetili narodu koji je ostao. Vođu 
makedonskih ustanika, Karpoša, na- 
bili su u Skopju na kolac. 


1697—1735. vlada Crnom Gorom  vladi- 


ka Danilo, prvi vladika iz porodice 
Petrovića, koja će Crnoj Gori dati 
još čitav niz znamenitih vladika. Da- 
nilo je počeo borbu za ujedinjavanje 
crnogorskih plemena jer je to bio 
uvjet za uspješan otpor Turcima. Pr- 
vi je uspostavio vezu s Rusijom. Da- 
nilov lik ocrtao je Njegoš u svom 
»Gorskom  vijencu«. 


1699. Austrija je sklopila mir s Turskom 


u Srijemskim Karlovcima: Slavonija, 
dio Srijema i Lika oslobođeni su tur- 
ske vlasti, a Venecija je proširila 
svoje posjede u Dalmaciji. Tako su 
naši krajevi, oslobađajući se turskog 
ropstva najviše vlastitim snagama, 
došli pod vlast Austrije i Venecije. 

1711. rođen je u Dubrovniku. Ruđer Boš- 


ković, jedan od najpoznatijih mate- 
matičara i fizičara XVIII stoljeća. 
Istakao se i svojim filozofskim dje- 
lima. Njegova se knjiga »Teorija pri- 
rodne filozofije«, na latinskom jeziku 
(1759), smatra jednim od temeljnih 
djela savremene nauke o atomima. 


1717. Austrija je proglasila slobodnu plo- 


vidbu Jadranskim morem. Austrijski 
vladari XVIII st. — Karlo VI, Ma- 
rija Terezija i Josip II — proveli su 
mnoge uredbe da bi olakšali razvoj 
privrede u svojim zemljama. Tako je; 
u sporazumu s Turskom, 1718. g. pro- 
glašena slobodna plovidba Savom i Du- 
navom (to je bila granica s Turskom), 
a godinu dana kasnije Rijeka i Trst 
postali su slobodne luke. U njima se 
bez naplate carine mogla uvoziti i 
izvoziti roba. Kako se u to doba glav- 
ni promet vršio rijekama, osposoblje- 
no je za plovidbu korito Save između 
Ljubljane i Siska. Sve življa trgovina 
žitom odvijala se Dunavom, Savom i 
Kupom do Karlovca, a otuda cestama 
u Rijeku, Bakar ili Senj, ili Savom 
do Ljubljane, pa cestom za Trst. 


1726. kmetovi, kažnjenici i vojnici grade 


prvu cestu koja je povezivala unu- 
trašnjost naše zemlje s morem. Ta je 
cesta, od Karlovca do Rijeke, nazvana 
»Karolina«, po caru Karlu VI. Gra- 
ničari su 1772-1779. g. izgradili drugu 
cestu do mora, koja je povezivala 
Karlovac sa Senjom. Po Josipu II 
prozvana je »Jozefina«. U vrijeme Na- 
poleonove vladavine u našim je kra- 
jevima građena 1806—1809. g. nova 
cesta od Karlovca do Rijeke, sada 
već s plaćenim najamnim radnicima, 
a nazvana je »Lujzijana« po Napoleo- 
novoj ženi Lujzi. Sve do izgradnje 
moderne ceste Zagreb—Rijeka služi- 
la je kao glavna cestovna veza izme- 
đu Karlovca i Rijeke. 


1737. izdao je Karlo VI prvi slavonski 


urbar. Urbari su knjige u kojima su 
popisane sve obaveze seljaka prema 
državi i feudalnoj gospodi. Ako su fe- 
udalci tražili od seljaka više od onoga 
što je urbarom potvrđeno, bilo je to 
protuzakonito. I Marija Terezija izda- 
la je dva urbara. Austrijski su vladari 


1767—1773. 


u XVIII st. nastojali zaštititi seljaka 
od samovolje feudalaca. Nisu to činili 
zato da bi ukinuli feudalno izrabljiva- 
nje, već stoga što su i sami nametali 
seljacima velike poreze. Te poreze 
seljaci ne bi mogli plaćati kad bi ih 
feudalci suviše opterećivali. Osim to- 
ga, austrijski vladari trebali su seljake 
i za svoje brojne ratove što su ih 
vodili u Evropi. 


1742. rođen je u Banatu naš najznačajniji 


književnik XVIII st., Dositej Obrado- 
vić. Nastojao je pisati narodnim jezi- 
kom i u duhu naprednih pisaca XVIII 
st, Borio se protiv vjerske zaslije- 
pljenosti i zastarjelih pogleda i običaja. 
Za vrijeme I srpskog ustanka prešao 
je u Srbiju, gdje je kao prvi ministar 
prosvjete neumorno radio na narod- 
nom prosvjećivanju. Godine 1808. ot- 
vorio je u Beogradu Veliku školu, prvu 
srednju školu u Srbiji. Vuk Karadžić 
bio je jedan od prvih đaka te škole. 
Obradović je umro u toku ustanka, 
1811. g., u Beogradu. 


vladao je Crnom Gorom 
Šćepan Mali. Iako stranac, uspjelo mu 
je, izdajući se za svrgnutoga ruskog 
cara, da udruži crnogorska plemena, 
da osnuje zajednički sud i zavede 
mir i red u zemlji. Turski paša u Ska- 
dru podmitio je njegova slugu da 
ga ubije. 


1774. otvorena je u Ljubljani prva sloven- 


ska osnovna škola. Dotada je počet- 
nih škola bilo samo po samostanima, 
župama i gradovima, a zvali su ih 
»njemačkim školama« jer se u njima 
predavalo na njemačkom jeziku. Sred- 
nje škole držali su isusovci, a na- 
stava je bila na latinskom jeziku, pa 
su ih nazivali »latinskim školama«. 
Tek potkraj XVII st. započela je u 
Ljubljani grupa obrazovanih Slovena- 
ca prosvjetiteljski rad. Bili su to bo- 
gati ljubljanski trgovac i preduzimač 
Žiga Zois [Cojsl, sakupljač narodnih 
pjesama, zatim Anton Linhart, pisac 
kazališnih djela, a prvi značajan slo- 
venski pjesnik i prosvjetitelj bio je 
Valentin Vodnik. 


1787. rodio se u Tršiću (u zapadnoj Srbiji) 


Vuk Stefanović Karadžić, reformator 
srpskoga književnog jezika. Umjesto 
dotadašnjeg umjetnog »slavjanoserb- 
skog« jezika uveo je u književnost 
čisti narodni govor. Napisao je »Srp- 
ski rječnik« i »Pismenicu« (gramati- 
ku). Sakupio je golem broj narodnih 
pjesama, pripovijedaka, poslovica i 
zagonetaka. Pojednostavnio je ćirilsko 
pismo. Ostavio nam je i dragocjene 
podatke o ljudima i događajima u 
Srbiji u prvoj polovini XIX stoljeća. 
Umro je u Beču na početku 1864. god. 


1804. buknuo je prvi srpski ustanak. Ne- 


ravna borba protiv Turaka trajala je 
devet godina. Ustanici, pod vodstvom 
Karađorđa, oslobodili su čitavu sje- 
vernu Srbiju s Beogradom. Herojske 
pobjede nad Turcima kod Ivankovca 
(1805), Mišara i Deligrada (1806) naj- 
slavnije su stranice te borbe. Na oslo- 
bođenom teritoriju organizirana je 
nova vlast. Velike su sile imale svojih 
posebnih interesa na Balkanu i u 
Turskoj pa nisu pomagale srpske 
ustanike. I među ustanicima nije bilo 
sloge. Tako su Turci 1813. g. slomili 
ustanak i ponovo zauzeli Srbiju. 


1806. ušla je francuska vojska u Dubrov- 


nik pod izgovorom da će braniti grad 
od Rusa i Crnogoraca. Dvije godine 
kasnije francuski car Napoleon I 
ukinuo je Dubrovačku Republiku. 
Slavna Republika se više neće obnoviti. 


1809. ujedinio je Napoleon I naše zemlje 


koje je dobio u ratovima s Austri- 
jom — Istru, zapadnu Korušku, 
Kranjsku, Hrvatsku (s desne obale 
Save do ušća Une) i Dalmaciju. Te 
su zemlje dobile zajedničko ime Ilir- 
ske provincije. Sjedište uprave bilo 
je u Ljubljani. Francuski jezik uve- 
den je kao službeni jezik u urede 
i škole. U vrijeme francuske vladavine 
izišle su u Zadru prve novine na hr- 
vatskom i talijanskom jeziku — 
»Kraljski  Dalmatin«. Francuska je 
uprava u našim krajevima potrajala 
do 1813. godine. 


1815. izbio je drugi srpski ustanak, pod 


vodstvom Miloša Obrenovića.  Pre- 
govori i nagađanja s Turcima, kao i 
pritisak Rusije na Tursku, bili su 
značajni za taj ustanak. Srbi su 
dobili neke olakšice, ali se položaj 
srpskog naroda nije bitno promijenio. 
Kad su 1821. g. i Grci podigli ustanak 
i kad je Turska u ratu protiv Rusije 
poražena, bio je sultan prinuđen da 
1830. g. izda hatišerif (ukaz), po koje- 
mu je Srbija dobila samoupravu — 
samostalnost u vođenju svojih unu- 
trašnjih poslova. Miloš je postao na- 
sljedni srpski knez, a Srbija je pri- 
znavala samo vrhovnu tursku vlast. 
Turske spahije morale su napustiti 
Srbiju, a srpski su seljaci dobili ze- 
mlju. Tako su u Srbiji zajedno s Tur- 
cima nestali i feudalni odnosi. 


1826. osnovana je u Pešti Matica srpska 


sa zadatkom »rasprostranjenja i pro- 
sveštenija naroda srpskog« i da se 
»knjige rukopisne srpske na svet iz- 
daju i rasprostranjuju«. Danas je sje- 
dište Matice srpske u Novom Sadu. 

1830. Ljudevit Gaj izdaje prvi hrvatski 
pravopis, pod naslovom »Kratka os- 
nova — horvatsko-slavonskoga  pravo- 
pisanja«. 


1830—1851. vladao _ je u Crnoj Gori 
Petar Petrović Njegoš, pjesnik »Gor- 
skog vijenca«, jednog od najznačajni- 
jih naših književnih djela. Spjev je 
pun dubokih misli o ljudskom životu 
uopće te o životu Crnogoraca, o nji- 
hovim patnjama i borbama protiv 
Turaka. Njegoš nije samo velik pje- 
snik već i značajan državnik. Nasta- 
vio je rad svog prethodnika Petra I 
na izgradnji crnogorske države. 


NOVINE HORVATZKE. 


pei 

1835. izlaze u Zagrebu »Novine horvatz- 
ke«, prve novine samo na hrvatskom 
jeziku. Izdaje ih Ljudevit Gaj, jedan 
od pokretača ilirskog preporoda. No- 
vine uskoro mijenjaju ime u »lIlirske 
novine« i pišu štokavskim narječjem. 


1842. osnovana je u Zagrebu Matica ilir- 
ska, kasnije nazvana Matica hrvat- 
ska. U vrijeme ilirskog preporoda 
imala je zadaću da vodi brigu o Ga- 
jevim novinama i štampariji te da 
izdaje naučne, poučne i zabavne knji- 
ge. Matica hrvatska djeluje i danas. 


1843. održao je u Hrvatskom saboru Ivan 
Kukuljević Sakcinski prvi put posla- 
nički govor na hrvatskom jeziku. Do 
toga vremena govorili su u saboru 
latinski. 


1847. Hrvatski sabor proglasio je hrvatski 
službenim jezikom. 


1848. izbile su revolucije u većini evrop- 
skih zemalja. Drmali su se temelji feu- 
dalnog društva i u Ausiriji. Građani, 
seljaci, radnici, a tako isto i svi po- 
tlačeni narodi Austrije — Mađari, Če- 
si, Slovaci, Slovenci, Hrvati, Srbi, Ru- 
munji — tražili su svoja prava. Car 
je bio prisiljen da ukine kmetstvo, 
ali seljaci nisu dobili zemlju. Ona 


je ostala vlasništvo feudalaca. Zagor- 
ski seljaci, smatrajući da su preva- 
reni, napadali su na feudalna imanja 
i nisu htjeli plaćati daće. Jelačić, ko- 
ji je 1848. g. imenovan hrvatskim ba- 
nom i vrhovnim zapovjednikom Kra- 
jine, u krvi je ugušio seljačke pobune. 
U Hrvatskoj se sastao prvi Sabor u 
kojemu su sudjelovali i predstavnici 
građana i krajišnika. (Dotad su samo 
plemići imali pravo učestvovati u ra- 
du Sabora) Sabor je tražio ujedi- 
njenje svih hrvatskih zemalja. Vojvo- 
đanski Srbi tražili su stvaranje Srpske 
Vojvodine i sjedinjenje s Hrvatskom, 
a Slovenci su tražili ujedinjenje svih 
slovenskih zemalja. Svuda su isticani 
zahtjevi da se u školama i u javnom 
životu upotrebljava narodni jezik. 
Car je isprva popuštao pred naletom 
revolucije. Htio je samo dobiti nešto 
vremena. Ali kad mu je uspjelo 
ugušiti revoluciju u Italiji i Mađar- 
skoj, poništio je sve slobode koje su 
naši narodi stekli u toku revolucije 
ili koje im je bio obećao. Nastalo je 
razdoblje nasilja, koje po austrijskom 
ministru Bachu [Bahu] zovemo Ba- 
chov apsolutizam. 


1862, 1. X, otvoren je saobraćaj na prvoj 


našoj željezničkoj pruzi: Zidani Most 
— Zagreb — Sisak. Godine 1865. pre- 
dana je prometu željeznička pruga 
Zagreb — Karlovac, 1872. g. Banjaluka 
— Bosanski Novi, 1873. g. Karlovac 
— Rijeka, a 1884. g. Beograd — Niš. 


1866. osnovana je u Zagrebu Jugoslaven- 


ska akademija znanosti i umjetnosti, 
u to doba jedini naučni zavod na či- 
tavome slavenskom Jugu. Postoji još 
i danas kao najviša naučna ustanova 
u SR Hrvatskoj. 


1867. turske posade, koje su se još uvijek 


nalazile u gradovima Srbije, morale 
su napustiti zemlju. Kao jedini znak 
turske vlasti u Srbiji ostala je oba- 
veza da se u gradovima uz srpsku 
zastavu mora viti i turska. Srbija je 
u stvari postala potpuno nezavisna. 


1878. odobrile su velike sile na Berlin- 


skom kongresu da Austro-Ugarska 
okupira Bosnu i Hercegovinu. Tako 
je još jedna naša zemlja doživjela 
nesreću da se jedna tuđinska vlast 
zamijeni drugom. Namjesto turskih 
feudalaca došli su austrijski i ma- 
đarski kapitalisti. Na Berlinskom kon- 
gresu velike su sile priznale nezavi- 
snost Srbiji i Crnoj Gori. 


1881. rođen je u Užicu Dimitrije Tucović, 


osnivač — Srpske = socijaldemokratske 
partije — prve partije srpskog pro- 
letarijata. Zalagao se, kao i Svetozar 
Marković, za ujedinjenje svih Južnih 
Slavena u jedinstvenu državu — re- 
publiku ravnopravnih naroda, kakvu 
su naši narodi izborili u toku na- 


rodnooslobodilačkog rata. Poginuo je 
u prvom svjetskom ratu u borbi pro- 
tiv austrijske vojske, koja je prodrla 
u Srbiju. U Beogradu, na velikom 
trgu koji nosi njegovo ime, stoji i 
njegovo poprsje. 


1868. sklopljena je Ugarsko-hrvatska na- 
godba. Time je Hrvatska potpuno iz- 
gubila samostalnost. Mađarski vele- 
posjednici i kapitalisti izvozili su preko 
Rijeke svoje proizvode na svjetsko 1890, 1 


1856. rođen je u Smiljanu u Lici naš 


veliki učenjak Nikola Tesla. Naj- =. odkad Padićba bira 


veći dio života proveo je u Sjedinje- 
nim Američkim Državama, gdje je i 
umro 1943. g. Posvetio se naučnoistra- 
živačkom radu na području električ- 
ne energije.  Mnogobrojnim svojim 
pronalascima (osobito iz oblasti izmje- 
ničnih struja, telekomunikacija, radio- 
fonije i dr.) uvrstio se među pionire 
moderne nauke i tehnike. U Beogradu 
je otvoren Muzej Nikole Tesle, koji 
omogućuje posjetiocima da bolje upo- 
znaju njegov život i rad i zasluge za 
razvoj nauke. 


1858. Crnogorci su pobijedili znatno nad- 


moćniju tursku vojsku u osmodnev- 
noj bici na Grahovu. Bila je to naj- 
veća pobjeda Crnogoraca nad Turci- 
ma u XIX st. Odjeknula je ne samo 
među Južnim Slavenima nego i širom 
Evrope. 


1861. Makedonac Dimitar Miladinov izda- 


je u Zagrebu prvu zbirku makedon- 
skih narodnih pjesama. Braća Kon- 
stantin i Dimitar Miladinov zalagali 
su se za upotrebu makedonskog jezi- 
ka u školama i javnom životu. Sa- 
kupljali su narodne pjesme i pripo- 
vijetke u vrijeme kad su Turci još 
uvijek vladali Makedonijom i kad su 
grčki svećenici preko crkve širili grčki 
utjecaj u Makedoniji. Obojica su otro- 
vani u carigradskoj tamnici 1862. god. 


tržište, pa je taj izlaz na more bio 
za njih od životne važnosti. Hrvatsku 
je zato trebalo pretvoriti u mađarsku 
pokrajinu, a hrvatski narod pomađa- 
riti. U Hrvatskoj je sve više rastao 
otpor protiv takve politike. 


1871. u Beogradu izdaje Svetozar Marko- 


vić socijalistički list »Radenik«. Mar- 
ković je jedan od prvih boraca za 
širenje socijalističkih ideja u Srbiji. 
Toj je borbi žrtvovao sve svoje sna- 
ge. Umro je u tridesetoj godini ži- 
vota, iscrpen progonima, zatvorom i 
tuberkulozom. 


1874. otvoreno je u Zagrebu Sveučilište. 


Iste je godine uvedeno i obavezno 
osnovno školovanje. 


1875. izbio je ustanak bosanske i herce- 


govačke raje. Seljaci su se digli pro- 
tiv turskih feudalaca i turske vlasti. 
Iako su ustanike potpomagale Srbija 
i Crna Gora pa zajedno s Rusijom 
povele i rat protiv Turaka, Turci su 
1877. god. ustanak raje u krvi ugušili. 

proslava Prvog maja. 


1892. rodio se u Kumrovcu Josip Broz 


Tito. U njegovoj rodnoj kući nalazi 
se danas spomen-muzej. 


1893. stvorena je u Makedoniji revolucio- 


narna organizacija poznata pod skra- 
ćenim imenom VMRO. Imala je za 
cilj oslobođenje Makedonije od tur- 
ske vlasti. Njen najistaknutiji vođa 
bio je Goce Delčev. U vrijeme kad 
su vlastodršci Srbije, Bugarske i Gr- 
čke željeli »osloboditi« Makedoniju da 
bi joj nametnuli svoju vlast, VMRO 
je isticala da Makedonci treba da se 
oslobode svojim vlastitim snagama. 


1894. osnovana je u Hrvatskoj prva rad- 


nička partija (Socijaldemokratska 
stranka Hrvatske i Slavonije). Dvije 
godine kasnije osnovana je radnička 
partija i u Sloveniji (Jugoslavenska 
socijaldemokratska partija). To po- 
kazuje da je potkraj XIX st. snaga 
proletarijata u našim zemljama sve 
više rasla. 


1903. je godina poznata po burnim zbiva- 


njima u Hrvatskoj, Srbiji i Makedo- 
niji. U Hrvatskoj se razbuktao narodni 
pokret protiv zloglasne vladavine bana 
Khuen-Hećdervaryja [Kuen-Hedervari- 
jal, pa je ban morao napustiti Hrvat- 
sku. U Srbiji je ubijen kralj Aleksan- 
dar Obrenović i doveden na prijestolje 
Petar Karađorđević. U Makedoniji je 
pod vodstvom VMRO izbio Ilindenski 
ustanak (ime je dobio po tome što je 
buknuo na Ilindan, tj. 2. VIII). U ogor- 
čenoj borbi protiv turske strahovlade 
makedonski su ustanici postigli naj- 
veću pobjedu oslobađanjem grada 
Krušova i proglašenjem Krušovske Re- 
publike. Turci su nakon tri mjeseca 
ustanak ugušili i za odmazdu spalili 
oko 10000 kuća, uništili 135 sela, pobili 
preko 2000 ustanika i mirnog stanovni- 
štva, a velik broj ljudi strpali u tam- 
nice. Vođa VMRO (= Vnatrešnja ma- 
kedonstvujušča revolucionarna orga- 
nizacija), Goce Delčev, poginuo je u 
borbi. 


1908. Bosna i Hercegovina pripojene su 


Austro-Ugarskoj. Takav se čin zove 
aneksija. 


1912—1913. vode _ se balkanski ratovi, 


Počeli su kao borba balkanskih na- 
roda za istjerivanje Turaka s Bal- 
kana, a završili su kao borba balkan- 
skih država za podjelu tek oslobođene 
Makedonije.. S balkanskim ratovima 
prestaje turska vlast nad našim na- 
rodima, ali je oslobođena Makedonija 
podijeljena među tri balkanske dr- 
žave: Grčku, Bugarsku i Srbiju. Al- 
banija je stvorena kao samostalna 
država. 


1914, 28. VI, Gavrilo Princip, član revo- 


lucionarne — omladinske organizacije 
»Mlada Bosna«, izvršio je u Sarajevu 
atentat na austro-ugarskog prijesto- 
lonasljednika, nadvojvodu Ferdinan- 
da. Austro-ugarska vlada iskoristila 
je taj atentat kao povod da započne 
prvi svjetski rat (> ZNAČAJNI DO- 
GAĐAJI U POVIJESTI ČOVJEČAN- 
STVA). U sarajevskom spomen-muzeju 
Gavrila Principa čuvaju se dokumen- 
ti o radu »Mlade Bosne«, o organiza- 
torima atentata, kao i o herojskom 
držanju na smrt osuđenih omladinaca. 


1914, u augustu, austro-ugarska je vojska 


upala u Srbiju. Njeni su komandanti 
bili uvjereni da će obračun s malom 
Srbijom biti brz i lak. Dogodilo se 
suprotno: doživjeli su težak poraz. U 
Srbiji je poginulo 50000 austro-ugar- 
skih vojnika. Bitke na planini Ceru 
i Suvoboru i na Kolubari velike su 
srpske pobjede u I svjetskom ratu. 


1915. sklopljen je Londonski ugovor: Ru- 


sija, Francuska i Engleska, saveznice 
u I svjetskom ratu, uspjele su prido- 
biti Italiju na svoju stranu, obećavši 
joj Slovensko primorje, Trst, Istru s 
kvarnerskim otocima i dio Dalmacije, 
kao i neke druge teritorije. Tako su 
velike sile trgovale našim zemljama 
iza leđa naših naroda. Nakon sklapa- 
nja Londonskog ugovora osnovali su 
jugoslavenski političari, koji su se u 
vrijeme rata našli u inozemstvu, Ju- 
goslavenski odbor. Zadatak mu je bio 
da spriječi izvršavanje Londonskog 
sporazuma i da upozna svjetsku jav- 
nost s potrebom ujedinjenja jugosla- 
venskih naroda. 


1915, u jesen, započela je druga ofenziva 


na Srbiju. Ukliještena između austro- 
-ugarske i njemačke vojske s jedne 
strane i bugarske s druge strane, 
srpska se vojska mogla probijati pre- 
ma savezničkim snagama u Grčkoj je- 
dino kroz, teško prolazne albanske 
planine. U studenoj zimi, gladna i 
iznurena, izgubila je više od 77000 
vojnika, a od 200000 ljudi koji su se 
povlačili s vojskom ostalo je u životu 
samo 60000. Na malom otočiću Vidu 


kraj otoka Krfa u Grčkoj nalazi se. 


groblje srpskih vojnika koji su se 
probili do mora, ali su podlegli napo- 
rima puta i bolesti. Srbija i Crna Go- 
ra bile su pregažene i okupirane. 


1918, u septembru, u jeku velike save- 


zničke ofenzive na Zapadu, započela je 
i ofenziva na Solunskoj fronti. Srp- 
ski i francuski vojnici probili su bu- 
garsku frontu i oslobodili Makedoniju 
i Srbiju. U isto je vrijeme oslobođena 
i Crna Gora. U oktobru se raspala 
Austro-Ugarska. Od jugoslavenskih 
naroda na teritoriju Austro-Ugarske 
stvorena je Država Slovenaca, Hr- 
vata i Srba na čelu s Narodnim .vije- 
ćem. Tako je nestalo habsburške i ma- 
đarske vlasti nad našim narodima. 

1918, 1. decembra, proglašeno je ujedinje- 


nje Države Slovenaca, Hrvata i Srba 
s Kraljevinom Srbijom i Crnom Go- 
rom u jedinstvenu Kraljevinu Srba, 
Hrvata i Slovenaca (SHS). Prestala 
je stoljetna tuđinska vladavina i os- 
tvareno ujedinjenje jugoslavenskih. 
naroda. Ali nova država nije ispunila 
nade naših naroda jer u njoj nije bi- 
lo ravnopravnosti ni prave slobode. 


1919, 21. IV, socijalističke partije pojedi- 


nih naših zemalja ujedinile su se u 
Beogradu na Kongresu ujedinjenja u 
jedinstvenu radničku partiju Jugosla- 
vije, koja je kasnije dobila naziv Ko- 
munistička partija Jugoslavije (KPJ). 
Iste godine osnovan je i Savez komu- 
nističke omladine Jugoslavije (SKOJ). 


1920. Rapalskim ugovorom između Italije 


i Kraljevine SHS pripojeni su Italiji 
Istra, Zadar i otok Lastovo. Kasnije 
je Italija pripojila i Rijeku. 


1920, 29. XII, donesena je zloglasna na- 


redba o zabrani rada KPJ, SKOJ-a 
i revolucionarnih radničkih sindika- 
ta. Naredba je bila objavljena na pla- 
katu pod naslovom »Obznana« pa je 
po njemu dobila ime. Kako je rad- 
nički pokret u godinama 1919. i 1920. 
sve više jačao, a komunisti su pobje- 
đivali na općinskim izborima i dobili 
58 poslaničkih mjesta u novoizabranoj 
narodnoj = skupštini, buržoazija je 
s pravom smatrala da su joj radnička 
klasa i KPJ najveći neprijatelji na 
putu učvršćenja vlasti i da zato mora 
najprije s njima obračunati. »Obzna- 
na« je bila samo uvod u taj obračun. 
Slijedio je period rasturanja partij- 
.skih i sindikalnih organizacija, a ko- 
munisti su hapšeni, mučeni i ubijani 
po tamnicama. Komunistička partija 
morala se povući u ilegalnost. 


1921, 28. VI, donijela je Narodna skup- 


ština Ustav Kraljevine SHS. Po tom 
ustavu zemlja je postala parlamen- 
tarna monarhija, ali je to ostalo pra- 
zno slovo jer je kralj dobio tako ve- 
lika prava da je postavljao i smje- 
njivao vlade, raspuštao skupštinu, a 
da sam nije nikome bio odgovoran za 
svoj rad. (U zemlji koja je doista 
parlamentarna vlade bira i smjenju- 
je parlament ili narodna skupština.) 
Ustav je priznao samo tri nacional- 
nosti: Srbe, Hrvate i Slovence, a Ma- 
kedonce i Crnogorce i ne spominje. 
Zato zemlja i nije bila podijeljena 
prema nacionalnosti, već na oblasti, 
kojima su granice samovoljno povu- 
čene. Tako je Ustav (koji je nazvan 
Vidovdanski jer je donesen na Vi- 
dovdan) omogućio nacionalno ugnje- 
tavanje i provođenje kraljeve samovo- 
lje. No kralju je i takav ustav smetao. 


1928, 4. VIII, uhapšen je u Zagrebu drug 


Tito, koji je tada bio sekretar Mje- 
snog komiteta KPJ za grad Zagreb. 
Prilikom saslušavanja na suđenju re- 
kao je: »Ne osjećam se krivim jer ne 
smatram ovaj sud kompetentnim, već 
samo sud Partije.« Presuda je glasila: 
pet godina robije. — Osuđivani na 
dugogodišnju robiju, komunisti nisu 
klonuli duhom, već su robijašnice 
pretvarali u partijske škole. Tu su 
proučavali marksističku literaturu, a 
stariji su drugovi prenosili znanje i 
iskustvo na mlađe. Drug Moša Pija- 
de preveo je na robiji u Srijemskoj 
Mitrovici Marxov »Kapital«. 


1929, 6. I, kralj Aleksandar raspustio je 


Narodnu skupštinu i uveo diktaturu 
— samovladu kralja i dvorske klike 
— poznatu pod imenom Šestojanuar- 
ska diktatura. Naziv zemlje promije- 
njen je u Kraljevina Jugoslavija. Na- 
stalo je razdoblje još jačega nacional- 
nog ugnjetavanja i progona radničke 
klase i KPJ. Iste su godine ubijeni 
sekretar CK KPJ Đuro Đaković i či- 
tavo rukovodstvo SKOJ-a. 


1934. ubijen je u Marseilleu [Marselju] 


u Francuskoj kralj Aleksandar. Na- 
mjesničko vijeće (koje vlada mjesto 
maloljetnog kralja Petra) sve više ve- 
zuje našu zemlju uz fašističku Nje- 
mačku i Italiju. 


1937. drug Tito postaje sekretar CK KPJ. 


To je bila značajna prekretnica u ra- 
du Partije. Centralni komitet, koji se 


već godinama nalazio u inozemstvu, 


vraća se u zemlju i, premda u dubo- 
koj ilegalnosti, direktno rukovodi svim 
akcijama radničke klase i KPJ i pri- 
prema ih za sudbonosne događaje jer 
se već moglo naslućivati da će usko- 
ro doći do novoga svjetskog rata. 


1940, novembra mjeseca, održana je u 


Zagrebu pod rukovodstvom druga Ti- 
ta V partijska konferencija. Ona je 
upozorila na sve veću opasnost od fa- 
šističkog napada na našu zemlju i na 
potrebu da komunisti pripremaju na- 
rodne mase za otpor osvajaču te da 
nastave borbu protiv vlade koja pri- 
prema predaju zemlje fašističkim si- 
lama. Zaključujući konferenciju, drug 
Tito je izrekao ove proročanske rije- 
či: »Drugovi, pred nama su odlučni 
dani. Naprijed sada u konačnu borbu! 


Iduću konferenciju moramo održati u 
zemlji oslobođenoj i od tuđina i od 
kapitalista.« Jugoslavenski komunisti 
to su i ostvarili. 


1941, 25. II, vlada Cvetković—Maček 


pristupa fašističkom Trojnom paktu 
(savezu između Njemačke, Italije i 
Japana). 


1941, 27. III, stotine hiljada građana ši- 


rom zemlje, predvođeni komunistima, 
protestiraju protiv pristupanja Troj- 
nom paktu. Demonstracije, koje su 
dosegle vrhunac u Beogradu, pokazale 
su čitavu svijetu da će naši narodi 
radije dati i svoje živote u borbi za 
slobodu i nezavisnost, negoli postati 
fašističko roblje. Srušena je vlada 
Cvetković—Maček koja je potpisala 
pristupanje Paktu. 


1941, 6. IV, bez objave rata Njemačka i 


Italija napale su Jugoslaviju. Isti dan 
strahovito je bombardiran Beograd. U 
našu su zemlju prodrli njemački i ta- 
lijanski fašisti, a pridružili su im se 
njihovi saveznici — Mađarska, Ru- 
munjska i Bugarska. 


1941, 10. IV, održana je u Zagrebu sjed- 


nica CK KPJ. Odlučeno je da se po- 
duzmu sve mjere za pripremanje na- 
rodnog ustanka protiv napadača. Stvo- 
ren je Vojni komitet na čelu s dru- 
gom Titom. Isti dan njemački okupa- 
tori ulaze u Zagreb i proglašuju usta- 
šku »Nezavisnu Državu Hrvatsku«. 


1941, 18. IV, nakon nepuna dva tjedna 


otpora kapitulirala je vojska Kralje- 
vine Jugoslavije. Kralj, vlada i mnogi 
viši oficiri pobjegli su u inozem- 
stvo i ponijeli sa sobom zlato Narod- 
ne banke. Zemlju su prepustili teškoj 
sudbini. Vojnici i preostali oficiri ju- 
goslavenske vojske predani su u rop- 
stvo fašistima. Počeli su teški dani 
okupacije Jugoslavije, koju su osva- 
jači podijelili između sebe. 


1941, 22. VI, Njemačka je napala na 


Sovjetski Savez. Isti dan odštampan 
je proglas CK KPJ, u kojemu se po- 
ziva na općenarodni ustanak protiv 
okupatora: »Vi koji stenjete pod oku- 
patorskom čizmom, svi vi koji ljubite 

slobodu i nezavisnost, koji nećete fa- 
šističkog ropstva — znajte da je ku- 
cnuo čas borbe za vaše oslobođenje 
od fašističkog osvajača. Zato pridone- 
site svoj dio u borbi za našu slobodu 
pod vodstvom KP Jugoslavije!« 

1941, 27. VI, na sjednici CK KPJ u Beo- 
gradu odlučeno je da se obrazuje 
Glavni štab — Narodnooslobodilačkih 
partizanskih odreda Jugoslavije. Ge- 
neralni sekretar Partije drug Tito vr- 
ši od tog časa i dužnost komandanta 
svih partizanskih odreda. 

1941, 4. VII, Politbiro CK KPJ donosi od- 
luku da počne ustanak te da svi par- 
tizanski odredi odmah stupe u borbu. 

1941, 7. VII, počinje narodni ustanak u 
Srbiji. Isti dan ustaše strijeljaju u 
Zagrebu istaknute komuniste Ognje- 
na Pricu, Otokara Keršovanija i Bo- 
židara Adžiju. 


1941, 13. VII, planuo je ustanak u Crnoj 
Gori, 22. VII u Sloveniji, a 27. VII 
dižu se ustanci u Hrvatskoj i u Bosni 
i Hercegovini. 


1941, 26. IX, održano je na oslobođenom 
teritoriju u Stolicama (kod Krupnja, u 
Srbiji) vojno savjetovanje. Poslije 
savjetovanja u Stolicama ustanak na- 
ših naroda prima sve izrazitiji karak- 
ter narodne revolucije i oslobodilačkog 
rata. 


1941, 11. X, izbio je narodni ustanak u 
Makedoniji. 


1941, od septembra do novembra, traje I 
neprijateljska ofenziva na oslobođeni 
teritorij u Srbiji. Nijemcima se pri- 
družuju i četnici Draže Mihajlovića. 


1941, 22. XII formirana je u Rudom (u 
istočnoj Bosni) Prva proleterska udar- 
na brigada. Vrhovni komandant Na- 
rodnooslobodilačkih odreda Jugosla- 
vije drug Tito izdao je tim povodom 
ovo naređenje: »Po odobrenju Cen- 
tralnog komiteta Komunističke par- 
tije Jugoslavije, 22. decembra 1941. 


godine formirana je od najboljih di- 
jelova partizanskih jedinica Prva pro- 
leterska narodnooslobodilačka udarna 
brigada. U sastav te brigade ulaze sve 
narodnosti Jugoslavije jer će time 
predstavljati borbeno jedinstvo svih 
naših naroda u borbi za konačno 
oslobođenje od mrskih okupatora i 
njihovih domaćih slugu.« 


1942, 26—27. XI, održano je Prvo zasjeda- 


nje Antifašističkog vijeća narodnog 
oslobođenja Jugoslavije (AVNOJ-a) u 
oslobođenom Bihaću. 


1942. 27. XII, održan je u Bihaću Prvi 


kongres Antifašističke omladine Ju- 
goslavije. 


1943, od januara do aprila, trajala je IV 


neprijateljska ofenziva. Nijemcima i 
Talijanima nije uspjelo da na terito- 
riju zapadne Bosne stegnu obruč oko 
glavnine partizanskih jedinica na čelu 
s Vrhovnim štabom. U znamenitoj bici 
za ranjenike na Neretvi, kojom je lič- 
no rukovodio drug Tito, naše su jedi- 
nice ne samo prešle Neretvu i uni- 
štile četničke snage već su spasile i 
4000 ranjenih i bolesnih drugova. 


1943, od maja do juna, vodila se najteža 


bitka u historiji našega oslobodilačkog 
rata. 130000 neprijateljskih vojnika 
steglo je na brdovitu terenu između 
Pive i Tare 20 000 naših boraca i velik 
broj ranjenika. Trostruki je obruč ne- 
prijatelja probijen, a legendarne bitke 
na Sutjesci i Zelengori ostat će prim- 
jeri heroizma, o kojem je drug Tito 
govorio na V kongresu KPJ: »Mi smo 
u borbi za vrijeme Pete ofenzive izgu- 
bili oko osam hiljada drugova, divnih 
boraca, komandira, komandanata i 
politkomesara. Većinom su to bili čla- 
novi Partije i SKOJ-a. No mi smo 
razbili gvozdeni obruč neprijatelja i 
odmah, onako izgladnjeli i iznureni, 
pošli da čistimo istočnu Bosnu od ne- 
prijatelja. Takvu vojsku mogla je od- 
gojiti samo Komunistička partija.« 


1943, 13—14. VI, održano je Prvo za- 


sjedanje Zemaljskog antifašističkog 
vijeća narodnog oslobođenja Hrvatske 
(ZAVNOH-a) na Plitvičkim jezerima. 


1943, 8. LX, kapitulirala je Italija, a naša 


je vojska razoružala 12 talijanskih di- 
vizija i tako naoružala nove desetke 
tisuća boraca. Tada je oslobođena go- 
tovo čitava Dalmacija s otocima. 


1943, 26—27. XI, održana je u Mrkonjić- 


-Gradu osnivačka skupština Zemalj- 
skog antifašističkog vijeća narodnog 
oslobođenja Bosne _ i Hercegovine 
(ZAVNOBiH-a), 


s: 3 
Q 


1943, 29—30. XI, trajalo je Drugo za- 


sjedanje AVNOJ-a u Jajcu. Na nje- 
mu su udareni temelji našoj novoj dr- 
žavnoj zajednici. Donesene su značaj- 
ne odluke, od kojih su najvažnije: 1. 
AVNOJ postaje vrhovno zakonodav- 
no i izvršno narodno predstavničko 
tijelo Jugoslavije; 2. AVNOJ bira Na- 
cionalni komitet oslobođenja Jugosla- 
vije koji vrši dužnost narodne vlade; 
3. ne priznaje se jugoslavenska vlada 
u inozemstvu i oduzima joj se pravo 
da zastupa narode Jugoslavije; 4. za- 
branjuje se povratak u zemlju kralju 
Petru II Karađorđeviću dok narodi 
Jugoslavije o tome ne odluče poslije 
oslobođenja zemlje; 5. Jugoslavija se 
izgrađuje na federativnom principu: 
time ona postaje bratska zajednica 
ravnopravnih naroda Srba, Hrvata, 
Slovenaca, Makedonaca i Crnogoraca; 
6. drugu Titu dodjeljuje se čin mar- 
šala Jugoslavije; 7. Jugoslaviji se pri- 
ključuju naše zemlje, gradovi i otoci 
što ih je Italija bila otela nakon I 
svjetskog rata. 


1944, 19—20. II, održano je u Črnomelju 


I zasjedanje Slovenskega narodno- 
osvobodilnega sveta (SNOS-a). 


1944, 8—9. V, održano je u Topuskom 


III zasjedanje ZAVNOH-a. Zaključe- 
no je da se ZAVNOH pretvori u Sa- 
bor Hrvatske. 


1944, 25. V, njemačka komanda, nemoćna 


da poduzme novu odlučnu ofenzivu, 

pokušava da hvatanjem druga Tita i 
Vrhovnog štaba obezglavi NOB, pa 
na sam Titov rođendan spušta u Dr- 
var padobranski desant. Ali od preko 
600 padobranaca spasilo se svega 130, 
a da ni druga Tita ni Vrhovni štab 
nisu uspjeli uhvatiti, 


1944, 13—14. VII, obrazovana je u Kolašinu 


Crnogorska antifašistička skupština 
narodnog oslobođenja (CASNO). 


1944, 2. VIII, u manastiru sv. Prohora 


Pčinjskog, u Makedoniji, održano je 
I zasjedanje ASNOM-a (Antifašističko 
sobranie na narodnoto osloboduvanje 
na Makedonija). 


1944, 20. X, jedinice Narodnooslobodilačke 


vojske, uz pomoć sovjetske armije, 
oslobađaju Beograd. 


1944, 11. XI, održano je u oslobođenom 


Beogradu zasjedanje = Antifašističke 
skupštine narodnog oslobođenja Srbi- 
je (ASNOS-a). Ta je skupština progla- 
šena vrhovnim zakonodavnim i izvr- 
šnim organom Srbije. 


1945, 7. III, sastavljena je vlada Demo- 


kratske Federativne Jugoslavije na če- 
lu s drugom Titom. 


1945, 8. V, jedinice Narodnooslobodilačke 


vojske oslobađaju Zagreb. — Isti dan 
Njemačka je potpisala kapitulaciju, pa 
se 9. V slavi u svijetu kao Dan pobjede 
nad fašizmom. Ali ostaci fašističke voj- 
ske u Jugoslaviji položili su oružje 
tek 15. maja. 


1945, 26. VIII, Narodna skupština Demo- 


kratske Federativne Jugoslavije (DFJ) 
usvojila je rezoluciju o priključenju 
Slovenskog primorja, Beneške Slove- 
nije, Istre, Rijeke, Zadra, otoka La- 
stova i Palagruža matici zemlji. Ti su 
naši krajevi nakon prvoga svjetskog 
rata bili pod vlašću fašističke Italije. 


1953, 13. I, kao dopuna Ustavu, donesen 
je Ustavni zakon. Njime su obuhva- 
ćene promjene u razvitku naše zemlje 
od donošenja Ustava, osobito radnič- 
ko samoupravljanje i društveno upra- 
vljanje u organima narodne vlasti. 


1953, 14. I, drug Tito izabran je za pred- 
sjednika Republike. (Dotada je imao 
naziv predsjednika Savezne vlade.) 


1955, 2. VI, vlada SSSR-a i FNR Jugo- 

1945, 23. VIII, Zakonom o agrarnoj reformi 
ukinuti su ostaci feudalnih odnosa iz 1947, 28. IV, donesen je Zakon o Petogo- 


stare Jugoslavije. Veleposjednicima je 
oduzeta zemlja iznad — dopuštenog 
maksimuma (35 ha, a od 1953. g. 10 ha) 
i podijeljena zemljoradnicima bez ze- 
mlje ili s vrlo malo zemlje, poljopri- 
vrednim dobrima i seljačkim radnim 
zadrugama. Tako je zemlja pripala 
onima koji je obrađuju. 


1945, 11. XI, održani su prvi izbori u novoj 


Jugoslaviji za Ustavotvornu skupšti- 
nu. Za kandidate Narodne fronte gla- 
salo je 96% birača. Oni su time gla- 
sali za tekovine narodne revolucije, 
za novu Jugoslaviju, a protiv monar- 
hije i povratka na staro. 


1945, 29. XI, Ustavotvorna skupština pro- 


glasila je Jugoslaviju federativnom 
narodnom republikom i time potvrdila 
odluke AVNOJ-a iz 1943. god. 


1946, 31. I, proglašen je Ustav Federativ- 


ne Narodne Republike Jugoslavije. 
Njime su konačno ozakonjene sve te- 
kovine naše narodne revolucije, a naj- 
važnije su: uređenje države na fede- 
rativnoj (saveznoj) osnovi, ravnoprav- 
nost svih naših naroda i narodni od- 
bori kao organi narodne vlasti. 


1946, 1. V, krenula je naša omladina na 


svoju prvu veliku radnu akciju — iz- 
gradnju željezničke pruge Brčko — 
Banovići — i time dala značajan prilog 
obnovi svoje domovine. 


1946, 5. XII, usvojila je Savezna narodna 


skupština Zakon o nacionalizaciji pri- 
vrednih poduzeća, a drugi zakon o 
nacionalizaciji, koji je obuhvatio sve 
preostale dijelove privatno-kapitalis- 
tičkog sektora, donesen je 1948. godi- 
ne. Tako su, u skladu s odredbama 
Ustava, cjelokupno rudarstvo, industri- 
ja, trgovina na veliko i druge privredne 
grane postali općenarodno vlasništvo. 


dišnjem planu, kojim je određen raz- 
voj naše privrede do 1951. g. Predvi- 
đene su mjere kojima će se suzbiti 
privredna zaostalost zemlje i podići 
blagostanje naroda. U prvi red je ista- 
knuta potreba industrijalizacije i elek- 
trifikacije čitave zemlje. 


1947, 16. IX, po mirovnom ugovoru s Ita- 


lijom, priključuju se Jugoslaviji Istra 
i Slovensko primorje, osim Trsta. 


1948, 28. VI, objavljena je rezolucija In- 


formbiroa. Veliki ugled što ga je 
naša zemlja stekla u toku NOR-a i 
poslijeratne izgradnje smetao je ta- 
dašnjem rukovodstvu SSSR-a na čelu 
sa Staljinom. Ono je iskoristilo orga- 
nizaciju Informbiroa (Informacioni bi- 
ro komunističkih partija), koje je član 
bila i naša zemlja, za napad na Ju- 
goslaviju. U rezoluciji Informbiroa 
optužili su naše rukovodioce da su za 
vrijeme NOR-a surađivali s fašistima 
i da nakon rata rade protiv interesa 
socijalizma. Pozivali su naš narod da 
svrgne svoje rukovodioce, prijetili nam 
oružanom silom, obustavljali već pla- 
ćene isporuke našim tvornicama kako 
bi nam otežali izvršenje Petogodišnjeg 
plana. Mi smo izdržali sve te teškoće, 
uporno izgrađivali socijalističke odnose 
i borili se za ravnopravnost među 
narodima. 


1948, 21—29. VII, održan je u Beogradu 


V kongres Komunističke partije Ju- 
goslavije, prvi nakon oslobođenja. 
Kongres je jednodušno izrazio povje- 
renje rukovodstvu Partije i osudio ne- 
pravedne optužbe Informbiroa. Donio 
je novi Program i Statut KPJ. 


1950, 27. VI, izglasan je zakon kojim su 


sve tvornice, rudnici i druga privredna 
poduzeća u našoj zemlji predana na 


upravu radničkim kolektivima. Tako 
je prvi put u povijesti ostvarena mi- 
sao: tvornice radnicima! 


1952, 2—T7. XI, održan je u Zagrebu VI 


kongres KPJ. Tu su razrađene osnove 
za dalje razvijanje socijalističke demo- 
kracije. Komunistička partija Jugosla- 
vije promijenila je tada svoj naziv u 
Savez komunista Jugoslavije (SKJ). 

slavije izdale su u Beogradu zajednič- 
ku izjavu, poznatu pod nazivom Beo- 
gradska deklaracija. Nakon Staljino- 
ve smrti novo rukovodstvo SSSR-a i 
Komunistička partija Sovjetskog Sa- 
veza osudili su Staljinovu politiku i 
njegov stav prema Jugoslaviji. Beo- 
gradska deklaracija priznala je na- 
čelo ravnopravnosti svih zemalja i 
nemiješanja u unutarnje poslove dru- 
gih naroda. To je bila velika pobjeda 
načela za koje se naša zemlja borila. 


1957, 25—27. VI, zasjedao je u Beogradu 


Prvi kongres radničkih savjeta Jugo- 
slavije. 


1958, 22—26. IV, održan je u Ljubljani 


VII kongres Saveza komunista Jugo- 
slavije. Kongres je donio novi Pro- 
gram SKJ. U Programu se ističe da 
milijuni ljudi širom svijeta ostvaruju 
socijalističko društvo, ali se ono u 
svakoj zemlji ostvaruje na način koji 
toj zemlji najbolje odgovara. Socijali- 
stičko društvo je ona zajednica u ko- 
joj su sredstva za proizvodnju dru- 
štveno vlasništvo i u kojoj je rad sva- 
kog pojedinca osnovno mjerilo koje od- 
ređuje njegov položaj u tome dru- 
štvu. U takvoj zajednici svaki građa- 
nin sudjeluje u odlučivanju i u uprav- 
ljanju svim društvenim poslovima. 


1959, 28. XII, pušten je u pogon prvi naš 


pokusni atomski reaktor u institutu 
»Boris Kidrič« (Vinča kod Beograda). 


1961, 1—6. IX, trajala je u Beogradu Kon- 


ferencija šefova država i vlada nesvr- 
stanih zemalja, nazvana i Beogradska 
konferencija. Konferencija je istakla 
da su aktivna miroljubiva koegzisten- 
cija među narodima i poštivanje sva- 
čijeg prava na nezavisnost temelji na- 
pretka čovječanstva. 


1963, 7. IV, Savezna narodna skupština 


prihvatila je novi Ustav. U njemu su 
razrađeni principi socijalističkog sa- 
moupravljanja u proizvodnji i raspo- 
djeli, u skladu s potrebama savreme- 
noga socijalističkog društva.  Nepo- 
sredno nakon toga proglašeni su i novi 
ustavi šest socijalističkih republika. 


1964, 7. IX, počeli su radovi na našem naj- 


većem gradilištu — golemoj brani i 
hidroelektrani u Đerdapu na Dunavu. 


Naši kulturnohistorijski spomenici 


stari grad u Ptuj 
(XI—XVIII st.) 


Spomenik nije samo brončan ili kamen 
kip, postavljen na postolje, koji prikazuje 
neku slavnu ličnost ili nas sjeća na zna- 
čajan događaj. U širem smislu spomenici 
su svi očuvani predmeti iz dalje i bliže 
prošlosti. To mogu biti umjetnički spome- 
nici — građevine, kipovi, slike — ali isto 
tako i posve obični predmeti kojima su 
se ljudi nekoć služili u svakodnevnom Eutrazije RR RAKA 
životu. Spomenik može biti krhotina ze- u Poreču (VI st.) 
mljane posude pretpovijesnog čovjeka, 
nakit iz davne grobnice, staro oružje, ru- 
kopis ili davno štampana knjiga, zani- 
mljiva i lijepa palača (koja možda i danas 
služi svojoj svrsi), pa čak i cijeli grad (na 
primjer kod nas Dubrovnik, Bar i drugi). 
Spomenici su i jednostavne kuće gdje su 


stari grad u Varaždinu 
(KXV—XVIII st.) 


kula Lotršćak 


u Zagrebu 
(XIH st.) 


bolnica 


Baščanska ploč 


Sisački grać 
(XVI st.) 


tvrđava Nehaj 


nađena na Krk Pu 
se rodili, živjeli ili umrli znameniti ljudi OI st.) ( : 
naše povijesti: borci za slobodu naših na- pribasrgresismh, 
čenjaci jetnici i Puli (I st.) 
roda, učenjaci, umjetnici. U spomenike u zvoni katea 
i i i i XIHI st. 
ubrajamo i ostatke brvnara i drugih u Rabu (XI i st) == ZT kojoj je 
zgrada u kojima su za vrijeme narodno- zasjedao ZAVNOH 


oslobodilačkog rata bile smještene bolnice, spilja Vrhovnog štala 
Partizanske štamparije itd., zatim oružje jag od petne 
iz prvih dana narodnog ustanka, pa i čitave predjele gdje su bile 
slavne bitke (npr. na Sutjesci, na Kozari, kod Drvara i drugdje). 
Svi ti ostaci govore o načinu života i o stupnju kulture ljudi u 
određenom historijskom razdoblju: o tome čime su se ljudi bavili, 
što su mislili, osjećali, vjerovali, čega su se bojali, čemu su se nadali, 
za čim su težili. Zato te ostatke zovemo kulturnohistorijski spomenici. POV KV si 
Neki kulturnohistorijski spomenici predstavljaju tek zanimljiv 
podatak za učenjaka; mnogi svojim sadržajem i svojom ljepotom 
govore svakom čovjeku. To su živi svjedoci prošlih vremena — od katedrala u Trogiru 
pradavnih dana do nedavne jučerašnjice. Oni nam omogućuju da pona 
bolje upoznamo prošlost naših naroda i da se njome ponosimo. 
U golemu broju naših kulturnohistorijskih spomenika ima ih 


rekonstrukcija Dioklecijanove 
palače u Splitu (III i IV st) t 


mnogo koji su po historijskoj i umjetničkoj vrijednosti značajni Mara | 

ne samo za nas Jugoslavene nego i za cijelo kulturno čovječanstvo. "folije 

U takve spomenike možemo ubrojiti: rimski amfiteatar u Puli, palaču ai = 

cara Dioklecijana u Splitu, Eufrazijevu baziliku u Poreču, Baščansku ploču, stare manastire u pan mg <a 
Srbiji i Makedoniji, koji nisu samo zanimljivi kao krasne građevine nego i kao mjesta bogata 

freskama velike umjetničke vrijednosti, zatim stara bogumilska groblja u Bosni i Hercegovini 

obilježena kamenim stećcima (nadgrobnim spomenicima posebna oblika), tvrđavu u Smederevu, salje inim velikaka jeti 
uskočki grad Klis, kneževe palače u Dubrovniku i Rabu, starohrvatske crkve u “Zadru, dvorove Bara 


u Ptuju i Celju, mostove u Mostaru i Višegradu, utvrde na Kalemegdanu u Beogradu, stare 
zgrade zagrebačkog Gornjeg grada, spomenik Neznanom junaku na Avali, Titovu rodnu kuću 
u Kumrovcu, zgradu u Jajcu u kojoj je održano II zasjedanje AVNOJ-a, gubilište u Jajincima (blizu Beograda) gdje 
su okupatori strijeljali naše rodoljube, spomen-groblje u Kragujevcu i mnoge druge spomenike. Ima ih na tisuće. 

Mnogo je naših spomenika uništeno u prošlosti jer nitko nije vodio brigu o njima. Vrijeme je nagrizalo i tro- 
šilo stare zidine i kule, palače i crkve, mostove i druge građevine, ili su ih ljudi rušili: često su za gradnju kuće, 
bunara, staje ili za popločavanje ulica upotrebljavali rimske spomenike, stupove i kamenje iz naših 'starih dvorova, 
kula, zidina. Značajne povijesne spomenike razorili su ili odnijeli različiti okupatori — od Mlečana i Turaka pa 
sve do Nijemaca i Talijana za vrijeme prošlog rata. : 

Svi spomenici kulture u našoj zemlji zaštićeni su posebnim zakonom, koji je donesen odmah nakon oslobođenja. 
Predmeti koji imaju kulturnohistorijsku vrijednost — staro oružje, nakit, kovan novac, značajan - spis, vrijedna 
slika itd. — spremaju se i čuvaju u > MUZEJIMA I GALERIJAMA i u arhivima. Veliki spomenici — historijske 
zgrade, mostovi i druge građevine — ostaju na mjestu gdje su podignuti, ali ih nitko ne smije rušiti ni mijenjati. 

Posebni stručnjaci — konzervatori — brinu se o očuvanju historijskih spomenika.  Restauratori obnavljaju 
oštećene dijelove i daju predmetu oblik i izgled kakav je nekad imao. Iskopavanjem i proučavanjem ostataka iz 

davnih vremena bave se arheolozi, a nađene predmete smještaju i čuvaju u arheološkim muzejima. Naši 
arheološki muzeji imaju bogate zbirke nalaza iz pretpovijesnog doba, iz vremena Ilira i Tračana, iz doba 
Rimljana i Grka i starijeg razdoblja naše povijesti. Posebnu skupinu čine spomenici umjetničke vrijed- 
nosti: kameni kipovi, reljefi, stupovi s lijepo isklesanim glavicama (kapitelima) itd. Oni se u muzeju 
obično izlažu u posebnom odjelu, koji se zove lapidarij (latinski: lapis = kamen). Nalazi iz novijeg vre- 
mena čuvaju se u povijesnim (historijskim) muzejima, a predmeti iz narodnooslobodilačkog rata u mu- 


s 

općinska vijećnica 
u Slavonskoj Požegi 

(XVII st.) 


tvrđava u Petrovarađinu 
(XVII st.) 


starohrvatska 

naušnica iz 

Bijelog Brda 
(VEI st.) 


LJ 
kuća u Jajcu u kojoj je 
zasjedao AVNOJ 
Husref-begova džamija 
u Sarajevu (XVI st.) 


bazilike »Stupovi« ml 


Knina (XI st.) ka a 

most paše Sokolovića 
u Višegradu (XVI st.) 


stari most 
u Mostaru 
(XVI st.) 


+ 


kula Minčeta (XIV st.) i 
Knežev dvor (XV—XVI st.) 
u Dubrovniku 


(XIV st.) 


ostaci s Dokleje 
(HI st.) 


ke od \ 
stari dio građa u Budvi 
(XV st.) 


Na ovoj slici. prikazani su tek neki naši značajni kulturnohistorijski spomenici. 
Karta bi postala posve nepregledna kada bi na njoj bilo više takvih sličica. A 
kad bismo htjeli dati samo popis svih važnijih spomenika, on bi zapremao mnogo 
stranica ove naše enciklopedije. Na sličicama su spomenici prikazani onako kako 
danas izgledaju. Tek su nekoji (amfiteatar u Puli i Dioklecijanova palača) rekon- 
struirani, tj. prikazani onako kako su nekad izgledali. Kulturnohistorijski 
spomenici iz vremena narodnooslobodilačke borbe prikazani su crvenim crtežima. 

Zindan-kapija u Kalemegdđanskoj 
tvrđavi u Beograđu (XVI st.) 


A 


di 13 im 


manastir Dečani 


zejima narodne revolucije. 

U našoj zemlji djeluje veći 
broj zavoda za zaštitu spome- 
nika kulture (konzervatorskih 
zavoda). Među njihovim  oso- 
bljem ima povjesničara, povje- 
sničara umjetnosti, arheologa, 
arhitekata, slikara, kemičara i 

drugih stručnjaka. Ti 
zavodi čuvaju spo- 
menike kulture u ime 
čitave naše zajednice 
pa imaju organe > 
DRUŠTVENOG SA- 
MOUPRAVLJANJA. 


grad despota Brankovića u Smeđderevu 
(XV st.) 


tvrđava manastira Manasije 

» manastir Stuđenica g] H 
HI st. : = fostaci Caričina grada 
E Miom doku i a đ ž # “kod Niša (VI st.) 
st bogumilski stećak ii 

crkva Sv. Petar i Pavao m 2 
u Bijelom Polju (XII st.) uTTE 
crkva Sv. Tripun š ka - 
u Kotoru (XII—XVI st) / 4 a 


manastir Gračanica 
(XIV st.) 


Kuršumli-han u Skopju 


an 


manastir Nerezi 7 


freska iz manastira 
Lesnova (XIV st.): 
lik despota Olivera 


crkva Sv. Sofija 
u Ohridu (XI st.) 

Izvori energije 


Savremenu privredu ne možemo zamisliti bez gole- 
mih količina energije za pokretanje strojeva u tvorni- 
cama, rudnicima, električnim centralama itd. 


Mnoge razvijene zemlje u svijetu nemaju svih va- 
žnijih vrsta izvora energije. Mi smo tu u sretnom polo- 
žaju. Imamo velike zalihe vodene snage i ugljena, a 
donekle i nafte. Uskoro ćemo primjenjivati u industrij- 
ske svrhe i >> ATOMSKU ENERGIJU. 

—> UGLJEN je još uvijek najvažniji izvor energije 
u svjetskoj industriji. Naše su zalihe ugljena procije- 
njene na 24 milijarde t, pa bi nam (uz potrošnju kakva 
je danas) dotekle još i za 1000 i više godina. Nemamo, 
ipak, boljih vrsta ugljena, koje su potrebne osobito za 
proizvodnju željeza i čelika. 

Nalazišta nafte koja danas najviše iskorišćujemo 
leže uglavnom na rubu nekadašnjeg Panonskog mora. 
Najviše se nafte vadi u Hrvatskoj i Sloveniji, a 
mnogo manje u Vojvodini. Cjelokupne naše zalihe 
nafte cijene:se na 70 milijuna t, te bi nam mogle tra- 
jati još 50 godina. Računa se da će uskoro domaća nafta 

podmirivati gotovo sve potrebe naše industrije, te će se 
uvoz nafte veoma smanjiti. 

Najvažniji je i najobilniji naš izvor energije snaga 
riječnih tokova. Jugoslavija je pretežno brdovita, pa 
su joj rijeke kratke, bogate vodom i imaju znatan pad. 
Njihova je snaga neiscrpna jer se neprekidno obnav- 
lja. Zasad iskorišćujemo tek malen dio toga prirodnog 
bogatstva, ali su mnoge velike hidrocentrale u gradnji, 
a slijedit će im i druge. Iskoristiva snaga svih naših rije- 
ka zajedno iznosi oko 50 milijardi kWh. (Kad bismo tu 
količinu htjeli zamijeniti ljudskom radnom snagom, tre- 
balo bi 400 milijarda ljudi koji bi radili bez prekida, i 
dan i noć.) Po bogatstvu vodenom energijom (hidroener- 
gijom) Jugoslavija je na četvrtome mjestu u Evropi. 
Vodena snaga služi u prvom redu za dobivanje električne 
energije. Sve se naše hidrocentrale povezuju dalekovo- 
dima (> ELEKTRIČNA ENERGIJA) u golem jedinstven 
sistem. Elektrifikacija naše zemlje otvara novo razdoblje 
u razvoju naše privrede i čini osnovu našeg napretka. 

Uskoro ćemo početi iskorišćivati i izvore > ATOM- 
SKE ENERGIJE, kojima naša zemlja ne oskudijeva. 


Izvoz i uvoz 


Da bismo svoju zemlju industrijalizirali i elektrifi- 
cirali, moramo nabavljati mnogo strojeva, uređaja i 
materijala, koje mi još uvijek ne proizvodimo. To mo- 
ramo kupovati u inozemstvu, tj. uvoziti. Da bismo imali 
čime platiti, moramo drugim zemljama prodavati viško- 
ve onoga što mi proizvodimo, tj. izvoziti. 

Svaka država nastoji da njen izvoz po vrijednosti 
u novcu bude veći od uvoza jer će joj tada ostati višak 
novca. Kažemo da će njezina vanjska trgovina biti 
aktivna. Ako je uvoz veći od izvoza, vanjska trgovina 
je pasivna. Tada država duguje novac drugim drža- 
vama pa mora tražiti nove mogućnosti da svoje dugove 
podmiri. 

Prije rata izvozili smo uglavnom poljoprivredne 
proizvode (žito, stoku, jaja, vunu i dr.) i industrijske 
sirovine (drvo, boksit, bakarnu rudu itd.) jer smo bili 
zaostala poljoprivredna zemlja. Takva je roba na među- 
narodnom tržištu imala nisku cijenu. Uvozili smo skupu 
industrijsku robu jer naša industrija nije bila razvijena. 

Zato nam je odnos između izvoza i uvoza bio nepovoljan. 
Sad se stanje znatno popravilo, ali nam je još uvijek 
uvoz veći od izvoza jer privredni razvoj traži vremena. 
Razliku između uvoza i izvoza pokrivamo drugim sred- 
stvima (npr. prihodima od turizma). Nastojimo izvoziti 
što manje sirovina, a što više prerađene robe, za koju 
možemo dobiti više novaca. Mjesto sirovog drveta izvo- 
zimo sve više parketa, drvenog namještaja, lesonitskih 
ploča, celuloze i sl.; umjesto bakarne rude izvozimo ba- 
kar prerađen u bakrenu žicu, kabele i drugo. Mjesto da 
izvozimo kukuruz, bolje je da njime tovimo svinje pa 
onda prodamo suhomesne prerađevine i mast. Po vrijed- 
nosti u dinarima god. 1965. iznosio je naš ukupni izvoz 
2860 milijuna novih dinara, a uvoz 3510 milijuna. Prema 
novčanoj vrijednosti prodane i kupljene robe, izvezli 
smo najviše hrane, strojeva i drugih industrijskih pro- 
izvoda, a uvezli najviše strojeva i raznih sirovina. 
Naša industrija neprestano napreduje, pa danas već 
izvozimo svakovrsne industrijske proizvode — od ča- 
vala do brodova i uređaja za hidrocentrale. Naša roba ide 
u sve krajeve svijeta, u osamdesetak raznih zemalja. 

Razvoj naše privrede 


Kao rijetko koja zemlja u svijetu, Jugoslavija obi- 
luje različitim prirodnim bogatstvima. Ona ima more, 
rijeke s mnogo vodene snage, obilje ruda i šuma itd. 
I pored tih bogatstava bila je ona donedavno posve ne- 
razvijena i siromašna zemlja. Naši krajevi pod Turcima 
u svemu su zaostali. U krajevima pod Austro-Ugarskom 
tuđinska je vlast silom sprečavala razvoj privrede, oso- 
bito industrije, želeći da naša prirodna bogatstva isko- 
rišćuje za razvoj svoje industrije. : 

Stanje se nije mnogo popravilo ni nakon oslobo- 
đenja od tuđina i stvaranja bivše Jugoslavije. Stranci 
su (osobito Francuzi, a kasnije i Nijemci i Englezi) 
ulagali svoj novac i gradili kod nas industrijske pruge, 
rudnike, tvornice i dr., ali su svu zaradu uzimali sebi. 
Polovica novca uloženog u industriju pripadala je stran- 
cima (u metalnoj industriji čak 9/10). 

Za vrijeme drugoga svjetskog rata neprijatelj je 
našoj zemlji nanio teške gubitke. Poubijao je 1 700 000 
ljudi, spalio ili razorio 800 000 zgrada, uništio ili oštetio 
1500 lokomotiva, 46 000 vagona, 36 000 automobila, 
odvukao ili uništio 800000 konja, 6500000 ovaca i 
koza, 2500 000 goveda, posjekao u šumi 50 000 000 m: 
drva. Razorio je naše tvornice, električne centrale, mo- 
stove, željezničke pruge, ceste, potopio brodove... 

Prvi je zadatak narodne vlasti nakon oslobođenja 
bio: obnoviti zemlju. Ali naša nam revolucija nije do- 
nijela samo oslobođenje od neprijatelja. Ona je radnom 
čovjeku donijela istovremeno i oslobođenje od izrablji- 
vanja. Zato su odmah nakon oslobođenja stvorene 
osnove za novu, socijalističku privredu. 

Oduzeto je 1500000 ha zemlje onima koji je nisu 
obrađivali — veleposjednicima, crkvi, bankama i dru- 
gima. Polovicu te zemlje preuzela je država, drugu je 
polovicu razdijelila siromašnim seljacima bez zemlje. 
(To je agrarna reforma.) Slična je mjera poduzeta pre- 
ma kapitalistima koji su iskorišćivali radnu snagu 
radnika. Njihovi rudnici, banke, mlinovi, električne 
centrale, hoteli, trgovine, kinematografi itd. postali 
su vlasništvo države. (Ta se mjera zove podržavljivanje 
ili nacionalizacija.) Nedugo zatim predane su te tvor- 
nice, rudnici itd. na upravljanje radnicima koji u 
njima rade (> RADNIČKO SAMOUPRAVLJANJE). 
Tako je prestao najamni odnos radnika prema državi: 
radnik je postao u isto vrijeme i proizvođač i upravljač, 
a državna imovina postala je općenarodna (društvena). 
Tako daleko u razvoju socijalističke privrede nije došla 
nijedna druga zemlja u svijetu. 

U našoj privredi postoje sada, privremeno, tri sek- 
tora: društveni, zadružni i privatni. Društveni sektor 
obuhvaća svu industriju, rudarstvo, promet, bankar- 
stvo, trgovinu, velika poljoprivredna dobra i sl. Za- 


družni je sektor nastao udruživanjem sitnih proizvođača 
u poljoprivredi i obrtu. Privatni sektor ostatak je iz 
staroga, kapitalističkoga uređenja, a zadržao se također 
u obrtu, ugostiteljstvu i poljoprivredi. 

U cjelokupnoj našoj privredi najveći broj ljudi 
(47,5%) upošljava > POLJOPRIVREDA. Ona je done- 
davno bila zaostala za poljoprivredom u razvijenim 
zemljama, a sada se naglo razvija. Unapređujemo je 
sve većom primjenom strojeva (mehanizacijom), upo- 
trebom raznih umjetnih gnojiva i > MELIORACI- 
JAMA ZEMLJIŠTA (navodnjavanjem i odvodnjava- 
njem). U tome prednjače poljoprivredna dobra, opće 
poljoprivredne i seljačke radne zadruge (>> ZADRUGE). 

U našem > STOČARSTVU prelazi se na uzgajanje 
plemenitih pasmina stoke. One traže više njege, ali i 
daju znatno veći prinos. I tu daju dobar primjer poljo- 
privredna dobra i neke seljačke radne zadruge. 

I > RIBOLOV donosi mnogo više koristi kad se 
obavlja savremenim sredstvima i na savremen način. 
Unapređenju našega morskog ribarstva služi Oceano- 
grafski institut u Splitu, a moderniji način ribolova 
primjenjuju ribarske zadruge. 

Naša je zemlja vrlo bogata šumama, a naše se drvo 
odlikuje svojom kakvoćom. (Slavonski je hrast, npr., 
čuven nadaleko.) Neprekidan razvoj naše drvne indu- 
strije traži da se uzgoju i razboritom iskorišćivanju 
šuma posvećuje sve veća briga. 

Po svome rudnom bogatstvu naši su krajevi bili po- 
znati još u doba Ilira i Rimljana. Oni su otvarali > 
RUDNIKE srebra, zlata, olova, bakra, željeza i drugih 
kovina. Danas Jugoslavija po proizvodnji antimona 
stoji na prvome mjestu u Evropi i na petom u svi- 
jetu, po proizvodnji bakra peta je u Evropi, po proiz- 
vodnji olova treća u Evropi i sedma u svijetu, a po pro- 
izvodnji žive treća u Evropi i šesta u svijetu. Sve više 
unapređujemo proizvodnju željeza i čelika jer su oni 
osnova za razvoj teške industrije. 

Obilje sirovina i nagla elektrifikacija zemlje omo- 
gućuju značajan uspon naše > INDUSTRIJE. Ona je 
od 1939. do 1957. god. porasla trostruko, a do god. 1966. 
gotovo osam puta. (Tako nagao razvoj industrije, osim 
u Japanu, ne možemo naći ni u jedrioj drugoj zemlji . 
na svijetu.) Danas naša industrija izrađuje za tržište i 
proizvode koje nikada dosada nismo izrađivali: kom- 
pletne uređaje za električne centrale, aparate za pranje 
i sušenje rublja, automatske telefonske centrale, foto- 
-aparate, kino-aparature, traktore, kombajne, kamione, 
tramvaje, lokomotive, mostove, rendgenske aparate, 
radio-aparate, televizijske aparate, pisaće i računske 
strojeve, hladionike, mnoge lijekove, plastične mase, 
umjetna vlakna itd. Prije smo sve to uvozili, a danas 
mnoge od nabrojenih proizvoda izvozimo širom svijeta. 


U godini 1964. naš narodni (nacionalni) dohodak iznosio je ukupno 3739000 milijuna starih dinara. U tom dohotku sudjelovali su u postocima: 


48%/9 20%/o 12%/9 7% 6% 5% 2%/9 
industrija poljoprivreda trgovina građevinarstvo saobraćaj zanatstvo šumarstvo 
i ugostiteljstvo 

Ako stanje naše industrijske proizvodnje u godini 1939. računamo kao 100%, onda se pro- 


PREGLED E 
UKUPNE izvodnja u slijedećem razdoblju kretala ovako: 
PROIZVODNJE FRE 1948. 1950. 1952. 1956. 1958. 1965. 
79 % 150% 172% 164%, 267%/4 345% 748% 
1939. 1952. 1965. 
CRNA 
I OBOJENA željeza 101 000 t željeza 273000 t željeza 1115 000 t 
METALURGIJA čelika 235 000 t čelika 442 000 t čelika 1 769 000 t 
bakra 64 106 t bakra 54 209 t bakra 125 000 t 
aluminija 1795 t aluminija 2563 t aluminija 41 000 t 
1939. 1952. 1965. 
teretni 
vagoni —_ teretni vagoni 210 teretni vagoni 4848 
PROIZVODNJA traktori = traktori 789 traktori 7 430 
VOZILA kamioni — kamioni 654 kamioni 9572 
osobni 
automobili — osobni automobili = osobni automobili 35 880 
motocikli — motocikli — motocikli 49 000 
bicikli -- bicikli 9 329 bicikli 273 000 
1939. 1952. 1965. 
radio- 
PROIZVODI -aparati kb. radio-aparati 27 298 radio-aparati 504 000 
ELEKTRO- telefonski telefonski telefonski aparati 98 000 
INDUSTRIJE aparati E aparati 19 141 televizijski 
televizijski televizijski apašati 254 000 
aparati = aparati = 
1939. 1952. 1965. 
pamučne vunene pamučne vunene pamučne vunene 
PROIZVODI = tkanine tkanine tkanine tkanine tkanine tkanine 
TEKSTILNE 111000000 12000 000 112 000.000 m? 20 000 000 m? 398 000.000 m? 54 000.000 mt 
INDUSTRIJE m? m? 
konfekcija konfekcija konfekcija 
7 000 000 m? 22 000 000 _ m? 96 000 000 m? 
1939. 1952. 1964. 
tjestenina 11 000 t tjestenina 24 000 t tjestenina 49 000 € 
suhom. roba 4000 t suhom. roba 8000 t suhom. roba 38 000 + 
zi ool konzerve 5.000 t konzerve 8000 t maa 113 000 t 
PREHRAMBE šećer 108.000 € šećer 58 000 t Šar 331 000 € 
INDUSTRIJE — glatkiši 5.000 t slatkiši 9.000 t slatkiši 50 000 t 
ulje 21 000 ulje 19 000 t ulje 106 000 t 
margarin ot margarin ot margarin 21 000 t 
OBJEKTI 16 milijuna m> brana i nasipa, 2428 km kanala, 5935.km vodovodnih dovoda, 15 467 km putova, 
sara 6610 milijuna _mi ulica i trgova, 144 km mostova i vijadukata, 2677 km željezničkih pruga, 


26072 km dalekovoda, 887 km naftovoda i plinovoda, 14 milijuna m“ industrijskih zgrada, 
40,5. milijuna _ m“ stambenih zgrada 

1965. GOD. 


PROIZ- 
VODNJA 
KRUŠNIH 
ŽITARICA 


PROIZ- 
VODNJA 
SECĆERNE 
REPE 


ISKORIŠCI- 
VANJE 


POPLAVLJENI 
OBJEKTI I 
ZEMLJIŠTE 


oranice i vrtovi 7 610 000 ha 


bare'i 
trstici 
pašnjaci 4 470 000 ha 75 000 ha 


1939. 1949. 
3 200 000 t 
1939. 1949. 


922 000 t 


8 688 000 ha pod šumom sa 983 000 000 m? drveta 


voćnjaci i vinogradi livade 
696 000 ha 1980 000 ha 


zemljište pod šumom 8 688 000 ha 


1965. 
2 790 000 t 3 600 000 t 
1965. 


1100 000 t 2 620 000 t 


Posječeno drveta 


4 116.000 _m*_2 241 000 /m* 7 748 000 mi 


jelovine hrastovine — bukovine 


1643 000 m? ostaloga tvrdog drveta 
1 481 000 _ m: ostaloga mekog drveta 


1955. 1955. 1955. 1955. 
16 303 kuće 121 km želj. pruga 1034 km putova 183 000 ha oranica 
1965. 1965. 1965. 1965. 
21 314 kuća 65 km želj. pruga 408 km putova 79 000 ha oranica 

Navodnjene površine: 1964. — 127 000 ha, od 
1954. — 65 381 ha, od to- toga umjetnom kišom 
ga umjetnom kišom 449 ha 34 000 ha 

1939. 1949. 1965. 
7 032 000 t ugljena 12 107 000 t ugljena 29 980 000 t ugljena 
1 000 t nafte 63 000 t nafte 2 063 000 t nafte 
2 628 000 m? plina 8 324 000 m? plina 273 957 000 mi plina 

1939. 1949. 1965. 

1173 2214 15 523 
milijuna kWh milijuna kWh milijuna kWh 

PREHRANA GRADSKOG I SEOSKOG STANOVNIŠTVA 
Građska obitčlj od 4 člana pojede prosječno na go- 
dinu: 420 kg kruha; 100 kg mesa i mesnih prerađe- 
vina, 62 kg masti i ulja, 170 kg krumpira, 176 kg 
svježeg povrća, 114 kg voća, 12 kg pekmeza, 62 kg 
šećera, 320 1 mlijeka, 380 komađa jaja i tako dalje. 
Seoska obitelj od 4 člana pojede prosječno na go- 
dinu: 1120 kg brašna, 72 kg mesa i mesnih prera- 
đevina, 40 kg masti i ulja, 152 kg krumpira, 116 kg 
svježeg povrća, 68 kg voća, 5 kg pekmeza, 24 kg še- 
ćera i međa, 296 I mlijeka, 240 komada jaja i tako dalje. 
Lijeva polovica slike u osmerokutu prikazuje godišnji 
jelovnik gradske, a desna polovica seoske obitelji. 


i 


BOLNICE I DRUGE ZDRAVSTVENE USTANOVE 


STANJE ŠKOLSTVA U 


Osnovnih škola... 
Gimnazija... «44. 
Stručnih škola ..,.. 
Visokih i viših škola . 
Umjetničkih škola ... 
Ostalih škola... 


suše: 


16 radiostanica ho 
ukupne jačine 398 kV 
301 000 naa 


18 Tadio.stanica 
| ukupne jačine 986 kWh 
|_890 000 pretplatnika 


NARODNA I RADNIČKA SVEUČILIŠTA | : 
na 3 1964. | 
So ča sea 
Polazni Gira s8, RT, ZLI : 1371 000 
na sveučilišta Sa deka 247. 
Ks eda ka uso ii M ; 1920 000 


Broj dssikva MEKE 
elu štićenika gura? 


pone 


hororjed vao DERE LASG 
. za piće i duhan... : 
za nabavku. namještaja ru aa 


= DRUŠTVENO SAMOUPRAVLJANJE 


u školskim odborima 110 265 ljuđi M SED x 

u raznim savjetima | 618571judi (KANE, PRIME Loa E Paše 
du: Ka mens jota kojji 42 ske zi j 

4 Ar skupštinama 4 udi ; u muz A 
u republičkim skupšt. = 2887 1judi : ENJIENICE I EJT ae 


A u Bapornoj skupštini X, 610 Hudi A 
je. Broj Jenjižnica: 


: RADNIČKO. SAMOUPRAVLJANJE. $ ž Sa 
H 1963, 2% narodni: Gi ši . 2154 sa £ 992.000 kriko 4 
j š radničkim savjetima 212 467 ljudi A Školskih a +. 12051 8a 8197 000. kona 
ži deo bonsod rajka 6776 čov, ek. š S 
2 A ad disca < 1401 sa 12924000 


22 415 606 sa 30.053 000% ra 


(Od toga je: : 
“cu SRE Bosni d Hercegovini ss 
H bje Psa sa ssa knjiga 


do ok cas O KFTU "ape jak enjibnica ta 1023.000 knjiga nag 
BROJ TELEFONSKIH n Bo SR Maki oniji 
j APARATA | a 


(1388 8 knjižnica sa. (1498.000 knjiga. 
u u sb Slov. 

2988 no ittnico sa 5579.000 knjiga 

ik issa kn knjižnica sa 10922000 0 njiga 


Broj muzeja; 
Zavičajnih 
povijesnih 1 sličnih Z 


; godin: e 
64.445.000 telefonskih raz-> 
govora: a 1964. 856, 700 900: 

“ KINEMATOGRAFI I PRO-. 
IZVODNJA FILMOVA - 
kinematografa PIK CEGA OBE 
predstava aja 
posjetilaca - 


“. Prosječna. gođi- 
ošnja proizvodnja: >: 
s pas oko 20 son: 
kinematograta .. 
opredstava ..... 
po laca 


KALENDAR. Okretanjem Zemlje oko njene osi na- 
staje redovita izmjena dana i noći. Dan i noć bile su 
čovjeku prve jedinice za mjerenje vremena. 

Čovjek je već odavna zapazio da Mjesec, kružeći 
oko Zemlje, prolazi 4 mijene: prvu četvrt, uštap (pun 
mjesec), posljednju četvrt i mlađ. Svaka se mijena 
ponavlja u razmaku od 28 do 29 dana. Čovjek je pre- 
ma tome odredio veću jedinicu za mjerenje vremena: 
mjesec dana. 

Daljim promatranjem opazio je da zbog prividnoga 
kretanja Sunca (a zapravo zbog kretanja Zemlje oko 
Sunca) nastaju izmjene godišnjih doba: proljeće, ljeto, 
jesen i zima. Već su prije nekoliko tisućljeća stari 
Egipćani približno tačno izračunali da se sva četiri 
godišnja doba izmijene za 365 i '/ dana. Tako je na- 
stala još veća jedinica za mjerenje vremena: godina. 

Ljudi su primijetili da za godinu dana Mjesec 
prođe približno 12 puta sve svoje mijene. Zato su go- 
dinu podijelili na 12 mjeseci. Svaki mjesec zapravo 
traje po 29:!/, dana. Ako bismo, međutim, godinu raču- 
nali kao 12 takvih mjeseci, ona bi imala 354 dana, 
umjesto 365 !/, koliko ih približno tačno doista ima. 
Zato su ljudi odavna nastojali pronaći najzgodniji na- 
čin kojim bi ujednačili računanje vremena po mjese- 
cima i po godinama. Svaki je narod imao svoj posebni 
kalendar. Stari su Rimljani imali godinu od 355 dana 
s 12 nejednakih mjeseci, Svake druge godine dodavali 
bi trinaesti, prijestupni mjesec s 22 ili 23 dana. Kada će 
se umetnuti taj mjesec, određivao je vrhovni svećenik. 
On je to često činio neuredno i samovoljno, pa je u rim- 
skom kalendaru vladala zbrka. Rimski car Gaj Julije 
Cezar preuzeo je stoga od Egipćana sunčevu godinu 
s 365 '/,y dana i razdijelio je u 12 nejednakih mjeseci. 
Kako nije prikladno računati s četvrtinom dana, odre- 
dio je da se obična godina računa s 365 dana, a da se 
svakoj četvrtoj, prijestupnoj godini doda 1 dan. Po nje- 
mu je taj kalendar nazvan julijanskim. 

Međutim, astronomi su kasnije izračunali da Zemlja 
obiđe Sunce za 365 dana, 5 sati, 48 minuta i 46 sekundi. 
Julijanski je kalendar, dakle, uzimao svake godine 11 
minuta i 14 sekundi previše. Razlika ne izgleda velika, 
ali ona za 128 godina čini 1 dan, a za 1500 godina go- 
tovo 12 dana. Zato se julijanski kalendar morao ispra- 
viti. To je učinio 1582. g. papa Grgur (Gregorius). Odre- 
dio je da ubuduće svaka stota godina bude prijestupna 
samo onda ako je djeljiva s 400. (Tako, npr., godine 1700, 
1800. ili 1900. nisu prijestupne, a godina 2000. jest.) Taj 
je kalendar dobio ime gregorijanski kalendar. Njime se 
i mi danas služimo. I on ima svojih nedostataka: mjeseci 
su različite duljine, a datumi ne padaju uvijek u isti 
sedmični dan. Bilo bi zgodnije kad bi svaki mjesec 
počinjao istim danom (npr. ponedjeljkom) i kad bi 
praznici svake godine padali u isti dan. Tada ne bismo 
morali gubiti vrijeme listajući po kalendaru da vidimo 
je li ove godine Prvi maj u petak, u subotu ili u drugi 
koji dan. A ako želimo znati u koji će dan pasti iduće 
godine, moramo to posebno izračunavati. Zato se već 
odavno radi na tome da se kalendar izmijeni i načini 
prikladnijim za potrebe savremenog života. 

Neki su dani u kalendaru ponekad označeni crve- 
nom bojom. To su državni i republički praznici. U cije- 
loj Jugoslaviji slave se kao državni praznici ovi dani: 

1. januara — Nova godina (slavi se dva dana) 


1. maja — Međunarodni praznik rada (slavi se dva 
dana; > PRVI MAJ) 
9. maja — Dan pobjede 
4. jula — Dan borca 
29. novembra — Dan Republike (slavi se dva dana). 


U pojedinim našim republikama slave se još: 


7. jula — Dan ustanka srpskog naroda 

13. jula — Dan ustanka crnogorskog naroda 

22. jula — Dan ustanka slovenskog naroda 

27. jula — Dan ustanka hrvatskog naroda i Dan 
ustanka naroda Bosne i Hercegovine 

2. augusta — Ilinden — nacionalni praznik Makedonije 

ll. oktobra — Dan ustanka makedonskog naroda. 

Osim praznika, važni su i neki spomen-dani, npr.: 

8. marta — Dan žena 

25. maja — Dan mladosti — Rođendan maršala Tita 

10. septembra — Dan Jugoslavenske mornarice 

24. oktobra — Dan Organizacije ujedinjenih naroda 

7. novembra — Spomen na oktobarsku revoluciju 

22. decembra — Dan Jugoslavenske narodne armije 

31. decembra — Dan dječje radosti. 


Za redovitu orijentaciju u vremenu služe nam raz- 
ličiti kalendari: zidni, stolni, džepni. Ako želimo imati 
brz pregled o dužem razdoblju, pomoći će nam tablica, 
koju obično zovemo stoljetni kalendar. Evo takva ka- 
lendara za naše stoljeće: 


GODINE 


1901 — 2000. V VIVII VIII IX 


PHOOROPDBOHAORODNVNOBOVRVNDO HA 
nBOROGHAPNHODNRVN=NONAVNOGUINVNDE=O 
ORORDHOMBONBODHVNHONHRARVNOGUARNE=O 
POGHARNHOORVND=DNUBGNBODUVNB=OGAG 
BPROHOOGBVDN=OHMROBNORNNHVNHONHNAVNOMI 
OMNAGNODNAPD=OORVNE=DONROMOĐHNVNE= 
POGABPNHORNAVDEHOTRVBODĐNUVNOE=OMRA O 
DNOOBOVABGNRNOGUERPDNPORNRRBGN>OJRVOROG 
nOHROHROGTHNVPEONRVNOGUPN=ORMNMB WN 
VROGINVROEOJRONONUARPD=ODRVNDE= GU 
ORGLOHBOJHAOBROGHVNDO=OURVNOGURNDOMHO 
manom OGHNoVNHONAVNRNONYADBMNOMDNWN 


Nedjelja 1 8 15 22 29 36 
Ponedjeljak 2 9 16 23 30 37 
Utorak 3 10 17 24 31 
Srijeda 4 ll 18 25 32 
Četvrtak 5 12 19 26 33 
Petak 6 13 20 27 34 
Subota 7 14 21 28 35 


Ovom tablicom služit ćete se ovako. Želite, npr., doznati u koji 
sedmični dan pada Dan Republike (29. XI) 1968. godine. Naj- 
prije ćete potražiti godinu. Naći ćete je u trećem stupcu lijevo. 
Pođite po istom vodoravnom redu udesno do stupca za mjesec 
novembar (XI). Tu ste našli broj 5. Taj broj treba zbrojiti s 
traženim datumom: 29 + 5 = 34. U tablici »Dani« potražite broj 
34, pa po istom vodoravnom redu pođite ulijevo. Doći ćete do 
oznake »Petak«. To znači da traženi dan.pada u petak. Na 
isti način možemo doznati kojega je dana u sedmici bilo koji 
datum iz XX stoljeća, od godine 1901, pa sve do 2000. godine. 


KAMENOLOM. Kamen 
od davnine služi kao odli- 
čan građevni materijal: za 
gradnju kuća, utvrda, mo- 
stova, cesta, za popločenje 
ulica, za izradu stepenica, 
mlinskih kamenova itd. 
Mjesto gdje od stijene od- 
valjujemo kamene blokove 
i ploče zove se kamenolom. 

Nekad, se sav rad u ka- 
menolomu obavljao primi- 
tivnim ručnim alatom. Na 
mjestu gdje su željeli od- 
valiti blok radnici-kame- 
nolomci isklesali bi plitak 
žlijeb i u nj na manjim 
razmacima pozabijali drve- 
ne klinove. Kad bi u žlijeb 
nalili vodu, klinovi bi na- 
breknuli, i kamen bi pucao. 
Takvim jednostavnim sred- 
stvima odvajali su stari 
Egipćani goleme kamene 
blokove, teške preko 50 
tisuća tona, i njima gradili 
piramide. Njihovi obelisci, 
isklesani od jednog koma- 
da kamena, visoki su do 30 
metara. 

Danas radnici poseb- 
nom bušilicom izvrtaju u 
stijeni bušotine, stave u 
njih > EKSPLOZIV (mi- 
nu) i upale ga s određene 
udaljenosti pomoću upalji- 
ve vrpce ili električnog 
upaljača. Rjeđe kamen va- 
de iz podzemnih rovova. 

Odvaljene blokove klesari klešu čekićima i jakim 
dlijetima ili ih pile posebnim pilama, te im daju željeni 
oblik. Taj se posao obavlja u samom kamenolomu ili 
u klesarskoj radionici. Velike dizalice tovare blokove 
na vagončiće (koševe) ili kamione, kojima ih odvoze na 
dalju obradu u radionicu. Tu strojnim pilama režu ka- 
mene ploče, kojima će oblagati vanjske i unutrašnje 
zidove zgrada, tešu kocke za taracanje cesta i ulica, 
drobe drobilicama kamen za nasipavanje staza u par- 
kovima i sl. 

U klesarskoj radionici kamenoresci urezuju u ka- 
men ukrase i slova. Žičanim naočarima moraju zaštititi 
oči od kamenih komadića koji pršte pod udarcima če- 
kića. Kremena prašina škodi plućima i izaziva bolest 
silikozu. Zato u moderno uređenim radionicama klesari 
dišu kroz posebnu masku, koja tu prašinu zadržava. 

Iz kamenoloma dobivamo i sirovine za proizvodnju 
umjetnog kamena: drobljeni, mljeveni itd. 

Umjetnici kipari (>> KIPARSTVO) upotrebljavaju 
za izradu kipova i spomenika razne vrste kamena, a 
najčešće mramor, vapnenac i granit. Naši kipari rado 
upotrebljavaju jablanit — granit iz Jablanice u Herce- 
govini. Od njega je Ivan Meštrović izradio spomenik 
Njegošu. Od istog je kamena izrađen spomenik Ne- 

znanom junaku na Avali. Granit se često upotrebljava 
za nadgrobne spomenike i postolja. Postolje spomenika 
Petru Velikom u Lenjingradu sastoji se od granitnog 
bloka koji je velik kao osrednja soba a težak oko 2500 
tona. 


Kod nas ima mnogo kamenoloma širom cijele ze- 
mlje. Najpoznatiji su u Istri, na otoku Braču, Hvaru 
i Korčuli, na Venčacu u Srbiji, u Slovenskoj Bistrici, 
u Kučkovu u Makedoniji i drugdje. Naš građevni ka- 
men (bijeli brački kamen, mramor s Hvara, s Venčaca, 
granit s Jablanice itd.) izvozimo u Zapadnu Evropu 
i Ameriku. Od njega su izrađene mnoge zgrade i spo- 
menici u čitavu svijetu: predsjednička palača (»Bijela 
kuća«) u Washingtonu [Vošingtonu], parlamenti u Beču 
i Berlinu, mnoge zgrade u Buenos Airesu i drugdje. U 
svijetu je čuven mramor iz Italije, osobito iz rudnika 
Carrara [Kara'ra|, i iz Grčke. 

Industrijskom obradom kamena bave se kod nas 
najviše poduzeća u Puli, Sežani (Slovenija), Splitu, 
Zagrebu i Beogradu. U Skopju je podignuta moderna 
tvornica koja obrađuje makedonski mramor. 

Posebna su vrsta kamenoloma tupinolomi. U njima 
se kopa tupina ili cementni lapor (vrsta skamenjene 
gline), od koje se u tvornicama proizvodi > CEMENT. 


KANALI. Danas brodovi plove i tamo gdje nema pri- 
rodnih vodenih putova. Čovjek je naime izgradio već 
mnoge umjetne rijeke — kanale. 

Količina vode u rijekama, a time i njihova dubina, 
mijenja se često. U kanalima je količina vode gotovo 
uvijek ista. Zato je plovidba kanalima povoljnija nego 
plovidba rijekama. Ali za održavanje kanala treba 
mnogo truda i novaca. 

Da se prokopa kanal, moraju se izvesti golemi ra- 
dovi. Stotine milijuna tona zemlje, pijeska i kamena 
moraju se iskopati i prebaciti na drugo mjesto. U 
najnovije se vrijeme u izgradnji kanala upotrebljavaju 
hidromonitori. To su naročite naprave koje izbacuju 
mlazove vode takvom snagom da ruše i sijeku zemlju 
poput golemih noževa. Ni visinske razlike zemljišta ne 
mogu spriječiti iz- 
gradnju = kanala. 
Kad one postoje, 
kanal se gradi u 
više dijelova, koji 
se stepenasto nižu 
jedan za drugim. 
Kanal je pregra- 
đen čitavim nizom 
brana s ustavama 
ili dokovima. Kad 
brod treba da kre- 
ne »uzbrdo«, ulazi 
u dok. Vrata se za 
njim zatvore, a 
dok se puni vo- 
dom. Voda se diže, 
i brod s njom, dok 
ne dosegne razinu 


Na Sueskom kanalu susreli su se mođeran oceanski brod i »pustinjska lađa« 

vode drugog dijela kanala. Tada se vrata pred brodom 
otvaraju, i on nastavlja vožnju po dijelu kanala s višom 
razinom. Zamalo ulazi u novu ustavu, koja ga digne u 
još viši dio kanala itd. Na silaznom dijelu puta vrata 
se ustave otvaraju, i voda se iz njih ispušta. Tako brod 
postepeno silazi. (Gotski [Jetski] kanal u Švedskoj ima 
58 takvih ustava.) Panamski kanal ima dva usporedna 
niza ustava. To omogućuje da se u isto vrijeme vrši 
promet u oba smjera. Za nove goleme brodove od 100 
tisuća tona Panamski je kanal pretijesan. Priprema se 
njegovo proširenje i produbljenje, ali ima i prijedlog 
da se prokopa nov kanal, u Nikaragvi. 

Na nekim se kanalima primjenjuju uspinjače. To su 
golema dizala koja zahvaćaju brod zajedno s vodom 
oko njega te prenose i brod i vodu u viši dio kanala. 

Malo tko nije 
čuo za Sueski i 
Panamski kanal. 

Sueski = kanal 
skraćuje  brodovi- 
ma put za desetak 
tisuća kilometara 
jer bi, da nije nje- 
ga, iz Evrope u 
Aziju, i obrnuto, 
morali ploviti oko 
Afrike. Koliko se 
na tom  zaobila- 
znom putu gubi 
vremena i novaca, 
vidjelo se u zimi 
1956/57. g. Tada je 
zbog napada 
Izraela, Engleske i 


deva 


Francuske na Egipat — kanal bio oštećen, pa su brodovi 
morali ploviti oko Rta dobre nade, kao u staro doba. 
Sueski je kanal dugačak 161 km, širok 120 do 150 m, a 
dubok 12 do 13 m. Svake godine kroza nj prođe preko 
170 milijuna tona robe. Voda u kanalu neprestano po- 
driva obale, pa se kanal svake godine proširuje i pro- 
dubljuje. Kanal pripada Ujedinjenoj Arapskoj Repub- 
lici, a otvoren je brodovima svih zemalja (osim izrael- 
skih). Za prolaz brodovi plaćaju taksu. Izgradnja Sue- 
skog kanala trajala je od 1859. do 1869. godine. 

Panamski kanal nije sav u razini mora kao Sue- 
ski. On spaja dva oceana različite razine, Tihi i Atlant- 
ski, i prolazi brdovitim krajem. Jezero Gatu'n, na sre- 
dini kanala, nalazi se 27 m iznad mora. Stoga je na 
Panamskom kanalu izgrađeno 6 ustava. Električne 1o- 
komotive (obično po dvije) vuku brod iz jednog doka 
u drugi. Godišnje prođe Panamskim kanalom više od 
10 000 brodova koji prevezu 60—65 milijuna tona razli- 
čite robe. Prvi je brod prošao Panamskim kanalom 
1914. godine. 

Ljudi su izgradili i mnoge kanale koji vezuju rijeke 
s drugim rijekama, jezerima i morima. Nizozemska i 
Belgija ispresijecane su mrežom plovnih kanala. Bje- 
lomorsko-baltički kanal u SSSR-u spaja Baltičko i Sje- 
verno ledeno more pa tako ušteđuje brodovima obila- 
zak čitavoga Skandinavskog poluotoka. Kielski [Kilski] 
kanal u Zapadnoj Njemačkoj, s dvjema ustavama, spaja 
Baltičko i Sjeverno more. Dug je 98 km. 

Godine 1959. dovršen je najdulji kanal u Americi — 
Kanal sv. Lovrijenca, dug 1130 km. On spaja velika 
jezera na granici između SAD i Kanade s vodama 
Atlantika. Većim dijelom ide proširenim koritom Rijeke 
sv. Lovrijenca. Njime i prekooceanski brodovi dolaze 
do velikih industrijskih gradova — Chicaga [Šika'ga], 
Clevelanda [Klivlenda], Toro'nta i dr, 

U toku je gradnja kanala Rajna—Dunav, vodenog 
puta kroz sredinu Evrope. U Sovjetskom Savezu izgra- 
đen je veliki kanal Moskva—Volga i kanal Volga—-Don 
koji spaja Azovsko i Kaspijsko more. Južni kanal u 
Francuskoj spaja Sredozemno more s rijekom Garo'nom 
i preko nje s Atlantskim oceanom. Zanimljiv je kanal 
Marseille [Marse'j] — Rona u Francuskoj, koji 7 km pro- 
lazi kroz širok podzemni tunel. Poljska i Čehoslovačka 
grade međunarodni kanal Odra—Dunav, koji će biti 
dugačak 320 km. 

I kod nas ima veći broj plovnih kanala. U Đerdapu, 
gdje Dunav teče preko stjenovitih pragova koji oteža- 
vaju plovidbu, prosječen je Sipski kanal, dug 2 km. 
U Vojvodini su Begejski kanal, Veliki bački kanal (123 
km) i Mali bački kanal (69 km). Najveći naši kanali na- 
laze se u izgradnji. Kanal Dunav—Tisa--Dunav sastojat 
će se od glavnog kanala, dugog oko 240 km, i čitave 
mreže ogranaka. To će biti vodeni prometni put kroz 
Vojvodinu, a osim toga služit će za odvodnjavanje mo- 
čvarnih terena i za navodnjavanje polja u vrijeme suše. 
(Štete od poplava i od suše u tim krajevima iznose go- 
tovo 300 milijuna dinara godišnje!) Velikim količinama 
vode opskrbljivat će industriju — tvornice ulja, šećera, 


Na slici je kanal koji spaja mjesta s višim (lijevo) i nižim (desno) 
nivoom vode, a uređen je za istovremenu plovidbu u oba smjera. Crni 
brod ide lijevo, dakle »uzbrdo«; bijeli brod plovi desno, »nizbrdo«. Pra- 
teći ove četiri sličice odozgo naniže, promatrajte kako ustave svojim 
otvaranjem i zatvaranjem omogućuju brodovima plovidbu kroz 

konzervi, kože i dr. Visinska razlika terena iskoristit 
će se za izgradnju nekoliko hidrocentrala. Gradnja ka- 
nala Dunav—Tisa—-Dunav počela je 1957. g., a trajat 
će punih 10 godina. Kanal Sisak—Zagreb—Podsu- 
sed uključit će Zagreb u mrežu srednjoevropskih riječ- 
nih pristaništa. Predviđena je izgradnja kanala Dunav 
—Morava—Vardar—Solun (640 km, sa 104 ustave) i 
kanala Vukovar—Šamac (60 km), koji bi spajao Savu 
i Dunav. 

Radi nesmetane plovidbe potrebno je kanale povre- 
meno čistiti od mulja i pijeska. I obale treba utvrđivati 
jer ih podrivaju valovi koje stvaraju brodovi. 

Osim umjetnih kanala postoje i prirodni: uski pro- 
lazi između obala i otoka. Poznat je kanal La Manche 
[Lama'nš], između Engleske i evropskog kopna. Na na- 
šem je Jadranu najveći Podgorski kanal (između obale 
pod Velebitom i otoka Krka, Raba i Paga), koji se pro- 
teže sve do utoka Zrmanje u more. 

Znatno manji umjetni kanali služe tvornicama, mli- 
novima i električnim centralama za dovod i odvod vode. 
Posebnim se kanalima navodnjava zemljište. Pod grad- 
skim ulicama prolaze vodovodni kanali i kanali za 
odvod nečiste vode (gradska kanalizacija). 


Značajni kanali 


izgrađen 
godine 


naziv značenje 


Carski kanal 


Najveći kanal u Aziji; 
u Kini 


još je i danas u prome- 
tu. Ide od Šangaja do 
Tjencina spajajući mno- 
ge rijeke i jezera. 
Spaja velika američka 
jezera s Atlantskim oce- 
anom i omogućuje pre- 
kooceanskim brodovima 
pristup u unutrašnjost 
kontinenta, 


Kanal svetog Lo- 
vrijenca (na gra- 
nici između Ka- 
nade i SAD) 


Karakumski kanal Prolazi pustinjom  Ka- 

(u SSSR-u) rakum od rijeke Amu 
Darje do grada Ašhaba- 
da. Služi za plovidbu i 
navodnjavanje. 

Gotski [Jetski] Spaja Kategat i Baltič- 

kanal (u Šved- ko more te ušteđuje 

skoj) elenaki oko južnog rta 
vedske. 

Kanal Dunav— u gradnji | Spajat će Tisu na dva 

'Tisa—Dunav (u od 1957. | mjesta s Dunavom. Slu- 

SFRJ) žit će za plovidbu, za 


dobivanje električne e- 
nergije i za navodnja- 
vanje. 

Spaja Bijelo i Baltičko 
more, preko  Ladoškog 
jezera. Skraćuje plovid- 
bu oko Skandinavskog 
poluotoka. 


Spaja Sredozemno i Cr- 


Bjelomorsko-bal- 
tički kanal 
(u SSSR-u) 


Sueski kanal 


(u UAR-u) veno more _i ušteđuje 
dug put oko Afrike. 
Kanal — Moskva— Spaja rijeke Volgu i 


Nevu. Služi kao promet- 
ni put između Baltičkog 
mora i Kaspijskog jeze- 
ra. 


Spaja Dunav i Tisu. 


Volga (u SSSR-u) 


Veliki bački 
nal (u SFRJ) 
Panamski kanal 
(u Panami) 


ka- 


Spaja Atlantski i Tihi 
ocean _ i ušteđuje put 
oko Južne Amerike. 


Siječe Istamsku prevla- 
ku i ušteđuje plovidbu 
oko Peloponeza. 


Korintski kanal 
(u Grčkoj) 

Gornji podaci pokazuju kolik su udjel u ukupnoj 
svjetskoj proizvodnji kaučuka imale Brazil, tropska 
Afrika i Azija (najviše Malaja i Indonezija). Od 1890. 
do 1961. promjene u proizvodnji kaučuka vrlo su velike. 


KAUČUK I GUMA. Nakon otkrića Amerike došla 
je u Evropu vijest da brazilski Indijanci imaju čudne 
lopte koje skaču kad udare o zemlju. Od iste tvari oni 
prave nepromočive cipele i posuđe koje se ne može 
razbiti. Tu su tvar dobivali od nekog drveta. Kad mu 
zarežu koru, curi iz nje gust, bijel sok. On se na hlad- 
nu zraku stvrdne, a na vrućini je mekan kao tijesto 
i ljepljiv. Drvo iz kojega curi takav sok nazvali su 
Indijanci kau-uču — drvo koje curi. Odatle potječe 
naziv kaučuk za tvar koja se još zove i sirova guma. 
Evropljane tada nije zanimao kaučuk, pa su ga i 
zaboravili. Tri stoljeća kasnije otkrili su da je on ne- 
promočiv. Otopinom sirove gume impregnirali su (pro- 
žimali) tkanine za kišne ogrtače. Ti ogrtači nisu pro- 
puštali kišu, ali su na hladnoći postajali kruti i pucali. 
Još je gore bilo kad bi ih zagrijalo sunce: postali bi 
ljepljivi kao muholovke. Kad su gumi dodali sumporni 
prah, nije se više lijepila, ali je na hladnoći još pucala. 
Nov postupak za preradu gume otkrio je 1839. g. 
Amerikanac Goodyear [Gudjer], i to pukim slučajem. 
Zaboravio je gumenu vrećicu sa sumporom na toploj 
peći. Ona se tu zapekla, ali nije izgorjela. A guma je 
ostala elastična i na hladnoći. Takav postupak — gri- 
janje gume zajedno sa sumporom — zovemo vulkani- 
ziranje. Primjenjuje se i danas u tvornicama koje pre- 
rađuju sirovu gumu. Kaučuk se zagrije na 135"C, i do- 
daju mu se sumpor (3—5%/o) i druge neke tvari. Tako 
nastaje elastična i otporna masa — guma. Što se više 
sumpora doda, guma će biti tvrđa. Dodajući druge tvari 
(ulje, gips, boje, čađu itd.) prilikom vulkaniziranja, do- 
bivamo različite vrste gume. Danas se primjenjuje i vul- 
kaniziranje gume pomoću zračenja radioaktivnim izoto- 
pima (> ELEMENTI). Takva je guma trajnija od gume 
koju smo vulkanizirali pomoću topline i sumpora. 
Guma ima veoma široku primjenu, pa je ubrajamo 
među najvažnije sirovine. Od nje izrađujemo gume za 
automobile i druga vozila, razne cijevi, izolaciju za 
električne vodove, gumene čamce, nepromočiva odijela 
i obuću, dječje igračke, gume za brisanje, lopte, balone 
i druge predmete. U novije vrijeme proizvodi se i na- 
ročita šupljikava pjenasta guma. Upotrebljava se za 
izradu jastuka, blazina (madraca), za oblaganje naslo- 
njača (fotelja) i automobilskih sjedišta, za izradu gume- 
nih sagova. Gumom se impregnira platno za kišne ka- 
banice, za šatore, prekrivače, gumene čamce i drugo. 


Vulkaniziramo li sirov kaučuk s 30% sumpora, do- 
bit ćemo tvrdu gumu ili ebonit. Od njega se prave 
električni izolatori, češljevi, kutije i drugo. 

U prvo se vrijeme sirova guma dobivala samo od 
drveta kaučukovca koji raste u brazilskim prašumama. 
Ali te su prašume daleke i teško prohodne, pa je dobi- 
vanje kaučuka bilo skupo. Kad se počela naglo razvi- 
jati proizvodnja automobila, potražnja za kaučukom 
bivala je sve veća. Tada su Englezi krišom prenijeli 
sjeme brazilskoga kaučukovca u Englesku i tu ga po- 
kušali uzgojiti. Ali drvo nije uspijevalo jer zahtijeva 
toplu klimu. Tada su ga prenijeli u središnju Afriku, u 
Indoneziju i Malaju. Ondje su podigli goleme plantaže. 
Otada je proizvodnja kaučuka u Brazilu naglo opala. 
Danas se u svijetu proizvede godišnje preko 2 milijuna 
tona sirove gume, od toga najviše u Malaji i Indoneziji. 

Sok od kojega se dobiva kaučuk daju i druge neke 
biljke (npr. u južnim krajevima SSSR-a mlječike kok- 
sagis i krimsagis, koje mogu rasti i kod nas). 

Od 1930. g. sve se više uvodi proizvodnja umjetnog 
(sintetičkog) kaučuka: bune, diprena, sovprena, neo- 
prena, tiokola i dr. Kao glavne sirovine služe: ugljen, 
vapno, alkohol i plin butadien, koji se dobiva od nafte. 
Umjetni je kaučuk otporniji i trajniji od prirodnoga, 
ali je manje od njega otporan prema hladnoći. Proiz- 
vodnja umjetnoga kaučuka već je premašila proizvodnju 
prirodnoga kaučuka, a glavni su proizvođači SAD, SSSR 
i Kanada. 

Kod nas najviše gumenih predmeta proizvodi kom- 
binat »Borovo« u Borovu i »Sava« u Kranju. 

Polivinil i druge > PLASTIČNE MASE danas sve 
više zamjenjuju gumu. 


Uzgoj kaučukovca na plantaži u Maleziji. Drvo se zareže tako da 
sok curi u posude. Od toga soka nastaje kaučuk ili sirova guma. 


KAZALIŠTE. Kazališne predstave razvile su se u 
davno doba iz nekih obrednih igara i u početku su 
prikazivale samo prizore iz života bogova. Kasnije su 
se u kazališnim predstavama počeli pojavljivati kra- 
ljevi, vojnici, trgovci i drugi ljudi. 

Početak kazališne umjetnosti u Evropi nalazimo 
kod starih Grka. Grci su priređivali predstave pod ve- 
drim nebom. Kazališta su bila polukružne građevine, 
u početku drvene, a od IV st. prije nove ere i kamene. 
Podizali su ih obično na obronku brda. Ostaci tih starih 
kazališta očuvali su se do danas u Grčkoj i susjednim 
grčkim naseobinama (npr. kod nas u Makedoniji gdje 
je nekad bio grčki grad Stobi). Gledalište je bilo obično 
izgrađeno od kamena i uzdizalo se stepenasto. Moglo 
je primiti više tisuća gledalaca, a ona najveća i preko 
40000. U sredini se nalazila pozornica, koju su zvali 
skene' (otuda riječ scena). Bila je najprije od drveta, 
a kasnije od kamena, ukrašena stupovima i drugim. 

Grci su održavali predstave samo danju, a trajale 
bi i po dva i tri dana redom. Gledaoci su stoga donosili 
hranu, a i jastuke da udobnije sjede. Glumili su samo 
muškarci. Na licu su imali masku od gline ili drveta. 
Gledaoci su po maski mogli raspoznati koga glumac 
predstavlja: kralja, boga, ženu, roba, starca itd. U 
veselim komadima, komedijama, glumci su nosili na- 
smijanu masku; u tragedijama, komadima tužna sadr- 
žaja, maske su imale žalostan izraz. Da bi ga gledaoci 
bolje čuli, glumac je u ustima maske imao cijev za po- 
jačavanje glasa. Glumci koji su predstavljali bogove 
i vladare imali su na nogama koturne — obuću s vrlo 
debelim potplatima. 

Zastor se na početku predstave nije dizao, kao kod 
nas, nego se spuštao u otvor u podu pozornice. Sa 
strane su na pozornici bile kulise, na kojima je bio 
naslikan grad, hram, polje i sl. U pozadini su obično 
bila troja vrata. Na srednja vrata ulazili su i izlazili 
glumci koji su imali glavne uloge. Glumcima sporednih 
uloga služila su sporedna vrata, lijeva i desna. Iza po- 
zornice bili su razni uređaji kojima se glumac mogao 
spuštati na pozornicu ili propadati kroz njezin pod. Ti 
su uređaji služili da se na pozornici pojave bogovi i 
druga čudesna bića. Posebne naprave proizvodile su 
grmljavinu i blijesak munje, a ispod gledališta bio je 
sakriven rov kroz koji se mogla na pozornicu bacati 
sjena »pokojnika«. 

Ispred pozornice bio je prostor koji se zvao orhe'- 
stra (odatle je nastala riječ orkestar). Tu je stajao zbor. 
On je pjevanjem ili recitiranjem objašnjavao radnju. 

Slično je bilo uređeno kazalište kod Rimljana. Oni 
su još više usavršili kazališnu tehniku pa su na pozor- 
nici mogli prikazivati i pomorske bitke. U gledalištu 
su iznad mjesta za bogate posjetioce razapinjali platnen 
krov da ih štiti od sunca. 

Najpoznatiji su grčki pisci tragedija Eshil, Sofoklo 
i Euripid. Komedijama su se istakli Grk Aristofan i 
Rimljani Plaut i Terencije (> KNJIŽEVNOST). 

U isto vrijeme razvijala se kazališna umjetnost i na 
Istoku — kod Kineza, Japanaca, Indijaca, Korejaca i 
drugih naroda. U Kini i Japanu gledaoci su sjedili s tri 
strane oko male pozornice. Glumci su bili raskošno 
obučeni. Njihova je maska kazivala koga predstavljaju: 
boga, božicu, majmunskoga kralja, razbojnika, junaka 


š kineski glumac 


englesko kazalište 
iz Shakespeareova 


talijansko renesansno kazalište 
(XVI stoljeće) 


starogrčki glumac ti komediji 


itd. I boja maske bila je značajna: svi rđavi karakteri junake, a u šaljivim igrama često su ismijavali sveće- 
označeni su crvenom maskom, hrabri bijelom, kukavice nike. Kod Indonežana i Korejaca osobito su bila omiljena 
zelenom itd. Glumci su govorili neobično visokim kazališta sa sjenama. 

glasom, ali su radnju tumačili više pokretima nego ri- U ranom srednjem vijeku svećenstvo u Evropi 
ječima. Svaki je pokret rukom nešto određeno značio: oštro se borilo protiv kazališta i nazivalo ga »prebivali- 
srdžbu, strah, dosadu, želju ili drugo. Na pozornici je štem sotone i školom svih poroka«. Međutim, nikakvim 
bilo vrlo malo rekvizita. Stoga su glumci pokretima zabranama nije se mogla suzbiti ljubav naroda prema 
pokazivali da otvaraju vrata (kojih na pozornici nema), kazalištu. Tada su svećenici pokušali drugo: unijeli 
da piju čaj iz šalica (koje ne postoje), da jašu na konju su kazalište u crkvu. Prilikom crkvenih blagdana pri- 
ili da veslaju u čamcu. Takvu umjetnost glume pokre- kazivali su se u crkvi prizori iz »Biblije«. Glumili su 
tima zovemo pantomima. Ona se u Kini i Japanu raz- svećenici, a cilj im je bio da privuku narod u crkvu. 
vila u toliku vještinu da se gledaocu doista čini da vidi Kasnije su takve predstave priređivali ispred crkve na 
i ono što glumci samo dočaravaju pokretima. U malo trgu. Posebne kazališne zgrade nije bilo, pa je samo 
promijenjenu obliku zadržali su Kinezi i Japanci svoje drvena ograda dijelila glumce od gledalaca. Kasnije 
staro kazalište sve do danas. Tu je gluma isprepletena su gradili male pozornice, posebno za svaki prizor po 
glazbom, pjevanjem i plesom. Među piscima takvih jednu. Na takvim su pozornicama stajali natpisi: »Je- 
kazališnih komada (zovu ih no, kabuki i dr.) osobito se ruzalem«, »Pakao«, »Golgota«, »Raj« i sl. Te crkvene 
istakao Japanac Čikamacu Monzaemon. Indijci su u drame nisu imale prave radnje. Sastojale su se od bes- 
svojim ozbiljnim kazališnim komadima slavili narodne krajnih monologa i dijaloga, a na kraju bi se obično 

francusko kazalište 
(XVII stoljeće) 


pojavio »anđeo«, koji bi gledaocima podijelio odgovara- 
juće vjerske pouke. Mnoga crkvena prikazanja ili 
skazanja pisala su se i prikazivala u XV i XVI st. i u 
našim krajevima — Istri, Hrvatskom primorju, Dalma- 
ciji i otocima. 

Usporedo s crkvenom dramom razvijala se i svje- 
tovna drama, osobito u Italiji, gdje su se najprije raz- 
vili bogati trgovački gradovi. Na trgovima i drugdje 
igrali su glumci vesele komade, u kojima su se rugali 
škrcima, hvalisavim vojnicima, lakomim trgovcima, 
lakovjernim seljacima. Kod nas su se takve predstave 
priređivale u Dubrovniku pred Kneževim dvorom i 
drugdje. 

Prvo natkriveno kazalište potječe iz početka XVII 
st., iz vremena engleskog pisca Shakespearea [Šekspira], 
Koga još i danas smatramo najvećim dramskim piscem 
svih vremena. Na kazališnoj zgradi isticali bi zastavu 
u dane kad su se igrale predstave. Zgrada je u obliku 
četvorine uokvirivala dvorište. Na jednoj je strani bila 

Hamlet — ličn 


+ 


os Ps 
mea S 


sre njovjekovn: 


RGN s niksšanje 


# 


A 


i Arlechino fArlekiln 
iz talijanske komedije 


savremeno kazalište (gore s realističnom, dolje s modernom inscenacijom) 


čreove kom 


pozornica, a tri druge strane s galerijama služile su kao 
gledalište. Najotmjeniji gledaoci sjedili su na samoj 
pozornici. Narod je stajao u dvorištu. Pozornica nije 
imala kulisa. Plavi zastor u pozadini označavao je dan, 
crni zastor noć. Prije pojedinih prizora istakli bi na 
pozornici motku s pločom na kojoj je pisalo gdje se 
radnja događa: u dvoru, u šumi ili drugdje. 

Prva naša kazališna zgrada podignuta je u Hvaru 
1612. g. pa je prema tome jedna od prvih u Evropi. Oču- 
vala se do danas. 

Kraljevi i plemići imali su u svojim palačama po- 
sebnu kazališnu dvoranu. Služila je za zabavu samo 
njima i njihovim gostima. Pozornica se počela sve ras- 
košnije ukrašavati kulisama. Na pozornicu su izlazile 
povorke konjanika, pastiri sa svojim stadima, rojevi 
vila, a u oblacima su zmajevi letjeli i sipali vatru. Raz- 
vila se bogata dramska književnost, u kojoj se kod nas 
najviše istakao svojim komedijama i pastirskim igrama 
Marin Držić, dubrovački književnik iz XVI stoljeća. 


Shakespeareove tragedije 

Colombina [ Šomen 
ličnosti 

Prerez kazališne zgrade 


Današnje su kazališne zgrade goleme građevine s mnogo prostorija. Kad pođemo u kazalište na predstavu, vidimo tek malen dio tih prostorija: 
predvorje ili atrij, foaje s garderobama za posjetioce, stepeništa i prostrano gledalište s redovima sjedala. Prve redove u prizemnom dijelu 
gledališta ispred pozornice zovemo cercle [serkl], iza njih dolaze sjedala parketa ili partera, S tri strane iznad partera nalaze se balkoni s lo- 
žama i galerije. Velika kazališta imaju po pet i više katova balkona, Ispred pozornice nalazi se prostor za orkestar, Zastor sve do početka pred- 
stave zatvara gledaocu pogled na pozornicu ili binu. Ali i kad se zastor digne, vidimo tek dio pozornice — onoliko koliko nam dopuštaju kulise, 
bočni zidovi i gornja predgrađa pozornice, sofita. Prostor pozornice diže se višoko, često do samoga krova kazališne zgrade. Mnogim galerijama 
podijeljen je na katove, ali te galerije teku samo uza zidove. Tu su smještene kulise za pojedine činove, koje će se prema potrebi spuštati na 
binu ili dizati, zatim raznovrsni reflektori i drugi svjetlosni uređaji, uređaji za zvučne efekte (grmljavinu, kišu, vjetar i dr.). Prostor ispod po- 
zornice upotrebljava se kad treba silaziti u dubinu, »tonuti« i sl. Dijelove bine dižu i spuštaju jaki motori, a mogu okretati i cijelu binu. 
U blizini pozornice smještene su garderobe, u kojima se glumci šminkaju i oblače, češljaonice i druge prostorije. Nadalje su tu dvorane za pokuse, 
a za uvježbavanje opera postoji posebna dvorana s klavirom. U prizemlju su obično razne radionice: stolarska, krojačka, obućarska, električarska 
itd. Tu su i skladišta materijala i kulisa. U naročitim spremištima čuvaju se svi izrađeni kazališni kostimi, sav namještaj i ostala oprema. 


U svom daljem razvoju, u XVIII, XIX i XX sto- Kako nastaje kazališna predstava 
ljeću, drama je sve češće govorila o svakodnevnom 
životu ljudi: o odnosima među ljudima, sukobima raz- 
ličitih shvaćanja, ljudskim vrlinama i manama. Svo- . Ke nema 
jim su se dramskim radovima istakli: Francuzi Moličre Odabrano djelo uvježbava redatelj ili zeRiren . 
(Molije'r] i Hugo [1go'], Nijemci Schiller [Šiler] i Haupt- ga mora najprije temeljito proučiti i zamisliti čitavu 
mann, Englezi Galsworthy [Golzverdi] i Shaw [Šou], buduću predstavu, Za svaka vlagu: odabire Gdgovara« 
Rusi Gogolj i Gorki, Norvežanin Ibsen i drugi. Napredni PR glumce. 5 “rai djelo čitali, sim po šin a ira 
književnici često s pozornice ukazuju na nepravedne kome će objasniti MOU ulogu. U Tome 1au pram 
odnose među ljudima (npr. kod nas Miroslav Krleža, PORIOKTE redatelji ili korepetitori, a lektor upućuje 
Branislav Nušić i Ivan Cankar). Stoga je u predratnoj glumce « pravilan izgovor. Kad glumci nio uloge, 
Jugoslaviji bilo slučajeva da je policija zabranjivala redatelj ih nikaj kako da ssa kreću prenio 
prikazivanje takvih kazališnih komada. Ukratko px redateljeva di zadaća da: djela puse "a 

Za vrijeme narodnooslobodilačke borbe kazalište je bolje izvedeno i da RESVE misi budu gledaocitma pra 
imalo značajan zadatak. I u najtežim časovima rata vilno protumačeno Bad alka SADa ja polnas Kona 
s jednostavnih partizanskih pozornica čule su se riječi dobro uvježban u dijelovima, počinju pokusi (probe) a 
utjehe, snage i poticaja za dalju borbu do pobjede. PON Za daa Tae: poćuse gumi jakim PaBE BN, 
Mnogi naši istaknuti glumci bili su partizani. a pozornica je još prazna. Za posljednji (generalni) po- 
kus pozornica je posve uređena i opremljena, a glumci 
su kostimirani i maskirani. 


Izvedba kazališne predstave zahtijeva mnogo pri- 
premnih radova i mnogo ljudi. 


Poslije oslobođenja izgrađena su u našoj domovini 
kazališta u mnogim mjestima gdje ih prije nije bilo. 


Time se kazališna umjetnost sve više približuje narodu. Dobri su glumci veliki umjetnici. Oni se tako uživ- 
U krajeve gdje još nema kazališta dolaze na gosto- ljavaju u ono što govore i prikazuju, i to tako uvjer- 
vanje glumci iz drugih mjesta. Oni igraju kazališne ljivo pokazuju da nam se čini kao da gledamo stvaran 
komade u domovima kulture, u školama, tvorničkim događaj. Glumac se izražava riječima, gestama (kret- 
dvoranama ili na prikladnim otvorenim mjestima. njama) i mimikom (izražajnim pokretima lica). 

Među savremenim piscima za kazalište (> KNJI- Da bi što vjernije prikazali određene likove, glumci 
ŽEVNOST) ističu se: Nijemac Brecht [Breht], Ameri- se šminkaju i oblače u odgovarajuću odjeću. Za svaki 
čanin Miller, Englez Priestley [Pristli], Rus Pogodin, lik kazališni slikar, u dogovoru s redateljem, stvara 
Čeh Čapek, Francuz Giraudoux [Žirodu'] i drugi, a kod posebne skice. Prema njima drugi stručnjaci izrađuju 
nas Krleža, Matković, Božić, Kreft, Plaović, Čašule i dr. detaljne nacrte za odijela (kostime) i obuću, a majstor 

šminke sa svojim pomoćnicima daje glumcima prije 
predstave željeni izgled lica. Pri tom se služi šminkom 
(masnom bojom), voskom u boji, umjetnom bradom i 
brkovima, vlasuljama (perikama) i drugim pomagalima. 

U isto vrijeme kad počnu pokusi s tekstom, sceno- 
graf — umjetnik slikar ili arhitekt — izrađuje prema 
dogovoru s redateljem nacrte za pozornicu, a zatim i 
male modele (makete) pozornice za pojedine prizore. 
Scenograf na njima proučava svaku sitnicu, ispravlja, 
dodaje, uklanja. Kad je sve gotovo, izrađuje se pro- 
račun potreba i troškova za opremu pozornice: koliko 
će trebati boje, drveta, čavala, platna, lima i dr. 

Po scenografovim nacrtima kazališni slikari i nji- 
hovi pomoćnici slikaju kulise na platnu, kartonu ili 
drvetu: zidove, kuće, drveće, pozadinu s nebom i obla- 
cima itd. Prethodno rastavljaju maketu pozornice 
u pojedine dijelove pa onda svaki od njih u određenim 
razmjerima prenose na platno, karton, drvo. Nemaju 
palete, nego na kolicima vuku dvadesetak velikih 1o- 
naca s bojom. Kulise leže na podu, i slikari ih, hoda- 
jući naokolo, boje četkama s dugim dršcima. 

Stolari po nacrtu izrađuju skele i kosture za neke 
kulise. Kuća s balkonom, npr., samo je s prednje 
strane posve izrađena i obojena; sa stražnje strane, 
koju gledaoci ne vide, samo je splet skela i letava. 

Kameni stupovi, kipovi, željezni oklopi i drugi slični 
predmeti bili bi na pozornici preteški. Zato se kaši- 
raju. Kazališni kipar izrađuje od gipsa oblike, koji se 
komadićima ovlažena papira i ljepilom oblažu tako 
da nastane dosta debeo sloj. Kad se papir osuši, skida 
se s kalupa kao čvrsta kora. Oboji se i lakira, i nitko 
ne bi rekao da to nije mramor, bakar ili zlato. 

Danas se mjesto kulisa ponekad primjenjuje pro- 
jekcioni aparat. Njime se, npr., na pozadinu pozor- 
nice projicira slika oblaka ili dijela grada s neboderima 
i sl. Umjesto nepokretne slike može se projicirati i film. 

Kazališni stolari, slikari, krojači, postolari, vlasu- 
ljari, maskeri, električari i radnici koji namještaju i 
skidaju kulise spadaju u tehničko osoblje kazališta. 
Njihov je rukovodilac tehnički šef. U dogovoru s 
redateljem i scenografom on preuzima brigu oko izrade 
svega što je potrebno za predstavu. 

Iza kulisa stoji na svakoj predstavi inspicijent. On 
pazi da li je sve na svome mjestu i jesu li glumcima 
Pri ruci potrebni rekviziti: štap, pismo, jelo, revolver 
i sl. Inspicijent daje znak za početak predstave i poziva 
pojedine glumce kad treba da stupe na pozornicu. Rad- 
nicima iza kulisa on daje znak kada treba proizvesti 
šum vjetra, topot konja, grmljavinu, kada treba poja- 
čati ili oslabiti rasvjetu, izvesti sijevanje munje i slično. 

Dogodi se da glumac zaboravi neku rečenicu iz 
svoje uloge. Zato se na prednjem dijelu pozornice 
nalazi natkriven prostor (školjka) za šaptača. On tihim 
glasom čita tekst svih uloga i podsjeća glumca ako 
negdje zapne u svojoj ulozi. 

Moderna kazališta imaju pokretnu pozornicu. Jed- 
nim zahvatom ruke inspicijent stavlja u pokret ure- 
đaj koji okreće pozornicu. Tada se okrene u stranu dio 
pozornice koji smo dotad gledali, a na njegovo mjesto 
dođe drugi dio, s novim kulisama. Tako između činova 
ili pojedinih slika nema dugog čekanja ni buke na 

pozornici. Promjena se može izvršiti i bez spuštanja 
zastora, tek se svjetla načas ugase. 

U većim mjestima ima raznih vrsta kazališta. Dram- 
sko kazalište prikazuje samo drame. Opere se prika-. 
zuju u posebnoj zgradi. Često postoje posebna kazali- 
šta u kojima se prikazuju samo komedije. Djeca imaju 
svoja kazališta. Najpoznatija su kod nas Zagrebačko 
pionirsko kazalište, u kome glume djeca i odrasli, i Dečje 
pozorište »Boško Buha« u Beogradu, u kome odrasli 
glume za djecu. Za najmanju djecu priređuju se pred- 
stave u > KAZALIŠTU LUTAKA. 

U našoj zemlji ima 48 profesionalnih, 102 amater- 
ska i 29 dječjih kazališta. Profesionalna kazališta imaju 
stalno plaćene glumce i ostalo osoblje. U amaterskim 
kazalištima rade ljudi koji za to ne primaju plaće; oni 
glume zbog ljubavi prema kazališnoj umjetnosti. Bogatu 
tradiciju imaju naša kazališta u Novom Sadu, Zagrebu, 
Ljubljani i Beogradu. 

Članovi kazališta ponekad gostuju u drugim mje- 
stima. Najbolja naša kazališta gostuju i u drugim ze- 
mljama, a i k nama dolaze istaknuta strana kazališta. 

Kazališni festivali okupljaju više kazališnih an- 
sambla iz raznih krajeva. Tom se prilikom nagrađuju 
najbolje izvedene predstave i najbolji pojedinci. Ama- 
terska kazališta priređuju svoje festivale (npr. svake 
godine u Hvaru), a profesionalna posebno svoje. Naj- 
značajniji je festival naših profesionalnih kazališta 
Sterijino pozorje u Novom Sadu. Održava se u spomen 
pisca komedija Jovana Sterije Popovića. Neki festivali 
imaju na programu i kazališne i muzičke priredbe. Naj- 
čuveniji takav festival kod nas, Dubrovačke ljetne igre, 
stekao je velik ugled u svijetu. 

Profesionalni kazališni glumci i redatelji školuju se 
u akademijama za kazališnu umjetnost. 


Desno: Pozornica, kako 
je vidimo iz gledališta. 


— Dolje: Ista pozor- 2 
nica, gledana _ s druge 
strane. Vide se  kulise, 


sofite s mnogobrojnim re- 
flektorima i drugi uređaji. 


m1 ([lleumenia PITTITIOITI 
alu mima ami 2 IKI 


KAZALIŠTE LUTAKA. Kazalište lutaka razvilo se 
davno u Indiji, Kini, Japanu i drugim istočnim ze- 
mljama. Odanle je kazališna lutka, preko Egipta, do- 
spjela u Evropu. Svojom su igrom lutke osvajale i 
odrasle i djecu. Gotovo je svaki narod stvorio svog 
omiljenog junaka među lutkama. Tako Francuzi imaju 
Pollichinella [Polišine'la] i Guignola [Ginjo'la], Englezi 
svoga Puncha [Panča], Nijemci Hanswu'rsta i Kasperla, 
Rusi Petru'šku, Talijani Buratti'na itd. 

Najraširenije su dvije vrste kazališnih lutaka: ma- 
rionete i ginjoli. 

U Francuskoj je u XIII stoljeću bila omiljena lutka 
koja se pokretala koncima. Zvala se Marionette [Mario- 
net = Marica]. Ona je tako osvojila gledaoce da su po 
njoj sve takve lutke nazvali marionetama. Marioneta 
visi na letvi iznad pozornice. Po toj se letvi može po- 
micati konac na kojemu lutka visi. Tankim su koncima 
povezani i njezini udovi. Te konce drži lutkar u ruci. 
Prstima ih vješto povlači i popušta tako da lutka čini 
određene pokrete: diže ruku, hoda i sl. Lutke vješta 
lutkara izvršavaju i najsloženije radnje — one plešu, 
piju, pjevaju, tuku se. 

Drugu vrstu lutaka navlači glumac na ruku kao 
rukavicu. Na glumčev kažiprst nataknuta je glava lutke, 


Kako se upravlja ginjolima 


na srednji prst jedna, a na palac druga ruka lutke. 
Takvu lutku, koja se pojavila u XVIII stoljeću, Fran- 
cuzi zovu ginjol, prema komičnom licu iz svoga kaza- 
lišta lutaka. Naša velika kazališta lutaka upotreblja- 
vaju ginjole kojima se ruke pomiču pomoću tankih 
željeznih štapića što ih lutkar drži u drugoj ruci. 
Pozornica u kazalištu lutaka ima kulise, rasvjetu i 
druge uređaje, slično pravoj kazališnoj pozornici. Jed- 
nostavnu pozornicu možemo načiniti i sami. U kutu 
sobe razapnemo plahtu ili gunj, i predstava može za- 
početi. Lutke se prikazuju iznad gornjeg ruba plahte. 
Kazalište lutaka sve se više usavršava, tako da se 
u njemu danas čak i pjeva opera i pleše balet. Najpo- 
znatija su kazališta Piccoli [Pikoli] u Italiji i Walton 
[Valto'n] u Francuskoj. Francuska televizija ima vla- 
stitu lutkarsku grupu. U jednoj školi u Ahmedabadu, 
u Indiji, lutkarstvo je sastavni dio školske obuke. Lut- 
karstvo je veoma razvijeno u Čehoslovačkoj, gdje po- 
stoji i posebna visoka škola za lutkarstvo, i u SSSR-u. 
Prva predstava lutkama u našoj zemlji bila je 1913. g. 
u Ljubljani. Danas u Jugoslaviji djeluje 17 stalnih i 
oko 150 amaterskih kazališta lutaka, a uz to i velik broj 
lutkarskih grupa u školama, u organizacijama i u podu- 
zećima. Njih osnivaju naročito društva »Naša djeca«. 

KERAMIKA. U keramiku spadaju svi predmeti izra- 
đeni od pečene gline: opeke i crepovi (građevna kera- 
mika), lonci za cvijeće, ćupovi, zdjele i kaljeve peći 
(lončarski proizvodi), umivaonici i zahodske školjke 
(sanitarna keramika), posuđe za jelo — tanjuri, šalice 
itd., a isto tako i ukrasni predmeti od gline: vaze, 
figurice i slično. 

Za pojedine vrste keramičkih proizvoda upotreblja- 
vaju se razne glinene smjese. I temperatura na kojoj 
ih pečemo nije uvijek ista. Lončarsku robu i opeke 
izrađujemo od obične gline, 
sušimo je i pečemo na toplini 
od 800 do 1000"C. Takva je 
roba porozna, tj. propušta 
vodu, ako nije pocakljena. 
Fini porculan izrađuje se od 
bijele gline ili kaolina, a mo- 
ra se peći na znatno višoj temperaturi — preko 1350"C. 

Već u vrijeme kad se tek počeo služiti vatrom čo- 
vjek je izrađivao predmete od gline. Opleo bi, npr., 
košaru od šiblja i oblijepio je ilovačom. Zatim bi je 
stavio u vatru. Šiblje bi izgorjelo, a ostao bi oblik ko- 
šare u pečenoj ilovači. Tako je čovjek dobio zemljanu 
posudu, u kojoj je mogao držati vodu ili kuhati jelo. 
Kasnije su ljudi naučili da ne moraju prethodno plesti 
posudu od šiblja. Mijesili bi glinu i rukama joj davali 
željen oblik. U početku su radili na zemlji ili na ka- 
menu. Da bi posuda bila okrugla, morali su za vrijeme 
rada neprestano obilaziti oko nje. Tako su radili sve 
dok se netko nije dosjetio da načini lončarsko kolo, 
koje se može okretati nogom. 
Zemljano posuđe izrađivale 
su u početku žene, jer su mu- a 
škarci bili zauzeti lovom. ' 
Kad je izrada lončarske robe 
već postala zanat, preuzeli su 
od žena taj posao muškarci. 

Da bi glinen sud postao nepropustan, treba da se 
pocakli. I taj je postupak bio poznat ljudima već odav- 
no. Osušen i ispečen glinen sud premazali bi smjesom 
(npr. vode, kremena i soli) i ponovo ga pekli. Ta se 
smjesa pri pečenju stali u staklastu prevlaku — ca- 
klinu, gleđ,' glazuru — koja ne propušta vodu. (Danas 
se za pocakljivanje upotrebljavaju smjese kremena, 
olova, sode i drugih tvari.) Caklina može biti raznih 
boja, a mogu se izvesti i razne ukrasne šare bojama 
koje ne izgaraju, npr. nekim metalnim bojama. Na 
glinenom posuđu u kameno doba ornamenti su se izvo- 
dili šiljastim predmetom na još mekanoj glini. Takav 
ćemo postupak vidjeti i kod naših seoskih lončara. 


jr Za 

Do XV st. Evropljani su sees 
poznavali samo obične lon- .— 
čarske proizvode. Arapi su 
iz Perzije donijeli u Evropu se 
fino —pocakljenu keramiku, io: bj 
ukrašenu živim bojama. U- 

skoro su u Španjolskoj — a 

kasnije i drugdje u Evropi — otvorene keramičke radio- 
nice, u kojima se proizvodila roba slična onoj što su 
je donosili Arapi. Najpoznatije su takve radionice bile 
u Mallorci [Maljo'rki] blizu španjolske obale. Otuda 
takvoj robi naziv majolika. Talijani su proizvodili 
majoliku naročito u mjestu Faenzi [Fae'nci]. Kasnije su 
Francuzi osnovali po uzoru na Faenzu svoje radionice, 
a robu su nazvali fajansa. 

Nizozemski trgovački brodovi koji su u to doba 
dovozili mirodije i mirise s Dalekog istoka donijeli su 
iz Kine vaze i posude izrađene od krasnoga bijelog pro- 
zračnog porculana. Vješti domaći keramičari počeli su 
tada oponašati kineske forme i slikarije, ali na majolici 
(fajansu), jer im je proiz- 
vodnja porculana još dugo 
ostala tajna. Mnogi su poku- 
šali da u laboratoriju načine 
smjesu koja bi dala porculan, 
ali bez uspjeha. Tek je 1708. 
god. Nijemac Bčttger [Betger] 
otkrio da se porculan dobiva od bijele gline, kaolina. 
Uskoro su počele nicati radionice porculana i u drugim 
zemljama. U njima su izrađivali porculansko posuđe, 
vaze i izrađevine umjetničkog obrta — porculanske fi- 
gure. Čuvene su radionice porculana u DR Njemačkoj 
(Meissen [Majsn]) i Francuskoj (Sevres [Sevr]): 

Umjetnički keramički proizvodi iz starijih vremena 
čuvaju se u muzejima. Osobito su vrijedne pocakljene 
figure iz grobnica egipatskih faraona i figurice od te- 
rakote (pečene zemlje) nađene kod Tanagre u Grčkoj. 

Danas se porculanski proizvodi ne izrađuju više u 
malim manufakturama s nekoliko majstora-obrtnika, 
nego u velikim tvornicama s modernim strojevima. 
Roba se peče u dugim tunelskim pećima, koje se griju 
plinom ili elektrikom. Kroz te peći prolaze na tračni- 
cama željezna kolica, na kojima je naslagano sirovo 
posuđe. Na drugom kraju peći izlazi pečena roba, koju 
zatim glaziraju i ukrašuju. 

U našoj je zemlji u posljednje vrijeme sagrađeno ne- 
koliko takvih velikih tvornica porculana (u Zaprešiću, 
Titovu Velesu i dr.). Tu izrađuju tanjure i šalice, vaze, 
pločice za kupaonice, zahodske školjke i umivaonike — 
predmete kojima se služimo u svakidašnjem životu. 


»Willendorfska Venera« 
(pretpovijesno doba) 

Ratnik (Zap. Afrika, oko XIV st.) 

KIPARSTVO. Kiparstvo ili skulptura jedna je od 
likovnih umjetnosti. Kipar izrađuje kipove od raznog 
materijala: kamena, bronce, gipsa, gline, drveta, slo- 
nove kosti, od zlatnog, srebrnog i bakrenog lima. 


Način rada ovisi o materijalu od kojega kipar stvara 
umjetničko djelo. Ako se služi glinom, voskom i drugim 
plastičnim tvarima, tada obično najprije izradi žičan, 
željezan ili drven kostur u obliku budućeg kipa. Na 
taj kostur dodaje glinu ili vosak pa prstima ili posebnim 
alatom za modeliranje stvara oblik koji želi. Izrađuje 
li kip od kamena, drveta ili slonove kosti, tada dlijetom 
kleše ili reže i oduzima materiju dok ne dobije ono što 
želi. Kad modelira lim (bakreni, srebrni, zlatni), kipar 
po njemu udara batom, ili sitnim čeličnim alatom udu- 
bljuje i ispupčuje formu. 

Kipar rijetko kleše svoje djelo izravno u kamen ili 
ga reže u drvo. Obično počinje rad s vlažnom glinom, 
jer se ona lako mijesi i jer se takav kip može nepre- 
stano ispravljati i dotjerivati. Ali glina bi se za nekoliko 
dana osušila i raspucala. Zato kipar, dok je glina još 
vlažna uzima odljev kipa u gipsu. Kad se gips pomiješa 
s vodom, on domalo otvrdne i zadrži oblik. Dok je gips 
još židak, kipar njime prelije glineni kip. Gips prilegne 
tačno uz oblike kipa i brzo otvrdne, te stvori oko njega 
čvrst omotač — negativ ili kalup. U njemu su vjerno 
ostali udubljeni svi oblici glinenoga kipa. Kipar zatim 
pažljivo skida taj kruti negativ i opet ga sastavlja, te 
u njegovu šupljinu lijeva gips. Tako dobiva pozitiv — 
stalan, čvrst oblik, jednak glinenom originalu. To je 
gipsani odljev kipa. 

Gledajući u taj odljev i mjereći ga neprestano, kipar 
dlijetom prenosi te iste oblike u drvo ili u blok mra- 
mora, vapnenca ili drugoga kojeg kamena. Samo oni 
kipari koji u svojoj mašti tačno »vide« kako će izgle- 
dati budući kip rade odmah u kamenu, bez gipsanog 
odljeva. Ima kipara koji izrade samo glinen kip, a za- 
tim svojim pomoćnicima prepuštaju dalji posao — 
odlijevanje u gipsu i prenošenje oblika u kamen. 

Spomenici koje viđamo u parkovima, na trgovima, 
stadionima i drugdje najčešće su izrađeni od bronce 
(smjese bakra i kositra). Bronca je veoma otporna pre- 
ma kiši, snijegu i drugim utjecajima, pa brončani kipovi 
mogu hiljade godina zadržati svoj oblik. Kad kipar iz- 
rađuje kip od bronce, najprije ga izvede u glini i potom 
odlije u gipsu. Lijevanje kipa u bronci nije jednostavan 
posao. Obavljaju ga stručni ljevači u posebnim radio- 
nicama (ljevaonicama). Tu su velike peći u kojima se 
bronca tali. 

Manje glinene kipove možemo ispeći u lončarskoj 
peći. Glina će, ispečena, otvrdnuti i neće pucati. 
Takve kipove od pečene zemlje zovemo terakota. 

Kip koji prikazuje čitav lik čovjeka ili životinje 
zove se statua. Ako prikazuje samo glavu i gornji dio 
trupa neke osobe, zove se poprsje ili bista. Spomenici 
što ih podižemo zaslužnim ljudima mogu biti statue ili 
biste, a postavljeni su na uzdignuto postolje ili posta- 
ment. Kipari ponekad prikazuju kipom ljudski trup, 
bez glave i udova. To je torzo. Nekoliko figura koje 
čine jednu cjelinu zovemo grupa. Statua, bista, torzo i 
grupa stoje slobodno u prostoru te ih možemo proma- 
trati sa svih strana. Zato ih nazivamo puna plastika. 


Od pune plastike razlikuje se reljef. Tu su ispup- 
čenja i udubine izvedene na ravnoj površini, koja služi 
kao pozadina, tako da reljef možemo promatrati samo 
s jedne strane — sprijeda. Ima reljefa dugih desetke 
metara, na velikim zidovima ili spomenicima, a i manjih 
što vise kao ukras u sobi. Ako je reljef sasvim malen i 
izveden u skupocjenu kamenu, zove se kameja. Stari 
su Grci nosili kameje kao ukras oko vrata ili na 
prstenu. Ako je pak reljef izduben u skupocjenu kamenu 
te izgleda kao negativ reljefa, zovemo ga gema. Geme 
su obično služile kraljevima i velikašima na prstenu za 
pečaćenje pisama. Istočni su narodi (osobito Kinezi) 
poznati po svojim sitnim reljefima i kipovima od slo- 
nove kosti, oniksa i drugoga dragog kamenja. 


Della Robbia: Madona 
(Italija, XV st.) 


Kiparske radionice ili ateljei razlikuju se prema 
tome kakvim se postupkom umjetnik služi za izradu 
kipova. Drukčiji je, na primjer, atelje u kome se tuče lim 
od onoga gdje se obrađuje kamen. Ali u svakom slučaju 
atelje mora biti prostran i dobro osvijetljen. Svjetlo 
mora dolaziti odozgo jer se tako oblici vide najbolje, 
upravo kao u prirodi kad ih sunce obasjava. U ateljeu 
svaki kipar ima mnogo gline. Tu je i stalak na kojem 


Michelangelo: Mojsije 
(Italija, XVI st.) 


kipar izrađuje kip. Stalak se može okretati da bi umjet- Kralje: oni 


nik mogao promatrati svoje djelo sa svih strana. Na- 
dalje su tu žičani, željezni i drveni kosturi i različit 
alat — drvene i željezne modelirke, šestar za mjerenje 
i prenošenje veličina, dlijeta za klesanje kamena, dli- 
jeta za rezanje drveta, čekići, drveni batovi itd. 

Radeći svoje kipove, kipari se često služe modelima. 

Mnogi su narodi ostavili vrijedna djela kiparske 
umjetnosti. (Franaka SIX st.) (Ežanonaki IK st) 

Nepoznati umjetnici iz davnoga kamenog doba izra- Mo MO NE LA a 
dili su mnogo životinjskih i ljudskih figura od kosti i 
od gline. Jednostavne su, ali ipak lijepe izrađevine pri- 
mitivnih naroda središnje Afrike, Eskima, stanovnika 
Amerike prije Kolumbova dolaska itd. 

Kod starih Grka (V—III st. prije n. €.) opažamo 
nastojanje kipara da oponašaju prirodu. Oni žele kipom 
što vjernije prikazati čovjeka (dobro razvijena gimna- 
stičara, pravilno građenu ženu i sl.). Među njima oso- 
bito su se istakli Fidija, Miron i Poliklet. Isto nasto- 
janje opažamo u kiparstvu Rima oko početka naše ere 
i kasnije, za vrijeme renesanse (XV i XVI st.), u či- 
tavoj Evropi. Renesansni umjetnici Donatello [Dona- 
telo] i Michelangelo [Mikela'nđelo] svaki na svoj način 
sa savršenim poznavanjem ljudskog tijela prikazuju 
njegovu snagu i ljepotu. 

Ali kipovi mogu biti umjetnički vrijedni i onda kad 
prikazano tijelo nije lijepo. Tako su npr. u srednjem Moore: Kip (Engleska, xx st) | CRSer: MODI (Amerika, XX a 
vijeku, kad je crkva zabranjivala prikazivanje gologa 
ljudskog tijela, likovi bili naizgled nezgrapni, ali puni 
fantazije i izražajnosti. 

Povremeno se u kiparstvu teži samo velikoj vještini 
u zanatu pa se javljaju vrlo komplicirani oblici. Umjet- 
nička je vrijednost takvih kipova slabija. Tako se u 
Grčkoj u doba helenizma (II—V st.) previše pokazuju 
pojedinosti, previše se naglašava pokret tijela i izraz 
lica. Slično je i kiparstvo baroka (kraj XVI st.), u ko- 
jemu primjećujemo suviše pojedinosti i ukrasa. 

U XIX st. neki su kipari prikazivali ljudske i živo- 
tinjske likove tako vjerno da su izgledali kao živi. 
Takvim se radovima osobito istakao francuski kipar 


Rodin: Taoci (Francuska, XIX st.) 

Buvina: duborez 
(Split, XIII st.) 

Radovan: Adam Lik sveca Stećak 


(Trogir, XIII st.) (Studenica, XII st.) (Radimlja, XIII st.) 

Kršinić: Majka i dijete (XX st.) 

Škrinja sv. Šimuna (Zadar, XIV st.) 

Smajić: Sirotice 
(XX st.) 


Augustinčić: Ranjenik (XX st.) 

Auguste Rodin [Ogi'st Rode'n]. Mnogi njegovi kipovi 
izražavaju pokretima snažno unutarnje uzbuđenje. 

U najnovije vrijeme kipari ne rade, kao nekada, samo 
kipove slične prirodi — čovjeka, konja, lava i drugo — 
nego i posve izmišljene oblike. I takvi oblici mogu biti 
lijepi. Kažemo da su to djela nefigurativnog kiparstva. 

Naši su narodi stvorili značajna djela kiparske 
umjetnosti. U srednjem vijeku nastala su mnoga djela 
od kamena, drveta i metala širom Dalmacije, Primorja, 
Srbije i Makedonije. Osobito se ističu vratnice splitske 
stolne crkve — rad Andrije Buvine, trogirski portal maj- 
stora Radovana, kamene glave na šibenskoj katedrali, 
koje je isklesao Juraj Dalmatinac itd. U Bosni su 
nepoznati umjetnici izradili zanimljive kamene nad- 
grobne spomenike — stećke. Među mnogobrojnim dje- 
lima, izvedenim u metalu, ističe se škrinja svetog Ši- 
muna u Zadru. 

Na početku ovoga stoljeća ponovo je oživio naše ki- 
parstvo Ivan Meštrović. U njegovim djelima ima mnogo 
snage i pokreta, kao i posebnog osjećaja za svaki mate- 
rijal: kamen, drvo, broncu. Meštrović tako naglašava 
pokret da ponekad djeluje pretjerano, a likove stilizira. 
Njegovu umjetnost danas cijene narodi čitavog svijeta. 
Meštrović je izradio spomenik Neznanom junaku na 
Avali, golem spomenik pjesniku Njegošu, brončane ki- 
pove Indijanaca u Chicagu [Šika'gu] (SAD) i mnoge dru- 
ge. Frano Kršinić izrađuje oble i nježne figure, obično 
ženske likove. Antun Augustinčić daje ljude i konje u 
naglašenom pokretu, s mnogo detalja. Izradio je spome- 
nik drugu Titu u Kumrovcu, zatim spomenik koji stoji 
pored palače Organizacije ujedinjenih naroda u New 
Yorku [Njujo'rku] (SAD) itd. 

Znamenita kiparska djela čuvaju se u nekim —> 
MUZEJIMA. Najpoznatiji je Louvre [Luvr] u Parizu. 
Tu se čuva Miloska Venera i velika zbirka drugih 
grčkih i rimskih statua. U Vatikanskom muzeju u Rimu 
stoji poznati Apolon Belvederski i Laokoonova grupa. 
Mnogo kipova ima u Ermita'žu u Lenjingradu, u muzeju 
Ufizzi [Ufi'ci] u Firenci i drugdje. 

Muzej u kojemu su samo kameni kipovi zove se 
gliptoteka. Muzej s gipsanim odljevima kipova zove se 
gipsoteka. U gipsanom odljevu može se znamenit kip 
vidjeti u originalnoj veličini na više mjesta. Naročito 
mnogo gipsoteka ima u Grčkoj, odakle su stoljećima 
stranci odnosili vrijedne originale. I mi imamo u Za- 
grebu gipsoteku s bogatom zbirkom odljeva antičkih 
statua, starohrvatskih spomenika i moderne skulpture. 

KITOLOV. Čovjek već stotine godina lovi kitove 
jer od njih dobiva velike količine ulja. Ono nije za jelo, 
ali se upotrebljava u industriji, osobito za izradu sapuna 
i margarina ili kao strojno ulje. Najveće vrste kitova 
(plavetni kit, kit perajar, grenlandski kit, ulješura) daju 
prosječno do 15000 1 ulja svaki (> DIVOVI MEĐU 
ŽIVIM BIĆIMA). 

Kitovi većinom žive u polarnim morima. Plove u 
većim skupinama (»školama«). Kit nije riba nego sisa- 
vac, pa ne može disati pod vodom. Najdulje svakih pola 
sata mora izroniti da udahne zraka. Tada kitolovci izda- 
leka mogu opaziti dva bijela stupa vodene pare. (Oni na- 
staju od zgusnutog izdahnutog zraka što ga kit izbacuje 
iz nosnog otvora koji mu je na vrhu glave.) 

Lov na kitove bio je nekada mučan i opasan posao. 
Brodovima na jedra krstarili su lovci dalekim morima 
u potrazi za kitovima. Kad bi spazili plijen, približili bi 
mu se malenim čamcem na vesla i gađali ga ručnom 
harpunom, za koju je bilo pričvršćeno dugačko i jako 
uže. Borba s ranjenom životinjom bila je opasna jer 
bi kit katkada udarcem repa prevrnuo ili oštetio čamac. 

Danas je taj lov znatno olakšan i usavršen. Izviđanja 
se često vrše helikopterom, koji radiom dojavljuje gdje 
je opažen kit. Ako pak s broda traže kita radarom, pro- 
nalaze ga i noću i po maglovitom vremenu. Moderni bro- 
dovi-kitolovci naoružani su topovima koji izbacuju 


Žutom bojom označena su područja u kojima je kitolov dopušten 

harpune. Na vrhu har- 
pune pričvršćena su 
eksplozivna zrna. Ima 
i harpuna s električ- 
nim kabelom mjesto 
užeta, pa kita ubi- 
ja struja visokog na- 
pona. Da kit ne bi 
potonuo, posebnim si- 
saljkama ubrizgaju u 
njegovo tijelo zgu- 
snuti zrak. Kad tako 
kitolovac ulovi 4—6 
kitova, pokupi ih i 
odvuče do matičnog 
broda. Ulovljeni ki- 
tovi privežu se uz 
matični brod. To je 
prava plovna  tvor- 
nica, u kojoj radi 
300—400 radnika. Ki- 
ta uvlače u brod kroz 
poseban tunel u krmi i odmah ga prerađuju: tope mast, 
meso i krv pretvaraju u umjetno gnojivo ili u hranu 
(brašno) za stoku, a kosti u koštani ugljen. Kitove usi 
(resaste rožnate ploče u ustima) upotrebljavaju se u pro- 
izvodnji kišobrana, kovčega i češljeva. Kad ulješura 
oboli, u njezinim se probavnim organima stvara ambra, 
tvar koja jako i ugodno miriše. Ambru upotrebljavamo 
u industriji mirisa (parfema). 

Najbogatiji je kitolov u vodama Antarktika. Done- 
davno se prosječni godišnji ulov kretao oko 40 000 ko- 
mada. Takvo je nesmiljeno haračenje zaprijetilo pot- 
puhim uništenjem kitova jer se oni veoma sporo raz- 
množavaju. (Ženka okoti po jedno mladunče svake 2—3 
godine.) Osobito su ugrožene najveće vrste kitova, koje 
su najrentabilnije, pa ih najviše love. Zato se od godine 
1946. posebnim međunarodnim propisima za svaku go- 
dinu određuje koliko se kitova smije uloviti. Taj se broj 
kreće oko 2500 plavetnih kitova. (Pri tome se manje 
vrste kitova preračunavaju ovako: 1 plavetni 2 pera- 
jara ili 2 !/ grbava kita, itd.) Lov u vodama Antarktika 
počinje 7. siječnja i traje do 7. travnja. Međutim, sva 
su ta ograničenja na žalost samo savjetodavne naravi. 


Mnogo sunca i mnogo kiše gotovo svakog dana — to je ekvatorijalna 
klima, koja vlada u predjelima uz ekvator. To su najtopliji i naj- 
Kišovitiji krajevi na Zemlji. Vreo i vlažan zrak, močvarne prašu- 
me i mnoge zarazne bolesti čine život u tim krajevima vrlo teškim. 


Mnogo vrelog sunca i vrlo malo ili nimalo kiše — to je pustinjska 
klima, koja vlada u krajevima sjeverno i južno od tropskih. Oštre 
su razlike u dnevnoj i noćnoj temperaturi: danju možemo ispeći jaje 
u vrelom pijesku, a noću se smrzne lokvica vode među kamenjem. 


Dovoljno sunca i dovoljno kiše — odlika su klime umjerenog pojasa, 
koja je najpovoljnija za život i za rad ljudi. Obalni krajevi imaju 
blaža ljeta i zime. U krajevima daleko od mora ljeta su toplija, 
a zime hladnije. Planinski Krajevi imaju vrlo kratka i svježa ljeta. 


Dovoljno sunca, ali malo kiše — imaju u umjerenom pojasu prostra- 
ne ravnice veoma udaljene od mora. Tu zato nema šuma, nego su se 
razvile stepe, pogodne za uzgajanje krupne stoke i za uzgajanje 
žitarica. Ljeta su u tim predjelima žarka, a zime su vrlo studene. 


Malo sunca i malo padalina (i to samo snijega) — to je polarna 
klima, koja vlada na krajnjem sjeveru i na krajnjem jugu. Sunce 
sja samo ljeti. Ostalih 6 mjeseci, za vrijeme polarne zime, ono je 
ispod horizonta. Ali i ljeta su gotovo tako studena kao i zime. 


KLIMA. Svake godine vremenske prilike u istome kra- 
ju nisu jednake. Jednom je zima blaga, drugi put 
stegnu velike studeni s mnogo snijega i s hladnim vje- 
trovima. Ljeto je jedne godine toplo i sunčano, a druge 
kišovito. Ipak, ako vremenske prilike u jednom kraju 
promatramo dulji niz godina, možemo zapaziti da se 
u pojedina godišnja doba približno ponavljaju i vjetrovi, 
i padaline (kiša i snijeg), i topli i hladni dani (>> METE- 
OROLOGIJA). Ako je to kraj na našoj obali, ljeta će 
obično biti duga, sunčana i topla, zime blage, s malo ili 
nimalo snijega. Na visokim planinama u Bosni ili Slo- 
veniji ljeta su kraća i svježija, zime dulje i hladnije. 
Nigdje kod nas nema ljeti strahovitih vrućina, niti zimi 
neizdržljivih studeni. Stoga kažemo da naša zemlja ima 
umjereno podneblje ili umjerenu klimu. Imamo četiri 
izrazita godišnja doba: blago proljeće, toplo ljeto, kišo- 
vitu jesen i hladnu zimu. Takva klima povoljno djeluje 
na zdravlje i povećava radnu sposobnost. 

Od nas daleko na sjever, u polarnim krajevima, 
klima je posve drukčija. Sunčeve zrake padaju posve 
koso te slabo griju Zemlju. Razlikujemo samo dva go- 
dišnja doba: kratko ljeto s malo topline i dugu, veoma 
studenu zimu. Tlo je najveći dio godine zamrznuto, a 
mnogi su predjeli prekriveni debelom ledenom korom. 

Južno od nas, u tropskim predjelima, sunčeve zrake 
čitavu godinu padaju gotovo okomito. Tu vladaju stra- 
hovite vrućine. Negdje je takvo obilje vlage da gotovo 
svaki dan padaju kiše, pa tu bujaju neprohodne pra- 
šume; ondje gdje pušu suhi vjetrovi koji ne dolaze s 
mora godinama ne padne ni kap kiše: tu su pustinje. 

Još južnije proteže se drugi pojas umjerene klime, 
a dalje prema Južnom polu opet ledeni pojas. 

Ovakva podjela na pojase daje samo opću sliku 
jer klima ne zavisi samo od toga koliko je neki kraj 
blizu ekvatora ili pola. Tako stručnjaci govore o visin- 
skoj klimi, kontinentalnoj, oceanskoj, pustinjskoj, po- 
larnoj, monsunskoj, sredozemnoj klimi itd. Odatle 
možemo zaključiti da klima zavisi od različitih utjecaja. 

Jednako su daleko od ekvatora Havajski otoci i 
središnji dio Australije. Pa ipak je na Havajskim oto- 
cima vječito proljeće, dok su u Australiji suhe pustinje 
s nepodnošljivim žegama danju, a vrlo je hladno noću. 
Ta je razlika otuda što je središnja Australija daleko 
od mora, a planine s istoka sprečavaju da dopru 
vlažni vjetrovi s mora. More ljeti rashlađuje zrak, a 
zimi ga zagrijava. Stoga krajevi uz more imaju blažu 
klimu. Da se 11 vode ugrije za 1"C, treba jedna kalorija, 
a da se za 1"C ugrije kamen, pijesak ili zemlja, dovoljno 
je oko pola kalorije. Stoga će na kopnu biti veće razlike 
između temperature ljeti i zimi, danju i noću, nego na 
moru. I morske struje (>> MORE) utječu na klimu. 

Visoke planine imaju oštriju klimu nego nizinski 
krajevi. Gotovo uza sam ekvator, na visovima afričkih 
planina Kenije i Kilimandžara, klima je slična kao u 
polarnim krajevima. 

Jače su suprotnosti između ljeta i zime u krajevima 
bez biljnog pokrova jer šume ustavljaju vjetrove a 
isparavanjem daju zraku dovoljnu vlažnost. 

Klima se u velikim vremenskim razmacima može 
znatno izmijeniti. Na Antarktiku, pod dubokim slojem 
leda, istraživači su otkrili naslage ugljena. To znači da 
su u dalekoj prošlosti na Južnom polu rasle bujne šume, 


tj. da je tu klima bila topla. Za vrijeme ledenih doba 
klima je i u srednjoj Evropi bila kao u polarnim kra- 
jevima. Učenjaci su ustanovili da su se u mlađe doba 
Zemljine prošlosti više puta izmjenjivala hladnija (le- 
dena) i toplija (međuledena) doba, a svako je od njih 
trajalo nekoliko desetaka ili stotina tisuća godina. Naše 
je vrijeme jedno takvo međuledeno doba, i klima na 
Zemlji biva sve toplija. O tome svjedoči povlačenje leda 
prema polovima i otapanje ledenjaka u visokim pla- 
ninama. Zbog čega se smjenjuju ledena i međuledena 
doba, nauka još nije dovoljno objasnila. 

Živa su se bića prilagodila određenoj klimi. Sje- 
verni medvjed, na primjer, ne može živjeti u Sahari, a 
banana ne može uspijevati na Grenlandu. Stoga je iz- 
mjena klime na prijelazu ledenih i međuledenih doba 
značila propast za neke vrste životinja i biljaka. Ali 
mnoge su se vrste ipak prilagodile promjeni klime — 
aklimatizirale su se. Čovjek je najbolji primjer akli- 
matiziranja: on je napučio Zemlju od ekvatora pa go- 
tovo do jednog i drugog pola. Prema različitim klimama 
morao je podesiti svoj način života. 

Možda će čovjek u skoroj budućnosti mijenjati klimu 
prema svojim potrebama. Zasad to može činiti samo u 
ograničenim razmjerima. Velikim melioracionim rado- 
vima (reguliranjem riječnih tokova, prokopavanjem 
kanala, isušivanjem močvara, navodnjavanjem pustinja, 


Klima znatno utječe na način života ljudi. Ova slika, u okomitim nizovima, 


sječom šuma ili pošumljivanjem itd.) čovjek otvara 
ili zatvara put vjetrovima, smanjuje ili povećava vla- 
žnost zraka. Mnogobrojne tvornice stvaraju iznad veli- 
kih gradova sloj čestica ugljena i prašine, koji umanjuje 
ohlađivanje tla. Stoga zime u gradu nisu tako hladne 
kao u okolici. Možda su u posljednjih nekoliko godina i 
mnogobrojne pokusne eksplozije atomskih bombi utje- 
cale na promjenu klime. 

Za svoje potrebe čovjek stvara i umjetnu klimu. 
Već i naša odjeća regulira toplinu i vlažnost sloja zra- 
ka uz naše tijelo. Uređaji za grijanje (peći, radijatori) 
ili za hlađenje (ventilatori) stanova i radnih prostorija 
stvaraju »kućnu klimu«. Još su savršeniji u tome sa- 
vremeni uređaji za klimatizaciju. Oni automatski pro- 
čišćavaju zrak u kući od prašine, dima i štetnih plinova, 
zimi ga zagrijavaju, a ljeti hlade tako da uvijek ima 
određenu temperaturu, a uz to i određenu vlažnost. 
Uređaji za klimatizaciju veoma su skupi, pa ih imaju 
samo neke velike bolnice, naučne ustanove, tvornice, 
kazališta, prekooceanski brodovi, veliki avioni i sl. 

Umjetnu klimu stvaramo i u staklenicima, u kojima 
uzgajamo rano povrće ili cvijeće, a tako isto i u sta- 
klenicima za tropsko bilje u velikim botaničkim vrto- 
vima. Životinje koje se teško aklimatiziraju imaju u 
zoološkim vrtovima nastambe s posebnim grijanjem 
(npr. tropski majmuni) ili hlađenjem (npr. pingvini). 


prikazuje život ljudi u ledenim, umjerenim i toplim krajevima. 


Vodoravni redovi na slici pokazuju: 1. kako od različite klime zavisi ishrana ljudi i način na koji oni pribavljaju hranu; 2. kako klima utječe 
na način građenja ljudskih nastamba; 3. kako ona djeluje na odijevanje; 4. kako od klime zavisi i način zabavljanja ljudi u raznim krajevima. 

KNJIGA. Kad bismo se na- 
šli u spremištu knjiga velike 
—> KNJIŽNICE, iznenadili 
bismo se gledajući dugačke 
nizove polica. Na njima su 
poređani deseci, pa i stotine 
tisuća knjiga. Svaka od tih 
knjiga rezultat je dugog i 
napornog rada jednog ili više 
učenjaka, stručnjaka, misli- 
laca, književnika. Knjige ču- 
vaju od zaborava bezbrojna 
iskustva, naučna dostignuća 
i umjetnički iskazane istine 
o životu. One danas povezuju 
narode svijeta u čvrstu za- 
jednicu jer se značajna djela 
prevode na sve kulturne je- 
zike i tako postaju svojina 
svih ljudi. 

U vrijeme kad ljudi još 
nisu umjeli ni čitati ni pi- 


sati knjige je zamjenjivala usmena predaja. Ali pamćenje u toku vre- 


mena slabi i blijedi, pa je mnogo toga tonulo u zaborav. Da pomognu 
svome pamćenju, ljudi su se pomagali raznim znakovima, od kojih se 
malo pomalo razvilo > PISMO. 

Najstarije su »knjige« bile ispisani komadi drveta, kostiju i rogova, 
zatim drvene, kamene i glinene ploče. Stari Babilonci, Asirci i Perzijci 
utiskivali su štapićem znakove u mekane glinene crepove, koje su zatim 
sušili i pekli. Kao što se današnja knjiga sastoji od listova, tako su se 
i te davne glinene »knjige« sastojale od manjeg i većeg broja pločica. 

Egipćani su pisali na drvenim i kamenim pločama, ali i na svicima 
papirusa. Srčiku biljke papirus (koja je nalik na trsku) izrezivali su na 
uske vrpce. Tiještili su ih i lijepili jednu na drugu, i tako su dobivali 
široke listove. Nisu ih slagali, kao što mi slažemo listove u knjizi, nego 
su ih spajali u traku i do 100 metara dugačku, a pedalj i više široku. 

Čuveni Solonovi zakoni u Grčkoj (VI st. prije n. e.) bili su urezani u 
drvene ploče, a tako isto i dvanaest tabla rimskih zakona. U svome 
dnevnom životu služili su se Grci i Rimljani drvenim pločicama koje 
su bile prevučene crnim voskom. Nekoliko je pločica bilo spojeno 
vrpcom ili metalnim prstenom tako da su nalik na drvene knjige. Po 
vosku su grebli slova metalnom ili koštanom pisaljkom. (Zvala se stylus 
[stilus] i prema njoj danas stilom zovemo način pisanja.) Na izgrebenim 
mjestima vidjela se svijetla drvena podloga, te se moglo čitati što je 
napisano. Drugi kraj pisaljke bio je plosnat i služio je za »brisanje«, 
tj. za poravnjavanje voska. Tako se na istoj pločici moglo pisati mnogo 
puta. Slične »drvene knjige« imali su Kinezi, a kasnije i drugi azijski 
narodi. Malajci su slagali »knjige« od listova kore nekih vrsta drveća. 

Prvi pravi oblik knjige pojavio se, zajedno s pergamentom, prije 
nekih 1200 godina. Pergament je na poseban način prerađena janjeća, 
magareća, jareća ili teleća koža. Nalik je na vrlo debeo mastan papir. 
Ime je dobio po gradu Pergamu u Maloj Aziji gdje su ga na veliko 
proizvodili. Pergament su rezali u jednake komade, slagali ih jedan na 
drugi i povezivali tankom oputom. To su bile glomazne knjige, mnogo 
veće od današnjih. 

U srednjem vijeku prepisivali su rukopise obično svećenici. Takve 
su pisarnice postojale kod nas u nekim samostanima, u manastiru na 
Ohridu i drugdje. Prepisivač bi najprije na pergamentu izvukao crte 
komadom olova, a zatim bi po njima pisao tekst. Služio se perom od 


Umanjene reprodukcije pergamentskih strana iz rijetkih i dragocjenih starih knjiga: 
Ulfiline »Biblije« iz VI st., pisane gotskim pismom (lijevo gore); Gutenbergove »Biblije«, 
štampane goticom 1455. god. (desno gore); »Korana«, pisanog arapskim slovima 1306. god. 
(u sredini) i obredne knjige +Hagađe«, pisane židovskim pismom, iz XIV stoljeća (lijevo). 

Umanjene reprodukcije strana iz naših rijetkih i dragocjenih knjiga: »Dušanova zakonika«, 
pisanog starom ćirilicom na pergamentu, iz XIV st. (desno); »Hrvojeva misala«, pisanog gla- 
goljicom na pergamentu, iz XV st. (u sredini); »Oktoiha«, štampanog starom ćirilicom 1494. 
godine (lijevo dolje) i »Klovićeva misala«, štampanog latinicom 1498. godine (desno dolje). 


guske, labuda ili druge koje ptice. Sam je priređivao boje za pisanje i tintu 
(od željeznih strugotina i hrastove kore, kuhanih u octu). Početna slova 
(inicijale) bogato je ukrašavao, a tekstu je dodavao sličice u boji — mini- 
jature (tako nazvane po crvenoj boji miniju, koja se mnogo upotrebljavala). 

Knjige su bile uvezane u drvene korice, obično presvučene suknom, 
pergamentom ili kožom. Raskošno opremljene knjige bile su okovane u 
srebro, obložene pločicama od slonove kosti, urešene zlatom i dragim 
kamenjem. Čuvena Ulfilina gotska »Biblija« iz VI st. (nazvana Codex ar- 
genteus [Kodeks arge'nteus] = srebrna knjiga) pisana je srebrnim i zlat- 
nim slovima na purpurnom pergamentu. 

Najljepši su primjerci knjiga pisanih na pergamentu kod nas: »Veće- 
negin evanđelistar« (ZI st., na latinskom), »Miroslavljevo evanđelje« (XII 
st., ćirilicom), »Misal kneza Novaka« (XIV st., glagoljicom), »Hrvojev mi- 
sal« (XV st., glagoljicom), »Vrbnički misal« (XCV st., glagoljicom) i dr. 

Osim crkvenih knjiga, postepeno su se pojavljivale knjige koje govore 
o medicini, o pravu, o astronomiji i drugim naukama. Sve su one bile 
rijetke i skupe. 

Broj visokih škola sve je više rastao, nauka se razvijala, književnost 
se počela služiti narodnim jezicima mjesto latinskog. Sve je to djelovalo 
da se knjige sve više čitaju i traže. 

Knjige su postale znatno jeftinije kad se umjesto skupog pergamenta 
stao upotrebljavati > PAPIR, a još više kad je izumljena sprava za štam- 
panje (> ŠTAMPARIJA). Tada je knjiga postala pristupačna i siroma- 
šnijim ljudima, pa otada započinje čitav preokret u prosvjećivanju naroda. 
Prva štampana knjiga u Evropi, Gutenbergova »Biblija« (1455), štampana 
je na pergamentu i rukom ukrašena. Prije Gutenbergova izuma štampe s 
pokretnim slovima štampale su se u Evropi drvorezne (ksilografske) knjige: 
svaka je strana bila čitava rezana u drvetu. Kinezi su takvim načinom 
umnožavali knjige još davno prije, a četiri stoljeća prije Gutenberga po- 
znavali su štampanje pomičnim slovima. U Koreji je postojala ljevaonica 
slova pedesetak godina prije izuma Johanna Gutenberga. 

Među naše najstarije štampane knjige spadaju: »Misal« (glagoljicom, 
1483. g., vjerojatno u Modrušu), »Brevijar« (glagoljicom, 1491. g., u Ko- 
sinju) i »Oktoih« (ćirilicom, 1494. g., na Cetinju). U Senju je u to vrijeme 
otvorena i prva naša knjižara. Knjige koje su nastale u prvo doba štampar- 
stva (do 1500. godine) nazivamo inkunabule. Danas su veoma rijetke i sto- 
ga dragocjene, pa se u velikim knjižnicama čuvaju u naročitim trezorima. 

Danas u svijetu izlaze sva- LK KTEAIVE Kč S 
ke godine tisuće novih knjiga: 
romana, pripovijedaka, stručnih 
knjiga itd. (>  KNJIŽEV- 
NOST). Neke se knjige na veli- 
kim svjetskim —> JEZICIMA 
štampaju i u više stotina tisuća 
primjeraka najedanput. U Ju- 


goslaviji je 1964. g. izdano 8000 
knjiga u ukupnoj nakladi od 54 
milijuna primjeraka. Najviše 
knjiga izlazi u SSSR-u (80 000 
godišnje) i u Velikoj Britaniji 
(25 000 godišnje). 

Izdavanjem knjiga bave se 
izdavačka poduzeća, a štam- 
parske poslove obavljaju štam- 
parije ili tiskare. Knjige se pro- 
daju u knjižarama. 

Knjiga istaknutog pisca do- 
biva posebnu vrijednost ako na 
sebi nosi njegov > AUTOGRAF. 

Homer 
(IX st. prije n. €.) 


[Dante Aligije!ri] 


Miguel de Cervantes 
[Migell de Serva!lntes] 


William Shakespeare 
[Viljem Šekspir] 


KNJIŽEVNOST. U izlogu knjižare ili u 
katalogu > KNJIŽNICE ima svakovrsnih 
knjiga: pripovijedaka, putopisa, romana, 
zbirki pjesama, bajki, poučnih knjiga, 
kalendara itd. Ima i stručnih knjiga koje 
su namijenjene, npr., samo liječnicima, 
ili samo pčelarima, ili šoferima, kemiča- 
rima, kovinotokarima, šahistima itd. Sva 
takva djela spadaju u književnost u širem 
smislu. Ipak, kad govorimo o književnosti 
(literaturi), obično ne mislimo na djela 
što su ih napisali učenjaci i stručnjaci, 
nego na djela književnika-umjetnika: na 
romane, pripovijetke, drame, pjesme, tj. 
djela lijepe književnosti (beletristike). 

Pisac naučne i stručne knjige bez za- 
nosa iznosi činjenice i podatke. Pri tom se 
služi dokazivanjem, računima i drugim 
sredstvima, kojima djeluje na naš razum 
jer nas nečemu želi naučiti. Pisac-knji- 
ževnik daje maha svojoj mašti i svojim 
osjećajima. Stoga nas njegovo djelo može 
snažno uzbuditi. Književnik duboko do- 
življava ono o čemu piše. Kao u nekom 
»unutrašnjem filmu« on vidi svaku poje- 
dinost, gleda svoje junake kao da su živi. 
I način njegova izražavanja razlikuje se 
od izražavanja učenjaka. Učenjak bira 
riječi koje će što jasnije iskazati njegovu 
misao; književnik mora paziti još i na to 
da svoje misli i osjećaje iskaže što izra- 
žajnije, slikovitije, ljepše. Stoga se pje- 
snički jezik — i po izboru riječi i po tomu 
kako ih umjetnik slaže u manje i veće 
cjeline — razlikuje od običnog, svako- 
dnevnog govora. Književnik je umjetnik 
jezika. Njemu su riječi ono što su slikaru 
boje ili muzičaru note. 

Da bi pisac stvorio književno djelo, 
potrebno je najprije da ima što iznijeti. 
To će biti tema njegova djela. Mašta će 
mu pomoći da oko toga doživljaja stvori 
niz zanimljivih pojedinosti koje se i nisu 
morale dogoditi. Često pisac mora priku- 
pljati građu — iz povijesti, zemljopisa, 
prirodnih nauka i dr. — kako bi s tim 
pojedinostima njegova zamisao postala 
uvjerljivija. Šenoa je, na primjer, pre- 
vrnuo čitava brda starih spisa i zapisnika 


Književnik-umjetnik svojim djelima 
odražava stvarni život, ali ne iznosi sve 
što vidi, čuje, osjeća ili zna jer književno 
djelo nije fotografija života. Međutim, 
umjetničko djelo nije ni izmišljena slika 
života. Ono prikazuje život i stvarnost 
onako kako ih pisac doživljuje. Stoga je 
u njemu važan odnos pisca prema životu. 
Od osnovne misli ili ideje piščeve — od 
toga je li on u svome djelu na strani dobra 
ili zla, je li njegov stav napredan ili na- 
zadan — zavisi odgojna vrijednost knjige, 
njezin utjecaj na čitaoca. Književnost 
snažno utječe na svijest ljudi. Ona ljude 
odgaja. Vrijedna književna djela bude u 
čitaocima plemenita čuvstva: pravednost, 
poštenje, ljubav, drugarstvo, rodoljublje, 
požrtvovnost i dr. Stoga kažemo da je 
književnost velika društvena snaga. 

Da bismo mogli shvatiti i osjetiti knji- 
ževno djelo i uživati u njemu, treba da 
razvijamo svoj književni ukus. On se 
razvija čitanjem dobrih knjiga. 

O tome što je književnost i koje su 
osobine književnog djela raspravlja teo- 
rija književnosti. Povijest književnosti ili 
literarna historija proučava kako se knji- 
ževnost razvijala. Ocjenu vrijednosti 
književnog djela daje književna kritika. 


Usmena ili narodna književnost 


Književnost je tisuće godina starija od 
pismenosti. I u vrijeme kad ljudi još nisu 
znali za > PISMO bilo je obdarenih poje- 
dinaca, sposobnih da smisle zanimljivu 
priču, da spjevaju lijepu pjesmu, da ži- 
votnu mudrost i iskustvo izraze slikovitom 
poslovicom. Književnost toga doba bila 
je usmena. U pisanoj ili umjetničkoj knji- 
ževnosti djelo je tvorevina jednog čovjeka, 
književnika koji djelo štampa pod svojim 
imenom. U usmenoj ili narodnoj književ- 
nosti također je tvorac djela pojedinac. 
Ali njegovo se djelo — priča, bajka, basna, 
pjesma, poslovica — širi od usta do usta. 
Pri tom se i mijenja: svatko ponešto do- 
daje, ispušta, popravlja. Kad napokon 
netko to djelo zabilježi — katkad i neko- 


liko stotina godina nakon njegova na- 
stanka — s pravom možemo smatrati da 
mu je tvorac bio narod. Mnogi su se knji- 
ževnici nadahnjivali djelima iz narodne 
književnosti. Naše su narodne pjesme za- 
divile i najveće svjetske pisce, pa su ih 
prevodili na svoje jezike: Nijemac Goethe 
[Getel, Rus Puškin, Poljak Mickiewicz 
[Mickjevič], Englez Scott [Skot] i drugi. 

Narodne pripovijetke, osobito bajke, 
bile su u davnini tako omiljene da jednu 
istu bajku (npr. o Pepeljuzi, o Palčiću 
i dr.) nalazimo u mnogih naroda. Po- 


Moličre 
[Molijetr] 
(1622—1673) 


dok je sakupio podatke za svoje romane o 
starom Zagrebu i o seljačkoj buni. Krleža 
je za svoje drame o Glembajevima saku- 
pio toliko podataka o toj gospodskoj obi- 
telji da bi oni činili nekoliko debelih 
knjiga. Iz prikupljene građe i iz vlastitih 
opažanja i dojmova pisac će izabrati ono 
što doista služi njegovoj zamisli. On će to 
oblikovati slobodno: ispuštat će pojedi- 
nosti, dodavati, mijenjati. Pojedine će ma- 
nje dijelove određenim redom slagati u 
cjelinu — odredit će kompoziciju djela. 

Johann Wolfgang Goethe 
[Johan Volfgang Gete] 
(1749—1832) 

znati su sakupljači narodnih bajki Nijemci 
braća Grimm, a kod nas Karadžić, koji je 
sakupio i najviše pjesama. Zbirka arap- 
skih narodnih bajki »Tisuću i jedna noć« 
poznata je u čitavu svijetu. 

Sve jačim prodiranjem pismenosti u 
narod pisana književnost sve više poti- 
skuje narodnu. 


Glavni književni rodovi 


Književno djelo najčešće prikazuje 
život ljudi u njegovim najraznovrsnijim 
oblicima. Veoma kratko djelo, bez sižea, 
koje sadrži samo jedan doživljaj, osjećaj 
ili opis, spada u liriku. Ako književno 
djelo opširno i s mnogo opisa pripovijeda 
o događajima u kojima sudjeluje više 
ljudi, ubrajamo ga u epiku. Ima i knji- 
ževnih djela u kojima pisac ništa ne opi- 
“ suje, nego je čitavo zbivanje prikazao 
dijalogom (razgovorom) svojih lica. Takva 
djela zovu se drame. Sva književna djela 
dijelimo, prema tome, na liriku, epiku i 
dramu. To su tri glavna književna roda. 

Epika i drama obično su u prozi, a 
lirika u stihu. Proza je običan način go- 
vora kakvim se služimo u svakodnevnim 
prilikama. Kad pišemo prozom, rečenice 
nižemo slobodno jednu za drugom, a kad 
ispunimo jedan red, prelazimo u drugi. 
Stih ili poezija poseban je oblik govora, 
kojemu je ritam glavno obilježje. Taj 
ćemo ritam osjetiti kad lijepo izgovaramo 
stihove. Stihovi su obično određene du- 
ljine, često imaju rimu i složeni su u 
strofe. I jezik se u stihovima razlikuje od 
proznoga govora: slikovitiji je i neobičniji. 

Lirika se najčešće izražava stihom. 
Lirske su pjesme osjećajne i subjektivne: 
njima se izražavaju pojedini trenutni 
osjećaji i doživljaji u životu čovjeka. One 
Pjevaju o ljubavi prema domovini, o lju- 
bavi uopće, opisuju prirodu, govore o ži- 
votu, o pravdi i nepravdi itd. Starije 
lirske pjesme imaju brižljivo određenu 
duljinu stihova, a najčešće su sastavljene 
od strofa i imaju rime. Moderne se pjesme 
sve više pišu u slobodnom stihu. Zname- 
niti su lirski pjesnici: Rimljani Katul i 
Propercije, Grkinja Sapfo, Talijan Pe- 
trarca [Petra'rka], Englezi Byron [Bajron] 
i Shelley [Šeli], Francuzi Musset [Mise'] i 
Baudelaire [Bodle'r], Rusi Puškin i Ma- 
jakovski, Nijemci Goethe [Gete], Heine 
[Hajne] i Rilke, Španjolac Garcia Lorca 
[Garsi'ja Lorka] i drugi. Kod nas su naj- 
istaknutiji: Preradović, Prešeren, Kranj- 
čević, Jovanović Zmaj, Ilić, Matoš, Nazor, 
Župančič, Maksimovićeva, Šantić, Ujević, 
Krleža, Racin, Krklec, Cesarić, Tadija- 
nović, Parun, Minatti, Janevski i drugi. 


U epiku spadaju pripovjedna djela. U 
njima se razvijaju događaji u kojima su- 
djeluje više ljudi. 

Kratke su epske vrste: basna, crtica, 
novela itd. One obrađuju samo kratku 
zgodu (epizodu) iz života. Pripovijetka je 
dulja, ali iona oblikuje događaj u kojemu 
sudjeluje malen broj lica. 

Poznati su svjetski pripovjedači: Ta- 
lijan Boccaccio [Boka'čo], Francuzi Mau- 
passant [Mopasa'n] i Daudet [Dode'], Rusi 
Čehov i Gorki, Američanin Hemingway 
[Hemingvej] i drugi, a kod nas: Šenoa, 
Lazarević, Matavulj, Cankar, Kočić, Ši- 
munović, Andrić, Krleža, Kolar, V. Petro- 
vić, Ćopić, Marinković, Kranjec, Kaleb. 

Najznačajnija je inajrazvijenija epska 
vrsta roman. Počeci su romana u XII sto- 
ljeću, ali prvim romanom u današnjem 
smislu smatramo »Don Kihotea«. Roman 
prikazuje život čovjeka u njegovim naj- 
složenijim oblicima. U romanu se javlja 
mnoštvo lica u raznovrsnim situacijama. 
Pisac opširno ocrtava odnose među tim 
ljudima, njihova shvaćanja i duševna 
stanja, a često daje i opsežne opise okoline 
u kojoj se ličnosti romana kreću. Najveći 
su pisci romana u svijetu: Španjolac 
Cervantes [Serva'ntes] (»Don Kihote«); 
Francuzi Hugo [Igo'] (»Jadnici«), Balzac 
[Balza'k] (niz romana pod naslovom 
»Ljudska komedija«), Zola' (niz romana 
»Rugo'n Maka'rovi«) i Proust [Prust] (niz 
romana »U potrazi za izgubljenim vreme- 
nom«); Rusi Tolstoj (»Rat i mir«), Dosto- 
je'vski (»Zločin i kazna«), Gorki (»Mati«) 
i Šolohov (»Tihi Don«); Englezi Dickens 
[Dikinz] (»David Koperfild«), Galsworthy 
[Golzverdi] (»Saga o Forsajtima«) i Hu- 
xley [Haksli] (»Kontrapunkt života«); Irac 
Joyce [Džojs] (»Uliks«); Nijemac Mann 
(»Budenbrokovi«); Američanin Faulkner 
[Fokner] (»Svjetlo u augustu«). Naši su 
najpoznatiji romanopisci: Šenoa (»Se- 
ljačka buna«), Kovačić (»U registraturi«), 
Matavulj (»Bakonja fra-Brne«), Stanko- 
vić (»Nečista krv«), Andrić (»Na Drini 
ćuprija«), Ćosić (»Deobe«), Davičo (»Pe- 
sma«), Ćopić  (»Prolom«), Marinković 
(»Kiklop«) i dr 

U epiku spada i ep ili spjev koji je 
pisan u stihu. Narodni je ep po načinu 
pripovijedanja opširan i naivan, a opijeva 
značajne historijske događaje, često iz 
najdavnije prošlosti. Najstariji su svjetski 
epovi babilonski ep o Gilgamešu, staroin- 
dijski epovi »Ramajana« i »Mahabharata«, 
starogrčki epovi »Ilijada« i »Odiseja«, 
perzijski ep »Šahname«. Iz srednjeg vi- 
jeka potječu njemački ep »Pjesma o Ni- 
belunzima« i francuski ep »Pjesma o Ro- 
landu«. Umjetnički epovi opisuju junačka 

Aleksander S. Puškin 
(1799—183%) 


France Prešeren 
(1800—1849) 


Hans Christian Andersen 
[Hans Kristijan Anersen] 
(1805—1875) 


Petar Petrović Njegoš 
(1813-1851) 


Ivan Mažuranić 
(1814—1890) 


Jovan Jovanović Zmaj 
(1833—1904) 


Ernest Hemingway 
[Ernist Hemingvej] 


djela (Rimljanin Vergilije: »Eneida«; Ma- 
žuranić: »Smrt Smail-age Čengijića«, 
Njegoš: »Gorski vijenac«), pripovijedaju 
neobične, romantične događaje (Talijani 
Ario'sto: »Bijesni Orlando« i Tasso: »Oslo- 
bođeni Jeruzalem«; Gundulić: »Osman«), 
iznose religiozne ili filozofske ideje (Ta- 
lijan Dante Alighieri [Aligije'ri]: »Božan- 
stvena komedija«; Njegoš: »Luča mikro- 
kozma«). U nekim se umjetničkim epo- 
vima prikazuje idiličan život (Nijemac 
Goethe [Gete]: »Herman i Doroteja«; Po- 
ljak Mickiewicz [Mickjevič]: »Gospodin 
Tadija«; Američanin Longfellow [Longfe- 
lou]: »Hijavata«; Marković: »Dom i svi- 
jet«), u drugima se opet ljudi i događaji 
prikazuju na šaljiv način (Nijemac Wie- 
land [Vilant]: »Abderićani«; Đurđević: 
»Derviš«), ili se s alegoričnim (prene- 
senim) značenjem opisuje život životinja 
(Goethe: »Lisac Rajneke«; Nazor: »Med- 
vjed Brundo«). 


Drama se razlikuje od ostalih književ- 
nih djela po tome što nije namijenjena 
čitanju nego prikazivanju u > KAZA- 
LIŠTU. Pisac drame stoga ništa ne mora 
opisivati jer na pozornici gledamo i doga- 
đaj i okolinu u kojoj se on odvija. Ali mi- 
sli i duševna stanja svojih ličnosti može 
nam saopćiti samo njihovim riječima i 
postupcima. Stoga drama najčešće obra- 
đuje životne sukobe među ljudima. Ako 
prikazuje sudbinu junaka koji se bori za 
uzvišen cilj, ali pri tom strada i umire, 
zovemo je tragedija. Komedija je vesela 
i podrugljiva drama koja najčešće izvr- 
gava ruglu neku ljudsku slabost ili manu 
društvenog uređenja: škrtost, hvalisavost, 
birokraciju, podmitljivost i dr. Danas se 
najčešće pišu drame koje prikazuju ra- 
znolike sukobe među ljudima, ali se ne 
završavaju izrazito tragično. Takvo djelo 
zove se drama u užem smislu. 

Tragedija je postigla visok razvoj već 
u staroj Grčkoj djelima Eshila (»Okovani 
Prometej«), Sofokla (»Antigona«) i Euri- 
pida (»Ifigenija na Tauridi«). Komedija 
je jače cvjetala u starom Rimu, a najpo- 
znatiji je komediograf (pisac komedija) bio 
Plaut (»Blizanci«). Značajni su svjetski 
pisci drama: Englez Shakespeare [Šekspir] 
(»Hamlet«); Francuz Moličre [Molije'r] 
(»Škrtac«); Nijemac Goethe [Gete] (»Fa- 
ust«); Talijan Goldo'ni (»Krčmarica Mi- 
randolina«); Norvežanin Ibsen  [Ibzen] 
(»Per__ Gint«); Rusi Ostrovski  (»Bez 
krivnje krivi«) i Gorki (»Na dnu«); Ame- 
ričanin Miller (»Smrt trgovačkog put- 
nika«) i dr., a kod nas: Držić (»Dundo 
Maroje«), Popović (»Kir Janja«), Nušić 
(»Gospođa ministarka«), Cankar (»Kralj 

Betajnove«), Krleža (»Gospoda Glemba- 
jevi«), Matković (»Heraklo«) i drugi. 

Najvećom književnom nagradom, No- 
belovom nagradom, odlikovano je dosad 
oko 60 istaknutih svjetskih pisaca. Godine 
1961. dodijeljena je ta nagrada Jugosla- 
venu Ivi Andriću. 


Književnost za djecu 


Književnost za djecu je poseban oblik 
književnosti jer pisac mora birati teme 
koje su djeci bliske i zanimljive, a njegov 
jezik i stil moraju im biti razumljivi. 

Pisati za djecu nije lako. Veliki so- 
vjetski književnik Gorki rekao je: »I ono 
što je najbolje, za djecu je tek dobro.« 

Prava dječja književnost novijeg je 
postanka. U starije vrijeme usmena knji- 
ževnost za odrasle — junačke pjesme, 
bajke, pripovijetke i basne — bila je 
ujedno i jedina književnost za djecu. Prve 
štampane knjige, pisane izričito za djecu, 
bile su poučne: abecedari (neka vrsta po- 
četnice) i katekizmi (vjerske pouke). Ka- 


* snije su im se pridružile mnoge dosadne 


i poučne knjige koje su djecu učile po- 
slušnosti, pokornosti, i strahu božjem. 
Djeca su prigrlila i neke zanimljivo pisane 
knjige za odrasle: »Robinzona« Engleza 
Defoea [Difo'a], »Guliverova putovanja« 
Engleza Swifta [Svifta], basne Francuza 
La Fontainea [Lafonte'na], pripovijetke 
Engleza Dickensa  [Dikinza], romane 
Francuza Vernea [Verna], priče i bajke 
Danca Andersena [Anersena]. 

Prvi originalni umjetnički radovi za 
djecu javljaju se kod nas u dječjim časo- 
pisima, od kojih su najstariji »Bosiljak« 
(1864) i »Ljiljan« (1866). Oba su izlazila u 
Zagrebu. 

Mnogi savremeni književnici pišu za 
djecu. Među njima su i vrlo istaknuti 
pisci: Jovanović Zmaj, Nazor, Župančič, 
Prežihov Voranc, Maksimovićeva, Ćopić, 
Janevski i drugi. Svojim radovima samo 
za djecu istakli su se Brlić-Mažuranićeva, 
Seliškar i Lovrak. Kod drugih naroda zna- 
čajna djela dječje književnosti dali su: 
Francuzi Perrault [Pero'] (bajke) i France 
[Frans] (»Mali Pjer«), Englezi Kipling 
(»Knjiga o džungli«), Lofting (»Doktor 
Dulitl«) i Seton Thompson [Siton Tom- 
pson] (»Vinipeški vuk«), Rusi Puškin 
(bajke), Maršak (»Dvanaest mjeseci«) i 
Gajdar (»Timur i njegova četa«), Talijani 
Collodi [Kolo'di] (»Pino'kjo«) i De Amicis 
[Ami'čis]  (»Srce«), Nijemac  Kdšstner 
[Kestner] (»Emil i detektivi«), Mađar Mol- 
nar (»Dječaci Pavlove ulice«), Austrijanac 
Salten [Zalten] (»Bambi«), Česi Čapek i 
Wolker (bajke), Šveđanka Lagerlof [La- 
gerlef] (»Nils Holgerson«) i drugi pisci. 


knjižnica — dvorana za 
izdavanje knjiga 


KNJIŽNICE I ČITAONICE. Svaki kulturan čovjek 


s vremena na vrijeme kupuje poneku > KNJIGU. Tako 
raste njegova privatna knjižnica ili biblioteka. 

Ima biblioteka s desecima, stotinama tisuća pa i mi- 
lijunima knjiga. Smještene su u posebnim prostorijama, 
često čak i u posebnim zgradama. Njihovim se knjigama 
služi velik broj ljudi. Prema zadatku knjižnica može biti 
nacionalna, znanstvena, narodna (ili pučka), a i mješo- 
vitog tipa. Nacionalnim knjižnicama glavni je zadatak 
prikupljati i čuvati sve ono što se u nekoj zemlji štampa 
ili na bilo koji drugi način umnožava, Nacionalne su 
knjižnice dakle neka vrsta muzeja knjiga svoje zemlje, 
a uz to još sakupljaju literaturu o svojoj zemlji objavlje- 
nu bilo gdje u svijetu. Nacionalne knjižnice postoje 
obično u glavnim gradovima država ili saveznih zemalja 
ili pokrajina. One dobivaju bar po jedan obavezni bes- 
platni primjerak svega onoga što se štampa u toj zemlji. 
Znanstvene knjižnice pomažu naučni rad i nastavu op- 
ćenito (opće znanstvene knjižnice, univerzitetske i dr.) 
ili u određenom smjeru (specijalne znanstvene i stručne 
knjižnice, fakultetske, zavodske i dr.). Narodne (pučke) 
knjižnice služe za obrazovanje i kulturno uzdizanje na- 
roda. Mješovite knjižnice — mnoge gradske, kotarske, 
općinske i dr. — ispunjavaju često zadatke i naučnih i 
pučkih knjižnica. Javne posudbene knjižnice posuđuju 
članovima knjige uz veću ili manju naplatu i garanciju. 

Uz knjižnice su često i čitaonice. Tu se čitaju časo- 
pisi i knjige koje se ne posuđuju iz knjižnice jer su 
svaki čas nekome potrebne: leksikoni, atlasi, rječnici. 

Narodne knjižnice i čitaonice služe narodnom pro- 
svjećivanju. Mnoge javne knjižnice imaju odjeljenje za 
dječje knjige sa čitaonicom, a postoje i posebne dječje 
knjižnice i čitaonice. Ima i putujućih knjižnica. 

U nekim se knjižnicama — osim knjiga, časopisa i 
novina — čuvaju u posebnim prostorijama stari ruko- 
pisi, note, gramofonske ploče, filmovi i drugi štampani i 
umnoženi materijal. Rijetki primjerci knjiga i vrijedni 
rukopisi čuvaju se u posebnim spremištima (sefovima). 

Najstarije poznate biblioteke imali su Sumerani u 
Nipuru i drugim gradovima već tri tisuće godina prije 
naše ere. Asirski car Asurbanipal (VII st. prije n. €.) 
imao je golemu zbirku knjiga — pisanih na glinenim 
pločicama. Na mjestu gdje je nekada stajala njegova 
prijestolnica Ninive iskopano je dosad iz ruševina više 
od 20 000 takvih glinenih pločica. A to je tek jedan dio 
nekadašnje biblioteke! Još je veća bila biblioteka u 
Aleksandriji (u Egiptu). Osnovana je u III st. prije n. e. 
a brojila je oko 700 000 knjiga, pisanih rukom na svici- 
ma papirusa. Sve su te knjige propale kad je bibliote- 
ka izgorjela. U srednjem vijeku evropske knjižnice 
bile su većinom u samostanima i uz pojedine crkve. Kod 
nas su najstarije takve knjižnice Metropolitanska knji- 
žnica (osnovana u XI st. uz zagrebačku katedralu, a sada 
u sklopu Nacionalne sveučilišne knjižnice), Dominikan- 
ska knjižnica (osnovana 1230. g.), Knjižnica male braće 
(osnovana 1234. g.), obje u Dubrovniku, i dr. U srednjo- 
vjekovnim knjižnicama rijetke i dragocjene knjige bile 
su često lancima pričvršćene za police ili stolove, da ih 
tko ne bi odnio. Prva naša javna knjižnica otvorena 
je u Ljubljani 1568. godine. 

Najveće knjižnice imaju danas i više od 10 milijuna 
knjiga. Nalaze se u Washingtonu [Vošingtonu], Moskvi, 
Lenjingradu, Londonu, Parizu i dr. Kod nas su najveće: 
Nacionalna sveučilišna knjižnica u Zagrebu (840 000 
knjiga), Narodna biblioteka SR Srbije u Beogradu 
(550 000 knjiga) i Narodna i univerzitetska biblioteka 
u Skopju (530 000 knjiga). Brojem knjiga ne zaostaje 
za njima Univerzitetska biblioteka »Svetozar Mar- 
ković« u Beogradu. Vrlo vrijedna i velika Narodna 
biblioteka u Beogradu (oko 350 000 knjiga) izgorjela je 
za vrijeme bombardiranja 1941. god. kad su njemački 
fašisti napali našu zemlju. Obnovljena je 1947. godine. 

Kod nas postoji gotovo 16 000 različitih biblioteka 
sa 30000 000 knjiga. Jugoslavija ima oko 20 milijuna 
stanovnika. To znači da na svakog stanovnika dolazi 
prosječno po 1 !/ knjiga iz knjižnice. A to je malo. 


KOMETE I METEORI. Među zvijezdama koje bli- 
staju kao sjajne tačke na tamnome noćnom nebu po- 
javi se od vremena do vremena sjajna maglica s du- 
gim, svijetlim repom. Njezin izgled posve odudara od 
izgleda zvijezda, pa je zato i dobila ime: zvijezda re- 
patica. Repatice su poznavali i stari narodi (Kinezi, 
Haldejci, Indijci i drugi). Stari Grci, kojima su se pri- 
činjale kao. zvijezde s pramenom kose, prozvali su ih 
komete (tj. kosmate zvijezde). Čudan izgled i iznenadna 
pojava kometa bili su uzrok što su ih se praznovjerni 
ljudi silno bojali. Smatrali su ih znacima skorog rata, 
kuge ili glada. Ljetopisci su stoga marljivo zapisivali 
svaku pojavu komete na nebu. To je kasnije pomoglo 
proučavanju i naučnom tumačenju pojavljivanja tih 
nebeskih tijela. Tako je proučavanjem starijih zapisa 
i vlastitim zapažanjem engleski astronom Halley [Heli] 
u XVII st. ustanovio da se jedna kometa pojavljuje u 
pravilnim razmacima od 76 godina. Zaključio je, prema 
tome, da ta kometa (kasnije nazvana po njemu Halley- 
eva kometa) spada u naš > SUNČEV SISTEM. Izra- 
čunao je i stazu kojom se kometa kreće. Nakon toga 
izračunate su staze gibanja stotine drugih kometa. Ra- 
čuni su pokazali da se sve repatice kreću oko Sunca 
po vrlo izduženim putanjama — elipsama. Nekima (npr. 
Enckeovoj [Enkeovoj] kometi) potrebne su tri i po godi- 
ne da jednom obiđu oko Sunca; drugima za jedan obila- 
zak treba više stotina godina. 

Komete ne vidimo na cijeloj njihovoj putanji, nego 
tek onda kad se približe Suncu i Zemlji. U početku se 
vide samo kao sitna pjegica, bez ikakva repa. Kako pri- 
laze sve bliže Suncu, pojačava se njihov sjaj i polako 
počinje izbijati rep. Ponekad se rep uopće ne pojavi, 
a drugi put bude ih nekoliko. Tako je reB. komete iz 
1744. g. imao Glblik lepeze sa šest krakova) Rep mo- 
že biti veoma dug: elika kometa iz 1843. g.\imala je, 
npr., rep dugačak 320 %Xmilijuna km. Tačna istMaživanja 


SUNCE 


e MERKUR 


GVENERA — &ZEMLJA 


posebnim astronomskim aparatima pokazala su da se 
rep komete sastoji od vrlo razrijeđene tvari: u 1000 
km* ima je manje nego zraka u napršnjaku. Za prote- 
klih stotinu godina Zemlja je dvaput prošla kroz rep 
komete, a da se to ničim nije moglo osjetiti. Jezgra 
(glava) komete može biti i mnogo stotina puta veća od 
zemaljske kugle, ali je i ona najvećim dijelom sasta- 
vljena od vrlo razrijeđenih plinova, i ima u njoj samo 
manjih komada čvrste tvari. Kad se kometa približi 
Suncu, zračenje sa Sunca svojim pritiskom izbija iz 
njezine rijetke i lagane tvari molekule i čestice mole- 
kula. Od tih izbijenih čestica nastaje kometin rep. On 
je stoga uvijek okrenut u pravcu protivnom od Sunca. 

Ponekad se može vidjeti kako se kometa raspada 
u dva ili više dijelova. Bio je to slučaj s Bielinom re- 
paticom u prošlom stoljeću. Astronomi su pažljivo mo- 
trili prilikom povratka te repatice 1846. i 1866. g. kako 
se ona raspada i kako se njezini dijelovi sve više uda- 
ljuju. 1886. g., kad se ona morala opet pojaviti, više je 
nije bilo. Umjesto nje opaženo je mnoštvo meteora. 


Lijevo gore: Morehousova [Morhauzova] kometa (otkrivena 1908), 
ima sjajnu glavu i dug, lepršav rep te spada među najljepše komete. 
Da bi dobio bolji snimak, fotograf je ploču dulje eksponirao. Za to 


vrijeme kretale su se i zvijezde, pa su na ploči ostavile dugulja- 
ste tragove. Neke zvijezde prosijavaju i kroz prozirni rep komete. 
Gore: Roj meteora  (»zvijezda) padalica«, krijesnica), snimljen 
9. oktobra 1933. godine, predstavlja) krasan prizor »svemirskog vatro- 
žneta«. Čini se kao da se svi metebri rasprskavaju iz istoga središta. 
bolje: Planeta Merkur kruži ošo Sunca na srednjoj udaljenosti 
di 58 milijuna km, Venera na 108 imnilijuna km, Zemlja na 149 mili- 
jina km, a Mars na 228 milijuna Mm. Rep komete može dostići još 
včću duljinu. Kad bi glava takve kđmete mogla doprijeti do samoga 
SWnca, vidljiv završetak njezina repia bio bi još daleko iza Marsa. 


e MARS 


Na—-naćnom nebu čini nam se ponekad da se neka 
zvijezda otrgla i pala, oStavijejući za sobom kratkotra- 
jan svijetao trag. Tu pojavu zovemo metečr—BPeadanje 
meteora osobito je obilno oko 10. augusta. Taj roj me- 
teora ima i svoje ime: Persejide. Njihova se pojava 
poklapa s putanjom komete koja je posljednji put opa- 
žena 1862. g., a zatim je iščezla. Kako se u više slu- 
čajeva dogodilo da se nakon nestanka neke komete javio 
nov roj meteora, smatramo da oni nastaju od djelića ko- 
mete koja se rasprsla. Kad se neki od tih djelića pri- 
bliže Zemlji, ona ih privuče. Te čestice velikom brzi- 
* nom (oko 42 km/s) ulete u Zemljin zračni omotač. 
Tu se snažno sudaraju s česticama zraka. Od toga se 
trenja usijaju i zasvijetle. Ponekad _su.rejevi“Mčteora 
tako gusti da su.nalik=ma"pfavi vatromet na nebu (npr. 
fotogralska ploča zabilježila je za 1 sat oko 200 tisuća 
svijetlećih tragova u meteorskom roju Leonida). 

Najčešće je meteorska čestica tako sićušna da pot- 
puno izgori i nestane prije nego što padne na Zemlju. 
Obično zapažamo padanje meteora kad se oni nalaze 
na visini od nekih 110 km. Svijetleći prelaze 30—60 km 
i tada izgore. Njihovi ostaci — mikroskopski sitni dje- 
lići — padaju poput nevidljive prašine. Računa se da 
svaki dan na Zemlju pada oko 8 tona tog meteorskog 
»pepela«. Možemo ga zapaziti na velikim snježnim povr- 
šinama, npr. na snježnom pokrivaču visokih planina ili 
polarnih krajeva. Veći meteori mogu s praskom eksplo- 
dirati i izgorjeti u visini od 30 do 40 km. Zovemo ih 
bolidi. Krhotine bolida ponekad mogu zasuti neku po- 
krajinu poput krhotina avionskih bomba. Takav se 
slučaj dogodio 1958. g. kod Ibitire u Brazilu. 


Ima ipak slučajeva kad meteor nije sitna čestica, 
već povelik grumen čvrste tvari, težak i po nekoliko 
tona. Tada on, padajući kroz zrak, ne može posve iz- 
gorjeti i nestati, već ostatak padne na površinu Zemlje. 
Takav pad meteora osjeti se kao jak potres. Na mjestu 
gdje meteor udari o Zemlju nastane krater, a često oko 
njega plane i šuma od vreline meteora. Takav jedan 
meteorski krater u Arizoni (u Sjevernoj Americi) ima 
promjer 1250 m, a dubok je 200 m. Stručnjaci su pro- 
cijenili da je meteor koji je načinio taj golemi krater 
pao prije nekoliko tisuća godina. Sličnih kratera ima 
u Australiji, Arabiji, Sibiru i drugdje. Uvijek su u bli- 
zini kratera nađeni komadi ili krhotine meteora (uglav- 
nom željezo i kamen). Najveći poznati komadi meteora 
nađeni su na Grenlandu i u južnoj Africi. Prvi od njih 
teži 36 tona, a drugi je još veći. Godine 1751. pao je 
kod Hrašćine u Zagorju meteorski grumen u ukupnoj 
težini od 49 kilograma, pretežno željeznog sastava. On 
se čuva u Beču, a manji njegov dio u Zagrebu. Takvi se 
komadi što dolaze iz svemira i padnu na Zemlju zovu 
meteoriti. Njih učenjaci sakupljaju i čuvaju u muzej- 
skim zbirkama. Izučavanje meteorita pokazalo je da je 
njihov sastav jednak tvari koju poznajemo na Zemlji, 
pa je to najbolji dokaz da su i druga svemirska tijela 
građena od istih tvari. 

Proučavanje meteora i njihova kretanja osobito je 
značajno u naše dane kad se vrše pripreme za > SVE- 
MIRSKE LETOVE. Zbog toga se pažljivo prati kreta- 
nje umjetnih satelita. Oni imaju posebne aparate koji 
bilježe i javljaju sudare sa sićušnim meteorima. Dovo- 
ljan je komadić meteorskog željeza ne veći od pše- 

Rep komete uvijek se okreće suprotno od Sunca. Kad kometa prolazi 
bližu Sunca, rep »mete« svemirom, kao far automobila, koji zakreće. 


ničnog zrna pa da svojom brzinom probije metalni oklop 
satelita kao tane iz mitraljeza. Dosada su umjetni sateliti 
prolazili samo s neznatnim oštećenjima. To pokazuje da 
mogućnost sudara s meteorima prilikom svemirskih le- 
tova ipak nije tako velika kako se pretpostavljalo. 

Radi proučavanja najviših slojeva zračnog omotača 
naše Zemlje izvršeno je već nekoliko pokusa ispaljiva- 
nja umjetnih meteora od aluminija. Meteori su izbačeni 
—> RAKETOM, brzinom od 50 000 km/h tako da su neki 
od njih dospjeli čak i u prostor među planetama. 


Gore: Meteorski krater u Arizo'ni (SAD) dubok je 200 m, a u pro- 
mjeru ima 1250 m. U sredini kratera jedva se raspoznaje kućica koja 
je tu sagrađena. Ona može poslužiti kao mjerilo veličine kratera. 
Dolje: Golemi meteorit, pronađen u blizini mjesta — Bendilgo 
(Brazil), sastoji se od željeza i teži 5360 kg. Lik djevojčice, na- 
crtan pored meteorita, daje približnu predodžbu o njegovoj veličini. 


KOMPAS. Tisuće i tisuće godina nisu 
se ljudi usuđivali da se svojim krhkim 
brodićima otisnu na otvoreno more. 
Mogli su se ravnati po suncu i po zvi- 
jezdama, ali za oblačna vremena nisu 
se znali orijentirati. 

“Izum kompasa oslobodio je pomorce 
straha da će se izgubiti i zalutati. I u 
najgušćoj magli, i u najmrklijoj pomr- 
čini kompas pouzdano pokazuje stra- 
ne svijeta. Tako je kompas pomogao 
čovjeku da zagospodari morem i da 
otkrije daleke prekomorske zemlje. 

Zemlja je golem kuglast magnet 
koji kruži svemirom. Kao i svaki magnet, ona ima dva 
pola, sjeverni i južni. Ti se polovi ne poklapaju s geo- 
grafskim polovima Zemlje. Pol jednog magneta privlači 
suprotni pol drugog magneta. Zato će svaki magnet koji 
se može slobodno okretati (npr. ako je obješen o nit) 
okrenuti svoje polove prema polovima zemaljskog ma- 
gneta, tj. u pravcu sjever—jug. Na tome se zasniva mag- 
netski kompas — sprava kojom određujemo strane svi- 
jeta i tako znamo kojim smjerom treba da se krećemo. 

Čini se da su Kinezi još davno prije naše ere upo- 
trebljavali neku vrstu magnetskog kompasa. Oko go- 
dine 1000. služili su se primitivnim kompasom Nor- 
vežani. Opću primjenu našao je kompas tek u XVI st. 


Ove dvije slike objašnjavaju djelovanje girokompasa dok brod plovi. 
Gornja slika: Brod putuje na sjever. Zvrk girokompasa se okreće, 
te njegova osovina jednim krakom (na slici crvenim) pokazuje na 
sjever. Ali brod plovi zakrivljenom površinom mora, a krak giro- 
kompasa ne mijenja smjer: on više nije paralelan s površinom Ze- 
mlje, nego dolazi čak u takav položaj da pokazuje ravno uvis! 
Donja slika: Taj se nedostatak ispravlja dodavanjem savijene ci- 
jevi u kojoj je živa. Cijev je pričvršćena na okvir zvrka. Čim se 
položaj broda izmijeni toliko da se jedan krak zvrka počne spu- 
štati prema Zemlji, poremetila se ravnoteža u cijevi sa živom. Tađa, 
djelovanjem sile teže, živa poteče u spušteni dio cijevi i tako uspo- 
stavi ravnotežu. Sa sobom je povukla i okvir zvrka i time posta- 
vila njegovu osovinu ponovo u položaj paralelan s površinom Zemlje. 


Vjetrulja kompasa 

Današnji magnetski kompasi (bu- 
sole) imaju kutiju u kojoj su magnet- 
ska igla i vjetrulja. Magnetska je igla 
čelična pločica zašiljena na oba kraja. 
Leži na šiljku tako da se može okretati 
oko svoje okomite osi. Nekad su je 
magnetizirali pomoću magnetita ili ja- 
kog magneta. Danas se obično magneti- 
zira pomoću jednosmjerne električne 
struje, koja određeno vrijeme teče oko 
čelične igle. Vjetrulja je krug podije- 
ljen na 360 stupnjeva. Na rubovima ima 
oznake glavnih strana svijeta: za sjever 
S (N), za jug J (S), za istok I (E), za 
zapad Z (W). (U zagradama su engleske oznake koje 
pomorci najčešće upotrebljavaju.) Osim toga, vjetrulja 
ima i oznake sporednih strana svijeta: sjeverni sjevero- 
istok SSI (NNE), sjeveroistok SI (NE), istočni sjevero- 
istok ISI (ENE), istočni jugoistok IJI (ESE), jugoistok 
JI (SE), južni jugoistok JJI 
(SSE) itd. U svemu su ozna- 
čena 32 mjesta. 

Na brodu je vjetrulja pri- 
čvršćena. Kad se brod otkloni 
od smjera koji mu je odredio 
kapetan, otkloni se i vjetrulja, 
a igla i dalje zadržava svoj 
smjer. Ispravljanje smjera 
vrši se kormilom. 

U mokrim magnetskim 
kompasima igla se nalazi u 
nepropusnoj = cjevčici koja 
pluta na tekućini (vodi, alko- 
holu, ulju). Vjetrulja je ispod 
cjevčice s iglom ili iznad nje 
(ako je načinjena od prozirna 
materijala). 

U topovskim kulama ratnih brodova i u podmorni- 
cama magnetski kompas ne može djelovati jer je svuda 
oko njega željezo i čelik. Tu se kompas ugradi izvana. 
Položaj igle i vjetrulje promatra se dalekozorom s pri- 
zmama. Podaci s kompasa mogu se prenositi i električ- 
nim putem do kapetana i kormilara. 


Magnetski kompas nije posve pouzdan jer se mag- 
netski i geografski polovi Zemlje ne poklapaju (uda- 
ljeni su nekoliko tisuća kilometara). Zato kompas s 
magnetom ne može poslužiti za preciznu orijentaciju u 
polarnim krajevima, a i u ostalim dijelovima svijeta na- 
staju manje pogreške, otkloni od tačnoga smjera. Ta- 
kvih nedostataka nema druga vrsta kompasa — giro- 
skopski kompas ili girokompas. On se osniva na pojavi 
da osovina svakoga zvrka ostaje neprestano u istom po- 
ložaju dok se zvrk brzo okreće. Zvrk u girokompasu 
namjesti se tako da mu osovina pokazuje tačno smjer 
sjever — jug, i tada se elektromotorom zvrk vrti. Tako 
on održava uvijek isti smjer. 

Avion koji leti noću ili u magli orijentira se po- 
moću radio-kompasa. Ta se naprava sastoji od posebne 
antene i automatskih uređaja u avionu. Avijatičar odre- 
đuje pravac leta prema smjeru iz kojega čuje znake 
određene radio-stanice. Ti su znaci jednolični dok avi- 
on leti ravno; čim avion skrene, oni postaju isprekidani. 


KORALJI. Kod otoka Zla- 
rina, blizu Šibenika, podvod- 
ni ribolovac može u dubini 
od desetak metara opaziti 
maleno, crveno, granato drv- 
ce, priraslo uz kamen. Izgleda 
kao da je obasuto bijelim 
cvjetićima. Ali, čim se pri- 
bližimo, »cvjetići« se zatvore 
i uvuku u svoje »grančice« 
To su crveni koralji. 

Koralj je sitna životinjica, 
a tijelo mu je nalik na osmo- 
rokraku zvjezdicu. Maleno je 
i nježno, pa bi koralj lako 
postao plijen raznih morskih 
grabežljivaca kad ne bi imao 
čvrsto skrovište. Kao što pčela izlučuje vosak, koralj 
izlučuje vapnenac i od njega gradi čvrst oklop oko sebe. 
Ta njegova nastamba zapravo je njegov kostur, samo 
što on nije u unutrašnjosti tijela, kao u čovjeka, nego 
štiti tijelo izvana. Koralji obično žive u velikim za- 
jednicama (kolonijama) i na milijune zajedno. Svoj vap- 
nenačni. kostur grade tad jedni na drugima (kažemo 
da koralj »pupa«), pa tako nastaju čitava mala gra- 
nata stabla ili grebeni (jer druge vrste koralja grade 
nastambe u obliku okruglasta šupljikava kamena). 

Premda su tako ljupka i nje- 
žna izgleda, koralji su grabežljivci. 
Iz vapnenačnog kostura pružaju 
svoje krakove i njima vrebaju 
plijen. Mikroskopom možemo na 
tim krakovima raspoznati mnogo 
sićušnih čahurica. U njima je je- 
dak sok koji može omamiti ili 
usmrtiti životinjice koje su još 
sitnije nego sam koralj. Tada kra- 
kovi dohvate plijen i unesu ga u 
probavnu šupljinu (usta) koralja. 

Koralji žive u toplim morima, 
u posve bistroj vodi i ne dublje 
od 30 m. Najviše ih ima u morima žarkog pojasa, ali i 
drugdje gdje temperatura vode iznosi 23—24C, kao 
npr. ponegdje u našem Jadranu. 

Koraljni su kosturi tvrdi i često lijepe boje: žarko- 
crveni, ljubičasti, narančasti, zelenkasti, žućkasti, bijeli, 
ponekad i crni. Mogu se lijepo brusiti i glačati. Stoga 
već od davnine služe za izradu nakita i drugih ukrasa. 
Lijep nakit od crvenog koralja izrađuje naša koraljarska 


Na Karti su crvenom bojom označeni predjeli u kojima žive kora- 
lji. Najveći koraljni greben, uz obalu Australije, dug je 2000 km. 


zadruga u Zlarinu. Nekad su 
koralje ribari vadili iz mora 
roneći. Kasnije su načinili 
napravu s mrežama (vidi 
sliku na str. 249). Danas ko- 
ralje vade ronioci opremljeni 
uređajem za disanje. :O va- 
đenju koralja postoji kod nas 
poseban zakon. 

Ma kako bili sitni, koralji 
su značajni graditelji. Neke 
vrste — osobito kameni ko- 
ralji — izgrađuju čitave oto- 
ke i planine. Jedni izumiru, 
a novi grade na njima svoje 
kolonije. More ih lomi i za- 
sipa pijeskom. Ima i nekih 
vrsta riba, koje svojim jakim kljunom odlamaju ko- 
ralje, životinjice pojedu, a tvrdu ljušturu izbace. Tako 
se kroz tisuće godina na morskom dnu stvaraju gomile 
koraljnih otpadaka i pretvaraju u čvrste vapnenačne 
stijene i sprudove. 

Ponegdje se u oceanu morsko dno sve više spušta. 
Koralji ne mogu živjeti u većoj dubini pa svoje na- 
stambe grade neprestano prema površini. Kasnije se 
može dogoditi da se morsko dno izdigne. Tada će se 
iz mora pojaviti koraljni grebeni i otoci. Na njima se 
naseljavaju mnogobrojni rakovi, 
puževi, školjke, spužve, morske 
kornjače i druge životinje. More 
može do otoka donijeti trula debla 
i druge otpatke s kopna, a na 
njima ponekoga kukca, pauka ili 
guštera. Ptice donose sjemenje 
raznih biljaka, valovi mogu do- 
plaviti kokosov orah, i otok će za- 
zelenjeti. Najzad će se i čovjek 
nastaniti na njemu. U Tihom 
oceanu česti su prstenasti koraljni 
otoci, atoli. Služe domorocima kao 
prirodne luke za njihove malene 
čamce jer je uvala (laguna) usred otoka zaštićena od 
vjetra i valova. Za velike brodove koraljni su grebeni 
veoma opasni, osobito ako su podvodni. 

Koraljnih stijena iz davnoga doba ima i kod nas, 
npr. kod Zlobina u Gorskom kotaru, gdje ih ima i na 
visini do 700 m iznad mora. To svjedoči da je taj dio 
naše domovine nekad bio dno toploga mora. Morsko“ 
se dno uzdiglo, a od koraljnih otoka nastala su brda. 


Sličice, 
žičasto): 


slijeva nadesno, prikazuju postepeno nastanak atola  (ru- 
u gornjem redu u prerezu, a u donjem redu gledano odozgo. 


se laguna * 
“S 


KOVINE. Nisu kovine samo željezo, bakar, cink, olovo, 
zlato, srebro, platina, živa. Od stotine i više elemenata 
(> ELEMENTI I SPOJEVI) dvije trećine njih spada u 
kovine ili metale. Oni čine najveći dio tvari od kojih 
se sastoji naša Zemlja. Zemljina kora sadrži najviše 
spojeva lakih metala, a misli se da teški metali — 
uglavnom željezo i nikal — čine Zemljinu jezgru. 

U davnoj prošlosti Zemljinoj njezina se kora često 
nabirala i pucala, slojevi su se gomilali jedan preko 
drugoga, a na površinu se izlijevala usijana magma iz 
unutrašnjosti. Tako su nastajale planine. Planine su 
dragocjena skladišta raznih kovina. Stoga je većina 
—> RUDNIKA u brdovitim krajevima. 

Rijetko se u prirodi nađu kovine u čistom (samo- 
rodnom) stanju, i to samo bakar, zlato, srebro, platina 
i živa. Sve ostale kovine nalazimo samo u spojevima 
s raznim drugim tvarima. Takve spojeve ubrajamo u 
minerale. Minerali koji sadrže toliko kovine da se 
isplati njihovo iskorišćivanje zovu se rude. 

Velik je napredak bio u povijesti ljudskog roda 
kad je čovjek naučio dobivati iz ruda metale i prera- 
đivati ih. Najprije je oruđe, oružje i razne druge pred- 
mete izrađivao od bakra, kasnije od bronce, a još ka- 
snije od željeza. Po tom nazivamo velika povijesna 
razdoblja: bakreno doba, brončano doba i željezno doba. 
U najzabačenijim krajevima svijeta i danas ima primi- 
tivnih skupina ljudi koji ne znaju prerađivati metale. 
Za njih još uvijek traje kameno doba. 

Ljudi najčešće iskorišćuju samo dvadesetak kovina; 
ostale, koje su i rijetke, samo katkada. 

Sve su kovine dobri vodiči topline i električne struje 
i imaju »kovinski« sjaj. Ipak, među njima postoje znat- 
ne razlike. Tako npr. željezo, bakar i aluminij mo- 
žemo kovati, a mangan, antimon i berilij ne možemo 
jer su krhki. Iridij je veoma tvrd, olovo možemo za- 
parati noktom, a natrij je mekan kao vosak. Živa je 
jedina kovina koja je na običnoj temperaturi tekuća. 

Kovine dijelimo na dvije skupine: teške i lake ko- 
vine. U teške kovine spadaju: željezo, mangan, cink, 
krom, živa, olovo, zlato itd., a u lake: aluminij, stron- 
cij, magnezij i druge. Među najteže metale ide platina. 
Njezina je specifična težina 21,40. (To znači da kocka 
od 1 dm/, tj. 1 litar, platine teži 21,40 kg, tj. koliko i 
21,40 1 vode.) Od platine su još teži radioaktivni elementi 
— radij, uran i drugi. Najlakša je kovina litij: specifična 
mu je težina tek 0,5, pa je dvaput lakši od vode. I me- 
tali kalij i natrij plutaju na vodi. 

Od teških metala najkorisnije je željezo (> ŽE- 
LJEZO I ČELIK), a od lakih > ALUMINIJ. Bez njih 
ne bi mogla postojati današnja industrija. Od bakra 
se izrađuju žice i kabeli za električnu struju, kotlovi, 
novac i dr. Olovo služi za izradu cijevi (osobito vodo- 
vodnih), štamparskih slova, raznih posuda. Cink se 
osobito upotrebljava za izradu limenih ploča i za po- 
cinčanje željeza i čelika (time ih čuva od rđe), za proiz- 
vodnju boja i električnih baterija. Kositrom se prevlači 
lim za konzerve, njime se zaštićuje bakreno suđe da ga 
ne nagrizaju kiseline; u tanke listiće kositra (staniol) 
umatamo čokoladu, sir, slatkiše. Živa se upotrebljava u 
termometrima i mnogim drugim spravama, zatim u pro- 
izvodnji boja i lijekova. Srebro, zlato i platina spadaju 
u plemenite metale jer su vrlo postojani na zraku i 

otporni prema kiselinama. Od njih izrađujemo nakit, 
novac, skupocjeno posuđe itd. Plemeniti su metali i 
osmij, iridij, paladij i rutenij. Od osmija i iridija su 
vrhovi naliv-pera. Neke vrste električnih žarulja imaju 
niti od osmija. Od magnezija i titana izrađuju se dijelovi 
aviona. Od berilija su fina elastična pera i opruge u sa- 
tovima i drugim napravama, a berilij služi i u atomskom 
reaktoru prilikom razbijanja atoma. Za proizvodnju 
—> ATOMSKE ENERGIJE služi rijetka i skupocjena 
kovina uran. 

Ako rastaljene kovine međusobno smiješamo, nastat 
će slitine ili legure. One imaju posve druga, često ko- 
risnija svojstva nego kovine od kojih su nastale mogu 
imati niže talište, ili veću tvrdoću, ili ljepšu boju i sjaj, 
ili se lakše obrađuju itd. Bakar je npr. mekan. Ko- 
sitar je još mekši. Ali ako ih pomiješamo u odnosu 
9 : 1, dobit ćemo tvrdu slitinu broncu ili tuč. Bronca 
služi za lijevanje kipova i drugih predmeta, a nekad 
su od nje lijevali i topove. Kad mekanoj kovini alumi- 
niju dodamo male količine magnezija, bakra i mangana, 
nastat će legura duralumin, koja je tvrda kao čelik. 
Mjed ili mesing legura je bakra i cinka. Od njega 
su kvake na vratima i prozorima, dijelovi strojeva i sl. 
Ležišta za osovine željezničkih kola izrađuju se od bi- 
jelog metala, koji je legura kositra, antimona i bakra. 
Slitina za štamparska slova sadrži olova, antimona i 
kositra. U proizvodnji električnih peći i kuhala upo- 
trebljava se cekas, slitina nikla, kroma i još nekih me- 
tala. Danas se već služimo s više od 5000 raznih sli- 
tina. Neke se sastoje i od mješavine metala i nemetala. 

Stručnjaci neprestano pronalaze nove slitine, koje 
najbolje odgovaraju novim potrebama. Tako traže i naj- 
prikladniju slitinu za gradnju svemirskih brodova. 

Ruda se obično iz rudnika doprema u uređaje, gdje 
se drobi ili melje. Različitim postupcima odvajaju se 
korisni dijelovi rude od nepotrebnih primjesa — ka- 
menja, zemlje itd. Rude teških metala tale se obično 
u visokim pećima koje se lože koksom, a rude lakih 
metala tale se pomoću električne struje. Dobivena si- 
rova kovina i dalje se prerađuje dok ne dostigne po- 
trebnu čistoću. Savremena tehnika traži sve više me- 
tala velike čistoće. Već mala primjesa drugih tvari 
može znatno izmijeniti svojstva nekih metala. Tako bi 
npr. nož od čistog željeza bio mekan i slabo bi rezao. 
Ako željezu dodamo 1% ugljika, postat će vrlo tvrdo, 
i takav će nož dobro rezati. Ako bismo željezu dodali 
još ugljika, postalo bi krhko, pa bi se nož lako lomio. 

Granu industrije koja iz ruda izvlači metale a i 
dalje ih prerađuje zovemo metalurgija. Crna metalur- 
gija prerađuje željezo i čelik i druge metale koji se 
dodaju željezu i čeliku (npr. mangan, krom, kobalt, 
nikal, vanadij i dr.). Obojena metalurgija obrađuje 
uglavnom bakar, olovo, cink, kositar i aluminij. 

Pojedine predmete od metala — željezničke trač- 
nice, žice, cijevi, strojeve, motore, posuđe i drugo — 
izrađuje metalna industrija. Za obradu metala postoji 
poseban —> ALAT i posebni strojevi. 

Naša je zemlja vrlo bogata rudama (>> JUGOSLA- 
VIJA — NAŠA DOMOVINA, str. 188), pa se kod nas 
poslije oslobođenja veoma razvila metalurgija i metalna 
industrija. Po proizvodnji bakra, antimona, žive i olova 
Jugoslavija se ubraja među prve zemlje u svijetu. 


KRISTALI. U rudniku, kamenolomu, spilji i inače 
među stijenama možemo naći komade minerala lijepa 
i pravilna izgleda: malene kocke, prizme, tetraedre, 
oktaedre i druge oblike ravnih ploha. Zovemo ih kri- 
stalima. Kad povećalom gledamo grumen kamene ili 
morske soli, vidjet ćemo da je sastavljen od manjih 
komadića koji imaju oblik kocke. I to su, dakle, kri- 
stali. Kristali šećera imaju oblik šestorostrane prizme. 
Ako ih pažljivo lomimo, vidjet ćemo povećalom da se 
kristal soli lomi opet u male kockice, a kristal šećera 
u male šestorostrane prizme. I snježne pahuljice — 
sitne šesterokrake igličaste zvjezdice — sastavljene su 
od kristala leda. Dakle, i voda ima svoje kristale. 
Kristale možemo načiniti i sami. Ako priredimo gu- 
stu otopinu soli ili šećera ili stipse ili modre galice, 
voda će nakon nekoliko dana ishlapiti, a ostat će maleni 
kristali. Oni će biti ljepši i pravilniji ako u otopinu 


Nekoliko različitih oblika kristala. 
kazani kristali: sampora, vapnenca, kremena, sinjavca, granata i topaza. 


Na slici su, slijeva nadesno, pri- 
umočimo konac na koji će se hvatati. Iz dana u dan 
oni će rasti, postajati sve veći. Kristali rastu tako da 
iz otopine privlače neprestano nove čestice. A sve se te 
čestice slažu na kristalu tako da ga povećavaju ne mije- 
njajući mu oblik. Kristali soli uvijek su kocke, kristali 
zlata oktaedri itd. Uzrok je tome što se > ATOMI 
i molekule određene tvari koja od tekuće postaje kruta 
ređaju uvijek nekim pravilnim redom. Taj red nije 
jednak u svih minerala, ali je u minerala iste vrste uvi- 
jek isti. Zapazit ćemo to najbolje ako kristal fotogra- 
firamo. Kad kristal osvijetlimo rendgenskim zrakama, 
na osjetljivoj će fotografskoj ploči ostati pravilna mreža 
tačkica. Za takvo se snimanje služimo jakim mikrosko- 
pom jer je razmak između pojedinih tačkica na kri- 
stalu tek desetmilijunti dio milimetra. Mreža tačkica na 
fotografiji pokazuje raspored čestica u kristalu, prema 
tome i raspored molekula i atoma. 

Kristali u prirodi nastali su hlađenjem usijane 
magme koja se izlijevala iz nutrašnjosti Zemlje na 


Kristali često srastu. 
stale ili sraslace: 


Slika prikazuje, slijeva nadesno, srasle kri- 


dijamanta, gipsa, filipsita i samorodnog bakra. 

Lijeva slika prikazuje kristal kuhinjske soli, 
i to (slijeva nadesno): model kristala, nje- 
govu mrežu, raspored atoma u kristalu 
(svijetlo su atomi natrija, a tamno atomi 
klora) i kristalnu rešetku, koja pokazuje, 
kako su atomi povezani među sobom (bijelo 


su atomi natrija, a crno su atomi klora). 


površinu, ili pak taloženjem ra- 
znih soli i minerala otopljenih u 
vodi. Rijetko imaju posve pravilan 
oblik jer u svim pravcima nisu 
rasli istom brzinom. Često po dva 
ili više kristala srastu. Kristali se 
rjeđe razviju pojedinačno; obično 
ih nalazimo u skupinama. Mramor i neki drugi mine- 
rali sastoje se od sitnih, međusobno sraslih kristala. 
Takve zrnate stijene zovemo kristalinične stijene. Često 
ih uglačane upotrebljavamo za oblaganje zidova, za 
izradu stepenica, postolja na spomenicima i sl. Ima mi- 
nerala koji nisu ni kristalne ni kristalinične građe, 
nego imaju bobičaste, grozdaste i bubrežaste oblike 
(npr. malahit je bubrežast). 


Kristal šećera 


Kristali su različite veličine. U vapnencu (krečnjaku) 
tako su sićušni da ih možemo vidjeti tek mikroskopom. 
Ponekad se nađu i neobično veliki kristali. Tako je na 
Madagaskaru u Africi nađen kristal prozirnoga kre- 
mena ili kvarca koji je u opsegu mjerio čitavih 8 m. 
Sovjetski su geolozi u Kazahstanu otkrili kristal mine- 
rala pijezokvarca visok kao dvokatna kuća i težak 70 
tona. To je najveći nađeni prirodni kristal. U Francu- 
skoj je 1958. god. u laboratoriju umjetno proizveden 
kristal soli težak 20 kg. To je vjerojatno najveći umjetni 
kristal. Postupak kojim je dobiven bio je tako dugotra- 
jan i skup da su troškovi za proizvođenje premašili 
3000 novih dinara. 

Neke osobito lijepe kristale, koji se odlikuju pro- 
zirnošću ili krasnom bojom, a nalazimo ih rijetko, ubra- 
jamo u > DRAGO KAMENJE. Najskuplji je od njih 
dijamant. Zanimljivo je da je dijamant po svom kemij- 
skom sastavu čist ugljik, dakle posve isto što i čađ ili 
grafit, koji također nisu drugo nego. ugljik. Samo od 
toga na koji će se način rasporediti atomi ugljika za- 
visi hoće li nastati sjajan i skupocjen dijamant ili ne- 
ugledna čađ! (Ako dijamant žarimo na 1800"C, bez pri- 
stupa zraka, pretvorit će se u grafit.) 


U posljednje vrijeme mnogo se traže na svjetskom 
tržištu kristali poluprovodnici (poluvodiči), od kojih se 
izrađuju > TRANZISTORI. Kristali kremena (kvarca), 
nekih silikata, germanijuma itd. imaju, naime, svoj- 
stvo da pod pritiskom, ili kad ih zagrijemo ili osvije- 
tlimo, pružaju otpor prolaženju električne struje u jed- 
nom pravcu. Zato ih sve više upotrebljavamo u radio- 
-industriji, umjesto elektronki, za ispravljanje izmjenič- 
ne struje. Najpoznatiji je 
poluprovodnik olovni sjajnik 
ili galenit. Nalazi se u obič- 
nom radio-detektoru. Otkriće 
poluprovodnika omogućilo je 
gradnju sasvim malenih ra- 
dio-aparata (poput kutije ši- 
bica), računskih strojeva i 
drugih elektronskih uređaja, 
koji imaju raznoliku  pri- 
mjenu u industriji i tehnici. 


Kristal vode (snijega) 


KRUTE TVARI, TEKUĆINE I PLINOVI. Komad 
željeza je krut: ima stalan oblik i volumen. Voda je 
tekuća: ima stalan volumen, ali oblik mijenja prema 
posudi u kojoj se nalazi, a površina joj je uvijek vo- 
doravna. Kisik je plinovit: nema stalnog oblika ni vo- 
lumena. 

Po čemu su tvari dobile tako različite osobine? 

Sve su tvari sastavljene od raznovrsnih molekula 
(> ELEMENTI I SPOJEVI). Molekule se međusobno 
privlače, ali je ta privlačna snaga kod nekih vrsta mo- 
lekula jača, kod drugih slabija. Molekule plina su veoma 
udaljene jedna od druge, i njihova je privlačna snaga 
neznatna. Zbog toga se one slobodno gibaju u svim 
smjerovima. I molekule tekućina slobodno se kreću, 
ali su bliže jedna drugoj, pa se jače privlače. Moleku- 
le krutih tijela vrlo su blizu i veoma se jako privlače, 
stoga je njihovo gibanje ograničeno. Molekule nekih 
krutih tijela (željeza, šećera, vapnenca) čvrsto su ve- 
zane među sobom, i to uvijek istim pravilnim poretkom 
tako da tvore neku vrstu mreže. Takve tvari zovemo > 
KRISTALI. Neka druga kruta tijela (staklo, vosak, 
plastične tvari i dr.) i tekućine imaju nepravilan po- 
ređaj molekula. Zovemo ih amorfne tvari. 

Materija se, dakle, javlja u raznim stanjima. Hoće 
li neka materija biti kruta, tekuća ili plinovita, zavisi 
jedino od rasporeda njezinih molekula. Mogli bismo to 
slikovito prikazati ovako. Za vrijeme predstave u kinu 
gledaoci nisu posve nepokretni, miču se lijevo i desno, 
ali svatko ostaje na svome sjedalu. Tako se ponašaju 
molekule krutih tvari. U plesnoj dvorani plesači se ne- 
prestano okreću i gibaju, ali nekim redom. Takvo je 
gibanje molekula u tekućini. Molekule plina mogli bi- 
smo usporediti s ljudima u dvorani u kojoj je izbio 


kretanje molekula u krutoj tvari 

požar: svatko će u divljem trku pojuriti na vrata ili na 
prozore. Ova uspoređivanja nisu posve tačna jer se 
ljudi kreću jednom ravninom, podom dvorane, a mole- 
kule grade materiju u svim dimenzijama. 

Molekule se kreću veoma brzo. Tako, na primjer, 
molekule plina vodika (pri temperaturi od 0"C) jure 
brzinom od 1800 m/s (metara u sekundi). Ali ne stignu 
daleko jer se neprestano sudaraju među sobom, odbijaju 
i tako mijenjaju pravac. 

Kad neku tvar ohladimo, oduzimamo molekulama 
energiju. One će se tada sve sporije kretati i zbog toga 
sve više približavati jedna drugoj. (Smanji li se uda- 
ljenost između molekula na polovicu, njihova će pri- 
vlačna sila porasti oko milijun puta!) Tako možemo 
hlađenjem pretvoriti plin u tekućinu ili, daljim hlađe- 
njem, u krutu tvar. 

Kad bilo koju tvar rashladimo do —273,16C, kre- 
tanje molekula napokon će posve prestati. Tempera- 
turu od —273,16"C zovemo apsolutna nula, To je naj- 
niža temperatura koja može postojati u prirodi. Sma- 
tramo da ta temperatura vlada u svemirskom prostoru 
među zvijezdama. Učenjaci su u laboratorijima umjet- 
nim načinom proizveli temperature koje su se veoma 
približile apsolutnoj nuli (razlika je samo u jednoj ti- 
sućinki stupnja!). 

I kad pojačamo tlak, tvari prelaze iz plinovitoga 
stanja u tekuće, i dalje u kruto, jer i jačim tlakom pri- 
bližavamo molekule jednu drugoj. Tako od plinovitog 
kisika možemo dobiti tekući kisik, koji čuvamo u čelič- 
nim bocama. Piloti koji lete na vrlo velikim visinama 
nose u aparatu za disanje krut kisik, koji ima oblik koc- 
ke šećera. Velike hladnjače za meso, povrće i voće upo- 
trebljavaju suhi led, a to nije drugo nego ugljična kise- 
lina u krutom stanju. 

Ako želimo krutu tvar pretvoriti u tekuću i u pli- 
novitu, treba da postignemo da se molekule udalje 
jedna od druge. To činimo grijanjem ili smanjivanjem 
tlaka. 

Zbog promjene temperature molekule se, dakle, pri- 
bližavaju ili razmiču, i zato se tijela na toplini šire, a 
na hladnoći stežu. 

Temperaturu na kojoj kruta tvar naglo prelazi u 
tekuću zovemo talište. Obrnuto, na istim temperaturama 
tvari prelaze iz tekućeg stanja u kruto (npr. kad se voda 
ohladi na OC, pretvara se u led), pa se talište zove i 
tačkom skrućivanja. Talište žive iznosi —39"C, sumpora 
113"C, raznih vrsta željeza 1100" do 1600"C. 

Temperaturu na kojoj tvar naglo prelazi iz tekućeg 
stanja u plinovito zovemo vrelište. Obrnuto, na istim 
temperaturama plinovi prelaze u tekućine. Vrelište du- 
šika je na —196"C, etera na 35C, bakra na 2336'C. 

Prijelaz tvari iz plinovitog stanja u tekuće zovemo 
kondenzacija, a iz tekućeg u plinovito isparivanje. 
(Para i plin su zapravo isto.) Isparivanje na običnoj 
dnevnoj temperaturi zove se ishlapljivanje. Plinovi mo- 
gu ponekad izravno prelaziti u kruto stanje (i obrnuto). 
Ta se pojava zove sublimacija. 

Pri taljenju tvar obično povećava svoj obujam. Ali 
led, lijevano željezo i još neke tvari taljenjem posta- 
ju gušće: smanjuju obujam. One su u krutom stanju 
lakše nego u tekućem. Stoga kruti komadi leda i li- 
jevanog željeza plivaju na svojoj rastaljenoj tekućini. 

KUKCI. Kad bi čovjek skakao toliko puta dalje i \ 
više nego buha koliko je puta od nje veći, mogao bi 
skočiti 600 m udalj, a preko 300 m uvis. Kad bi — raz- 
mjerno svojoj veličini — bio jak kao mrav, mogao bi 
zubima ponijeti teret od 900 kg. 

Odakle kukcima tolika snaga? Njihov čvrst rožnati 
kostur pokriva čitavu površinu tijela, a pod njim su 
snažni mišići. Pčela i muha mogu pokrenuti krila 200 
puta, a obad i neke mušice čak 300 puta u sekundi. Mi- 
šići kojima ptice pokreću svoja krila razmjerno su 
znatno slabiji. 

I drugim svojim osobinama kukci su se od svih ži- 
votinjskih skupina najviše prilagodili životu u različi- 
tim uvjetima. Mnogi su se kukci tako prilagodili oko- 
lini da se od nje gotovo i ne razlikuju bojom, a ponekad 
ni oblikom: oni mogu biti posve nalik na zelen ili suh 
list, na laticu cvijeta, na suhu grančicu itd. 

Kad se kukac izleže iz jajeta, u mnogih se vrsta 
razlikuje od odrasla kukca. On mora proći određen 


razvoj (najčešće prolazi faze: ličinka — kukuljica — 
odrastao kukac). Kad gledamo, na primjer, nespretnu, kozakova ilsnaii 
dlakavu gusjenicu, gotovo nam se čini nevjerojatnim ispija punoglavca , 


da će se uskoro razviti u šarena, krilata leptira. Gusjeni- 

Glava skakavca, veoma povećana, podsjeća na neko oklopljeno čudo- 
vište. U mnogim krajevima ljudi se uporno bore protiv skakavaca. 


cama koje brzo rastu treba veoma mnogo hrane. Tako 
gusjenica dudova svilca u prva dva mjeseca svoga ži- 
vota pojede 86 000 puta više hrane (dudova lišća) no što 
je sama teška. 

Zanimljivo je promatrati život kukaca, osobito onih 
koji žive u velikim zajednicama: mravi, termita, pčela, 
osa, bumbara. 

Zajednice mravi ponekad broje i po nekoliko mili- 
juna članova. Pa ipak, život u mravinjaku teče izvje- 
snim redom. Mravi-radnici grade i uređuju mravinjak, 
donose hranu i spremaju zalihe za zimu, brinu se za 
podmladak — mravlje ličinke. Neke vrste mravi čak 
uzgajaju posebne gljivice kojima se hrane, a ima i 
mravi koji drže u mravinjaku i izvode na pašu svoje 
»domaće životinje« — biljne uši. Biljne uši izlučuju 
sladak sok kojim se mravi hrane. Za obranu mravi- 
njaka brinu se u većini vrsta mravi-vojnici. Raspoznat 
ćemo ih po osobito velikoj glavi i jakim čeljustima. 
Mravi ponekad poduzimaju pljačkaške pohode u druge 
mravinjake. Odatle odnose sakupljenu hranu i mravlje 
ličinke, koje kasnije pretvaraju u mrave-»robove«. 


Mravi vrlo brižljivo njeguju svoje ličinke i kukuljice. Redovito ih 


iznose na sunce, a za ružna vremena skrivaju ih duboko u mravinjak. 

Krilati mužjaci i ženke brinu se za razmnožavanje. U 
tropskim krajevima neke su vrste mravi (siafu, mara- 
bunta i druge) strah i trepet svih životinja, pa i ljudi. 
Oni lutaju u nepreglednom mnoštvu te napadaju i pro- 
ždiru sve živo što im stane na put. I najjače životinje 
mogu se od njih spasiti samo pravovremenim bijegom. 

Slično mravima žive termiti (»bijeli mravi«), iako 
nisu s njima u srodstvu. Oni izgrađuju od zemlje i dr- 
veta termitnjake koji su često visoki po nekoliko me- 
tara (i do 8 m). Termiti se hrane drvetom i u nekim 
krajevima uništavaju svu drveninu u kući. 

Kako je uređen život pčela, možemo vidjeti u sva- 
kom pčelinjaku. Nešto jednostavniji način života pro- 
vode njihovi srodnici — ose, stršljeni i bumbari. 

Poznat je preko 1,5 milijun različitih vrsta kukaca 
ili insekata, ali se nove vrste još uvijek otkrivaju. Pre- 
ma tome, kukci su daleko najbrojnija skupina životi- 
nja jer svih ostalih životinjskih vrsta ima tek oko 
300 000. Najveći su među kukcima neki skakavci iz 
tropskih krajeva: dugi su oko '/ m. Leptir erebus iz 
tropskih krajeva mjeri ras- 
kriljen 28 cm, dakle više 
nego mnoge ptice. U davnoj 
prošlosti bilo je i većih ku- 
kaca. U okamenjenoj smoli 
nađeni su otisci jedne izumr- 
le vrste libele (konjske smr- 
ti), duge čitavih 70 cm. 

Samo je 1% kukaca šte- 
tan čovjeku, ali oni unište 
10% svih usjeva i biljaka 
koje uzgajamo. Tako svake 
godine propadaju nebrojeni 
bilijuni dinara. 

Povrtnjaci i polja stra- 
davaju od rovca, hruštove 
grčice, krumpirove  zlatice, 
gusjenice kupusova bijelca, 
skakavaca i drugih štetnika. 

Kad se krumpirova zla- 
tica negdje pojavi na krum- 
pirištu, diže se protiv nje 
staro i mlado jer bi inače 
sav krumpir stradao. Ska- 
kavci su velika napast u ze- 
mljama Bliskog istoka, 
Afrike i Južne Amerike. Oni 
putuju u rojevima od mnogo 
milijuna životinjica. Oblak 
skakavaca, do 150 km duga- 
čak i 100 km širok, ponekad 
posve zastre sunce. Kad na- | 
jezda skakavaca prođe, ne | 
ostaje na zemlji ni travka. 
Skakavci oglođu i koru s 
grančica na drveću. Oni ne 
uništavaju samo njive, vrto- 
ve i voćnjake, nego i livade 


Osa najeznica s velikom sigurnošću 
pronalazi mjesto gdje se u drvetu 
krije potkornjakova ličinka. Svojom 
dugačkom  legalicom probija drvo i 
polaže jaja u tijelo ličinke. Tako će 
potomci imati hrane čim se izlegu. 


i pašnjake a time nanose silne štete stočarstvu. Godine 
1931. vodilo je u Egiptu 75 000 ljudi borbu protiv ska- 
kavaca, pa ipak bez uspjeha. Najezda skakavaca u Al- 
žiru 1867. god. izazvala je takvu glad da je pomrlo 
gotovo pola milijuna ljudi. Veliki rojevi skakavaca po- 
javljuju se ponekad i kod nas, najčešće u Istri i Crno- 
gorskom primorju. 

U voćnjacima haraju krvavi ušenak, štitasta uš, ra- 
zne grbice i mušice, koje odlažu jaja u pupoljke ili u 
mlade plodove. Trsov ušenak ili filoksera, slučajno pre- 
nesen iz Amerike, uništio je u nedavnoj prošlosti ev- 
ropske vinograde. Obnovljeni su tako da je plemenita 
loza cijepljena na podlozi američke loze, koja je otporna 
prema filokseri. 

I kad plodove s naših njiva smjestimo u žitnice i 
spremišta, razni žišci i pipe nalaze tu bogatu gozbu 
ako svoju muku ne obranimo od tih gotovana. 

Crnogorične šume stradaju od smrekova i borova 
prelca, a hrastove šume i voćnjaci od gubara. Ponekad 
gubarove gusjenice na svom pohodu preplave putove, 
ceste i zidove okolnih kuća. Mogu preplivati (na koma- 
dićima drveta, na lišću i sl.) i preko rijeke te na drugoj 
obali nastaviti pustošenje. Šteta koju počine u našim 
šumama iznosi mnogo milijarda dinara godišnje. Go- 
dine 1957. gubar je opustošio gotovo 500 000 ha šuma. 
I ličinke strizibube, cvilidrete i potkornjaka uništavaju 
šume. One nagrizaju sočni dio drveta pod korom, pa 
se drvo osuši i propadne. 


Razna gamad (muhe, moljci, stjenice, buhe, žohari 
i dr.) nije samo dosadna, nego često i opasna. Muhe 
prenose mnoge crijevne bolesti, komarci malaričari 
prenose malariju, bijele uši pjegavi tifus, buhe kugu, 
muha ce-ce tešku bolest spavanja, protiv koje sve do- 
nedavno nije bilo lijeka. 


Različite vrste obada sišu krv domaćim životinjama. 
Tako prenose na njih i neke bolesti. Nekoji štrkovi legu 
jaja konjima i govedima pod kožu pa je svu izbuše i tako 
upropaste. U krajevima oko Đerdapa na Dunavu hara 
golubačka mušica. Veliki rojevi toga sićušnog kukca 
(2 mm) sišu krv stoci a ubod im je otrovan. Od te mu- 
šice ugiba godišnje više tisuća grla stoke. 

Čovjek se bori protiv kukaca štetočinja i u tu borbu 
ulaže golema novčana sredstva. Isušivanjem močvara 
tamani legla komaraca. S voćaka i šumskog drveća 
uklanja gnijezda gusjenica i jaja nametnika, pa ih uni- 
štava. Čitava jedna grana kemijske industrije proizvodi 
insekticide — sredstva za uništavanje insekata. 

U borbi protiv kukaca čovjekovi su saveznici ptice 
pjevice, žuna, djetlić, krtica, jež pa i sami neki kukci 
(npr. bubamara, koja tamani biljne ušenke; osa-na- 
jeznica, koja svoja jaja polaže u tijelo gusjenica i drugi). 
Tako se u prirodi regulira razmnožavanje kukaca, pa 
se pojedine vrste ne mogu umnožiti na štetu drugih. 

Pčela je otkrila izvor hrane, vratila se u košnicu i počela svoj »ples« 
u obliku osmice. Tako ona javlja ostalim pčelama u kojem je smjeru 
hrana i koliko je daleko do nje. Različitim položajem osovine svoje 
osmice pčela označava ugao između sunca, košnice i izvora hrane. 
Daljinu od košnice do hrane pčela javlja podrhtavanjem svojeg zatka. 


Borba protiv kukaca veoma je teška jer se kukci 
nevjerojatno brzo množe. Kućna muha u toku jednoga 
ljeta izleže 12 do 13 puta po 100 do 120 jajašaca. Sva je 
sreća za nas što najveći broj toga potomstva propadne. 
Kad bi se iz svakoga muhinjeg jajašca izlegla muha i 
kad bi se sve one dalje razmnožavale, na kraju ljeta 
potomstvo jedne jedine muhe prekrilo bi čitavu površinu 
Zemlje — sva kopna i sva mora — slojem visokim pre- 
ko jednoga metra! Još je plodnija matica termita. Ona 
leže po jedno jajašce svake dvije sekunde: za čitavoga 
života (a to znači u toku desetak godina) ukupno više 
od 250 milijuna jajašaca! 

Mnogi su kukci korisni. Bez njih ne bismo imali 
jabuka, ni grožđa, ni drugih plodova jer kukci pomažu 
oprašivanje cvjetova. Dva su kukca osobito korisna čo- 
vjeku, pa ih uzgaja. To su pčela i dudov svilac. Neki 
se kukci (grobar, muhe, balegari i dr.) hrane truleži i 
tvarima koje gnjiju; drugi služe kao hrana mnogim 
vrstama ptica i drugih životinja — a svi kukci zajedno 
sudjeluju u održavanju ravnoteže u prirodi. Tamanje- 
njem kukaca koji su njemu štetni čovjek i nehotice 
poremećuje tu ravnotežu. Tako su se, npr., iz nekih 
krajeva iselile ptice pjevice jer im je nestalo hrane — 
kukaca koje je čovjek potamanio. Smanjio se i broj 
ptica grabljivica koje se hrane pjevicama; u isto 
vrijeme povećao se broj miševa koji su također dotad 
bili plijen grabljivica, a sada su se počeli naglo množiti. 


Slika, slijeva nađesno, 
prikazuje razvoj pčele. 
Matica izleže u svaku 
stanicu saća po jedno 
jajašce. Tu se iz njih 
razviju ličinke, rastu 
i zakukulje se. Napo- 
kon iz saća izlazi mla- 
da pčela. (Stanice se 
na slici vide u prere- 
zu. One sadrže: prva 
jajašce, daljih 10 li- 
činke, zatim 3 kuku- 
Pi ljice i najzad pčelu.) 

LEDENJACI I LEDENI BREGOVI. U visokim 
planinama (npr. u Alpama) i u polarnim krajevima tako 
je hladno da snijeg pada i ljeti. To su krajevi vječnoga 
snijega i leda. Snijeg se tu nikad ne otapa. Tako nje- 
gove naslage postaju sve deblje. Zbog silne težine i pri- 
tiska sve novih naslaga donji slojevi snijega postepeno 
prelaze u led (slično snježnoj grudi koju jako stisnemo 
u ruci). Tako nastaju goleme ledene rijeke — lede- 
njaci ili glečeri. One pomalo klize nizbrdo. 


Ledenjak klizi polagano: tek nekoliko metara na 
dan. Ipak je njegova razorna moć velika. Svojim bo- 
kovima — u kojima su tisuće tona tvrdoga zelenog leda 
— on: dere planinske pristranke i lomi kamenje. Ono se 
ruši i slaže na površinu ledenjaka te zajedno s njim 
putuje u dolinu. Te naslage kamenja na ledenjaku zo- 
vemo morene. One se u dugim nizovima protežu duž 
lijevoga i desnog boka ledenjaka. Često veći ledenjak 
nosi još treći niz morena po sredini, na svome »hrptu«. 
To je znak da je nastao spajanjem dvaju ledenjaka. Jer 
ledenjaci se, kližući polako nizbrdo, mogu spajati, baš 
kao što se i rijeke ulijevaju jedna u drugu. Kad se 
spoje, spojit će se i njihove unutrašnje morene. 


Zbog pritiska i trenja ledenjak se odozdo topi pa 
iz njega teče ledenjački potok. Kad led siđe do topli- 
jih predjela, otopi se sav, a morene se tu stalože. Po- 
nekad morene posve zagrade tok vode te se stvaraju 
ledenjačka jezera. Tako su u davna vremena nastala kod 
nas jezera na Šari, Durmitoru, zatim Plavsko jezero, 
Bledsko, Bohinjsko i druga. Danas je jedini naš ledenjak 
»Zeleni sneg«, pod vrhom Triglava. 


Pored ledenjačkih jezera naći ćemo karakteristične 
morene — kamenje oštrih rubova i ureza što ih je ne- 
kad načinio led — ali ledenjaka danas nećemo vidjeti. 
Postojali su u davno ledeno doba kada je klima na 
Zemlji bila mnogo vlažnija i hladnija nego danas. Kad 
se klima na Zemlji promijenila i postala toplija, led se 
u toplijim predjelima nije mogao zadržati, nego se 
otopio. Slikovito kažemo da su se tada ledenjaci povukli 
dalje na sjever (a na južnoj polutki dalje na jug). 

U Zemljinoj prošlosti bilo je više ledenih doba 
(npr. četiri ledena doba za posljednjih 800 000 godina). 
Ona su se smjenjivala s međuledenim periodima. (Mi 
danas živimo u međuledeno doba.) Zašto su nastajala 
ledena doba, nauka još nije uspjela posve objasniti. 

Ledenjaka ima na svim 
kontinentima, osim na austral- 
skom kopnu. U Evropi ih ima 
oko 1200, u Aziji mnogo tisuća, 
od čega najviše na Himalaji. 
Afričke planine Kenija i Kili- 
mandžaro, iako su na samom 
ekvatoru, tako su visoke da i 
na njima ima ledenjaka. 

Najveći je evropski ledenjak 
Jostedalsbreen u Norveškoj, 
dugačak oko 100 kilometara. U 
Alpama je najdulji Aletsch 
[Aleč] (24. km). Ne računajući 
polarne krajeve, gdje ima gole- 
mih ledenjaka, najdulji je od 
svih ledenjaka  Malaspi'na u 
Kanadi (120 Km), a najveću površinu ima Vatna Jakull 
[Vatna Jekul] na Islandu (800 km/). 

Polarni ledenjaci klize sve do samog mora. Tu se 
uz zaglušnu buku čitava brda leda lome i ruše u more, 
a morske ih struje nose sa sobom. To su ledeni bre- 
govi. Neki od njih strše i više od 100 m iznad morske 
površine. Kolika je njihova stvarna veličina, shvatit 
ćemo tek onda kad znamo da se 8/9 leda nalazi ispod 
vode, a tek 1/9 viri iz nje. Ledeni su bregovi velika 
opasnost za brodove. Još su veća opasnost bili u vri- 
jeme kad nije bilo radara ni patrolnih aviona (koji 
danas prate kretanje ledenih bregova i razbijaju ih 
bombama). Tako je više 
brodova stradalo u sudaru 
s ledenim bregovima. Naj- 
veća se katastrofa dogodila 
1912. g., kada se parobrod 
»Titanic« [Tajtenik] suda- 
rio s ledenim brijegom i 
potonuo zajedno s 1492 
putnika. To se dogodilo 
nadomak sjevernoameričke obale, kuda morska struja 
nosi na jug mnogo ledenih bregova s otoka Grenlanda. 
Kad ledeni brijeg dospije u toplije vode, otapa se; ali dok 
se posve otopi, prevali i tisuće kilometara. 

Računa se da ledenjaci na čitavoj Zemlji pokrivaju 
površinu koja je veća od 15 milijuna četvornih kilome- 
tara. To je prostor jedan i po puta veći od čitave 
Evrope. Najveći dio otpada, razumije se, na > PO- 
LARNE KRAJEVE (Antarktik 13 mil. km“, Arktik 1,9 
mil. km?). Sloj leda na Antarktiku na nekim je mje- 
stima deblji od 4000 m. Kad bi se atomskim ili vodi- 
kovim bombama sav led otopio, razina svih oceana i mo- 
ra na Zemlji podigla bi se za 30——35 m. To znači da 
bi golemi dijelovi današnjega kopna nestali pod morem. 


fak Ju 

LOGOROVANJE. Logorovanja su od davnih vre- 
mena služila za privremeni smještaj vojnika. Danas 
često opažamo u prirodi, na šumskoj čistini ili na 
travnjaku kraj vode, razapete platnene šatore pod 
kojima logoruju djeca, omladina ili odrasli ljudi. Oni 
provode u prirodi dio svoga slobodnog vremena. Pri- 
tom se pridržavaju određenih pravila koja zahtije- 
va zajednički život na logorovanju. 

Mnoge škole i organizacije upriličuju logorova- 
nja za svoje članove u brdima, uz rijeke ili kraj 
mora. Nekad je kod nas takav boravak u prirodi 
njegovala skautska organizacija, a danas to rade 
Savez izviđača i planinki, Savez pionira, obveznici 
predvojničke obuke, planinari i drugi. 

Najčešće se logor smješta na rubu šume ili na 
proplanku gdje je u blizini pitka voda. Svaki logor 
ima svoj štab: rukovodioca i njegove pomagače. Oni 
već prije odlaska na logorovanje vrše potrebne pri- 
preme i obavještavaju učesnike što treba da ponesu 
sa sobom. Kad svi dođu na određeno mjesto, obično 
nastaje takmičenje pojedinih skupina čiji će šator 
biti brže podignut i ljepše uređen. Šatori su u logoru 
razmješteni po nekom re- 
du tako da ne smetaju je- 
dan drugom, a da logor 
uz to pruža lijepu cjelovitu 
sliku. U sredini, na čistini 
između šatora, usađena je 
visoka motka, na koju se 
svako jutro diže logorska 
zastava. Uvečer se zastava 
spušta. Sav život u logoru 
— ustajanje, jelo, rad, iz- 
leti, zabava, odlazak na 
spavanje — odvija se 
tačno utvrđenim redom. 

Život u logoru mora 
biti dobro organiziran. 

Treba redovito nabavljati hranu, kuhati, donositi 
vodu, održavati čistoću, priređivati izlete i dr. Zato 
se pojedincima određuju naročite dužnosti: kuhara, 
vodonoše, higijeničara itd. Za sav taj rad postoje 
upute, različita pomagala i pribor. 

Osim izleta, sportskih igara i zabave, život u om- 
ladinskom logoru ima i drugih zanimljivosti. Pri- 
ređuju se orijentaciona trčanja u šumi, vježbe u pro- 
nalaženju skrivenih predmeta ili drugova u grmlju, 
u raspoznavanju tragova životinja i ljudi, obilježa- 
vaju se staze i planinski putovi, istražuju se jame i 
izvori itd. Poseban je užitak paljenje logorske vatre 
uvečer. Učesnici logorovanja posjedaju oko nje, pje- 
vaju, šale se, pripovijedaju priče, a nekad izvedu i 
posebno pripremljen program. Obnoć stražar bdije 
nad logorom: da ne plane gdje vatra, da se u logor 
ne uvuče kakva šumska životinja ili kradljivac. 

Između ostalih vještina omladinci na logorovanju 
treba da znaju na različite načine vezivati čvorove i 
javljati važne vijesti ugovorenim znakovima (urezima, 
hrpicama kamenčića i drugim). Na sličan način provo- 
de svoj godišnji odmor porodice ili skupine odraslih 
ljudi. U novije vrijeme sve 
se više uređuju logori 
(kampovi) u turističkim 
mjestima. U kampove se 
uvode električna rasvjeta, 
vodovod i kanalizacija, ure- 
đuju se sportski tereni, itd. 
Osim šatora podižu se u- 
dobno opremljene monta- 
žne kućice. Svaki veći 
kamp ima restauraciju s 
dvoranom za plesizabavu, 
prodavaonice, itd. Boravak 
u takvim logorima jeftiniji 
je od boravka u hotelima, 
a ima i posebnih draži. 


LOV. Loveći divljač, čovjek se od davnine opskrblji- 
vao mesom i krznom. Tek kad su se naši preci počeli 
baviti stočarstvom i obrađivati zemlju, lov je prestao 
biti glavni izvor njihove hrane. Međutim, u nekim zao- 
stalim krajevima (na krajnjem sjeveru, u prašumama, 
stepama i dr.) ljudi još uvijek žive uglavnom od lova. 

Danas je lov sport, zabava, ali još više važna grana 
narodne privrede. Lovom dobivamo znatne količine 
mesa, koža, krzna i dr. Lovu nije svrha samo hvatanje 
ili ubijanje, nego i uzgajanje, hranjenje i čuvanje div- 
ljači, a tako isto i briga za njezino razmnožavanje. 

U feudalno doba imali su pravo lova samo vladari 
i plemići. Tek nakon francuske građanske revolucije 
(1789) lovom su se smjeli baviti i drugi. Kod nas lovac 
može postati svatko tko se upiše u lovačko društvo i 
izvršava propisane obaveze. Godine 1963. bilo je u na- 
šoj zemlji 1867 lovačkih društava sa 97000 članova. 
Lovci love samo prema zajedničkom dogovoru. Za vri- 
jeme poplave, suše, jake zime i sl. organiziraju u lovi- 
štu prehranu divljači. Svaki lovac polaže lovački ispit, 
dobiva lovnu kartu i oružni list, koji mu dopušta da 
nosi lovačku pušku. Bez dozvole love krivolovci i zvje- 
rokradice. Budu li uhvaćeni u lovu, kažnjava ih sud. 
Pojedina lovišta imaju svoje lovočuvare. 

Ima raznih vrsta lovačkih pušaka: jednocijevki, dvo- 
cijevki, trocijevki pa i četverocijevki. Neke su puške 
(sačmarice) samo na sačmu, neke (risanice) samo na 
metke s kuglom, a neke imaju jednu cijev za metke 
sa sačmom, a drugu za metke s kuglom. Za visoku div- 
ljač (jelene, srndaće, divokoze, medvjede i dr.) lovci 
smiju upotrebljavati samo risanice. Puške za precizno 
gađanje imaju ugrađen dalekozor. Kad ide u lov, lovac 
je odjeven u lovačko odijelo i ima potrebnu opremu: 
lovačku uprtnjaču, pojas za municiju i drugi lovački 
pribor (zviždaljku, zovku i sl.). 

Lovac mora poznavati propise o lovu, život divljači 
i način kako se lovi pojedina divljač. Lovi se na razne 
načine: dočekom na zemlji ili s visoke čeke (kućice sa- 
građene u šumi, na stupcima ili na drveću), zatim vre- 
banjem, vabljenjem za vrijeme parenja ili pak pogonom 
(hajkom). Srne, na primjer, u maju i junu lovimo vreba- 
njem; u julu i augustu, za vrijeme parenja, zovkom; u 
kasnu jesen lovimo ih pogonom ili hajkom. Od januara 
do aprila traje lovostaj — zabrana lova jer tada srne 
imaju mladunčad. 

Svaki lov ima svojih zanimljivosti. Lovimo li, npr., 
velikog tetrijeba, moramo noću krenuti prema mjestu 
odakle se čuje njegov pjev. Približujemo se samo dok 
pjeva jer tada ne vidi i ne čuje. Čim prestane pjevati, 
moramo stajati kao okamenjeni. Kad se približimo na 
domet puške, pucamo. Uspije li nam pogodak, došli smo 
do lijepog trofeja. Šumsku jarebicu prizivamo poseb- 
nom fućkalicom koja oponaša pjev mužjaka. Šljuku 
ćemo pronaći ako je traži pas, izvježban za tu vrstu 


230 


lova. U skupnom lovu, kod pogona divljači, lovci se 
rasporede po lovištu i tjeraju divljač. Kod pogona lovci 
stoje na jednoj strani, a pogoniči sa psima vikom tje- 
raju prema njima divljač. Nekad se primjenjuje i kruž- 
no lovljenje, u kojemu se divljač tjera prema sredini. 


lovački 
pas 


Kod nas se najviše love jeleni, srndaći, divokoze, 
divlje svinje, vukovi, lisice, jazavci, kune, lasice, vidre, 
zečevi, medvjedi, tetrijebi, ružovci, šumske jarebice i 
kamenjarke, poljske jarebice, prepelice, šljuke, droplje, 
divlje guske i patke, divlji golubovi, fazani. Godine 1963. 
lovci su u našoj zemlji odstrijelili: 494 000 zečeva, 70 000 
lisica, 18 000 srna, 4300 divljih svinja, 900 vukova, 84 
medvjeda, 4200 jelena i 100 000 komada ostale dlakave 
divljači; nadalje: 170 000 jarebica, 85 000 divljih pataka, 
106 000 fazana i 250 000 komada ostale pernate divljači. 
Osim toga, lovci su uništili više stotina tisuća štetnih 
ptica (vrana, svraka itd.). 

Mnogo je divljači danas zaštićeno te se uopće ne 
smije loviti (npr. ženke tetrijeba, risovi, ždralovi i dr.) 
ili se lovi samo u određenim mjesecima. Inače bi tih 
životinja ubrzo nestalo. Za odstrel rjeđe divljači (med- 
vjeda, jelena i dr.) plaća se visoka pristojba. Štetna 
divljač, koje ima u većem broju (npr. vukovi, čagljevi, 
šojke i dr.) može se loviti kroz cijelu godinu. Uređeni 
su posebni rezervati i nacionalni parkovi — područja u 
kojima je lov zabranjen, te divljač živi posve slobodno. 

Lovačka se društva bave i hvatanjem žive divljači 
za zoološke vrtove ili pak za prodaju drugim zemljama 
gdje te divljači ima premalo. U inozemstvo izvozimo 
mnogo živih zečeva. Hvatamo ih posebnim mrežama. 

Na dalekom sjeveru love morževe i tuljane, bijele 
medvjede, polarne lisice i druge skupocjene krznaše. 
Traperi (lovci na krznaše na sjeveru Amerike) love po- 
moću stupica. U Sibiru ponekad avionima hajkaju 
čopore vukova koji zatiru ovce, sobove i korisnu divljač. 

Na velikim travnjacima Afrike domoroci i lovci iz 
drugih krajeva love antilope, zebre, žirafe i nojeve. U 
tropskim krajevima razvijen je lov na krupnu divljač: 
slonove, nosoroge, vodene konje, lavove, leoparde, div- 
lje bivole, zebre, antilope i druge životinje. U Indiji još 
uvijek priređuju lovove na tigrove tako da lovci sjede 
na slonovima. 

Domoroci se u lovu služe puškama, ali i svojim sta- 
rim oružjem lukom i strelicama, puhaljkama, kopljem; 
bumerangom, bolom (užetom s teškim kuglama koje 
se divljači oplete oko nogu), harpunama itd. 

Za zoološke vrtove treba uloviti žive životinje. Lovci 
se najčešće služe raznim zamkama, lasom i mrežom. Če- 

sto divljač gone sve dotle dok se ne sruši od umora 
tako da je mogu vezati, staviti u kavez i zatim otpre- 
miti kamo žele. Katkad primijene i metke koji sadrže 
sredstvo za uspavljivanje. 

Posebna su vrsta lova > RIBOLOY i lov na velike 
morske sisavce (> KITOLOV). 

Prekomjernim lovom čovjek poremećuje ravnotežu 
u prirodi, a to često ima teške posljedice. Uzgajajući 
mnogo ovaca, Englezi su prije nekoliko stoljeća potpuno 
istrijebili na svome otoku vukove. Namnožile su se li- 
sice jer je nestao njihov neprijatelj — vuk. Tada je u 
Engleskoj lov na lisice postao posebna vrsta sporta. 
Broj lisica naglo se smanjio, ali su se isto tako naglo 
namnožile sive vjeverice kojima su se lisice hranile. 
Siva vjeverica brsti vrhove grana i mladica pa tako uni- 
štava drveće. Utamanjivanju vukova bila je, dakle, da- 
leka posljedica propadanje velikih šumskih predjela. 

LUKA. U luci > BRODOVI pristaju uz obalu. Tu se 
ukrcavaju i iskrcavaju putnici i roba, brodovi uzimaju 
gorivo, vodu, hranu i druge potrebe. 

Male luke služe obalnom brodskom saobraćaju. Tu 
pristaju lađe i manji parobrodi. Velike luke imaju pri- 
stane i gatove za pristajanje brodova. Teret prekrcavaju 
goleme > DIZALICE. U luci su prostrana skladišta za 
čuvanje robe, koja se dalje razvozi kamionima i želje- 
znicom. Svjetionici i signalni uređaji označavaju ulaz 
u luku noću i po magli. Od velikih valova luka je zašti- 
ćena lukobranima. Ima luka u koje veliki brodovi teško 

ulaze, pa ih uvode piloti (peljari), koji se ukrcaju u brod, 
ili ih tegle posebni brodovi tegljači. Veći i teže nakrcani 
brodovi dublje gaze u vodu. Zato mogu pristajati samo 
u velikim lukama gdje je dno duboko. (Koliko brod gazi, 
pokazuju gaznice — crte označene iznad površine vode 
na pramčanoj i krmnoj statvi broda.) 

Prema položaju razlikujemo pomorske i riječne lu- 
ke, a prema svrsi ratne i trgovačke. 

Ratne su luke baze i skloništa za ratne brodove. Tu 
se posade mogu odmoriti, a brodovi popraviti i opskr- 
biti gorivom, vodom, hranom, municijom i ostalim po- 


trebama. Utvrđene su, da ih neprijatelj ne osvoji i da 
se flota u njima zaštiti. Podmorničke luke obično imaju 
čvrsto građeno sklonište ili su usječene u obalu. 

Trgovačke luke služe za izvoz i uvoz razne robe. 
Moraju biti lako pristupačne s mora i imati dobre veze 
(cestama i željeznicom) s kopnenom pozadinom. Tako, 
na primjer, naša Rijeka ima veoma dobre kopnene ve- 
ze, pa preko nje ide uvoz i izvoz robe ne samo iz naše 
zemlje nego i iz Mađarske i Austrije, a preko njih i iz 
drugih zemalja (Češke, Poljske, Njemačke i dr.). 

U lučkim mjestima razvila se prerađivačka indu- 
strija. Ona prerađuje glomazne sirovine, dovezene jef- 
tinim morskim putovima. U unutrašnjost se onda šalje 
skupljim kopnenim putem prerađena roba, bez otpa- 
daka i ostataka. Tako se prerađuju razne rude, drvo, 
nafta, ugljen itd. 

Na nekim je obalama, kao posljedica plime i oseke 
(>> MORE), velika razlika između niske i visoke vode: 
po 3,5 pa i 8 metara. Brodovi mogu ulaziti u luku i iz 
nje izlaziti samo za vrijeme visoke vode. To su plimne 
luke. Brod se za niske vode usidri u dijelu luke gdje je 
dno naročito duboko i tu čeka plimu. Neke se plimne 
luke, dok je vodostaj visok, zatvaraju nepropusnim vra- 
tima da se voda ne bi povukla, te brodovi u njima 
ostaju zatvoreni. Vrata se otvaraju kad dođe plima i 
razina mora pred lukom poraste tako da brodovi mogu 
isploviti. 

Lukom i susjednim dijelom obale upravlja lučka 
kapetanija. Ona se brine za red i sigurnost u luci; do- 
djeljuje brodovima privezna mjesta; u slučaju nesreće 
na moru organizira pružanje pomoći; kontrolira zdrav- 
stveno stanje brodskih posada i pazi da se brodovima 
ne prenese zaraza; naplaćuje lučke takse itd. Na čelu 
kapetanije je lučki kapetan, a dodijeljeni su mu lučki 
i obalni peljari (piloti), svjetioničari, ribarski stražari, 
osoblje. U malim lukama nalazi se samo lučko zastup- 
ništvo s jednim peljarom. 


pustikara 


velebilje odoijen kamilica 


kadulja metvica islandski lišaj 


233 


U većim lukama mogu se popraviti kvarovi na bro- 
du. Popravak se vrši u doku. Dok je nalik na golemo 
željezno ili betonsko korito, otvoreno s jedne strane. 
Plutajući dok pluta na moru tako da mu je dno pod vo- 
dom. Kad brod uplovi u dok, on se zajedno s brodom 
podigne iz vode. Ima i suhih dokova, na obali. U takve 
se dokove brod mora vući velikim čekrcima. 

Najveća je luka na svijetu New York [Njujo'rk], s 
prometom od 160 milijuna tona robe godišnje. U Evropi 
su najveće luke: London, s prometom od 85 milijuna t, 
zatim Hamburg, Rotterdam, Le Havre [L Avr], Sou- 
thampton [Saute'mpton], Marseille [Marse'j], Genova 
[Đenova] i dr. 

Najznačajnije su naše pomorske luke: Rijeka, Split, 
Dubrovnik, Šibenik, Zadar, Koper, Pula, Kotor i Ploče. 
Kroz njih prođe godišnje oko 5 milijuna putnika i 13 
milijuna tona robe. Od toga otpada na Rijeku 2/3 ukup- 
noga robnog prometa, ali samo 1/7 putničkog prometa. 
Kroz riječku luku prolazi više od !/s cjelokupne razmje- 
ne robe između Jugoslavije i drugih država. Ona može 
primiti u isto vrijeme 20 velikih prekooceanskih bro- 
dova. 

Glavne su naše riječne luke: Beograd, Sisak, Novi 
Sad, Vukovar, Pančevo i Smederevo. Kad se regulira 
tok rijeke Save, postat će i Zagreb važna riječna luka. 


LJEKOVITO BILJE. Ljekovitost daju nekim biljka- 
ma tvari koje se nalaze u korijenju, stabljici, listu, cvi- 
jetu ili plodu: razne vrste sladora, sapunaste tvari (sa- 
ponini), eterična ulja, smole, treslovina, fermenti itd. 
To njihovo svojstvo otkrio je čovjek još u davnim vre- 
menima, pa su ljekovite biljke služile kao prvi lijekovi. 
U toku tisuća godina otkriveno je preko 8000 ljeko- 
vitih biljaka, a nove ljekovite biljke otkrivamo i danas. 

Nekad su se ljekovite biljke upotrebljavale (svježe 
ili sušene) za kuhanje različitih čajeva i odvaraka. Da- 
nas mnoge od njih služe kao sirovine od kojih se u 
tvornicama izrađuju lijekovi. Tako je iz jedne vrste 


bunika 


šafran 


ricinus 


plijesni proizveden značajan lijek penicilin (> ANTI- 
BIOTICI), a iz biljke rauvolfije odličan lijek protiv vi- 
sokoga krvnog tlaka. 

Danas se u tvornicama sve više izrađuju lijekovi i 
od drugih sirovina. Stoga je velik broj ljekovitih bi- 
ljaka danas izgubio svoju važnost. Za proizvodnju li- 
jekova upotrebljavamo tek nekoliko stotina ljekovitih 
biljaka. 

Među najvažnije naše ljekovite biljke spada pitomi 
mak. Od mlječnoga soka koji izlazi iz zarezanih zele- 
nih makovih čahura dobivamo opojna sredstva (narko- 
tike) opijum i morfij, sredstvo protiv kašlja kodein itd. 
Naš makedonski opijum na svjetskom je glasu. 
Pustikara daje lijek za oslabljeno srce; odoljen (valeri- 
jana) smiruje uzbuđenje; od velebilja dobivamo atro- 
pin, kojim liječimo neke očne bolesti. Cvjetovi kamilice, 
kadulje (žalfije), sljeza, metvice, lipe, bazge itd. daju 
ljekovite čajeve (protiv bolesti želuca i crijeva, za zno- 
jenje i dr.). Nekih ljekovitih biljaka imamo u tolikim 
količinama da ih možemo izvoziti. 

Od kore kininovca, koji raste u tropskim krajevima, 
dobivamo kinin, kojim liječimo bolesnike od malarije. 
Od lišća biljke koke dobivamo omamljujuće sredstvo 
kokain. Plodovi tropske biljke ricinusa, koji uspijeva i 
kod nas, sadrže ricinusovo ulje, sredstvo za čišćenje 
crijeva. Isto djelovanje ima i čaj od lišća tropske biljke 
sene. 

U mnogim mjestima učenici sabiru ljekovito bilje 
i prodaju ga poduzećima koja ga prerađuju. Tako do- 
laze do sredstava za putovanje, za nabavku knjiga, 
sportsku opremu i sl. Potražnja za nekim ljekovitim 
biljkama toliko je porasla da se ne može pokriti sabi- 
ranjem. Zato se takve biljke posebno uzgajaju. Uzgo- 
jem ljekovitih biljaka bave se i neke školske zadruge. 


MAGNETOFON. Izumivši gramofon i gramofonsku 
ploču, čovjek je našao sredstvo kojim može trajno oču- 
fon. On ne snima i ne reproducira pomoću igle, nego 
pomoću tonske ili magnetizirane trake (vrpce). Zato ga 
možemo upotrijebiti i u pokretu, npr. u hodu, za vri- 
jeme vožnje u autu ili u avionu itd. Na magnetofon- 
sku traku možemo snimiti mnogo više nego na gramo- 
fonsku ploču, pa je ne moramo tako često mijenjati. 
Reprodukcija zvuka na magnetofonu bolja je nego na 
gramofonskoj ploči jer nema šuštanja ni zujanja. Ma- 
gnetofonom se stoga mnogo služe novinari, istraživači, 
reporteri, radio-stanice, škole, tečajevi za učenje stra- 
nih jezika i drugi. 

Zvuk se na vrpcu magnetofona 
snima ovako. U mikrofonu se zvuk 
— valovito treperenje zraka — pre- 
tvara u titraje električne struje. Ra- 
zličiti zvukovi. stvaraju različite 
titraje struje. Ti se titraji zatim poja- 
čavaju te djeluju na tonsku traku od 
papira ili plastične mase. Traka je 
široka 6 do 10 mm. Premazana je 
smjesom u kojoj se nalaze sitne če- 
stice metala koji se može dobro 
magnetizirati (npr. vrlo sitna če- 


magnetofon 

Aparat za istovremeno snimanje zvuka 
i slike na istu metalnu traku. Uređaj 
služi i za reproduciranje snimljenog 
zvuka i slike. Taj postupak vjerojatno 
će uskoro posve potisnuti dosadašnji 
znatno skuplji i složeniji način sni- 
manja i projiciranja zvučnih filmova. 


lična piljevina). Pod utjecajem nejednake električne 
struje traka se različito magnetizira, tj. na traci ostaju 
zabilježeni valovi zvuka u obliku magnetskog snimka. 
Tako magnetizirana traka pušta se zatim kroz uređaj 
u kome jače ili slabije magnetizirana mjesta izazivaju 
jače ili slabije titraje električne struje. Ti se titraji po- 
jačaju i vode u zvučnik, gdje se ponovo pretvaraju u 
govor ili glazbu. Stariji tipovi magnetofona imaju mje- 
sto trake čeličnu žicu. Tonska je traka prikladnija nego 
žica jer se može rezati i ponovo lijepiti, a i reproduk- 
cija zvuka je bolja. 

Kad želimo »izbrisati« s trake ono što je bilo sni- 
mljeno, najprije ćemo je jako magnetizirati da nestanu 
sve razlike. Zatim ćemo je demagnetizirati protivnom 
strujom. Tako možemo istu traku upotrijebiti mnogo 
puta. Aparat je tako udešen da sve to vršimo jedno- 
stavnim pritiskivanjem na razna dugmeta. Traku odmo- 
tavaju i namotavaju elektromotori. 

Ima magnetofona koji na istu traku snimaju četiri 
emisije: na svakoj strani po jednu uz gornji i donji rub. 

Magnetofon ima mnogostruku upotrebu. On je 
mnogo pouzdaniji od stenografskog zapisivanja. Zato 
se na osobito važnim sudskim raspravama, na zasje- 
danjima, velikim svečanostima i u sličnim prilikama 
izjave i govori bilježe na magnetofonsku traku. I no- 
vinari mnogo upotrebljavaju magnetofon, osobito kad 
intervjuiraju istaknute ljude: državnike, učenjake, 
umjetnike i druge. Ali magnetofonom 
se najviše služe radio-stanice (> 
RADIO) i radio-televizijske stanice u 
muzičkim i govornim emisijama. Nji- 
hov se rad danas ne može ni zamisliti 
bez toga neophodnog pomagala. I 
suvremena se škola u nastavi često 
služi magnetofonom. Postoje i poseb- 
ne školske emisije. 

U —> TELEVIZIJI primjenjujemo 
aparate koji na magnetskoj traci 
snimaju i zvuk i sliku te ih mogu i 
reproducirati. To su magnetoskopi. 


MASKE I MASKIRANJE. Za zabavu i 
za šalu ljudi se ponekad maskiraju: pre- 
odjenu se i na lice stave masku (obrazinu, 
krinku) da ih nitko ne bi prepoznao. Dru- 
štva »Naša djeca« i druge organizacije 
ponekad prirede dječji karneval, dječji 
korzo i sl. Tada se na ulici pojave šarene 
povorke djece, maskirane u cvijeće, ži- 
votinje, Indijance, Marsovce, likove iz 
omiljenih dječjih knjiga i filmova (Snje- 
guljicu, Petra Pana, Patka Paju, Robin- 
zona) itd. U zimsko doba održavaju se i 
krabuljni plesovi, na kojima su svi ple- 
sači maskirani. 

Tko bi pri tom pomislio da je maski- 
ranje prastar običaj i da mu je svrha bila 
posve ozbiljna! 

Davni lovci prije polaska u lov maski- 
rali bi se u različite životinje. Tako prerušeni 
plesali bi oko vatre, a ostali bi ih prividno probadali 
kopljima ili strelicama. Vjerovali su da će im to do- 
nijeti sreću u lovu. (To isto čine još i danas neka ple- 
mena u najzaostalijim krajevima svijeta.) Kad bi tko 
obolio, naši bi davni preci pozivali k njemu čarobnjaka. 
Čarobnjak bi stavljao na lice masku strašna izgleda da 
time uplaši zle duhove, za koje su vjerovali da su se 
uvukli u bolesnika. I mrtvacu su često pokrivali ma- 
skom lice da ga ne bi prepoznali zli duhovi dok bude 
putovao na drugi svijet. Takva jedna maska od čista 
zlata nađena je i kod nas u starom grobu kod Trebe- 
ništa blizu Ohridskog jezera. Tako 
je primitivni čovjek hiljade i hilja- 
de godina upotrebljavao masku kao 
sredstvo za tobožnju obranu od ne- 
kih prirodnih sila koje su mu ugro- 
žavale život. 

I danas se u zaostalim krajevima 
svijeta priređuju posebne vjerske 
svečanosti — tjeranje »zlih duhova«. 
Tada vrači i svećenici stavljaju ma- 
ske sa strašnim izrazom lica da bi 
uplašili i otjerali »zle duhove«. 

Ostaci vjerovanja da čovjek mo- 
že umilostiviti prirodne sile ako se 
preruši i onda uz naročite pokrete i 
pjesme moli nalazimo i u nekim našim starim narod- 
nim običajima. Za vrijeme suše išli su selom mladići 
ogrnuti u paprat (prporuše) ili djevojke prekrivene zele- 
nilom (dodole) te su pjesmama molili boga za kišu. 

Iz nekih vjerskih obreda razvile su se kazališne pred- 
stave. Kod starih Grka i Rimljana glumci su nosili na 


Liječnici u srednjem 
vijeku nosili su ovakve 
maske »protiv kuge« 

licu posebne maske (od obojena drveta, kože, pečene 
gline), koje su imale otvore za oči i za usta. Ljevkast 
otvor za usta služio je da pojača glumčev glas. U kome- 
dijama glumci su nosili maske sa smiješnim izrazom 
lica, a u tragedijama s tužnim izrazom. Maske su kazi- 
vale gledaocima da li glumac predstavlja boga ili bo- 
žicu, kralja, svećenika, roba, ropkinju, starca itd. Slič- 
ne maske nosili su i glumci srednjega vijeka, a još ih 
danas upotrebljavaju u svojim kazalištima Kinezi, Ja- 
panci i drugi neki istočni narodi. 

U XV st. razvila se u Italiji posebna vrsta komedije, 
u kojoj su glumci bili vrlo upadljivo maskirani i odje- 
veni. U raznim komedijama pojavljivale su se uvijek 
iste osobe, pa bi ih publika odmah prepoznala po izgledu 
i odijelu. To su bili: lukavi i proždrljivi sluga Arleki'no, 
lakovjerni  Pedroli'no, nespretni starac  Pantalo'ne, 
vragoljasta Kolombi'na, lakrdijaš Pulčine'la i drugi. 
I danas se ljudi ponekad, o pokladama, odijevaju kao te 
osobe iz stare komedije. Pulčine'la (francuski: Polišine'l) 
postao je omiljena ličnost talijanskog i francuskog ka- 
zališta lutaka. 

Krvnici, a ponekad i suci, nosili su u srednjem vi- 
jeku maske iz kojih su im se vidjele samo oči. Time su 
se čuvali da im se kasnije tko ne osveti. Slične maske i 
danas nose pripadnici terorističke organizacije Ku- 
-Klux-Klan u Sjevernoj Americi, koji šire rasnu mržnju 
protiv Crnaca i Kineza, zlostavljaju ih iubijaju. Maskom 
se štite da ih ne bi prepoznali i pozvali na odgovornost. 
Iz istog razloga pokrivaju ponekad lice maskom proval- 
nici i drumski razbojnici. 

Kod nekih afričkih plemena, kod Indijanaca, kod 
Dajaka na otoku Borneu i drugdje vladao je sve done- 
davno (a negdje se zadržao još i danas) običaj da se 


Različite maske kojima se ljudi služe u poslu ili u sportu. Slijeva nadesno vidimo ove maske: za pčelara, za planinara koji se penje na najviše 


vrhunce, za mačevaoca, plinsku masku za vojnika, zaštitnu masku za zavarivača, 

masku za podvodnog ribolovca i za atomskog stručnjaka. 


Ga 


kamenog do! 


ratnici maskiraju. Prije ratnog pohoda mazali bi lice i metričnim prugama i mrljama, mijenjaju oblik pram- 
tijelo žarkim bojama ili bi pokrivali lice jezivom ma- ca, pokrivaju topove, dodaju lažne tornjeve i dimnjake. 
skom. Takvu je maskiranju bila svrha da se neprija- U prvom svjetskom ratu vojnici su nosili i posebne 


dodole 


Labvio 


telj zastraši. Današnje armije primjenjuju ma- 
skiranje posve druge vrste. Vojnici nose uni- 
formu zelenkaste boje, koja se izdaleka može 
teško razlikovati od boje okolnog zemljišta. čuvaju radnika od ozljeda na poslu koji oba- 
Iste su boje vojnička kola, automobili, topovi, vlja. U tvorničkim halama, kod visokih peći, 
šatori i drugi pribor. Zimi vojnici iz planinskih gdje su temperature vrlo visoke a zrak ispu- 
jedinica nose bijele ogrtače. I pribor kojim se Odozgo naniže: staro- njen štetnim parama i plinovima, radnici nose 

služe često je premazan bijelom bojom. Kad kožanišna tragična ma- Zaštitne maske. Učenjaci koji rade u atomskim 

plinske maske na licu da se zaštite od otrovnih 
plinova (npr. iperita) i drugih bojnih otrova. 
Poseban su oblik maski radne maske. One 


čicama zataknutim za šljemove, rance i remene. maskom i odijelom od olova. Maske od čelika 
Topove često prekrivaju mrežom po kojoj pospu lišće i stakla nose ronioci koji vade potonule brodove, pod- 
ili busenje zemlje. Skladišta municije, hrane i goriva vodni ribari i istraživači. Maske s kisikom omogućuju 
pokrivaju šatorskim krilima i obojenim platnom. Zido- im da se duže vremena zadrže u dubinama mora. Ma- 
ve i krovove zgrada oboje tako da se ne razlikuju od ske za disanje imaju i avijatičari koji lete na veoma 
svoje okoline. Takav se način maskiranja zove kamu- velikim visinama gdje je zrak razrijeđen. Pčelari, kad 
fliranje. Da zavaraju neprijatelja, vojnici ponekad po- vade saće, upotrebljavaju zaštitne maske od guste ži- 
dižu lažne zgrade (od drveta, kartona, gipsa), postav- čane mreže. Slične žičane maske nose i mačevaoci. 
ljaju lažne topove, 


Zanimljivo je na- 
pomenuti da se i ne- 
ke vrste morskih ra- 
kova »maskiraju«: po- 
krivaju leđa (ili puže- 
vu kućicu u koju su 
se uvukli) algama, a 
još češće spužvama 
i moruzgvama (vlasu- 
ljama). Tako zaštiće- 
ne teško ih je razli- 
kovati od njihove o- 
koline, pa ih to »ka- 
mufliranje« štiti od 
većih riba, hobotnica 
i drugih neprijatelja. 


kopaju lažne rovove. “ kamuflirani vojni objekti (predmeti) 
Trupe__ u pokretu, 3 
brodovi na moru pa 
i čitavi gradovi oba- 
vijaju se dimnim za- 
storima ili umjetnom 
maglom da bi se sa- 
krili od neprijatelja. 
Da ih ne prepoznaju 
neprijateljske = pod- 
mornice i avioni, rat- 
ni brodovi mijenjaju 
svoj izgled pomoću 
boje, platna, lima i 
drveta: boje se nesi- 

MELIORACIJA ZEMLJIŠTA. Ljudi od davnine na- 
stoje povećati plodnost zemljišta i očuvati svoje usjeve 
od suše i poplave. U, krajevima gdje je ljeto sušno na- 
tapaju polja. S močvarnog zemljišta odvode suvišnu 
vodu. Pored rijeka koje povremeno nabujaju i poplave 
okolna polja i naselja podižu nasipe. Takve radove 
kojima je svrha da poboljšaju ili melioriraju zemljište 
zovemo zajedničkim imenomi melioracije. 

U staro doba borba protiv suše i poplava vodila se 
primitivnim sredstvima. U starom Egiptu i Babilonu 
stotine tisuća robova neprestano su kopale i čistile od 
pijeska i mulja kanale, koji su vodu iz rijeke odvodili 
u polja. Ponekad se voda morala prebacivati iz rijeke 
na visoku obalu. Tada su se upotrebljavale primitivne 
drvene naprave. Još i danas, poslije nekoliko tisuća 
godina, Egipćani se služe sličnim šadufima (vidi sliku 
na str. 10). Drugdje se voda prebacuje pomoću velikih 
drvenih kotača ili dolapa koje okreću ljudi ili životinje 
(konji, bivoli, deve), a nekad i sama voda koja teče. 
Na rub kotača pričvršćene su posude koje grabe vodu 
iz rijeke i prelijevaju je u drvene žljebove. Odatle voda 
otječe u kanale i dalje u polja. Takvih dolapa ima kod 
nas u zaostalim dijelovima Bosne, Makedonije i Crne 
Gore. Uvelike ih upotrebljavaju narodi kojima je glav- 
na hrana riža — Kinezi, Burmanci, Malajci i drugi — 
jer riža raste u vodi pa zahtijeva neprestano navodnja- 
vanje, sve do same žetve. 

U razvijenim zemljama za navodnjavanje služe, osim 
kanala, i arteški bunari, motorne crpke (sisaljke) s du- 
gim cijevima i aparati za umjetnu kišu koji raspršuju 
kapljice vode po polju ili vrtu. Kod nas se tim sredstvi- 
ma zasad služe uglavnom samo velika poljoprivredna 
dobra. U Nizozemskoj, i još ponegdje, zadržale su se 
stare, slikovite vjetrenjače koje pokreću vodu mnogo- 
brojnim kanalima. Kod nas ima najviše > KANALA 
za navodnjavanje u Vojvodini. Oni omogućuju obradu 
tisuća i tisuća hektara zemlje, koja bi inače bila ne- 
plodna. 

Polupustinjski i pustinjski krajevi sve se više pre- 
tvaraju natapanjem i drugim mjerama u obradivo tlo. 
Golema prostranstva Sovjetskog Saveza oko Kaspijskog 
jezera, gdje je nekad bila sama pustoš, danas rađaju 
pamukom, žitom, voćem i povrćem. Stručnjaci nastoje 
da u Sahari iskoriste podzemnu vodu za stvaranje 
umjetnih jezera, koja bi služila za navodnjavanje pu- 
stinje. Australci skreću tok Snježne rijeke da bi doveli 
vodu u neplodne krajeve. (Ti će radovi trajati 30 go- 
dina.) U nekim sušnim krajevima uz more vrše se po- 
kusna natapanja morskom vodom, iz koje se prethodno 
uklanja veći dio soli. Ruski i američki inženjeri pre- 
dlažu da se goleme sante leda iz polarnih krajeva po- 
sebnim brodovima-tegljačima i uz pomoć morskih struja 
dovuku do obala sušnih predjela. Svaka takva santa 
sadrži stotine milijuna kilograma leda. Otapanjem tog 
leda dobilo bi se mnogo vode za natapanje. Istu svrhu 
ima i umjetno izazivanje kiše (>> METEOROLOGIJA), 
ali su ti radovi tek u svom početku, te se još ne mogu 
korisno primjenjivati. Od umjetnih kiša očekuju se 
uskoro velike koristi u poljoprivredi. Stručnjaci su iz- 
računali da bi se prirod sa pšeničnih polja u Sjevernoj 
Americi povećao za polovicu kad bi se količina kiše 
koja padne u toku godine dana povećala samo za 10%/. 

Natapanjem njiva i polja ujedno se uništavaju šte- 
točinje u zemlji — poljski miševi, skakavci i drugi. 

Voda je neophodno potrebna za poljoprivredu, ali 
preveliko obilje vode škodi. Voda sprečava zraku da 
prodre u zemlju, zaustavlja klijanje usjeva, rashlađuje 
zemlju i otežava njezinu obradu. U previše vlažnoj ze- 
mlji korijenje biljaka gnjije. Zato takvu zemlju treba 
odvodnjavati. Da zemlja ima previše vlage, poznat će- 
mo po tome što se nakon kiše na njoj dugo zadržavaju 
lokve vode i što na njoj rastu kisele trave, šaš i trska. 
Ponekad tu pomaže već i duboko oranje. Tada se voda 
spusti u dublji sloj zemlje, a površina se osuši. Ako je 
zemljište nagnuto, kopaju se plitki jarci ili kanali, ko- 
jima će suvišna voda otjecati. Ako podzemne vode ima 
više, mora se provesti drenaža — neka vrsta vodo- 
voda u polju. U dubini od 1 do 2 m iskopaju se rovovi 
s blagim nagibom, a u njih se polože drenovi — niz 
poroznih (šupljikavih) glinenih cijevi. Više drenova 
ulijeva se u sabirni dren, koji je širi i veći. Drenažni 
jarci dugački su 100—150 m, a sabirni jarak može biti 
dugačak i do 1 km. 

Ako je zemljište močvarno, treba iskopati velike i 
duboke kanale. Takvim su kanalima kod nas močvarni 
dijelovi Baranje, Slavonije i drugih krajeva pretvoreni 
u plodno tlo. U toku je isušivanje močvare u dolini Ne- 
retve, uz Obedsku baru, Skadarsko jezero i drugdje. 

Rijeka često potkopava i ruši svoje obale te odnosi 
plodnu zemlju. Osim toga, ona na nekim mjestima go- 
mila šljunak, pijesak i mulj. Te naslage ometaju redo- 
vit tok rijeke, pa ona traži nove putove: ruši obale i 
stvara nezdrave baruštine. Takva se rijeka mora regu- 
lirati (urediti): obalu treba podzidati na mjestima gdje 
je voda dere, vijugav tok ponegdje izravnati, korito 
produbiti, pa čak dijelom i popločiti. (Tako je npr. 
uređena Miljacka u svom toku kroz Sarajevo i Lju- 
bljanica kroz Ljubljanu.) Gdje prijeti opasnost da se 
rijeka razlije za vrijeme visokog vodostaja, podižu se 
čvrsti i dugački nasipi. Takvim je nasipima i branama 
ukroćena Drava, nekad plahovita i divlja rijeka. Ona 
sada svojom snagom pokreće nekoliko velikih hidro- 
centrala. Tok rijeke Tise u našoj zemlji skraćen je regu- 
lacijom na polovicu duljine. U toku su radovi na regu- 
liranju Save, Morave, Neretve, Drine i drugih naših 
rijeka. Premda je dosad u tom pravcu dosta učinjeno, 
to je tek '/ onoga što se još mora poduzeti da bi sve 
naše važnije rijeke bile regulirane. Velike kineske ri- 

jeke Jangcekjang i Hoangho svojim strahovitim popla- 
vama ponekad unište više tisuća sela. Jedino su se stari 
Egipćani radovali poplavama Nila jer su one po 
pješčanu zemljištu raznosile plodan mulj i tako osigu- 
ravale obilnu žetvu. Ali današnji Egipćani već primje- 
njuju savremene načine melioracije. Stoga velikim 
branama (od kojih je najveća kod Asuana) obuzdavaju 
tok Nila. 

Regulacijom rijeka obično se uređuje i njihova 
plovnost. Melioracijom močvarnih i poplavnih krajeva 
uništavaju se i legla komaraca, uzročnika malarije. Pre- 
staju i zaraze trbušnog tifusa i drugih bolesti. Takav 
kraj postaje zdrav. Tako se melioracijom obično vrši 
i asanacija (ozdravljivanje) nekoga kraja. 

I vađenje kamenja s polja i njiva spada u meliora- 
ciju zemljišta. U našim primorskim krajevima, gdje je 
sam goli krš, možemo vidjeti male uvalice s plodnom 
zemljom. Tu su seljaci iskopali kamenje i naslagali ga 
kao ogradu oko njivice ili vrta, koji često nisu veći od 
obične sobe. Ponekad čak u košarama na magarcima 
moraju donositi zemlju iz okolice. Ali vađenje kamenja 
iz tla može biti štetno, i to na onim mjestima gdje ka- 
menje čuva zemlju da je vjetar i kiša ne raznesu. 

U melioraciju spada i popravljanje sastava zemlji- 
šta. Tako se pjeskovitoj zemlji dodaje glina, a glina- 
stoj zemlji pijesak. Kiselu zemljištu dodajemo vapne- 
nac ili vapno jer oni smanjuju kiselost zemlje. Još više 
možemo popraviti plodnost zemljišta upotrebom u- 
mjetnih gnojiva. 

Svim ovim mjerama, i drugima koje neprestano 
pronalaze, ljudi nastoje osigurati dovoljno hrane i in- 
dustrijskih sirovina. Krajevi gdje se danas prostiru 
močvare, pustinje i go krš pretvorit će se melioracijom 
u zelene njive i vrtove. Savremena nauka obećava čo- 
vječanstvu da će melioracijom zemljišta omogućiti pre- 
hranu, ako bude potrebno, i za 50 milijarda ljudi. 

Zamašni melioracioni radovi pokazuju kako ljudi 
prirodu mijenjaju i prilagođuju je svojim potrebama. 


Fotografija je zabilježila 
udarac groma u zgradu 


moskovskog — sveučilišta V 


METEOROLOGIJA. Hoće li sutra biti oblačno ili 
sunčano vrijeme, hladno ili toplo? Hoće li padati kiša ili 
snijeg? Hoće li biti vjetra ili magle? To se pitaju đaci 
uoči odlaska na izlet, ratar koji je odlučio pokositi li- 
vadu, domaćica koja se sprema na veliko pranje ru- 
blja, kapetan broda na pučini, avijatičar, posjetilac no- 
gometne utakmice i mnogi drugi. Svi oni žele znati 
kakvo će biti vrijeme, tj. kakve će biti prilike u uz- 
duhu s obzirom na temperaturu, vlažnost, naoblaku, 
vjetrove i padaline. U II svjetskom ratu čak su i datumi 
početka velikih ofenziva određivani prema vremenskim 
predviđanjima; hoće li ili neće biti magle koja spre- 
čava djelovanje avijacije, hoće li tlo biti zamrznuto ili 
raskvašeno i time omogućiti ili omesti kretanje teške 
artiljerije i tenkova. 

Povoljno vrijeme može nam biti značajan pomagač 
u poslu; nepovoljno vrijeme može ne samo omesti naše 
planove nego i ugroziti naš opstanak. Dug period kiša 
i naglo otapanje snijega često su uzrok katastrofalnim 

poplavama. Sušno ljeto može nam upropastiti ljetinu; 
proljetni mrazovi uništit će voćke u cvatu i mlade 
usjeve. Olujni vihori ponekad opustoše čitave predjele 
i uzrokuju tisuće ljudskih žrtava. 

Ljudi su od davnine nastojali pogoditi kakvo se vri- 
jeme sprema. Pokušavali su i utjecati na promjenu 
vremena. Bili su još neuki i praznovjerni pa su mislili 
da mogu izazvati kišu ili sunčano vrijeme naročitim 
plesovima, pjesmama, molitvama i žrtvama bogovima. 
Postepeno su sakupili neka iskustva, zasnovana na pro- 
matranju prirode: npr. da se može očekivati lijepo 
vrijeme ako je ljeti uvečer jaka rosa ili ako su oblaci 
pri zalazu sunca rumeni, a da su znaci skore kiše ako 
je magličast kolobar oko Sunca ili Mjeseca, ako zvijezde 
jako trepere ili ako se daleki predmeti jasno vide. 

Mnogo pouzdanije prognoze (predviđanja) vremena 
možemo pročitati u novinama ili čuti na radiju. Te vre- 
menske izvještaje sastavljaju stručnjaci — meteorolozi, 
koji se bave proučavanjem pojava u atmosferi, uzdu- 
šnom omotaču Zemlje. Oni rade u meteorološkim stani- 
cama i hidrometeorološkim zavodima. 

Gusta mreža od više nego 10 000 meteoroloških sta- 
nica za promatranje vremena ispreplela je čitav glo- 
bus. (U našoj zemlji ima ih 56.) One su smještene u 
nizinama i na visokim planinama, u dalekim polarnim 
predjelima, na usamljenim otocima, pa čak i na poseb- 
nim brodovima koji neprestano patroliraju oceanskom 
pučinom i javljaju potrebne podatke. Njima se pridru- 
žuje i sve veći broj automatskih meteoroloških stanica, 
usidrenih na moru. Tako danju i noću, svaka puna 3 
sata, meteorolozi odasvud javljaju podatke o vremenu. 
Svi narodi svijeta surađuju u tome poslu jer se vri- 
jeme ne obazire na granice među državama. 

Meteorolozi mjere temperaturu i vlažnost zraka, 
tlak i njegove promjene, pravac i brzinu vjetra,*stupanj 
naoblake, visinu oblaka, količinu i vrstu padalina itd. 
Te podatke odmah javljaju telefonom, telegrafom ili 
radiom. Pri tom se služe međunarodnim »jezikom bro- 
jeva«. Tako npr. oznaka »62 88729« na bilo kojem je- 
ziku svijeta znači: »u donjem katu (tj. na visini od 
1000 do 2000 m) niski i iskidani oblaci rđavog vreme- 
na; u srednjem katu (tj. 2000 — 6000 m) gust sloj 
stratokumulusa (valovitih oblaka); vrijeme: kiša sa su- 
gradicom; vidljivost od 10 do 12 km; visina najnižih 
oblaka 100 do 200 m«. 

U najnižim slojevima atmosfere promjene vremena 
su brze i česte jer je površina Zemlje raznolika: tu su 
brda i doline, kopna i vode, šume i goleti — a sve se 
to drukčije zagrijava, izaziva drukčija strujanja zraka, 
sadrži nejednaku količinu vlage itd. Stoga ti podaci 
omogućuju prognozu vremena samo za nekoliko sati 
unaprijed (ali i to je dovoljno npr. za avijatičare jer 
njihov put ne traje dugo). Za dulje prognoze potrebni 
su stalniji podaci. Njih možemo dobiti iz većih visina 
jer su ondje promjene manje i polaganije, a i većina se 
vremenskih promjena »kuha« u velikim zračnim visi- 
nama. U tu svrhu služe avioni opremljeni potrebnim 
spravama. Posebni pilot-baloni i > BALONI s malim 
radio-odašiljačima (tzv. radio-sonde) dižu se i do 40 km. 
Meteorolozi prate njihovo kretanje pomoću sprave teo- 
dolita, a kad zađu za oblake, pomoću radara. Po tome 
kretanju doznaju pravac i brzinu vjetrova u velikim 

U raznim visinama nastaju različite vrste oblaka a svaka od njih ima posebno naučno 
ime. Niži se oblaci sastoje od sićušnih vođenih kapi, a zimi od ledenih _.kristalića. Najviše 
oblake izgrađuju samo ledeni kristali. (Lijevo su, na rubu slike, označene visine u me- 
trima. Radi usporedbe, ucrtane su najviše planine: u Jugoslaviji, u Evropi i na Zemlji.) 


visinama. Radio-prijamnikom hvataju podatke o tempe- 
raturi, vlažnosti, tlaku zraka, količini kozmičkog (sve- 
mirskog) zračenja i druge podatke koji se automatski 
šalju iz balona. Za istraživanja najviših slojeva atmo- 
sfere (100 i više km) služe > RAKETE s potrebnim ure- 
đajima, a za najviše slojeve umjetni sateliti (>> SVE- 
MIRSKI LETOVI). 

Dobivene podatke  meteorolog-sinoptičar unosi i 
ucrtava utvrđenim znakovima u posebne karte. Takve 
sinoptičke karte pokazuju kakve su meteorološke pri- 
like vladale nad nekim širim područjem u označeni sat. 


»nakovanj« po kojemu 
se prepoznaje olujni oblak 

Temperaturu zraka mjerimo termo- 
metrom, a meteorolozi i termografom — 
spravom koja neprestano automatski bi- 
lježi temperaturu. Posebno se bilježe mi- 
nimalne (najniže) i maksimalne (najviše) 
dnevne temperature. U najstudenijim zim- 
skim danima temperatura kod nas rijetko 
padne ispod —30"C, a za ljetnih žega ri- 
jetko prijeđe 40"C. U tropskim pusti- 
njama zabilježene su i temperature preko 
50%C, a u polarnim krajevima (na Antarkti- 
ku) studen je iznosila i ispod —85"C. | 

Zrak je plinovit, stoga je veoma lagan. 
Ali visina zračnog omotača iznosi više od 
2000 km, pa ta golema količina zraka 
ipak pritiskuje velikom težinom. (Tlak 
zraka na rastvorenu enciklopediju u va- 
šim rukama iznosi gotovo 1500 kg!) Tlak 
zraka mjerimo barometrom. Stupac žive 
na barometru svojim dizanjem i spušta- 
njem pokazuje dizanje i spuštanje tlaka. 
Na morskoj površini stupac žive na baro- 
metru visok je oko 760 mm. Tlak opada 
s visinom jer je zrak u visinama sve rje- 
đi, prema tome i lakši. (U Osijeku, koji je 
u nizini, na 91 m od morske razine, tlak 
zraka iznosi u prosjeku 754 mm; u Sara- 
jevu, koje je na visini od 630 m, iznosi 
706 mm; na visovima Himalaje, 8000 m 
iznad morske razine, 266 mm.) Tlak zraka 
u istome mjestu nije stalan jer je topliji 
zrak lakši od hladnoga, a vlažni od suhog 
(budući da je vodena para lagan sastojak zraka). Me- 
teorolozi se služe barografom — spravom koja auto- 
matski neprestano zapisuje kako se kreće tlak zraka. 
Sinoptičar ne unosi u kartu podatke o tlaku u milime- 
trima; označava ih drugom mjerom, milibarima (1000 
milibara odgovara tlaku od 750 mm). Sva mjesta s istim 
tlakom spaja zavojitim crtama, izobarama. Tada često 
može vidjeti da se izobare koncentrično nižu oko ne- 
kih mjesta: to su mjesta s najnižim i- najvišim tlakom 
— ciklone i anticiklone. Ciklone su obično nosioci 
ružnog, a anticiklone lijepog vremena. 

Strujanje zraka zovemo vjetar. Vje- 
tromjerom (anemometrom) mjerimo brzi- 
nu (jačinu) vjetra i određujemo njegov 
smjer. Što je vjetar brži, čašice na vje- 
tromjeru brže se okreću, a posebna ka- 
zaljka pokazuje koliko ta brzina iznosi. 
Snagu vjetra mjerimo Beaufortovom [Bo- 
fo'rovom] skalom: 0 — potpuna bezvjetri- 
ca; 1 — jedva osjetno kretanje zraka; 2 — 
lahor; 3 — povjetarac (lišće treperi); 4 — 
umjeren vjetar (njiše grančice); 65 — vjetar 
(njiše i veće grane); 6 — jak vjetar (huči i 
zavija); 7 — snažan vjetar (povija slabije 
drveće); 8 — olujni vjetar (lomi granje); 
9 — oluja (nosi crepove s krova); 10 — olu- 
ja u punom razmahu (čupa veće drveće); 11 
— teška oluja (ruši slabije građene zgra- 
de); 12 — orkan (razara sve pred sobom). 


Najpoznatiji su vjetrovi kod nas: bura (nosi suh, 
hladan zrak s kopna prema Jadranskome moru), jugo 
(nosi topao, vlažan zrak s mora na kopno), košava (nosi 
studen zrak sa sjevera u istočni dio Panonske nizine) i 
vardarac (dolinom Vardara nosi hladan zrak prema ju- 
gu). Sinoptičari posebnim znacima označuju na karti 
smjer vjetrova i njihovu brzinu. 

Zrak sadrži promjenljive količine vodene pare. Vla- 
žniji je zrak uz mora, močvare, jezera i drugdje gdje 
je hlapljenje vode jače. Rashlađena vodena para može 
se zgusnuti (kondenzirati) ako u zraku ima čestica pra- 
šine, dima, soli, ledenih kristalića itd. Oko svake ta- 
kve čestice stvori se sićušna kapljica (od 1/10 do 1/1000 
mm u promjeru). Kad se tako zgusne para u najnižem 
sloju zraka, pri zemlji, nastaje magla. Oblaci su isto 
što i magla, samo nastaju u većim visinama. (Kad avio- 
nom letimo kroz oblak, čini nam se da prolazimo kroz 
maglu.) Zbog svoje težine kapljice padaju iz oblaka. 
Ali one su tako lagane da ih i najslabija zračna struja 
opet diže uvis. Osim toga, te kapljice hlape u dodiru 
s toplijim zrakom. Tako se u oblaku neprestano odvi- 
jaju gibanja u smjeru gore-dolje. 

Kapljice u oblacima hvataju se jedna za drugu i tako 
rastu. Kad dostignu 1—5 mm u promjeru, ne mogu se 
više održati u zraku te padaju prema zemlji. To je kiša. 
Količinu pale kiše i drugih padalina (snijega, grada, 
magle) meteorolozi mjere kišomjerom, a tu količinu 
označuju milimetrima. Srednja visina kiša na cijeloj 
Zemlji iznosi 900 mm. To znači da na svaki m? povr- 
šine Zemlje padne u toku godine toliko padalina da 
bi visina te vode iznosila 900 mm kad voda ne bi otekla 
ni ishlapila. Najviše kiše pada u tropskim krajevima uz 
more, a najmanje u pustinjama daleko u unutrašnjosti 
kopna. Havajski otoci imaju najviše kiše na svijetu, 

Dva načina umjetnog stvaranja kiše. Na lijevoj slici avion po- 
sipa oblak »suhim ledom«. Na desnoj slici pušten je uvis balon o 
kojemu visi malen djelić radioaktivnog kobalta Co 60. Oba sredstva 
djeluju tako da se para u oblaku kondenzira i da padne obilata kiša. 


12 090 mm, a u nekim krajevima Sahare prolaze godine 
bez ijedne kapi kiše (>> KLIMA). Kod nas kiše padaju 
najobilnije u Crkvicama kod Kotora — 5000 mm. 

Ako se vodena para u oblacima zgusne na tempera- 
turi nižoj od OC, neće nastati kapljice, nego zvjezdasti 
ledeni > KRISTALI. Vrlo visoki, paperjasti oblaci sa- 
stoje se od takvih kristalića. Spajanjem kristalića leda 
nastaju snježne pahuljice, koje padaju na zemlju. 


Meteorološka karta Evrope za dan 7. oktobra u 8 sati izjutra. Na njoj 
su mnogi podaci o vremenu u raznim krajevima: tlak zraka (označen 
brojevima 760, 755 i sl.), temperatura, jačina i pravac vjetra, naoblaka, 
strujanje hladnog i toplog zraka (»hladna fronta« i »topla fronta«) itd. 


242 


Ponekad se dogodi, osobito ljeti, da jaka struja to- 
plog zraka naglo ponese vodene kapljice oblaka u velike 
visine. Tu je veoma hladno, te se kapljice smrznu. Pa- 
dajući, ponovo se rastale. Nova zračna struja ponese 
ih uvis, gdje se ponovo zamrznu. To kretanje gore-dolje 
ponavlja se više puia te ledena zrna bivaju sve veća. 
Napokon padnu iz oblaka na zemlju. To je grad (tuča, 
led). Zrna grada obično su velika kao koštica trešnje. 
U rijetkim prilikama mogu biti teška i do 1 kilogram. 

Sve primljene podatke meteorolog marljivo bilježi 
u karte. Sređivanje dobivenih meteoroloških podataka 
znatno je ubrzano i olakšano otkad su se (1955) za tu 
svrhu počeli upotrebljavati »elektronski mozgovi« (> 
AUTOMATI). Uskoro će gotovo sve poslove u meteo- 
rološkim stanicama obavljati automatski uređaji. 

Da bi sinoptičar-prognozist, koji daje prognozu 
vremena, mogao zaključiti kakvo se vrijeme sprema, 
treba da prouči nekoliko zaporednih karata, npr. ju- 
čerašnju, jutrošnju i podnevnu. Tada možemo jasno vi- 
djeti kako se vrijeme mijenja: u kojem se pravcu po- 
miču oblasti najnižeg i najvišeg tlaka; gdje se područje 
visokog tlaka održava bez promjene (tu će potrajati li- 
jepo vrijeme); gdje će se vjerojatno susresti mase to- 
plog i hladnog zraka (tu će obično biti kiše); gdje su 
izobare oko područja niskog tlaka gusto jedna uz dru- 
gu (tu može lako biti oluje) itd. Tako sinoptičar_ može 
prilično sigurno (sa 90% vjerojatnosti) predvidjeti vri- 
jeme za 24 sata unaprijed. Prognoze za cijeli mjesec ili 
godišnje doba ispunjavaju se obično sa 75%. Često nad 
Islandom vlada trajno nizak tlak (ciklona), a na Azor- 
skim otocima u Atlantskom oceanu i nad Sibirom trajno 
visok tlak zraka (anticiklona). Meteorolozi su utvrdili 
da od prevladavanja niskog ili visokog tlaka iz tih obla- 
sti zavisi kakva će biti zima u Evropi: studena ili blaga, 
suha ili snjegovita. 

Za vrijeme rata ne objavljuju se vremenske prognoze 
da ih neprijatelj ne iskoristi. Čak se tada ni u prijenosu 
sportske utakmice ne smije spominjati po kakvu se vre- 
menu igra odvija. 

U najnovije vrijeme meteorolozi se trude da usta- 
nove u kojoj mjeri promjene vremena na Zemlji ovise 
o pojavi većeg ili manjeg broja Sunčevih pjega i o erup- 
cijama na Suncu (> SUNČEV SISTEM). 

Uz primjenu suvremenih sredstava nauke i tehnike 
meteorologija danas omogućuje da pokušavamo vrije- 
me korisno mijenjati — smanjiti štetu koja nastaje od 
nepovoljna vremena. Ako iz aviona sipamo određene 
tvari (srebrni jodid, »suhi led« — čvrst ugljični diok- 
sid, tekući zrak i sl.), možemo umjetnim načinom stvo- 
riti oblak, jer će se oko prosutih čestica konden- 
zirati para iz zraka. Iz takvih oblaka past će za- 
tim kiša. (Jedna žličica srebrnog jodida izaziva stva- 
ranje 10 000 000 000 000 000 kapljica kiše!) Umjetno 
stvaranje kiše prvi put je primijenjeno u Australiji 
1947. g. Sličnim se postupkom može ukloniti magla s 
aerodroma. Kiša se može izazvati i pomoću umjet- 
ne munje koju proizvodi generator, smješten u avionu. 
Grom od 500 000 V (volti), može izazvati čitav pljusak. 
Tvorci umjetne kiše izazvali su tim postupkom 1958. g. u 
Australiji čak i poplavu jer nisu bili tačno izračunali 
koliko će kiše stvoriti. U najnovije vrijeme vrše se po- 
kusi da se kiša izazove uz pomoć atomske energije. 


Tako čovjek stvara kišu prema svojim potrebama i po 
svojoj volji. (U isto vrijeme ponegdje se još priređuju 
procesije s molitvama da padne kiša!) Naročitim ra- 
ketama, koje u skladištu ima i svaka veća poljoprivredna 
zadruga, razbijaju se oblaci puni opasnoga grada, te 
mjesto grada padne korisna kiša. Primjenom atomske 
energije avioni bi mogli napasti centar opasnih uragana 
i razbiti ih prije nego što oni počnu svoje pustošenje. 

I pored dosadašnjeg napretka u proučavanju vre- 
mena još uvijek znamo veoma malo o uzrocima vre- 
menskih promjena. Mnogo novih meteoroloških poda- 
taka zabilježili su automatski aparati u umjetnim sate- 
litima (> SVEMIRSKI LETOVI). 


Prvu naučnu knjigu o meteorologiji napisao je grčki 
učenjak Aristotel (IV st. prije n. e.). Prve meteorološke 
karte Evrope izradio je 1816. g. Nijemac Brandes, 
ali one nisu mogle imati praktičnu primjenu jer je 
Brandes upotrijebio podatke iz 1783. godine. Izum tele- 
grafije omogućio je javljanje najnovijih podataka o 
vremenu. Engleske novine »Daily News« [Dejli Njuz = 
Dnevne novosti] davale su prve vremenske prognoze 
1851. g. za vrijeme Svjetske izložbe u Londonu. Redovito 
objavljivanje prognoza započeli su Francuzi 1863. god. 
Svjetska meteorološka organizacija, koje je članica i 
naša zemlja, osnovana je tek 1950. godine a djeluje u 
sastavu > ORGANIZACIJE UJEDINJENIH NARODA. 


MIKROBI. Mikrobi su najsitnija živa bića na Zemlji. 
Golim ih okom ne možemo vidjeti. Zato ljudi sve do 
izuma > MIKROSKOPA nisu ni znali da mikrobi po- 
stoje. Prvi mikroskopi, iako su povećavali samo do 280 
puta, otkrili su već neke »divovske« mikrobe, velike 
7—8 u (1 unili 1 mikron = tisući dio milimetra). Kasnije 
su se mikroskopi usavršavali, pa je ljudsko oko ugle- 
dalo i mikrobe koji mjere svega 0,5—1 u. Elektronski 
mikroskop, koji povećava i oko 200 000 puta, omogućio 
nam je da vidimo veoma male mikrobe, koji mjere 
tek milijunti dio milimetra, a zovu se virusi. 

Ima više tisuća vrsta mikroba, a dijelimo ih u dvije 
velike skupine: jedni spadaju u biljke, a drugi u živo- 
tinje. Mikrobe-biljke dijelimo u bakterije, gljivice i 
alge. Neke su bakterije nalik na kuglice (koki), štapiće 
(bacili) ili zavrtnje (spirili). Koke nalazimo pojedinač- 
no, u parovima, u skupinama po 4 ili u grozdastim sku- 
pinama. Mikrobi-životinje spadaju u praživotinje. Bak- 
terije su biljke na najnižem stupnju razvitka, a praži- 
votinje su najniže životinje. Virusi stoje na granici iz- 
među žive i nežive tvari. Učenjacima je nedavno uspje- 
lo da viruse rastave u nežive sastojke, po obliku slične 
kristalima. Zatim su izveli »čudo«: te su nežive sastojke 
opet spojili u žive viruse, koji su dalje rasli i razmno- 
žavali se. Tim je pokusom učenjacima uspjelo dokazati 
da se u pradavno doba život razvio iz nežive tvari. 

gu razmnožavati. U nepovoljnim uvjetima, npr. kad 
nemaju dosta hrane ili kad su dulje vremena izloženi 
jačoj hladnoći, neki mikrobi mogu poprimiti oblik spo- 
re: na površini im se stvara čvrsta zaštitna opna, a 
život u njima zamre. Kad opet dospiju u povoljniju 
okolinu, opna puca, i mikrob opet poprima svoj obični 
oblik i način života. Spore su veoma otporne prema 
hladnoći i vrućini. Mikrobi ugibaju na vrućini od 80"C 
i na hladnoći ispod —50"C; spore mogu neko vrijeme 
izdržati vrućinu i do 180"C, a hladnoću čak do —200"C. 

Neki mikrobi imaju malene izrasline — trepetljike, 
kojima se mogu kretati u tekućinama. Većina se mi- 
kroba ne može sama kretati, ali su mikrobi tako lagani 
da ih ponese i najmanji pokret zraka. Prenose ih ljudi 
(dodirom, kašljanjem) i životinje (ujedom, ubodom). 

Mikrobi su najrasprostranjenija živa bića: ima ih u 
tvarima koje trunu, u zraku, u vodi (čak i u dubini od 
150 m), u polarnom ledu. Jedino u vrlo velikim visi- 
nama i iznad oceanske pučine zrak je gotovo bez mi- 
kroba. I u živim bićima nastanjen je bezbroj raznih mi- 
kroba. Tako posebne vrste mikroba žive u našim ustima. 
Još ih više ima u crijevima gdje pomažu rastvaranje 
hrane i tako povoljno utječu na tok naše probave. 

Neizmjerno je značenje mikroba u razvoju i održa- 
vanju ravnoteže u prirodi. Većina mikroba su raza- 
rači: oni razaraju mrtve tvari (opalo lišće, drvo, leševe 


i sl) i pretvaraju ih u spojeve koji služe kao hrana 
biljkama. Mogli bismo ih slikovito usporediti s radnici- 
ma koji razgrađuju napuštenu kuću i slažu opeku, 
drvo, željezo i crijep tako da se sve to može opet upo- 
trijebiti za gradnju nove kuće. Da nema mikroba koji 
izazivaju truljenje, još bi i danas čitava Zemlja bila pre- 
krivena opalim lišćem, uginulim drvećem i leševima 
životinja iz pradavnih vremena, a ta bi naslaga one- 
mogućila svaki život na Zemlji. Međutim, kad biljka 
ili životinja ugine, u nju se naseli i silno se razmnoži 
bezbroj mikroba i jednostavno je »izjedu« — rastvore. 

Slično djeluju i mikrobi koji izazivaju vrenje. Glji- 
vice alkoholnog vrenja pretvaraju šećer voćnih sokova 
(mošta) u alkohol. Kvaščeve gljivice djeluju da tijesto 
skisne i da kruh kad ga pečemo postane šupljikav. Od 
mlijeka ne bismo mogli dobiti sir, maslac, kiselo mli- 
jeko ni jogurt da pri tom ne djeluju razne druge vrste 
gljivica vrenja. 

Neke vrste bakterija, koje se većinom nalaze na 
korijenju djeteline i grahorice, mogu upijati dušik iz 
zraka. To omogućuje da se u zemlji stvaraju dušični 
spojevi. Bez tih spojeva zemlja bi bila neplodna. Po- 
ljoprivrednici povremeno siju polja grahoricom i dje- 
telinom da tlo obogate dušikom. Taj postupak zovemo 
zeleno gnojenje. Tako i dušične bakterije sudjeluju u 
održavanju života na Zemlji. 

Mnoge vrste mikroba žive na račun drugih živih 
bića. Takvi mikrobi oštećuju biljke, životinje i čovjeka 
i izazivaju zarazne ili priljepčive bolesti. Još je u 
XVIII stoljeću naš zemljak dr Marko Plenčič napisao 
knjigu, u kojoj je tvrdio da svaku zaraznu bolest uz- 
rokuje poseban mikrob. Tu su njegovu misao potvrdili 
svojim istraživanjima tek stotinu godina kasnije Fran- 
cuz Pasteur [Paste'r], Nijemac Koch [Koh] i drugi. Ra- 
zne vrste bacila izazivaju tuberkulozu i tifus, koki uz- 
rokuju gnojne upale, spirili sifilis, a neke gljivice razne 
kožne bolesti. Mikrobi-praživotinje uzrok su malariji, 
nekim oblicima griže, teškoj bolesti spavanja itd. 

Mikrobi zaraznih bolesti luče naročite otrove — 
toksine. Toksini izazivaju razne poremećaje u tijelu, 
pa i smrt. Toksini mikroba difterije, tetanusa i botuli- 
zma (trovanja pokvarenom hranom) najjači su otrovi 


Razne vrste virusa. Slijeva nađesno: bakteriofag (žđerač bakterija), 
virus dječje paralize (poliomielitisa), virus gripe i virus iz cjepiva 


protiv velikih boginja. Svi su ovi virusi povećani oko 35000 puta. 

Mikrobi se množe nevjerojatno brzo. 
U prosjeku se svakih 20 minuta »sta- 
ri« mikrob podijeli u dva nova. Ovaj 
niz sličica prikazuje to razmnožava- 
nje. Od jednog bacila nastala su za 20 
minuta 2, za 40 minuta 4, za 1 sat 8, 
pa dalje 16, 32 i 64 bacila. Za 10 sati 
bit će ih više od 600 000 000, a za jedan . 
dan gotovo 3 000 000 000 000 000 000 0001 

koje poznajemo. Jedan miligram čistoga toksina teta- 
nusa dovoljan je da usmrti gotovo 1 milijun kunića. 

Ljudi vode dobro organiziranu > BORBU PROTIV 
BOLESTI. Nekad su zarazne bolesti uništavale čitave 
zajednice i narode, a danas su mnoge od njih obuzdane 
ili iskorijenjene (malarija, kuga, velike boginje i dr.). 
Da bi učenjaci znali kako se treba boriti protiv opa- 
snih mikroba, oni proučavaju njihov način života i 
njihovo djelovanje na druga živa bića. Tim se prou- 
čavanjem bavi dio medicine koji se zove bakteriolo- 
gija. Kao što u naprednoj poljoprivredi stručnjaci prou- 
čavaju biljke, pa ih u tu svrhu uzgajaju u pokusnim 
stanicama, tako i bakteriolozi u svojim laboratorijima 
uzgajaju bakterije. U staklenim cjevčicama koje su 
začepljene pamukom (vatom) ili u plitkim staklenim 
zdjelicama oni najprije prirede »tlo« na kojemu će 
uzgajati svoje »biljčice«. Neke bakterije uspijevaju u 
tekućoj sredini (posebno priređenoj goveđoj juhi, krv- 
nom serumu, mlijeku, bjelancetu jajeta i sl.), a dru- 
gima je potrebna čvrsta podloga (želatina, sirov krum- 
pir itd.). Bakteriolog najprije sterilizira tu podlogu, 
tj. zagrijavanjem uništava sve mikrobe i druga živa 
bića u njoj. Zatim »sije«: stavlja na podlogu onu vrstu 
bakterija koju želi proučavati (npr. bacile tuberku- 
loze uzima iz ispljuvka tuberkuloznog bolesnika). Kako 
su bakterije veoma sitne, on ne može proučavati svaku 
pojedinu. Zato ih unosi veći broj i pušta da se raz- 
množe. Tako dobiva kolonije bakterija. Ako iz zraka ili 
na drugi način u tu koloniju upadne druga, neželjena 
vrsta bakterija, bakteriolog pažljivo uklanja taj »ko- 
rov« iz svojega »vrta«. (Tako uzgajane bakterije zovemo 
kultura bakterija.) Bakterije proučava žive ili ih ubije 
nekim kemijskim sredstvom. Da bi lakše mogao pro- 
matrati mikrobe mikroskopom, bakteriolog se često 
služi naročitim bojama. Kad takvu boju kapne na kul- 
turu mikroba, njihovo je tijelo jače upije nego okolina, 
pa se na mikroskopu jasnije vide. 

Temelje bakteriologije postavio je Francuz Pasteur. 
Njemu dugujemo i prva znanja o ulozi bakterija pri 
vrenju, truljenju i izazivanju zaraznih bolesti. 

Mikroskopima koji povećavaju 20000 'puta i više 
učenjaci su otkrili da i bakterije imaju svoje namet- 
nike. To su još jednostavnija bića nego bakterije. Žive 
u njihovu tijelu i njime se hrane tako da na kraju uni- 
šte bakteriju. Nazvali su ih bakteriofazi, tj. žderači 
bakterija. Oni su, dakle, naši slučajni saveznici u borbi 
protiv mnogih mikroba — uzročnika zaraznih bolesti. 

MIKROSKOP. Običnim po- 
većalom (lupom) služimo se 
kad hoćemo jasnije vidjeti 
sitne pojedinosti na nekoj 
slici ili predmetu, kad čitamo 
najsitnija slova itd. Ono 
povećava desetak puta. Ali 
. ima i predmeta i živih bića 
| koji su tako sićušni da ih ni 
| golim okom ni povećalom ne 
“ možemo vidjeti. Tada se slu- 
žimo mikroskopom. Mikro- 
skopa ima raznih vrsta. 
Optički mikroskop sastoji 
se od metalne cijevi (tubusa) 
i dviju jakih staklenih leća. 
Na donjem kraju, iznad predmeta koji promatramo, 
nalazi se leća objektiva; na gornjem je kraju leća oku- 
lara kroz koju gledamo. Slabi mikroskopi, koji pove- 
ćavaju nekoliko desetaka ili stotina puta, imaju jedno- 
stavne leće. Jači mikroskopi imaju složene leće i 2 do 
3 objektiva te povećavaju do 2000 puta. Predmet koji 
promatramo stavljamo na stakalce ispod objektiva i po- 
krivamo ga drugim stakalcem. Malenim zrcalom usmje- 
rimo na nj svjetlost da bi slika predmeta bila svjetlija. 
Posebnim kotačićem podešavamo razmak između okula- 
ra i objektiva pa time postižemo da slika bude oštra (jas- 
na). Kroz običan mikroskop gledamo jednim okom. Bolji 
su i manje zamaraju oči mikroskopi s dva okulara (bino- 
kularni mikroskopi), kroz koje možemo predmete pro- 
matrati s oba oka odjednom. Kombinacijom mikroskopa 
i fotografskog aparata možemo snimiti mikrofotografije. 
Ultramikroskop osvjetljuje predmete sa strane (s bo- 
ka), pa se mogu vidjeti i čestice koje imaju samo 
0,000 005 mm promjera (tj. povećane su 10000 puta). 
Sasvim su drugačije građeni elektronski mikroskopi. 
Za njih ne upotrebljavamo zrake svjetlosti, nego ka- 
todne zrake (snopove elektrona, > ELEMENTI I SPO- 
JEVI). Umjesto leća služe posebni elektromagneti. Pred- 
met koji se povećava ne možemo neposredno gledati, 
nego se njegov lik ukazuje na svjetlucavu zaslonu (koji 
je donekle nalik na zaslon televizijskog aparata). Tako 
možemo dobiti sliku povećanu 50 000, 100 000 pa i 200 000 
puta. Možemo, dakle, promatrati čestice koje su još ma- 
nje od milijuntog dijela milimetra. Elektronskim su mi- 


Tri zanimljive mikrofotografije. 


kroskopom otkriveni veoma sitni > MIKROBI — virusi. 
Naročitim postupkom može se postići i povećanje od 
1000000 puta. Takvim su postupkom snimljeni već i 
—> ATOMI. 

Današnji su mikroskopi neusporedivo savršeniji od 
svojih davnih prethodnika — prvih mikroskopa koje je 
1590. g. konstruirao optičar Jenssen i onih koje je sto 
godina kasnije načinio Nizozemac Leeuwenhoek [Le- 
venhuk] pa je pomoću njih ugledao crvena krvna zrnca 
i sićušne životinjice infuzorije (naljevnjake). 

Razne vrste mikroskopa neizmjerno pojačavaju 
domet našeg vida. Time nam pomažu da sve dublje 
prodremo u tajne prirode. Mikroskopom se osobito slu- 
že liječnici, biolozi i tehničari. Mikroskop nam je otkrio 


dotle nepoznati svijet mikroba, među kojima su nađeni 
mnogi uzročnici bolesti, i tako omogućio uspješnu —> 
BORBU PROTIV BOLESTI. U modernoj industriji mi- 
kroskopom kontroliramo kvalitetu sirovina (vune, svile, 
plastičnih masa, čelika, aluminija itd.) i gotovih pro- 
izvoda (npr. otkrivamo i najsitnije pukotine ili druge 
neispravnosti na osjetljivim dijelovima strojeva). 


Na lijevoj slici sunašca ili heliozoi — sićušni slatkovodni praživi. Srednja slika prikazuje ljuščice na leptirovu 


krilu, nalik na sitne crepove. Raznoliko sitno sjemenje vidimo na desnoj slici. Lijeva je slika najjače povećana, a desna slika najmanje. 

MJERE. Ljudi su najprije mjerili duljinu koracima, 
stopama, pedljima, laktima, palcima itd. Te su mjere 
bile nejednake jer je svaki čovjek mjerio svojim kora- 
cima ili svojim pedljima. Kasnije su pojedini narodi od- 
redili tačnu vrijednost mjera, ali je svaki od njih to 
učinio na svoj način. Tako je jedna stopa iznosila u 
Engleskoj 30,47 cm, u Norveškoj 31,38 cm, u Austriji 
31,61 cm itd. Mjera za težinu, funta, težila je u Engleskoj 
453,5 g, u Rusiji 409,5 g, u Njemačkoj 467,7 g. Ta je 
neujednačenost u mjerama smetala kad bi se roba iz 
jedne zemlje prodavala u drugoj zemlji. 

Većina zemalja u svijetu danas upotrebljava mjere 
koje su zasnovane na metričkom ili desetičnom sustavu 
Tu spadaju sve one mjere (npr. metar, kilogram, litar 
i dr.) kojih se veća jedinica mjere dijeli u 10, 100, 
1000 itd. manjih jedinica ili se združuje u 10, 100, 1000 
itd. većih jedinica. 

Takvu podjelu prvi je predložio 1585. god. nizozem- 
ski matematičar Simon Stevin, ali je ona prihvaćena tek 
nakon francuske građanske revolucije (1791), i to naj- 
prije u Francuskoj. Dva francuska astronoma izraču- 
nala su duljinu meridijanskog luka (kvadranta) od Sje- 
vernog pola do ekvatora. Desetmilijunti dio izračunate 
duljine uzeli su za jedinicu mjere i nazvali je metar. 
Kasnija su mjerenja pokazala da njihovi računi nisu 
bili posve tačni, te da odabrana duljina nije 1/10 000 000, 
nego 1/10 000 856 dio meridijanskoga kvadranta. (Danas 
za metar uzimamo veoma tačnu mjeru: 1 650 763,73 val- 
nih duljina isijavanja atoma kriptona 86.) Kao osnova 
prema kojoj će se izrađivati sve mjere od 1 m izrađen je 
prametar — šipka od kovine (od slitine platine i iridija, 
jer se ta kovina neznatno steže i rasteže kad se promi- 
jeni temperatura). Prametar se čuva u mjestu Sevresu 
[Sevru] kod Pariza. Metar je poslužio kao osnova 


Mjere za duljinu 


km (kilometar) = 100 Dm = 1000 m 
hm  (hektometar) = = 100m 
Dm  (dekametar) = = 100m 
m (metar) = 10dm = 100 cm = 1000 mm 
dm  (decimetar) =110m = 10cem = 100 mm 
cm = (centimetar) = 1/100 m = 10mm 
mm (milimetar) = 1/1000 m = 1000 u 
[U (mikron) = 1/1000000 m = 1000 mu 
ME = (milimikron) = 1/1000000 mm = nA 


A (angstrem) 1/10 000 000. mm 


lakat = oko 60 cm 


aršin = Ti em 
rif =1478 cm 
hvat = 190 em 
palac. = 2554 cm 


stopa (engleska mjera) = 12 palaca = 30,5 cm 
jard (engleska mjera) = 3 stope = 91,5 cm 

engleska milja = 1760 jarda = 1509,38 m 
morska milja = (1852 m 
geografska milja = 74217 m 
vrsta (ruska mjera) = 1066,7 m 


godina svjetlosti (astronomska mjera: put koji prevali 
svjetlost u 1 godini) = 9 460 000 000 000 km 


drugim mjerama desetičnog sustava: 11 = 1 dm! vode, 
a l kg = težina 1 1 vode. Postepeno je većina naroda 
prihvatila metrički sustav. U Hrvatskoj je preuzet 1876. 
g., a u Srbiji 1879. godine. 

Svaka država ima ured za baždarenje. Tu se pro- 
vjerava svaki uteg ili druga mjera, pa se posebnim ži- 
gom potvrđuje njihova ispravnost. 

Koliko jedinica ili dijelova jedinice sadrži neka 
mjera u metričkom sustavu, .kazuje predmetak koji 
dodajemo pred naziv mjere. Npr., predmetak kilo- 
= 1000, pa je prema tome kilogram = 1000 grama, 
kilometar = 1000 metara, kiloamper = 1000 ampera. 
Evo značenja tih predmetaka (u zagradi je označena 
kratica): 


tera- (T) 1 000 000 000 000 jedinica 
giga- (G) 1 000 000 000 2 
mega- (M) . : 4... | 1000000 » 
mirija- (> 0) 10 000 2 
kilo- (k) 1000 M 
hekto- (h) 100 # 
deka- (D) 10 “ 
deci- (d) 1/10 dio jedinice 
centi- (€) . 1/100 3 
mili- (m) 1/1 000 2? 
mikro- (u) 1/1 000 000 ći 
nano- (n) 1/1 000 000 000 “ 
piko- (p) 1/1 000 000 000 000" 


Osim ovih mjera iz desetičnog sustava, ponekad se 
služimo i mjerama iz drugih sustava (npr. iz dvanae- 
stičnog: 1 tuce = 12 komada). Susrećemo se i sa starim 
mjerama (oka, akov, lakat i dr.) ili s mjerama koje se 
upotrebljavaju samo u nekim zemljama (stopa, engle- 
ska milja i dr.). 

Evo pregleda najvažnijih mjera: 


Mjera za površinu 


1 km? (četvorni km) = 100 ha = 10000 a = 1000000 m 
I ha (hektar) = 100 a = 10000 m? 
la (ar) = 100 m? 
1 m? (četvorni m) = 100 dm? = 10000 em? = 1000000 mm? 
1 dm? (četvorni dm) =1/100 m? = 100 cm? = 10000 mm? 
1 cm? (četvorni cm) =1/10000 m? = 1/100 dm? = 100 _ mm? 
1 mm? (četvorni mm) = 1/10000 dm? = 1/100 cm? 

čhv (četvorni hvat) oko 3,60 m? 

katastralno jutro ili ral 1600 čhv = oko 5755 m? 

motika 800 m? 


oko 278 čhv = 1000 m? 
2000 čhv = 7193,3 m? 
oko 1112 čhv = 4000. m? 


dunum ili dulum 
lanac 
dan oranja 


a a a a 


=== 


Mjere za obujam ili prostorne mjere 


(kubični kilometar) 1 000 000 000 m? 

(kubični metar) 1 000 000 000 mm 
(kubični decimetar) 1000000 mm? 
(kubični centimetar) 1000 mm? 
(kubični milimetar) 


1000 dm? = 
1/1000 m? = 
1/1000 000 m? = 
1/1 000 000 000 m 


aa a 


(prostorni hvat) 
(šumski hvat) 


4. m (4 prostorna kubna metra) 
4,4 m 


1 


Mjere za tekućinu ili šuplje mjere Mjere za papir 
hl (hektolitar) = 10 DI 100 1 


1 1 denjak ili balao_= 10 rizama = 10000 araka 
1 DI (dekalitar) = 21001 1 rizma = 10 knjiga = 1000 araka 
11 (litar) = 10. dl = 100 cl = 1000 mi 1 knjiga = 10 složaka_ = 100 araka 
1 dl (decilitar) =1/10 1= 10cl = 100 mi 1 složak = 10 araka 
1 cl (centilitar) = 1/100 1 u AL0Smi 1 štampani arak = 16 strana 
1 ml (mililitar) = 1/1000 1 1 arak = 4 strane 
1 oka = 141 
1 akov ili vedroš_= 56 1 
1 vagan ili mjerov = 61_1 
1 bušel = 8 galona = oko 35 Kb Sao mjere m pre m 
1 američki galon = oko 3,8 1 za žito 
1" (stupanj) = 60 = 3600“ 
1 reg. t (registarska tona) = 2,83 m? i! drninuta) = 1/60% = 60" 
1" (sekunda) = 1/60 
puni kut = 360" 
ravni (ispruženi) kut = 180" 
pravi kut = 90 
Mjere za težinu 
1 vagon = 10 t = 100q  =10000 kg Mjere za toplinu 
It (tona) — , > l0q = 100 kg 1 cal (kalorija) — količina topline potrebna da se 1 g vode 
1 q,mte (kvintal ili metrička centa) = 100 kg zagrije za 1 C (od 14,5 C na 15,5% C) 
: a rao) pa . Vo sig z &Ž. 1 kcal (kilokalorija) — količina topline potrebna da se 1 kg 
g (hektogram ) = 1/10 kg 10 dkg = 100 g de zagrije za 1C (= 1000 cal) 
1 dkg — (dekagram) = 1/100 kg = 10 g yo grij 
lg (gram) = 1/1000 kg = 1000 mg 
1 dg (decigram) = 1/10 g = 100 mg Termometarska skala: 
I cg (centigram) = 1/100g_ = 10 mg 3 ž : z 
iu Golog = 1/1000 g re —i stupanj Celsiusa [Celzijusa] 
1 karat (mjera za drago kamenje) = 200 mg VR —1 stupanj Reaumura [Reomira] 
1 funta = oko 0,50 kg IF —1 stupanj Fahrenheita [Farenhajta] 
I unca = oko 28 g 
Napomena: Za silu (težinu) danas Preračunavanje C,RiF: "C = "R 5/4 
se upotrebljava i jedinica pond. "CC = (F—32) 5/9 
vrelište vode 100 C = 80" R = 21?F 
tjelesna temperatura  36,0C = 293R = 98F 
ledište vode 0 C= 0 R= 3?F 
Mjere po komađu Mjere za brzinu 
1 por =" # komada 1 cm/s — brzina kojom tijelo za 1 sekundu prijeđe put od 
1 tuce = 12 komada 1 centimetra 
1 gros (veliko tuce) = 12 tuceta = 144 komada 1 m/s = 100 em/s 
1 km/s = 1000 m/s 
1 km/h = 1000 m/h = 0,278 m/s 
1 čvor = 1 milja na sat = 0,5 m/s 
1 M (Mach) = 1250 km/h na morskoj razini ili 1050 km/h na 
nadmorskoj visini od 10000 m 
Mjere za vrijeme 
Neke električne mjerne jedinice 
1 dan () = 24h = 1440 min = 86400 s x ći 
1 sat (h) = 60 min = 3606 s IA (amper) — za jakost struje 
1 minuta (min) = veoh na 60 s 192 (om) — za električni otpor 
1 sekunda (s) = 1/60 min 1v (volt) — za napon struje 
: 4 ; 1W_ (vat) — za snagu struje 
1 tjedan (sedmica, nedjelja) = 7 dama 1 kW (kilovat) = 1000 W 
1 mjesec j = 30 dana (prosječno) i MW (megavat) = 1000 kW 
1 godina = 365 dana (1 prijestupna godina = 366 dana) 1Hz (herc) — za frekvenciju 
1 desetljeće ili decenij = 10 godina iT (tesla) — za gustoću magnetskog toka 
1 stoljeće ili vijek ili centenij = 100 godina 
1 tisućljeće ili milenij = 1000 godina 
Mjere za radnju i snagu 
1 kpm (kilopondmetar) = radnja od_1 kp na putu od 1 m 
I KS ili HP (konjska snaga) = radnja od 75 kp na putu od 1 m 
u 1 sekundi 
Mjere za osvjetljenje Mjere za radioaktivnost 
1 dx (oka) ram : 1 kiri — za količinu radioaktivnog zračenja 
e mano 1 r (rendgen) — za jačinu radioaktivnog zračenja 
1 Lm (lumen) — za množinu svjetla 
1 ed (kandela) — za jakost izvora svjetlosti 

MLINOVI. Većina je žitarica mnogo pri- 
kladnija za hranu kad ih sameljemo. Neka 
primitivna plemena i danas taru zrnje 
između dva kamena, kao u pradavno doba, 
ili ga tucaju u drvenim ili kamenim stu- 
pama. Grube plohe kamenja razdiru čvr- 
sti omotač zrnja i drobe zrnje u brašno. 
U početku je donji kamen bio mnogo 
veći; gornji je kamen bio upravo tolik 
da se mogao obuhvatiti rukom. Takvo je 
mljevenje veoma naporno jer kamenom treba jako pri- 
tiskati. Osim toga, takav je postupak vrlo spor, a daje 
malo brašna. Kasnije su se ljudi dosjetili da će gornji 
kamen bolje i lakše mljeti što je veći i teži. Ali takav je 
kamen teško okretati golim rukama. Zato su mu dali dr- 
venu polugu, pomoću koje se može okretati. Tako je na- 
stao žrvanj. Stari su Rimljani imali mlinove s velikim 
žrvnjima. Okretali su ih ro- 
bovi. Rad u mlinu bio je u 
to doba najteži fizički posao. 
U najzaostalijim krajevima 
Zagorja, Dalmacije i Like do 
naših se dana očuvao ručni 
žrvanj za mljevenje žita. 

Postepeno je ljudsku rad- 
nu snagu zamijenila snaga 
vode koja teče. Tako je po- 
stao mlin-vodenica. Žito me- 
lju dva velika kamena koji 
su smješteni jedan povrh 
drugoga. Donji je nepomičan, 
a gornji se okreće. Voda 
pokreće mlinski kotač izvan 
vodenice, a ovaj — pomoću nekoliko zupčanika — 
okreće mlinski kamen. Žito polako curi između gornjeg 
i donjeg kamena, koji ga melju u brašno. Za vodenice 
su znali već narodi starog vijeka, ali su ih rijetko gra- 
dili. Jeftiniji im je bio rad robova za ručnim žrvnjem. 
Od srednjeg vijeka pa sve do prošlog stoljeća gotovo 
je čitava Evropa mljela žito u vodenicama. 

Neke mlinove pokreće vjetar. To su vjetrenjače. 
Imaju pokretan krov tako da se krila vjetrenjače mogu 
okrenuti na onu stranu otkud vjetar puše. Mnogo vje- 
trenjača ima u ravnim predjelima 
Danske i Nizozemske, ali danas 
uglavnom služe za pokretanje vode u 


vođenica 


vjetrenjača 


Mljevenje žita u au- 
tomatiziranom mlinu. 
Na ovoj vrlo pojedno- 
stavnjenoj slici viđe se 
samo neki najbitniji 
uređaji u takvu mlinu., 


brašna 


kamion-samoistovarivač 


| spremište za 
jednu vrstu 


kanalima. I u našoj zemlji ima ponegdje 
vjetrenjača (npr. u Vojvodini). 

Moderne mlinove pokreće vodena 
para, nafta ili električna struja. Takav je 
mlin posve nalik na tvornicu. Žito se 
dovozi kamionima, vagonima ili tegleni- 
cama (gdje je mlin uz rijeku ili plovni ka- 
nal). Elevatori prenose žito u silose i druga 
skladišta. 

Uređaji u mlinu dijele se u dvije 
skupine: za čišćenje zrnja iza mljevenje. Žito sadrži više 
ili manje prašine, pljeve, kamenčića, zrnja raznog ko- 
rova, metalnih djelića vršalice ili kombajna itd. Različite 
naprave (aspiratori, trijeri, centrifuge, magneti i Sl.) 
uklanjaju svu tu nečistoću, peru i suše zrnje, skidaju mu 
ljusku — i tako ga pripreme za meljavu. U odjelu za 
mljevenje žito prolazi između niza valjaka, koji ga drobe 


kineski ručni žrvanj 


u sve sitnije čestice. Valjaka ima izbrazdanih i glatkih, a 
načinjeni su od kremena, porculana ili čelika. Slabijim 
ili jačim drobljenjem dobivamo od pojedinih dijelova 
zrna razne vrste krupice i brašna: najfinije brašno 00, 
grublje vrste 0, 1, 2, 3 itd. Svaka se vrsta brašna po- 
sebno razvrstava i pakuje u vreće, ili se brašnom iz- 
ravno pune automobili-cisterne. Moderni mlin je posve 
automatiziran: od istovara žita pa do otpreme gotovog 
brašna sve poslove obavljaju sami strojevi. 

Neki mlinovi imaju posebne odjele za proizvodnju 
pšeničnog brašna, ječmene kaše, zobenih pahuljica, za 
ljuštenje i poliranje riže i sl. U novije vrijeme grade se 
za svaku vrstu tih proizvoda posebni mlinovi. 

Kod nas ima velikih mlinova u Zagrebu, Beogradu, 
Rijeci i Skopju, a najviše u žitorodnim krajevima — 
Vojvodini i Slavoniji: u Osijeku, Novom Sadu, Zrenja- 


“ninu i drugdje. 

spremište za | spremište za 
drugu vrstu | treću vrstu 


Industrija umjetnoga kamena i cementa upotre- 
bljava mlinove koji drobe u prah 
kamen, mramor, tupinu. Industrija 
celuloze i papira ima mlinove za 
mljevenje drva. U proizvodnji bo- 
ja, baruta, umjetnih gnojiva itd. 
upotrebljavaju se također razli- 
čiti mlinovi.. 

Mnogobrojne vrste drugih mli- 
nova imaju široku primjenu. U 
kućanstvu se služimo malenim 
mlinovima za mljevenje mesa, 
kave, maka, papra ili bibera itd. 
To su u većini ručni mlinovi, ali 
ih sve više zamjenjuju mlinovi 
na pogon električnom strujom. 


MORE. More je oduvijek privlačilo ljude. Još u davno doba, prije 
mnogo stoljeća, na svojim krhkim, malenim lađama smjelo su se oti- 
skivali na daleku, nepoznatu pučinu, punu tajni i opasnosti. Nisu ih 
plašili valovi veliki poput bregova, ni iznenadne morske vijavice, niti 
strašne priče o golemim morskim zmijama koje gutaju čitave bro- 
dove i o drugim morskim čudovištima. Tako su ljudi malo pomalo 
prokrstarili i upoznali sva mora na Zemlji. Danas je more najjeftiniji 
prometni put koji vezuje sve zemlje svijeta. To su »pluća« svake po- 
morske države. Zemlje koje nemaju izlaza na more nisu u tako po- 
voljnu položaju kao pomorske zemlje. 

More pokriva 71%, a kopno samo 29% površine Zemlje. Manje je 
mora na sjevernoj polutki Zemlje (61%), a više na južnoj (81%). Svjet- 
sko se more sastoji od tri velika oceana: Atlantskog (ili Atlantika), 
Tihog (ili Velikog ili Pacifika) i Indijskog oceana. Na sjeveru te oceane 
razdvajaju kontinenti, ali su na jugu sva tri neprekinuta cjelina. 

Tihi je ocean najveći: 18 puta je veći od Evrope. Ime mu je dao 
portugalski pomorac Magellan [Mageljan] kad je 1521. g. kao prvi Evro- 
pljanin plovio po njemu 110 dana bez valova i jakog vjetra. To mu 
je ime ostalo, iako znamo da su valovi Tihog oceana najveći. Taj je 
ocean najdublji, ali najveće dubine nisu usred pučine, nego u dubokim 
jarcima duž njegovih rubova. U Tihom je oceanu najveći nabor Ze- 
mljine kore: pored čilske obale Južne Amerike pruža se jarak dubok 
preko 7600 m. Atlantski ocean proteže se od Sjevernog pola do An- 
tarktika. Tolike duljine nema nigdje na kopnu. Ime je dobio prema 
Atlantidi, kopnu za koje stara legenda kaže da je u pretpovijesno 
doba potonulo ondje gdje su danas Azori, Madeira [Made'ra] i Kap- 
verdski otoci. Ni Atlantik nije najdublji u sredini. Naprotiv, od sje- 
vera do juga proteže se sredinom njegova dna vijugav podmorski hr- 
bat, zavijen kao slovo S. Indijski je ocean najmanji, ali je još uvijek 8 
puta veći od Evrope. Najveći mu je dio u žarkim krajevima i na južnoj 
polutki. I on ima pod vodom srednji hrbat, koji se proteže od Indije do 
Antarktika. Indija je otprilike na sredini njegove sjeverne obale, pa je 
po njoj dobio svoje ime. Svaki ocean ima svoja manja mora. Tako Atlan- 
tik, osim ostalih, ima i Sredozemno more, kojemu spadaju još druga 
manja mora: Tirensko, Egejsko, Jadransko, Mramorno, Crno i Azovsko. 


Na sjevernom dijelu zemaljske kugle nalazi se pre- 
težni dio kopna. Zate sjevernu polovicu Zemlje nazi- 
vamo kopnenom, a južnu polovicu vodenom polutkom. 
(Bijelom su bojom označeni krajevi vječitog leda.) 


em i 


Mjerenje dubine mora. Lijevi se brod služi dubinomjerom s ultrazvukom, 
desni brod običnim dubinomjerom. Tamna boja ocrtava morsko dno. 


Najsitnije stanovnike mora vidimo tek uz pomoć povećala. Zovemo ih 
plankton. Lijevo su na slici dijatomeje ili kremenjašice, biljčice čudnih 
i lijepih oblika. Imaju nježne ljušturice od kremenih vlakanaca. Di- 
jatomejama se hrane sićušni račići (na slici desno). Plankton je 
glavna hrana kitovima i mnogobrojnim drugim morskim životinjama. 


Morska je voda slana i gorka jer sadrži različite 
soli. Prvu kemijsku analizu morske vode izvršio je 1772. 
g. Francuz Lavoisier [Lavoazje']. U 1000 grama vcde na- 
šao je 35 g raznih soli, najviše slanoga natrijeva klorida 
ili kuhinjske soli (27 g) i gorkoga magnezijeva klorida 
(3 g). Morska voda nije svagdje podjednako slana. Pu- 
čina toplih oceana slanija je od mora uz obale i blizu 
ušća velikih rijeka. More sadrži goleme količine soli. 
Kad bi sva morska voda ishlapila, ostao bi sloj soli 
debeo 60 metara. 

Odakle sol u moru? Nekad su ljudi mislili da su 
rijeke postepeno nanosile sol u more. Danas smatramo 
da je more bilo slano od svojega početka. Dok je Ze- 
mlja bila još u užarenom stanju, njezina je atmosfera 
sadržavala mnogo vodene pare i vrelih plinova. U tim 
su plinovima bile tvari od kojih nastaju soli. Kad se 
Zemlja počela hladiti, pare su se zgusnule i od njih je 


nastalo golemo vruće more koje je prekrivalo čitavu 
Zemlju. U isto vrijeme nastale su u morskoj vodi i soli. 

More je toplije na površini gdje ga grije sunce. 
Toplije je ljeti, hladnije zimi. Ali već u dubini od 100 
do 150 m te razlike nestaju: tu more ima uvijek istu 
temperaturu, oko 3C. Najtoplije je more u blizini 
ekvatora (oko 30%C). Prema polovima sve je hladnije, 
tako da se može i zalediti. 

More ishlapljuje oko 30 cm na godinu, tj. oko 
334 000 000 000 m. Ta se voda vraća u more izravno 
kao padaline (>> METEOROLOGIJA), ili je donose ri- 
jeke koje se ulijevaju u more. 


Površina Prosječ i 3 : 
(km?) Ka. ši Najveća dubina 
12 470 m — istočno od 
Filipinskih otoka 
9218 m — sjevero- 
istočno od otoka Haiti 


7455 m — južno od 
otoka Jave 


u Tihom oceanu 


Morsko dno 


179 679 000 


ATLANTSKI | 93 363 000 


INDIJSKI 74 917 000 


Sva mora | 361 059 000 
zajedno 


Obale kontinenata većinom se ne ruše strmo u dubine 
mora, nego se nastavljaju pod vodom u blagu padu. 
Takva podvodna produženja kontinenata zovemo konti- 
nenialni pragovi. Obično su duboki 200—400 m. Tek 
na njihovu vanjskom rubu dno se strmo ruši u dubine 
od nekoliko tisuća metara. Kroz plitko more koje pre- 
kriva pragove prodire Sunčeva svjetlost do samog dna. 
Na pragovima raste morska trava, koju pasu ribe biljo- 
žderke. Stoga su pragovi najbogatija lovišta ribe. 

Na dno dubokog mora ne dopiru Sunčeve zrake, pa 
je tamo vječiti mrak. Nema ni valova. Dno oceana po- 
kriveno je slojem mulja, koji je ponegdje debeo i 
3000 m. Taj sloj neprekidno raste. Tu se taloži lava i 
vulkanska prašina, šljunak i pijesak s ledenih bregova, 
čestice meteora koji su ušli u Zemljinu atmosferu iznad 
mora. Ali najviše ima vapnenastih i kremenih ljuštu- 
rica uginulih sićušnih morskih životinja (krednjaka i 
drugih). Sve se to taloži na morskome dnu, pahuljica na 
pahuljicu, sloj na sloj. (Sloj taloga deblji je svakih ti- 
suću godina otprilike za 2 cm.) To sitno »sniježenje« 
traje stotine milijuna godina. Tako danas ljušturice si- 
ćušnih krednjaka pokrivaju milijune četvornih kilome- 
tara dna u debljini od nekoliko stotina metara. Gdje 
se morsko dno izdiglo, ostale su od tih ljušturica čitave 
planine. (U Alpama nalazimo tragove morskih životinja, 
i na visini od 3500 m, a u Himalaji čak na 5000 m.) 

Prerez Zemlje po ekvatoru, da se vidi kako 
se diže i spušta krivulja morskoga dna 


je 


Š Gilbertovo ot 


VU krmi 


Pam 2 


Oseka: more se povuklo od obale 


Duboko morsko dno ljudima danas nije više tajna 
kao nekada. Naročito konstruiranim uređajima za du- 
boko ronjenje smjeli istraživači spuštaju se u dubine 
od nekoliko tisuća metara (> DUBINE I VISINE). 

Morske dubine mjerile su se nekad olovnicom: na 
dugačku konopu bio je pričvršćen olovan uteg, koji se 
spuštao sve do morskog dna. Kasnije je olovnicu zami- 
jenila sprava dubinomjer. Smještena je na dnu brod- 
skoga korita. Iz dubinomjera prolaze zvučni valovi pre- 
ma morskom dnu, odbijaju se i vraćaju kao jeka. Du- 
binomjer automatski bilježi vrijeme koje je proteklo 
od polaska zvuka do povratka jeke. Tako možemo izra- 
čunati dubinu mora. (Zvuk se kroz morsku vodu širi 
brzinom od 1500 m u sekundi.) Danas se sve više upo- 
trebljavaju dubinomjeri s -> ULTRAZVUKOM. Elek- 
tričnom membranom oni proizvode nečujne zvučne va- 
love od 40 000 titraja u sekundi. Ti su valovi za naše 
uho nečujni, ali ih »čuje« osjetljiva slušalica dubino- 
mjera. Dubinomjer s ultrazvukom praktičniji je od obič- 
nog (zvučnog) dubinomjera jer može snop ultrazvuč- 
nih valova upraviti ravno prema dnu dok se valovi 
čujnoga zvuka šire na sve strane pa ne daju tako po- 
uzdane podatke. Neki dubinomjeri za vrijeme plovidbe 
automatski neprestano mjere dubinu i crtaju krivulju 
morskog dna. 

Svi podaci o izmjerenim dubinama mora unose se 
u posebne pomorske karte, kojima se služe kapetani 
brodova. 


Gibanje mora 


More nikad ne miruje. Svaka, i najmanja, kapljica 
vode u njemu slijedi tri gibanja: morske mijene, valove 
i struje. 

U svjetskom moru ima mnogo uzroka koji stvaraju 
strujanja, ali su njihovi najjači pokretači vjetrovi. 
Stalni pasatni vjetrovi iz toplih krajeva gone morsku 
vodu sjeverno i južno od ekvatora prema zapadu. Tako 
u svim oceanima stvaraju ekvatorske struje. Zapadni 
vjetrovi na sjeveru i jugu svih oceana tjeraju vodu 
prema istoku i stvaraju istočne struje. Zbog tih struja 
protivna smjera rađa se sjeverno i južno od ekvatora 
po jedan vrtlog, koji se na sjevernoj polutki Zemlje 
obrće u smjeru gibanja kazaljke na satu, a na južnoj 
polutki obrnuto. 

Ima toplih i hladnih morskih struja. Na slici na 
strani 253. crvenim su strelicama prikazane tople struje, 
a plavim strelicama hladne. Morske su struje kao gole- 
me podvodne rijeke koje teku kroz okolno hladnije ili 
topiije more. 

U Atlantskom oceanu Sjeverna ekvatorska struja 
donosi toplu vodu u Meksički zaliv, gdje se voda još 

Plima: razina mora se podigla 


jače ugrije (do 28%C). Taj je zaliv kao neki kotao cen- 
tralnog grijanja, iz kojega otječe topla Golfska struja 
(Golf = zaliv) prema Evropi. Priroda je, dakle, smjestila 
kotao u Ameriku, a toplom vodom grije Evropu. Stoga 
i jesu velike razlike u toplini između evropske i ame- 
ričke obale. Dok je more oko Norveške pa do Murman- 
ska (SSSR) plovno čitavu godinu, u Americi su mnogo 
južnije obale Labradora zamrznute više od pola go- 
dine. U Lisabonu nema ni snijega ni leda, tu rastu ma- 
sline i palme, a u New Yorku [Njujo'rku], koji nije ništa 
sjevernije, zimi je u luci more pokriveno ledenom ko- 
rom. Golfska struja teče 1,5 do 2 km ispod morske po- 
vršine brzinom od 7 km na sat. Duga je 10000 km, a 
široka 500 km. Ona nosi 20 puta više vode nego sve 
kopnene rijeke zajedno. 

Golfskoj struji dolazi u susret sa sjevera hladna La- 
bradorska struja. Ona kreće na jug ledene bregove, koji 


Nastajanje plime i oseke. Na gornjoj slici nalazi se Mjesec i Sunce 
na istoj strani Zemlje, iznad ekvatora. Njihove se privlačne sile udru- 
žuju pa tako privlače vodene mase na Zemlji (na slici žuto): na 
ekvatoru će nastati plima. Na srednjoj slici vidimo da Sunce privlači 
vodu oko Zemljina ekvatora, a Mjesec oko njezini: polova. Njihove 
se privlačne sile potiru. Ipak, Mjesec je mnogo bliži i stoga nešto 
»jači«. On će donekle privući vođu prema polovima, te će na ekvatoru 
nastati oseka. Donja slika: Mjesec i Sunce nalaze se na suprotnim 
stranama, ali oboje privlače vođu na ekvatoru. Tu će ponovo nastati 
plima, Kad Mjesec prevali još četvrtinu puta oko Zemlje, izazvat će 
novu oseku. Tako se na Zemlji neprestano izmjenjuju plima i oseka. 

se s grenlandskih ledenjaka (> LEDENJACI I LEDENI 
BREGOVI) ruše u more. Oni nose sa sobom kamen i 
šljunak. Taj teret istresaju na morsko dno kod Novog 
Faundlenda, jer se led topi ondje gdje se ledena La- 
bradorska struja sudara s toplom Golfskom strujom. 

U sredini sjevernoga morskog vrtloga nalazi se more 
bez struja i vjetrova, najmodrije na svijetu. Tu je toplo 
i jako slano Sargaško more. Struje što kruže oko njega 
donose u nj alge (morsku travu) i mnogobrojne morske 
životinjice. Tu dolaze na mriješćenje čak i jegulje iz 
naših voda. 

Već u davnoj prošlosti iskorišćivali su stanovnici 
Oceanije morske struje. One su nosile njihove splavi 
na daleka putovanja. Norveški učenjak Heyerdahl 
[Hejerdal] tvrdio je da su domoroci iz Južne Amerike 
dolazili do otočja Polinezije pomoću Peruanske struje. 
Da bi to dokazao, sam je 1947. g. na takvoj splavi, koju 
je nazvao »Kon Tiki«, krenuo tim putem. Struja ga je 
donijela na cilj nakon 101 dana plovidbe. Put je bio 
dugačak 4300 milja. Labradorska struja nosila je bro- 
dove smjelih pomoraca Vikinga od Islanda do Gren- 
landa i do obala Sjeverne Amerike, koju su oni otkrili 
500 godina prije Kolumba. 

I naš Jadran ima svoje struje. Uz jugoslavensku 
obalu teče more prema sjeveru, a uz talijansku obalu 
vraća se prema jugu. Kad bismo pustili splav da je 
voda nosi, mogli bismo — ako ne bi bilo jakih vjetrova 
— bez vesala i bez motora oploviti čitav Jadran: od 
Ulcinja do Trsta, pa onda duž talijanske obale na jug. 

Struje neprekidno »miješaju« svjetsko more. Usta- 
jalu duboku vodu dižu na površinu, a svježu vodu spu- 
štaju u dubine. Tako kisik dopire i do životinja dubo- 
kog mora. Toplu vodu nose struje u hladne krajeve i 
obrnuto. More svojim strujanjem hladi žarke, a grije 
studene krajeve. Zato je > KLIMA uz more uvijek 
blaža nego usred kontinenta. 

Morska se razina ritmički diže i spušta. To verti- 
kalno gibanje zovemo morske mijene. Ako sa satom u 
ruci promatramo razinu mora uz obalu, opazit ćemo, 
da se poslije niske vode razina postepeno diže punih 
6 sati i 12 minuta. To dizanje zovemo plima. Kad more 
dostigne najviši vodostaj, domalo se opet počne spu- 
štati. Spuštanje razine mora zovemo oseka. Ona traje 
također 6 sati i 12 minuta. Tada nastupa nova plima. 


plimna električna centrala 


Za 24 sata i 48 minuta dvaput se smijene pli- 
ma i oseka. Toliko otprilike traje dok Mjesec 
obiđe Zemlju. To je ljude navelo na zaklju- 
čak da plima i oseka nastaju djelovanjem 
Mjeseca. Danas znamo da doista Mjesec i 
Sunce svojom privlačnom silom stvaraju na 
Zemlji morske mijene. Iako je manji od 
Sunca, Mjesec jače privlači vodene mase jer 
je mnogo bliži Zemlji. 

Razlika između visoke i niske vode u Jadranu iz- 
nosi 50 do 90 cm. Ali na nekim mjestima oceana — 
npr. na obali Kanade u zalivu Funday [Fandi] ili u ka- 
nalu La Manche [Lama'nš] između Engleske i Fran- 
cuske — te razlike dostižu i do 14 m. Tako veliko di- 
zanje i spuštanje mora ljudi su počeli iskorišćivati za 
gradnju velikih elektrana koje pokreće plima i oseka. 
Računa se da bi se na taj način moglo dobiti 8000 mi- 
lijardi kWh godišnje. (Prva takva centrala proradila je 
u Bretanji, u Francuskoj, 1966. g.) Takve su elektrane 
najsigurnije jer ne ovise ni o ugljenu, ni o nafti, ni o 
kišama koje daju vodu rijeci. One će raditi sve dok je 
Mjeseca na nebu i dok se Zemlja okreće. Učenjaci su 
izračunali da će se gradnjom velikih morskih elektrana 
usporiti okretanje Zemlje oko osi za jednu sekundu u 
dvije tisuće godina. 

I ribari na francuskoj obali iskorišćuju veliku ra- 
zliku između plime i oseke. Oni za vrijeme oseke ra- 
zapnu mreže okomito na visokim kolcima pobodenim 
u obalu. Za vrijeme plime more prekrije mreže. Kad 
se voda povuče, ribari dođu kolima te pokupe ribu 
koja je ostala zapletena u mreži. 

Velika razlika u visini vode za vrijeme plime i 
oseke ometa brodski promet u nekim lukama (> LUKE). 

Valovi na morskoj površini nastaju zbog vjetra. 
Što je vjetar jači i more prostranije, to su valovi veći. 
Na Jadranu su pri olujnoj buri valovi visoki do 5 m. 
Na oceanima mogu biti visoki i 30 m, tj. kao deseto- 
rokatna kuća. Golema je snaga valova. U staroj dubro- 
vačkoj luci na lukobranu Porporela uzidan je kamen 
na kojemu je uklesano: »Ovu je stijenu, tešku 3150 kg, 
more izbacilo s morskog dna za oluje 25. veljače 1879.« 
Osjetljivi seizmografi (> POTRESI) Geofizičkog za- 
voda na Griču u Zagrebu mogu bilježiti podrhtavanje 
kopna zbog udaranja olujnih valova o jadransku obalu. 
Oceanski su valovi još jači. Tako su u škotskoj luci 
Wick [Vik] odnijeli čitav lukobran težak 3600 tona. 
Ljudi još ne iskorišćuju silnu snagu valova za dobiva- 
nje pogonske energije. Ali već ima nacrta i planova za 
gradnju električnih centrala koje bi pokretali valovi. 
Takve bi centrale davale električnu struju samo za ono 
vrijeme dok je more uzburkano. Stoga bi, kao dopun- 
ske centrale, bile uključene u sistem ostalih elektrana. 

Posebna su vrsta valova osamljeni valovi. Nastaju 
od podvodnih vulkanskih erupcija, od potre- 
sa ili od velikih odrona obale. Takvi osamlje- 
ni valovi opustoše obalu, a čitavu zemaljsku 
kuglu mogu obići za 20 sati. Od erupcije 
vulkana na otoku Krakatoa [Krakatau] u In- 
dijskom oceanu 1883. g. podigao se val visok 
35 m. Preplavio je otok i progutao 36 000 
ljudi. Strahovita pustošenja izazvali su takvi 
valovi 1960. g. na obalama Japana i Čilea. 


Lijeva slika: Kopno se danju jako zagrijava, a noću se jako hladi. 
Desna slika: More se slabije zagrijava nego kopno, ali bolje čuva to- 
plinu. Zato ono ljeti rashlađuje zrak, a zimi ga zagrijava, pa primorski 
krajevi nemaju tako žarka ljeta ni tako studene zime kao kopneni krajevi. 


Bogatstvo mora 


More je najbogatiji rudnik svijeta. U njemu ima 
golemih količina rudnih tvari i skupocjenih metala. U 
1 kubnoj milji (kocki s bridovima od 1852 m) ima: 
117 000000 tona kuhinjske soli, 5920 t magnezija, 
1800000 t kalija, 283000 t broma, 8700 t željeza, 
5700 t stroncija, 550 t bakra, 192 t joda, 94 t srebra, 
7 t urana, 3 t zlata itd. Jedna je kubna milja velika 
količina vode. Ali svjetsko more ima 320 milijuna ta- 
kvih kubnih milja! Sve te sirovine danas još ne vadimo 
iz mora jer nam se to ne bi isplatilo. Npr. u svakom 
kubnom metru morske vode ima 0,008 miligrama zlata 
(a u čitavu moru oko 10 milijardi tona). Ali troškovi 
da se ono izluči bili bi mnogo veći od vrijednosti dobi- 
venoga zlata. 

Najrentabilnije je dobivanje kuhinjske soli iz mor- 
ske vode. U moru ima toliko soli da bismo njom mogli 
prekriti sve kontinente slojem debelim oko 150 m. Sva- 
ke godine iz mora se vadi oko 12 milijuna tona soli. 
Naše primorske solane (u Kopru, Piranu, Pagu, Ninu, 
Stonu, Ulcinju) proizvode godišnje 35 do 60 tisuća tona 
morske soli. (Proizvodnja kamene soli iz rudnika kod 
Tuzle veća je 2 do 3 puta.) U svijetu se iz mora godišnje 
vadi oko 40 000 t broma, koji se sve više traži za pobolj- 


šanje benzina. Neke od takvih tvornica prerađuju na 
dan po 270 milijuna litara morske vode. 


More je nepresušno vrelo hrane. Mnogo milijuna 
ljudi živi od > RIBOLOVA i od lova na kitove (-> KI- 
TOLOV). Od mora žive spužvari, koraljari (> KO- 
RALJI) i biserari. (Kod nas su poznati spužvari iz Krap- 
nja i koraljari iz Zlarina.) Morske alge daju jod, šećer 
i druge tvari. Od njih se proizvodi i umjetno vlakno 
rejon. Neke su alge dobre za jelo. U Japanu već ima 
tvornica koje od algi izrađuju hranu — želatin, pra- 
šak za kreme, umake i sl. U dalekoj budućnosti, kad 
prenapučeno kopno ne bude više moglo hraniti sve 
ljude, oni će tražiti i nalaziti nove vrste hrane u moru 
— u algama i planktonu (sićušnim morskim životinji- 
cama i biljčicama kojih ima u neizmjernim količinama). 

Ni zaleđena polarna mora nisu nesavladiva prepre- 
ka modernim ledolomcima, koji krče put ostalim —> 
BRODOVIMA. Da bi skratio plovidbu, čovjek je pro- 
kopao mnogobrojne > KANALE. Nekima je od njih 
čak razdvojio jedan kontinent od drugoga. Savremeni 
čovjek postaje tako potpuni gospodar mora. 


Blaga morska klima, ioplo sunce i čist zrak povolj- 
no djeluju na zdravlje. Stoga su duž morskih obala 
bezbrojna lječilišta, oporavilišta i odmarališta. 

Glavne tople (crveno) i hladne (plavo) morske struje na Zemlji. Njihovo 
djelovanje najizrazitije pokazuje slučaj koji se dogodio 30. I 1955. god. 
Iako su New York (u SAD) i Brest (u Francuskoj) gotovo jednako uda- 
ljeni od ekvatora, ta dva mjesta imala su vrlo različite temperature. 

Istraživanjem mora i oceana bave se stručnjaci — 
oceanografi. (Kod nas postoji Institut za oceanografiju 
i ribarstvo u Splitu, s nekoliko istraživačkih stanica u 
drugim mjestima na Jadranu.) Oni istražuju kemijski 
sastav morske vode na površini i u različitim dubinama, 
proučavaju plimu i oseku, morske struje, seobe riba itd. 
Oceanografska istraživanja mnogo koriste unapređiva- 
nju ribolova i plovidbe. 


Jadransko more 

Po svome prostranstvu Jadran je nešto veći od po- 
lovice Jugoslavije: njegova površina iznosi 132 000 km/. 
Dužina mu je oko 780 km, a prosječna širina oko 250 
km. U sjeverozapadnom dijelu je plitak (oko 25 m), a 
u jugoistočnome dubok. Najveća dosad izmjerena du- 
bina — 1368 m —- nalazi se na sredini puta između 
Barija u Italiji i Budve. Ukupna dužina obalne crte iz- 
nosi 3737 km. Od toga Jugoslaviji pripada 2092 km 
(jer je naša obala vrlo razvedena), a ostalo Italiji i Al- 
baniji. Uz našu obalu — od ušća Soče do ušća Bojane 
— ima 66 naseljenih otoka, 659 nenaseljenih otoka i 
otočića (školja), 426 hridi i 82 grebena, 

Možda ste se već zapitali: zašto se na geografskim 
kartama granice između država označuju samo kopnom, 
a ne i morem? I Jadransko more gotovo čitavom svo- 
jom dužinom dijeli Jugoslaviju od Italije. Netko bi gra- 
nicu povukao sredinom Jadrana: zapadnu bi polovicu 
mora dodijelio Italiji, a istočnu nama. Drugi bi možda 
smatrao da granica treba da ide po obalnoj crti. I 
jedno i drugo ne bi bilo pravilno. 

Otvoreno more, daleko od obala, ne pripada nijed- 
noj državi: ono je svačije — svatko smije tuda ploviti, 
loviti ribu i iskorišćivati druga bogatstva mora. Drža- 
vama uz more pripadaju samo teritorijalne vode — 
određeni pojas mora uz obalu. Koju će širinu imati taj 
pojas, određuju posebni zakoni i međunarodni ugovori. 
Ti se zakoni i uredbe mogu mijenjati, pa širina terito- 
rijalnih voda nije stalna. Zato se u geografskim kar- 
tama morska granica ne označava. 

Za Jadran vrijede ove odredbe. Svi dijelovi mora 
između naših otoka i obala čine unutrašnje morske 
smije zalaziti u te vode bez posebne dozvole. Još 6 
morskih milja (= oko 11 km) dalje prema pučini pro- 
teže se pojas teritorijalnih voda. I one pripadaju Jugo- 
slaviji. Treća zona — vanjski morski pojas — pruža se 
dalje 4 morske milje (= oko 7!/» km) prema otvorenom 
moru. Tuda smiju ploviti strani brodovi, ali naši pa- 
trolni brodovi (koji čuvaju naše obale i naše more) 
imaju pravo zaustaviti ih i pregledati ako sumnjaju 
da prevoze krijumčarenu robu ili da bi mogli ugroziti 
sigurnost naše zemlje. Posebnim međunarodnim ugo- 
vorom može se dopustiti stranim ribarima da love u 
našem vanjskom morskom pojasu, uz novčanu naknadu. 

Italija i Albanija nemaju pojasa otoka kao mi, stoga 
nemaju ni unutrašnjih morskih voda. Njihove se teri- 
torijalne vode protežu oko 6 milja od obale. Italija je 
sebi osigurala pravo na vanjski morski pojas od 12 mi- 
lja, a Albanija pravo na ribolov u pojasu od 10 milja. 


Ove tri slike daju približan izgled Jadranskog mora i okolnoga kopna 
u prošlosti i sadašnjosti. Gornja slika predstavlja prizor u tom kraju 
prije 10 milijuna godina, a srednja slika prije 300 tisuća godina. Crti- 
cama je naznačena današnja granica kopna i mora. Na donjoj slici 
vidimo sadašnji izgled Jadranskog mora i zemalja na njegovim obalama. 


Po Penas 


U skoroj budućnosti vjerojatno će se mostovi 
montirati pomoću ovakvih golemih helikoptera 


ra 
PTSZTLIE<I>S LJ i><LSTL TILA 


MOSTOVI. Kad preko željezničkog mosta prelazi te- 
retni vlak sa 40—50 vagona natovarenih robom, most 
je možda opterećen težinom od milijun kilograma. Ipak, 
konstrukcija mosta izdrži taj teret. Arhitekti koji grade 
mostove unaprijed tačno proračunaju koliko opterećenje 
treba da podnesu stupovi, željezni lukovi i cijela kon- 
strukcija. 

Neki mostovi počivaju na stupovima u vodi. Da bi 
radnici mogli graditi te stupove, najprije na tim mje- 
stima urone u vodu, sve do dna, goleme čelične ili be- 
tonske sanduke (kesone). Iz kesona se istisne voda. Tada 
u njih ulaze radnici i kopaju temelje, kao da su na 
suhu. U prazan prostor kesona postavljaju teške beton- 
ske blokove na kojima će ležati most. 

Danas se najčešće grade mostovi od željeza i čelika. 
Već dogotovljeni i sastavljeni dijelovi konstrukcije do- 
premaju se posebnim kamionima na gradilište. Tu se 
most sastavlja. Tako njegovo građenje ide brzo. Že- 
ljezne mostove u dijelovima izrađuju velike tvornice 
naše metalne industrije. Izvozimo ih i u druge države. 

Najjednostavniji su drveni mostovi. Ne mogu pod- 
nijeti veće opterećenje, pa se grade preko manjih ri- 
jeka, uglavnom za pješački i kolski promet. Podupiru 
ih drveni ili kameni stupovi. Drveni most preko Kokre 
u Kranju pokriven je kao kuća da drvo ne gnjije. Ka- 
meni mostovi mnogo su jači i trajniji. Imaju jedan ili 
više lukova. Tako se opterećenje ravnomjernije raspo- 
ređuje po cijeloj duljini mosta. Vrlo dobre kamene 


mostove gradili su već 
stari Rimljani. Neki naši 
kameni mostovi spadaju u 
značajne spomenike kultu- 
re, npr. most u Mostaru 
preko Neretve (s jednim 
lukom), kod Višegrada 
preko Drine (s 11 lukova) 
i drugi. Najdulji kameni 
most na svijetu, Key West 
[Ki Vest], vodi preko oce- 
ana te spaja poluotok Flo- 

. ridu (SAD) s većim brojem 
otočića. Dug je 120 km. 
Za gradnju željeznih mo- 
stova treba znatno manje 
materijala, pa su laganiji 
i vitkiji od kamenih, a 
uz to elastičniji. Stoga se 
mogu graditi i s vrlo ve- 
likim rasponima. Željezne 
su mostove gradili Kinezi 
već u III stoljeću naše ere. 

I armirani se beton u naše 
vrijeme sve češće upotrebljava za gradnju mostova. 
Mostova ima različitih vrsta. Jednostavniji se mo- 
stovi grade tako da se na jednoj i drugoj obali podignu 
stupovi. Preko stupova se polože drvene, željezne ili 
betonske ploče. Željezni se most ljeti zagrije i rastegne. 
Zato je jedan njegov kraj učvršćen, a drugi leži 
na pomičnim valjcima. Najveći čelični luk na svijetu 
ima most preko umjetnog jezera na Vltavi u Čehoslo- 
vačkoj. Konstrukcija nekih mostova visi na lancima, 
čeličnim užetima ili kablovima. To su lančani ili viseći 
mostovi. Takav je most preko Save kod Beograda. Naj- 
veći je viseći most na svijetu Oakland Bay [Ouklend 

Bej] kod San Francisca. Dug je 5!'/, km. Najveći raspon 
među stupovima — 1280 m — ima most Golden Gate 
[Goulden Gejt], također kod San Francisca. (Primi- 
tivne viseće mostove, izgrađene od lijana, izrađuju sta- 
novnici prašumskih krajeva.) Neki mostovi vise na sna- 
žnim čeličnim šipkama. Najveći je takav lučni most u 
australskoj luci Sydney [Sidni]: dug je 1'/4 km. 

Na rijekama i kanalima kojima plove veći brodovi, 
a obale su niske, grade se mostovi tako da mogu pro- 
puštati brodove. Okretni mostovi mogu se horizontalno 
okretati oko svoje osi ili oko jednoga kraja. Takav je 
kod nas most na Mrtvom kanalu u Rijeci. Preko njega 
prolazi željeznica. Kad kanalom treba da prođe brod, 
strojevi okrenu most. Najveći je okretni most u Evropi 
kod Velsena u Nizozemskoj. Uređaj koji okreće most 
pokreću za manje mostove ljudi, a za velike mostove 
jaki motori. Preklopni mostovi mogu se preklopiti (kao 
leptir kad preklapa krila) i tako propustiti brod. U tu 
vrstu mostova spada čuveni most Tower [Tauer] u Lon- 
donu, ali jeod njega veći most kod Va&nersborga [Veners- 
borja] u Švedskoj. Most u Trogiru spaja ostali dio grada 
s dijelom na otoku Čiovu. I on se otvara za prolaz 
brodova. Neki su mostovi tako građeni da jake dizalice 
mogu jedan njihov dio podignuti uvis kako bi brod 
mogao proći ispod mosta. Takav je, na primjer, veliki 
most Newark-Bay [Njuerk-Bej] kod New Yorka. 

Pontonski most nema stupova. On počiva na pon- 
tonima — velikim drvenim, čeličnim ili gumenim čam- 
cima koji su usidreni u vodi. Takvim se mostovima 
najčešće služi vojska, osobito u ratu, jer se oni mogu 
postaviti za vrlo kratko vrijeme. Preko takvih ponton- 
skih mostova prolaze čitave divizije, s teškom artilje- 
rijom, tenkovima i cjelokupnim naoružanjem. Ali i 
mostovi za redovit promet grade se kao pontonski. Ta- 
kav je, npr., naš veliki most preko Save kod Jase- 
novca, kojim prolaze i vlakovi. On je tako visok da 
pod njim mogu proći manji brodovi. Ako pontonski 
most leži nisko nad razinom vode, građen je tako da 
se dio mosta može rastaviti kad treba propustiti brod. 

Most preko rijeke Hudson [Hadzon] kod New Yor- 
ka počiva na usidrenim plovnim kesonima od betona. 
Dug je 4,5 km. 

Ima mostova koji ne prolaze preko vode, nego preko 
dolina, uvala i provalija. To su vijadukti. Obično po 
vijaduktu ide željeznička pruga, a ponekad i cesta. 
Mnogo vijadukata ima kod nas na pruzi Split—Za- 
greb. U Kini je prije nekoliko stoljeća izgrađen drven 
vijadukt preko močvarne doline kod Čaohinga. Dug je 
144 km i ima 40 000 lukova. To je još i danas najdulji 
most na svijetu. Na mostove su nalik akvedukti koji su 
podignuti da bi preko njih prolazio > VODOVOD. Gra- 
dili su ih već stari Rimljani, pa ostataka njihovih akve- 
dukata ima i u našoj zemlji. Za prelaženje ceste iznad 
željezničke pruge izgrađuju se nadvožnjaci. 

Najdulji je most u Evropi na venecijanskim lagu- 
nama u Italiji (3598 m), a u Jugoslaviji most na Dunavu 
kod Beograda (1068 m). 

Graditelji žele svojim mostovima dati i što ljepši 
izgled. Kod nas, npr., svakoga mora oduševiti most 
na Tari, koji je na visini od 125 m vitkim lukom pre- 
mostio hučne valove rijeke. Mnogi su mostovi u Vene- 
ciji (npr. Ria'lto) po svojoj ljepoti čuveni u svijetu. 


MOTORI. U davno doba ljudi su pokretali alate i 
razne naprave samo snagom svojih mišića. Kad su nau- 
čili pripitomljavati životinje, u mnogim teškim poslo- 
vima ljude su zamijenili vol, konj, bivol, magarac i 
druge životinje. Kasnije su ljudi otkrili nove izvore 
radne snage: snagu vode i snagu vjetra. Voda je tada 
okretala mlinska kola i velike kotače na napravama 
za navodnjavanje. Vjetar je vrtio krila vjetrenjače, a 
time i žrvanj koji je mljeo žito. Prošle su mnoge ti- 
suće godina dok ljudi nisu izumili strojeve koji će 
pokretati druge strojeve i uređaje i time zamjenjivati 
ljudsku i životinjsku radnu snagu. Takvi strojevi koji 
pokreću druge strojeve zovu se motori, tj. pokretači. 
Ali oni ne mogu raditi sami od sebe. Za njihov rad po- 
trebna je —> ENERGIJA, koja već postoji u prirodi. 
Nju motori mogu pretvoriti u koristan rad. Osobito je 
pogodna energija koju sadrže različita —> GORIVA. 

Motora ima mnogo vrsta. Neki od njih pokreću auto- 
mobile, motocikle i druga vozila. Drugi motori stavljaju 
u pogon goleme dizalice, treći pokreću tvorničke stro- 
jeve itd. Ali i danas, u vijeku razvijene tehnike, ima 
zaostalih krajeva gdje se još upotrebljavaju samo »živi 
motori« — snaga ljudskih i životinjskih mišića. 

Motori na pogon vodom (hidraulični motori) vjero- 
jatno su najstariji. Oni iskorišćuju energiju vode koja 
pada s višeg položaja na niži. Ljudi grade i umjetne 
vodopade da bi snagu vode iskoristili pomoću —> TUR- 
BINA. Takav pogon imaju hidrocentrale. 

Zračni (atmosferski) motori iskorišćuju tlak vjetra 
i zraka uopće. Vjetar pokreće vjetrenjače i turbine, a u 
krajevima gdje stalno pušu vjetrovi podižu se aero- 
centrale — elektrane na pogon vjetrom. (Vjetar po- 
kreće turbine takve centrale.) Neki motori iskorišćuju 
za svoj rad tlak zgusnutog (komprimiranog) zraka. 

Velik je napredak u proizvodnji nastao krajem 
XVIII st. primjenom parnoga stroja. > PARNI STROJ 
ima kotao u kojemu se proizvodi para pod jakim tla- 
kom i motor u kojemu para stvara rad. Ali taj je stroj 
velik »rasipnik« energije: on iskorišćuje tek 16% ener- 
gije koja nastaje izgaranjem ugljena, a 84% energije 
propada neiskorišteno. To je ljude potaklo da pokušaju 
konstruirati praktičnije strojeve, koji bi mogli iskori- 
šćivati veći dio proizvedene energije. Tako su nastale 
razne vrste motora. 


komora 


MLAZNI AVIONSKI MOTOR za izgaranje 


usisnik 


turbina 


kompresor 


komora za izgaranje 


RAKETNI AVIONSKI MOTOR 


rezervoari 


usisni svjećica 


ispusni 


SLIKA GORE: Rad četverotaktnog oto-motora odvija se u 1 hoda 
(takta). — PRVI HOD: Stap (klip) se pomiče naniže. Tim se pokretom 
usisava u cilindar plinovita smjesa goriva i zraka. Ona ulazi kroz otvo- 
reni usisni ventil. — DRUGI HOD: Stap se vraća, tj. pokreće se uvis. 
On time sabija plinovitu smjesu, koja nema izlaza jer su oba ventila 
zatvorena. Na kraju drugog hoda izbija iz svjećice električna iskra, 
od koje se smjesa naglo upali. — TREĆI HOD: Tlak upaljenih plinova 
naglo potiskuje stap naniže. — ČETVRTI HOD: Stap se ponovo diže 
i potiskuje izgorjele plinove kroz otvoreni ispusni ventil. Nakon toga 
taj se ventil zatvara, stap se pomiče naniže... i tako se neprestano 
ponavljaju ista četiri hoda. — Samo u trećem hodu motor vrši rad, 
pa se taj hod zove radni hod. Ostala tri hođa nisu radna, nego troše 
energiju za pokretanje stapa. Zato je u motor ugrađen težak željezni 
zamašnjak. U trećem hođu nešto energije prijeđe na zamašnjak, pa on 
nastavlja đa se okreće, Time pokreće i stap u ostalim hođovima. Mo- 
torima s više cilindara zamašnjak nije potreban jer se paljenje u 
svakom cilindru vrši u drugom trenutku, pa motor rađi ravnomjer- 
no. Ima i motora s unutrašnjim izgaranjem koji rađe u dva hođa. 


DOLJE: Atomski avionski motor (djelomično u prerezu). U stražnjem 
dijelu avionskog trupa nalazi se atomska centrala. U reaktoru se stva- 
ra potrebna toplina, te cijevima koje ga okružuju teče rastaljen me- 
tal do grijača. Zrak ulazi kroz usisnik, sabije se u kompresoru i do- 
lazi u grijač. Tu se silno ugrije, naglo struji do turbine i pokreće 
je. Na kraju izlazi iz mlaznika, Potisak zraka tjera avion naprijed. 


ATOMSKI AVIONSKI MOTOR 


stražnji dio trupa 


grijač 


kompresor 


LIJEVO: Mlazni i raketni avi- 
onski motor (oba prikazana u 
prerezu). — Na prednji otvor 
(usisnik) mlaznog motora ulazi 
zrak. Kompresor ga usisava i 
stlačuje. U komori za izgaranje 
zrak se miješa s gorivom. Vreli 
plinovi koji tu nastaju gore- 
njem snažno struje do turbine 
i okreću je. Najzad velikom 
brzinom  suklja iz  mlaznika 
napolje. Njihov potisak tjera 
motor _ u suprotnom smjeru, 
tj. * naprijed. U raketnom 
motoru komora za izgaranje 
sadrži gorivo i sredstvo koje 
podržava gorenje (tekući ki- 
sik i sl.). Plinovi koji se raz- 
vijaju gorenjem snažno suklja- 
ju kroz mlaznik. Oni svojim 
potiskom tjeraju naprijed mo- 
tor a s njime i čitavu raketu. 


turbina 


Još 1680. g. izumio je francuski liječnik Hauteville 
[Otvi'l] »barutni stroj« — motor kojemu je eksplozija 
baruta u cilindru pokretala stap. Bio je, razumije se, 
neupotrebljiv za korisnu primjenu. Ipak, možemo ga 
smatrati pretečom današnjih eksplozionih motora jer 
su drugi izumitelji usavršili Hautevilleovu zamisao, a 
barut su zamijenili prikladnijim gorivima. 

Vrlo široku primjenu ima benzinski motor, kojemu 
kao gorivo služi najčešće benzin. On pokreće automo- 
bile, avione, poljoprivredne strojeve itd. Glavni je nje- 
gov dio također cilindar, u kojemu se stap (klip) po- 
kreće gore i dolje. Ali, različno od parnoga stroja, iz- 
Vrlo je složena građa avionskoga klipnog motora. On je ovdje prikazan 
dijelom u prerezu. Ima veći broj cilindara, koji su zvjezdasto raspo- 
ređeni oko osovine (gore i dolje na srednjem dijelu slike; u samoj 
sredini cilindri nisu nacrtani da ne bi zaklanjali ostale dijelove mo- 
tora). Ima i motora s drukčijim rasporedom cilindara: u ravnom redu, 
u obliku lepeze, u obliku slova X, slova V, slova W itd. Svi su 


avionski motori građeni od laganih slitina (aluminija, magnezija i dr.) 
da budu što lakši kako bi avion mogao ponijeti što više korisnog tereta. 

Na slici lijevo prikazan je automobilski dizel-motor sa šest cilindara. 
(Takvi se motori primjenjuju na većim kamionima i traktorima jer 
imaju veliku vučnu snagu.) Motor je na nekim mjestima prikazan u 
prerezu da bi se vidjeli njegovi unutrašnji dijelovi. Brojevima su 
označeni: 1 — klip ili stap; 2 — pogonska motka ili klipnjača; 3 — radi- 
lica ili zalomljeno vratilo; 4 — ležište; 5 — čep; 6 i 7 — ventili; 8 — 
glava motora; 9 — ubrizgač; 10 — blok motora; 11 — dinamo ili gene- 
rator za svjetlo; 12 — ventilator; 13 — prečistač ili filter; 14 — starter; 
15 — remen; 16 — zupčanik startera ili zamašnjak; 17 — opruga ventila. 
Manje kamione i osobne automobile najčešće pokreću lakši oto-motori 
sa 4 ili više cilindara. Oni su lakši, ali troše više goriva nego dizel-motori. 


garanje se ne zbiva u posebnom ložištu, nego u samom 
cilindru. Stoga se benzinski motor zove i motor s unu- 
trašnjim izgaranjem, a po svojem graditelju, njemačkom 
inženjeru Ottu, još i oto-motor. Benzinski motor nema 
posebnoga kotla, ložišta, kondenzatora ni uređaja za 
dovod pare — što je sve potrebno parnome stroju. Zato 
je osobito pogodan za pogon vozila jer zauzima malo 
prostora i ima malenu težinu. Jedino su velike lokomo- 
tive zadržale parni stroj, ali on i tu nestaje elektrifi- 
kacijom željeznica i upotrebom dizel-stroja. 

Benzinski motor ima rasplinjač (karburator). Tu se 
benzin iz spremišta rasprskava u sitne kapljice i miješa 
sa strujom zraka. Ta goriva smjesa u cilindru naglo 
izgara. (Zato benzinski motor ubrajamo u eksplozione 
motore.) Pri tom se oslobađa toplina, a postignute su 
temperature vrlo visoke (do 2500"C). Vreli plinovi, koji 
nastaju izgaranjem, svojim naglim širenjem potiskuju 
stap. Ta se radnja prenosi na zamašnjak, koji kretanje 
klipa u smjeru gore-dolje pretvara u kružno kretanje. 
Poseban uređaj prenosi to kretanje na kotače vozila, 
elisu aviona i sl. Benzinski motor može pretvoriti u ko- 
ristan rad oko 30% proizvedene topline. Obično se upo- 
trebljavaju motori s više cilindra (2 do 8, a ponekad 
i više). 

Plinski su motori nalik na benzinske, samo je gorivo 
za njih drugo (npr. rasvjetni plin, zemni plin i sl.). 
Služe osobito za proizvođenje električne struje. 

U novije vrijeme druga jedna vrsta motora sve više 
potiskuje benzinski motor. To je dizel-motor (nazvan 
tako po svome izumitelju, njemačkom inženjeru Die- 
selu [Dizlu]). Kao gorivo tom motoru služi nafta ili 
plinsko ulje. U svome drugom hodu, sabijanju, stap 
velikom snagom (5—7 puta jače 
nego stap u benzinskom motoru) 
sabije pred sobom zrak. On se od 
toga veoma ugrije (do 600"C i vi- 
še) te se nafta ubrizgana u trećem 
hodu sama zapali. Zato dizel- 
-motorima nisu potrebni magnet 
ni svjećice za paljenje smjese. Ta- 
kvi motori iskoriste i do 40% to- 
plinske energije. Oni su i štedlji- 
viji: za proizvođenje 1 KS na sat 
dizel-motor troši oko 180 g nafte, 
a benzinski motor oko 240 g ben- 
zina. (Uz to je nafta jeftinija ne- 
go benzin.) Ali dizel-motor, zbog 
velikog tlaka u svom cilindru, mora 
biti mnogo čvršće građen, pa je 
znatno teži i glomazniji, a time i 
skuplji od benzinskog motora. On 
daje i manji broj obrtaja u minuti 
(600 do 1200). Služi za pogon ve- 
likih vozila: lokomotiva, brodova, 
podmornica i dr. Snaga jednog 


dizel-motora za lokomotive iznosi do 2500 KS. Takav 
motor ima po 10, 12 i više cilindara. Brodski dizel- 
-motori daju 15 000 KS i više, a zajedno s postrojenjem 
teže preko 2000 tona. Dizel-motor spada također u mo- 
tore s unutrašnjim izgaranjem. 

Motori s unutrašnjim izgaranjem pretvaraju toplinu 
u koristan rad, pa ih zovemo i toplinski motori. Tu 
spadaju i parne turbine, koje se upotrebljavaju oso- 
bito za proizvodnju električne struje u termocentralama 
i tvornicama. Naša je zemlja bogata ugljenom, naftom 
i zemnim plinom (> JUGOSLAVIJA — NAŠA DO- 
MOVINA, str. 186), pa su nam tako osigurane goleme 
zalihe pogonskoga goriva za razne toplinske motore. 

Elektromotori su strojevi koji > ELEKTRIČNU 
ENERGIJU pretvaraju u rad. U mnogo čemu nadma- 
šuju toplinske motore jer su uvijek spremni za rad, 
zauzimaju malo prostora, ne kvare plinovima okolni 
zrak, njima se može upravljati i iz daljine itd. Stoga 
se elektromotori sve više primjenjuju u industriji, 
gospodarstvu i kućanstvu. Elektromotori razne veli- 
čine pokreću električne aparate za brijanje, ventilatore, 
usisavače prašine, hladionike, strojeve za pranje i za 
sušenje rublja; oni služe za pogon pila i strugova, tram- 
vaja, električne željeznice, podmornice (kad plovi pod 
vodom), električnih dizala i raznih strojeva. 

Avioni s elisnim pogonom imaju obično benzinske 
motore. Ali ti motori rijetko mogu razviti snagu jaču 
od 3000 KS i postići veću prosječnu brzinu od 600 
km/h. Za postizanje velikih brzina potrebni su mo- 
tori osobite snage. Takvi su reaktivni motori. Ime su 
dobili po tome što djeluju na osnovi reakcije. Zami- 
slimo na vodi čamac i u njemu top. Kad top opali, ča- 
mac se trgne u protivnom smjeru. Pokrenula ga je re- 
akcija izazvana pucanjem topa. Slična je pojava u re- 
aktivnom motoru. On nema klipa, nego plinovi, nastali 
naglim izgaranjem goriva, u snažnome mlazu sukljaju 
kroz otvoreni stražnji dio motora (sapnicu ili mlaznik). 
Time nastaje reakcija — potisak plinova u suprotnom 
smjeru — koja motor tjera naprijed. 

Reaktivnih motora ima dvije vrste: mlaznih i ra- 
ketnih. U mlaznim motorima izgara smjesa goriva i 
kisika iz vanjskog zraka. (Stoga mlazni avioni mogu le- 
tjeti samo zračnim prostorom.) Raketni motori nose 
potrebnu zalihu i goriva i tekućeg kisika. (Zato rakete 
ne zavise od okolnoga zraka pa se mogu kretati i zra- 
kopraznim svemirskim prostorom.) Izgorjeli plinovi 
sukljaju iz mlaznika u obliku ognjenog mlaza, koji je 
jači kod raketnog motora. Zasad se reaktivni pogon ne 
primjenjuje na automobilima i drugim kopnenim vozi- 
lima jer bi taj ognjeni mlaz spalio sve oko sebe. 

Reaktivni motor radi u 4 faze, kao i benzinski: Zrak 
se usisava kroz usisnik (raketni motor nema te faze), 
miješa se s gorivom, upaljiva smjesa izgara, izgoreni 
plinovi izlaze iz motora. Samo se sve te radnje zbivaju 
u isto vrijeme i bez prekida. Zato reaktivni motor radi 
jednolično, bez trzaja. 

Ima raznih tipova mlaznih motora. Neki od njih 
imaju ugrađenu turbinu. Vreli plinovi, izlazeći iz mo- 
tora, velikom brzinom prolaze među lopaticama turbine 
i tako je okreću. Turbina pokreće kompresor, koji ne- 
prestano usisava zrak. To je turbo-mlazni motor. Turbo- 
-elisni motor građen je drukčije: turbina ne pokreće 

kompresor nego elisu. Turbo-elisni motori daju pro- 
sječnu brzinu od 1000 km/h, a turbo-mlazni motori 
postižu —> BRZINE koje su nekoliko puta veće od 
brzine zvuka. Još veće brzine omogućuju raketni mo- 
tori. Primjenjujemo ih na avionima, > RAKETAMA, 
raketnim projektilima (>> ORUŽJE) i drugdje. 

Izum reaktivnih motora znatno je unaprijedio zra- 
koplovnu tehniku i omogućio razvoj astronautike — 
plovidbe svemirskim prostorima. Ti se motori nepre- 
stano usavršavaju. (U prosjeku treba nekoliko stotina 
stručnjaka, 4—5 godina rada i milijarde dinara da bi 
se projektirao, izradio i ispitao nov tip takvog motora.) 

Već se dulje vremena u raznim krajevima svijeta 
vrše pokusi s motorima, kojima umjesto običnih goriva 
za pogon služe > ATOMSKA ENERGIJA i energija 
Sunca. Možda će uskoro takvi motori postati česti i 
obični, kao što su danas benzinski motori. 

Donedavno smo motore uvozili. Danas u tvornicama 


.u Zagrebu, Sarajevu, Beogradu, Skopju, Karlovcu, Ri- 


jeci i drugdje proizvodimo motore za automobile, trak- 
tore, brodove, avione. Izvozimo ih i u druge zemlje. 

Danas pouzdano znamo da se nikad neće ostvariti 
»perpe'tuum mobile«, tj. motor koji bi neprestano 
radio bez ikakva pogonskog sredstva. Mnogi su ljudi 
u dalekoj i bližoj prošlosti pokušavali ostvariti takav 
motor, ali dakako bez uspjeha. Oni nisu znali da nijedan 
motor ne može sam od sebe stvarati koristan rad, nego 
da mu je za to potrebno da dobije energiju izvana. 
Dvotaktni brodski dizel-motor od 5750 KS, proizveden u brodogradi- 
lištu »Uljanik« u Puli. Zajedno sa cijelim postoljem teži oko 1000 
tona. Brodske dizel-motore u Jugoslaviji grade još: brodogradilište 
»3. maj« i tvornica »Torpedo« u Rijeci i tvornica »Jugoturbina« u 
Karlovcu. Ovakvi se motori danas sve više upotrebljavaju na brodo- 
vima jer su u pogonu za |/; jeftiniji nego parni strojevi. Oto-motori 


se upotrebljavaju samo na sportskim čamcima i jahtama, a ponekad 
su montirani i na nekim većim jedrilicama, kao pomoćni motori. 

MUZEJI I GALERIJE. Dragocjeni umjetnički pred- 
meti iz prošlosti, značajne iskopine, povijesni spomenici 
i drugi predmeti čuvaju se u naročitim ustanovama — 
muzejima. Oni su tu izloženi u velikim dvoranama, 
obično u staklenim ormarima. U određene sate muzeji 
su otvoreni za posjetioce. Stručni vodiči objašnjavaju 
izložene predmete. Studenti, stručnjaci i učenjaci do- 
laze u muzej da proučavaju sakupljenu građu. Tako 
muzeji služe i nauci i narodnom prosvjećivanju. 

Neki muzeji imaju po nekoliko različitih zbirki. Ze- 
maljski muzej u Sarajevu ima bogatu zbirku predmeta 
iz prethistorijskih nalazišta u Bosni (kamene sjekire, 
glinene lonce, brončano oružje, ljudske kosti, nakit), 
zatim zbirku rimskih i grčkih kamenih spomenika, nu- 
mizmatičku zbirku (>> NOVAC), zbirku kostiju prethi- 
storijskih životinja (mamuta, spiljskog medvjeda i dr.), 
zbirku prepariranih savremenih životinja (sisavaca, pti- 
ca, kukaca i dr.), zbirku oružja i proizvoda zanatske 
djelatnosti stare Bosne itd. Slično su uređeni Vojvođan- 
ski muzej u Novom Sadu, Muzej Slavonije u Osijeku i 
drugi. Takvih mješovitih ili općih muzeja ima i drugdje. 
Danas se muzeji sve više uređuju po strukama. Takvih 
specijalnih muzeja ima više vrsta. 

Arheološki muzeji prikupljaju predmete iz prethi- 
storijskog razdoblja, iz staroga vijeka i ranoga sred- 
njeg vijeka: kamene spomenike, kipove, posuđe, novac, 
nakit, oružje itd. Bogate arheološke zbirke imaju ar- 
heološki muzeji u Zagrebu, Splitu, Zadru, Skopju i Na- 
rodni muzej u Beogradu. Materijal iz naših arheoloških 
muzeja prikazuje nam život stanovnika naših krajeva 
prije dolaska Slavena i život starih slavenskih naselja. 

Povijesni ili historijski muzeji čuvaju zbirke starog 
oružja, zastava, grbova, povelja i drugih dokumenata, 
knjiga, slika itd. Naši povijesni muzeji imaju tako bogat 
materijal da ga povjesničari još uvijek proučavaju i 
pronalaze u njemu nove podatke za poznavanje naše 
dalje i bliže prošlosti. Bogate zbirke starog oružja imaju 
Vojni muzej u Beogradu i Državni muzej na Cetinju. 


260 


etnografski muzej 


Nakon oslobođenja, u mnogim su našim gradovima 
osnovani muzeji narodne revolucije. Oni prikupljaju 
i čuvaju građu koja se odnosi na razdoblje 1941 — 
1945. Spomen-muzeji sakupljaju i izlažu građu o nekom 
događaju ili ličnosti. Tako Drvar ima Muzej 25. maja 
1944, Jajce Muzej II zasjedanja AVNOJ-a, Kumrovec 
Spomen-muzej maršala Tita, Cetinje Njegošev muzej, 
Beograd Muzej Nikole Tesle, itd. 

Prirodoslovni muzeji sakupljaju ostatke (fosile) izu- 
mrlih živih bića i velik broj današnjih životinja i bi- 
ljaka iz čitava svijeta. Sisavci i ptice izlažu se nadjeveni 
(ispunjeni slamom i sl.), gmazovi, vodozemci i ribe u 
posudama s alkoholom (ili drugom tekućinom koja ih 
čuva od raspadanja), a kukci u posebnim kutijama. Bilj- 
ke se najčešće nalaze u velikim herbarijima. Tu su za- 
tim i zbirke raznih ruda. Ponekad se osnivaju i posebni 
zoološki muzeji (sa zbirkama životinja), botanički (sa 
zbirkama biljaka), geološki (sa zbirkama ruda) i paleon- 
tološki (s fosilima). U zagrebačkom Geološko-paleonto- 
loškom muzeju nalaze se ostaci krapinskog pračovjeka. 

Etnografski muzeji (u Zagrebu, Splitu, Beogradu, 
Ljubljani i drugdje) imaju zbirke narodnih nošnji i 
ostalih predmeta iz seoske kućne radinosti (npr. pre- 
slica, raznog alata, glinenog posuđa i sl.). 

Muzeji za umjetnost i obrt sakupljaju razne pred- 
mete s područja primijenjene umjetnosti: staklarske, 
keramičke, tekstilne i metalne proizvode, pokućstvo 
itd., i to one koji su ostali od srednjega vijeka do da- 
našnjeg vremena. 

Naša je zemlja pomorska država, stoga su za nas 
osobito zanimljivi pomorski muzeji (u Splitu, Dubrov- 
niku, Kotoru). Oni čuvaju dokumente o razvoju našeg 
pomorstva: modele starih brodova, brodske zastave, 
mnogobrojne pisane dokumente itd. 

Ljubljana i Zagreb imaju i tehnički muzej. U njemu 
su izloženi razni strojevi i druge naprave, koji prikazuju 
razvoj tehnike. Veći industrijski centri imaju posebne 
muzeje: Tekstilni muzej u Kranju, Staklarski muzej u 


Hrastniku, Muzej željezare u Jesenicama, Muzej »Crvene 
zastave« u Kragujevcu i druge. Ima još mnogo raznih 
vrsta muzeja: školskih, sportskih, higijenskih, muzeja 
štampe itd. Gotovo svaki naš grad ima muzej u kome su 
sakupljeni predmeti, spisi, fotografije i drugi materijal 
iz prošlosti toga grada i okolice. Takvi se muzeji zovu 
zavičajni muzeji. U Jugoslaviji ima 253 muzeja, od toga 
po tridesetak u Zagrebu i u Beogradu. 

Zbirke slika i kipova ponekad su sastavni dio muzeja, 
a ponekad sačinjavaju samostalne galerije. Samostalne 
su npr. zagrebačka Strossmayerova [Štrosmajerova] ga- 
lerija i Moderna galerija, ljubljanska Narodna galerija, 
beogradska Galerija fresaka, splitska Meštrovićeva ga- 
lerija i druge. Velika zbirka skupocjenih slika nalazi se 
u sastavu čuvenog muzeja Louvrea [Luvra] u Parizu. I 
naš Narodni muzej u Beogradu ima bogatu zbirku sli- 
ka. Neke galerije slika nose ime pinakoteka. Poznate su 
Stara i Nova pinakoteka u Miinchenu [Minhenu] u Nje- 
mačkoj i Tretjakovska galerija u Moskvi. Velike galerije 
čuvaju tisuće dragocjenih slika, od kojih neke vrijede i 
više stotina milijuna dinara. Da bi se te umjetnine oču- 
vale, temperatura i vlažnost zraka u dvoranama nepre- 
stano moraju biti iste. Čuvari paze da posjetioci ne bi 
dirali i oštećivali slike. Veće galerije imaju svoje re- 
stauratorske radionice, u kojima se slike čiste i popra- 
vljaju oštećena mjesta. Sve te galerije dobivaju novčanu 
pomoć od zajednice da bi mogle nabavljati djela iz dru- 
gih zbirki i od umjetnika na slikarskim izložbama. Nji- 
hov je osnovni zadatak da prikažu djela likovnih umjet- 
nosti što većem broju ljudi. Stoga se slike iz galerije 
ponekad posuđuju (npr. kad se priređuju izložbe), gale- 
rije izdaju knjige o likovnoj umjetnosti itd. 

Muzeji ponekad imaju i zbirku kiparskih djela, a 
ponekad su gliptoteke i gipsoteke (> KIPARSTVO) sa- 
mostalne ustanove, kao i galerije slika. 

Danas se najveći i najbogatiji muzeji i galerije na- 
laze u Londonu (Britanski muzej, Nacionalna galerija), 


galerija slika 


u New Yorku (Metropolitan [Metropo'liten]), u Parizu 
(Louvre [Luvr]), u Lenjingradu (Ermita'ž), u Rimu (Va- 
tikanski muzej), u Beču (Umjetničko-historijski muzej), 
u Madridu (Prado), u Dresdenu u Njemačkoj (Dresden- 
ska galerija), u Milanu (Galerija Brera), u Firenci (ga- 
lerije Pitti i Uffizi [Ufi'ci])) i drugdje. Možemo reći da 
gotovo svaki veći ili manji grad — u svijetu i kod nas 
— ima bar neki muzej ili galeriju. 

Neka vrsta muzeja postojala je još u III st. prije n. e. 
u Aleksandriji (Egipat); ali tek u vrijeme humanizma i 
renesanse (oko sredine XV st.) javljaju se počeci muzeja 
u današnjem smislu. To su bile privatne zbirke različitih 
umjetničkih predmeta, starog oružja i sl. što su ih bogati 
građani stvarali u svojim stanovima. Nakon francuske 
buržoaske revolucije (pri kraju XVIII st.) takve muzej- 
ske zbirke postaju pristupačne i široj javnosti. Prvi je 
javni muzej u Evropi bio pariski Louvre, koji je nastao 
od zbirke francuskih kraljeva. 

U našim su krajevima pojedinačne zbirke postojale 
već u XVII st. Hrvatski ban Nikola Zrinjski imao je u 
svom dvorcu u Čakovcu zbirku starog oružja i umjet- 
ničkih slika. U isto vrijeme slovenski učenjak Janez 
Vajkhart Valvasor u svom dvorcu Bogenšperku saku- 
plja stare knjige, crteže, bakropise i druga umjetnička 
djela te stvara svoj privatni muzej. I Dubrovnik je 
imao takvih zbirki. Prva je muzejska ustanova u Jugo- 
slaviji Arheološki muzej u Splitu, osnovan 1821. g. Danas 
imamo nekoliko stotina različitih muzeja i galerija. Naj- 
veći su naši muzeji: Narodni muzej u Ljubljani (osno- 
van 1821) i Narodni muzej u Beogradu (osnovan 1844). 

U većim muzejima i galerijama brigu o radu vodi 
direktor muzeja uz pomoć svojih suradnika. Među nji- 
ma su razni stručnjaci i naučni radnici. Stručni surad- 
nici (obično se zovu kustosi) i naučni radnici sređuju i 
proučavaju zbirke. Konzervatori se brinu da se pred- 
meti konzerviraju, tj. očuvaju od propadanja. Restau- 
ratori restauriraju, tj. obnavljaju oštećene dijelove. 
Posebni službenici vode inventare, neki su čuvari itd. 
Tek dobro uređeni i pravilno vođeni muzeji i galerije 
mogu korisno poslužiti zajednici. Da bi tu svoju za- 
daću ispunili, svaki naš muzej i svaka galerija ima 
svoje organe > DRUŠTVENOG SAMOUPRAVLJANJA. 


muzika primitivnih naroda 


MUZIKA. Muzika nas okružuje i prati 
na svakom koraku. Prvih dana našeg 
života pomagala je roditeljima da nas 
uspavaju. Često, dok se budimo, dopire 
do nas iz zvučnika nečijeg radija. Njo- 
me uljepšavamo satove provedene u ško- 
li, igra uz nju postaje veselija. Prisutna 
je kad ulazimo u dvoranu kina, a kad 
smo tužni, pomaže nam da tuzi damo 
oduška. Ne možemo je ni vidjeti ni do- 
dirnuti, možemo je samo čuti. Njezin je 
govor osebujan: sastoji se od tonova i 
zvukova proizvedenih ljudskim grlom 
ili posebnim spravama. Čudesno je nje- 
zino djelovanje: ona od svih umjetnosti 
najneposrednije i najsnažnije utječe na 
naše osjećaje. 

Ne znamo kako je muzika nastala. 
Pokušavajući da objasni postanak raz- 
nih stvari i pojava, rimski pjesnik Tit 
Lukrecije Kar (I st. prije n. e.) ustvrdio 
je da su ljudi stvorili muziku tako što 
su počeli oponašati cvrkutanje ptica i 
zujanje vjetra. Tu tvrdnju drevni pje- 
snik nije ničim mogao potkrijepiti, ali 
je njom ispravno ukazao da je pjeva- 
nje osnovni i najstariji oblik muzicira- 
nja (izvođenja muzike). Priroda je čo- 
vjeku dala grlo da njime izvodi napjev 
(melodiju). 

Prirodnim sredstvima za izvođenje 
muzike (grlu za pjevanje i rukama za 
udaranje ritma) čovjek je ubrzo dodao 
umjetna: od trske i od šuplje kosti iz- 
radio je svirale na kojima je, puhanjem 
u njih, mogao proizvoditi tonove. Od 
komada šupljeg debla čovjek je izradio 
bubanj koji je omogućio da se ritmičko udaranje ruka- 
ma čuje na daleko i široko. Mnogo kasnije tim duhačkim 
instrumentima i udaraljkama čovjek je pridodao napravu 
na kojoj je mogao proizvesti ton trzanjem napete strune. 
Kao uzor za taj instrument poslužio mu je, možda, luk 
kojim je pradavni lovac izbacivao strelice na hitronogu 
divljač. Otada ljudi poznaju tri načina izvođenja muzike: 
pjevanje ili vokalno muziciranje, sviranje ili instrumen- 
talno muziciranje i pjevanje uz sviranje, tj. vokalno-in- 
strumentalni način muziciranja. Uz grupno muziciranje, 
kakvo je postojalo od početka, s vremenom se razvilo 

i pojedinačno muziciranje. Između pje- 
vača i svirača počeli su se isticati oso- 
bito nadareni pojedinci (solisti) koji su 
dostizali visok stupanj vještine u umi- 
jeću pjevanja ili sviranja. Takvi su vje- 
štaci (virtuozi) još u starom vijeku, a 
osobito od XVIII st. na ovamo, zadivlja- 
vali slušaoce i svojim majstorstvom pri- 
bavljali sebi slavu i društveno priznanje 
Iako je broj muzičkih instrumenata 
još u starom vijeku bio znatan, sve do 
nedaleke prošlosti instrumentalno mu- 
ziciranje zaostajalo je za vokalnim. In- 
strumentalna se muzika naglo razvila 
tek onda kad je napredak tehnike omo- 
gućio da se konstruiraju savršeniji mu- 
zički instrumenti, a osobito otkako je 
od druge polovine 16. st. otpočela ši- 
roka primjena gudačkih instrumenata 
(na njima se ton proizvodi povlačenjem 
gudalom preko žica). Tokom posljednjih 
tri stotine i pedeset godina muzički in- 
strumenti su se neprestano usavršavali, 
a pojavili su se i novi (klavir, klarinet). 
Uporedo s time razvijali su se > ORKE- 
STAR (veća skupina svirača koji zaje- 
dnički muziciraju) i komorni sastavi 
(nekoliko svirača koji, prema broju, sa- 
činjavaju trio, kvartet, kvintet itd.). 
Uporedo s razvojem instrumenata, 
komornih sastava i orkestra nastajala 
su i muzička djela (kompozicije) nami- 
jenjena njima. Među takvim djelima, od 
kojih većina ima prilično zamršenu 
strukturu, a neka su obično i znatnog 
opsega, najznačajnija su: fuga, suita, 

sonata, koncert i simfonija. Od brojnih kompozitora koji 
su stvarali djela te vrste posebno su poznati: J. S. Bach 
[Bah], J. Haydn [Hajdn], W. A. Mozart [Mocart] i L. 
van Beethoven [Bethofen]. 

Od najstarijih vremena pa sve do naših dana muzika 
ima raznovrsnu i široku primjenu. Prvobitni ljudi nisu 
izvodili muziku na posebnim priredbama, kao što su 
koncerti našeg vremena koji se održavaju u prostorija- 
ma posebno sagrađenim u tu svrhu — koncertnim dvo- 
ranama. U prethistorijsko doba muzika je izvođena u 
raznim prilikama: na zajedničkom radu, prigodom ra- 


zličitih društvenih običaja, pri magijskim obredima itd. 
Kasnije muzika postaje sredstvo za veličanje vladara i 
božanstva i za zabavu bogataša. U pretklasnom društvu 
muzika je pripadala svima; u društvu podijeljenom na 
klase dolazi do podjele muzike na onu koju za sebe stva- 
raju i izvode pripadnici širih slojeva (tj. narod) i onu 
koju za vladajuće slojeve stvaraju i izvode posebno izo- 
braženi muzičari (kompozitori, svirači i pjevači). Ona 
prva naziva se narodnom, a ova druga umjetničkom 
muzikom. 

Uz takvu podjelu, još u davna vremena došlo je i do 
podjele muzike prema njenoj namjeni. S toga gledišta 
osobito je značajna muzika koja je stvarana za kazalište. 
Tragedije u antičkoj Grčkoj i srednjovjekovne crkvene 
drame sadržavale su i muzičke odlomke. U pokušaju 
da obnovi starogrčku tragediju, grupa firentinskih pje- 
snika i muzičara (nazvana Firentinska kamerata) stvo- 
rila je koncem XIV st. > OPERU — kazališno djelo u 
kojemu dramski tekst pjevaju pjevači (solisti i zbor) 
uz pratnju orkestra. Tokom XVII st. opera se raširila 
gotovo po čitavoj Evropi; u XVIII st. nastala je komična 
opera (opera buffa), a sredinom XIX st. opereta (naziv 
znači »mala opera«), koja je pretežno zabavljačkog ka- 
raktera. Osim toga, u XVII st. na francuskom dvoru 
razvio se posebni scenski ples — —> BALET. 

Pojava filma (> FILM I KINO) otvorila je novo po- 
lje široke primjene muzike. 

Uz muziku namijenjenu izvedbi u ozbiljnim zgo- 
dama, već stoljećima postoji i takva kojoj je osnovna 
svrha da zabavi. Izvođena nekada na dvorovima vlada- 
ra i plemića, prodrla je kasnije u kuće imućnih građana 
i napokon svuda gdje se ljudi okupljaju da bi se razo- 
nodili i zabavili. Takvu, zabavnu muziku ranije su stva- 
rali i najveći kompozitori, nasuprot našem vremenu ka- 
da je muzika za zabavu često bez umjetničke vrijednosti. 
(Zovemo je ilaka muzika, za razliku od ozbiljne muzike.) 

Tokom čitavoga po- 
vijesnog razdoblja ljudi 
upotrebljavaju muziku 
pri vjerskim obredima. 
U Evropi je, osobito u 
srednjem vijeku, nje- 
govana crkvena muzika 
koja svoje porijeklo vu- 
če od židovske i grčke 
muzike. Bila je najprije 
samo vokalna i strogo 
jednoglasna (takvi na- 
pjevi zovu se zajednič- 
kim imenom koral jer 


solistica 

ih je pretežno izvodio zbor, latinski chorus [horus)), 
kasnije i višeglasna, a napokon i vokalno-instrumen- 
talna. Tokom nekoliko stoljeća razvoja višeglasne 
i vokalno-instrumentalne crkvene muzike nastao je 
veći broj formi (misa, motet, oratorij, pasija), u kojima 
su se istakli mnogi kompozitori: Palestri'na, O. Lassus, 
G. F. Handel [Hendil], J. S. Bach, W. A. Mozart, L. van 
Beethoven od stranih, a J. Gallus Peteli'n od naših. Oni 
su stvorili djela koja idu u red najvećih muzičkih 
ostvarenja uopće. 

Još od najstarijih vremena muzičari su nastojali da 
tonovima izraze različite osjećaje, da ispričaju svoje do- 
življaje, opišu krajolike, historijske događaje i sl. Tako 
je u staroj Kini tonovima »opisan« život u kasarni, u 
Grčkoj je muzikom izražena mitološka priča o borbi 
Apolona sa zmajem, u doba renesanse opisivani su 1o- 
vovi, ulični i sajamski prizori, bitke, a kasnije godišnja 
doba, priroda, pa čak i pojedine ličnosti. Takva mu- 
zika naziva se programskom za razliku od tzv. apsolut- 
ne, odnosno čiste muzike koju sačinjavaju kompozicije 
s nazivima fuga, sonata, koncert, simfonija i slično. Me- 
đu najznačajnije autore programskih kompozicija spa- 
daju: H. Bćrlio'z, F. Liszt [List], R. Strauss [Štraus], B. 
Smetana, P. I. Čajkovski. 

Muzika povezana s riječima osobito je pogodna da se 
izraze raznovrsni osjećaji, bilo pojedinca, bilo kolekti- 
va. Kad je čovjeku srce puno radosti ili tuge, on će to 
izraziti pjesmom, kojom osim toga. može izreći hvalu 
ili pokudu, uspavati dijete ili oplakati dragog pokojnika. 

Pjesme namijenjene pjevanju pojedinaca poznate su 
od najstarijih vremena, jednako u narodnoj kao i u 
umjetničkoj muzici. U kasnome srednjem vijeku posto- 
jale su pjesme što su ih stvarali i izvodili pjevači-ple- 
mići, zvani u Francuskoj trubadur'ri ili truve'ri, a u Nje- 
mačkoj minezengeri. Umjetnička solo-pjesma osobito je 
njegovana u XIX st. Naročito uspjele solo-pjesme ostva- 
rili su F. Schubert [Šubert] i R. Schumann [Šuman]. 

Za izražavanje osjećaja kolektiva pogodniji je zbor. 
Posebna su vrsta zborskih kompozicija tzv. masovne 
pjesme. Njihov tekst pretežno je borbenog karaktera. 
Stoga se u većem broju javljaju u vrijeme revolucio- 
narnih pokreta. Među takve pjesme, nastale u toku 
ratova i revolucija, spada »Marselje'za«, nastala krajem 
XVIII st. u redovima francuske revolucionarne armije 
koja je branila mladu republiku (a naziv je dobila po 
tome što ju je prvi pjevao bataljon iz Marseillesa [Mar- 
se'ja]. Još je poznatija »Internacionala«, himna među- 
narodnog proletarijata. Borbene su pjesme nastajale još 
u vrijeme husitskih ratova i seljačkih buna, u oktobar- 
skoj revoluciji, u španjolskom građanskom ratu i u našoj 

narodnooslobodilačkoj borbi kada su ponovo pjevane i 
neke naše veoma stare borbene pjesme — »Le v kup, 
uboga gmajna« i »Zdignite, brati, zastave«, koje su 
čini se, nastale još u vrijeme borbe naših kmetova za 
»staru pravdu«. 

Uz književnost, muzika je najraširenija umjetnost. 
Ali njezino širenje u davna vremena nije bilo osobito 
brzo. Čitave milenije muzika je prenošena usmenom 
predajom: mlađi su od starijih učili pjevati i svirati, 
onako kako se to u narodu radi još i danas. No veoma 
je staro nastojanje da se pronađu znakovi za zapisivanje 
tonova. U antičkoj Grčkoj napjeve su zapisivali slovima 
alfabeta. U Evropi su se otprilike prije hiljadu i tri sto- 
tine godina pojavili posebni znakovi za zapisivanje to- 
nova — neume. Od neuma su postepeno nastale današ- 
nje note i ostali muzički znakovi. Taj oblik čuvaju neiz- 
mijenjen već gotovo dvjesta godina. Pronalaskom not- 
nog pisma omogućeno je zapisivanje, štampanje i širenje 
muzičkih djela na sličan način kao što se umnožavaju 
i djela iz književnosti. Širenju muzike u najnovije vri- 
jeme osobito pogoduju izumi kao što su gramofon i > 
MAGNETOFON. Do pojave tih aparata ljudi su mogli 
slušati muziku samo izravno prigodom njezine izvedbe. 
Gramofonska ploča i magnetofonska vrpca omogućava- 
ju »konzerviranje« muzike, koju slušalac može slušati 
kad god to zaželi i koliko god puta mu se prohtije. 

Slušanje i izvođenje dobre, umjetnički vrijedne mu- 
zike pridonosi obogaćivanju duševnog života čovjeka. To 
su znali već i narodi starog vijeka, pa su muzici pridavali 
veliko društveno značenje. U antičkoj Grčkoj, npr., sva 
omladina morala je učiti muziku, a njenu vrijednost 
s društvenog gledišta najbolje je ocijenio grčki mudrac 
Platon riječima: »Što je u državi bolja muzika, bolja će 
biti i država.« 

Muzički umjetnici djeluju na raznim područjima. 
Kompozitori stvaraju muzičke kompozicije. Muzičari koji te kompozicije reproduciraju (tj. pjevaju ili sviraju) spa- 
daju u reproduktivne umjetnike. Muzičari koji pišu knjige, rasprave i članke o muzici zovu se muzikolozi. Muzičke 
kritike (prikaze, osvrte) pišu muzički kritičari. Svi se muzičari školuju u muzičkim školama i akademijama. 

One za koje muzičari komponiraju, muziciraju i pišu zovemo muzičkom publikom. Danas težimo da što više 
ljudi postane muzička publika. Radi toga naši umjetnici odlaze na sela, u tvornice, na radilišta kako bi svi ljudi 
zavoljeli muziku i naučili da je shvaćaju. Prodiranje muzike i u najzabačenije kutke pomažu izumi moderne teh- 
nike — radio, film, magnetofon, televizija. Tako muzika postaje sve više sastavni dio našeg svakodnevnog života. 


Pregled razvitka notnog pisma. Lijevo su dva različita primjera neuma iz X i XII stoljeća: donje neume već imaju crtovlje. U sredini su dva 
primjera četverouglastih nota iz XIV i XV stoljeća. Desno je savremeno notno pismo. (Svi su primjeri nota na ovim sličicama znatno smanjeni.) 

Izdavačko poduzeće »Školska knjiga« 
Zagreb, Masarykova 28 


Za izdavača 
ANTE MARIN 


Offset- i bakrotisak 
Grafičkog zavoda Hrvatske 
Zagreb, Frankopanska 26 
Štampanje dovršeno u travnju 1967. 
Tiraža 30 000 primjeraka 

